
PROLOG 


O linişte sinistră se aşternu peste încăperea 
orfelinatului, reducând la tăcere sforăielile ușoare și 
răsuflările şuierătoare ale celor care dormeau în paturile 
de copii din odaie. Degetele mi se încordară dureros pe 
pătura subţire și aspră. Îmi lipseau paturile calde de la 
Stăreţia Milosteniei. Nu dormeam niciodată bine pe 
podea, pe unde toată noaptea mișunau șoareci și 
șobolani. 

Dar, în noaptea asta, nu se vedea nici urmă de cozile 
lor subțiri și lucioase, nici nu auzeam răpăitul ghearelor 
lor pe piatră. Ar fi trebuit să fie o descoperire binevenită, 
dar ceva nu părea a fi în regulă. Nici cu podeaua de sub 
mine, nici cu aerul pe care-l respiram. 

Mă trezisem cu pielea de găină şi cu un sentiment 
nefast în stomac. Stareța mă învățase să am mereu 
încredere în darul meu de clarviziune, în forța intuiției 
mele şi în imboldul instinctului meu. Erau daruri, aşa îmi 
spusese de nenumărate ori, primite de la zei pentru că mă 
născusem din stele. 

Nu înțelegeam ce voia să spună cu stelele, dar, în clipa 
de față, intuiţia îmi spunea că ceva nu era în regulă. 

Am privit spre pereţii de piatră cu igrasie luminaţi de 
felinarele cu gaz, încercând să-mi dau seama ce anume 
îmi lăsa în stomac senzaţia că mâncasem carne stricată. 
În dreptul uşii, o lumină pâlpâi și apoi se stinse. Felinarul 
de lângă fereastră sfârâi, apoi se stinse, urmat de un altul. 
În partea cealaltă a odăii, se stinse și ultimul felinar. 

Nimeni nu stinsese lumina. Aș fi văzut dacă ar fi 
cutezat careva să riște să-l înfurie pe Stăpân vârându-și 


nasul în ele. 


Mi-am întors privirea spre cămin. Flăcările de la 
cărbuni încă ardeau, nereușind să încălzească încăperea 
mai deloc, însă nu asta îmi atrase atenţia. Focul... nu 
scotea nici un sunet. Nici un trosnet sau sfârâit. 

M-am înfiorat, și mi s-a ridicat părul pe ceafă, senzaţia 
coborându-mi asemenea unui păianjen pe șira spinării. 

Lângă mine, un ghemotoc se foi sub pătură, 
rostogolindu-se. Smocuri de păr șaten creț și ciufulit își 
făcură apariţia când Grady se iți pe deasupra păturii. 
Clipi, cu pleoapele grele de somn. 

- Ce faci, Lis? mă întrebă el în șoaptă, vocea 
frângându-i-se pe la jumătatea întrebării. În ultima 
vreme, i se întâmpla tot mai des; cam de când începuse să 
crească precum buruienile din curtea din spatele 
orfelinatului. Lis? întrebă Grady, ridicându-se putin, 
ținându-şi pătura în dreptul bărbiei, în timp ce flăcările 
din cămin începură să se micșoreze. Te-a deranjat din 
nou Stăpânul? 

Am clătinat scurt din cap, deoarece nu-l văzusem pe 
Stăpân, chiar dacă purtam pe braţe dovezile altor nopți și 
ale degetelor lui care mă pișcau răutăcioase. 

Se încruntă, frecându-se la ochi ca să alunge somnul. 

- Ai avut un coșmar sau aşa ceva? 

- Nu, am şoptit eu. Aerul nu mi se pare în regulă. 

- Aerul... 

- Să fie stafii? am croncănit eu. 

Grady pufni. 

- Stafiile nu sunt reale. 

Am mijit ochii. 

- De unde ştii? 

- Pentru că am..., dădu el să spună, dar se opri, privind 


peste umăr chiar când flăcările din cămin se stinseră, 


lăsând încăperea luminată doar de razele de lună. 

Îşi întoarse încet capul, cercetând odaia, şi atunci 
observă felinarele stinse. Mă privi cu ochii mari. 

— Au venit. 

Am tresărit din tot corpul, străbătută de un val de 
groază. Au venit putea însemna un singur lucru. 

Preaiînalții. 

Urmaşii zeilor arătau ca noi, ei bine, cei mai mulți 
dintre ei, însă cei care domneau peste regatul Caelum nu 
erau ca noi, plebeii. Nu erau deloc muritori. 

Si nu aveau ce să caute aici. 

Nu era vremea  Ospeţelor, când  Preaiînalţii 
interacționau fățiş cu noi, plebeii, iar aici era Turnul. Nu 
ne aflam într-un loc frumos, cu lucruri şi oameni de 
valoare. Nu exista plăcere în nimic din ce se găsea aici, cu 
care să se hrănească. 

- De ce au venit? am întrebat eu în șoaptă. 

Grady mă apucă de braţ, răceala degetelor lui 
pătrunzând prin puloverul pe care-l purtam. 

- Nu ştiu, Lis. 

— Oare ne vor... Oare ne vor răni? 

- Nu ar avea de ce. N-am greșit cu nimic. Se întinse, 
trăgându-mă şi pe mine după el, astfel încât capetele 
noastre se așezară pe aceeași pernă subţire. Doar închide 
ochii și prefă-te că dormi. Ne vor lăsa în pace. 

Am făcut cum mi-a zis Grady, aşa cum am făcut încă 
de când nu m-a mai izgonit de lângă el, însă n-am putut 
păstra tăcerea. N-am putut opri sentimentul de frică din 
a creşte tot mai mult, ceea ce mă făcu să-mi închipui cel 
mai rău scenariu posibil. 

- Dacă... Dacă au venit după mine? 


Îmi vâri capul sub al lui. 


- De ce ar fi venit după tine? 

Buzele îmi tremurară. 

- Pentru că... nu sunt ca voi. 

- N-ai nici un motiv întemeiat ca să-ţi faci griji din 
pricina asta, mă asigură el, cu voce joasă, astfel încât 
ceilalți să nu ne audă. Nu le va păsa de asta. 

Dar cum putea fi sigur? Altora le păsa. Uneori, îi 
făceam să se simtă agitați, pentru că nu mă puteam opri 
din a spune ceea ce vedeam cu ochii minţii: un 
eveniment care încă nu se întâmplase sau o hotărâre încă 
neluată. Grady se obişnuise deja cu asta. Stăpânul? 
Ceilalţi? Nu tocmai. Mă priveau de parcă ar fi fost ceva în 
neregulă cu mine, iar Stăpânul se holba adesea de parcă 
ar fi crezut că eram vrăjitoare și de parcă... s-ar fi temut 
puțin de mine. Nu îndeajuns de mult încât să nu mă mai 
ciupească, ci îndeajuns încât să o facă în continuare. 

- Poate că Preainalţii vor simţi că ceva nu e în regulă 
cu mine, am spus cu voce răgușită. Şi poate că nu le va 
plăcea sau vor crede că sunt... 

- Nu vor simţi nimic. Îţi jur! 

Trase pătura peste noi, de parcă asta ne-ar fi putut 
proteja cumva. 

Însă o pătură nu avea să ne păzească de Preaînalţi. 
Puteau face orice voiau oricui voiau. lar dacă se înfuriau? 
Puteau distruge orașe întregi. 

- Şsşttt, mă îndemnă Grady. Nu plânge! Doar închide 
ochii. Va fi bine. 

Ușile încăperii se deschiseră cu un scârțâit. Grady m-a 
strâns de braț până i-am simţit oasele degetelor. Brusc, 
aerul se subție și se umplu de încordare, iar zidurile 
gemură de parcă pietrele din care erau făcute nu reușeau 


să conţină ceea ce se strecurase înăuntru. M-am 


cutremurat. Mi s-a făcut la fel de rău ca ultima dată când 
stareța mă luase de mână, aşa cum făcuse adesea, fără să 
se îngrijoreze de ceea ce aş fi putut vedea sau afla, însă în 
ziua aceea lucrurile decurseseră diferit. Văzusem moartea 
venind după ea. 

N-am tras adânc aer în piept, şi totuşi un miros se 
strecură sub pătură și între noi, alungând miasma de bere 
stătută și de prea multe trupuri înghesuite într-un loc 
prea mic. Era un iz mentolat care îmi aduse aminte de... 
bomboanele pe care stareța obişnuia să le aibă în 
buzunarele veşmântului. „Nu mişca! Nu scoate un sunet“, 
mi-am repetat la nesfârşit. „Nu mişca! Nu scoate un 
sunet!“ 

- Câţi sunt aici? întrebă o voce masculină joasă. 

- Numărul lor se schimbă în fiecare noapte, Lord 
Samriel, îi zise Stăpânul. 

Vocea îi tremura, şi nu-l mai auzisem speriat niciodată 
până atunci. De obicei, vocea lui ne înspăimânta pe noi, 
însă un lord Preaînalt se afla în mijlocul nostru acum, 
unul dintre cei mai puternici Preaînalți. Acest lucru l-ar fi 
îngrozit şi pe cel mai înrăit dintre bătăuși. 

- De obicei, sunt circa treizeci, dar nu ştiu să aibă 
vreunul ceea ce căutați. 

- Vom vedea singuri, îi răspunse Lord Samriel. 
Verificaţi-i pe toţi! 

Ecoul paşilor călăreţilor Preaînalţi - Rae - răsună în 
tandem cu bătăile inimii mele. Mi se păru că un strat 
subțire de gheață se așternu peste noi când temperatura 
din încăpere scăzu. 

Rae fuseseră cândva războinici plebei măreți pe care 
prinții și prințesele Preaînalte îi învinseseră în luptă. 


Acum, erau doar carne şi oase, sufletele lor fiind 


capturate şi ţinute prizoniere de prinți, prințese și de 
regele Euros. Oare asta însemna că unul dintre ei era de 
față? M-am înfiorat. 

- Deschide ochii! porunci Lord Samriel de undeva din 
încăpere. 

Oare de ce ne puneau să deschidem ochii? 

- Cine sunt? întrebă un altul. Un bărbat. 

Vorbise încet, însă vocea lui îmbibase fiecare cuvânt cu 
o forță înfiorătoare. 

- Orfani. Copii azvârliţi, milord, croncăni Stăpânul. 
Unii au venit de la Stăreția Milosteniei, continuă el să 
turuie. Alții apar pur şi simplu. Nu ştiu de unde vin sau 
încotro dispar. Nici unul dintre ei nu este serafim, vă jur! 

Credeau... că un serafim se afla printre noi? De aceea 
verificau ochii: căutau semnul, o lumină în ochi, sau cel 
puțin așa auzisem, dar nici urmă de așa ceva aici. 

M-am cutremurat când am auzit icnete surprinse şi 
scâncete tăcute care au continuat preţ de câteva 
momente. Am strâns tare din ochi, dorindu-mi cu toată 
ființa să ne lase în pace. Să dispară pur şi simplu... 

Aerul se mișcă chiar deasupra noastră, emanând acel iz 
mentolat. Grady încremeni lângă mine. 

- Deschideţi ochii! porunci Lord Samriel de deasupra 
noastră. 

Am încremenit, în timp ce Grady se ridică pe jumătate, 
protejându-mă cu trupul lui și cu pătura. Mâna cu care 
mă ținea de braț îi tremură, ceea ce mă făcu să tremur și 
mai tare, pentru că Grady... îi înfrunta de obicei pe copiii 
mai mari fără teamă şi râdea când oamenii legii îl alergau 
pe străzi. Nu se temea niciodată. 


Dar acum, se temea. 


- Nimic, anunţă Lord Samriel oftând apăsat. Ăștia sunt 
toţi? 

Stăpânul îşi drese glasul. 

- Da, sunt cât se poate de sigur... Staţi aşa! I-am auzit 
paşii apăsaţi şi neregulaţi pe podea. Mereu e cu un plod 
mai mic după el. O fată, una ciudată, spuse el, lovindu-mi 
cu cizma picioarele acoperite, iar eu mi-am înăbușit un 
cârâit. lată! 

- Nu ştie ce vorbește, negă Grady. Nu-i nimeni în afar’ 
de mine. 

- Băiete, ai grij ce zici! îl avertiză Stăpânul. 

Mi-am muşcat buza până am simţit sânge. 

- Ce-ar fi să ai tu grijă ce zici? ripostă Grady, şi o nouă 
doză de teamă mă lovi ca un pumn în stomac. 

Stăpânul nu avea să fie încântat de faptul că Grady îi 
întorsese vorba. Dacă aveam să scăpăm cu bine, Stăpânul 
avea să-l pedepsească. Ba încă rău de tot, ca ultima dată... 

Fără nici un avertisment, pătura fu smulsă laoparte, iar 
sângele îmi îngheţă în vene. Grady se mută, acoperindu- 
mi trupul cu jumătate din corpul lui, însă în zadar. Știau 
că eram acolo. 

- S-ar părea că sunt doi care împart o pătură, nu unul 
singur. O fată. Lordul fără nume se opri, apoi adăugă: 
Cred. 

- Dă-te de lângă ea! porunci Lord Samriel. 

- Nu e nimeni important, zise Grady scrâșnind din 
dinți, tremurând lângă mine. 

- Toată lumea e cineva, îi răspunse celălalt. 

Grady nu se clinti. Urmă un oftat apăsat, plin de 
nerăbdare, după care Grady dispăru... 

Senzaţia de panică explodă înăuntrul meu, făcându-mi 


toate membrele să se miște deodată. Am sărit în picioare, 


întinzându-mă orbește după Grady în lumina bruscă, 
prea strălucitoare a lămpii, care inundă încăperea. Am 
tipat când un Rae m-a apucat de talie. Mănunchiuri de 
umbre gri subțiri se revărsară din veșmintele călărețului 
Rae, învolburându-se în jurul picioarelor lui Grady. 

- Dă-mi drumul! ţipă Grady, dând din picioare în timp 
ce era târât în spate. N-am greșit cu nimic. Dă-mi... 

- Liniște! se răsti Lord Samriel, pășind între Grady și 
mine. 

Avea părul lung atât de deschis la culoare, încât era 
aproape alb. Îşi puse mâna pe umărul lui Grady. 

Grady tăcu. 

Pielea lui de obicei de un maroniu cald deveni gri, 
albicioasă, în timp ce el doar... se holba la mine, cu ochii 
mari și goi. Nu mai vorbea. Nu se mai mișca. 

- Grady? am întrebat eu în şoaptă, tremurând până 
îmi clănțăniră dinţii. 

N-am primit nici un răspuns. Mereu îmi răspundea, 
dar acum, parcă nici măcar nu mai era acolo. De parcă 
era doar o umbră ce aducea a el. 

Am simţit cum cineva m-a prins de bărbie. I-am simţit 
atingerea ca pe un şoc electric ce mi-a străbătut corpul. 
Am simţit cum mi se ridică părul de pe braţe, în timp ce 
mi se făcu pielea de găină. 

- E în regulă, spuse celălalt lord, cu voce aproape lină, 
aproape blândă, întorcându-mi capul spre el. Nu îl vom 
râni. 

- Mai vedem, răspunse Lord Samriel. 

Am tresărit, însă nu prea tare. Strânsoarea lordului fără 
nume nu mi-a îngăduit. 

M-am zgâit la lord printre cocoloașe încurcate de păr 


închis la culoare. Părea... mai tânăr decât mă așteptasem 


să fie, de parcă ar fi fost doar în al doilea deceniu de viaţă. 
Avea părul de un castaniu-auriu, care îi ajungea până la 
umerii înveșmântați în negru, şi obrajii de culoarea 
nisipului de pe malul golfului Anatema. Chipul îi era un 
amestec interesant de unghiuri şi linii drepte, dar ochii... 
îi erau înclinați la colțurile exterioare, însă culoarea 
irisurilor îmi captă, de fapt, atenţia. Nu mai văzusem 
nimic asemănător acelor culori. Pete albastre, verzi şi 
maro. 

Cu cât m-am holbat mai mult la el, cu atât mi-am dat 
mai mult seama că... îmi amintea de figurile acelea şterse 
pictate pe tavanul boltit al bisericii. Cum îi numise 
stareța? Îngeri. Așa am auzit-o o dată numindu-i pe 
Preaînalți, zicând că erau păzitorii muritorilor şi ai 
tărâmului însuşi, însă cei care intraseră în orfelinat nu 
păreau a fi deloc protectori. 

Ci mai degrabă prădători. 

Mai puţin acesta, cu ochii stranii. El părea... 

- Ce zici de ea? rupse tăcerea vocea lui Lord Samriel. 

Tânărul lord Preaînalt care mă ţinea de bărbie nu spuse 
nimic, holbându-se în continuare la mine. Mi-am dat 
încet seama că nu mai tremuram. Inima mi se liniștise. 

Nu... Nu mă temeam de el. 

Așa cum nu mă temusem când îl cunoscusem pe 
Grady, dar asta pentru că văzusem ce fel de persoană era 
el. Intuiţia mea îmi dăduse de înțeles că Grady era pe cât 
de bun am fi putut fi oricare dintre noi. În timp ce 
priveam adânc în ochii lordului, nu am văzut nimic, dar 
am știut că eram în siguranţă, chiar și atunci când 
pupilele i se măriră. Ochii i se umplură de scântei mici și 
albe. Semănau cu stelele şi se făcură tot mai luminoase, 


până n-am mai văzut altceva în afara lor. Inima mi-o luă 


la galop, ca un cal fugar. Atunci, se întâmplă în sfârșit: 
simţurile mi se deschiseră față de el. Nu am văzut nimic 
în ochii lui sau în mintea mea. 

Dar am simtit ceva. 

O avertizare. 

O socoteală. 

O făgăduinţă a ceea ce avea să vină. 

Și am știut. 

Lordul se trase în spate, pupilele revenindu-i la 
mărimea normală, iar picăţelele albe dispărură. 

- Nu, spuse el, mutându-și privirea spre braţele mele 
care se ițeau de sub puloverul prea mare cu care eram 
îmbrăcată. E în regulă. 

Îmi dădu drumul la bărbie. 

Am zbughit-o înapoi pe pătură, întorcându-mă spre 
Grady. Încă atârna acolo, nemișcat și gol. 

- Vă rog, am şoptit eu, bâlbâit. 

- Dă-i drumul! rosti lordul. 

Lord Samriel îi dădu drumul cu un oftat, și viaţa se 
întoarse în trupul lui Grady chiar în clipa aceea. Paloarea 
pielii i-a dispărut în timp ce m-am târât în patru labe 
peste păturile încurcate şi l-am cuprins în braţe. Pe când 
m-am agăţat de trupul lui tremurător, mi-am întors lent 
privirea spre lordul Preaînalt cu stele în ochi. 

Acesta rămase locului, în continuare ghemuit și 
holbându-se la mine, la braţele mele, în timp ce Lord 
Samriel trecu cu paşi apăsaţi pe lângă el, îndreptându-se 
spre ușă. Mi-am înfipt degetele în puloverul subțire care-i 
acoperea spatele lui Grady. 

- Braţele tale, zise el, cu voce atât de înceată, încât nu 
eram convinsă că-i văzusem buzele mişcându-se. Cum s- 


a întâmplat? 


Nu știam de ce mă întreba sau de ce-i păsa şi aveam 
îndeajuns de multă minte cât să nu zic cine îmi făcuse așa 
ceva, însă m-am uitat spre Stăpân și am înclinat din cap. 

Lordul mă mai privi preţ de-o clipă, după care îşi duse 
degetele la buze, care i se curbaseră într-un zâmbet 
strâmb fad, apoi se ridică, şi mi se păru că era incredibil 
de înalt. 

Încăperea se întunecă din nou și tăcerea apăsătoare se 
aşternu iarăşi, însă de data asta nu m-am mai temut. 

Un țipăt scurt și ascuţit străpunse întunericul, 
încheindu-se brusc cu un sunet umed, ca atunci când 
zdrobești un lucru. Am tresărit când ceva greu se izbi de 
podea. 

Liniştea se lăsă din nou, şi, dintr-odată, senzaţia de 
apăsare se scurse din încăpere, în timp ce aerul însuși 
păru să răsufle ușurat. Felinarele de pe zid scânteiară, 
prinzând din nou viaţă, rând pe rând. Focul din vatră se 
înălță brusc, scăpărând și sfârâind. 

Lângă ușă, Stăpânul stătea întins într-o băltoacă de 
sânge, cu trupul frânt și răsucit. Cineva ţipă. Paturile 
scârțâiră în timp ce ceilalți copii vociferară din ele, însă 
eu stăteam nemișcată. M-am holbat la intrarea goală, 


știind că aveam să-l revăd pe lordul Preainalt. 


CAPITOLUL 1 


- Ai o clipă liberă, Lis? 

Mi-am ridicat privirea dinspre mușeţelul pe care îl 
măcinam în pulbere pentru ceaiurile baronului 
Huntington şi am văzut-o pe Naomi stând în intrarea 


odăii mele. Era o fată brunetă, îmbrăcată deja de seară; 


voalul din care îi era croită rochia ar fi fost cu totul 
transparent dacă nu ar fi avut câteva bucăţi de material 
de un azuriu-închis strategic poziţionate. 

Baronul de Archwood ducea, ei bine, o viaţă 
neortodoxă în comparaţie cu majoritatea muritorilor, 
dar, pe de altă parte, Claude nu era un simplu muritor. 
Era caelestia, adică un muritor descendent din 
împreunarea rară dintre un plebeu și un Preaînalt. Se 
năşteau și îmbătrâneau întocmai ca noi, plebeii, iar, la cei 
26 de ani ai lui, Claude nu avea planuri de însurătoare. 
Prefera în schimb să le arate afecţiune mai multora, nu 
unei singure persoane. Și el, asemenea celor Preaiînalți, 
colecţiona orice lucru frumos şi unic. Și nu ar fi fost 
înțelept să te compari cu oricare dintre concubinele 
baronului, cu atât mai puţin cu Naomi. 

Cu părul ei lucios şi trăsăturile delicate, îţi lua pur și 
simplu răsuflarea. 

Eu, pe de altă parte, arătam de parcă cineva ar fi luat 
diverse trăsături de la alţi oameni şi le-ar fi pus împreună 
pe chipul meu. Gura mică nu se potrivea cu felul natural 
în care mi se ţuguiau buzele. Ochii prea rotunzi şi prea 
mari păreau să-mi acopere toată faţa, făcându-mă să par 
mult mai inocentă decât eram de fapt. Acest lucru mă 
ajutase de mai multe ori pe străzi, dar mi se părea că 
semănam oarecum cu păpuşile acelea sinistre pe care le 
văzusem în vitrinele magazinelor, doar că aveam pielea 
de o nuanță măslinie-aurie în loc de culoarea 
porţelanului. 

Baronul îmi spusese cândva că eram o priveliște 
interesantă. „Uluitoare“ într-un mod ciudat, dar că, și 


dacă nu ar fi fost aşa, tot aș fi fost favorita lui, cea pe care 


ar tine-o aproape de el, iar asta nu avea nimic de-a face 
cu atractivitatea mea stranie. 

Am încuviințat din cap, simțind cum mi se încordează 
umerii. Mi-am trecut dinţii peste buza de jos, privind-o 
cum închise ușa și străbătu zona de zi a odăii mele, a 
odăii mele private. 

Zeilor mari, la 22 de ani, eram deja aici... de şase ani. 
Îndeajuns de mult încât să nu mă mai şocheze faptul că 
aveam spațiul propriu, camera proprie cu electricitate şi 
apă caldă, lucruri de care numeroase locuri din regat nu 
beneficiau. Aveam propriul pat. Un pat adevărat, nu o 
grămadă de pături plate sau o saltea făcută cu paie 
infestate de purici, dar tot îmi era greu să accept toate 
astea. 

M-am concentrat asupra lui Naomi. Se purta ciudat, 
strângându-și și desfăcându-și în mod repetat mâinile. 
Naomi era agitată, și nu o mai văzusem niciodată așa. 

- De ce ai nevoie? am întrebat-o eu, deşi bănuiam, ba 
nu, știam întocmai ce voia. De ce era agitată. 

- Voiam... să vorbesc cu tine despre sora mea, spuse 
ea, şovăitoare, iar Naomi nu şovăia niciodată în nici un 
lucru pe care-l făcea. Puţini erau la fel de curajoși și de 
cutezători ca ea. Laurelin nu se simte bine de ceva vreme. 

Am simţit cum mi se strânge pieptul şi mi-am plecat 
din nou privirea spre castronul din poala mea și pudra 
gălbuie-maronie din el. Mă temusem de asta. 

Sora ei se căsătorise cu un moșier înstărit, având un 
aşa-numit statut social mai presus de al ei. O uniune 
anunțată ca fiind una din dragoste, lucru pe care l-aș fi 
luat în derâdere în mod normal, doar că era adevărat. 


Laurelin era o raritate într-o lume în care cei mai mulți se 


căsătoreau din interes, pentru că li se arăta o oportunitate 
sau pentru siguranţă. 

Dar ce foloase îi aduce cu adevărat dragostea cuiva? 
Chiar şi ei? Nu îl oprise pe soțul ei din a-şi dori un fiu, 
chiar dacă ultima naştere a lui Laurelin aproape că-i 
curmase viața. Aşa că ea continuase să încerce, în pofida 
riscului. 

El își căpătase fiul, iar Laurelin se alesese cu febra care 
le răpunea pe atât de multe femei după naștere. 

- Voiam să știu dacă va... Naomi trase adânc aer în 
piept, îndreptându-și umerii. Dacă își va reveni? 

— Presupun că nu te interesează părerea mea, am spus, 
apăsând cu pistilul mojarului în grămăjoara de musetel. 
Aroma uşor fructată de tutun se înteţi. Nu-i aşa? 

- Doar dacă ai lucrat ca medic sau moașă, îmi 
răspunse ea sec. Vreau... să știu ce-i rezervă viitorul. 

Am expirat lent. 

- N-ar trebui să-mi ceri asta. 

- Ştiu. Naomi se lăsă în genunchi pe podea, lângă 
mine, poalele rochiei revărsându-se în jurul ei. Şi ştiu că 
baronului nu-i place când ţi se cere asta, dar îţi jur că nu 
va afla niciodată. 

Reticenţa mea nu avea aproape deloc de-a face cu 
Claude, chiar dacă era adevărat că nu-i plăcea când îmi 
foloseam darul clarviziunii, adică intuiţia mea puternică, 
pentru alții în afară de el. Se temea că aveam să fiu 
acuzată de vrăjitorie şi că mă ocup cu magie interzisă, și, 
deși știam că baronul îşi făcea griji în privința asta, mai 
știam şi că nu-l îngrijorau magistraţii din Archwood în 
sine. Baronul avea o relaţie apropiată cu ei, şi nici unul nu 


s-ar fi răzvrătit împotriva unui Preaiînalt, fie acesta şi un 


simplu descendent al lor. Se temea, de fapt, că un altul, cu 
mai mulți bani sau mai multă putere, avea să mă fure. 

Însă porunca lui de a-mi ascunde abilităţile şi propria 
teamă de a nu fi etichetată drept vrăjitoare nu mă 
opriseră. Pur și simplu... nu reuşeam să-mi ţin gura când 
vedeam sau simțeam ceva şi eram forţată într-un mod 
prostesc să vorbesc despre asta. Aşa se întâmplase în 
toate locurile în care locuiserăm eu şi Grady înainte să 
ajungem în oraşul Archwood din Ținutul de Mijloc, iar 
asta îi făcuse pe oameni să mă acuze că aș fi vrăjitoare şi 
ne forțase să ne luăm tălpăşiţa în toiul nopţii de mai 
multe ori decât voiam să-mi amintesc, ca să nu atârn în 
ştreang. Din cauza incapacității mele fatale de a-mi vedea 
de treaba mea l-am şi cunoscut pe Claude. 

Și tot din cauza ei cei de pe moșie şi nu numai aflaseră 
despre mine - femeia care ştia lucruri. Nu multe, dar 
suficiente. 

În realitate, nu voiam ca Naomi să-mi ceară asta din 
pricina el. 

Când am ajuns la conacul Archwood, la 16 ani, Naomi 
era deja acolo de circa treisprezece luni. De-o vârstă cu 
Claude, era doar cu câţiva ani mai mare ca mine, şi 
isteață, şi mult mai versată decât aş fi putut spera 
vreodată să fiu, așa că am presupus că nu avea să vrea să 
aibă de-a face cu mine. 

Însă lucrurile nu se derulaseră așa. 

Naomi devenise, ei bine, prima mea... prietenă, în afară 
de Grady. 

Aș fi făcut orice pentru ea. 

Dar mă temeam că aveam să-i frâng inima şi eram la 
fel de înspăimântată că aveam să-i pierd prietenia, pe cât 


eram de înfricoşată că aveam să pierd viața pe care mi-o 


croisem în sfârșit în Archwood. Pentru că, de cele mai 
multe ori, oamenii nu își doreau cu adevărat răspunsurile 
pe care le căutau, iar adevărul a ceea ce avea să se 
întâmple era deseori mai nimicitor ca o minciună. 

- Te rog, șopti Naomi. Nu ţi-am mai cerut niciodată 
așa ceva, şi... Înghiti în sec. Urăsc să fac asta, dar pur şi 
simplu sunt atât de îngrijorată, Lis. Mă tem că va părăsi 
acest tărâm. 

Ochii negri i se umplură de lacrimi strălucitoare, şi n- 
am putut îndura una ca asta. 

- Eşti convinsă? 

- Desigur... 

- Aşa spui acum, dar dacă e un răspuns de care te 
temi? Pentru că, dacă așa vor sta lucrurile, nu voi minți. 
Îngrijorarea ta se va preschimba în durere, i-am amintit 
eu. 

- Ştiu. Crede-mă că ştiu, se jură ea, cârlionţii castanii 
deşi revărsându-i-se peste umeri când se aplecă spre 
mine. De aceea nu ţi-am cerut asta când am aflat prima 
dată despre febră. 

M-am muscat de limbă, apucând mai strâns pistilul. 

- Nu te voi învinui, spuse ea încet. Indiferent de 
răspuns, nu voi da vina pe tine. 

- Promiti? 

- Desigur, îmi făgădui ea. 

- În regulă, am spus, sperând că fusese sinceră. 

Naomi nu era genul proiector, adică nu își difuza 
gândurile şi intenţiile, ca mulţi alţii, lucru care îi făcea 
atât de uşor de citit. 

Însă îi puteam pătrunde în minte dacă voiam și 
puteam afla dacă rostise adevărul. Era de ajuns să îmi 


deschid simțurile față de ea și să îngădui acelei conexiuni 


să prindă viaţă, dar nu o făceam când mă puteam abtine. 
Era o cotropire prea mare. O violare. 

Cu toate acestea, faptul că știam asta nu mă oprise din 
a o face când era în folosul meu, nu-i aşa? 

Alungând adevărul cu pricina, am tras în piept aer 
îmbibat cu aroma mușețelului din mojarul pe care l-am 
dat deoparte. 

- Dă-mi mâna! 

Naomi îşi ridică mâna fără şovăială, însă eu am ezitat, 
pentru că rareori se întâmpla să ating pe cineva fără să le 
descopăr intenţiile şi, uneori, chiar și viitorul. Singurul 
mod în care puteam atinge un alt plebeu era să îmi 
amorțesc simțurile, de obicei cu ajutorul alcoolului sau al 
altor substanţe, ceea ce, ei bine, îmi amorțea totul şi nu 
dura prea mult, așa că nu prea avea rost. 

Am luat-o de mână, dorindu-mi ca, preţ de o clipă, să 
mă bucur doar de senzația pe care mi-o lăsau degetele 
altcuiva întrepătrunse cu ale mele. Cei mai mulţi nu își 
dădeau seama că era o diferenţă uriașă între a fi atins și a 
atinge. Însă acum, nu era vorba despre mine. Nu îmi 
puteam aloca acele secunde, căci, cu cât o tineam mai 
mult de mână pe Naomi, cu atât creștea probabilitatea să 
văd lucruri despre ea pe care poate că nu voia să le afle 
sau pe care nu voia să le descopăr. Oricât aş fi îngânat și 
oricât aș fi încercat să-mi ţin mintea activă, nu aş fi putut 
opri acest lucru din a se întâmpla. 

Mi-am liniștit mintea, mi-am deschis simţurile și apoi 
am închis din nou ochii. Trecu o secundă, apoi încă una, 
după care am simţit furnicături între omoplaţi, care mi s- 
au răspândit în sus pe ceafă. În întunericul minţii, am 
început să văd forma neclară a chipului lui Naomi, însă 


am alungat imaginea. 


- Întreabă-mă din nou, i-am spus eu, pentru că avea să 
mă ajute să mă concentrez doar asupra a ceea ce voia să 
știe şi nu asupra celorlalte lucruri care prindeau contur și 
începeau să ia forma unor cuvinte. 

- Îşi va reveni Laurelin din febră? mă întrebă Naomi 
aproape în şoaptă. 

Urmă o tăcere în mintea mea, după care am auzit o 
voce, care părea a fi a mea, şoptind își va reveni. 

M-am cutremurat, ușurată, însă pielea mi se răci rapid. 
Vocea continuă să-mi șoptească. I-am dat drumul mâinii 
lui Naomi și am deschis ochii. 

Naomi încremenise, cu mâna în aer. 

- Ce-ai văzut? 

- Își va reveni din febră, i-am împărtăşit eu. 

Înghiţi ușor în sec. 

- Într-adevăr? 

- Da. 

Am zâmbit, însă mi s-a părut un zâmbet încordat. 

- O, slavă zeilor! șopti ea, ducându-și degetele la gură. 
Mulţumesc! 

Zâmbetul mi se preschimbă într-o grimasă, și mi-am 
întors privirea de la ea. Mi-am dres glasul şi am apucat 
pistilul. Abia de-am simţit ceramica rece. 

- Claude are din nou probleme cu somnul? mă întrebă 
Naomi după câteva clipe, cu vocea mai ușurată decât 
atunci când intrase în odaie. 

Recunoscătoare că schimbase subiectul, am încuviințat 
din cap. 

- Vrea să fie odihnit pentru Ospeţele care urmează. 

Naomi ridică din sprâncene. 

- Ospeţele încep abia peste câteva săptămâni - cel 


puțin o lună sau cam așa. 


I-am aruncat o privire scurtă. 

- Vrea să fie foarte odihnit. 

Naomi pufni. 

- Înseamnă că e foarte entuziasmat. Se lăsă pe spate, 
jucându-se cu un safir agăţat pe un lanţ de argint subțire 
pe care-l purta aproape întotdeauna. Și tu? Eşti 
entuziasmată? 

Am ridicat din umăr, simțind un gol în stomac. 

- Nu prea m-am gândit la asta. 

- Dar va fi prima dată când participi la Ospeţe, nu-i 
aşa? 

- Da. 

Era primul an în care puteam participa, pentru că 
trebuia să ai 22 de ani sau să fii căsătorit ca să participi, 
lucru care nu prea avea logică pentru mine, însă 
Preaînalţii și regele Euros stabileau regulile, nu eu. 

- Te aşteaptă... un spectacol pe cinste, spuse ea lent. 

Am chicotit, întrucât auzisem și eu poveştile. 

Se aplecă din nou spre mine, coborându-și vocea: 

- Dar vei lua parte la... festivități? 

- Festivităţi. Am râs. Ce descriere searbădă! 

Zâmbi larg. 

- Cum altfel să le spun? 

- O orgie? 

Își lăsă capul pe spate şi râse, un sunet atât de 
încântător şi de contagios. Naomi avea cel mai frumos 
râs, ceea ce mă făcu și pe mine să zâmbesc larg. 

- Nu asta se întâmplă, zise ea. 

- Serios? am spus eu sec. 

Naomi îmi aruncă o privire voit inocentă, lucru destul 
de impresionant, de altfel, ţinând cont că nu prea putea fi 


descrisă astfel. 


- Ospețele sunt un mod prin care Preaînalţii pot să își 
reafirme dedicarea față de a-i servi pe plebei împărtăşind 
din belșugul lor de mâncăruri şi băuturi. Recită doctrina 
la fel de bine precum ar fi făcut-o orice stareță, 
împreunându-şi cu sfială mâinile în poală. Uneori, 
băutura abundă, şi, cum Preaînalţii sunt prin preajmă, s- 
ar putea să aibă loc anumite activități. Atâta tot. 

- Ah, da, își reafirmă devotamentul față de plebei, am 
spus eu uşor sarcastică. Se referea la cea mai înaltă sferă a 
Preaînalţilor, cei cunoscuţi sub numele de Deminyeni. 

Deminyenii nu se năşteau, ci luau ființă formaţi pe de- 
a-ntregul şi erau veșnici, capabili să manipuleze vremea 
şi chiar şi minţile altora. Erau lorzii și doamnele din 
ierarhia Preaînalţilor, însă nu erau cei mai puternici 
Deminyeni. Prinții sau prinţesele care domneau peste 
cele șase teritorii ale regatului Caelum, alături de rege, 
erau cei mai înspăimântători când venea vorba despre 
puterea lor. Puteau lua diverse forme, puteau învolbura 
apele râurilor dintr-o mișcare a mâinii şi chiar să pună 
stăpânire peste sufletul unui plebeu, creând astfel acea 
creatură înfricoşătoare numită Rae. 

Nu se știau prea multe despre ei, cu excepția regelui 
Euros. Ce naiba, în afară de prințul Rainer de Primvera, 
nu le ştiam nici măcar numele. Singurul despre care mai 
auzisem vreodată, și de obicei doar sub formă de zvonuri, 
era prințul de Vytrus, care domnea peste Ţinutul de Sus, 
și asta pentru că cei mai mulți erau îngroziţi de el. La 
urma urmei, era cunoscut drept cel care implementa 
mânia regelui. 

Mai că n-am râs în hohote în clipa aceea. Preaînalţii 
erau protectorii tărâmului, dar nu-mi dădeam prea bine 


seama cum anume ne serveau ei pe noi. Chiar dacă 


Preaînalţii erau în mare ca nişte moşieri absenţi care 
veneau doar când trebuia plătită chiria, controlau tot ce 
ținea de viaţa plebeilor - de la cine putea avea parte de 
educaţie la cine putea deține pământ sau afaceri. Și 
părerea mea era că Ospeţele erau mai degrabă o 
modalitate prin care Preainalţii aveau parte de ceea ce îşi 
doreau. Şi desfrânarea noastră în ce priveşte tot soiul de 
lucruri, de la ghiftuitul cu mâncare la desfătatul cu 
plăcerile pe care ni le ofeream reciproc în timpul 
Ospeţelor, îi hrănea pe Preaînalţi. Îi întărea. Îi 
îimputernicea. Plăcerea noastră era hrana lor. Forţa lor 
vitală. Ospeţele se ţineau mai degrabă pentru ei decât 
pentru noi. 

Pentru că erau atât de multe alte moduri în care puteau 
dovedi că le păsa de noi, plebeii, începând cu a le asigura 
nevoiaşilor mâncare pe tot parcursul anului. Atât de 
mulți mureau de foame sau îşi frângeau spinările în mine 
ori îşi riscau viața vânând ca să își hrănească familiile, în 
timp ce aristocrații, adică cei mai înstăriți dintre plebei și 
Preaînalţi, se îmbogăţeau și mai mult, iar săracii sărăceau 
și mai tare. Aşa stătuseră lucrurile dintotdeauna și aşa 
avea să fie mereu, indiferent de câte rebeliuni aveau să 
aibă loc în rândul plebeilor. În schimb, ofereau mâncare o 
singură dată pe an, când o mare parte din mâncare se 
irosea în timp ce toată lumea era implicată în acele 
activități. 

Însă n-am rostit nimic din toate astea cu voce tare. 

Oi fi fost eu nesăbuită, dar nu eram proastă. 

- Stii, nu sunt chiar atât de răi, spuse Naomi o clipă 
mai târziu. Preaînalţii, vreau să zic. Știu despre câţiva 


lorzi şi câteva doamne care au intervenit şi i-au ajutat pe 


cei aflați în nevoie, iar cei din Primvera sunt binevoitori, 
ba chiar grijulii. Cred că cei mai mulți sunt așa. 

M-am gândit brusc la Preainaltul meu, la lordul fără 
nume care îmi atinsese bărbia și mă întrebase cum mă 
alesesem cu atâtea vânătăi pe braţe. Nu știu de ce îl 
consideram al meu. Era limpede că nu era. Poate că 
Preaînalţii se culcau cu toată rasa plebee, şi nu numai, şi 
poate că unii dintre ei chiar revendicau un plebeu ca 
aparținându-le, cel puţin pentru o vreme, dar ei nu 
aparțineau niciodată unui plebeu. Atâta doar că nu-i 
știam numele, și era un obicei straniu care se înfiripase în 
noaptea aceea. 

Sinceră să fiu, mă îndoiam că lordul Preaînalt îşi 
dăduse măcar seama că în noaptea aceea îi salvase viața 
lui Grady. Stăpânul l-ar fi pedepsit pentru că-i întorsese 
vorba în fața Preaiînalţilor și mult prea mulţi nu 
supraviețuiau pedepselor lui. 

Mi s-a pus rapid un gol în stomac, aşa cum se întâmpla 
mereu când mă gândeam la Preainaltul meu, deoarece 
știam că aveam să-l revăd. 

Încă nu se întâmplase, şi, ori de câte ori mă gândeam la 
asta, mă cuprindea un amestec de groază și nerăbdare pe 
care nici măcar nu puteam începe să încerc să-l înțeleg. 

Dar poate că Naomi avea dreptate când spunea că 
mulți dintre ei erau ceea ce pretindeau a fi: protectori ai 
tărâmului. Archwood propășea în parte datorită celor din 
Primvera, curtea Preainalţilor care se afla chiar dincolo 
de pădurea din afara moșiei, iar Preainaltul meu îl 
pedepsise pe Stăpân. Deşi o făcuse într-o manieră destul 
de brutală, așa că nu eram într-adevăr convinsă că era un 


bun exemplu de Preainalt binevoitor și grijuliu. 


- Crezi... că vor fi și Deminyeni la Ospeţe? am 
întrebat-o eu. 

- De obicei, își fac apariţia câţiva. Fruntea i se încreți. 
Ba am văzut chiar şi un lord sau doi în trecut. Sper să 
vină anul ăsta. 

În timp ce mă jucam cu pistilul, i-am aruncat o privire. 

Îmi zâmbi cu viclenie, răsucind lănţişorul de argint pe 
după degete. 

- Nu e niciodată nevoie să foloseşti noaptea-lungă cu 
un Preaînalt, a adăugat ea, referindu-se la o pulbere 
făcută din seminţele unei plante cu flori în formă de 
trompetă. Planta aceasta puternică, în dozele potrivite, te 
lăsa ameţit și fără prea multe amintiri despre cele 
petrecute după ingerarea ei. Sunt chiar încântători. 

Am ridicat din sprâncene. 

- Ce e? replică ea râzând din nou tare, gutural. Ştiai că 
Preainalţii sunt cunoscuţi pentru orgasme care pot dura 
ore întregi, ore pe bune? 

- Am auzit. Nu eram convinsă dacă era sau nu 
adevărat, dar orgasme care durau ore întregi suna... 
intens. Poate chiar puţin dureros. 

Își întoarse privirea spre mine. 

- Poţi atinge un Preaînalt fără... să știi? 

- Nu ştiu sigur. M-am gândit la Claude și apoi la lordul 
meu Preaînalt. Pot atinge un caelestia o perioadă scurtă 
înainte să înceapă să mi se descopere lucruri, dar n-am 
mai atins un Preainalt până acum și, oricând sunt 
întrebată ceva ce are de-a face cu ei, nu simt nimic. Așa 
că nu știu sigur. 

- Ei bine, s-ar putea să merite să afli, îmi spuse ea, 
făcându-mi cu ochiul. 


Am râs, clătinând din cap. 


Fa îmi zâmbi larg. 

- Trebuie să plec. Allyson a fost foarte împrăștiată în 
ultima vreme, spuse ea, referindu-se la una dintre cele 
mai recente adăugiri la moșie. Trebuie să mă asigur că-și 
păstrează calmul. 

- Îţi urez succes. 

Naomi se ridică râzând, materialul de voal revărsându- 
i-se în jurul picioarelor. O porni spre ușă, după care se 
opri. 

- Mulţumesc, Lis! 

- Pentru ce? am întrebat eu, încruntându-mă. 

- Pentru că mi-ai răspuns, spuse ea. 

Am privit-o plecând, fără să știu ce să-i spun, însă nu- 
mi doream mulțumirile ei. 

Mi-am ridicat privirea spre ventilatorul care se 
învârtea lent deasupra mea, şi umerii mi se lăsară în jos. 
Nu o minţisem pe Naomi. Sora ei avea să supravieţuiască 
febrei, însă prorocirea nu se încheiase acolo. Continuase 
să-mi șoptească, spunându-mi că moartea o însemnase 
pe Laurelin. Nu mi-am îngăduit să aflu cum anume sau 
de ce, dar aveam presentimentul - iar presentimentele 
mele erau rareori greșite - că nu avea să trăiască până la 


încheierea Ospeţelor. 


CAPITOLUL 2 


- Ai vrea alt vin, pui? 

Degetele mi s-au încordat, după care le-am apăsat pe 
pielea expusă între două dintre numeroasele şiraguri de 
nestemate ce-mi împodobeau șoldul. În mod normal, 


porecla nu mă deranja, însă verișorul lui Claude, Hymel, 


se afla foarte aproape de noi, lucru obişnuit, de altfel, din 
moment ce era căpitanul gărzilor. Chiar și cu spatele la 
mine, știam că Hymel zâmbea cu superioritate. Era un 
nemernic, pur şi simplu. 

Șiraguri subţiri și delicate de diamante ce atârnau de o 
coroană de crizanteme proaspete mi-au atins obrajii când 
mi-am întors capul dinspre gloata de dedesubt spre 
bărbatul de lângă mine. 

Baronul de Archwood, cu părul lui închis la culoare, 
şedea pe ceea ce putea fi descris drept un tron. Unul 
destul de ţipător, în opinia mea. Suficient de mare încât 
să încapă două persoane pe el şi incrustat cu rubine din 
minele găunoase, costa mai multe monede decât aveau să 
vadă vreodată cei care excavau după rubine. 

Nu că baronul şi-ar fi dat seama de asta. 

Claude Huntington nu era neapărat un om rău, și aş fi 
știut dacă ar fi fost, chiar şi fără intuiţia mea. Întâlnisem 
suficienți oameni răi din toate clasele încât să nu 
recunosc unul. Putea avea într-adevăr o înclinaţie spre 
nesăbuinţă şi îşi îngăduia un pic prea mult să se bucure 
de plăcerile vieţii. Se ştia că era îngrozitor dacă îl supărai, 
era clar răsfăţat şi, fiind caelestia, era egocentric, lucru de 
aşteptat, de altfel. Rareori se întâmpla ca un singur rid de 
îngrijorare să încreţească pielea ca de alabastru a 
baronului. 

Însă acest lucru se schimbase în ultimele luni. Cuferele 
nu îi mai erau la fel de pline. Probabil că scaunele odioase 
şi decorul de aur asupra cărora insista Claude, precum şi 
petrecerile şi celebrările pe care le dădea aproape în 
fiecare noapte și de care părea să aibă nevoie pentru a 
supraviețui aveau de-a face cu asta. Deşi acest lucru nu 


era întru totul drept. Da, Claude voia să găzduiască 


aceste petreceri, dar i se şi cerea să o facă - tuturor 
baronilor li se cerea. La aceste adunări găseai numeroase 
feluri de plăcere, fie ele stârnite de băutură, mâncare, 
conversaţie sau de ce se întâmpla de obicei mai târziu în 
noapte. 

- Nu, am spus eu, zâmbind. Dar drăguţ din partea ta 
să îmi oferi. 

Luminile strălucitoare ale candelabrului licăriră pe 
pielea de pe pomeţii lui și de pe puntea nasului. Se putea 
vedea o urmă de luciu auriu acolo. Nu era vopsea pentru 
față. Așa era pielea lui. Caelestia luceau. 

Mă cercetă cu ochii de nuanţa încântătoare a sticlei de 
mare. Claude era întru totul încântător. Avea mâinile 
fine, cu o manichiură perfectă, și părul negru ca smoala 
coafat. Era slab și înalt, cu o conformatie perfectă pentru 
orice modă de care erau obsedaţi aristocrații la 
momentul respectiv, și, când zâmbea, putea fi devastator. 

Și, preţ de o vreme scurtă, îmi plăcuse să fiu devastată 
de zâmbetul acela. Nu strica nici faptul că îmi fusese 
mereu extrem de greu să-l simt pe Claude, care era 
caelestia. Abilităţile nu mi se porneau imediat în preajma 
lui. Îl puteam atinge, chiar dacă doar pentru scurt timp. 

- Dar n-ai băut prea mult din vin, spuse el. 

Râsetele și conversaţia din jurul nostru continuară în 
timp ce aruncam o privire scurtă spre potir. Vinul avea 
culoarea lavandei care creştea în grădinile de la 
Archwood şi gust de bace îndulcite. Era gustos, iar 
consumul de vin era încurajat şi chiar de așteptat. La 
urma urmei, alcoolul îmi stârnea plăcere și, în același 
timp, îmi amorțea abilităţile. Și mai important de-atât era 


că ştiam de ce eram concubina preferată a baronului. 


Nu avea de-a face cu atractivitatea mea stranie sau cu 
personalitatea mea. Baronul ne oferea adăpost mie și lui 
Grady, ne hrănea și ne îngrijea din pricina abilităţilor 
mele şi a cât de utile îi puteau fi, și mă îngrozea gândul 
că, în clipa în care nu aveam să mai am un scop, eu și 
Grady aveam să sfârşim din nou pe străzi, abia ducându- 
ne traiul, trăind cu un picior în groapă. 

Ceea ce nu însemna deloc să trăieşti. 

- E în regulă, l-am liniștit eu, sorbind foarte puţin din 
vin, întorcându-mi din nou atenţia spre cei de sub 
estradă. 

Sala cea mare decorată cu aur era plină de aristocrați: 
proprietari avuţi de nave și de prăvălii, bancheri și 
moșieri. Nimeni nu purta mască. Nu era soiul acela de 
petrecere. Nu încă. M-am uitat printre cei de dedesubt 
după Naomi, pe care o pierdusem din vedere mai 
devreme. 

- Pui? întrebă Claude încet. 

M-am întors din nou cu faţa spre el. Se aplecă spre 
mine şi îmi întinse mâna. În spatele lui, gărzile lui de 
corp continuară să privească spre mulţime. Mai puțin 
Grady. Am întrezărit scurt cum pielea maronie a 
maxilarului i se încordă. Grady nu era tocmai încântat de 
baron și de învoiala noastră. Mi-am întors privirea spre 
baron. 

Claude zâmbi. 

Proptindu-mă într-o mână în perna de catifea pe care 
stăteam, m-am aplecat spre el şi mi-am sprijinit bărbia în 
mâna lui. Avea degetele reci, ca întotdeauna. La fel și 
buzele, pe care şi le apropie de mine ca să mă sărute. Am 


simţit doar o trepidaţie uşoară în stomac. Inainte, 


simţeam mai mult, pe vremea când credeam că îmi 
acorda atenţie pentru că mă dorea. 

De aceea lui Grady nu-i plăcea învoiala noastră. 

Dacă Claude m-ar fi copleșit cu atenţie pentru că mă 
dorea, ei bine, lui Grady nu i-ar fi păsat nici cât negru sub 
unghie. Pur şi simplu, credea că meritam mai mult. Ceva 
mai bun. Și nu era ca şi cum eu n-aș fi considerat la fel, 
dar era greu să găseşti ceva mai mult şi mai bun în 
vremurile astea. Să avem un acoperiş deasupra capetelor, 
mâncare în burtă și siguranță şi securitate valora mereu 
mai mult decât ceva mai bun şi mai mult. 

Îşi desprinse gura de pe a mea. 

- Mă îngrijorezi. 

- De ce? 

Îşi trecu degetul mare pe sub buza mea de jos, atent să 
nu întindă vopseaua rosie. 

- Eşti tăcută. 

Cum să nu fiu, când mă aflam pe estradă, unde 
singurii cu care puteam vorbi erau el și Hymel? Claude 
pălăvrăgise cu mic şi mare în seara aceasta, iar eu aş fi 
preferat să îmi tai limba decât să vorbesc cu Hymel. 
Serios. Mai degrabă mi-aş fi tăiat limba și aș fi azvârlit-o 
spre el. 

- Cred că sunt doar obosită. 

- De ce eşti obosită? mă întrebă el, pe un ton tocmai 
potrivit de îngrijorat. 

- N-am dormit bine. 

Un coşmar din trecut mă trezise în noaptea care 
trecuse, unul care mă năpădise cu amintiri tulburătoare. 
Visasem că ajunsesem din nou pe străzi, iar Grady se 
îmbolnăvise de tusea aceea ce-i zguduia tot corpul. Cea 


pe care încă o auzeam limpede atâţia ani mai târziu. Era 


un coşmar pe care îl aveam deseori, însă noaptea 
trecută... fusese prea real. 

De aceea îmi petrecusem cea mai mare parte a zilei 
îngrijind grădina de flori pe care o plantasem pentru 
mine. Între grădinărit şi pregătirile pentru prezenţa mea 
în sala cea mare, abia de apucasem să îmbuc ceva, dar în 
grădina aceea mică nu mă gândeam la trecutul foarte 
real, la coşmaruri sau la teama că toate aceste lucruri se 
puteau sfârşi în orice clipă. 

Drept răspuns, Claude ridică dintr-o sprânceană 
închisă la culoare. 

- Atâta tot, sigur? 

Am încuviinţat din cap. 

Își duse mâna spre părul meu, aranjând unul dintre 
șiragurile de diamante. 

- Începeam să mă tem că eşti geloasă. 

M-am holbat la el, confuză. 

- Ştiu că în ultima vreme le-am acordat multă atenţie 
celorlalte, zise el, aranjând alt şirag și privind scurt spre 
mulțime, probabil la Allyson cea cu păr bălai. Îmi făceam 
griji că ai început să te simţi neapreciată. 

Am ridicat din sprâncene. 

- Serios? 

Se încruntă. 

- Da. 

M-am holbat în continuare la el, dându-mi prea târziu 
seama că era sincer. Mai că am izbucnit în râs, însă m-am 
abținut. Nici măcar nu-mi aminteam când fusese ultima 
oară când Claude mă sărutase scurt sau mă mângâiase 
rapid pe posterior, lucru care era în regulă pentru mine. 


In mare. 


Deşi în ultima vreme mă atrăgea cu adevărat destul de 
puţin, îmi plăcea să fiu atinsă. Dorită. Vrută. Îmi plăcea 
să ating, chiar dacă doar preţ de câteva minute. Şi, chiar 
dacă Claude nu le impunea limite concubinelor lui, 
lucrurile erau puţin mai complicate în cazul meu. Eram 
mai degrabă un sfetnic... sau o iscoadă căreia-i acorda 
uneori atenţie. 

- Mi s-a spus că nu dormi în odăile altcuiva, adăugă el. 

Mă străbătu un val de iritare. Nu-mi plăcea ideea că 
punea pe cineva să mă supravegheze, dar era și o 
observaţie destul de irelevantă. 

Claude ştia întocmai cât de greu îmi era să fiu intimă 
cu alții. Cât de neplăcut era pentru mine dacă nu ştiau, ei 
bine, care erau riscurile dacă-i atingeam fără să îmi 
amorţesc simţurile cu ceea ce părea a fi o cantitate de 
băuturi spirtoase egală cu greutatea mea. Şi faptul că nu 
reuşeam să îmi amintesc cum era să faci sex și speranţa 
că era plăcut erau la fel de neliniştitoare ca văzutul sau 
auzitul de lucruri pe care n-ar fi trebuit să le văd sau aud. 
Poate chiar mai neliniştitoare. 

Totuşi, Claude uita cu regularitate lucrurile care nu 
aveau legătură cu el. 

- Nu vreau să te simţi singură, spuse el, şi vorbea 
serios. 

Așa că i-am zâmbit. 

- Nu mă simt. 

Claude îmi răspunse iute la zâmbet şi se îndepărtă de 
mine, întorcându-şi din nou atenţia spre cine ştie ce. Îi 
oferisem ceea ce îşi dorise: îl asigurasem că eram fericită. 
Îşi dorea asta pentru că-i păsa, dar şi pentru că se temea 
că, dacă nu eram fericită, aveam să plec. Însă îi oferisem 


o minciună. Pentru că mă simţeam... 


M-am oprit, de parcă asta ar fi putut schimba cumva 
felul în care mă simţeam. 

Am apucat potirul, golind jumătate din vin dintr-o 
înghițitură, holbându-mă la crăpăturile aurii din podelele 
de marmură. Mintea mi se linişti, preţ de doar câteva 
secunde, însă de atât fu nevoie pentru ca zumzetul de 
voci să se intensifice. Am închis ochii, am tras adânc aer 
în piept şi mi-am ţinut respiraţia până am retezat toate 
acele sfori nevăzute care începuseră să mi se formeze în 
minte. 

După câteva clipe, am expirat încet și am deschis ochii. 
Mi-am aruncat privirea spre mulțime, spre feţele 
incețoşate, stăpână pe mintea mea. 

În faţa mea, Hymel se sprijini de estradă şi îmi aruncă 
o privire. 

- Ai nevoie de ceva, pui? 

M-am holbat la rândul meu la el, nelăsând să mi se 
citească nimic pe chip. Nu-mi plăcea de el, iar singurul 
motiv pentru care Claude îl tolera era pentru că făcea 
parte din familie şi se ocupa de sarcinile mai puţin 
plăcute pe care le presupunea guvernarea unui oraș. De 
exemplu, lui Hymel îi plăcea să fie trimis să adune chiria, 
mai ales dacă chiriaşii nu puteau plăti. Era nenecesar de 
dur cu gărzile şi mă tachina cu orice ocazie care se ivea. 

Voia să reacţionez aşa cum o făceam când mă înfuriau 
alții. Cum zicea Hymel, eram rea de gură. Totuşi, 
învăţasem să îmi controlez gura. Ei bine, cam în nouăzeci 
la sută din timp. Dar când eram cu adevărat furioasă? 
Sau cu adevărat agitată ori înspăimântată? Era singura 
apărare pe care o aveam. 

Doar că, dacă mă gândeam mai bine, nu prea era un 


mod de apărare. Era mai degrabă o tendinţă 


autodistructivă, pentru că mereu, dar mereu, îmi 
pricinuia necazuri. 

Oricum, Naomi îmi spusese cândva că era din cauză că 
avea probleme în pat, că nu reușea să ajungă la climax. 
Nu știam dacă era sau nu adevărat și mi se părea ironic 
că o astfel de ființă putea avea astfel de dificultăţi, însă, 
dintre Preaiînalţi, caelestia erau cei mai asemănători cu 
muritorii. Nu se îmbolnăveau la fel de des și fizic erau 
mai puternici. Nu aveau nevoie să se hrănească asemenea 
Deminyenilor, dar nu erau imuni la boli. În orice caz, mă 
îndoiam că asta era ceea ce-i motiva răutatea lui Hymel 
sau că era singurul factor motivator, însă știam cu 
certitudine un lucru despre el. 

Hymel avea o cruzime aparte, şi asta îl stârnea de fapt. 

Îmi zâmbi afectat. 

- Eşti ca un ogar preferat, știi asta, nu? spuse el 
îndeajuns de încet încât să-l aud doar eu, întrucât Claude 
era deja atent la unul dintre prietenii lui apropiaţi. Cum 
te pune să șezi la picioarele lui. 

Stiam asta. 

Dar preferam să fiu un ogar favorizat decât unul 
hămesit şi muribund. 

Doar că Hymel n-ar fi înțeles asta. Cei care nu fuseseră 
niciodată nevoiţi să se întrebe când aveau să aibă burţile 
pline din nou sau dacă șobolanii care le mișunau noaptea 
prin păr erau purtători de boli nu aveau idee de ce era în 
stare o persoană ca să aibă ce mânca şi unde să se 
adăpostească. 

Prin urmare, părerile lui şi cele ale altora ca el nu 
însemnau nimic pentru mine. 

Așa că am zâmbit, ducând potirul la buze, şi am sorbit 


din nou din el, mult mai puţin ca înainte. 


Hymel miji ochii, dar apoi își întoarse privirea dinspre 
mine. Se încordă. l-am urmărit privirea. Un bărbat înalt, 
elegant se desprinse din mulțime. L-am recunoscut. 

Ellis Ramsey se apropie de estradă, îndreptându-se 
spre baron. Magnatul transporturilor din orașul învecinat 
Newmarsh se opri și făcu o plecăciune adâncă în fața 
baronului. 

- Bună seara, baronule Huntington. 

Claude încuviinţă din cap şi întinse braţul spre unul 
dintre scaunele goale aflate de cealaltă parte a lui. 

- Doreşti nişte vin? 

- Mulţumesc, dar nu va fi nevoie. Nu vreau să vă 
acaparez prea mult din timp în seara asta. Ramsey afișă 
un zâmbet încordat care nu atenuă câtuşi de puţin 
duritatea trăsăturilor lui, și se aşeză pe scaun. Aduc veşti. 

- Ah, da? murmură Claude, aruncându-mi o privire 
scurtă. 

Dură foarte puţin, însă am observat-o. 

- Ținutul de Vest, spuse el. S-a întâmplat... ceva. 

- Ce anume? întrebă Claude. 

Ramsey se aplecă spre baron. 

— Se zvoneşte că curtea Ţinutului de Vest nu se înțelege 
cu regele. 

Coborând  potirul, mi-am  ciulit  numaidecât 
urechiușele şi mi-am deschis simţurile. Într-o încăpere cu 
atâția oameni, trebuia să am grijă să nu fiu copleşită. M- 
am concentrat doar asupra lui Ramsey, creând un fir 
imaginar în mintea mea, o funie care mă conecta direct 
cu el. Putea fi dificil să înţelegi gânduri; uneori, auzeam 
mai degrabă o serie de cuvinte care fie se potriveau cu ce 
zicea o persoană, fie erau întru totul diferite. În orice caz, 


îmi lua mereu o clipă până reuşeam să mă orientez, să 


descifrez ce auzeam spus cu voce tare și ce anume nu era 
rostit. 

- Nu mă prea interesează zvonurile, răspunse Claude. 

- Cred că acesta vă va interesa. 

Ramsey îşi cobori vocea, iar eu am auzit în gând: „Mă 
îndoiesc că te interesează orice nu își desface picioarele și 
nu e ud“ Mi-am dat ochii peste cap. 

- Doi cancelari au fost trimişi la Visalia în numele 
regelui, raportă Ramsey, referindu-se la mesagerii plebei 
care mijloceau între rege și cele șase curţi. Se pare că a 
fost o problemă cu vizita lor, întrucât au fost trimiși 
înapoi la Maiestatea Sa... Negustorul făcu o pauză 
dramatică, apoi adăugă: În bucăţi. 

Abia de-am reușit să îmi înăbuş icnetul. Aş zice că a fi 
trimis oriunde în bucăţi era mai mult decât o problemă. 

- Ei bine, asta e îngrijorător. 

Claude sorbi prelung din vin. 

- Mai e ceva. 

Claude apucă mai strâns paharul. 

- Abia aştept să aud. 

- Prințesa Visaliei şi-a construit o prezenţă puternică 
de-a lungul graniţei dintre Ţinutul de Vest și Ţinutul de 
Mijloc, îi împărtăși Ramsey, gândurile lui reflectând 
lucrurile pe care le rostea. Alte zvonuri, dar se crede că și 
acestea sunt adevărate. 

- Şi această prezență puternică? întrebă Claude, 
privind la mulțimea de sub el. E vorba despre micul ei 
stindard? 

- Alei şi al Cavalerilor de Fier, din câte am auzit. 

Ramsey se foi, proptindu-și mâna mare pe genunchi. 

Am așezat surprinsă potirul pe o tavă. Cavalerii de 


Fier, un grup de plebei rebeli care aduceau mai degrabă a 


invadatori decât a cavaleri, stârniseră probleme în toate 
orașele de frontieră din Ţinutul de Mijloc şi Ținutul de 
Jos în ultimul an. Din ce ştiam, voiau ca regele Preaînalt 
să fie înlocuit cu unul plebeu și, chiar dacă nu prea 
acordam atenţie politicii, decât dacă era musai să o fac, 
știam că aveau parte de tot mai mult sprijin în întregul 
regat Caelum. Era cam greu să nu fie așa, ţinând cont de 
faptul că ştiam oameni care credeau că Beylen, 
comandantul Cavalerilor de Fier, ar fi putut aduce 
schimbări în bine în ţinut, însă nu pricepeam cum ar fi 
fost posibil acest lucru dacă îşi uneau forțele cu 
Preaiînalţii din Ținutul de Vest. 

Claude îşi trecu degetul mare peste bărbie. 

- Și au ajuns în Ţinutul de Mijloc? 

- Din câte am auzit, nu. 

- Și Beylen? întrebă Claude. A fost văzut? 

- O altă întrebare la care nu pot răspunde, zise 
Ramsey, gândind în același timp: „Dacă îl vede cineva pe 
nenorocit, moartea se va alege de el“. 

Gândul acela fu ușor neliniştitor, pentru că îmi lăsă 
impresia că moartea lui Beylen ar fi fost tulburătoare. 
Cavalerii de Fier deveneau tot mai populari în rândul 
plebeilor, dar, de obicei, cei înstăriți nu voiau ca acesta să 
reușească, întrucât ar fi primejduit starea curentă a 
lucrurilor. 

- Însă Archwood se află la ceva depărtare de graniţă. 
Vom avea parte măcar de un avertisment în cazul în care 
Cavalerii de Fier ajung în ținuturile noastre. Dar dacă 
trec de oraşele de frontieră? Atunci, nu ar mai fi o 
rebeliune. 


- Nu, murmură Claude. Ar fi un act de război. 


Mi-am simţit pieptul mult prea încordat când am 
întrerupt legătura pe care o făurisem cu magnatul. M-am 
uitat scurt la Grady, apoi la mulţime. Nu mai avusesem 
parte de războaie de mult, de la Marele Război, care 
avusese loc cu 400 de secole în urmă şi care nimicise 
aproape în întregime tărâmul. 

- Nu cred că se va ajunge la asta, spuse Ramsey. 

- Nici eu, încuviinţă Claude lent. Îţi mulțumesc pentru 
informaţii. Se lăsă pe spate în scaun. Voi păstra tăcerea 
până vom ști mai multe lucruri cu certitudine, ca să nu 
stârnim panică. 

- De acord. 

Baronul rămase tăcut, în timp ce Ramsey se ridică şi 
cobori estrada. Magnatul transporturilor se pierdu în 
mulțime când Claude se întoarse spre mine. 

- Ce ştii? 

Și iată în ce consta esența învoielii noastre. lată cum îi 
eram de folos. Uneori, aflam despre viitorul altcuiva sau 
ascultam gândurile altui baron, dacă punea ceva la cale 
sau dacă venea la Archwood fără intenţii ascunse. 
Uneori, era nevoie de o abordare mai... interactivă ca să 
aflu. 

Dar nu şi de data asta. 

De cum mă întrebă, mă străbătu un fior rece. Senzaţia 
aceea de răceală mi se opri între omoplaţi. Mi se puse un 
nod în stomac când mi-am dus mâna sub părul închis la 
culoare greu și lung şi am atins locul din spatele urechii 
stângi, unde aveam senzaţia că cineva depusese un sărut 
rece. În învălmăşeala de gânduri, am auzit un 
avertisment. 


„Vine!“ 


CAPITOLUL 3 


Durerea surdă de cap pe care o simţeam ori de câte ori 
mă aflam în preajma atâtor oameni se mai linişti doar 
când m-am întors în odăile mele. Eram obosită, însă 
mintea îmi era mult prea agitată ca să mă gândesc măcar 
la somn când am intrat în odaia pentru îmbăiat. 

Mi-am spălat iute vopseaua de pe față și mi-am 
împletit părul. După ce mi-am luat cămașa de noapte pe 
mine, am îmbrăcat un halat subţire cu mâneci scurte, 
care se lega în talie, și m-am încălţat cu o pereche de 
ghete cu talpa subţire. M-am strecurat pe uşile dinspre 
terasă, pășşind în aerul nocturn umed, și am străbătut 
curtea interioară îngustă, ajungând la peluza din spate. 
Luna plină strălucitoare îşi revărsa lumina argintie peste 
iarbă și cărarea de piatră, iar eu n-am încercat să-mi 
ascund mișcările de cei care patrulau pe zidurile 
conacului, în depărtare. Baronul ştia foarte bine că mă 
plimbam noaptea și nu avea nici o problemă cu asta. 

În timpul zilei, oamenii din oraş intrau deseori pe 
moşie ca să se plimbe prin grădină, dar la ora aceasta 
târzie era o oază de linişte şi pace. Nu se putea spune 
acelaşi lucru despre interiorul vilei, unde petrecerea abia 
ce începea în sala cea mare. Aristocraţii nu știau că urma 
să vină ceva. 

Că urma să vină cineva. 

Stomacul mi se strânse de parcă ar fi fost plini de şerpi. 
Oare fusese un avertisment în legătură cu Cavalerii de 
Fier - cu comandantul lor? Era singurul lucru care ar fi 
avut sens, dar oare de ce ar fi colaborat Cavalerii de Fier 


cu prinţesa Visaliei? 


Dar să încerc să văd viitorul când erau implicaţi 
Deminyeni era aproape la fel de inutil ca încercarea de a 
vedea ce avea să îmi aducă viitorul. Așa-numitele mele 
daruri nu erau de ajutor când nu auzeam sau nu vedeam 
nimic sau când aveam parte doar de impresii vagi. 

M-am gândit la reacţia lui Claude la premoniţia pe 
care o avusesem. Baronul tăcuse, după care decisese că 
regele Euros avea cu siguranță să facă ceva pentru a 
preveni ca orice răzvrătire politică ce avea loc între 
Coroană şi Ţinutul de Vest să afecteze și Ținutul de 
Mijloc. Starea lui de spirit se îmbunătăţise atunci, însă a 
mea se înrăutăţise, pentru că nu reușeam să mă gândesc 
la altceva în afară de Astoria, cândva oraşul măreț situat 
la granița dintre Ținutul de Mijloc și Ţinutul de Vest. Se 
spunea despre el nu doar că era locul nașterii lui Vayne 
Beylen, ci și un refugiu pentru cei care voiau să se alăture 
rebeliunii. 

Regele Furos aprobase distrugerea Astoriei, iar prinţul 
de Vytrus înfăptuise mânia regelui. Mii de oameni 
fuseseră strămutați, și numai zeii ştiau câţi fuseseră uciși. 
Tot ce reușise devastarea aceea fusese să creeze și mai 
mulți rebeli. 

Așa că nu mă simțeam deloc ușurată la gândul că 
regele avea să se implice în asta. 

Am oftat când am trecut pe lângă clădirile închise la 
culoare în care îşi petreceau zilele fierarul conacului și 
alți muncitori, iar în fața mea începură să prindă contur 
grajdurile. Am zâmbit larg când l-am zărit pe Gerold, 
unul dintre grăjdari, moţăind proptit de zid, cu picioarele 
larg depărtate în fân. Am zâmbit larg când am văzut 
sticla de whisky goală dintre picioarele lui. Gerold nu 


avea să se trezească prea curând. 


Am trecut pe lângă mai multe boxe și m-am îndreptat 
spre partea din spate, unde o iapă neagră frumoasă 
dumica o gustare târzie de lucernă în lumina felinarelor. 
Am râs pe sub mustață. 

— Iris, cum se face că mereu mănânci ceva? 

lapa pufni, şi urechile-i zvâcniră. 

Am zâmbit şi mi-am trecut mâna peste blana-i 
lucioasă. Iris era unul dintre numeroasele daruri primite 
de la Claude. Era singurul cal pe care-l avusesem 
vreodată şi era darul meu preferat dintre toate lucrurile 
pe care mi le făcuse cadou, chiar dacă... nu mi se părea că 
îmi aparținea cu adevărat. 

Nimic din Archwood nu părea să-mi aparțină cu 
adevărat, nici măcar după şase ani. Toate mi se păreau 
încă temporare şi primite cu împrumut. Încă aveam 
impresia că totul îmi putea fi luat în orice clipă. 

Am apucat o țesală şi m-am apucat să-i periez coama, 
începând cu partea inferioară a şuviţelor, periind în jos. 
În afară de grădină și de bucăţica de pământ pe care o 
cultivasem pentru mine de-a lungul anilor, grajdurile 
erau singurul loc în care mă simţeam... nu ştiu. 
Împăcată? Unde găseam plăcere în simplitatea gestului de 
a o îngriji pe Iris? Credeam că era din pricina sunetelor: 
nechezatul ușor al cailor şi târșâitul copitelor pe podeaua 
presărată cu paie. Chiar şi a mirosurilor, deşi mai puţin 
atunci când grajdurile nu erau curățate. Dar îmi plăcea 
locul și aici îmi petreceam o mare parte din timpul meu 
liber. Însă grajdurile nu îmi reduceau la tăcere intuiţia. 
Doar cantitățile mari de alcool şi vârâtul mâinilor în 
pământ reușeau să facă asta. Totuși, îmi aduceau plăcere, 


lucru important și pentru mine, şi pentru Preaînalți. 


Am strâmbat din nas. Nu aveam idee cum... reușeau să 
se hrănească din noi, când nu era nici unul prin preajmă. 
Cel puţin, din câte îmi dădeam seama. Presupuneam că 
nu trebuia să ştim astfel de lucruri şi că probabil era mai 
bine pentru mine dacă nu înțelegeam. 

În timp ce-i periam coama lui Iris, partea războinică 
din mine preluă controlul, partea aceea care învățase să 
se aștepte la rău și să se teamă de ce putea fi mai rău în 
orice situație. Oare ce s-ar întâmpla dacă răzvrătirea din 
vest ar ajunge în Ținutul de Mijloc? La Archwood? 
Stomacul mi se strânse de groază. 

Toate orașele în care locuiserăm eu şi Grady înainte să 
ajungem la Archwood se contopeau într-un singur 
coşmar. Făceam rost de bani în orice mod posibil. 
Acceptam orice slujbă pentru care erau angajaţi oameni 
de vârsta noastră şi recurgeam la hoţie când nu găseam 
de lucru. Nu aveam nici un plan de viitor, nu cu adevărat. 
Cum să avem, când ne petreceam fiecare minut din zi 
supraviețuind şi concentrându-ne pe cum să nu? Cum să 
nu flămânzim. Cum să nu fim prinşi. Cum să nu sfârşim 
victimele  numeroşilor prădători. Cum să nu ne 
îimbolnăvim. Cum să nu ne dăm bătuţi? Pe toţi zeii, asta 
era cel mai greu când nu sperai cu adevărat la mai mult 
decât aveai, deoarece sfârşeam inevitabil la fel ca la 
inceput. 

Fugind. 

Scăpând. 

Eu și Grady fugiserăm din Union City în noaptea în 
care Preaînalţii veniseră la orfelinat, furişându-ne într- 
una dintre diligenţele care plecau din Ținutul de Jos. 
Fusesem convinsă că reuşisem să scăpăm. Si era oarecum 


amuzant, într-un fel trist, oarecum tulburător, să mă 


gândesc la cât de speriată fusesem în noaptea aceea, la cât 
de tare mă temusem că Preaînalţii aveau să descopere că 
eram diferită şi să mă ia cu ei. Să mă rănească. Sau chiar 
să mă ucidă. Nici până în ziua de astăzi nu ştiam de ce 
mă temusem atât de tare de asta. Preaînalţii nu erau 
câtuşi de puţin interesaţi de nişte orfani păduchioși. Nici 
măcar de una a cărei intuiţie o avertiza de intenţiile altora 
sau îi îngăduia să vadă viitorul. 

Însă, din noaptea aceea, nu făcuserăm decât să fugim 
la nesfârșit, şi, dacă Archwood s-ar fi prăbuşit, aveam să 
ne întoarcem la viata aceea, iar eu... Mâna îmi tremură. 
Acest lucru mă îngrozea mai tare ca orice altceva — chiar 
mai mult decât păianjenii şi alte târâtoare înfiorătoare. 
Doar gândul la asta îmi crea impresia că plămânii mei nu 
mai aveau putere şi că eram pe punctul de-a nu mai 
putea respira. 

Aș fi făcut orice ca să mă asigur că nu avea să se 
întâmple una ca asta. Că eu şi Grady nu aveam să ne 
zbatem din nou să supravieţuim tuturor acelor potenţiale 
situații de cum să nu. 

Dar, pe când am început să-i perii coada lui Iris, un 
sentiment mult prea cunoscut de singurătate, încărcat de 
nerăbdare și sufocant, se așternu peste mine ca o pătură 
aspră. Erau lucruri mult mai importante în privința 
cărora ar fi trebuit să-mi fac griji în clipa de față, dar 
puține sentimente erau mai rele ca singurătatea. Sau 
poate că nu exista nici unul şi singurătatea era cel mai rău 
dintre ele, pentru că era atotpătrunzătoare, greu de 
alungat, chiar şi atunci când nu erai singur, şi se străduia 
din răsputeri să te convingă că mulțumirea şi bucuria 
erau posibile. 


Insă era o minciună. 


Când îţi petreceai cu adevărat cea mai mare parte a 
timpului singur? Când trebuia să o faci? Și nu pentru că 
voiai să o faci? Nu exista nici o bucurie pe care să o 
descoperi. lată care era viitorul meu. Oricât de 
îndelungat ar fi fost el. Însă viitorul nu avea să fie diferit, 
indiferent că aveam să mă aflu aici sau în altă parte. 

Singurătatea aceea avea să continue. 

Întunecimea gândurilor mele mă apăsă în timp ce o 
țesălam pe Iris. Am expirat enervată. Trebuia să mă 
gândesc la altceva... 

„Ascultă!“ 

Am încremenit brusc. Încruntată, m-am întors și am 
privit spre culoarul umbrit al grajdului, auzind doar 
sunetele scoase de ceilalți cai și sforăitul ușor al lui 
Gerold. Mâna mi se încordă pe țesală, și mă străbătu un 
sentiment acut de vigilență. Nu era un fior de neliniște, ci 
era diferit. Apăsarea pe care o simțeam între umeri era cu 
totul diferită. O intuiţie pe care o urmam, oriunde mă 
ducea. Sau, mai precis, era o poruncă. 

Curioasă, am ieşit din boxă, lăsându-mă îndrumată de 
intuiţia mea. Învăţasem cu mult timp în urmă că nu 
aveam să mă odihnesc prea mult dacă chiar reuşeam să o 
ignor, lucru de care eram rareori în stare oricum. 

M-am îndreptat cu pași silențioși spre partea din spate 
a ușii, unde ușile erau întredeschise. Chiar pe când am 
dat să deschid ușa, am auzit voci. 

- Te-ai ocupat de el? se auziră cuvintele înăbușite 
dinspre pădure. Vocea mi se păru cunoscută. Şi ești 
convins că nu l-ai încurcat cu unul din Primvera? 

Mi se tăie răsuflarea. Dacă lucrul despre care vorbeau 
putea fi confundat cu cineva din Primvera, atunci se 


refereau la un Preainalt și cel mai probabil că era un 


Deminyen, pentru că nu locuiau în oraşe de plebei, ci la 
curțile lor. 

- Cum crezi c-am știut ce era în primul rând? L-am 
văzut și mi-am amintit cum se zicea că trebuie s-arate, 
răspunse o altă voce, pe care am recunoscut-o 
numaidecât din pricina tonului unic, aspru. Un gardian 
căruia i se zicea Mickie, dar pe care ştiam că îl chema, de 
fapt, Matthew Laske și care era... ei bine, neplăcut. Se 
număra printre gardienii care îl ajutau cu nerăbdare pe 
Hymel când trebuiau să adune chiriile. E cel pe care ne-a 
pus Muriel să-l așteptăm. Sunt convins, Finn. 

Un alt gardian de-al lui Claude. Un tânăr cu părul 
închis la culoare care zâmbea mereu când îl vedeam, ba 
încă avea un zâmbet plăcut. 

Stiam că n-ar fi trebuit să trag cu urechea. Rareori 
ieşea ceva bun din asta, dar totuşi am făcut-o, deoarece o 
senzație de apăsare mi se puse între omoplaţi şi începu să 
mă furnice. Am străbătut distanța de circa treizeci sau 
șaizeci de centimetri până la peretele comun și m-am 
lipit de el. Nesigură de motivul care mă împingea să fac 
asta sau de lucrurile pe care le percepea intuiţia mea, m- 
am supus imboldului şi am ascultat. 

- Şi, pe lângă că arăta întocmai cum ne-a zis Muriel, 
dacă ar fi fost într-adevăr din Primvera, mă îndoiesc c-ar 
fi dat târcoale cârciumii Twin Barrels, continuă Mickie, 
referindu-se la una dintre tavernele depravate din 
Archwood. Fusesem acolo o dată sau de două ori cu 
Naomi. N-aş fi zis că era un loc în care un Preaiînalt şi-ar 
fi petrecut în mod normal timpul. Oricum, l-am dus în 
hambarul lui Jac. 

- Îţi baţi joc de min? întrebă Finn apăsat. L-ai dus în 


hambarul lui? Când Jac e plecat să şi-o tragă în țânşpe 


feluri? 

Am ridicat din sprâncene. Nu știam pe nimeni pe care 
să-l cheme Muriel, dar știam cine era Jac. Un fierar, 
fierarul văduv care urma să-l înlocuiască pe fierarul 
personal al baronului. Uneori, ajuta când cel al baronului 
rămânea în urmă. La fel şi Grady, care avea o îndemânare 
firească de necrezut pentru forjarea metalului. 

- Nu te uita așa la min, mârâi Mickie. Porter s-a 
asigurat că n-o să se trezească prea curând, zise el, 
vorbind despre proprietarul cârciumii. L-a servit cu 
specialitatea casei, spuse gardianul, chicotind. E praf! Și, 
la ce-am băgat eu în el, n-o să-și mai revină. Nu se duce 
nicăieri. O să fie acolo, așteptându-ne să ne ocupăm de el 
în câteva ore, după ce Jac termină cu distracţia. 

Am simţit un gol în stomac, iar senzaţia de furnicături 
dintre omoplaţi se intensifică. Fără să-i văd, nu le puteam 
pătrunde gândurile, însă intuiţia mea umplea deja 
golurile din discuţia lor, iar inima începu să-mi bată mai 
repede. 

- Tre să recunosc că-s al naibii de ușurat c-am avut 
dreptate în privinţa lui şi nu l-am ucis pe unul de-al 
nostru, zise Mickie și râse din nou răgușit. Porter a pus 
atât de mult pătrunjelul-câinelui în whiskyul pe care i l-a 
servit, că, de era plebeu, l-ar fi secerat de viu pe loc, chiar 
și după o înghiţitură sau două. 

Pătrunjelul-câinelui, cunoscut și sub numele de 
cucută, putea avea întocmai efectele de care zicea Mickie, 
în funcţie de cantitatea ingerată. 

Mi se strânse inima în timp ce țineam țesala lui Iris la 
piept, pentru că ştiam ce avea să se aleagă de Preainaltul 


cu pricina. 


- Dacă te îngrijorează atât de tare c-o să scape, zise 
Mickie, pot să mă-ntorc și să mai vâr o ţepuşă în el. 

Mi se făcu brusc greață. Înfigeau fepușe într-un 
Preaînalt? Zeilor mari, era... îngrozitor, însă trebuia să mă 
opresc din ascultat și să încep să mă prefac că nu auzisem 
nimic. Nu mă privea. 

- Avem nevoie de el în viaţă, sau ai uitat cumva? se 
răsti Finn nerăbdător. Dacă foloseşti prea multe, n-o să 
ne fie de folos. 

Nu m-am îndepărtat. 

- O s-așteptăm pân se trezește Jac în zori, zise Finn. El 
știe cum să-i dea de veste lui Muriel. Am luat o sticlă cu 
licoare bună din pivnița baronului, zise el, cu voce tot 
mai slabă. Și mergem la Davies... 

M-am străduit să mai aud ce ziceau, dar se 
îndepărtaseră prea mult. Auzisem oricum suficient. 
Capturaseră un Preaînalt, și îmi venea în minte un singur 
motiv pentru care cineva ar fi făcut ceva atât de prostesc: 
pentru a recolta părțile trupești ale Preainaltului ca să le 
folosească în magia neagră. Gura mi se uscă. Zeilor mari, 
nu știam că se întâmplau astfel de lucruri în Archwood, și 
oare nu era ăsta un gând nespus de naiv? Bineînţeles că 
piața-fantomă exista pretutindeni, în fiecare oraş din 
fiecare teritoriu, propășind oriunde exista disperare. 

Am închis ochii, iar senzaţia de furnicături dintre 
omoplați se preschimbă într-o încordare ce îmi cuprinse 
mușchii de-a lungul șirei spinării. Nu era problema mea. 

Însă stomacul mi s-a strâns când m-am întors și m-am 
urnit din loc. Senzaţia de apăsare se mută, oprindu-mi-se 
în piept, iar în minte am auzit vocea aceea enervantă 
șoptind „M-am înșelat“: Preainaltul era, de fapt, problema 


mea. Senzaţia de încordare se intensifică, făcându-mi 


stomacul să mi se strângă și mai tare. Și nu era doar 
problema mea, ci a  Archwoodului.  Preainalţii 
distruseseră cartiere întregi ca să-i scoată la iveală pe cei 
despre care se credea că erau implicaţi în magia neagră. 
Oraşe fuseseră distruse. 

- Dar nu e problema mea, am șoptit eu. Nu e. 

Însă imboldul acela de netăgăduit de a interveni, de a-l 
ajuta pe acest Preaînalt era la fel de puternic precum 
orice altă senzaţie pe care o avusesem în viață. Poate 
chiar mai puternic. 

- Fir-ar, am mârâit eu. 

M-am întors şi m-am dus degrabă spre boxa lui Iris, 
tivul mantiei lovindu-mi-se de ghete. Să merg la vilă nu 
era o opțiune. Baronul ar fi fost întru totul inutil la ora 
asta din noapte, şi nu voiam să-l implic pe Grady în asta, 
în Caz că avea să iasă prost. 

Lucru foarte probabil, de altfel. 

Fir-ar! Fir-ar! Fir-ar! 

Am apucat căpăstrul de pe perete. 

- Îmi pare rău, fetiţo, ştiu că e târziu, am zis, iar iapa își 
întoarse capul şi îmi adulmecă mâna. Am scărpinat-o pe 
după ureche, apoi i-am pus căpăstrul și am apucat frâiele. 
O să ne ocupăm de asta cât de repede putem. 

Iris mişcă din cap, iar eu am luat-o drept încuviințare, 
când, de fapt, probabil era enervată că o întrerupsesem. 

Nu voiam să irosesc timpul cu şaua, însă nu călăream 
suficient de bine ca să plec fără ea. Așa că mi-am luat 
câteva minute ca să o montez, verificând de două ori că o 
fixasem corect, aşa cum îmi arătase Claude. Mai bine o 
întârziere de cinci minute decât un gât frânt. 

Am apucat oblâncul şi m-am săltat în șa. Probabil că 


făceam o greşeală uriaşă îndrumând-o pe Iris să iasă din 


boxă şi iuțind repede pasul, însă, în timp ce goneam pe 
peluză, am înţeles că nu mă puteam întoarce. Nu când 
fiecare părticică din ființa mea mă mâna înainte. Nu avea 
importanță că nu cunoșteam motivul. Sau riscurile. 


Trebuia să-l salvez pe Preaînalt. 


„Ce faci?“ 

„Ce naiba faci?“ 

Am revenit mereu la întrebarea aceasta sau la un soi de 
variație a ei în timp ce am străbătut călare străzile 
întunecate şi umede de la ploaie din Archwood, 
îndreptându-mă spre ceea ce speram că era forjeria, 
ghidată doar de intuiţia mea. Era o întrebare la care nu 
puteam răspunde. Poate că eram o războinică, însă asta 
nu mă oprise din a face alegeri extraordinar de proaste în 
viaţă, însă ceea ce făceam acum era, probabil, unul dintre 
cele mai nesăbuite şi mai prostești lucruri din viaţa mea, 
şi făcusem lucruri cu adevărat stupide. Cum se 
întâmplase nu demult, când încercasem să gonesc un mic 
şarpe-jartieră dintre flori, în loc să fac ceea ce ar fi fost 
rezonabil și să-l las pur şi simplu în pace. M-am ales cu o 
mușcătură frumuşică la deget în loc de o mulţumire. Sau 
când eram mai mică şi am sărit pe fereastra unui 
orfelinat ca să văd dacă pot zbura. N-am idee cum de nu 
mi-am rupt vreun oscior atunci. Erau multe, foarte multe 
alte exemple asemănătoare. 

Însă ceea ce făceam acum era mai mult decât 
nesăbuinţă. Era o nebunie. Preaiînalţii erau periculosi, iar 
acesta se putea întoarce cu ușurință împotriva mea, aşa 
cum o făcuse şi afurisitul ăla de şarpe-jartieră. Şi exista 
riscul să fiu prinsă de cei care-l drogaseră pe Preaînalt. 


Fără îndoială că gardienii care păzeau porţile vilei mă 


văzuseră ieşind. Avusesem gluga mantiei trasă pe cap, dar 
o puteau recunoaşte pe Iris. Asta în sine nu ar fi stârnit 
suspiciuni, dar fusesem văzută și puteam fi identificată. Şi 
cine ştie câţi alți gardieni erau implicaţi în asta? Într-un 
fel, Claude era protectorul meu, dar oamenii care ar 
captura un Preaînalt nu erau genul care să se teamă de 
mânia unui baron. Și dacă afla Grady? Cu siguranţă avea 
să-şi iasă din minți. Sau avea să creadă că îmi pierdusem 
eu mințile, și, sinceră să fiu, se prea poate să fi fost așa. 

Tinându-mi gluga pe cap, am încetinit când am trecut 
pe lângă faţada întunecată a forjeriei. Am mânat-o pe Iris 
spre intrarea pe o uliţă îngustă, iar ea începu numaidecât 
să ţopăie agitată. Ceva mic cu gheare și o coadă scârboasă 
trecu iute cărarea, făcându-mă să-mi înăbuş un țipăt. 

La naiba! Uram şobolanii mai mult decât uram 
păianjenii. 

- Să ne prefacem că a fost un iepuraș, i-am șoptit eu lui 
Iris. 

lapa fornăi drept răspuns în timp ce străbăteam ulița, 
împroșcând cu apă şi cine știe ce altceva. Îi datoram lui 
Iris o spălare pe cinste după asta și poate un măr și un 
morcov. 

Trecând pe lângă standuri cu unelte metalice pe 
jumătate terminate, am văzut hambarul despre care 
vorbise Mickie. Se afla lângă lizieră. Nu se zărea nici un 
semn de viață în afara lui, iar printre crăpăturile uşilor 
pătrundea doar lumina slabă de la un felinar sau de la o 
lumânare. Am înghiontit-o pe Iris până dincolo de 
hambar, în pădure, care-i oferea întrucâtva adăpost, 
ascunzând-o în acelaşi timp vederii. Am descălecat, 


aterizând cu un mormăit. Ținând de frâie, le-am legat de 


un copac din apropiere, lăsându-i suficient spaţiu de 
mișcare. 

- Nu mânca tot ce vezi, am avertizat-o eu, mângâind-o 
pe bot. Nu voi lipsi mult. 

Iris se puse numaidecât pe păscut. 

Oftând, m-am întors din nou spre hambar şi am 
pornit-o înainte, spunându-mi că aveam să regret asta. 

Nu aveam nevoie de daruri speciale ca să-mi dau 
seama de asta, dar am străbătut iute peticul de pământ 
bătătorit scăldat în lumina lunii şi am ajuns în lateralul 
hambarului. M-am sprijinit de lemnul degradat, m-am 
ridicat pe vârfuri şi m-am holbat prin ferestre. Erau prea 
înalte ca să văd cu adevărat ceva în afară de strălucirea 
gălbuie slabă, însă îmi puteam auzi doar bătăile puternice 
ale inimii. 

Nici Mickie, nici Finn nu menţionaseră că Preainaltul 
ar fi fost păzit de cineva, aşa că nu credeam că se mai afla 
altcineva în hambar. Am mai așteptat câteva momente, 
după care m-am dus tiptil după colț. Am ajuns la uși, 
deloc surprinsă să descopăr că nu erau încuiate. 

Mick nu era tare isteţ de felul lui. 

Spunându-mi încă o dată că era o greșeală uriașă, mi- 
am vârât degetele înmănusșate între uși. Am ezitat, după 
care le-am deschis lent, înfiorându-mă când balamalele 
scârțâiră mai tare decât podeaua din odăile mele. M-am 
încordat, aproape așteptându-mă să se năpustească 
cineva asupra mea. 

Nu o făcu nimeni. 

Un strat subțire de broboane de sudoare îmi acoperi 
fruntea când m-am strecurat prin deschizătură și am 
închis ușa în urma mea. Privind peste umăr, mi-am 


trecut mâinile peste uşi, uitându-mă rapid la primele 


două boxe întunecoase din față de pe culoarul central. 
Am găsit încuietoarea şi am tras-o, dându-mi seama că 
lumina venea din spate. 

Am înaintat pe culoar, punându-mi o altă întrebare 
pertinentă. Ce zeilor aveam să fac eu cu Preaînaltul? 
Dacă era inconştient, mă îndoiam că l-aş fi putut mişca. 
Probabil ar fi trebuit să mă gândesc la asta înainte să 
pornesc în călătorie. 

Nu credeam că voisem vreodată să îmi trag una mai 
mult decât îmi venea s-o fac în clipa aceea. 

Pe când m-am apropiat de capătul culoarului, inima 
îmi era ca o mingiuţă de cauciuc, ricoşând din coaste. 
Lumina lămpii se revărsa slab dintr-o boxă din stânga 
mea. |inându-mi răsuflarea, am ajuns lângă ea și am 
privit înăuntru. 

Când m-am holbat în ea, tot corpul mi se încordă, și 
mi-am dorit să pot nega ceea ce vedeam. 

Un bărbat era întins pe o masă de lemn. Dezbrăcat 
până la mijloc. Jepuşe de un alb lăptos îi erau înfipte 
adânc în antebraţe şi coapse, iar una îi ieșea din centrul 
pieptului gol, poate la vreo doi sau cinci centimetri de 
inimă. Ştiam din ce erau făcute, chiar dacă doar auzisem 
despre ele. Lunea era singura piatră care putea străpunge 
pielea unui Preaiînalt, iar plebeilor le era interzis să 
posede aşa ceva, dar puteam pune rămășag că lamele se 
numărau printre lucrurile vândute în pieţele-fantomă. 

Scârbită, mi-am ridicat privirea spre capul care îi era 
întors într-o parte. Chipul îi era acoperit de păr castaniu- 
auriu. 

Mă străbătu o senzaţie stranie, ca un vâjâit, când am 
înaintat, abia simțindu-mi picioarele când mi-am coborât 


privirea spre pieptul lui. Respira, abia-abia. Nu-mi 


dădeam seama cum de reușea, la cât sânge îi curgea din 
răni. Atât de mult roşu. Dâre stacojii îi crestau pieptul, 
curgând în şiroaie care îi urmau... liniile destul de bine 
definite ale pieptului şi abdomenului. Pantalonii îi erau 
croiți dintr-un soi de piele moale şi îi atârnau îndeajuns 
de jos pe șolduri, încât îi puteam vedea muşchii de-o 
parte şi de cealaltă a şoldurilor şi... 

În regulă, ce naiba făceam? De ce mă holbam atât de 
intens la un bărbat care zăcea inconştient, tras în țeapă pe 
o masă de lemn? 

Era ceva în neregulă cu mine. 

Multe lucruri erau în neregulă cu mine. 

- Bună, am cârâit eu, bâlbâindu-mă uşor, după care m- 
am înfiorat când mi-am auzit vocea. 

Nici o reacție. 

Nici măcar nu ştiam de ce mă aşteptam la o reacţie, la 
rănile pe care le avea. Nici nu prea înţelegeam cum de 
Preaiînaltul mai respira. Cum de mai sângera. Da, erau 
aproape indistructibili în comparaţie cu muritorii, dar 
rănile astea... erau semnificative. 

Am atins cu vârful ghetei ceva de pe podea. Mi-am 
coborât privirea, cu maxilarul încleştat. O găleată. Găleţi, 
de fapt. Mi-am ridicat privirea spre masă. Caneluri 
înguste sculptate în lemn colectau sângele care se scurgea 
din el, conducându-l spre găleţile de dedesubt. 

- Zeilor mari, am scrâşnit eu, şi stomacul mi se strânse 
în timp ce mă holbam la găleți. Sângele avea să fie vândut 
pentru a fi folosit în magia neagră, alături de alte părti 
din corpul Preaiînaltului. Chiar nu știam dacă astfel de 
lucruri funcționau când erau folosite de o vrăjitoare, dar, 
câtă vreme oamenii credeau în poţiuni și vrăji, avea să 


existe cerere pentru ele. 


Mi-am smuls privirea de la găleți şi m-am gândit că 
trebuia să-l trezesc cumva. M-am holbat la țepuşa din 
pieptul lui. 

Intuiţia îmi zise ce trebuia să fac. Să scot țepușele, 
începând cu cea din pieptul lui. Am înghiţit din nou în 
sec, cu gâtlejul uscat, şi mi-am ridicat privirea. Capul îi 
era în continuare întors în cealaltă parte, dar acum, că 
eram mai aproape de el, puteam distinge o decolorare a 
pielii pe lateralul gâtului. M-am uitat mai îndeaproape: 
ba nu, nu era o decolorare, ci... un tipar în pielea lui, unul 
care aducea a viță-de-vie. Era de un maroniu roșiatic, 
spre deosebire de nuanţa nisipie pe care o avea restul 
trupului lui, iar modelul acela șerpuit, aproape 
învolburat, mi se păru familiar, deşi nu credeam că mai 
văzusem vreodată aşa ceva. 

M-am uitat din nou spre țepuşa de lunea înfiptă în 
pieptul lui și am întins mâna spre ea, dar m-am oprit 
când mi-am ridicat privirea spre şuvițele umede de păr 
ce-i acopereau faţa. Inima îmi bătea nebunește. 

Mă străbătu din nou senzaţia aceea ca un vâjâit. 

Cu mâna tremurândă, i-am dat laoparte părul, 
descoperind mai mult din însemnul acela de pe pielea lui. 
Tiparul de un maroniu roșiatic se întindea de-a lungul 
curbei unui maxilar puternic, subțiindu-se în dreptul 
tâmplei, după care urma linia părului până în centrul 
frunţii. Acolo era un spaţiu liber cât un vârf de deget, 
după care însemnul începea din nou de cealaltă parte, 
tiparul încadrându-i chipul. Carnea de sub sprânceană, 
ușor mai închisă la culoare decât părul, era umflată, la fel 
și ochii. Gene ridicol de lungi acopereau pielea de un 


roșu aprins. Pielea de sub nas îi era acoperită de sânge 


închegat, piele care fusese despicată de-a lungul 
pomețţilor înalți şi sculptați, iar buzele... 

- Pe toţi zeii! 

Am tresărit, făcând un pas în spate și ducându-mi 
pumnul la piept. 

Însemnele care-i încadrau chipul nu fuseseră acolo cu 
ani în urmă, iar chipul îi era îngrozitor de stâlcit, dar el 
era. 


Lordul meu Preaînalt. 


CAPITOLUL 4 


Mă cuprinse din nou senzația pe care o trăisem ultima 
dată când îl văzusem. 

O avertizare. 

O socoteală. 

O făgăduință a ceea ce avea să vină. 

Nu înțelesesem atunci ce însemna şi încă nu 
înțelegeam, dar era el. 

Nu mă puteam mișca de şoc. Nu-mi venea să cred, 
chiar dacă știusem mereu că aveam să-l revăd. Îi 
anticipasem, ba chiar îi așteptasem întoarcerea, dar tot nu 
fusesem pregătită să mă trezesc stând deasupra lui. 

M-am gândit brusc la premoniţia pe care o avusesem. 
„Vine!“ Mă înșelasem. Nu avea nimic de-a face cu 
comandantul Cavalerilor de Fier. 

Ci fusese despre el. 

Un chicot ascuţit mi se desprinse de pe buze, şocându- 
mă. Mi-am dus brusc mâna la gură, și corpul mi se 
încordă. 


El nu se mișcă. 


M-am întrebat brusc dacă momentul acesta era 
motivul pentru care mă încercaseră acele senzaţii cu ani 
în urmă în Union City. Poate fusese o avertizare că într-o 
zi drumurile aveau să ni se intersecteze şi că urma să aibă 
nevoie de ajutorul meu. 

Așa cum el ne ajutase pe mine şi pe Grady în noaptea 
aceea în Union City. 

Îi eram datoare. 

Însă era un lord Preaînalt, un Deminyen, iar mie îmi 
venea în minte doar afurisitul ăla de şarpe-jartieră. 

M-am întors spre masă şi am înghiţit în sec. 

- Te rog... le rog să nu mă răneşti! 

Am apucat partea de sus a ţepuşei din lunea și am 
icnit. Piatra era caldă. Fierbinte. Am închis ochii și am 
tras. Ţepuşa nu se clinti. 

- Of, haide, am bombănit eu, deschizând un ochi. Mi- 
am pus mâna pe pieptul lui, lângă rană. Pielea... îi era 
nefiresc de dură, dar n-am simțit şi n-am auzit nimic. Nu 
știam dacă era din pricina a ceea ce era el sau dacă 
gândurile îmi erau pur și simplu prea haotice pentru ca 
simţurile să mi se pornească, însă un alt lucru mă 
îngrijora mult mai tare decât posibilitatea de a descoperi 
dacă-l puteam citi pe un Preaînalt așa cum citeam un 
muritor sau dacă avea să semene cu un caelestia în 
privinţa asta. 

Dacă nu reușeam să scot țepușele? 

Am tras din nou aer în piept, am închis ochii și am tras 
din nou de țepușă. Mi se întoarse stomacul pe dos când 
am auzit sunetul ud făcut de lunea care se urni, sfâșiindu- 
i din nou carnea. M-am înecat de la senzaţia de vomă 


când ieși din trupul lui. I-am dat drumul pe podeaua 


presărată cu paie, după care am deschis un ochi, apoi pe 
celălalt. Din pielea crestată a rănii din piept ieșea... fum. 

În regulă, nu aveam să mă gândesc la asta. Mâna îmi 
tremură când m-am întins după ţepuşa din coapsa 
stângă. 

Se auzi o bufnitură undeva în afara boxei, lucru care 
mă făcu să întorc deodată capul. Mi se strânse stomacul. 
Fir-ar! Asigurându-mă că încă aveam gluga trasă pe cap, 
m-am furișat până la marginea boxei şi am așteptat să 
văd dacă se mai auzea ceva. N-am mai auzit nimic, așa că 
am ieșit pe culoar. Uşile hambarului erau în continuare 
închise. Probabil că sunetul provenise de la un animal 
care trecuse în fugă pe-acolo. Probabil un şobolan. Unul 
mare. Văzusem unii cât un câine mic. 

M-am înfiorat și am pornit-o înapoi... 

O pală de vânt îmi mişcă marginile mantiei. Am 
înmărmurit complet, ținându-mi răsuflarea. Am simţit 
furnicături pe ceafă. Fire scurte de păr mi se ridicară în 
acelaşi loc şi pe braţe. Atmosfera din hambar se schimbă, 
deveni mai încordată. M-am întors, lent. 

Mai erau patru țepuşe de lunea, care luceau de la 
sângele de un roșu aprins, înfipte adânc în masă... În 
masa altminteri goală. 

Lampa cu gaz se stinse, aruncând boxa şi hambarul 
într-un întuneric desăvârşit. 

Instinctul, cățeaua aia capricioasă care mă adusese aici, 
acum îmi spunea altceva. Să mă mișc. Să ies naibii de- 
acolo. Să fug. 

Am reușit să fac un pas, după care cineva se izbi de 
mine, doborându-mă la pământ. Aerul îmi ţâșni din 
plămâni când am aterizat cu putere pe podeaua presărată 


cu paie. Lucrurile pe care mi le arătase Grady de-a lungul 


anilor despre cum să mă apăr, pe care trebuise să le învăţ 
pe calea cea grea, îmi puseră corpul în mișcare. Am 
zgâriat cu degetele podeaua în timp ce mi-am ridicat 
șoldurile, încercând să răstorn greutatea aceea mare de 
pe mine. 

Lordul Preaînalt mă apăsă în praf şi pământ, iar 
sunetul huruit care ieşi din el şi, în același timp, trecu 
prin mine îmi îngheță sângele-n vene. Mârâitul semăna 
cu al unui animal, un animal foarte furios și foarte 
sălbatic. Fiecare muşchi din corp mi se blocă. În acele 
câteva secunde, mi-am dat seama că se putea să nu mă 
recunoască, că se putea nici măcar să nu mă vadă în 
starea în care era. 

- Pleci aşa curând? mârâi el. Chiar... pe când începe 
distracţia? Nu prea cred. 

Se mişcă atât de rapid - totul se întâmplă atât de rapid, 
încât n-am apucat să reacționez. Mă ridică brusc. M-am 
împleticit, lovindu-mă de marginea mesei. Găleţile 
zornăiră şi se răsturnară. M-am tras cu o săritură din 
calea lor. Piciorul încălțat în gheată îmi alunecă. Am 
căzut din nou, izbindu-mă cu genunchii de podea, de 
podeaua acoperită de sânge, şi... oh, nu, încă era cald. Am 
simţit cum îmi îmbibă genunchii, cum îmi acoperă 
palmele. Am icnit și-am dat să mă ridic. 

- Îţi doreai... atât de tare sângele meu, rosti el fierbând 
de mânie, cu vocea răgușită, câtuşi de puţin cum mi-o 
aminteam eu. Acum... te vei îneca în el. 

Mă prinse cu o mână de gât, înăbușindu-mi ţipătul 
speriat, permiţându-mi doar o răsuflare firavă. Mă târî 
într-o parte de parcă aș fi fost o păpușă de cârpe. Senzaţia 
de panică răbufni din adâncul meu când l-am apucat de 


mână şi l-am lovit cu cotul în abdomen. Durerea îmi 


explodă de-a lungul brațului când se ciocni de carnea lui 
dură, impenetrabilă. Am încercat să-i desfac degetele, dar 
nu se clintiră în timp ce mă târî pe podea. Paiele mi se 
înfipseră în șold, iar braţul mi se lovi de una dintre 
pălețile care încă erau în picioare. Groaza își înfipse 
ghearele în mine. Avea de gând să-și înfăptuiască 
amenințarea: să mă înece în sângele lui. 

Scântei albe minuscule îmi explodară în spatele ochilor 
în timp ce mă târi pe podea. Nu aveam aer. Pieptul mă 
durea în timp ce-l loveam peste braț, în zadar. Mi-am 
înfipt degetele în mâna lui, dând din picioare, căznindu- 
mă să mă eliberez, reușind să rostesc un singur lucru. 

- Te rog. 

Lordul Preaînalt se opri, tinându-mă în continuare de 
gât. După care mă ridică brusc în picioare. Dintr-odată, 
n-am mai simţit apăsare pe gât. Aerul îmi năvăli în piept, 
iar eu l-am insuflat lacomă, înecându-mă şi tuşind, în 
timp ce picioarele îmi cedară. 

De data asta, n-am mai căzut la pământ. 

Preainaltul mă prinse de mijloc, braţul încordându-i- 
se. Încremeni lângă mine. 

- Te rog, am repetat eu, inima bătându-mi nebunește. 
Am venit să te ajut. 

- Pretinzi... că n-ai avut... nimic de-a face cu asta? 
întrebă el apăsat. 

- Nu... am avut. 

- Ba pe naiba! 

I-am simţit cuvintele pe obraz. 

- l-am auzit... vorbind despre ce făceau. 

M-am împins în pieptul lui, având nevoie de spaţiu, de 
mai mult aer şi de mai multă lumină. Nu se clinti. Nici 


măcar un centimetru. Metodele de autoapărare de bază 


pe care le ştiam nu aveau să mă ajute în faţa unui 
Preaînalt. Mă ţinea de parcă eram doar un pisoiaş care se 
zbătea. 

- Încercam... să te ajut. Am înghiţit în sec, tresărind de 
durere când mi-am ridicat mâinile de pe pieptul lui. Le- 
am întins în spaţiul mic ce ne despărțea şi am văzut că 
îmi tremurau. Îţi... jur! Ţi-au dat ceva în care au pus... 
pătrunjelul-câinelui... 

Mârâi din nou apăsat. 

- Jur! Am venit doar ca să te ajut, am soptit, în timp ce 
inima îmi bătea cu frenezie. 

Nu-i mai simţeam răsuflarea pe obraz. Mai trecu o 
clipă, după care lampa de gaz se aprinse pâlpâind, 
făcându-mă să  tresar. Strălucirea slabă  despică 
întunericul nefiresc. Am clipit până când împrejurimile 
prinseră contur. 

Mă holbam la pieptul Preainaltului, la gaura crestată 
din care se scurgea sânge şi care încă fumega... 

Îmi prinse cu cealaltă mână partea din spate a glugii și 
mi-o smulse de pe cap. Smocuri de păr umed îi acoperiră 
fața în timp ce se holbă la mine. 

Oare mă recunoscu? Mi se părea improbabil, întrucât 
nu arătam câtuși de puţin ca în urmă cu un deceniu. 

Lordul se clătină brusc pe picioare. În clipa următoare, 
pică în genunchi, trăgându-mă după el, doar că eu am 
căzut în fund în faţa lui. Lampa cu gaz pâlpâi uşor, apoi 
continuă să lumineze. 

Am dat s-o zbughesc în spate, dar m-am oprit când el 
pică în față, sprijinindu-se în pumni. Doar curbura 
bărbiei şi o parte a buzelor erau vizibile. Umerii i se 


mişcau acum de la respiraţiile rapide. 


- De ce? Fiecare respiraţie a lui părea dureroasă. De 
ce... m-ai... ajuta? 

- Nu ştiu. Mi-am tras picioarele de lângă el. Pur și 
simplu, nu mi s-a părut drept ce făceau, și trebuia să te 
ajut. 

Spuse ceva prea încet ca să-l aud. Mi-am trecut 
privirea peste părțile vizibile ale trupului lui încovoiat. 
Respira prea greu, prea rapid. Mă străbătu un val de 
îngrijorare. 

- Nu ştiam în ce stare aveai să fii când am venit să ajut. 
Am aruncat o privire rapidă la rana roşie sângerândă de 
la braţ. Își... eliberase mâinile și picioarele din ţepușe. Ți- 
am scos țepușa din piept. 

Nici o reacţie. 

- Milord? am şoptit, îngrijorarea preschimbându-se în 
neliniște. 

Tăcere. 

- Eşti bine? 

M-am înfiorat de cum am rostit întrebarea. Bineînțeles 
că nu era bine. Tocmai ce fusese drogat, bătut şi tras în 
țeapă pe o masă. 

Mi-am muşcat limba, m-am aplecat în față și mi-am 
ridicat mâinile. Cu grijă, i-am dat laoparte părul de pe 
față... 

Am icnit, tresărind de groază. Liniile izbitoare ale feței 
îi erau contorsionate de durere. Avea ochii deschişi... sau 
cel puţin așa credeam, dar nu puteam fi sigură, pentru că 
se vedea doar carne rozalie, o rană vie care supura în 
locul în care ar fi trebuit să fie ochii. 

- l-au luat, spuse el ușor. 

M-am înecat, scoțând un sunet destrămat, în timp ce 


m-am holbat la el, neputând pricepe cum de putea cineva 


să facă aşa ceva cuiva. Cum de puteau pricinui o astfel de 
rană, atâta durere. 

- Îmi pare rău! am șoptit, în timp ce propriii ochi mă 
usturau. Îmi pare atât de rău... 

- Opreşte-te! mormăi el, dându-se în spate, unde nu-l 
puteam atinge. Nu ai... de ce să-ţi ceri iertare dacă nu... ai 
făcut-o tu. 

Un hău mi se căscă în piept. 

- Tot îmi pare rău. 

- Să nu-ţi pară! Deja cresc la loc. Se cutremură din 
nou. Se regenerează. 

Mi-am coborât mâinile în poală. 

- Asta... mă linişteşte. Am înghiţit în sec, tresărind 
când am simtit durerea surdă din gâtlej. Cred. 

Scoase un sunet ce mi s-a părut a fi râset, dar apoi 
tăcu, și respiraţia îi încetini. 

Am aruncat o privire spre deschizătura dinspre boxă. 

- Ar trebui... 

- Eşti rănită? mă întrebă el apăsat. 

Am tresărit uşor. 

- Poftim? m-am bâlbâit. 

Scoase din nou sunetul acela jos înfiorător. 

- Te-am rănit? Când te-am apucat? 

- Nu, am răspuns eu în șoaptă. 

Își înălță capul, şi câteva șuviţe de păr căzură într-o 
parte, dând la iveală doar un obraz ascuţit și înalt și un 
ochi care nu mai părea chiar atât de rănit și de mutilat. 

- Minti! 

- Ba nu, nu mint. 

- Te freci la gât. Gât pe care eram pe punctul de a-l 


zdrobi în doar câteva secunde. 


Degetele mi se opriră. Nu era nevoie să-mi aducă 
aminte, dar acum, oare, vedea? Mi-am coborât mâna. 

Mai trecură câteva clipe. Nici unul nu s-a urnit şi nu a 
vorbit, şi trebuia să mă mișc. La fel şi el. Am aruncat din 
nou o privire furișă spre ușă. 

- Îmi pare rău! 

M-am cutremurat şi mi-am întors iute privirea spre el. 

- Când mi-am venit în simtire... am reacţionat pur și 
simplu, continuă el țâfnos, punându-și mâinile pe coapse. 
Nu gândeam limpede. Am crezut... că ai avut... de-a face 
cu asta. 

M-am holbat la el, cu intuiţia amuţită, așa cum se 
întâmpla de obicei în cazul Preaiînalţilor, însă scuzele lui 
mi se părură sincere. 

Din partea din față a hambarului se auzi scârţâitul 
unor balamale ruginite, ceea ce-mi atrase atenţia spre 
deschizătură. Mi se puse un nod în stomac. Cel mai 
probabil nu era un şobolan. Mă cuprinse groaza. Nimeni 
nu trebuia să mă vadă aici, cu el. 

- Rămâi aici, am şoptit, ridicându-mă de pe podea, în 
timp ce lordul se răsuci lent din mijloc înspre 
deschizătura boxei. 

Am trecut grăbită pe lângă el, neștiind ce aveam să fac 
sau să spun dacă intra cineva, dar, oricât de puternic ar fi 
fost un lord Preaiînalt, era grav rănit. Probabil nu avea să 
fie de prea mult ajutor. 

Am ieşit pe culoarul din mijloc, cu mâinile 
tremurânde. Una dintre uşile hambarului era pe jumătate 
deschisă. M-am furișat înainte, fără să văd nimic, şi mi- 
am tras gluga pe cap. Se putea ca vântul să se fi întețit şi 


să fi deschis uşa. Era întru totul posibil. M-am apropiat 


de cele două boxe din față, iar mușchii începură să mi se 
relaxeze. Trebuia să fie... 

Umbra țâşni din boxa de pe stânga. Am sărit în spate, 
dar nu îndeajuns de repede. O mână mă apucă de braț, 
smucind-o dureros. 

- Ce cauti aici? 

Icnetul de durere se preschimbă într-unul de 
recunoaştere, şi l-am apucat la rândul meu de braț. Îi 
cunoşteam vocea. Era Weber, unul dintre muncitorii de 
la brutăria din oraş, care flirta mereu cu concubinele 
când aducea produsele de patiserie proaspete care-i 
plăceau la nebunie lui Claude și despre care se jura că nu 
le mai făcea nimeni la fel de bune. Era un bărbat masiv, 
voinic, cu încheieturile degetelor rănite, mereu umflate 
de la meciurile de box care se țineau într-unul dintre 
tripourile de lângă ponton. 

Își strânse mâna pumn pe cocul meu, trăgându-mi 
capul pe spate. 

- Spune-mi! 

- Mă doare, am scrâșnit eu. 

- Fătuco, o să fie mult mai rău de-atât dacă nu-mi 
răspunzi. Weber mă târî mai adânc în boxă, întorcându- 
mă cu spatele spre intrare, și își încolăci celălalt brat pe 
după gâtul meu. N-ar trebui să fii aici. 

Mă învălui un miros de transpiratie și zahăr de trestie, 
și i-am trântit primul lucru care îmi veni în minte. 

- Am... ieșit la plimbare... 

- Fii serioasă! Am simţit picături de scuipat pe obraz 
când Weber își plecă uşor capul. Va trebui să... Stai așa! 
Asta-i cumva sânge? 


- Am căzut, am zis eu degrabă. De-aia... 


- Aiureli! Ce-ai făcut aici? șuieră el, încremenind brusc 
în spatele meu. 

- Eu... 

- Liniste! 

Îşi smuci capul într-o parte. 

Am simtit ce auzise el. Nemișcarea bruscă și nefirească 
din hambar - a aerului care devenea tot mai dens şi mai 
încărcat de electricitate. Apoi, l-am auzit: zgomotul ușor 
de paşi, aproape silențios. Tot trupul îmi deveni rigid. 
Weber se răsuci, trăgându-mă după el. Culoarul era gol. 
Bineînţeles că era. Lordul abia de putea sta în picioare, 
aproape că fusese secătuit de tot sângele şi era posibil să-i 
lipsească în continuare un ochi. 

- E cumva sânge de Preaînalt? mă întrebă Weber pe un 
ton poruncitor, dându-se un pas în spate. L-ai eliberat? 

Înainte să apuc să răspund, îmi trase gluga de pe cap și 
înjură. 

- La naiba, eşti una dintre curvele baronului! 

- Sunt... of, fir-ar! 

Renunţând la minciuni, am lovit cu braţul în spate. De 
data asta, n-am dat de carne dură când mi-am împlântat 
cotul în stomacul lui Weber cu îndeajuns de multă forță 
încât acesta să înjure de durere și să-și slăbească 
strânsoarea. M-am întors și l-am lovit cu genunchiul în 
vintre. 

- Căţea, icni Weber, îndoindu-se de durere. 

Am ţâșnit-o pe lângă el, dar se aruncă în față. Mă 
prinse de dosul mantiei şi mă trânti la pământ de parcă 
aș fi fost un sac de gunoi. Am aterizat pe genunchi pentru 
a enşpea oară în seara aceea. 

- Rămâi acolo! se răsti el, întinzându-se în spate. Mă 


ocup de tine într-o clipă. 


În licărul lunii, am văzut scânteierea unei lame de un 
alb lăptos: ţinea în mână un pumnal de lunea. M-am 
ridicat când Weber o porni spre culoar, năpustindu-mă 
în față şi apucându-l de mâneca braţului cu care mânuia 
pumnalul. 

Brutarul mă lovi cu braţul, nimerindu-mă în față. 
Durerea explodă de-a lungul nasului, şi m-am împleticit 
într-o parte, izbindu-mă de perete. Lemnul gemu în 
urma impactului, iar eu mi-am dus mâna la nas. Ceva 
umed şi cald îmi acoperi degetele. 

Sânge. 

Sângele meu. 

Fire scurte de păr mi se zbârliră peste tot pe corp când 
l-am privit în ochi. Gândurile mi se liniştiră, şi... atunci 
se întâmplă. M-am conectat cu el, iar intuiţia mea prinse 
viață, dezvăluindu-mi viitorul: trosnetul oaselor în brațul 
meu drept, apoi în stângul. Durerea fantomă îmi ajunse 
în gât. Am simtit-o întru totul. 

Moartea lui. 

ȘI... am Zâmbit. 

- Căţea proastă, rămâi acolo şi taci din gură! Şi-aşa vei 
plăti cu vârf și îndesat. Nu... 

Cuvintele i se sfârșiră într-un icnet sufocat. 

lar mie mi se blocă aerul în piept. 

Lordul Preaînalt era acolo, lumina lunii strălucind 
peste capu-i plecat și pieptul însângerat. Semăna cu un 
spirit răzbunător invocat din adâncuri de coșmar, 
ținându-l pe brutar cu o mână de gât şi cu cealaltă de 
încheietura mâinii. 

- Să încerci să mă prinzi... a fost... o alegere proastă. 


Vocea îi era atât de joasă și totuși atât de rece, încât un 


fior de groază îmi străbătu șira spinării. Dar să o loveşti 
pe ea? 

Buzele mânjite de sânge mi se depărtară când lordul îl 
ridică pe muritor de la pământ, deloc tulburat de Weber, 
care lovea în brațul cu care-l ținea suspendat. 

- A fost o greşeală fatală, mârâi Preaînaltul. 

Weber bolborosi ceva, cu ochii bulbucați. 

Preainaltul își înclină capul, şi câteva şuviţe de păr îi 
alunecară în spate. Lumina lunii îi căzu peste chip, 
trecându-i peste gură. Zâmbetul îi era la fel de sângeros 
precum fusese al meu. Îi răsuci brusc braţul lui Weber. 

Trosnetul osului brutarului răsună ca un tunet. 
Pumnalul pică cu o bufnitură. Scâncetul lui șuierător se 
preschimbă într-un tânguit pătrunzător înăbuşit. 

- Îmi... amintesc de tine, zise Preaînaltul, îndreptându- 
și capul. Tu... m-ai atacat în afara tavernei. Întinse mâna 
și-l apucă pe Weber de celălalt braţ. Tu... mi-ai înfipt 
țepușa... în piept. 

M-am lipit de perete când am auzit al doilea os 
trosnind, iar mâna îmi căzu de la nasul însângerat. 

- Și ai râs în timp ce o făceai. 

Lordul își duse brusc mâna în spate... 

Mi-am întors privirea, dar tot am auzit pârâitul 
dezgustător, tot am văzut albul-albăstrui lucios al 
cartilajului traheii lui Weber. Am încercat să nu văd, deși 
o făcusem deja, cu câteva secunde în urmă. 

- Un sunet pe care nu-l vei mai scoate. 

Lordul aruncă într-o parte grămada de țesut şi carne 
distruse. Îi dădu drumul brutarului. 

Cu o senzaţie de greață în gâtlej, m-am întors și m-am 
uitat spre locul în care zăcea Weber, un morman care 


zvâcnea şi se convulsiona. Văzusem destul de multe 


morţi la viaţa mea. În copilărie, pe străzi şi în orfelinate, 
chiar cu multă vreme înainte ca lordul meu Preaînalt să 
vină în Union City. Văzusem moartea de atâtea ori, în 
mintea şi în fața mea: oameni care își găsiseră sfârșitul 
din cauza bolilor care puroiau şi se întindeau înlăuntrul 
lor și oameni care muriseră din pricina relelor care 
crescuseră în alţii. Văzusem atât de multă moarte, încât 
aş fi zis că ar fi trebuit să fiu deja obişnuită cu ea, și poate 
că eram întrucâtva, pentru că, în clipa de faţă, nu tipam și 
nu tremuram. Era totuși un șoc. O pierdere, chiar dacă 
Weber o meritase, însă... 

Nu mai zâmbisem până atunci în faţa ei. 

- Intervenţia ta... nu era necesară, spuse lordul, 
atrăgându-mi privirea spre el. Îngenunche şi își şterse 
sângele închegat de pe mână de cămaşa lui Weber. Își 
întoarse capul spre mine, și mi s-a părut că văd un 
început de ochi în orbita dreaptă. Ar fi trebuit... să rămâi 
locului. 

Dură o clipă până să-mi găsesc cuvintele. 

- Erai rănit. Încă eşti rănit. 

Și chiar aşa era. Pieptul i se mişca în ritmul unor 
respiraţii scurte, superficiale. Chiar și în lumina lunii, îmi 
dădeam seama că pielea i se decolorase mult. Violenţa îl 
costase. 

— lar tu eşti... o muritoare care abia de e în stare să se 
apere singură... sau pe altcineva. Se ridică cu mișcări 
nesigure. Însă ești curajoasă... Mai curajoasă decât... 
mulți alții mai puternici ca tine. 

Am râs cu putere. 

- Nu sunt curajoasă. 

- Atunci... cum ai numi acțiunile tale din noaptea asta? 


— Nesăbuite. 


- Fi bine, există şi curaj nesăbuit, spuse el, oftând în 
timp ce veni spre mine. Te-a... lovit. 

M-am dat uşor într-o parte, departe de el. 

- Sunt bine. 

Lordul Preainalt se opri. 

- Nici măcar nu-mi mai curge sânge din nas, am turuit 
eu. Abia de m-a atins. 

Trecu o clipă de tăcere. 

- Nu te voi răni. Umerii i se încordară. Nu... te voi răni 
din nou. 

Măcar era îndeajuns de conştient de sine încât să-şi 
dea seama că mă rănise, chiar dacă o făcuse accidental. 

- Îl cunoşteai... pe bărbat? 

Își trecu o mână în sus peste fată, prin păr. 

- Da. Lucra la brutărie. 

- Aştepta... afară când am plecat din tavernă. Era cu... 
alți doi. Cel... de la tavernă... și un altul care băuse acolo. 

Am dat să spun ceva, dar am tăcut. Se referea la Porter 
și probabil la Mickie. 

- Au mai făcut asta, continuă el, vocea devenindu-i 
răgușită. 

M-am cutremurat. Dacă știau ce efect avea pătrunjelul- 
câinelui asupra unui Preaînalt şi aveau pumnale de lunea, 
probabil că făcuseră asta de mai multe ori. 

Își cobori apoi privirea și apăsă cu degetul chiar sub 
rana din piept. 

- Te doare? am rostit eu fără să vreau încă o întrebare 
incredibil de lipsită de sens. 

Își înălță capul, şi i-am văzut doar linia dreaptă a 
nasului. 

- Se simte de parcă... cineva mi-a făcut o gaură... în 


cavitatea pieptului. 


Mi se făcu greață. 

- Îmi pare rău! 

Lordul încremeni din nou. 

- Faci des asta? Să-ţi ceri iertare... pentru un lucru cu 
care n-ai avut de-a face. 

- Empatizez, i-am răspuns. N-ai făcut nimic ca să 
meriti una ca asta, nu-i așa? Doar erai la tavernă, ca să... 
cine știe ca să ce. Atâta tot. Nimeni nu merită ce ti-au 
făcut tie. 

- Nici măcar un Preainalt? 

- Nici măcar. 

Scoase un zgomot care aduse a râset sec. 

Am tras scurt aer în piept. 

- Trebuie să plec. La fel și tu. Ceilalţi implicaţi se vor 
întoarce. 

- Şi vor muri și ei. 

Se răsuci, clătinându-se. 

Inima îmi tresăltă alarmată. 

- Milord? 

- Am nevoie... de ajutorul tău. Din nou. Răsuflă 
neregulat. Trebuie să mă curăț. Lunea... contaminează 
corpul. E în sângele şi în transpiraţia mea, iar 
pătrunjelul-câinelui... îngreunează... eliminarea ei. 
Trebuie să mă spăl. Am nevoie de apă. Altminteri, nu mă 
voi putea vindeca întru totul. Voi leşina din nou. 

Am privit în jur. Nici urmă de apă, cu siguranţă nu 
îndeajuns cât să se îmbăieze sau să bea. 

M-am holbat la el, cu mușchii tot mai încordaţi. Partea 
logică a creierului îmi cerea să-i spun că nu îl mai 
puteam ajuta, că îi doream toate cele bune și apoi să plec 
cât mai departe posibil. Dar cealaltă parte, cea cu care mă 


născusem și care mereu, dar mereu triumfa în faţa a orice 


îmi spunea mintea mea, îmi cerea să fac exact opusul a 
ceea ce ar fi fost deștept şi chibzuit din partea mea. 

Însă avea de-a face cu mai mult decât intuiţia mea. Era 
şi din cauză că era el. Lordul meu Preainalt. Ba nu, nu era 
al meu. Trebuia să încetez cu asta. 

M-am uitat spre uşă, apoi spre Weber, cu mâinile pe 
lângă corp. 

- Poţi merge? 

Nu-mi răspunse vreme îndelungată. 

- Da. 

- Bine, am şoptit, făcând un pas spre el. Am zărit 
pumnalul de un alb Lăptos în lumina lunii. M-am aplecat, 
l-am ridicat şi m-am uitat în spatele Preaînaltului, spre 
culoarul întunecat. Rămâi aici! Pe bune de data asta. 

Lordul nu-mi răspunse când am trecut încet pe lângă 
el şi apoi m-am întors grăbită în boxa în care fusese ţinut. 
Lampa cu gaz era încă aprinsă. Am înaintat, apucând mai 
strâns pumnalul de lunea, şi am răsturnat găleţile cu 


sânge. 


CAPITOLUL 5 


Eram îngrijorată. 

Lordul Preaînalt era, în mod evident, puternic, însă 
abia fusese în stare să facă câţiva paşi în afara boxei 
înainte să înceapă deja să respire greu. Se împletici. Am 
înaintat degrabă, l-am cuprins cu brațul pe după mijloc şi 
m-am ținut de el cât am putut de bine. Propria putere mi 
se scurgea rapid sub greutatea lui, însă rana din piept 
sângera din nou și nu mai supura. Părea şi mai mare. Nu 


mi se părea că restul rănilor arătau mai bine. 


- Încă puţin, l-am asigurat eu, sperând ca Finn să aibă 
dreptate și Jac să fie ocupat până în zori, pentru că altfel... 

Ar fi de rău. 

Încuviinţă din cap. Părul îi atârna acum în cocoloașe 
ațoase în jurul feței. Fu singura reacţie de care am avut 
parte când am reuşit să ieşim din hambar. Pe când am 
străbătut terenul denivelat, m-am uitat spre pădure și am 
zărit silueta umbroasă a lui Iris păscând. 

Scrâşnind din dinţi, am înaintat cu greu, degetele 
alunecându-mi peste talia-i acum lunecoasă. Mi s-a părut 
că trecuse o veșnicie până să ajungem la ușa din spate a 
casei fierarului. Lordul se sprijini de peretele lateral din 
ciment tipic pentru clădirile atât de vechi precum era 
aceasta şi înaintă, capul atârnându-i fără vlagă. 

- Cine locuieşte... aici? Fierarul? 

- Da. N-ar trebui să se întoarcă până mai târziu, l-am 
asigurat eu. Nu e o capcană sau așa ceva. 

- Aşa... sper şi eu, zise el, sprijinindu-și capul de 
perete, expunându-şi gâtul la lumina lunii. Dacă ar fi... 
te-ai chinuit... degeaba. 

Muşcându-mi buza pe interior, am răsucit mânerul. 
Sau am încercat să o fac. Umerii mi se plecară. 

- E încuiată. 

- Ce... inconvenabil! 

Își poziționă corpul spre al meu. Își ridică mâna și lovi 
cu pumnul în ușă, chiar deasupra mânerului. Lemnul se 
crăpă şi se despică, explodând când pumnul îi trecu drept 
prin ușă. 

Am rămas cu gura căscată. 

Își vâri mâna prin gaura neregulată și răsuci mânerul. 


- Poftim... Nu mai e încuiată. 


Am clipit și mi-am dus mâna la gâtlej. Cu mâna cu 
care tocmai zdrobise o uşă de lemn groasă mă strânsese 
și pe mine de gât. 

- Dacă n-aş fi fost... slăbit, spuse el, privindu-mă din 
spatele unei perdele de păr, te-aș fi ucis de cum... te-am 
apucat de gât. Eşti norocoasă. 

Mi-am coborât mâna, iar inima-mi săltă în piept. Nu 
mă simţeam foarte norocoasă în clipa aceea. În schimb, 
aveam impresia că de data asta mă vârâsem într-o situaţie 
care mă depășea întru totul. 

Lordul deschise uşa, aproape împleticindu-se într-o 
parte când simţi duhoarea de bere acră și mâncare 
putrezită. Am privit rapid în jur, desluşind o masă mică și 
oale și tigăi nespălate adunate grămadă într-o chiuvetă. 
Mi-am ridicat privirea spre arcadă şi spre coridorul 
îngust ce părea să ducă spre partea din față, unde 
probabil că Jac se întâlnea cu clienţii. Numeroase clădiri 
din zona aceasta a Archwoodului erau vechi de câteva 
sute de ani şi supraviețuiseră Marelui Război. Așa că erau 
mai mari, cu multe odăi, şi erau construite cu totul altfel 
decât cele din ziua de astăzi. M-am întors şi am observat 
o altă ușă de cealaltă parte a mesei. 

Gândindu-mă că ducea spre odăile de dormit și, 
speram eu, spre un spațiu pentru îmbăiere, l-am ajutat pe 
lord să ocolească masa de lemn. 

- Tu... nu ai fost la tavernă, zise el cu voce răgușită. 

- De unde ştii? 

- Te-aş fi... văzut. 

Am ridicat dintr-o sprânceană. 

- leşisem la o plimbare când am auzit vorbindu-se 
despre cele întâmplate. 

- Unde? 


Nu i-am răspuns, ci am deschis uşa cu un ghiont şi l- 
am condus pe coridorul îngust. 

- Ai... fost în preajma... unei grădini, spuse el. 

Mi-am întors brusc capul spre el. 

- De unde ştii? 

- Simt mirosul... pământului pe tine, zise el, iar eu m- 
am încruntat, neștiind dacă asta însemna că miroseam 
urât sau nu. Urme de... iarba-mâţei şi... 

Am rămas surprinsă. Îmi făcusem de lucru mai 
devreme în ziua aceea cu iarba-mâţei. M-am holbat la el. 

- Cum de-i simţi mirosul? 

- Pur şi simplu, mormăi el și se desprinse de mine, 
legănându-se. Am dat să-l prind, dar mă expedie cu o 
mișcare a mâinii. Sunt bine. 

Am privit în faţă, nu prea convinsă de asta. Se putea 
zări o altă ușă, lăsată întredeschisă. 

Cu răsuflarea sacadată, se sprijini de zid. 

- larba-mâţei? 

- Am tuns-o mai devreme azi. 

Scoase un sunet ca un mormăit. 

- Îmi... place mirosul... 

- Şi mie. Am expirat şi am împins uşa. Razele lunii 
pătrunseră pe fereastră, aruncându-și lumina argintie 
peste un pat și o odaie surprinzător de ordonată ce 
mirosea a așternuturi curate. 

Lordul intră în odaie, târşâindu-și picioarele. Am 
închis uşa după el și am tras zăvorul mic în formă de 
cârlig, de parcă asta ar fi putut opri chiar şi un iepure, 
darămite o altă persoană, să intre în cameră. 

Se lăsă greu pe marginea patului. M-am oprit, cu mâna 
la piept, în timp ce el își apucă genunchii, uşor aplecat de 


spate. Am dat să întreb dacă era în regulă, dar m-am 


oprit. Nu era. Deloc. Când vedeam pe cineva în starea 
asta, stomacul mi-o lua razna. 

M-am întors dinspre el, am găsit o lampă lângă pat și 
am aprins-o. Strălucirea de culoarea untului lumină 
spaţiul în timp ce eu străbăteam odaia, deschizând 
următoarea uşă. M-a cuprins ușurarea când am văzut 
tipul de duş care se găsea de obicei în clădirile cele mai 
vechi. Nu era foarte mare, dar era de ajuns. 

- Te poţi spăla aici. 

- Am nevoie să-mi trag sufletul un minut, zise el, 
pocind cuvintele. Odaia pare să se miște. 

Întorcându-mă în odaia de dormit, am privit în jur şi 
am văzut un bufet. M-am dus iute spre el, am scos 
pumnalul de lunea din buzunarul mantiei, pe jumătate 
surprinsă că nu mă înjunghiasem singură cu el. L-am pus 
pe bufet când am zărit un vas închis cu ceea ce părea a fi 
apă pe o măsuţă din faţa patului. L-am dus la nas, l-am 
mirosit, și, constatând că era inodor, am turnat lichidul 
într-un pahar şi am gustat din el. 

- Oare asta te va ajuta? E doar apă, dar caldă. 

- Ar trebui. 

l-am înmânat paharul şi m-am dat în spate. Luă doar o 
înghiţitură mică la început, după care dădu pe gât tot 
paharul. 

- Mai vrei? 

- Cred că... ar trebui să o las pe asta... să se aşeze mai 
întâi. 

Am luat paharul şi l-am pus pe masă. 

- Odaia încă se mişcă? 

- Din păcate. Mâinile-i căzură pe marginea patului. În 


clipa de faţă, îmi simt picioarele de parcă n-ar fi prinse de 


corp, iar lumina... ochii mei... nu sunt chiar pregătiți 
pentru ea. 

Am înjurat, pentru că nu mă gândisem la asta. 

- Îmi pare rău, am mormăit eu și am stins repede 
lampa. 

Lordul tăcuse pe când m-am întors cu fața spre el. Am 
început să mă îngrijorez tot mai tare pe măsură ce m-am 
apropiat încet de el: era una dintre cele mai puternice 
ființe din tot tărâmul și... tremura. Picioarele. Brațele. 

- E de la cucută sau... pentru că ai pierdut mult sânge? 

- De la ambele... și de la lunea. Doar ea e de ajuns să ne 
slăbească... să ne îmbolnăvească, explică el. Dacă... o 
lamă de lunea rămâne mai mult timp în noi sau nu e 
tratată, începe să ne descompună țesuturile, creând un 
soi de toxină... Umerii laţi i se plecară. Un altul din 
neamul meu ar avea nevoie de mult mai mult decât apă şi 
timp ca să se vindece. 

Adică, dacă n-ar fi fost lord, probabil că rănile i-ar fi 
curmat viața. Am simţit nevoia de a-mi cere din nou 
iertare, însă am reuşit să mă înfrânez. 

Trebuia să-l spăl şi să-l scot de aici în siguranţă înainte 
ca restul să vină să verifice ce făcea el — sau Weber. 

- Ei de ce ar avea nevoie? am întrebat, în caz că apa nu 
avea să fie de ajuns, îngenunchind în fața lui. Ca să se 
vindece? 

- Aş... avea nevoie să mă hrănesc. 

- Hmm. Am aruncat o privire spre uşă. Probabil pot 
găsi ceva de mâncare. 

- Nu mă refer... la mâncare. 

Am ridicat din sprâncene, orbecăind prin întuneric, 
trecându-mi mâinile peste cizma lui, până am găsit 


partea de sus. In scurta perioadă în care relaţia dintre 


mine și Claude fusese de natură intimă, dobândisem 
destul de multă experienţă în a dezbrăca un bărbat pe 
jumătate conștient, dar tot m-am simţit întrucâtva 
stingherită când am apucat cizma și am tras de ea. 

- Dar la ce te referi? 

O strălucire slabă bruscă prinse viață, făcându-mă să- 
mi ridic ochii pe când am trecut la cealaltă cizmă. Mi-am 
ridicat privirea și am văzut că apucase o lumânare de pe 
noptieră și o aprinsese... cu atingerea lui. Am tras încet 
aer în piept, şi buzele mi se întredeschiseră când mi-am 
amintit întocmai ce era. 

- Cum... ai făcut asta? 

- Prin magie. 

Am ridicat din sprâncene. Nu văzusem niciodată un 
Preaînalt folosind elementele. 

- Serios? 

- Nu. 

M-am holbat la el preţ de-o clipă, apoi am clătinat din 
cap. Vlăguită, am apucat cealaltă cizmă. 

- Te dor ochii de la flacăra ei? 

- Nu, îmi răspunse el. 

Am dat drumul cizmei, neștiind dacă să-l cred sau nu. 
Am aruncat o privire spre odaia pentru îmbăiat, apoi am 
luat lumânarea de la el. 

- Îţi voi pregăti dușul. M-am ridicat, după care am 
adăugat: Însă nu pot promite că apa va fi caldă. 

- Va fi... în regulă. 

Mușcându-mă uşor de buză, am intrat din nou în 
odaia pentru îmbăiat şi am așezat lumânarea pe un raft. 
Mi-am privit scurt reflexia și am tresărit. Pielea de-a 
lungul punţii nasului mi se despicase, şi aveam deja ochii 


ușor umflaţi. Nasul nu părea rupt, dar nu aveam nici cea 


mai vagă idee cum aveam să-i explic toate astea lui 
Grady. 

M-am dus spre duș și am mișcat iute mânerele de pe 
perete. Şiroaie neîntrerupte de apă răsunară cu putere pe 
podeaua de porțelan a cabinei. Mi-am vârât mâna sub 
șuvoi. Pe când testam temperatura, sânge mi se scurse 
printre degete, împroșcând podeaua. Apa nu era chiar 
fierbinte, dar nici rece ca gheața. Mi-am spălat și cealaltă 
mână de sânge, apoi m-am întors. 

Lordul se sprijinea de cadrul uşii. Nu pricepeam cum 
de se mișca atât de silențios, ţinând cont că era rănit și... 
ei bine, atât de mare. 

- Eşti sigur că ar trebui să stai în picioare? l-am 
întrebat. 

- Odaia nu se mai mişcă. 

- Sună bine... am zis, dar m-am oprit când el se 
îndepărtă de pragul ușii, legănându-se. 

Capul îi atârnă slăbit în timp ce întinse mâna spre 
pantaloni. Dându-mi seama că era pe punctul de-a se 
dezbrăca, am dat să mă întorc cu spatele spre el. Însă 
Preaînaltul bâjbâi, aproape în zadar, împleticindu-se. 

- Fir-ar! 

Am înaintat rapid, prinzându-l. Era nespus de greu, și 
i-am simțit pieptul gol fierbinte când l-am cuprins în 
braţe. 

- Eşti bine? 

Îşi recăpătă cât de cât echilibrul. 

- Da. 

Pe când să-i dau drumul, începu să se clatine. 

- Ba nu ești bine. 

- Da, repetă el, întinzând mâna pe lângă mine şi 


sprijinindu-se de marginea chiuvetei. 


Cu gâtlejul uscat, am privit peste umăr la apa care 
curgea, în timp ce mintea îmi gonea. Apoi, m-am uitat la 
poalele mantiei pe care o purtam şi, în cele din urmă, la 
pantalonii lui. Am oftat. 

- Te poţi ţine o clipă de chiuvetă? 

Încuviinţă, cu capul plecat. 

Mi-am desprins brațele de pe el, așteptând până am 
fost sigură că nu avea să cadă. Nu căzu, așa că m-am 
descălțat, împingând pantofii spre odaia de dormit. Mi- 
am desfăcut prinzătorile de sub gât. 

- Ce faci? mă întrebă el cu voce aspră, răgușită. 

- Trebuie să te cureti, nu-i aşa? Am dat drumul 
mantiei, care căzu pe podea. Și nu pare că vei fi în stare să 
o faci pe cont propriu. 

- Şi eu care credeam... Se cutremură, mușchii brațelor 
convulsionându-i-se. Credeam că plănuieşti să profiti de 
mine. 

Am încremenit. 

- Vorbești serios? 

- Nu. Păru să se cutremure. Odaia se mișcă din nou, 
na laa. 

Fir-ar! Am înmărmurit, crezând că i-ar fi fost de ajutor 
dacă nu mă mișcam. Stai așa! Cum îmi spusese? 

- Nalaa? 

- E în limba enohiană. Braţul îi căzu pe genunchiul 
îndoit. O frază... în limba noastră. 

Stiam că Preainalţii aveau propria limbă, dar nu o mai 
auzisem până atunci. 

- Ce înseamnă? 

- Are... mai multe înțelesuri. Unul dintre ele... se 
foloseşte pentru a descrie... pe cineva îndrăzneț. 


Din cine ştie ce motiv, mi-am simţit obrajii calzi. 


- Trebuie... că există... multă vrăjitorie în orașul vostru, 
zise el o clipă mai târziu. 

I-am aruncat o privire scurtă, gândindu-mă la toate 
dățile din trecut când fusesem acuzată la rândul meu de 
asta. 

- Nu știu sincer dacă aşa stau lucrurile, am răspuns eu. 
Nici măcar nu sunt convinsă că lucrurile care se spune că 
se pot face prin magie neagră sunt posibile. 

- Oh, ba da, sunt reale. Braţele îi tremurară în timp ce 
se sprijini. Dacă un muritor înghite sânge de-al nostru, 
moare, dar dacă îl întinzi... peste o rană? Peste o 
cicatrice? Se va vindeca. Dacă-l presari peste un pământ 
arid, recoltele vor propăși. Dacă îngropi o mână... în solul 
proaspăt arat, vor creşte recolte din abundență și acolo, 
unele care nu vor fi afectate... de secetă sau de boală. 
Bărbia îi căzu și mai mult. Dinţii noștri aruncaţi în apă se 
pot preschimba în monede. 

- Serios? am întrebat cu o urmă de îndoială în ton 
când mi-am dat seama că sângele lui îmi pătrunsese prin 
mantie și îmi pătase cămașa de noapte. 

- Serios, îmi confirmă el. Dar asta nu e tot. 

- Bineînțeles că nu, am murmurat. 

- Dacă cineva ţine un ochi de-al nostru... pe-aproape, 
va fi avertizat în privința oricărei persoane... care se 
apropie, continuă el, iar eu nici măcar nu voiam să aflu 
cum putea purta cineva un ochi după el. Îmi puteam 
petrece toată viaţa fără să știu. Limbile noastre ar forța pe 
oricine vorbește... să spună adevărul, iar dacă împletești 
șuviţe din părul nostru... cu al tău? Rămâi... sănătos câtă 
vreme părul rămâne la locul lui. Oasele noastre... pot 
reda cuiva sănătatea. 


- Oh, am şoptit eu, oarecum fascinată. 


- Dacă ne îngropaţi degetele de la mâini şi picioare... 
va țâşni apă din adâncul pământului, continuă el. Fâşii 
din... pielea noastră atârnate deasupra ușii vor ține la 
distanță nixele. 

- Ce dezgustător! M-am înfiorat, însă, când pomeni 
despre creaturi. Nixele erau într-un fel înrudite cu 
Preaînalţii şi trăiau în păduri în care intrau de obicei doar 
vânătorii iscusiţi, cu precădere în Pădurea de Velniş - 
pădurea sacră întinsă în care se zvonea că cresc copaci 
care sângerează. Pădurea mărginea teritoriile Ţinutului 
de Jos, ale Ţinutului de Mijloc şi ajungea până la Ţinutul 
de Sus, iar creaturile din ea nu păreau câtuși de puţin 
muritoare şi erau mai înfricoșătoare decât mâncătorii de 
păsări, care erau nişte păianjeni ridicol de mari și de 
înspăimântători cu gheare. Nu văzusem niciodată unul: 
nici un mâncător de păsări, nici o nixă. 

- Cum... arată? Nixele? am întrebat eu. 

— Ai văzut... vreodată un Rae? 

M-am cutremurat când m-am gândit la cavalerii 
Preainalţilor care erau mai mult oase decât carne. 

- O dată. 

- Închipuie-ţi ceva asemănător... dar mai slab, mai 
rapid şi cu dinți și gheare ascuţite, îmi spuse el. Şi îţi pot 
pătrunde în minte, te pot face să crezi că vezi și trăiești... 
lucruri care nu sunt reale. 

M-am crispat, cu răsuflarea tăiată. 

- Aşa că poate... acum, că ştii cum arată, atârnatul 
unor fâşii din pielea noastră la uși nu mai pare un lucru 
dezgustător, zise el. Apoi, sunt... mădularele noastre. 

- lartă-mă, m-am înecat eu. Ce anume? 

- Mădularele noastre, na laa, repetă el. Cel care se află 


în posesia... unuia... va avea parte de... o împreunare 


roditoare. 

Am dat să spun ceva, însă am rămas fără cuvinte preț 
de câteva secunde. 

- O parte din mine, o mare parte din mine, regretă că 
am purtat această conversaţie. 

- Mai e ceva, zise el, iar mie mi se păru că tonul i se 
înveselise. Părea aproape tachinator. Nici măcar n-am 
ajuns... la partea cu ce pot face mușchii noștri... 

- Grozav, am bombănit eu. Se mai mişcă odaia? 

- Nu. 

Slavă zeilor! Mi-am întins mâna spre bretelele cămășii 
mele de noapte. 

- Sămânţa noastră, spuse el, iar eu m-am oprit. Este 
cunoscută drept... un afrodiziac puternic. Unii o 
amestecă cu ierburi și se freacă... cu ea. Alţii beau... 

- Am priceput, l-am întrerupt eu, întrucât auzisem 
despre poţiuni care promiteau să sporească plăcerea celor 
care le foloseau. Ca să fim înţeleşi, nu vreau să-ţi fur nici 
sângele, nici... 

- Nici sămânţa? încheie el în locul meu. 

- Cu siguranţă nu! m-am răstit eu. 

— Ce păcat! 

Clătinând din cap, mi-am dat jos cămaşa de noapte. 
Am refuzat să mă gândesc la ce făceam pe când pielea 
dezgolită mi se zbârli în căldura umedă. 

- Apropo, sunt dezbrăcată. 

- În mod straniu, a sunat ca... un avertisment, 
murmură el. De parcă, dacă ştiu că eşti goală, asta m-ar 
împiedica cumva... să mă uit. 

- Nu e un avertisment. Doar te-am înștiințat ca să poţi 


fi politicos și să nu te uiti. 


- Știu că... nu ne cunoaştem..., dar ar trebui... să știi că 
nu sunt recunoscut... ca fiind politicos. 

- Poţi încerca. Am îngenuncheat lângă el şi am ezitat, 
lovită de realitatea a ceea ce făceam. 

Dezbrăcam un Preaînalt, un lord Preaiînalt. 

Naomi ar fi fost atât de geloasă! 

Mi-am înfrânat un hohot de râs, am întins mâinile 
spre prohabul pantalonilor și am început să-i deschei 
nasturii. Dosul mâinilor mi se frecară de un alt lucru la 
care am refuzat să mă gândesc, ceea ce-l făcu să tragă aer 
în piept mai adânc decât îl auzisem să o facă în seara 
aceea până atunci. 

- Nu te mișca! 

- Nu mă misc, dar... ești în genunchi, cu degetele 
aproape de mădularul meu, și în momentul de faţă ești 
maiestuos de goală, așa că... 

În timp ce descheiam ultimul nasture, mi-am dat ochii 
peste cap. 

- Nici măcar nu poți sta în picioare, și în clipa de față 
îți cresc din nou globurile oculare. Ultimul lucru la care 
ar trebui să te gândești este la mine în genunchi, 
mădularul tău sau goliciunea mea. 

- Mi-au crescut deja ochii, na laa. 

Mi-am ridicat brusc bărbia. Părul încâlcit îi acoperea 
fața, însă capul îi era întors spre mine. Mi-am plecat 
privirea spre mâinile lui, spre degetele-i lungi cu care se 
ținea de marginea oglinzii. 

- De aceea știu... că ești maiestuos de goală, continuă 
el. 

Muschii din partea de jos a abdomenului mi se 


strânseră, tăindu-mi răsuflarea. 


Pe toţi zeii, era, fără îndoială, ultimul lucru pe care 
aveam nevoie să-l simt în clipa de față. 

Am terminat iute cu ultimul nasture, poate cu mişcări 
o idee prea dure, pentru că geamătul lui jos îmi încinse 
vârfurile urechilor. Am dat să-i trag pantalonii... 

- Mă descurc, bombăni el. 

Nu eram convinsă de asta, așa că m-am ridicat, dar am 
rămas în spatele lui. Mi-am țintuit privirea asupra 
spatelui lui în timp ce își dădu jos pantalonii, clătinându- 
se, şi, când termină, se trase într-o parte, desprinzându- 
se de chiuvetă. Făcu un pas și începu din nou să se 
legene. L-am prins, cuprinzându-l cu braţul pe după 
mijloc. Mi-am întins palma peste abdomenul lui şi m-am 
încordat. 

Nu se auziră voci. 

Nu se iviră imagini. 

Oare avea să fie ca la caelestia, unde aveam parte de 
câteva minute de fericire în care-i puteam atinge? Deşi, 
chiar și în acele minute scurte, tot trebuia să mă 
concentrez ca să nu le pătrund în minte. 

- M-am înșelat. Lordul se sprijini de mine, apăsându- 
mă cu şoldul în abdomen. Nu mă descurc. 

L-am ajutat să se îndrepte spre cabină, neputând 
ignora senzațiile pe care mi le stârnea. Pielea îi era 
incredibil de caldă. 

- Trebuie să trecem peste o bordură mică, l-am 
avertizat. 

Încuviință din cap, ridicându-și piciorul peste 
margine, iar eu l-am urmat, sprijinindu-l în continuare 
cu braţul. 

Și ținându-mi privirea în sus, spre faianța albă a 


cabinei. 


Apa care căzu pe noi când am păşit împreună sub jet 
fu ca un mic șoc, corpul lui ducând greul. M-am ținut 
bine, cu mâna strânsă pumn, când s-a întors și s-a 
sprijinit cu o mână de faianță, cu faţa spre jetul de apă. 
Mi-am ridicat privirea şi am văzut că avea capul lăsat pe 
spate, ceea ce-i expunea faţa şi pieptul spre duș. 

Gemu într-un fel... de-a dreptul decadent când apa i se 
prelinse peste chip și prin păr. Senzaţia de căldură mă 
năpădi din nou, urcându-mi pe gâtlej, în timp ce m-am 
holbat la apa care-i curgea pe mușchii încordaţi ai 
spatelui, brăzdând sângele uscat de acolo şi de pe, ei bine, 
posteriorul lui destul de ferm şi de curbat. 

Am închis ochii şi mi-am poruncit să-mi vin în fire. 
Preaînalţii erau plăcuţi la vedere. Ştiam deja asta. Toată 
lumea o știa. Nu avea importanţă că era un dos frumos. 
Un dos era un dos. Nici un dos nu avea nimic 
spectaculos, nici măcar al lui. 

Am deschis ochii și mi-a venit să mă plesnesc pe când 
apa ce se rotea în jurul scurgerii căpătă o nuanţă 
roșiatică. 

- Cum te simţi? 

- Mai bine. 

Mi-am ridicat privirea spre mâna cu care se sprijinea 
de faianţă. Bratul încă-i tremura. Pe corp i se vedeau pete 
albastre şi vineţii. Mă străbătu un sentiment de furie. 

- Chiar că te-au snopit în bătaie. 

- Pătrunjelul-câinelui... şi-a făcut efectul chiar pe când 
am ieşit din tavernă. Cred că s-au așteptat să aibă un efect 
mai puternic și mai... rapid. 

Se crispă când m-am întins pe după el după săpunul pe 
care-l văzusem. În urma mișcării, pieptul gol mi se lipi de 


spatele lui. Contactul fu scurt, dar îndeajuns de lung 


încât să mă înfior. Am apucat bucata de săpun și m-am 
lăsat pe spate. 

- Tipul ăla... m-a atacat. 

- Weber? 

Încuviinţă din cap. 

- Apoi, ceilalți doi i s-au alăturat. Au mai fost doi... pe 
care nu i-am recunoscut. 

Gândindu-mă că probabil era vorba despre Finn și 
Mickie, mi-am tras lent brațul de pe el. Am văzut că se 
putea ține pe picioare, așa că am frecat săpunul în mâini. 

- Când te-au atacat... ai ripostat? 

- L-am ucis pe unul dintre ei... înainte să leşin. 

Oprindu-mă, mi se tăie răsuflarea, în timp ce clăbuci 
de săpun mi se scurgeau pe braţ. Bine. Poate că nu era 
vorba despre Finn şi Mickie. Oare câți oameni din 
Archwood erau implicați în asta? Baronul trebuia 
avertizat. M-am mușcat de buză și mi-am pus mâna pe 
spatele lui. Am simţit cum mușchii i se contractară sub 
palma mea, însă nu se trase laoparte. Mi-am trecut mâna 
peste spatele lui, spălând sângele de acolo. 

- Cei pe care i-ai auzit vorbind mai devreme în seara 
asta? întrebă el. Au... mai spus ceva? 

M-am gândit la ce auzisem. 

- De fapt, da. Au pomenit despre cineva pe nume 
Muriel. 

Lordul se crispă. 

— Ştii cine e? 

- Da, spuse el fără să intre în amănunte. 

Nasul mă ustură puţin când șuvoiul de apă ajunse la 
mine. 

- Ți s-a mai întâmplat aşa ceva? 


Râse sec, aspru. 


- Nu. Dar ar fi trebuit să am mai multă grijă. Nu e ca și 
cum n-aş şti de cucută şi de efectul pe care îl are asupra 
celor ca mine. Am fost pur şi simplu... 

M-am mişcat, coborându-mi mâna cu săpun spre 
șoldul lui, apoi urcând-o din nou, atentă la vânătăi, 
concentrându-mă asupra texturii pielii lui şi asupra 
senzaţiei pe care mi-o stârnea. Îmi amintea de... 
marmură sau de granit. 

- Cum? 

- Am fost pur și simplu neglijent, mărturisi el după ce 
mi-am luat mâna de pe el. 

- Ei bine, li se întâmplă şi celor mai buni dintre noi, 
nu-i aşa? 

Am făcut iar clăbuci şi am trecut la cealaltă parte a 
spatelui lui. 

Își lăsă capul pe spate, vârfurile părului lui tachinându- 
mi degetele în timp ce îmi treceam uşor mâna peste 
umărul lui. Pielea lui părea... să strălucească ușor, dar nu 
eram convinsă că vedeam bine. 

- Aşa e. 

În tăcerea care se așternu între noi, m-am trezit 
pierzându-mă în gestul simplu de a atinge pe cineva, de 
a-l atinge pe el. Nu auzeam şi nu simțeam nimic. Nici un 
viitor violent sau şoapte cunoscătoare, detalii pe care nu 
aş fi avut cum să le știu. Numele lor. Vârstele. Dacă erau 
sau nu căsătoriţi. Cum trăiau. Cele mai ascunse secrete și 
dorinţe, pe care Claude le considera cele mai valoroase. 

Erau doar gândurile mele. Chiar și cu Claude ar fi 
trebuit să am grijă, şi până în momentul de faţă aş fi 
început deja să-i aud gândurile. Singura dată când mă 
cufundam în nimic era când beam îndeajuns încât să-mi 


amorțesc simțurile, însă amorțeam şi toate celelalte 


lucruri, inclusiv amintirile. Când atingeam pe cineva, nu 
era nevoie să îmi închipui acea coardă mentală care ne 
lega, dar cu lordul acesta nu simțeam nimic. 

M-am cutremurat. Poate că eram pur și simplu prea 
distrasă... Prea copleșită pentru ca intuiţia mea să se 
activeze. Nu cunoșteam răspunsul, iar în clipa aceea nici 
nu-mi păsa. Am închis ochii și mi-am îngăduit... Mi-am 
îngăduit să mă bucur. De contact. De faptul că simţeam 
pielea altcuiva sub palme. De felul în care mușchii i se 
încordau și se mişcau sub ele. Puteam face asta o 
veșnicie. 

Însă nu aveam o veșnicie la dispoziţie. 

- Ce... căutai la cârciuma Twin Barrels? am întrebat eu, 
dregându-mi glasul. Nu este un local frecventat de 
Preainalţii din Primvera. 

- Nu sunt... din Primwvera, zise el, confirmând ceea ce 
crezuse Mickie. Mă întâlneam cu cineva. A sugerat să ne 
vedem acolo. 

Mi-am ridicat privirea spre ceafa lui. 

— Şi v-aţi întâlnit? 

- Nu. Își plecă uşor capul în cealaltă parte. Și nu cred 
că mă va câuta. 

Nu aveam nevoie de intuiţia mea ca să-mi dau seama 
că se putea ca persoana cu care trebuise să se întâlnească 
acolo să-i fi întins o cursă. Poate că era chiar Muriel. 

— Te va căuta cineva? Cum ar fi, un prieten? 

Încuviinţă din cap. 

- În cele din urmă. 

M-am simțit ușurată. 

Până când se întoarse în cabina mică, şi, brusc, m-am 


trezit cu rana din pieptul lui chiar în faţa ochilor. 


Buzele mi se depărtară văzând că rana se micșorase 
din nou, de data asta cam de mărimea unei monede de 
aur mici. Sângele se curăţase în mare parte, cu excepţia 
câtorva pete ici şi colo, dar se puteau vedea... Am mijit 
ochii. Se puteau vedea puncte albicioase minuscule 
presărate peste tot pe pieptul şi abdomenul lui... 

Nu mi-am îngăduit să privesc mai în jos, iar el își 
schimbă puţin poziţia. Și mai multă apă călduţă curse pe 
mine. 

- Ce... îţi iese prin piele? E cucuta? 

- A dispărut în mare parte, zise el. Ce vezi sunt efectele 
târzii ale unei lame de lunea. Când lama ne atinge carnea, 
acționează la rândul ei ca o otravă. Ne pătrunde până în 
sânge şi apoi... ne arde din interior, aşa cum face febra cu 
un muritor. Corpul meu o împinge afară. 

- Ah, am şoptit eu, întrucâtva fascinată și tulburată de 
acest lucru. De toate aceste lucruri. Totul părea ireal. 
Conversaţia pe care o auzisem din greșeală şi fuga 
nebunească în oraş. Să descopăr că intuiţia mea mă 
ghidase spre el. Faptul că mă aflam la duș cu el... Trupul 
lui. 

Văzusem mulți bărbaţi goi în diverse situaţii. Unii ca 
Grady, al căror trup era perfecționat de antrenamente și 
de mânuirea sabiei, iar alţii care erau mai moi ca mine și 
chiar şi unii precum Claude, care era zvelt de la natură, 
însă Lord Thorne era... diferit. 

Mi-am ridicat încet privirea spre a lui. Ochii lui... se 
repeneraseră cu siguranță şi erau întocmai cum mi-i 
aminteam. O explozie de nuanțe albastre, verzi și 
maronii. Frau atât de stranii și de frumoși! I-am privit 
trăsăturile.  Vânătăile de pe față aproape că se 


estompaseră. Nu erau singurele care lipseau acum. 


- Însemnele de pe faţa ta, am spus eu, încruntându- 
mă. Au dispărut. 

Își înclină uşor capul. 

- Însemne? Nu știu la ce te referi. 

-  Aveai... nişte însemne pe față, de-a lungul 
maxilarului și al tâmplelor. Semănau cu un tatuaj, i-am 
spus. Dar păreau să provină din piele. 

Culorile irisurilor îi încetiniră, apoi se potoliră de tot. 

- Cred că n-ai văzut bine, zise el, plecându-și bărbia. 
Trebuie să fi fost sânge sau murdărie. 

- Poate. Mi se făcu pielea de găină drept reacţie la 
răceala bruscă din odaia pentru îmbăiat. M-am dat 
agitată un pas în spate. Cred... 

- Vrei să mă atingi? mă întrebă el. 

Mi-am întors brusc privirea spre el, cu răsuflarea 
tăiată. 

- Poftim? 

- Ca să mă speli în continuare, preciză el, cu genele-i 
dese plecate. Mi-am dat seama că îmi place nespus de 
mult. Urmă o pauză, apoi: Și cred că îţi place și ţie. 

Chiar îmi plăcea nespus de mult... să îl ating. Am 
înghiţit în sec, încremenind locului. Șuviţe de păr ud mi 
se desprinseră din coc, agățându-mi-se de obraji, în timp 
ce strângeam mai tare săpunul în mâini. În momentul de 
față, nu mi se părea că era necesar să-l mai ajut. Vocea îi 
era mai puternică. Judecând după felul în care i se umfla 
și dezumfla pieptul şi după cum făcea mai puţine pauze 
între cuvinte, nici nu mai răsufla greu. Probabil că putea 
să se spele singur în continuare, mai ales dacă era în stare 
să savureze ce se întâmpla. 

Dar eu... eram... nesăbuită, mai mult decât doar uşor 


pripită, și aveam un istoric extrem de lung de alegeri 


proaste în viață, deși știam ce-ar fi trebuit să fac. 

Și... îl puteam atinge. 

Cu un gol în stomac, mi-am pus mâna plină de clăbuci 
pe pieptul lui. Mi se păru că trage adânc aer în piept; sau 
poate că fusese doar o impresie. Nu eram convinsă pe 
când îmi treceam palma peste pielea lui, privind 
mărgeluțele albe dispărând în clăbuci. Nu m-am apropiat 
de rana din pieptul lui și de cele de pe brațe, chiar dacă 
arătau mult mai bine, aproape complet închise. Am frecat 
din nou săpunul pentru a face clăbuci şi mi-am trecut 
palma peste abdomenul lui. 

Ţinându-mi buza între dinţi, mi-am coborât mâna în 
apropiere de buricul lui. Pulsul mi se înteţea rapid, și îmi 
simțeam pielea fierbinte în pofida faptului că apa și aerul 
se răciseră. Am închis ochii când mi-am trecut mâna 
peste șoldul lui, de-a lungul mușchiului încordat şi peste 
el. N-am coborât mai mult. Am vrut s-o fac, însă mi s-a 
părut foarte nepotrivit, ţinând seama de situație. 

Muschii i se încordară sub atingerea degetelor mele, iar 
eu am deschis ochii ca să văd ce reușisem să înfăptuiesc 
prin tot efortul depus. Sângele dispăruse, și nu mai 
vedeam acele pete minuscule pe unde se scurseseră 
clăbucii. În afară de rană, arăta mult mai bine. Ba chiar 
nuanţa pielii i se închisese, aducând acum mai mult a 
bronz, decât a nisipiu, iar trupul lui... 

Tot nu se vedea nici măcar o şuviţă de păr corporal pe 
el. De parcă ar fi fost sculptat din marmură, fiecare linie 
și muşchi perfect definite. Mi-am coborât privirea, atrasă 
în mod irezistibil de... mădularul lui lung, gros și tare. 

Zeilor mari, chiar... nu mă gândisem vreodată că 


mădularul unui bărbat putea fi atât de plăcut la vedere, 


dar al lui era la fel ca restul corpului. Uluitor. Incredibil. 
Brutal de frumos. 

- Na'laa? 

Un val de căldură umedă îmi umplu miezul ființei. 

- Da? 

- Te holbezi la mine. 

Pieptul îmi săltă brusc. Așa era. Nu puteam nega. 

- E în regulă. 

I-am simţit răsuflarea deasupra capului, şi mi se tăie 
respiraţia. Se apropiase de mine? Da. 

- Şi eu mă holbez la tine. 

Nu mintea. Îi simţeam privirea aţintită asupra mea. Îl 
simțisem uitându-se la fruntea, nasul şi buzele mele pe 
când eu mă uitasem la pieptul lui. Intensitatea privirii lui 
semăna cu o mângâiere, ce cobora tot mai mult. Am 
simţit furnicături în sfârcuri când continuă să mă 
cerceteze cu privirea, așa cum făcusem eu, trecând peste 
curba mijlocului, peste şolduri şi coapse și între ele, acolo 
unde tânjeam... unde îmi doream... să mă atingă. 

- N-ar trebui, am șoptit eu. Eşti rănit. 

- Şi? 

- Şi? am repetat eu. Am simţit un gol, apoi un soi de 
învolburare în stomac. Nu știu la ce te gândești... 

- Cred că ştii foarte bine la ce mă gândesc. 

Am expirat, amețită. 

- Ar trebui să-ți stea gândul la alte lucruri. 

- Nu când în fața mea se află o femeie frumoasă, una 
care a fost curajoasă și bună, care m-a ajutat la nevoie, 
punându-se pe sine în primejdie și fără să-mi ceară nimic 
în schimb. 

Am râs nesigură. 


- Nu e nevoie să mă lingușești. 


- Rostesc doar adevărul. 

l-am simțit cuvintele alunecându-mi peste obraz, 
stârnind o trepidaţie în adâncul meu. 

Fiecare respiraţie mi se părea greoaie. Pentru a o suta 
oară în seara aceea, m-am întrebat ce naiba făceam. Dar 
încă mă aflam acolo, cu inima bătându-mi nebunește 
când i-am privit din nou mâna și degetele, de data 
aceasta îndoite. Apăsa cu vârfurile degetelor în plăcile de 
ceramică... 

Am expirat brusc. Degetele îi lăsau adâncituri în 
plăcile de ceramică. 

Atunci, lordul își ridică mâna și mă prinse de bărbie. 
Un sunet straniu mi se formă în gâtlej, un sunet pe care 
nu credeam să-l mai fi scos vreodată până atunci. Abia 
de-am reuşit să-mi înăbuș geamătul. Atingerea îi era 
ușoară, ca o pană, aproape insesizabilă, însă simţurile mi- 
o luară razna. Am simtit-o în fiecare părticică a ființei 
mele. Îmi înclină capul pe spate. Ochii lui... Culorile 
acelea erau un caleidoscop amețţitor, iar în pupile își 
făcură apariția pete albe. Privirile ni se întâlniră, iar eu 
m-am pregătit sufletește, din obișnuinţă, însă... tot nu am 
văzut și nu am auzit nimic. 

l-am simţit degetele, aceleaşi cu care tocmai lăsase 
urme în ceramică, mângâindu-mă uşor pe obraz, 
apucând șuvițele de păr de pe el. Clăbuci de săpun mi se 
prelinseră printre degete în timp ce-am rămas pur și 
simplu locului, cu inima bătându-mi năvalnic. Îmi dădu 
părul pe după ureche, după care îşi mută mâna spre 
maxilarul meu, și aș fi putut să jur că i-am simţit 
atingerea uşoară în tot corpul. Cu cealaltă mână găsi 
săpunul pe care-l strângeam acum puternic în mână. Îmi 


desfăcu degetele şi-l luă, așezându-l pe poliţă. 


Mă încercă din nou o senzaţie de căldură, care îmi 
înroşi pielea şi îmi năpădi în sânge. Pieptul mă durea, şi-l 
simţeam tot mai greu. Dorinţa pulsă prin mine, fierbinte 
şi întunecată. Abia de mă atingea. Doar o mângâiere 
ușoară ca pana pe maxilar, și tot corpul îmi zvâcnea. 
Nicicând în viaţă nu mai fusesem... afectată într-un mod 
atât de visceral. 

Lordul se apropie de mine, ca la porunca mea - un 
gând prostesc, de altfel, dar, cumva, și eu mă mişcasem. 
Mădularul lui îmi atinse abdomenul, cutremurându-mă, 
încordându-mă până în adâncul ființei. Vibraţii 
minuscule îmi zguduiră tot corpul. Degetele mă dureau 
efectiv de dorinţa de a-l atinge. 


De nevoia de a-l atinge. 


CAPITOLUL 6 


Cu adevărat nu mai simţisem niciodată o astfel de 
nevoie. Mi-am ridicat mâna fânjind... 

Apoi, mi-am dat seama. 

Am înțeles motivul acelei nevoi. 

Preaînalții emanau senzualitate, prin vocile şi atingerea 
lor, iar belşugul acela carnal se revărsa în aerul din jurul 
lor, făcându-i chiar şi pe cei mai pioşi plebei să fie puţin 
imorali. De aceea Ospeţele care urmau deveneau 
întocmai ce-i spusesem mai devreme lui Naomi: o 
răsfăţare decadentă cu tot soiul de lucruri trupeşti. 

Cu siguranţă, de aceea reacționam aşa la el. 

De aceea și pentru că era, ei bine, mai mult decât 


plăcut vederii, şi amândoi eram goi. 


Inima îmi bătea atât de repede, încât am crezut că avea 
să cedeze efectiv când mi-am coborât privirea spre rana 
din pieptul lui. 

Când am văzut rana aproape vindecată, mi-am 
recăpătat întrucâtva judecata sănătoasă. 

Am tras scurt aer în piept şi m-am dat un pas în spate. 
Mâna îi alunecă de pe maxilarul meu, lăsând în urmă un 
vârtej de furnicături. 

- Trebuie să mă usuc. Dă-mi voie! Am ieşit din cabină, 
apucând degrabă unul dintre prosoape. M-am înfășurat 
cu el, după care mi-am adunat straiele şi am ieșit iute din 
odaia pentru îmbăiat. 

Picături de apă se scurgeau de pe mine pe când am 
intrat în dormitorul necunoscut. M-am șters degrabă, 
apoi m-am îndreptat spre dulap, cu mintea toată o 
harababură. Am căutat prin el până am găsit o cămașă 
potrivită. Nici vorbă să mă îmbrac din nou cu cămașa de 
noapte. Aveam să fiu nevoită să o ard. Poate şi mantia, 
lucru la care nici măcar nu m-aș fi gândit înainte să ajung 
la Archwood. Sânge. Murdărie. Nu contase. Veşmintele 
fuseseră pur şi simplu veşminte. 

Cămaşa pe care o alesesem era moale şi de un maroniu 
spălăcit şi îmi venea până la genunchi. Era întru totul 
nepotrivit să fiu îmbrăcată așa, dar nu avea nici o formă 
și mă acoperea la fel de mult precum cămașa de noapte 
pe care o purtasem până atunci și precum jumătate 
dintre rochiile mele. În plus, tocmai fusesem complet 
goală. 

Doar că... mă simţeam diferit. 

La fel şi reacția aproape primitivă pe care o aveam în 
fața lui, dorinţa de a-l avea. Fra mult prea animalică, prea 


primordială. 


Scotocind prin dulap, am găsit o pereche de pantaloni 
curați care păreau să-i vină lordului. I-am scos din dulap, 
împreună cu o altă cămașă, de data aceasta albă, și le-am 
atârnat pe ambele peste colțul patului. 

Când am auzit apa oprindu-se, mi-am scos şuvițele de 
păr desprinse din coc din gulerul cămășii. M-am 
îndreptat spre măsuţă, am aprins lampa și apoi am turnat 
apă în pahar, pentru el şi pentru mine. Am dat pe gât 
lichidul, însă nu m-a ajutat să-mi liniştesc inima sau 
emoțiile. M-am așezat pe marginea patului, gândindu- 
mă că probabil ar fi trebuit să profit și s-o iau la 
sănătoasa. 

Nu aveam câtuși de puţin idee cât era ora, însă pe 
străzile orașului din afara casei era linişte. Cu siguranță 
mai erau doar câteva ore până avea să se facă dimineaţă. 
Mi-am atins puntea nasului şi am tresărit de la durerea 
surdă bruscă. Cum aveam să explic asta? 

Am auzit ușa odăii pentru îmbăiat deschizându-se, așa 
că mi-am pus mâna în poală. 

- Este apă pe masă, i-am spus. i-am turnat un pahar 
şi am găsit nişte veşminte care s-ar putea să ţi se 
potrivească. 

- Apreciez. 

Atunci, mi-am ridicat ochii, trecându-mi privirea peste 
mușchii încordați ai spatelui lui, pe când se îndreptă spre 
dulap. Avea doar un prosop înfăşurat pe după șolduri, 
lucru de altfel pur şi simplu indecent în cel mai delicios 
mod posibil pe care cu siguranță nu-l recunoșteam. 

Lordul bău apa în tăcere, umplându-și a treia oară 
paharul şi golindu-l iar. Era un lucru bun faptul că bea 


atât de multă apă. L-am privit cum așeză paharul pe 


masă, după care se întoarse spre veşminte. Ridică 
pantalonii negri. 

- Sunt în regulă, spuse el. 

- Bine. 

A desfăcut prosopul, iar eu mi-am întors iute privirea, 
și faţa mi s-a încălzit în pofida tuturor lucrurilor pe care 
le spusesem. Când am fost convinsă că era măcar parțial 
îmbrăcat, i-am aruncat o privire și am descoperit că își 
luase pantalonii. Îi erau largi în talie, atârnându-i jos pe 
şolduri. 

Am clipit, surprinsă. Rănile de pe brațele și de pe 
pieptul lui păreau să fi dispărut aproape în întregime. Mi- 
am ridicat privirea spre chipul lui. Urmele slabe de 
vânătăi vizibile când fusese la duș dispăruseră cu totul. 
Mă străbătu o senzaţie de furnicături văzându-i pomeţii 
înalți şi ascuţiţi şi nasul drept și mândru. Avea maxilarul 
sculptat și dur, iar gura îi era mare şi cărnoasă. 
Trăsăturile lui, vizibile acum, în absenţa vânătăilor, aveau 
un aer șters, aproape felin. Era ca atunci când admiri o 
operă de artă pe care te temi să o apreciezi, pentru că 
frumusețea ei e tulburătoare. 

- Rănile tale, am îngânat eu. 

- Se vindecă, răspunse el. Părul îi era dat pe spate de 
pe faţă. Mulțumită ţie. 

Am simtit o trepidaţie nestatornică în piept. 

- Nu am făcut mare lucru. 

M-a privit preț de o clipă. 

- Ştii de ce Preainalţii au un efect atât de senzual 
asupra muritorilor? 

Întrebarea lui mă luă pe nepregătite, şi dură o clipă 


până să răspund. 


- Știu... câte ceva despre lucrurile care-l întăresc pe un 
Preainalt. 

Zâmbi cu jumătate de gură. 

- Și lucrurile pe care le știi implică plăcere? 

- Ştiu că Preainalții... 

M-am străduit să găsesc un cuvânt potrivit pentru a 
descrie ceea ce auzisem. 

Lordul, în schimb, nu se chinui deloc. 

- Se hrănesc? 

Am încuviințat din cap, simţindu-mi pielea puțin 
caldă. 

- Nu știu sigur cum te-am ajutat în privinţa asta. 

- Nalaa, murmură el, chicotind. Ai simţit multă 
plăcere când m-ai ajutat la duş. Nu că nu ai fi conștientă 
de asta. 

Mi-am închis brusc gura și mi-am întors privirea 
dinspre el. Sigur că eram conștientă de asta. Doar că 
uitasem pe moment că plăcerea pe care o simțisem eu 
doar atingându-l îl putea ajuta şi pe el. 

- Nu ne hrănim pur și simplu cu plăcerea altora, 
adăugă el o clipă mai târziu. Ne hrănim şi cu propria 
plăcere. Și mie mi-a plăcut dușul. 

I-am aruncat o privire, încântată din cine știe ce motiv 
prostesc că-i plăcuse și lui. 

- Dar ai făcut chiar mai mult decât ţi-ai dat seama, 
continuă el. Ai salvat vieţi în noaptea asta. 

Vieţi? Adică, a lui. M-am foit, stingherită la gândul cu 
pricina şi chiar mai stingherită de faptul că mă tulbura 
acest lucru. 

- N-ai de unde să ştii. Ai fi putut scăpa. 

- O, cu siguranţă aș fi scăpat după ce-mi veneam în 


fure, zise el. Nu ar fi contat motivul pentru care mă aflam 


aici. Aș fi nimicit jumătate din oraș. Aş fi lăsat doar 
cenușă şi distrugere în urma mea. 

Mi se strânse pieptul. 

- Ai... fi făcut așa ceva? 

- Da. Aş fi fost mulţumit de faptele mele. Nu îmi face 
plăcere să ucid nevinovaţi, însă vina nu mi-ar fi anulat 
acțiunile, nici nu le-ar fi compensat, nu-i aşa? 

- Nu, am șoptit eu, tulburată de lucrurile pe care mi le 
împărtășea, de cât de aproape fusese Archwood de 
distrugere. 

- Interesant! 

- Ce anume? 

M-am încordat când a pornit-o spre pat. 

- În tot acest timp, nu te-ai temut de mine. Nici acum 
nu te temi. Își plecă ușor capul în direcţia degetelor mele, 
pe care le mișcam constant, desfăcându-le şi strângându- 
le în poală. Dar ești neliniștită. Asta dacă nu cumva ești 
așa agitată în mod obișnuit? 

Mi-am mușcat buza, ca să nu neg imediat. 

- De obicei, sunt așa agitată, am recunoscut eu. Și tu 
mă agiti. Și dacă mi-ai spune că n-am motiv să fiu agitată, 
tot m-aș simţi așa. 

- Dar nu ţi-aş spune asta, zise el. Ar trebui să fii mereu 
neliniștită în preajma cuiva ca mine. 

- Ah, am șoptit eu. Ce... liniștitor! 

Lordul Preainalt zâmbi. Un zâmbet tăios, aproape 
prădător. 

- Dar nu trebuie să te temi de mine. E o diferenţă între 
cele două. 

- Nu mă tem de tine. 

- Mă uimește mereu cât de uşor pot minţi muritorii, 


chiar şi în legătură cu cele mai simple lucruri. Îţi pot 


simţi teama, zise el. În accelerarea respiraţiilor şi a 
bătăilor inimii. 

Am ridicat din sprâncene. 

- Nu... ştiam că le poţi auzi. 

- Nu are neapărat de-a face cu auzul, dar dacă ne 
concentrăm asupra unei persoane, dacă suntem acordaţi 
la esenţa lor, atunci putem. Aşa ne putem hrăni. Pe chip îi 
apăru o urmă de zâmbet. lar eu sunt îndeajuns de 
concentrat asupra ta încât să-mi dau seama cu precizie ce 
anume te face să respiri sacadat - când respiraţia nu ţi se 
schimbă din cauza fricii, ci a plăcerii. Făcu o pauză, apoi 
adăugă: A aţâțării. 

Am inspirat scurt. 

- Nu... 

- Mă vei minţi? Pentru că voi şti oricum adevărul. 

- Ba nu cred că știi, am ripostat eu, dându-mă în spate, 
cămaşa adunându-mi-se în jurul coapselor. 

- Dar chiar te rog să minţi! Mă amuză. 

M-am încruntat la el, gândindu-mă că era un lucru 
straniu. 

Își sprijini genunchiul de pat. Privirile ni se întâlniră, 
făcându-mă să simt imboldul puternic de a-l întreba dacă 
mă recunoscuse. Era limpede că nu o făcuse. Altminteri, 
cu siguranţă ar fi spus ceva, însă, din cine ştie ce motiv 
ridicol și inutil, voiam să ştiu dacă îşi amintea măcar. 

- Îţi... Ceva mă făcu să mă opresc. Nu eram convinsă 
ce anume. De ce ar fi contat dacă îşi amintea? Sau dacă îi 
spuneam că ne mai întâlniserăm? 

Apoi, mi-am dat seama. 

Era intuiţia mea. Acel instinct ascuţit. Trebuia să existe 


un motiv pentru asta, mai ales că rareori se întâmpla ca 


intuiţia mea să lucreze în folosul meu. Intuiţia mea mă 
oprea. Nu ştiam de ce, însă mi-am simtit inima grea. 

- Eşti în regulă? mă întrebă lordul. 

- Mda. Da. Mi-am dres glasul. Sunt doar obosită. A 
fost o noapte stranie. 

Se holbă la mine preț de-o clipă. 

- Într-adevăr, a fost. 

Agitaţia pe care o simţise mai devreme reveni. 

- Ar trebui să plecăm, înainte... 

- Ştiu, zise el, apoi se mişcă incredibil de rapid. 

Fu deasupra mea înainte să apuc să trag din nou aer în 
piept. 

Simpla lui prezență mă forță să mă las pe spate. 
Trupurile noastre nu se atingeau, dar mă îngrădea, 
corpul lui mare împiedicându-mă a vedea ce se afla în 
jurul meu, în întregul regat, până rămase doar el. Doar 
noi. Mă atinse cu vârfurile degetelor pe obraz. Tot corpul 
îmi zvâcni la atingerea lui. Nuanţa albăstruie a ochilor lui 
se învolbură, pătrunzând-o întru totul pe cea verde, pe 
când îşi trecu degetele peste obrazul meu, apucând o 
șuviţă de păr. O dădu laoparte, cu o blândeţe şocantă. 

- Acum, nu te temi de mine, punctă el. 

- Nu. Am tras scurt aer în piept când îşi trecu din nou 
buricele degetelor peste buza mea de jos. Încerci să mă 
faci să-mi fie teamă? 

- Nu știu sigur. 

Un fior de neliniște amestecat cu o emoție pe care n- 
am reușit să o identific îmi străbătu pielea. 

Își trecu privirea peste chipul meu și apoi mai jos, 
peste gâtul meu. 

- Ştiu că mai devreme ai spus că te simţi bine, dar, 


peste câteva ore, pielea de sub ochi şi nas se va închide la 


culoare, alăturându-se vânătăilor pe care ţi le-am lăsat pe 
gât. Dă-mi voie să schimb asta! 

M-am holbat la el. 

- Poţi... face asta? 

- Pot face multe lucruri. A rânjit din nou cu jumătate 
de gură când am mijit ochii. Dă-mi voie să fac asta 
pentru tine! 

Ar fi fost o uşurare să nu îmi fac griji legat de cum 
aveam să explic vânătăile, dar eram mai degrabă 
curioasă. Nu înţelegeam prea bine cum putea face una ca 
asta. 

- Trebuie să închizi ochii, zise el. 

- Serios? 

— Serios. 

Exploziile de stele din pupilele lui străluciră mai tare. 

L-am privit în ochi preț de câteva clipe, apoi am 
încuviințat din cap şi am făcut cum îmi ceruse. Am 
închis ochii. Trecu o clipită, apoi încă una, și nu se 
întâmplă nimic. Am dat să deschid ochii, dar m-am 
oprit. Degetele pe care le simțeam pe curbura 
maxilarului... se încălziră. l-am simţit răsuflarea pe 
bărbie. Pe buzele-mi depărtate. Am respirat doar o dată, 
scurt, repede. l-am simţit răsuflarea urcând, și mai trecu 
o clipă scurtă. Apoi, am simţit atingerea uşoară a... 
buzelor lui pe puntea nasului. Am tresărit din tot corpul. 

- Nu te mișca! porunci el, răsuflarea lui acoperindu-mi 
obrazul. 

Am încercat, dar un tremur se înfiripă, străbătându-mi 
tot corpul. EI îşi ridică gura. Nu am simţit nimic... apoi, 
m-a încercat ceva: o senzaţie stranie de căldură și 
furnicături. I-am simţit răsuflarea jucându-se pe lateralul 


gâtului meu, urmată de buzele lui. Mă sărută chiar sub 


locul în care pulsul îmi bătea năvalnic. Am tras aer în 
piept, icnind sacadat când părul lui îmi trecu peste bărbie 
și i-am simțit buzele pe cealaltă parte. Căldura 
tremurătoare prinse viaţă acolo, şi, în câteva clipe, pofta 
pe care mă forțasem să o alung din minte se estompă. 

Însă lordul nu se îndepărtă. 

Capul îi rămase în continuare plecat, buzele-i apăsând 
nespus de uşor pe gâtul meu, și o căldură cu totul diferită 
prinse din nou viaţă, stârnind pulsaţii adânci de dorință 
în mine. Ce se întâmpla acum... mi se părea mult mai 
periculos decât să fiu în cabina de duş cu el, dar apoi își 
desprinse buzele de pe pielea mea. Se trase în spate, iar 
eu îmi doream să simt o uşurare imensă. Ar fi trebuit să o 
simt. 

Nu o simţeam. 

Am deschis lent ochii. Rămase deasupra mea, cu ochii 
pe jumătate închiși, iar mie mi se păru... Mi se păru că 
am văzut o strălucire aurie slabă în jurul lui, aşa cum mi 
se păruse că văzusem la duș. Să fi fost de la lumina 
lămpii? Mă îndoiam. 

- Sărutările tale... Vocea îmi era mult prea stridentă. 
Mi-am dres glasul. Sărutările tale vindecă? 

- Unele răni. Partea dreaptă a buzelor i se ridică. 
Uneori. 

Aveam impresia clară că nu era prea sincer. 

- Nu știu sigur dacă îţi dai sau nu seama, dar cred că 
străluceşti. 

- Se mai întâmplă. 

- Când... te hrăneşti? am ghicit eu. 

- Da. 


Mi-am plecat privirea. Am căscat ochii de uimire. 


- Rana din piept s-a închis. M-am uitat scurt la brațele 
lui. Pe locul rănilor din bicepși crescuse piele rozalie 
lucioasă. 

Degetele-i dănţuiră de-a lungul decolteului cămăşii pe 
care o împrumutasem, în timp ce degetele mele stăteau 
apăsate de pat, cuminti. Efectiv tânjeau să-l atingă. 

Și de ce n-aş fi putut să o fac? 

Ei bine, existau o mulţime de motive, probabil unele la 
care nici măcar nu mă gândisem încă, dar am ridicat o 
mână. Din obişnuință, am ezitat înainte să-mi pun palma 
pe pieptul lui. 

Lordul... toarse. 

Cu pielea tot mai caldă, mi-am trecut degetele peste 
muşchii tari, parcă sculptați. Nu m-aş fi putut obişnui 
vreodată cu felul în care se simtea pielea unui Preaînalt. 

Nu aveam să mă obişnuiesc vreodată cu faptul că 
puteam atinge pe cineva cu atâta ușurință. 

Rămase nemișcat deasupra mea în timp ce îmi treceam 
mâna în jos peste pieptul lui, cu buzele depărtate. Ştiam 
că nu puteam continua așa. Trebuia să plecăm de aici. 
Trebuia să mă întorc la vilă, dar... degetele îmi coborâră 
peste mușchii încordaţi ai abdomenului lui. Am ajuns la 
betelia largă a pantalonilor lui. Mi-am trecut vârfurile 
degetelor peste ceva dur şi rotunjit... 

Lordul hurui un sunet întunecat, umbros şi mă prinse 
de încheietura mâinii, oprindu-mă din explorare. 

- Oricât de mult mi-ar plăcea să-ţi îngădui să continui, 
mă tem că nu avem timp de asta. 

Mi-am ridicat privirea. Avea dreptate. Mi-am strâns 
degetele. 

— Ştiu. 


Îşi plecă uşor capul și îmi duse mâna la gură. Am tras 
uşor aer în piept când mă sărută în centrul palmei. 
Privirile ni se întâlniră din nou. Culoarea albastră le 
acoperise pe toate celelalte, preschimbându-se într-o 
nuanță închisă de safir. 

Apoi, brusc, nu mai fu deasupra mea, ci în picioare, la 
câţiva paşi depărtare. Își întoarse capul spre fereastră. 

- Rămâi aici, zise el încet. 

Înghiţind în sec, m-am ridicat în șezut, simțindu-mă 
ameţită. 

- E totul în regulă? 

- Da. Îmi acordă din nou atenţie, nuantele verzui și 
albăstrui ale ochilor lui devenind din nou vizibile. A 
sosit... un prieten. 

M-am încruntat și m-am căznit să aud un zgomot cât 
de mic care l-ar fi putut alerta de o astfel de prezenţă, 
însă n-am auzit nimic. 

- Mă întorc imediat. 

Am clipit doar, căci lordul dispăruse din nou. Uluită de 
rapiditatea cu care se mişca, m-am ridicat pe picioarele 
tremurânde. Nu mi-am îngăduit să mă gândesc la nimic 
în timp ce am intrat în odaia pentru îmbăiat ca să-mi 
adun veșmintele distruse. Am intrat în odaia de dormit 
pe vârfuri, așteptând până în ultima clipă înainte să fiu 
nevoită să-mi iau mantia pe mine. 

Lordul nu fu plecat atât de mult timp; trecură poate 
doar câteva momente înainte să simt aerul mișcându-se 
în odaie. M-am întors şi l-am văzut stând în cadrul uşii 
de la odaia pentru dormit. În mâini ţinea ceva negru. 

- Prietenul tău mai e aici? l-am întrebat eu. 

Lordul încuviință din cap. 


- Calul priponit în pădure? Îți aparţine? 


Am aruncat o privire spre singura fereastră din 
încăpere. 

- Dacă e cel care mănâncă tot ce vede în jur, atunci da. 

- Aşa face. Urmă o pauză, apoi: E un cal frumos. 

Am încuviinţat din cap. 

- Ti-am adus asta. E o mantie, una curată. 

- Ah, multu... Amintindu-mi unul dintre obiceiurile 
bizare care aveau legătură cu Preaînalţii, m-am abținut de 
la a-i mulțumi. Se zicea că aveau impresia că mulțumirile 
le mânjeau cumva fapta. Ce amabil din partea ta! 

Veni spre mine fără să spună nimic. M-am blocat când 
mi-a luat veșmintele murdare şi le-a dat drumul pe pat. 

- Vor trebui distruse, zise el. Sângele de Preaiînalt nu va 
ieși din ele. 

Alt lucru pe care nu îl ştiusem. 

- Cât de lung e drumul până acasă? mă întrebă el. 

- Nu foarte... 

M-am oprit când mi-a pus mantia pe umeri. Îmi atinse 
pieptul cu dosul palmelor când apropie cele două 
jumătăţi de material. Era mai dens decât ce se purta în 
această perioadă a anului, dar ajungea până la podea, 
ascunzându-mi picioarele goale. 

- Cât de lung? repetă el, prinzând închizătorile sub gât. 

- Nu foarte lung. 

M-a privit cu atenţie. 

- Bine. 

- Şi tu? 

Lordul zâmbi cu duritate, întru totul în contradicție cu 
atingerea lui blândă. Mă atinse cu mâna pe obraz. 
Vârfurile degetelor îi alunecară peste pielea mea. 

- Poţi pleca în siguranţă. Ar trebui să o faci, 


numaidecât. 


Un fior îmi erupse de-a lungul șirei spinării. 

- Tu ce vei... 

- Nu vrei să-ţi răspund. Îmi cuprinse maxilarul cu 
palma, şi mi se tăie răsuflarea când își trecu degetul mare 
peste buza de jos. 

Mă privi în ochi preţ de câteva momente, după care își 
cobori mâna pe lângă corp și se dădu laoparte. Însă nu 
m-am mișcat, nu preţ de câteva clipe, şi mi-era greu să 
mă urnesc. 

- Vei fi în regulă? 

Trăsăturile i se îmblânziră ușor. 

- Da. 

- În regulă. Am înghiţit în sec. Atunci, rămas-bun! 

Lordul nu spuse nimic. 

Am închis ochii preț de-o clipă, după care m-am forțat 
să mă pun în mișcare. M-am îndreptat spre uşă. 

- Na'laa? 

M-am oprit, căci mă cuprinsese o senzaţie... 
asemănătoare speranței. Speranța că ce? Chiar n-am 
reușit să-mi dau seama pe când l-am privit peste umăr. 

Lordul stătea cu spatele la mine, cu umerii drepţi şi 
încordați. 


- Ai grijă! 


CAPITOLUL 7 


Aplecându-mă peste rândul îngrijit de garofițe de un 
roz aprins, am apucat o păpădie cât mai aproape de baza 
tulpinii. Simţindu-mă puţin vinovată, am scos mlădița 


mică din pământ. La câte beneficii medicinale aveau, 


ierburile nu trebuiau să fie irosite, aşa că îmi părea rău că 
le scoteam din pământ în scopuri pur cosmetice. 

Nu mă ajuta nici faptul că auzeam în minte ţipete 
tânguitoare de fiecare dată când smulgeam o plantă. 

Pe când am aruncat planta în coşul plin cu o mulţime 
de plante de același soi, atenţia îmi fu captată de 
mlădiţele albastre-mov de iarba-mâţei. Dintr-odată, l-am 
văzut; i-am auzit vocea şi l-am simtit. 

Lordul meu Preainalt. 

Noaptea trecută mi se părea un vis febril, însă 
amintirile înfiorătoare cu el tras în ţeapă pe masă erau 
mult prea reale, la fel şi dușul. Faptul că îl atinsesem. 
Senzaţia lăsată de pielea lui sub palmele mele. Atingerea 
buzelor lui pe pielea mea rănită. 

Și totuşi, nimic din toate acestea nu mi se părea real; 
ştiusem că aveam să-l revăd, însă nu m-aş fi aşteptat nici 
în ruptul capului la cele întâmplate. Sau să reacţionez aşa 
în fața lui. Să simt dorinţă. Nevoie. Nu mă așteptasem la 
nimic din toate astea. 

M-am cutremurat uşor şi am deschis ochii, ridicându- 
mi privirea dincolo de zidurile de piatră ale vilei, înspre 
oraşul Archwood. Două coloane de fum încă umpleau 
aerul în apropiere de chei. 

Am înghiţit în sec, şi pielea mi se răci în pofida 
căldurii emanate de soarele de dimineaţă. 

La trezire, după doar câteva ore de somn sau poate nici 
atât, mă holbasem la pumnalul de lunea de pe noptiera 
de lângă patul meu. Îl apucasem de pe bufet când 
plecasem din casa fierarului. Nu mă gândisem în mod 
conștient să-l iau. Pur şi simplu, o făcusem, mânată de 


intuiție. 


lar pe când mă holbasem la pumnalul acela straniu, 
mă gândisem la ce trebuia să fac. Claude trebuia să afle 
despre piaţa-fantomă aparent foarte activă din Archwood 
și despre faptul că cel puțin doi dintre gardienii lui erau 
implicați nu doar în procesul de comercializare, ci şi în 
cel de recoltare. 

Știind că Claude nu avea să se trezească până mai 
târziu, ieșisem în grădină sperând că aveam să-mi 
liniştesc mintea. Grădina şi împlântatul mâinilor în 
pământ m-ar fi ajutat dacă n-aș fi văzut fumul acela de 
cum ieșisem din vilă. Nu aveam nevoie de darurile mele 
ca să ştiu ce anume pricinuise incendiile. 

El. 

De aceea îmi spusese că nu voiam, de fapt, să-mi spună 
ce avea de gând să facă. 

Se răzbunase. Dar, oare, putea fi considerată răzbunare 
când acțiunile lui, oricum ar fi fost ele, probabil 
împiedicaseră ca un alt Preainalt să fie folosit astfel? Mi 
se părea a fi mai degrabă dreptate, oricât de dur suna 
asta. 

Nu-i văzusem pe Finn sau pe Mickie în dimineața 
aceea, dar nici nu-i căutasem în mod voit când intrasem 
în grădină. Aveam impresia - ba nu, știam - că nu aveam 
de ce să o fac. Nu mai făceau parte din tărâmul nostru. 

Și n-am simţit un strop de compasiune pentru ei, nici 
măcar pentru Finn şi zâmbetele lui drăguţe. Făceau parte 
din ceva greșit, ba chiar înfiorător. Nu se compara cu 
poveștile pe care le auzisem despre oameni care săpau 
mormintele de Preainalți ca să le folosească rămășițele, ci 
torturau și ucideau, iar dacă ar fi reușit să-l secătuiască pe 
lord de tot sângele? Să-i recolteze... părţile corpului şi să 


le vândă pe piața-fantomă? În cele din urmă, astfel de 


fapte ieșeau mereu la lumină. Nu aveam nevoie de 
intuiție ca să știu cum ar fi reacționat regele Euros dacă ar 
fi aflat despre ceea ce se încercase împotriva unuia dintre 
lorzii lui. L-ar fi trimis pe temutul prinț de Vytrus să se 
ocupe de Archwood, iar orice răzvrătire ar fi avut loc la 
graniță avea să fie cea mai mică dintre problemele 
noastre. 

Dar inima îmi stătu în loc nu gândindu-mă la această 
realitate îngrozitoare, ci la ideea că... lordul ar fi putut să 
moară. Doar gândul la asta îmi întorcea stomacul pe dos, 
și nu ar fi trebuit să am o astfel de reacţie, indiferent de 
momentul scurt pe care-l împărtășiserăm în trecut şi de 
care nici măcar nu eram convinsă că își aducea aminte. 

Oare mai era în Archwood? 

Am rămas locului, reducându-mi la tăcere gândurile, 
însă nu mi se arătă nimic. 

Dar speram... 

- Nu, am șoptit, alungând gândul acela prostesc. Nu 
speram să-l revăd. În afară de faptul că era un lord, exista 
mereu riscul ca un Preaînalt să îmi descopere abilităţile și 
să mă acuze de vrăjitorie. 

Cel mai bine ar fi să nu-l mai văd niciodată. 

„Ba nu, îmi șopti vocea aceea în minte, „nu ar fi. 

O umbră îşi făcu apariţia lângă mine, blocând 
strălucirea soarelui de dimineaţă. Am privit peste umăr și 
l-am văzut pe Grady. 

- Te căutam, îmi zise el. Ai auzit despre incendiile din 
dimineaţa asta? 

- Nu, dar am văzut fumul. Mi-am mușcat buza de jos. 
Ştii... ce s-a întâmplat? 

- Au ars cârciuma Twin Barrels și atelierul lui Jac, 


fierăria. Aşa mi-a zis Osmund, spuse el, referindu-se la 


un alt gardian. Se afla pe zid dimineața devreme, când au 
izbucnit incendiile. 

M-am încordat. 

- Când am auzit prima dată despre incendii, am sperat 
că erau Cavalerii de Fier... 

- Pe toţi zeii, Grady, l-am întrerupt eu, cu stomacul 
strâns. Nici măcar n-ar trebui să te gândeşti la așa ceva, 
darămite să rosteşti așa ceva cu voce tare. 

- Ce e? întrebă Grady, dându-și ochii peste cap. Nu e 
nimeni pe-aici. 

- Nu ştii cine s-ar putea afla prin preajmă și te-ar putea 
auzi, am punctat eu. Dacă te aude cineva și te raportează? 
Bătăile inimii mi se iuţiră. Ai fi judecat pentru trădare, 
Grady, iar prin judecat vreau să spun, de fapt, executat 
fără nici un proces. 

- Mda... Şi nu crezi că e greșit? ripostă el. Faptul că 
simpla bănuială că ai simpatiza cu Cavalerii de Fier se 
sfârşeşte cu moarte sau mai rău? Cum s-a întâmplat cu 
Astoria? 

- E greşit, aşa cum e și să speri că incendiile au 
legătură cu Cavalerii de Fier, când ştii prea bine ce s-a 
întâmplat cu Astoria. 

- Din nou, nu-mi poți spune că nu e greşit şi asta. 

- Nu spun că nu e... 

M-am oprit, holbându-mă la el. De când veștile despre 
Beylen şi Cavalerii de Fier ajunseseră prima dată în 
Archwood, Grady se dovedise mai mult decât uşor 
interesat de ce se spunea despre rebeli. Și cum să nu fie? 
Amândoi eram produsul unui regat căruia îi păsa foarte 
puțin de cei mai vulnerabili locuitori ai lui, dar acum 


aveam o viață. Aveam un viitor, pe care deja îl riscasem 


eu suficient pentru amândoi. Mi-am întors privirea 
dinspre el, măcinată de îngrijorare. 

- Oricum, zise Grady oftând apăsat. Nu au fost 
Cavalerii de Fier. Osmund a zis că flăcările erau aurii, și 
știi că un singur lucru poate crea un astfel de foc, 
continuă Grady. Dar asta nu e tot. 

Stomacul mi se strânse în noduri. 

- Nu? 

- Nu. S-au găsit cadavre. Două la fierărie şi trei la 
cârciumă. 

N-ar fi trebuit să mă simt ușurată, dar m-am simţit. Ar 
fi putut fi mai mulți morţi numai la Twin Barrels, unde 
mereu se închiriau odăi. Şi ar fi putut fi catastrofal dacă 
lordul ar fi făcut aşa cum zisese că avea să facă, dacă ar fi 
nimicit jumătate din oraș. 

- Ce vești îngrozitoare, am mormăit eu, pentru că nu 
știam efectiv ce să spun. 

- Da, zise Grady, privind spre cer încruntat. Nu pari 
deloc surprinsă. 

- Nu? 

Nu zise nimic preț de-o clipă. 

- Ce știi? 

Mi-am întors brusc capul spre el. 

- Ce vrei să spui? 

Mă privi drept în ochi, iscoditor, convins fiind că ştiu 
ceva. Dacă aş fi pierdut legătura cu intuiţia mea, mi-aş fi 
întors privirea de la el. Însă, şi dacă vedeam ceva, nu i-aș 
fi spus. Grady, ca Naomi, nu voia să știe ce-i rezerva 
viitorul, iar eu puteam respecta asta. 

- De cât timp ne cunoaștem? 

Am ridicat dintr-o sprânceană. 


- Uneori, mi se pare că de o veșnicie. 


- Da, azi e o astfel de zi, ripostă el, iar eu am strâmbat 
din nas. Mai devreme, ai încercat să mă minți și acum 
încerci din nou. Ai reușit tu să mă minţi vreodată? 

- Dacă aș fi reuşit, n-ai şti. I-am zâmbit ștrengărește. 
Nu-i așa? 

Nu îmi răspunse la zâmbet. Gropiţele nu își făcură 
apariţia în obrajii lui. 

- Osmund te-a văzut azi-noapte, Lis, plecând de pe 
moşie. 

- Și? 

- Te-a văzut și când te-ai întors, câteva ore mai târziu, 
călărind mâncând pământul. 

- Nu înţeleg unde vrei să ajungi cu asta. 

- La întoarcere erai îmbrăcată cu o mantie diferită. 

Am rămas cu gura căscată. 

- Cum de şi-a dat seama de asta? 

Grady ridică din umeri. 

- Presupun că are vederea foarte bună. 

- Pe toţi zeii, am bombănit eu. 

- Deci? Ai de gând să fii sinceră cu mine acum? 

Am dat să spun ceva, însă nu mi-am găsit cuvintele. 
Fram o mincinoasă atât de patologic de îngrozitoare. 
Îndeosebi când venea vorba despre Grady, pentru că mă 
cunoștea îndeajuns de bine încât să ştie că lipsa mea de 
reacţie la veştile despre incendii însemna ceva. Uneori, 
mă cunoştea mai bine decât mă cunoşteam eu. 

Și mi se părea greșit să-l mint pe Grady sau să încerc 
măcar să o fac. Dacă ar fi reuşit să scape de mine când 
mă agățasem prima dată de el, n-aş fi scăpat din primul 
orfelinat la care fusesem trimisă după moartea Stareţei 
Milosteniei. Fusesem slabă. O piedică. Nu știam să mă 


descurc singură; nu știam cum să mă mișc fără zgomot. 


Străzile pe care ni se permisese să le cutreierăm fuseseră 
un labirint necunoscut și înfricoşător pentru mine; nici 
nu știusem cum să mă feresc de mâinile și pumnii 
neglijenţi ai celor care avuseseră grijă de noi. 

Grady fusese îngăduitor, chiar și pe atunci. Sau pur și 
simplu i se făcuse milă de mine. Oricum, în cele din 
urmă, ajunsesem să nu-l mai urmăresc pas cu pas, dar se 
asigurase mereu că mă aflam chiar în urma lui. Se 
asigurase că aveam să supraviețuiesc. 

Și acum se asigura că aveam să supraviețuiesc. 

Mi-am încrucişat brațele, oftând. 

- N-am putut să dorm după ce am plecat din sala cea 
mare şi m-am dus la grajduri, să petrec timp cu Iris. Pe 
când eram acolo, am auzit doi oameni vorbind, pe Finn şi 
pe Mickie. Prinseseră un Preaiînalt. 

- La naiba! murmură el. 

Am încuviinţat lent din cap. 

- Și a trebuit să fac ceva în privinţa asta. 

Grady își plecă ușor capul spre mine. 

- Poftim? 

- Am simţit imboldul, ştii tu, nevoia de a face ceva. 
Trebuia... 

- Eşti pe punctul de a-mi spune că te-ai dus singură 
să-l eliberezi pe Preainalt? 

M-am crispat. 

- N-am vrut să te implic... 

- Ţi-ai pierdut minţile? 

- Da. Cu desăvârșire. 

Grady oftă, trecându-și mâna peste faţă. Pe toţi zeii! 

Am tras adânc aer în piept, după care i-am povestit tot 


ce se întâmplase... Ei bine, aproape tot. Printre lucrurile 


omise se numără povestea de la duș. Nu avea de ce să ştie 
despre asta. 

- Deci incendiile alea? Trebuie să fie din pricina 
lordului Preaiînalt. 

- În clipa de faţă nu-mi pasă nici cât negru sub unghie 
de lordul ăsta! exclamă Grady, cercetându-mi chipul cu 
privirea. Sigur nu ești rănită? Să-l chem pe unul dintre 
medici să te consulte? 

- Nu mă doare nimic. Serios. Sunt bine. 

Și chiar eram. În dimineaţa aceea, când verificasem, nu 
identificasem nici o vânătaie, nici măcar o durere surdă. 

- Lordul Preainalt cu care ai vorbit, îmi captă Grady 
din nou atenţia, era din Primvera? 

- Nu, dar nici nu știu de unde e. Am simţit un gol în 
stomac, apoi un nod. Nu-i spusesem lui Grady că lordul 
cu pricina fusese lordul meu Preaiînalt. Lui Grady nu-i 
plăcea să vorbească despre noaptea aceea din Union City. 
Nu era o scuză îndeajuns de bună ca să nu-i spun, dar 
nu-i zisesem nici că știusem că aveam să-l revăd pe lord. 

Am privit în depărtare, spre urmele slabe de fum 
rămase, și se întâmplă din nou: am simţit o senzaţie de 
răceală între omoplaţi şi un gol în stomac. Am auzit din 
nou șoapta aceea în minte, repetând același cuvânt ca în 
sala cea mare. 


„Vine!“ 


La întoarcere, l-am găsit pe baron în biroul lui, pe 
divan, cu o cârpă peste frunte și ochi, din fericire singur. 

Cu pălăria de paie în mână, am împins ușa de tot. 

- Claude? 

Își ridică moleşit mâna. 


- Lis, draga mea, intră! 


Am închis uşa în urma mea și m-am îndreptat spre 
celălalt divan de un verde crud situat în fața celui pe care 
stătea el. 

- Cum te simţi în dimineaţa asta? 

- Mă simt destul de bine. Se lăsă pe spate, 
încrucișându-și picioarele lungi. Nu se vede? 

Am zâmbit puţin, oarecum amuzată de faptul că până 
şi caelestia puteau fi mahmuri. 

- Ba da, pari plin de energie şi pregătit să trăieşti clipa. 

- Eşti prea binevoitoare cu mine, pui. Zâmbi obosit 
sub cârpa de un albastru-deschis. Ce te aduce la mine în 
dimineaţa asta? 

- Trebuie să-ți spun ceva. 

- Sper că sunt veşti bune. Cum nu i-am răspuns, își 
trase pânza laoparte de pe un ochi pe jumătate deschis. 
Pe toţi zeii, cu ce eşti îmbrăcată? 

- Eram în grădină. 

Ridică dintr-o sprânceană. 

- Ai cui sunt pantalonii ăia? 

- N-am idee, am zis eu, iar el făcu o grimasă, de parcă 
ideea de a purta veșmintele altcuiva îi provoca o senzaţie 
de vomă. Știu... ceva care s-ar putea dovedi a fi un lucru 
rău, am continuat eu. 

Claude oftă și îşi dădu pânza de pe față. O aşeză pe 
măsuţă. 

- Sper că nu are de-a face cu alte incendii aurii stranii. 

- Ai auzit despre ele? 

- M-a trezit Hymel ca să-mi dea de ştire. Apucă ceea 
ce speram că era doar un pahar cu suc de portocale. Are 
legătură cu asta? adăugă el. 

- Nu știu sigur. Mi-am ales cu grijă cuvintele. Noaptea 


trecută, am dat de Finn și Mickie, doi dintre gardienii tăi. 


Mi-am dat seama după mina lui că nu avea idee despre 
cine vorbeam. 

- Şi am aflat ceva despre ei, i-am împărtășit eu. Au de- 
a face cu piețele-fantomă. 

Claude își cobori paharul. 

- În ce sens? 

- În cel mai rău sens posibil, am spus eu. Colectează 
părţi trupeşti pentru magia neagră. 

Se holbă la mine preț de-o clipă. 

- Fir-ar să fie, ești sigură? 

M-am holbat la el. 

- Da. Sigur că eşti. Puse paharul deoparte şi își cobori 
piciorul pe podea. Își trecu mâna prin păr, ceea ce-i făcu 
cămașa închisă la culoare pe care o purta să i se miște 
precum mătasea lichidă pe umeri. Incendiile cu pricina? 
zise el. Hymel mi-a spus că magistraţii au auzit de la 
martori că flăcările erau aurii. 

- Așa mi-a zis şi Grady. Degetele mi se încolăciră pe 
borul pălăriei. Nu au reușit să colecteze ce voiau. 

- N-aş zice, judecând după rămășițele carbonizate 
găsite după stingerea incendiilor, spuse el, iar eu am 
simţit o senzaţie de acreală în stomac. Porter? 
Proprietarul cârciumii Twin Barrels? Era implicat în 
afacerea asta? 

Am încuviinţat din cap. 

- Nu știu câţi sunt implicaţi, dar... 

- Dar cel puţin doi dintre gardienii mei sunt implicaţi? 
Maxilarul i se încleștă. Sau erau, dacă se numără printre 
cadavrele descoperite. 

- Am mai auzit un nume. Muriel. 

Claude se încruntă. 


- Muriel? 


- Da. Nu știu sigur despre cine e vorba. 

Mă privi cu atenţie preţ de-o secundă, după care se 
lăsă pe spate. Mai trecu o clipă. 

- Ultimul lucru de care avem nevoie e ca prințul 
Rainer să creadă că Archwood este un refugiu pentru cei 
care vor să folosească magia neagră. 

Prințul Rainer controla curtea din Primvera. Nu-l 
văzusem niciodată pe Preaiînalt, însă Claude spunea că 
prințul era prietenos de felul lui. Speram că avea să fie 
așa. 

- Pot încerca să văd dacă sunt implicați şi alți gardieni, 
m-am oferit eu. 

Claude trase apăsat aer în piept. 

- Îți mulțumesc că mi-ai spus și pentru ajutorul tău. Aș 
aprecia dacă ai face asta. 

Am încuviinţat din cap şi am dat să mă ridic. 

- Să sperăm că erau implicaţi doar ei. 

- Da, murmură Claude, privind pe fereastră cu ochii 
mijiți, să sperăm. 

- Te anunţ dacă mi se dezvăluie ceva. Am dat să plec, 
dar m-am oprit. Ai vrea ceva pentru durerea de cap? Am 
niște mentă... 

- Nu, nu va fi nevoie. Îşi ridică privirea spre mine, 
zâmbind crispat. Durerile de cap sunt meritate. 

Probabil aşa era, dar nu eram de părere că asta 
însemna că trebuia să sufere. 

- Eşti sigur? 

- Da, pui, sunt. 

Am ezitat preț de-o clipă, după care m-am întors. Am 
reușit să fac doar câţiva pași. 

- Pui? 


M-am întors spre el. 


- Da? 

Îşi luase din nou cârpa de pe faţă. 

- Eşti fericită aici? 

- Da, desigur. De ce mă întrebi? Am simţit brusc un 
gol în stomac, pe când mintea îmi creionă cel mai rău 
scenariu posibil. Mă neliniştea faptul că mă întrebase de 
două ori aproape același lucru în decurs de 24 de ore. Nu 
ești mulțumit de mine? am adăugat eu. 

- Nu, nu. Nu de aceea te-am întrebat, îmi spuse el 
degrabă. Sunt norocos să te am. Se răsuci din mijloc spre 
mine. Vreau doar să mă asigur că ştii asta. 

- Ştiu, am şoptit. 

Claude zâmbi, dar mi se păru un zâmbet straniu. 
Obosit, poate chiar tensionat, însă mi-am închipuit că 
avea de-a face cu durerea lui de cap. 

- Să te simţi mai bine, am zis eu, străbătând biroul. 

Atunci, mi-am dat seama de un lucru în legătură cu 
acest Muriel. 

Nu ştiam nimic despre el. Nu mi se arăta nimic în 
privința lui, ceea ce putea însemna un singur lucru. 

Muriel era un Preaînalt. 

Însă nu prea avea sens. De ce ar fi fost un Preaînalt 


implicat în magia neagră? 


CAPITOLUL 8 


O muzică erotică se auzea dinspre balconul de 
deasupra solariului, mascând unele dintre sunetele care 
veneau dinspre diversele canapele şi unghere. Pe lângă 
muzică şi clinchetul paharelor, se auzeau sunete mai 


dense, mai încinse, amestecate cu zumzetul conversaţiei. 


Râsete ațâţătoare. Gemete joase. Respiraţii îngânate în 
timp ce trupuri se frecau unele de celelalte. 

Festivităţile de seară erau în plină derulare: un exces în 
toate formele de destrăbălare, fie că era vorba despre băut 
prea mult sau desfătări carnale. 

M-am foit pe canapeaua pe care stăteam, simţindu-mi 
pieptul prea încordat pe măsură ce mă gândeam la 
senzația generală de neliniște care începuse să se 
creioneze de când vorbisem cu Grady și plecasem din 
biroul lui Claude. Existau mai multe posibile cauze. 
Raziile de la graniță. Piaţa-fantomă din Archwood. 
Claude. Un Preainalt care se putea să fie implicat în 
colectare. El. 

„Vine!“ 

Îmi simteam pielea prea rece în pofida căldurii 
înmiresmate din solariu, iar vinul dulce sorbit nu mă 
încălzi mai deloc. Ştiam că șoapta aceea se referea la el, la 
lordul meu, însă nu înțelegeam de ce simteam asta, dar 
nimic altceva în privința Preaînaltului. 

Am privit spre Claude, care vorbea cu cei mai apropiați 
semeni ai lui, fii şi fiice ale elitei din Archwood, cei care 
erau disperaţi să se afle în apropiere de orice lucru 
Preaînalt, chiar şi un caelestia. Râdeau şi pălăvrăgeau, în 
timp ce Claude o ţinea pe Allyson în poală. 

Baronul ieșise de mai multe ori și mă temeam că se 
desfătase și cu ulei de miazănoapte - o pudră care 
provenea din maci cultivați în Ţinutul de Jos, deseori 
fumată. Caelestia aveau o toleranță mai ridicată la ea, însă 
nu păreau să știe exact când anume depășeau acea 
toleranță. Se comporta în felul acela șovăielnic de care 
dădea mereu dovadă după ce fuma drogul cu pricina. 


Oare îl contactase pe prințul Rainer? 


Nu știam, dar îmi petrecusem o mare parte din zi 
plimbându-mă pe lângă zid, aruncând o privire pe furiș 
în gândurile gardienilor care erau de serviciu. Din 
fericire, nici unul dintre ei nu îmi declanșase semnale de 
alarmă, dar, pe de altă parte, ar fi trebuit să se gândească 
anume la piața-fantomă ca să percep ceva. 

Am aflat în schimb că Hendrick, unul dintre gardieni, 
se gândea să o ceară în căsătorie pe fata cu care se vedea. 

Nu știam prea bine ce aș fi putut face cu o astfel de 
informație. 

Am mai luat o gură de vin în timp ce am aruncat o 
privire spre divanul din apropiere și mai că m-am înecat 
când am văzut-o pe doamna Isbill. Soţia unui negustor 
de ambarcaţiuni înstărit era probabil de nerecunoscut 
pentru majoritatea, întrucât avea jumătate din față 
ascunsă de o mască de bal incrustată cu nestemate. Stătea 
întinsă pe perna roșie, cu picioarele desfăcute, cu un sân 
ieșit din corsajul rochiei. Poalele rochiei îi erau ridicate 
până la genunchi, lăsând să se vadă că cel care stătea cu 
capul între coapsele ei nu era, cu siguranţă, soțul ei. 
Ştiam asta pentru că soţul ei stătea lângă ea, iar cel dintre 
picioarele ei își ținea o mână şi pe mădularul domnului 
Isbill. 

Mi-am aruncat privirea peste cei prezenţi. La fel ca 
soţii Isbill, cei mai mulţi purtau măşti care le acopereau 
jumătate de faţă, de la frunte până la nas. Unii dintre ei 
purtau confecții complicate ornate cu flori şi panglici 
care atârnau, iar pe creştet - coroane sau ghirlande. Alţii 
erau mai puțin dramatici în abordarea lor, mulțumindu- 
se cu o mască din satin sau brocart. Aristocraţii foloseau 


măștile ca să se ascundă, de parcă ascunderea identităţii 


era garanţia de care aveau nevoie pentru a se comporta 
după bunul-plac. 

Am aruncat din nou o privire spre Claude. La fel ca 
mine, nu purta nici o mască; nici Grady, nici gardienii 
din spatele lui. 

Eu şi Grady am evitat cu sârguinţă să ne privim în ochi 
pe tot parcursul serii, prefăcându-ne în acelaşi timp că nu 
vedeam tot ce se întâmpla în odaie. Indiferent de câte ori 
nopţile degenerau în astfel de fapte, tot era al naibii de 
stânjenitor. 

M-am holbat la podea, întrucât era singurul loc sigur 
spre care mă puteam uita în momentul de faţă. Felul în 
care se comportau aristocrații mă amuza. Claude nu 
încerca niciodată să-şi ascundă dorinţele. În dimineaţa 
următoare nu avea să fie ruşinat, spre deosebire de unii 
aristocrați prezenţi. Cei mai mulţi dintre ei nu s-ar fi 
comportat niciodată atât de provocator sau de depravat 
în public, dar aici, în Archwood, când erau convinși că 
nu aveau să fie recunoscuţi şi că se aflau printre cei care 
îşi doreau aceleaşi lucruri, păreau să nu se mai prefacă a 
da dovadă de decenţă. 

De fapt, comportamentul lor nu era neapărat amuzant, 
cât mai degrabă trist. Totuşi, aristocrații, nu Preainalţii, 
fuseseră cei care nu doar că stabiliseră, ci şi consolidaseră 
regulile privitoare la ce anume era considerat un 
comportament cuvenit. Aristocraţii se temperau singuri, 
şi la ce bun? 

Un geamăt de extaz răsună dinspre divanul din 
apropiere. Capul care fusese între coapsele doamnei Isbill 
se afla acum în poala domnului Isbill. Pe toţi zeii, speram 


din toată inima că bărbatul cu pricina avea să fie 


recompensat cu generozitate pentru tot... efortul depus în 
seara aceasta. 

Oftând, mi-am întors capul spre un perete de sticlă din 
apropiere ce dădea spre curțile moşiei și spre grădină. 

Aş fi preferat să fiu acolo, afară. 

Am început să simt furnicături între omoplați. 

Aveam nevoie să fiu acolo, afară. 

M-am mişcat fără să-mi dau seama, mușchii 
încordându-se ca să mă ridic, dar chiar atunci un bărbat 
îmbrăcat în pantaloni de un gri-deschis îmi apăru în faţa 
ochilor, cu cămașa de in descheiată. Lăsându-mă pe spate 
pe pernele groase de pe canapea, mi-am ridicat privirea 
și am văzut că partea de sus a feţei îi era ascunsă de o 
mască albă. 

- Arăţi de parcă ai avea nevoie de companie, zise 
bărbatul. 

- Ba nu am. 

- Eşti sigură? 

Înaintă spre locul în care stăteam cu picioarele pe 
canapea. 

Nu mi-am ascuns câtuși de puţin oftatul. Nu era 
primul bărbat care reușea să treacă de Naomi, care făcea 
tot posibilul să-i ademenească pe așa-zișii peţitori. 
Începeam să cred că solariul era un cotet plin de vulpi. 

- Sunt absolut convinsă. 

- Te pot face să te răzgândești, zise el cu încrederea 
tipică unui bărbat obișnuit să preschimbe refuzurile în 
acorduri. Simţurile mi se deschiseră înspre el. Sau cu 
încrederea unui bărbat obișnuit să preschimbe cu forța 
refuzurile în acorduri. Nu vei regreta. 

Deşi ştiam că ar fi trebuit să-l ignor pur și simplu, i-am 


zâmbit și am făcut întocmai ceea ce n-ar fi trebuit să fac. 


Pentru că, aparent, treceam printr-o perioadă în care 
făceam numai alegeri proaste în viață. 

l-am întins mâna. Mă luă de ea fără ezitare. În clipa în 
care pielea mea o atinse pe a lui, i-am auzit vocea în 
minte, la fel de limpede de parcă mi-ar fi vorbit direct, 
însă vocea mea era cea care îmi şoptea de fapt, 
spunându-mi lucruri neștiute până în clipa aceea. 
Numele lui. Cum îşi câștiga traiul. Cine era soția lui, care 
nu era de față. Am văzut ce îşi dorea, intenţiile lui. Voia 
să ajungă la orgasm. Ce şocant! Dar mai era ceva, ceva 
care îmi stârni o senzaţie amară de dezgust. 

L-am tras de braț până am ajuns să ne privim drept în 
ochi, apoi m-am aplecat spre el. 

- Nu mă interesează să mă înec cu mădularul tău în 
noaptea asta, i-am şoptit, cu gura la doar câţiva 
centimetri de a lui. Sau în oricare altă noapte, Gregory. 

Rămase cu gura căscată. Dădu să-și smucească mâna 
din a mea, dar l-am ţinut bine de ea, zâmbindu-i tot mai 
larg, privind cum sângele i se scurgea din pielea ascunsă 
de mască. I-am dat drumul. Cu ochii larg căscaţi, se dădu 
în spate de lângă mine şi se întoarse fără să mai spună 
ceva. Râzând pe sub mustață, mi-am şters mâna pe care o 
atinsese de pernă și am văzut-o din nou pe Naomi cro- 
indu-şi drum prin mulţime, cu picioarele-i lungi și 
braţele lucind de la vopseaua de corp aurie cu care era 
dată. Zăbovise pe lângă mine în cea mai mare parte a 
serii, după care o gonisem. Deşi era amabil din partea ei 
să vegheze asupra mea, nu era... corect. 

Nu eram responsabilitatea ei. 

Însă acum, venea drept spre mine. 

- Dă-te mai încolo! îmi zise ea, aplecându-se peste 


picioarele mele. 


Am ținut bine paharul de vin, privind-o pe Naomi și 
zâmbind larg. Fu limpede că Naomi punea ceva la cale 
când se mișcă deasupra mea ca un prădător. Mișcările 
fluide și seducătoare ale trupului ei erau puţin exagerate. 
Am ştiut că o știa şi ea, pentru că îmi făcu cu ochiul. Nu 
purta mască. Concubinele lui Claude nu simțeau nevoia 
să își ascundă chipul. 

- M-am gândit că poate ai vrea companie. Se întinse în 
spatele meu, proptindu-și cotul pe braţul canapelei. Își 
plecă uşor capul spre al meu. Ţine-ţi mâinile alea speciale 
acasă, îmi aminti ea. 

- Așa voi face, am promis, știind că nu-i stătea în fire 
să vină la mine aşa cum făcuse pentru a afla ce-i rezerva 
viitorul lui Laurelin. Prefera să nu-i văd viitorul şi 
gândurile. Însă, uneori, acest lucru era imposibil, chiar şi 
fără să o ating. Doar că nu-i spuneam atunci când se 
întâmpla accidental. Ştii că nu am nevoie de companie, 
nu-i așa? i-am spus eu. 

- Ah, ba ai, cu siguranță. Mă cuprinse cu mâna de șold 
și mă strânse ușor, aruncând o privire spre Claude. Cu 
cât ești singură mai mult timp, cu atât devii mai 
interesantă pentru cei din jurul tău. 

Mi se încleștă maxilarul. 

- Ar trebui să te simţi bine. 

- Mă simt. 

- Cum să nu! M-am înfiorat când vârfurile părului îmi 
căzură peste braţ. Sunt convinsă că eşti încântată să stai 
în spatele meu, am adăugat eu. 

- Chiar sunt. 

- Naomi... 

- Haide și tu, doar știi că îmi place să mă joc cu tine. 


Își trecu mâna în jos peste șoldul meu, iar eu mi-am dat 


ochii peste cap. Își trecu unghiile prin despicătura 
rochiei, peste coapsa mea goală. Ştii al naibii de bine că 
motivele mele nu sunt pur altruiste, adăugă ea. 

Stiam într-adevăr că nu acționa doar din bunătatea 
inimii ei. Lui Naomi îi plăcea să se joace, atunci când era 
singura care atingea și mânpgâia. Și, pentru că ştia că, 
orice s-ar fi întâmplat, nu aveam să uit ce îmi ceruse și nu 
aveam să o ating, deţinea întru totul controlul. O excita 
oarecum să știe asta. 

Și pe mine. 

Dar tot mă simţeam puţin vinovată și... Am aruncat o 
privire spre Grady. De parcă aș fi fost o greutate în jurul 
gâtului celor la care ţineam. 

- Dar sunt nervoasă. 

M-am concentrat din nou asupra ei, întinzându-i 
paharul meu cu vin. 

- De ce? 

- Că Grady e aici, zise ea, luând paharul şi dându-l pe 
gât, așezându-l apoi pe măsuţa de lângă canapea. Ceea ce 
înseamnă că, dacă nu vreau să-l văd leşinând de groază la 
gândul de-a te vedea terminând, nu voi putea să mă joc 
cu adevărat. 

Am râs înăbuşit. 

- Chiar că ar leşina. 

- E atât de plictisitor! 

Își plecă bărbia și mă sărută pe curbura umărului. 

- Ba nu e, serios. Mi-am trecut privirea peste odaie: 
peste cei care vorbeau, beau şi mâncau și peste cei care își 
foloseau mâinile și gurile pentru alte lucruri. Aș fi la fel 
de îngrozită să-l văd în toiul dorinței carnale. 

- Ştiu. Sunt şi eu meschină pentru că trebuie să mă 


port frumos. Bosumflându-se, își trecu degetele în sus 


peste abdomenul meu. Dar, dacă ești curioasă să știi cum 
se poartă în toiul dorinței carnale, trebuie doar să mă 
întrebi... 

- Te rog, oprește-te! Am strâmbat din nas. Pentru că îţi 
zic sincer că nu vreau să aflu vreodată treaba asta. 

- Amândoi sunteți la fel de plictisitori ca Laurelin, zise 
Naomi, iar râsul i se estompă. 

Mi se strânse inima de durere. 

- Cum se simte sora ta? 

- Putin mai bine. 

Aș fi vrut să pot spune ceva și știam că aveam într- 
adevăr ce să-i spun. Adevărul despre ce o aștepta pe 
Laurelin după febră. Însă nu voiam să o privez de 
uşurarea pe care o simțea. Și eram și egoistă. Nu voiam să 
fiu eu cea care o priva de ea. 

- Îmi pare rău! Nu știu dacă am mai spus-o până 
acum, dar îmi pare rău pentru ceea ce îndură... Pentru 
ceea ce îndurați. 

- Mulţumesc! 

Am încuviinţat din cap şi am rămas tăcută, în timp ce 
Naomi își domoli la rândul său gândurile și emoţiile în 
legătură cu sora ei. Mi-am trecut privirea peste odaie, 
oprindu-mă la Claude. Allyson era tot în poala lui, cei 
din jurul lui râdeau și pălăvrăgeau în continuare, însă el 
era tăcut, îngândurat, holbându-se la un lucru pe care 
doar el îl putea vedea. 

- Cred că se întâmplă ceva cu el, zise Naomi încet, 
după ce văzu încotro priveam. Cu Claude. 

- Serios? Încuviinţă din cap, așa că am întrebat: De ce 
crezi asta? 

Își trecu unghiile peste materialul subţire al corsajului, 


ceea ce mă făcu să-mi arcuiesc spatele. 


- Nu sunt sigură. Își plecă ușor capul, sprijinindu-și 
bărbia de umărul meu. Dar se poartă straniu: e agitat şi 
morocănos într-o clipă, după care e mult prea voios în 
clipa următoare, iar în ultima vreme a băut mult mai 
mult. 

- Am observat şi eu asta. M-am gândit la ce mă 
întrebase baronul în după-amiaza aceea. Ai auzit ce s-a 
întâmplat în oraş noaptea trecută? 

- Da. Ce vești îngrozitoare! Se cutremură. Dar el se 
poartă diferit de câteva săptămâni, adăugă ea. 

- Iar treaba asta e recentă, dar se zvonea... Mi se tăie 
răsuflarea când se jucă cu sfârcul meu. Mi-am înfipt 
degetele în perna canapelei din fata mea. Ai un mod 
foarte pervers de a te purta frumos. 

- Într-adevăr? replică ea şi îmi făcu cu ochiul. Ce 
ziceai? 

Am clătinat din cap. 

- Ziceam că am auzit veşti despre Ținutul de Vest. 

- Ce anume? întrebă ea, și, când i-am spus ce zisese 
Ramsey, îşi luă mâna de pe sânul meu, care devenise între 
timp mult prea sensibil. Ce naiba ar putea provoca aşa 
ceva? De ce s-ar întoarce o prințesă împotriva regelui? 
continuă ea. 

- Nu ştiu, am murmurat. Nu acordam prea multă 
atenţie politicii Preaînalţilor. Cei mai mulţi dintre plebei 
nu o făceau, întrucât rareori îi afecta, dar partea asta... se 
schimba, nu-i așa? 

- Regele Euros trebuie să facă ceva în privinţa asta, 
cugetă Naomi. Nu crezi? 

- Cavalerii de Fier sunt bănuiţi a fi răspunzători 


pentru raziile de la graniţă, nu-i aşa? Și, dacă e adevărat, 


înseamnă că fac asta la porunca prinţesei de Visalia, însă 
regele n-a făcut nimic în privința raziilor, așa că... 

- Adevărat. Făcu o pauză, apoi adăugă: E un ticălos. 

Umerii îmi tremurară de la atâta râs. 

- Sunt destul de sigură că toţi cei aflaţi la putere sunt 
ticăloşi. 

Naomi zâmbi larg în timp ce îşi trecu mâna peste 
coapsa mea. 

Am privit scurt spre baron. Era din nou concentrat 
asupra lui Allyson. Oare era cât de puţin îngrijorat din 
pricina raziilor care pătrundeau tot mai adânc în Ținutul 
de Mijloc? Sau de cât de aproape fusese Archwood de a fi 
distrus cu desăvârşire? 

- La ce te gândești? întrebă Naomi, iar eu am tresărit 
ușor când i-am simţit mâna la deschizătura dintre părţile 
rochiei. Ai o mină mult prea serioasă pentru cineva aflat 
în toiul unei orgii. 

Am râs, însă, spre deosebire de Claude, eram măcinată 
de grijă. l-am aruncat o privire lui Naomi. 

- De ce rămâi aici? 

Încremeni în spatele meu, doar pentru o fracțiune de 
secundă. 

- De ce nu? 

Am oftat și mi-am întors privirea dinspre ea. 

- Ce e? Mă muşcă ușor de gât când nu i-am răspuns, 
ceea ce mă făcu să icnesc din pricina durerii și a altei 
senzaţii, cu totul diferită. Ce e? 

Am mijit ochii la ea peste umăr. 

- Au! 

- Ba ţi-a plăcut, ripostă ea zâmbind cu impertinenţă. 
De ce ai oftat? 


- Din cauza mâinii de pe coapsa mea, i-am răspuns eu. 


- De parcă ar fi adevărat. Nu scoţi niciodată un sunet 
când se ajunge la din-astea, nici măcar atunci când fac 
treaba aia cu degetele, care ştiu sigur că-ţi place, pentru 
că le place tuturor. 

Stiam întocmai la ce se referea. 

- Pur şi simplu, nu pricep de ce rămâi aici, am zis în 
cele din urmă, vârându-mi talpa între ale ei când îşi vâri 
şi mai adânc mâna între faldurile rochiei. 

- Crezi că nu sunt fericită? 

- Eşti? 

Naomi nu răspunse numaidecât, ci se mulțumi să își 
treacă degetele peste buricul meu şi apoi mai jos. Nu 
comentă când degetele-i aventuroase nu întâlniră lenjerie 
în calea lor, ştiind că Maven mă îmbrăcase. 

- Rămân pentru că vreau. Pentru că sunt fericită aici. 

Fu rândul meu să tac. 

- Nu mă crezi, nu-i aşa? 

Mi-am lăsat capul pe umărul ei. 

- Sper că spui adevărul. 

- Ar trebui. Își plecă privirea spre mine. Ochii-i căprui 
erau serioşi. Uite ce e, te-am mai auzit spunând-o: 
Archwood e ca orice alt oraș din orice alt teritoriu, dar e 
drăguţ aici. Aerul e curat și nu e îmbâcsit cu fum, ca în 
oraşele de lângă mine. Am un acoperiş deasupra capului 
şi câtă mâncare vreau și nu trebuie să-mi frâng spinarea 
pentru asia. 

- Sigur nu-ţi frângi spinarea? am glumit eu. 

Naomi îmi aruncă o privire caraghioasă, iar eu am 
chicotit. 

- Nu eu îmi frâng spinarea, zise ea, şi am râs din nou, 
uşor. Oricum, după cum ziceam, nu trebuie să mă spetesc 


de moarte în mine sau să fac curat după alţii. Nici nu 


trebuie să mă mărit ca să mă simt în siguranţă. Eu aleg 
cum îmi petrec zilele și cu cine. În plus, îmi place să-i 
regulez pe alţii şi să fiu regulată, îmi zise ea, vârându-și 
mâna între coapsele mele. 

- N-aş fi ghicit vreodată, am spus eu. 

Naomi râse, ceea ce mă făcu să zâmbesc şi aproape să 
izbucnesc în râs. Aşa erau râsetele ei: contagioase. 

- Nu semăn cu sora mea, știi? N-am vrut niciodată să 
fiu căsătorită şi să fiu folosită doar ca iapă de prăsilă, zise 
ea, colțurile gurii încordându-i-se. De aceea viaţa cu 
Claude e perfectă pentru mine. Nu există aşteptări. Nici 
limitări. Îmi place ceea ce sunt. Mă privi scurt în ochi. Aș 
vrea ca şi ție să-ţi placă ceea ce ești. 

Mi se tăie răsuflarea. 

- Îmi place, am șoptit. 

- Şi vreau să te cred, zise Naomi, sărutându-mă pe 
umăr. Trecu o clipă, după care schimbă subiectul. Am 
auzit un zvon. 

- Despre ce? 

- Despre incendii, spuse ea. Cum că ar fi fost mâna 
Preaînaltilor. 

- Ah, da? Nu i-am spus ce ştiam. Nu pentru că nu aș fi 
avut încredere în ea. Era limpede că aveam. Doar că... nu 
voiam să se îngrijoreze. Avea deja destule pe cap din 
pricina lui Laurelin. 

- Îmi doresc să-i fi văzut pe Preaînalţi; nu partea în 
care au ars clădirile, se corectă ea, iar eu am pufnit. Se 
întâmplă mult prea rar să le vedem măreţia, adăugă ea. 

Stiam că Naomi se prostea doar, însă era mult prea 
uşor să-mi închipui trăsăturile lui: curba maxilarului, 


înclinația gurii lui şicanatoare și ochii aceia uluitori. 


- Lis? şopti Naomi, cu buzele-i pe curbura obrazului 
meu. 

M-am holbat la podeaua de piatră din fața canapelei. 
Am simţit o trepidaţie în piept, pe lângă cea simțită mult 
mai jos pe când atingerea ei îmi provocă un tremur uşor 
și încordat. 

- Da? 

- Am întrebat dacă vrei să-ţi aduc ceva de băut. Îşi 
trecu degetele peste partea de jos a abdomenului meu, 
coborând sub buric. 

= Sunt... 

M-am oprit, icnind. Am mijit ochii la Naomi. 

- Ce e? întrebă ea pe un ton nevinovat. Oare am ajuns 
cu degetele prea aproape de o parte foarte sensibilă a ta? 

- Se poate. 

Rânji cu o imoralitate diabolică pură. 

- Chiar sper că vei lua parte la Ospeţe anul acesta. 

Am ridicat dintr-o sprânceană. 

- Cred că singurul motiv pentru care aștepți cu 
nerăbdare Ospeţele este ca să înfăşori un Preainalt pe 
după deget. 

- Ce altceva ar arăta mai bine pe după degetul meu? 

l-am simţit vârfurile degetelor coborând din nou pe 
partea de jos a abdomenului meu, oprindu-se la doar doi 
centimetri, sau poate chiar mai puţin de atât, de locul în 
care mi se îmbinau coapsele. 

- În afară de tine? 

Am râs. 

Ochii îi sclipiră. 

- 'Ţi-am spus că Preaînalţii sunt... măreț de dotati? 

Era adevărat. 


- Am putea să nu mai zicem „măreț? 


- Niciodată. Zâmbi ușor, în timp ce-și mișcă degetele 
înainte și înapoi, aproape... aproape frecând mugurul de 
carne mult prea sensibil. Apropo, suntem privite, adăugă 
ea. 

- Nu mă surprinde câtuși de puţin, am bombănit, dar, 
când m-am uitat, l-am văzut pe bărbatul care fusese cu 
soţii Isbill privindu-ne, la fel ca și o femeie din partea 
cealaltă a încăperii. Nu erau singurii care se holbau la 
noi. Din fericire, Grady nu se număra printre ei. Mai ales 
că mâna lui Naomi îşi căuta din nou prada. Și ai în 
continuare un mod foarte straniu de a înțelege ce 
înseamnă să te porți frumos, i-am zis. 

Naomi mă ignoră. 

- E dificil când știu că avem audienţă. Mereu mi s-a 
părut puţin tulburător. Începu să-şi miște din nou 
degetele în cercuri lente, șicanatoare. Şi puţin ațâţător, 
adăugă ea. 

- E ceva în neregulă cu tine, am zis eu. 

- Te rog, de parcă n-aş ști că şi ţie îţi place să fii privită. 

Soldurile mi se mișcau încontinuu. 

- E irelevant. 

- la spune-mi, zise Naomi, și i-am simţit buzele 
curbându-i-se pe obrazul meu, cât de udă eşti, mai exact, 
în clipa asta? 

Am mijit ochii la ea, tot mai îmbujorată. 

- Dacă nu m-aş purta frumos din respect pentru 
bunăstarea emoţională și mintală a sărmanului Grady, 
pun rămășag că aș descoperi că ești. Își lipi nasul de al 
meu și şopti: Nici măcar nu încerca să minți, pentru că 
felul în care îţi mişti şoldurile spune o cu totul altă 
poveste. 


- Spune povestea pe care o scriu degetele tale. 


Scoase un sunet gutural, cu buzele lipite de ale mele. 

- O, pun rămăşag că te-am șicanat până te-ai încălzit 
frumos, zise ea. Mă privi apoi cu șiretenie. Dar sunt gata 
și să pun rămășag că gândul la Preaînalți măreț de dotați 
te-a făcut, de fapt, să te uzi leoarcă. 

Musșchii mi se încordară și degetele de la picioare mi se 
strânseră, dar se înşela. Şi avea dreptate în acelaşi timp. 
Chiar dacă Naomi se purta frumos, eu... tânjeam, dar nu 
eram singura. Am simţit cum i se înteţeşte respirația. Am 
simtit-o frecându-se întruna de coapsa mea. În parte, era 
din pricina atingerii ei, şi avea dreptate. Mă gândeam 
într-adevăr la Preainalţi măreț de dotați, doar că mă 
gândeam la el în mod deosebit. 


La lordul meu Preainalt. 


CAPITOLUL 9 


Știind că Naomi nu urma să se bucure de seara aceea 
dacă avea impresia că trebuia să mă păzească de alţii, i- 
am spus că aveam să mă retrag. Sinceră să fiu, ar fi trebuit 
să fiu obosită, ţinând cont că dormisem foarte puţin în 
noaptea dinainte, însă un soi de energie încărcată de 
neliniște mă străbătu chiar şi după ce mă schimbasem 
într-o cămaşă de noapte alunecoasă, lăsându-mă agitată 
şi nerăbdătoare. 

Aveam de gând să dau vina pe Naomi şi pe ideea ei de- 
a se purta frumos. 

În timp ce stăteam întinsă în pat, mintea nu mă ajută 
câtuşi de puţin, hotărând să alterneze amintirea 
atingerilor ușoare și ațâţătoare ale lui Naomi cu... 


senzaţia stârnită de pielea dură şi netedă a lordului meu. 


Cu pielea roșie, m-am rostogolit pe o parte, lipindu-mi 
strâns coapsele. Mă străbătu o pulsaţie ascuţită. M-am 
muşcat de buză în timp ce mi-am trecut mâna peste 
piept. Am tras tremurător aer în piept. Vocea lui îmi 
răsuna atât de clar în minte, de parcă ar fi fost lângă 
mine, şoptindu-mi la ureche. Mi-am răsfirat degetele, 
trecându-le peste sfârcul întărit, peste cămaşa de noapte. 
Doar că nu erau degetele mele. Erau ale lui Naomi. Erau 
ale lui. 

Un val de căldură îmi străbătu venele, stârnind din 
nou acea dorinţă în adâncul meu. Am icnit când mi-am 
trecut unghiile peste sfârc. M-am mișcat fără oprire, 
legănându-mi șoldurile. Sfârcurile nu îmi fuseseră 
niciodată atât de sensibile, dar în clipa aceea mă gâdilau, 
devenind aproape dureroase, în timp ce o căldură umedă 
mi se aduna jos, între coapse. Inima îmi bătea cu putere 
când m-am întors pe spate, închizând ochii și 
coborându-mi mâna peste abdomen și mai jos, trăgându- 
mi cămașa de noapte în sus. Aerul rece sărută spaţiul 
încălzit dintre picioarele mele, făcându-mă să icnesc 
uşor. Am tresărit când degetele mi-au atins pielea goală a 
coapselor, arzându-mă... trecând prin mine, pentru că 
invocam, de fapt, atingerea lor. 

Mi-am desfăcut picioarele, gâfâind sacadat, superficial, 
în timp ce mi-am trecut degetele peste carnea încordată 
şi sensibilă. Am tresărit din nou şi degetele de la picioare 
mi se strânseră când mi-am coborât şi mai mult degetele. 
Mi-am lăsat capul pe spate și am gemut, ridicându-mi 
şoldurile. M-am ațâţat singură așa cum ştiam că ar fi 
făcut Naomi, aşa cum îmi închipuiam că ar fi făcut lordul 
meu dacă aș fi rămas în cabina de duş. Nu degetele mele 


mă pătrunseră în locul acela umed şi alunecos, nu 


degetele mele îmi cuprinseră sânul, ci ale lui Naomi și 
apoi ale lui, atingându-mă până am început să mă împing 
în sus. M-am arcuit, dorindu-mi mai mult. Tânjind după 
mai mult. 

„Atinge-mă!“ 

Amintirea vocii lui mă făcu să-mi pierd minţile, să 
ating extazul, şi mă străbătură valuri încordate, dar prea 
scurte, de plăcere. La sfârșit, încă gâfâiam și... tânjeam. 

Încă mă simțeam neîmplinită. 

Pentru că nu fusese atingerea lui Naomi. Nici a lui. 
Fuseseră doar degetele mele. 

Am tras adânc aer în piept și am deschis brusc ochii 
când am simtit un miros lemnos slab. 

Mirosul lui. 

Mi-am întors capul spre divanul din faţa patului, unde 
lăsasem mantia pe care mi-o dăduse. Ar trebui să fac 
ceva cu ea. Să o donez. Să o distrug. Poate să o ard. 

Am oftat și am privit scurt spre tavan, după care m-am 
ridicat şi m-am dus în odaia pentru îmbăiat. M-am 
stropit cu apă rece peste față, simţindu-mă în continuare 
agitată, iar... 

Impulsul acela reveni, cel pe care îl simţisem în solariu. 

Dorinţa. 

Nevoia de a fi afară. 

M-am dus desculță la fereastră şi am privit afară. Am 
văzut numaidecât globurile plutitoare şi strălucitoare de 
lumină care îşi făceau apariţia pe cerul nopţii cândva 
între sfârşitul primăverii și începutul verii, în săptămânile 
dinaintea Ospețelor, după care dispăreau la scurt timp 
după aceea. 

Am zâmbit larg când le-am văzut. M-am îndepărtat de 


fereastră şi m-am încălțat cu o pereche de pantofi cu 


talpa subțire. Am apucat un halat de un albastru-închis 
cu mâneci scurte din odaia pentru îmbăiat, l-am luat pe 
mine și i-am legat cordonul în talie, aruncând o privire 
scurtă la pumnalul de lunea de pe noptieră, amintindu- 
mi în gând să-l întreb pe Grady dacă avea o teacă în plus 
pentru el. 

Am ieșit pe ușile de la terasă, am străbătut peluza din 
spate, evitându-i pe oaspeţii de la petrecere, m-am 
îndreptat spre podul îngust de peste pârâiaș şi am intrat 
în grădină. Am urmat cărarea șerpuită din grădinile 
baronului, concentrată asupra sferelor luminoase care 
coborau din înalt asemenea stelelor, plutind printre pinii 
înalți ca nişte torţe. Luminile magice umplură cerul, 
strălucind uşor. Mă fascinaseră mereu, chiar și în 
copilărie. Nu-mi aminteam dacă stareța îmi spusese 
vreodată de ce apăreau atunci când o făceau. ÎI 
întrebasem pe Claude o dată, însă ridicase pur și simplu 
din umeri și îmi zisese că aveau legătură cu Preaînalții. 

Ceea ce nu-mi spusese, de fapt, nimic. 

Am încetinit când una dintre sfere, cam cât mâna mea, 
cobori dintre copaci şi zăbovi la câţiva pași în faţa mea, 
surprinzându-mă. Nu mai fusesem nicicând atât de 
aproape de una, nici măcar înainte să ajung la Archwood. 
Am înaintat, şovăielnic, temându-mă oarecum că sfera 
avea să își ia zborul sau să dispară. 

Nu o făcu. 

Globul de lumină rămase îndeajuns de aproape ca să 
văd că nu era o singură lumină centrală. Am făcut ochii 
mari. De fapt, erau mai multe lumini minuscule adunate 
la un loc. Sfera pulsă, apoi se îndepărtă, întorcându-se 


încet în copacii de deasupra. Le-am privit coborând și 


înălțându-se, de parcă s-ar fi împreunat într-un dans, 
după care se întoarseră trepidând în copaci. 

Jucându-mă cu vârful cosiței, m-am urnit din nou, 
urmându-le, în timp ce păsări nocturne ciripeau în 
copaci. Pacea din grădini îmi calmă mintea. M-am 
întrebat dacă Claude s-ar fi împotrivit dacă aș fi vrut să 
montez un... hamac aici. Mă îndoiam că aș fi întâmpinat 
probleme... 

„Oprește-te! 

Am tresărit şi m-am oprit brusc. M-am încruntat şi m- 
am întors lent cu faţa spre o arcadă din dreapta mea. 
Degetele îmi zvâcniră, și mă străbătu un sentiment acut 
de conştientizare, ca o apăsare între omoplați. 

Intuiţia îmi scânteiase. Mi-am dat seama atunci că 
funcţionase foarte bine cu mai mult de o oră în urmă. 
Simţisem acel imbold de a pleca din solariu și de a merge 
în grădini. 

- Cred că-ţi baţi joc de mine, am bombănit, holbându- 
mă la cărarea întunecată. 

Am rămas locului, în timp ce inima îmi bătea 
neregulat în piept. Numai zeii știau spre ce voia să mă 
ghideze intuiţia în seara aceasta. Nici măcar nu voiam să 
ştiu. Degetele mi se contractară şi mușchii îmi tremurară 
pe când mă luptam cu atracţia intuitiei. 

— Fir-ar! 

Am expirat enervată şi am trecut prin arcadă. 

O lumină foarte slabă a lunii pătrundea prin glicinele 
mari şi lujerii lor încărcaţi şi doar câteva sfere 
strălucitoare pluteau sus în copaci, scânteierea lor uşoară 
iluminând tulpinile târâtoare de un albastru-deschis. Am 
dat laoparte crengile care atârnau jos și am înaintat pe 


cărare, pătrunzând adânc în crângul de glicine. 


Apoi, am simţit-o: o schimbare bruscă în atmosferă. 
Aerul se răcise, dar se simţea cumva dens. Greu. Putere. 
O mai simţisem şi înainte... 

- Cum ziceam, n-am idee despre ce vorbeşti, l-am 
auzit pe un bărbat zicând undeva în fața mea. Avea o 
anumită cadență în vorbire, rostea anumite litere cu un 
vibrato care nu era răspândit în Ţinutul de Mijloc, însă 
vocea lui mă afectă. Am simtit-o ca nişte ciulini pe piele, 
şi uşa aceea din mintea mea se deschise. 

Am văzut roşu. 

Scurgându-se pe piatră. 

Împroşcând flori deschise la culoare. 

Sânge. 

M-am oprit, cu răsuflarea tăiată. 

Nu mi s-a arătat nimic despre cei care vorbeau în 
umbra glicinelor, dar știam că urma să se întâmple ceva 
sângeros. 

Ceea ce însemna că trebuia să o iau la sănătoasa de 
acolo. Ultimul lucru de care aveam nevoie era să fiu 
prinsă în cine știe ce dramă urma să se desfăşoare. Orice 
avea să se întâmple acolo, mai ales după noaptea trecută, 
nu era treaba mea. 

Dar văzusem sânge. 

Cineva urma să fie rănit. 

Degetele mi se strânseră în jurul unui mănunchi de 
flori, şi mi-am trecut dinţii peste buza de jos. Ar fi trebuit 
să fi rămas în solariu şi să fi băut până aș fi uitat de mine 
în seara aceea. Viziunile, vocile şi cunoștințele ar fi fost 
reduse la tăcere preţ de o vreme scurtă. Nu m-aş fi aflat 
acolo, pe punctul de-a face ceva nechibzuit... Şi, pe toți 
zeii, noaptea trecută tocmai dădusem dovadă de 


nesăbuinţă cât pentru un an întreg. 


Mi-am poruncit să mă întorc, dar iată că nu o făceam. 

Am înaintat puţin, scrâşnind din dinți. Mi-am spus în 
sinea mea că nu era nimic în neregulă cu faptul că nu 
voiam să mă implic. Nu însemna că eram o persoană rea. 
O dovedisem noaptea trecută. În plus, ce puteam face ca 
să opresc ceea ce avea să se întâmple? Grady mă învățase 
cum să dau un croşeu de dreapta destul de puternic, dar 
aveam impresia că asta nu urma să mă ajute prea mult. 

- Şi nu-mi plac nici acuzaţiile pe care le faci, continuă 
bărbatul. Nici lui nu-i vor plăcea, ceea ce ar trebui să te 
îngrijoreze. Nu eşti invincibil, orice ai crede tu. 

Am dat laoparte un lujer de glicină şi am înaintat... 

Drept răspuns, se auzi un chicot sec și amuzat care îmi 
zbârli pielea pe braţe. Sunetul acela... 

Am făcut ochii mari când, imediat după aceea, mi-am 
prins piciorul într-o rădăcină expusă. 

- Fir-ar, am icnit eu, împiedicându-mă. M-am sprijinit 
cu mâna de scoarța aspră a unui copac din apropiere, ca 
să nu cad cu faţa la pământ. 

Tăcere. 

O tăcere desăvârşită mă înconjură pe când mi-am 
ridicat ușor capul, roşie ca para focului. Am dat să spun 
ceva, deşi nu aveam idee ce anume, pentru că mintea mi 
se goli de tot văzând doi bărbaţi stând sub aturisitele alea 
de sfere luminoase care păruseră să fi apărut de nicăieri 
ca să fie martore la cum o dădusem cu bâta-n baltă. Cei 
doi se întorseseră deja amândoi spre mine, iar eu m-am 
concentrat asupra celui în privinţa căruia mă avertizaseră 
simțurile mele. 

Era blond și cu pielea deschisă la culoare. Înalt și 
atrăgător, cu trăsăturile atât de perfect meşteșugite, încât 


ai fi zis că fuseseră sculptate chiar de zei, şi am ştiut ce 


însemna asta înainte să văd ce avea prins în dreptul 
șoldului. Sângele mi se răci numaidecât când am observat 
pumnalul de lunea de un alb murdar și lăptos. 

Nu ştiam ce mă şoca mai tare: faptul că intuiţia mea 
funcţionase în privința  Preaiînalţilor sau că mă 
îndrumase spre... el. 

Cu degetele îmbârligate în lujeri, mi-am simţit inima 
pompându-mi şocuri ca de gheaţă prin vene când am 
aruncat o privire spre celălalt bărbat, şi atunci am știut. 
Am ştiut de cum i-am auzit chicotul ușor, catifelat. 

Tot aerul mi se scurse din plămâni. Era mai mult 
învăluit în umbre şi înveșmântat cu totul în negru. S-ar fi 
contopit cu ele dacă nu ar fi fost peticele de piele nisipie. 
Am avut impresia că uitasem cum să respir când păși în 
lumina sferelor. Eram convinsă că pământul se mişcase 
sub mine. 

Era el. 

Lordul meu Preaînalt. 

Maxilarul cioplit şi dur i se mişcă atunci când buzele 
mari şi cărnoase îi creionară un zâmbet strâmb. 

- Devine un obicei. 

- Ce anume? m-am auzit şoptind. 

Trăsăturile i se umbriră din nou. 

- Să ne întâlnim așa. 

- Cine naiba mai e şi asta? întrebă celălalt Preaînalt 
apăsat, făcându-mă să mă concentrez din nou asupra lui. 

- Sunt un nimeni, m-am bâlbâit eu. Eu doar... 
urmăream sferele mici de lumină... Îmi plac sferele... de 
lumină, îmi scăpă fără să vreau, şi creierul mi se crispă. 

„Îmi plac sferele mici? Zeilor mari!“ Mi-am descâlcit 
degetele din glicină și am dat să fac un pas în spate. 


- Scuze, uitaţi că am fost aici... Sau că exist. 


O pală de lumină brăzdă partea de jos a feței 
Preainaltului meu... Pe toţi zeii, nu era al meu. Zâmbea 
mai tare acum. 

- O clipă, te rog! 

Acel „te rog“ mă făcu să mă opresc. 

Pentru că faptul că un lord Preaiînalt, chiar dacă era el, 
spunea așa ceva? Mie? O plebee? Era... un lucru 
nemaiauzit. Nu o spusese nici măcar noaptea trecută, 
când îmi ceruse ajutorul. 

Apoi, totul se întâmplă atât de rapid! 

Celălalt Preainalt înjură, ţâșnind în spate și trăgând din 
teacă pumnalul de lunea, dar celălalt lord fu mai rapid. Îl 
prinse pe Preaiînalt de încheietură şi i-o răsuci. Pârâitul 
oaselor răsună ca tunetul. Mi-am trântit palma peste 
gură, înăbuşind un țipăt. 

Preainaltul şuieră de durere în timp ce pumnalul căzu 
la pământ. 

- Dacă faci asta, zise el, dezvelindu-și dinţii, vei 
regreta. O vei regreta cu ultima suflare. 

- Ba nu, Nathaniel, răspunse lordul, și mi se păru 
plictisit. Aşa cum mi se părea Grady ori de câte ori 
începeam să vorbesc despre diferitele tipuri de 
margarete. Nu voi regreta, încheie el. 

I-am văzut pumnul doar pentru o clipă. Cu o secundă 
înainte să lovească în pieptul Preaînaltului... Înainte să 
pătrundă în pieptul lui. 

Cel pe nume Nathaniel își dădu capul pe spate, și 
trupul îi zvâcni, iar eu mi-am luat mâna de la gură. 

- Încă o clipă, zise lordul pe un ton destul de 
nonșalant. 

Un foc auriu erupse din pieptul lui Nathaniel... Sau din 


mâna lordului, care încă era adânc înfiptă în pieptul lui. 


Focul îl cuprinse pe Nathaniel într-un val ondulat şi 
violent de flăcări aurii vibrante, și am știut dintr-odată 
întocmai cum fuseseră incinerate locuinţa fierarului și 
cârciuma. Câteva clipe mai târziu, din Nathaniel 
rămaseră doar... un morman de cenuşă şi câteva fâşii de 
veşminte carbonizate lângă pumnalul de lunea căzut la 
pământ. 

- Fir-ar să fie, am șoptit eu, ridicându-mi privirea 
îngrozită şi puțin uluită de acea etalare de putere, însă în 
cea mai mare parte îngrozită. 

În spatele locului în care se aflase Nathaniel, florile 
deschise la culoare erau împroşcate cu sânge, întocmai ca 
în viziunea mea. 

Mi-am ridicat privirea spre lordul care noaptea trecută 
abia de reuşise să meargă singur, pe care tocmai mi-l 
închipuisem oferindu-mi plăcere, iar el... 

Incinerase pe un altul cu mâna. 

Dacă-i putea face așa ceva unuia din speța lui, ce zeilor 
mari i-ar fi putut face unui plebeu? 

Am făcut un pas şovăielnic în spate, aducându-mi din 
nou aminte întocmai ce era lordul cu pricina. Lucru pe 
care îl uitasem cumva. 

- Na'laa, îmi zise lordul încet. 

Am tresărit din tot corpul. 

O şuviţă de păr i se desprinse din coc și-i alunecă pe 
maxilar când se aplecă și îşi șterse mâna de bucăţile de 
veşminte arse. 

- Ar trebui să te apropii. 

Am mai făcut un pas în spate. 

- Nu ştiu ce să zic. 

- Ţi-e, în sfârșit, teamă de mine? întrebă lordul, 


ridicând pumnalul de lunea căzut. 


Nu eram prea sigură, dar știam că ar fi trebuit să-mi 
fie. Ar fi trebuit să fiu înfricoșată. 

Își îndreptă capul spre mine. 

- Nu te mai îndepărta... 

Am mai făcut câţiva pași. Cumva, focul pe care îl 
crease era mai tulburător decât să-l văd smulgându-i 
traheea lui Weber. Nici măcar nu ştiam sigur de ce, dar... 

Ceva mă apucă de cosiţă, trăgându-mă în spate. Am 
tipat când un val de durere îmi străbătu gâtul și șira 
spinării. Am căzut când acel ceva mă răsuci. Cineva mă 
strânse de gât. Mă trase în spate, izbindu-mă de pieptu-i 
ca un zid, iar eu am apucat mâna cu care mă ţinea de gât 
și nu am auzit absolut nimic când l-am văzut pe lordul 
Preaînalt printre lujerii de glicină care se legănau. 

- Muriel, zise lordul tărăgănat, iar eu m-am 
cutremurat, şocată. Cunoşteam numele. Finn şi Mickie îl 
pomeniseră. Te-am căutat toată ziua, adăugă lordul. 

- Nu te apropia, îl avertiză cel care mă ținea, în timp ce 
eu îl zgâriam pe mână, rupându-mi unghiile de carnea 
dură a altui Preaînalt. 

Lordul Preainalt înaintă lent, cu mișcări de prădător, 
lujerii ridicându-se şi legănându-se din calea lui înainte 
ca trupul să-i intre măcar în contact cu ele. 

- Corectează-mă dacă cumva greşesc, zise lordul, 
ignorându-l pe Muriel. Dar nu ţi-am spus să nu te mişti? 

- Eu... 

- Opreşte-te! mârâi Muriel, întrerupându-mă și mă 
strânse mai tare de gât. Fram pe punctul de-a intra în 
panică. Sau îi frâng naibii gâtul, adăugă el. 

- E un gât drăguţ, răspunse lordul Preainalt, dar, 


Muriel, de ce ai crede că-mi pasă dacă-l frângi? 


- 'Ticălosule! am șuierat eu, nereușind să mă abtin, cu 
limba dezlegată de neincredere. 

Lordul își înclină capul. 

- N-a fost prea drăguţ din partea ta. 

L-am privit cu gura căscată. Îl ajutasem noaptea 
trecută. Îl dusesem în siguranţă. Îmi riscasem viața, iar 
lui nu-i păsa dacă cineva avea să-mi frângă gâtul. 

- Tocmai ai zis... 

Muriel își apăsă degetele pe gâtul meu, iar eu am icnit 
strangulat şi am tăcut. 

- Ce i-ai făcut lui Nathaniel? întrebă el. 

- l-am dat o pauză. Încă un mănunchi de flori se dădu 
laoparte din calea lui. Permanentă. 

Muriel se dădu în spate, trăgându-mă după el, 
forțându-mă să mă ridic pe vârfuri. 

- De ce naiba ai face una ca asta? 

- Ştii bine că nu e cazul să mai întrebi, dar, întrucât mă 
simt generos în seara asta, îti voi explica. În afară de 
faptul că mă plictisea, răspunse lordul, mi-a întins o 
capcană. La fel şi tu. 

Muriel se opri, în timp ce eu mă zbăteam în 
strânsoarea lui. 

- Da, chiar că știu. Înjură din nou. N-ar fi trebuit să 
am încredere în plebei că se vor ocupa de asta. 

- N-ar fi trebuit. Lordul făcu o pauză, apoi mi se 
adresă mie: lar tu ar trebui să nu te mai zbaţi cât eu și 
Muriel stăm de vorbă. Altminteri, vei reuşi doar să te 
rănesti. 

Să nu mă mai zbat? În timp ce Muriel îmi zdrobea 
traheea? 

- Iar tu ar trebui să-ți faci griji pentru gâtul tău! se răsti 
Muriel. 


- Grija pe care mi-o porţi îmi încălzește inima. 

- Da, văd. Muriel mă trase cu putere într-o parte, în 
timp ce eu mă străduiam să scap. Nimic nu funcționă. 
Mă strânse la fel de ferm. Să știi că ţi-ai făcut-o cu mâna 
ta, adăugă el. 

- Cum anume? 

- N-ai decât să faci pe sfiosul cât vrei tu. Nu va mai 
funcționa pentru multă vreme! se răsti Muriel. Există un 
singur motiv pentru care erai dispus să-ţi riști pielea ca să 
obţii informaţiile alea de la noi. 

- Că tot veni vorba despre informaţiile cu pricina, 
răspunse lordul, au fost măcar adevărate? 

- Lua-te-ar naiba! se răsti Muriel. 

Lordul oftă. 

- Cum crezi că va reacționa regele când va afla ce 
căutai? ripostă Muriel. 

Nu aveam nici cea mai mică idee despre ce vorbeau. 

- Regele va pune să fii decapitat. 

- Mă îndoiesc. Lordul chicoti din nou, iar sunetul 
acela îmi făcu părul de pe ceafă să se zbârlească. În caz că 
ai uitat, sunt unul dintre favoriţii regelui. 

- Nu şi după noaptea asta, îi făgădui Muriel. Nu când 
va afla adevărul. 

Adevărul despre ce? 

Lordul încetase să se mai apropie de noi. Se afla acum 
la câțiva pași depărtare. 

- Sunt curios, Muriel, de ce crezi că regele va afla 
despre ceea ce s-a întâmplat în noaptea asta? Sau în 
noaptea trecută? 

Muriel se încordă în spatele meu, părând să simtă 
amenințarea nu foarte voalată din cuvintele lordului. 


Trecu o clipă sacadată. 


- Plec. 

- Bine..., zise lordul, înclinându-și capul. 

- Vorbesc serios, spuse Muriel, şi mi se păru că am 
auzit un tremur în cuvintele lui. Dacă vii după mine, îi 
smulg inima din piept, adăugă el. 

- Ți se pare că aș încerca să te opresc să pleci? întrebă 
lordul. 

Nu părea. 

Chiar nu părea. 

Nu știam de ce mă așteptam la altceva din partea 
lordului. Chiar dacă era lordul meu Preainalt. Noaptea 
trecută avusese nevoie de ajutorul meu. Era limpede că în 
noaptea asta nu mai avea. Eram o proastă, pentru că un 
sentiment de trădare se cuibări în adâncul meu, deşi 
până și eu puteam recunoaşte că nu avea nici un sens. 
Doar pentru că-l ajutasem noaptea trecută nu însemna că 
îmi era dator în vreun fel. 

Zeilor mari, chiar că-mi doream să nu mă fi gândit la 
el când mă atinsesem singură. 

Mi se frânse inima când Muriel mă trase în spate prin 
lujerii de glicină. Crengile înmiresmate se așezară apoi la 
locul lor, formând o perdea care îl ascunse iute pe lord. 
Muriel mă târa tot mai departe printre copaci, departe de 
conac, ceea ce era de rău, pentru că mă îndoiam că avea 
să îmi dea drumul după ce scăpa de lord. 

Am intrat în panică. M-am zbătut cu sălbăticie, 
lovindu-l pe Muriel în picioare și peste braţ. Fiecare 
lovitură îmi stârnea un val de durere în braț și în picior. 
Îmi veni să vomit, mărind ochii când se întoarse, și pe 
mine odată cu el. M-am zbătut în strânsoarea lui, 


lăsându-mă cu toată greutatea în toate direcţiile. 


Muriel scoase un sunet gutural, în semn de 
avertisment, și mă ridică de la sol. 

- Continuă aşa, şi voi... La naiba! 

Ceva mare şi întunecat se izbi în noi, azvârlindu-l pe 
Muriel câţiva pași mai încolo. Se lovi de un copac, 
impactul zguduindu-l mai întâi pe el, apoi pe mine. 
Mârâi, fără să-mi dea drumul, în timp ce picioarele 
începură să-mi cedeze. 

O serie de mişcări neclare îmi vânturară şuviţele de păr 
desprinse din jurul feţei. Am văzut ca într-o străfulgerare 
o mână lovindu-l pe Muriel peste braț, apoi scânteierea 
pumnalului de lunea de un alb lăptos. N-am mai simţit 
presiune pe gât, dar n-am apucat să mă simt ușurată sau 
să-mi trag răsuflarea. O altă mână mă apucă de braț. Mă 
aruncă într-o parte... Mă azvârli. Preţ de o clipă, m-am 
simţit imponderabilă printre florile cu aromă dulceagă. 
Nu mai exista sus sau jos, cer sau pământ, iar, în clipele 
acelea, mi-am dat seama că se sfârşise. Alergarea. 
Singurătatea. Se sfârşiseră toate. Baronul urma să fie trist 
când avea să-mi găsească trupul frânt. 

M-am izbit cu putere de pământ, și fiecare oscior din 
corp mi se zgudui, iar capul mi se dădu pe spate. Mă 
străbătu o durere uluitoare şi brutală. 


Apoi, nimic. 


CAPITOLUL 10 


Prin ceața nimicniciei, am simţit degete alunecând pe 
lateralele gâtului meu și pe sub cosita deasă, pe ceafă. 
Atingerea era ușoară ca pana, dar caldă, aproape 


fierbinte, şi se mișca în cercuri alinătoare, aproape 


imperceptibile. Am simţit o atingere mai moale pe 
frunte. 

- Va supravieţui? întrebă un bărbat. 

Nu am recunoscut vocea, dar mi s-a părut că avea 
același fel de a vorbi ca restul Preainalţilor. Nu puteam fi 
sigură, pentru că am alunecat din nou în nimicnicie, şi 
nu ştiam cât timp am rămas în starea aceea. Mi s-a părut 
că trecuse o veșnicie înainte să simt atingerea aceea 
ușoară ca pana pe braţ: un deget mare ce se mişca în 
aceleaşi cercuri lente şi blânde chiar deasupra cotului 
meu. De data aceasta, atingerea nu era fierbinte, doar 
mângâietoare şi... dezarmantă, stârnind în mine un 
sentiment de conştientizare spinos pe care nu-l puteam 
pricepe. Mi-era prea cald şi mă simțeam prea comod ca 
să încerc măcar. Am auzit aceeași voce, de parcă ar fi 
venit de la capătul celălalt al unui tunel îngust. 

Bărbatul vorbi din nou: 

- Vrei să rămân cu ea până se trezeşte? 

- Apreciez oferta, Bas, dar mi-e bine aici. 

O parte din ceață se evaporă atunci, în timp ce 
sentimentul acut de conștientizare se intensifică. Vocea 
era mai aproape, mai clară. Era el. Lordul meu Preaînalt, 
care... Ce se întâmplase? Frânturi de amintiri îmi năvăliră 
în minte. Grădina plină de sfere plăcut strălucitoare. 
Intuiția mea. Sângele împroșcat pe florile deschise la 
culoare... 

- Sigur? l-am auzit pe Bas întrebând, de data asta cu 
voce mai tare. Ţi-ai putea petrece timpul mai bine în altă 
parie. 

- Ştiu, răspunse lordul. Dar îmi plac mult pacea şi 
liniștea. 


— Şi priveliştea? replică Bas. 


— Şi ea, da. 

Bas chicoti jos, răguşit, după care tăcerea inconșştienţei 
se aşternu din nou, eu primind-o cu drag, simţindu-mă... 
îngrijită. 

În siguranţă. 


Aşa că mi-am îngäduit să cad din nou în nesimtire. 


Treptat, am început să simt un miros plăcut. Un iz uşor 
lemnos. Am început şi să-mi dau seama că stăteam cu 
capul pe ceva ferm, dar nici pe departe la fel de dur 
precum pământul, apoi am auzit ciripitul distant al 
păsărilor de noapte și zumzăitul insectelor. Inima începu 
să-mi bată mai repede. Eram tot în grădină, pe jumătate 
întinsă pe iarba rece, dar capul... 

Am simţit degetul mare de pe braţul meu oprindu-se. 

- Cred că în sfârşit te trezeşti, na laa. 

Am deschis ochii, şi mi se täie răsuflarea. Chipul 
lordului se afla deasupra mea, în mare parte umbrit. 
Doar o fâşie subţire de lumină a lunii pătrundea prin 
coronamentul de deasupra noastră, iluminându-i 
maxilarul şi gura. 

Îmi zâmbi uşor. 

- Bună. 

Frânturi din cele întâmplate îmi năvăliră în minte într- 
o clipă, făcându-mă să mă urnesc. M-am ridicat brusc, 
proptindu-mă la repezeală în mâini și genunchi, şi m-am 
dat câţiva pași în spate. 

- Ar trebui să știi deja, zise lordul, mâinile căzându-i 
în poală — în poala pe care îmi sprijinisem capul. Că nu 
te voi răni, continuă el. 

— Ai spus că nu-ţi pasă dacă îmi frânge cineva gâtul, 


am zis, gâfâind, cu braţele şi picioarele tremurându-mi de 


la valul de adrenalină rămasă. 

— Aşa am spus. 

M-am holbat la umbrele de pe chipul lui, consternată. 

- Eu te-am ajutat noaptea trecută, şi tu l-ai lăsat să mă 
ia... 

- Ah, dar nu l-am lăsat să te ia, nu-i aşa? Îşi încrucişă 
picioarele lungi în dreptul gleznelor. Dacă aş fi făcut-o, 
nu ai mai fi fost în viață acum. Ţi-ar fi frânt gâtul sau ţi-ar 
fi smuls inima din piept, aşa cum a ameninţat să facă. 

Avea dreptate. Puteam recunoaşte asta, însă frica şi 
furia, sentimentul de trădare şi senzaţia ca de gheață de 
panică mă inundau, alungând sentimentul straniu şi 
întru totul prostesc de siguranţă, de purtare de grijă. 

Mi-am dus mâna tremurândă la gât, simțind încă 
strânsoarea lui Muriel pe el, rănindu-l și zdrobindu-l. 

- Te doare? mă întrebă lordul. 

- Nu. Am atins uşor pielea, lăsându-mă în spate pe 
picioare. Pielea era puţin mai sensibilă acolo, însă nimic 
extrem, ceea ce nu avea deloc sens. Îmi aminteam 
limpede cum căzusem... Ba nu, cum fusesem aruncată 
într-o parte şi cum mă lovisem cu capul de ceva tare, 
apoi o durere bruscă şi violentă, urmată de... nimic. Mi- 
am ridicat din nou privirea spre lord, amintindu-mi de 
căldura atingerii lui și de ceva mai moale care mă 
atinsese pe frunte. 

- Spre deosebire de ceea ce l-am lăsat pe răposatul 
Muriel să creadă și, din nefericire, și pe tine, nu i-am 
îngăduit să continue să te folosească drept scut, zise el. L- 
am oprit, iar tu ai fost prinsă la mijloc. 

Mi-am amintit ceva tare izbindu-se de noi... Am văzut 
ca într-o străfulgerare o mână pe braţul lui Muriel. 


- M-a... azvârlit. 


- De fapt, eu am făcut-o, mă corectă lordul. Încercam 
să te duc la o distanță sigură. S-ar putea să o fi făcut cu 
puţin prea mult entuziasm. Își plecă bărbia, iar lumina 
lunii îi căzu pe unul dintre pomeţii înalți și impunători. 
Îmi cer iertare, adăugă el. 

Inima îmi bătea cu putere în timp ce mi-am coborât 
mâna la câţiva centimetri deasupra ierbii dense, zăbovind 
cu ea acolo. Cu puţin prea mult entuziasm? Mi-am 
amintit de senzația aceea de imponderabilitate... De zbor. 
Mă aruncase de parcă aş fi fost un copilas, și nu eram 
deloc mică. Am înghiţit în sec şi am început să mă uit în 
jur. 

- Muriel nu mai e, îmi împărtăși lordul. 

Mă prinsesem şi singură. 

- A mai fost cineva aici. Un anume... Bas? 

- E vorba despre Bastian, Lord Bastian. A plecat, zise 
el. Suntem singuri, na laa. 

Inima îmi tresăltă. 

- Ar trebui să fiu rănită. Ar trebui să fiu... Nu am putut 
să rostesc. Că ar fi trebuit să fiu moartă. M-am lăsat din 
nou în fund. Sau, mai bine zis, am picat în fund, 
aterizând într-un petic de pământ luminat de lună. M- 
ai... sărutat din nou? l-am întrebat. 

- Poftim? 

- M-ai vindecat, am clarificat eu. M-ai vindecat din 
nou? 

În faţa mea, lordul își descrucişă picioarele şi îşi trase 
un picior spre el. Ridică dintr-un umăr. 

- Ți-am spus că, în limba mea, nalaa înseamnă mai 
multe lucruri. 

Am clipit, apăsându-mi palma în iarbă. Nu mi-a scăpat 


din vedere că nu voia să-mi răspundă la întrebare. 


- Îmi amintesc. Ai spus că înseamnă îndrăzneţ. 

- Aşa e. Îşi sprijini un braţ pe genunchiul îndoit. Mai 
poate însemna și „încăpățânat“, spuse el, cu o urmă de 
zâmbet în voce. Motiv pentru care porecla ţi se potrivește 
și mai bine. 

Colţurile buzelor mi se lăsară. 

- Şi de ce ai crede una ca asta? 

Începu să bată darabana cu degetele în aer. 

- Mă întrebi pe bune? 

- Nu sunt încăpățânată. 

- Permite-mi să te contrazic, spuse el. Îmi amintesc 
clar că ţi-am spus să vii la mine. N-ai venit. Apoi, ţi-am 
spus să nu te mişti, și tu ai luat-o la sănătoasa. 

M-am încordat, indignată. 

- Am luat-o la fugă pentru că tocmai te văzusem 
vârându-ți mâna în pieptul cuiva şi incinerându-l. 

- Dar nu mi-am vârât mâna în pieptul tău, nu? 
contracară el. 

- Nu, dar... 

- Dar ai fugit, interveni el. Apoi, când ţi-am spus să nu 
te mai zbaţi ca să nu te rănești, ai continuat să o faci. 

Nu-mi venea să cred că trebuia să-i explic toate astea. 

- Pentru că îmi zdrobea gâtul. 

- N-aș fi îngăduit să se întâmple una ca asta. 

- Tocmai spuseseși... 

- Că nu îmi păsa dacă îţi frângea gâtul. Știu ce am 
spus, mă întrerupse el. Din nou. Şi nu-mi păsa de ce zicea 
el, continuă lordul, pentru că ştiam că nu aveam să 
permit aşa ceva. 

- Şi de unde era să știu eu asta? l-am întrebat apăsat. 

- Fi bine, m-ai ajutat noaptea trecută. Ce-ar fi 


însemnat dacă aş fi îngăduit să fii rănită? Ah, știu. Ar fi 


însemnat că sunt un ticălos. 

Am mijit ochii la el. 

- Şi pentru că sunt un Deminyen, zise el, de parcă asta 
ar fi însemnat ceva. Și suntem protectorii voştri. Urmă o 
altă pauză, apoi adăugă: În mare. 

Mi-am înăbușit râsul ce ameninţa să-mi ţâșnească din 
gâtlej. Da. În mare. 

- Muriel avea de gând să mă rănească. Fra... 

- Muriel era un idiot. 

lritarea îmi dezlegă limba, însă m-am abținut şi am 
tăcut din gură. Vorbeam cu un lord Preainalt care de data 
asta nu era rânit. 

Își înclină din nou capul. 

- Aveai de gând să spui ceva? 

- Nu, eu... 

- Ba da, aveai. 

- Of, pe toţi zeii! m-am răstit eu. Aveam de gând să-ţi 
zic să nu mă mai întrerupi, dar ar fi imposibil, deoarece o 
faci întruna, aşa că încerc să fiu respectuoasă. 

- Spre deosebire... Degetele încă-i dănțuiau în aer. Spre 
deosebire de mine? 

- Ştii ce? Cred că îmi plăceai mai mult când nu aveai 
energie să vorbeşti. 

- Deci îți plăceam? 

- Nu asta am spus. 

- Ba exact asta ai spus. 

- Fir-ar să fie! am rostit eu şuierat. Nu la asta m-am 
referit. 

Lordul râse; un sunet profund și... plăcut. Neaşteptat. 
Nu râsese așa noaptea trecută. 

- Ştii că na laa mai înseamnă ceva? Tranşant? 


Încăpăţânată? Tranșantă? 


- Cred că prefer sensul de îndrăzneţ. 

- Există şi un al patrulea sens, adăugă lordul. 

- Cuvântul ăsta al vostru are multe înțelesuri, am 
bombănit eu. 

- Multe, murmură el. Însă al patrulea se foloseşte și 
pentru a descrie o persoană care este nerecunoscătoare. 
Și acesta ţi se potriveşte destul de bine, nu crezi? Ţi-am 
salvat viaţa, și, totuși, mă consideri nepoliticos. 

M-am holbat la el, cu gura căscată. 

- În plus, am stat aici și am așteptat să te trezeşti, doar 
ca să mă asigur că ești în regulă. Am vegheat asupra ta. 
Ba chiar te-am lăsat să-mi folosești trupul pe post de 
pernă. 

Am perceput-o din nou, bruma aceea de zâmbet 
șicanator pe care nu-l puteam vedea, dar pe care îl 
auzeam în vocea lui. 

- Cred că a fost destul de politicos din partea mea, mai 
ales că eu nu ţi-am folosit trupul așa noaptea trecută. 

- Îmi amintesc limpede că noaptea trecută mi-ai cerut 
ajutorul, am ripostat eu. Între timp, nu ţi-am cerut eu să 
faci toate astea. 

- M-ai fi ajutat și dacă n-aş fi cerut-o, zise el, iar eu am 
tăcut din gură. Așa cum eu am făcut-o fără ca tu să mi-o 
ceri, chiar dacă am lucruri mult mai importante de care 
să mă ocup. 

Un val de furie fierbinte îmi curse prin vene, 
slobozindu-mi gura. 

- Dacă ai lucruri mult mai importante de făcut, nu te 
oprește nimeni. Prezenţa ta nu este nici necesară, nici 
dorită, milord. 

Degetele i se opriră chiar deasupra genunchiului, în 


timp ce se aplecă puţin mai mult în razele lunii. Gura, 


curbura maxilarului și nasul îi deveniră mai vizibile. 
Avea un zâmbet rapace. 

Am simtit un gol în stomac și am încremenit. Se prea 
poate să fi întrecut măsura. 

- Ai dreptate, nalaa. Nu trebuie să fiu aici, zise el, 
aproape la fel de încet precum le vorbise Preainalţilor în 
acele clipe scurte dinainte să le curme existenţa. Vreau să 
fiu aici. 

Atunci, am simtit-o. Privirea lui. Chiar dacă nu-i 
puteam vedea ochii, simțeam că se holba la trăsăturile 
mele, apoi mai jos. Urmară un val de căldură şi 
furnicături. 

- La urma urmei, zise el, cu voce mai groasă, mai 
catifelată, priveliștea e chiar încântătoare. 

Mi-am plecat privirea şi am văzut că halatul de un 
albastru-închis se desfăcuse la un moment dat, şi mi se 
vedea cămașa de noapte de culoarea fildeşului de sub el. 
Era practic transparentă în lumina lunii, făcând ca sânii 
să îmi fie clar vizibili sub cămaşa subțire. 

- Stiu, mă holbez, zise lordul. Şi mai ştiu şi cât de 
nepoliticos sunt în momentul de faţă. 

Mi-am ridicat lent privirea spre el. Se știa că 
Preaînalţilor le plăceau doar două lucruri în egală 
măsură. Violenţa și... sexul. N-ar fi trebuit să mă 
surprindă, mai ales că văzusem cum fusese în noaptea 
dinainte, dar era un lord Preaînalt, iar acum, că nu mai 
era rănit și ne aflam în grădini, eu... eram o simplă 
plebee... 

Că tot veni vorba, ce căutau el și ceilalți doi în 
grădinile astea? Preaînalţii interacționau de obicei mai 


liber și mai... intim cu plebeii în timpul Ospeţelor, chiar 


și lorzii Preainalţi, dar mai era ceva timp până la 
începerea Ospeţelor. 

- Muriel? am zis eu. Despre el i-am auzit vorbind pe 
Finn și pe Mickie. 

- Da. 

Mi-am trecut dinţii peste buza de jos. 

- Şi Finn? Mickie? Urmă o clipă de tăcere. Incendiile? 
Acolo au sfârșit? 

- Cred că ştii deja răspunsul. 

Stiam. 

- Cum ai ajuns în grădini? 

- l-am trimis un mesaj lui Nathaniel să ne întâlnim, 
ştiind că Muriel nu e niciodată prea departe de fratele lui, 
răspunse el. Ca printr-un noroc, a cerut să ne întâlnim 
aici. 

Asta însemna, cu siguranță, că fratii Preainalți erau din 
Primvera. 

- Ai zis că ti-au plăcut sferele luminoase? mă întrebă 
el, întrerupându-mi şirul gândurilor, și dură o clipă până 
să-mi dau seama că se referea la ce le spusesem lui și lui 
Muriel. Presupun că te refereai la spirităs, continuă el. 

- Spirite? am șoptit eu, îndeajuns de surprinsă ca să 
întreb. 

- Nu spiritele muritorilor, răspunse el, zâmbind din 
nou ușor. Ci spiritis tuturor lucrurilor care te înconjoară. 
Copacul sub care stăm. Iarba. Florile de glicină din părul 
tău. 

- Oh! Mi-am ridicat mâna din reflex. Mi-am trecut-o 
în jos peste cosiță până am simţit ceva moale și umed. 
Mi-am scos petala din păr, ruşinată. Nu știam, am 


adăugat eu. 


Chicoti din nou. Un sunet în continuare plăcut, lucru 
care părea în deplină contradicţie cu, ei bine, cu totul. 

- Sunt convins că florii i-a plăcut să fie atașată de o 
muritoare atât de încântătoare. Deşi îmi vin în minte 
lucruri mult mai interesante de care m-aș fi ataşat eu. 

Am clipit o dată. 

Apoi, încă o dată. 

După care mintea mea hotări să întreprindă o scurtă 
călătorie spre locuri în care n-ar fi trebuit să ajungă, 
închipuindu-şi toate acele locuri interesante la care se 
referise el. Stomacul mi se strânse brusc de dorință. M- 
am foit pe iarbă, ameţită de pulsatia intensă de dorinţă, 
de încă un memento clar a ceea ce era. 

- Deci căutai spirits? mă întrebă lordul, ridicând o 
mână. 

Mormăi încet, un sunet melodic uşor. 

O clipă mai târziu, o strălucire de culoarea untului îşi 
făcu apariţia în copacul de deasupra noastră, coborând 
încet printre ramuri şi lujeri. Apoi, încă una. Şi încă una. 
Buzele mi se depărtară. Mai bine de șase sfere plutiră 
prin copaci. 

- Le poţi chema la tine? l-am întrebat. 

- Desigur, răspunse el. Suntem parte din tot ce ne 
înconjoară. Ele sunt parte din noi. 

Am privit unul dintre spirits plutind deasupra mea. 

- Sunt frumoase. 

— Apreciază că spui asta. 

Am ridicat dintr-o sprânceană. 

- Mă pot înţelege? 

- Da. Îşi ridică bărbia, făcând semn cu ea spre unul 
dintre spirits. Vezi cum strălucesc mai puternic acum? 


Am încuviinţat din cap. 


- Așa îţi dai seama. 

- Ah! Mă mâncau degetele de dorința de a întinde 
mâna şi de a atinge unul fără mănuși, dar m-am gândit că 
asta ar fi însemnat să întind coarda. Am aruncat o privire 
spre lord, dorindu-mi să-i pot vedea mai mult din chip. 
Ochii. Dar probabil era o binecuvântare că nu îl puteam 
vedea în clipa aceea. Cum... te cheamă? l-am întrebat. 

- Thorne. 

Am simţit ca un şuierat străbătându-mi pieptul. După 
atâția ani, ştiam în sfârşit cum se numea. Nu ştiam ce 
părere aveam despre asta, însă mi se păru un moment 
definitoriu. 

Mi-am dres glasul. 

- Probabil... ar trebui să plec. 

Își înclină capul. 

- Probabil. 

M-am ridicat, uşurată și totuşi tulburată că era de 
acord. 

- Dar m-ar mâhni dacă ai face-o, adăugă el, iar eu m- 
am îndoit serios de spusele lui. Am atât de multe 
întrebări, adăugă el. 

M-am oprit. 

- Despre ce? 

Se ridică atât de rapid, încât nu l-am văzut mișcându- 
se. Într-o clipă stătea jos, iar în următoarea fu în picioare. 

- Despre tine, desigur. 

Îmi săltă inima-n piept. 

- Nu sunt prea multe de știut despre mine. 

- Mi-e greu să cred aşa ceva. Acum, era aproape 
învăluit de umbrele aruncate de glicină, dar, cumva, 


părea mai aproape. Aş pune rămășag că sunt multe de 


spus, începând cu felul în care ne-am întâlnit, continuă 
el. 

Un fior subţire îmi străbătu ceafa și şira spinării. Mi se 
păru că pământul se mișca din nou. 

- Cum... ne-am întâlnit? 

- În seara asta, clarifică el. Așa îţi petreci de obicei 
nopţile? Singură, alergând după spiritus, când nu-i salvezi 
pe cei aflaţi la ananghie? 

- Da, am recunoscut eu. De obicei, nu mă plimb însă 
noaptea prin partea asta a grădinilor. 

- Dar în noaptea asta lucrurile au decurs diferit. 

Am încuviințat din cap, hotărând din nou să-i spun 
doar jumătăţi de adevăr. 

- Am auzit voci, şi eram îngrijorată că s-ar putea 
întâmpla ceva rău. 

- Așa că ai hotărât să intervii? Din nou? întrebă el, 
vădit surprins. Fără armă și, aparent, fără să știi cum să te 
aperi? 

Mi-am ţuguiat buzele. 

- Așa se pare. 

Urmă o clipă de tăcere. 

- Ai dat din nou dovadă de curaj. 

- Doar... am făcut ce am considerat că era corect să fac. 

— Iar asta cere, de obicei, cel mai mult curaj, nu-i aşa? 

Am încuviințat din cap, spunându-mi că trebuia să 
opresc această conversaţie. Dintr-o mulțime de motive. 
Cu siguranţă, era târziu, dar am ezitat... 

Zâmbetul acela își făcu din nou apariţia pe chipul lui. 
Curbura aceea ușoară și încordată a buzelor... Și, din nou, 
partea de jos a abdomenului mi se strânse brusc, 


încordându-se. Gura mi se uscă puțin. 


- Presupun că locuieşti la conacul Archwood? întrebă 
Lord Thorne, și, deși nu-l văzusem mișcându-se, era mai 
aproape acum. 

Am încuviințat din cap. 

- Petrec... mult timp prin grădinile acestea, i-am 
împărtăşit eu, fără să ştiu prea bine de ce o făceam, cu 
excepţia faptului că eram agitată și emoţionată, lucru care 
mă făcea mereu să îndrug vrute și nevrute. De aceea ai 
simţit miros de iarba-mâţei pe mine, am adăugat eu. 

- Eu n-aş fi intrat în ele dacă n-ar fi fost Nathaniel, zise 
el, întorcându-și capul şi privind roată la grădini. E 
straniu cum s-au sfârşit lucrurile. Își întoarse din nou 
privirea spre mine. Pentru tine. 

Da, chiar că era straniu. 

- Îmi pare rău pentru... Prietenii lui? Era limpede că 
Muriel şi Nathaniel nu fuseseră prietenii lui. Îmi pare rău 
pentru ce s-a întâmplat cu ei, am zis. 

Își întoarse din nou capul spre mine și tăcu. Avusese 
aceeaşi reacţie noaptea trecută când îmi cerusem iertare 
pentru ce păţise el. 

Am înghiţit în sec. 

- M-am întrebat toată ziua un lucru despre Muriel. El 
ti-a întins capcana, nu-i aşa? 

Lord Thorne încuviinţă din cap. 

- De ce ar fi implicat un Preaînalt în piaţa-fantomă? 

Tăcu preţ de câteva momente. 

- E o întrebare bună. La care mi-ar plăcea să ştiu 
răspunsul, dar vreau să te mai întreb ceva. 

- Ce anume? 

Un lujer se dădu laoparte, și, de data aceasta, l-am 


văzut înaintând. Nu atinsese lujerul, dar, așa cum 


spusese, făcea parte din tărâm într-un fel în care plebeii 
nu puteau. 

- Cum de ţi-ai petrecut toată ziua întrebându-te de ce 
ar fi un Preainalt implicat în piaţa-fantomă dacă ai aflat 
abia în seara asta că era un Preainalt? 

Fir-ar! 

Îmi tresăltă inima-n piept. 

- Am... presupus că era. Gândurile mi-o luară la galop. 
Ai zis că trebuia să te întâlnești cu el la Twin Barrels. M- 
am gândit că trebuia să fie un alt Preainalt. 

- Ah! Încă o tulpină de glicină se răsuci fără ca el să o 
atingă. Eu ar trebui să îmi cer iertare, pentru lucrurile pe 
care ai fost nevoită să le vezi şi să le trăieşti în ultimele 
două nopți. Sunt convins că nu vezi aşa ceva în fiecare zi. 

- Nu... mă aşteptam să dau de Preainalţi pe punctul 
de-a se ucide reciproc. 

Râse sec. 

- Ai fi surprinsă să afli că nu se întâmplă chiar atât de 
rar. 

Am ridicat din sprâncene. Chiar că eram surprinsă. Pe 
de altă parte, nu prea știam ce se petrecea pe la curțile 
Preaînaltilor. 

- Cred că mă consideri un monstru acum? 

- Nu, asta nu s-a schimbat. Adică, avea de gând să te 
înjunghie, decizie care pare acum cam prost gândită, 
tinând cont de cum s-au sfârşit lucrurile pentru el. Iar, 
Muriel, ei bine, el avea de gând să mă ucidă, aşa că la 
naiba cu el, am zis, îmbujorându-mă când l-am auzit 
chicotind încet. De ce ţi-a întins o capcană? l-am 
întrebat. 

- În afară de faptul că era nătâng? Se temea. 


—- De ce? 


- De mine. 

Unul dintre spiritis pluti peste umărul lui, aproape 
atingându-l pe al meu când trecu pe lângă noi. 

- Aşa că a considerat că era mai bine să se ocupe de 
mine. 

Nu-l prea cunoşteam pe Lord Thorne, dar nu mi se 
păru genul de persoană pe care alţii să încerce să o 
forțeze să facă ceva. 

- Presupun că ambii au luat mai multe decizii proaste 
în noaptea asta. 

- Presupui corect. 

Își mișcă din nou degetele peste o tulpină de glicină. 

Totuși, aveam impresia că avea de-a face cu mai mult 
decât faptul că Muriel se temea de Lord Thorne. Ce-i 
drept, motivul acesta ar fi fost suficient pentru cei mai 
mulți, dar în clipele acelea scurte vorbiseră de parcă s-ar 
fi referit la altceva, ceva care cu siguranță nu era treaba 
mea, însă eram curioasă. 

- Ei bine, sper... că vei găsi ceea ce căutai, i-am zis, iar 
el își înclină din nou capul. Mi s-a părut că încercai să afli 
un lucru despre care el pretindea că ar deține informații. 

- Da, dar acum nu știu sigur dacă spunea sau nu 
adevărul. 

Am dat să-l întreb ce l-ar fi putut mânia pe rege, însă 
Lord Thorne atinse o floare de glicină, atrăgându-mi 
privirea spre degetele pe care și le trecu de-a lungul 
lujerului, fără să desprindă o singură floare măcar. 

Un alt spiritus își făcu apariţia, alăturându-i-se celuilalt 
și plutind peste noi, luminând îndeajuns încât, când Lord 
Thorne își întoarse cu totul capul spre mine, să-i văd din 


nou chipul cu claritate. 


Am simţit o senzaţie de furnicături la baza gâtului, 
care mi se răspândi apoi în tot corpul când mi-am ridicat 
privirea spre șuviţele-i aurii desfăcute care-i atingeau 
umerii puternici și gâtul de culoarea nisipului cald. 

Pe când eram o copilă, mi se păruse frumos și 
înspăimântător. 

Lucru care nu se schimbase. 

O șuviță de păr îi căzu peste obraz, și ridică dintr-o 
sprânceană cu o nuanţă sau două mai închise decât şuvița 
aceea ondulată. 

- Te simţi bine? 

Am tresărit uşor. 

- Da. Sunt doar obosită. Ultimele două nopţi au fost 
stranii. 

Se holbă la mine preţ de o clipă. 

- Așa este. 

Am înghiţit în sec. 

- Cred că... trebuie să mă întorc la conac. 

Lord Thorne nu spuse nimic, privindu-mă 
îndeaproape. Cu atenţie. 

Am mai făcut un pas în spate, cu inima bătându-mi 
năvalnic în piept. 

- Apreciez că te-ai asigurat că... nu am murit şi că ai 
vegheat asupra mea, m-am bâlbâit. 

Își îndreptă capul. 

- Deci apreciezi ajutorul pe care nu l-ai cerut? 

- Desigur... M-am întrerupt când l-am văzut zâmbind 
ușor, tachinator. Dar tot nu erai obligat să o faci. 

- Ştiu. 

L-am privit în ochi preţ de o clipă, apoi am înclinat din 
cap. 


- Noapte bună, am șoptit. 


Am dat să mă întorc. 

- Na laa? 

M-am răsucit spre el, icnind și sărind în spate, 
lovindu-mă de o glicină din apropiere. Lord Thorne se 
afla la mai puţin de treizeci de centimetri de mine, florile 
atârnând în spatele lui nemișcate, câtuşi de puţin clintite. 
Nici măcar nu-l auzisem mişcându-se. Trona deasupra 
mea în întunericul copacului, blocând întru totul lumina 
lunii. Mâinile îmi căzură pe lângă corp, palmele 
apăsându-mi-se în scoarța aspră. 

- Trebuie să îţi cer ceva înainte să pleci, zise el. 

Am tras superficial aer în piept, aer îmbibat de mirosul 
lui lemnos și catifelat. A ce mirosea? Am tresărit când m- 
a atins în mod neașteptat pe umăr. 

- Ce anume? 

- Lucrurile pe care le-ai văzut în noaptea asta aici? Îşi 
cobori mâinile peste brațele mele. Atingerea-i era uşoară, 
dar îmi făcu numaidecât inima să o ia galop. Ajunse la 
încheieturile mâinilor. Cu Muriel şi Nathaniel? Să nu 
vorbești despre ele. 

M-am cutremurat când își cobori mâinile pe şoldurile 
mele. Cămașa de noapte nu putea opri căldura palmelor 
lui. Atingerea lui... mi se păru ca o înfierare. 

- Desigur, m-am bâlbâit eu. 

- Cu nimeni, insistă el, mutându-și mâinile de pe 
șoldurile mele înspre faldurile halatului. 

Am tras aer în piept, icnind ameţită, când își trecu 
încheieturile degetelor peste curbura abdomenului meu. 
Îmi închise halatul, apoi găsi cordonul. 

Mi-am ţinut răsuflarea în timp ce el îmi legă cordonul 
chiar sub sâni. 


- Nu o voi face. 


Nu m-am clintit când a terminat de legat cordonul. 
Mi-am simţit inima bătându-mi năvalnic în piept când 
m-a luat de încheietura mâinii şi şi-a dus-o la gură. Nu 
mă puteam mișca. Nu de teamă sau de tulburare, deși așa 
ar fi trebuit. 

Si totuşi, nu mă temeam. 

Am simţit... o emotie pe care nu o puteam identifica 
sau descrie când mi-a întors mâna și m-a sărutat în 
centrul palmei, așa cum făcuse în noaptea dinainte. 
Senzaţia pe care mi-o lăsară buzele lui pe piele îmi şocă 
simţurile. Erau atât de moi şi de blânde, dar totuși ferme 
și de neclintit, şi, când mi-a coborât mâna, i-am simţit 
răsuflarea pe obraz, până când buzele ni se apropiară la 
doar câțiva centimetri. 

Oare avea să mă sărute? 

Preţ de un moment încărcat de haos, mă asaltă o 
abundență de senzaţii: neîncredere şi poftă, panică și o 
dorinţă arzătoare. Inima îmi bătea năvalnic, confuză. Nu 
voiam să fiu sărutată de un lord Preainalt, cu atât mai 
puțin de unul care momentan mi se părea oarecum 
ameninţător. 

Însă nu mi-am întors capul când i-am simţit răsuflarea 
dănțuindu-mi pe buze. Am știut în clipa aceea că ceea ce 
descoperisem de mai multe ori în viaţă era adevărat: cu 
siguranţă ceva nu era în regulă cu mine. Am închis lent 
ochii... 

Un vânt rece mă sărută pe ceafă. 

Lord Thorne încremeni. 

Am deschis ochii și am simţit cum un fior îmi străbătu 
tot corpul. Păsările de noapte nu mai ciripeau. Peste 
întreaga grădină se aşternuse o tăcere stranie, şi, privind 


în jur, am văzut că până şi spirits păreau să fi părăsit 


zona, iar sentimentul acela de mai devreme reveni, aerul 
acela dens și rece ca gheaţa. 

- Întoarce-te acasă! îmi zise Lord Thorne, cu o voce 
mai rece şi mai dură ce mi se așternu peste piele ca o 
ploaie îngheţată. Repede, nalaa. Prin grădină mișună 
acum lucruri care îți vor considera carnea la fel de 
gustoasă precum mi se pare mie de încântătoare. 

Mi se puse un nod în stomac. 

- Tu vei fi în regulă? 

Lord Thorne a încremenit, iar eu am presupus că 
rămăsese fără cuvinte din pricina întrebării. Şi eu eram la 
fel de şocată. De ce aș fi fost îngrijorată, ținând cont de 
faptul că-l văzusem incinerând un alt Preaînalt? Sau de ce 
mi-ar fi păsat măcar dacă avea să fie în regulă? Pentru că 
ne mai ajutase o dată pe mine și pe Grady? Mi se păru 
totuşi că era vorba despre mai mult de atât. 

- Desigur, făgădui el. Trebuie să te grăbești. 

Mă apucă mai tare de gât, apoi îmi dădu drumul. 

M-am împleticit în spate, cu inima bătându-mi 
năvalnic. Am dat să spun ceva... 

- Pleacă, na laa! 

M-am dat în spate, tremurând, apoi m-am întors... M- 
am întors și am luat-o la fugă, neștiind sigur ce anume 
mă tulburase mai mult: sunetul de aripi grele care se auzi 
pe cerul nopții sau sentimentul inexplicabil că nu ar fi 
trebuit să fug. 

Că ar fi trebuit să stau lângă el, înfruntând ceea ce 


urma să vină. 


CAPITOLUL 11 


- Câţi? întrebă baronul, plimbându-se încolo și 
încoace printr-una dintre numeroasele odăi de primire 
din apropierea sălii mari. Doar o jumătate din cămașa 
albă imaculată îi era băgată în pantalonii cafenii cu care 
era îmbrăcat. Părul îi arăta de parcă şi-ar fi vârât de 
câteva ori mâinile prin el de mai multe ori în dimineaţa 
aceea, şi acum îi stătea în sus în toate direcţiile. Câţi 
dintre oamenii mei au fost ucişi noaptea trecută? 
continuă el. 

- S-a confirmat că trei au decedat, răspunse 
magistratul Kidder din locul în care stătea cu mâinile 
apăsându-şi pe genunchi până i se albiră încheieturile 
degetelor. Dar am găsit... bucăţi de-a lungul zidului 
exterior al conacului, ceea ce ne-a făcut să credem că s-ar 
putea să mai fie doi sau mai mulți încă neconfirmați. 

Hymel se încruntă în spatele magistratului cărunt. 

- Bucăţi? întrebă Claude şi se întoarse spre magistrat, 
în timp ce eu m-am uitat scurt spre intrare, privindu-l în 
ochi pe Grady. Ce vrei să spui prin bucăți? întrebă el. 

- Ei bine, ca să fim mai precişi, erau mai multe 
membre decât oameni confirmaţi. Magistratul Kidder era 
aproape la fel de alb la față precum cămașa baronului. Un 
picior şi încă două brațe, adăugă el. 

- Fir-ar! bombăni Hymel, făcând o grimasă. 

Mi se făcu greață de la bucăţica de sendviș cu carne 
rece pe care o înghiţisem cu câteva minute în urmă. Am 
așezat încet furculița și cuțitul pe masă, regretând din 
suflet că nu îmi servisem prânzul în odăile mele. Însă nu 
fusesem pregătită ca Claude să dea valvârtej în odaie, cu 
magistratul în urma lui. Nici nu fusesem pregătită să aflu 
că trei dintre gărzile baronului fuseseră ucise noaptea 


trecută. Sau patru. Ori cinci. 


Claude apucă o carafă din bufet şi bău direct din ea. 

- În cât timp vor reuşi oamenii tăi să găsească şi să 
curețe rămășițele care ţin de acele brațe şi picioare 
adiționale? se interesă el, aşezând carafa apăsat. Au 
început deja să sosească oaspeţi pentru festivitățile din 
seara asta. Ultimul lucru de care am nevoie e să se 
împiedice de un cap sau de vreun trunchi printre 
trandafiri. 

Am închis scurt ochii, mai dezgustată de nepăsarea 
oarecum surprinzătoare de care dădea dovadă baronul 
faţă de persoanele cărora le aparținuseră bucăţile cu 
pricina decât de subiectul de conversaţie grotesc. 

- Mai mulţi oameni de-ai mei caută chiar acum 
posibilele rămăşiţe, îl asigură magistratul, însă aș sugera 
să închideţi grădinile în următoarele câteva ore. 

- Nu serios, bombăni Claude, trecându-şi din nou 
mâna prin păr. Apa din paharul meu începu să tremure 
când se apucă din nou să se plimbe încolo și încoace. Ai 
văzut cadavrele, nu-i așa? întrebă el. 

Magistratul Kidder înghiţi în sec și încuviinţă din cap. 

— Și n-am să le uit vreodată. 

Claude se duse la fereastră, blocând preţ de o clipă 
lumina soarelui. 

— Ce crezi că a provocat asta? 

- Cel mai probabil, ceea ce crede vărul tău că a făcut-o 
şi ce au raportat alţii că au văzut. Magistratul îi aruncă o 
privire lui Hymel, apoi adăugă: Ni mere. 

M-am înfiorat când mi-am amintit sunetul aripilor în 
văzduh. Trebuia să fiu de acord cu ce spuneau Hymel şi 
ceilalți gardieni. 

Ni merele erau un alt soi de Preaînalţi, cu care plebeii 


aveau de-a face sau pe care le vedeau rareori. Le mai 


văzusem o singură dată, pe când eu și Grady fuseserăm 
copii, după ce plecaserăm din Union City. Vizitiul care 
mâna diligenţa le văzuse pe drum, dând târcoale unei 
porțiuni din Pădurea de Velniş. Păreau de-a dreptul 
desprinse dintr-un coşmar: creaturi ale căror aripi 
atingeau o anvergură de peste doi metri, cu gheare mai 
lungi şi mai ascuţite decât cele de urs. De la gât în jos 
semănau cu niște vulturi extraordinar de mari, cu o 
înălțime de aproape un metru douăzeci. 

Însă aveau cap de muritor. 

Dar de ce naiba mi-ar ataca nimerele oamenii? 
întrebă Claude pe un ton apăsat. Nu atacă doar când 
cineva se apropie prea tare de cuibul lor? 

- Nu cred că ei erau ţinta, spuse Grady de lângă uși. 
Așa a zis Osmund azi-dimineaţă. Că nimerele se 
îndreptau spre ceva care se afla în grădină, iar cei care 
patrulau pe zid le-au stat, din păcate, în cale. Grell și 
Osmund erau la sol când au atacat. 

Claude trecu pe lângă masa mea. 

- Și ştii ce anume din grădini le-a atras? 

Stomacul mă rodea acum din cu totul alt motiv. Fusese 
într-adevăr ceva în grădini. Lordul meu Preaiînalt... Ba 
nu, nu era al meu. Trebuia să nu mai zic asta. Am apucat 
paharul cu apă și am luat câteva înghiţituri. 

- E o întrebare la care nu pot răspunde, îi spuse Grady, 
aruncând scurt o privire spre mine, iar eu m-am făcut 
mică în scaun. Nimeni n-a văzut nimic ieșit din comun 
înainte ca ele să împânzească grădina, adăugă el. 

„Să împânzească.“ 

Am așezat paharul pe masă, cu mâna ușor 
tremurândă. Un lord Preaînalt era o ființă puternică, dar 


cu siguranţă fuseseră cel puţin o duzină de ni mere. Cum 


ar fi putut Lord Thorne să se lupte cu toate? Dar pesemne 
că o făcuse, pentru că altminteri l-ar fi găsit. 

Dacă nu cumva membrele acelea în plus îi aparțineau 
lui. 

Îngrijorarea începu să supureze în adâncul meu, 
formându-mi noduri în piept. Am lăsat paharul din 
mână. 

- Fir-ar al naibii să fie, nimere! bombăni Claude, 
clătinând din cap. Ce urmează? Nixe? 

M-am înfiorat. Pe toţi zeii, speram că nu. 

- Ni merele să se poarte aşa? zise Hymel, încruntându- 
se. Aproape că nu s-a mai auzit așa ceva, nu? 

- S-au întâmplat numeroase lucruri nemaiauzite, 
răspunse magistratul Kidder. 

Claude se opri, privindu-l pe bărbatul mai în vârstă. 

- Ai vrea să detaliezi puțin? 

- Am auzit zvonuri despre Preaînalţi care se luptă, zise 
magistratul. Au existat rapoarte că se întâmplă în alte 
orașe. Numai săptămâna trecută am auzit că a fost o 
încăierare pe cinste între ei în Urbane luna trecută. 

M-am încruntat. Urbane se afla în Ţinutul de Jos, 
foarte aproape de curtea Preainalţilor din Augustine, care 
era şi capitala regatului Caelum. M-am gândit la ce 
spusese Lord Thorne despre Preainalţi care erau pe 
punctul de-a se ucide între ei. Se părea că nu era un lucru 
neobișnuit pe la curţile lor, dar rareori auzeai să se 
întâmple în fața plebeilor. 

- Au fost uciși mai mulți dintre ei, adăugă magistratul 
Kidder. Precum şi câţiva plebei, care, din păcate, se aflau 
în locul nepotrivit la momentul nepotrivit. 


- Ştim de ce se luptă? întrebă Claude. 


- Asta n-am auzit încă, răspunse magistratul, 
scărpinându-se pe maxilar. Dar, dacă aud ceva, vă voi da 
de știre. 

- Mulţumesc! Claude îmi aruncă o privire, cu o mină 
indescifrabilă. Își încrucișă braţele și spuse: Vreau ca 
grădina să fie curățată până diseară. Se întoarse spre 
magistrat şi adăugă: Să nu rămână nimic în urmă, nici 
măcar o unghie. 

- Aşa vom face. Magistratul Kidder se ridică și ieși cu 
pași țepeni din încăpere, fără să privească în direcția mea. 
Nu o făcuse nici măcar o dată de când intrase. Nu aveam 
nevoie de intuiţie ca să știu că mă considera doar o târfă 
bine întreținută şi că ar fi fost nevoit să plătească pentru 
simpla plăcere de a se uita la mine. 

În fine. 

În clipa în care ușa se închise în urma magistratului, 
baronul se întoarse spre mine. Trăsăturile îi erau atât de 
încordate, încât gura îi părea doar o crestătură. Era 
limpede că baronul era în toane proaste, și pe bună 
dreptate. Erau rămășițe umane împrăștiate prin grădina 
lui. 

- Spune-mi, pui, cu toată intuiţia şi clarviziunea ta, 
zise el, cu brațele pe lângă corp, nu ai văzut o hoardă de 
ni mere coborând să îmi distrugă grădinile? 

- Ca să fi văzut asta ar fi trebuit să fie cu adevărat utilă, 
comentă Hymel, încrucișându-și bratele peste piept. 

Peste umărul lui l-am văzut pe Grady holbându-se la 
ceafa lui de parcă îi venea să-i zboare capul de pe umeri. 

- Și, în afară de nişte trucuri de salon și instincte bune, 
nu prea se pricepe la altceva, vere. 

Claude își întoarse brusc capul spre Hymel. 


- Taci din gură! 


Hymel se îmbujoră. Îi plăcea să dea din gură, dar ştia 
că ceea ce făceam nu avea de-a face cu trucuri de salon 
sau cu iluzii. Doar se purta ca un ticălos, ca de obicei. 

Așa că l-am ignorat, ca de obicei. 

Claude se întoarse cu fața spre mine. 

- Lis? 

- Nu așa funcționează, i-am amintit eu. Ştii... 

Am tresărit când Claude s-a năpustit în față şi și-a 
trecut brațul peste masă. Paharul cu apă şi farfuria cu 
sendvişuri triunghiulare zburară pe podelele din lemn 
dur. 

Am rămas cu gura căscată din cauza surprinderii 
holbându-mă la mizeria de pe podea. Lui Claude îi sărea 
repede țandăra. Aşa se întâmpla cu cei mai mulți 
caelestia. ÎL mai văzusem azvârlind pahare o dată sau de 
două ori. Sticle de vin scumpe se spărseseră de podea de 
mai multe ori, dar nu se purtase niciodată aşa cu mine. 

- Da, şuieră Claude la doar câţiva centimetri de fața 
mea, apăsându-și mâinile de masă. 

L-am văzut pe Grady dând să înainteze, dar s-a oprit 
când am clătinat scurt din cap. 

- Stiu că nu aşa funcţionează. Nu poţi vedea nimic ce 
are de-a face cu Preainalţii, dar... Mă privi drept în ochi și 
adăugă: Dar mai ştiu şi că lucrurile nu stau tot timpul 
așa. Uneori, ai parte de impresii vagi. Și mai ştiu că nu 
poți vedea lucrurile în care eşti implicată. 

Mi-am înfipt degetele în poalele rochiei când mi-am 
dat seama de un lucru. Noaptea trecută văzusem ce avea 
să se întâmple cu Muriel și cu Lord Thorne: sângele 
împroșcat pe florile de glicină. Nu îmi trecuse prin minte 
la momentul cu pricina. Să fi fost, oare, din cauză că era 


implicat Lord Thorne? 


- Deci spune-mi, pui, zise el zâmbind, trezindu-mă la 
realitate. Sau cel puţin încercă să zâmbească. Era mai 
degrabă o grimasă. Ai fost implicată în asta? 

- Nu! am strigat eu, holbându-mă la el șocată. Nici 
măcar nu era din cauză că, într-un fel, chiar eram 
implicată în ceea ce se întâmplase noaptea trecută, ci 
pentru că ar fi crezut că aveam de-a face cu afurisitele de 
ni mere. Nu am avut de-a face cu ele, am adăugat. Nici 
măcar nu știam că sunt ni mere în Archwood. 

Baronul mă privi cu atenţie preț de câteva clipe, după 
care se împinse în masă. lacâmurile rămase pe ea 
Zornăiră. 

- Nu sunt nimere în Archwood, zise el, cu nările 
umflate, făcând un pas în spate şi aproape călcând în 
mâncare. Dar sunt câteva în Primvera. Probabil de acolo 
au venit. Se holbă la mizeria pe care o provocase și se 
îmbujoră. În orice caz, zise el, vârându-și în pantaloni 
partea scoasă a cămăşii, e limpede că nimerele erau 
supărate pe ceva din grădină. 

Mai degrabă, erau supărate pe cineva. 

- Asigură-te că magistratul îşi face treaba, îi spuse lui 
Hymel, după care se opri şi veni spre locul în care 
ședeam. Înghiţi în sec în timp ce se holbă în jos la mine. 
Îmi pare rău că mi-am pierdut cumpătul! N-ar fi trebuit 
s-o fac. Nu e din cauză că eram mânios pe tine. 

Nu am spus nimic, privindu-l cu precauţie. 

Expiră apăsat. 

- Pot să-ți aduc altă farfurie cu mâncare. 

Baronul părea a se căi cu adevărat. Nu că asta i-ar fi 
justificat răbufnirea. 

- E în regulă, am spus, zâmbind, pentru că trebuia să 


fie aşa. 


Baronul ezită. 

- Ba nu, e... Se opri și trase adânc aer în piept. Îmi pare 
rău, repetă, după care se îndreptă spre ușă, oprindu-se să 
vorbească cu Grady. Te poţi asigura că vor curăța aici? 

Grady încuviinţă din cap. 

M-am ridicat când uşa s-a închis în urma baronului și 
a verişorului lui şi m-am întors spre dezastrul de pe 
podea. 

- Mă ocup eu, zise Grady cu voce aspră, apropiindu-se 
de masă. 

- E mâncarea mea. 

Am îngenuncheat și am început să adun bucăţile de 
şuncă şi de brânză împrăștiate. 

- Nu înseamnă că nu pot ajuta. Grady îngenunche în 
fața mea şi ridică farfuria. Ce risipă de mâncare bună! 

Am încuviinţat din cap în timp ce am așezat câteva 
dintre bucăţi pe farfuria pe care o ţinea în mână, 
gândindu-mă că într-o vreme am fi mâncat amândoi 
mâncare căzută pe jos și călcată în picioare fără să clipim. 

Am găsit o roşie și m-am crispat când am simtit-o 
umedă și alunecoasă. 

- E prost dispus, nu-i așa? 

- Puțin spus, Lis. Maxilarul i se mișcă în timp ce adună 
bucăţile de sticlă și le puse pe masă. Nu a fost în regulă, 
adăugă el. 

- Stiu. L-am privit scurt în ochi. Nu e amantul meu, i- 
am amintit. 

- Dar ce e? Șeful tău, care uneori e prea prietenos cu 
tine? 

- Nu, e şeful meu care se preface a fi mai mult decât e. 

Probabil că într-adevăr îşi dorea să fie, adică să simtă 


mai mult pentru mine. 


- Tot nu înseamnă că e în regulă. 

Am încuviințat din cap, apucând ultima bucată de 
mâncare și aşezând-o pe farfurie în timp m-am ridicat. 

- Dar nu se întâmplă în fiecare zi să năvălească ni mere 
în grădinile tale. 

Grady pufni. 

- Slavă zeilor pentru asta! exclamă el și luă o bucată de 
pâine. M-aş fi scăpat pe mine dacă aș fi fost pe zid și le-aş 
fi văzut venind. 

- Ba nu ai fi făcut-o. 

Se holbă la mine, cu sprâncenele ridicate. 

- Bine, am spus, râzând, ai fi făcut-o şi după aceea te-ai 
fi luptat cu ele. 

- Ba nu, aș fi făcut-o și apoi aş fi luat-o la fugă sau m- 
aș fi scăpat pe mine în timp ce alergam, singurul lucru 
rezonabil de făcut când te confrunţi cu lucruri precum 
ni merele. 

Clătinând din cap, am apucat ultima bucăţică de 
mâncare şi am pus-o pe farfuria pe care o ţinea Grady. 
Am dat să mă ridic, dar am observat o porţiune de piele 
de un maro-roşiatic intens pe braţul lui Grady, chiar sub 
încheietură. Am dat să-l iau de mână, însă m-am oprit. 
L-am privit în ochi. 

- Ce-ai păţit la braţ? 

- Poftim? mă întrebă el şi își plecă privirea. Ah! E o 
nimica toată. Făuream o lamă nouă, mi-a alunecat mâna. 
M-am apropiat prea tare de căldură. 

- Zeilor mari, Grady! Pare dureroasă. le-ai dat cu 
ceva? Mi-au venit numaidecât în minte diferite 
cataplasme care puteau fi folosite. Aş putea..., am dat să 


ZIC. 


- M-am dat deja cu ce mi-ai preparat data trecută. 
Vezi? Își înclină brațul spre lumină. Luciul ăla? E de la 
preparatul tău cu aloe. 

- Trebuie să pui mai mult. I-am luat farfuria și am 
așezat-o pe masă. Şi ar trebui să o acoperi când ești afară, 
mai ales când lucrezi în atelier. 

- Da, mamă, răspunse Grady sec. 

În timp ce i-am privit rana, mi-am adus aminte de un 
lucru. 

- Ai vorbit cu Claude să-i iei locul fierarului? Danil ar 
trebui să se pensioneze curând, nu-i așa? Și după cele 
întâmplate cu Jac... 

- Nu am vorbit cu el, zise Grady şi se întoarse cu 
spatele la mine. 

Am mijit ochii. 

- Dar o vei face, nu? 

Ridică dintr-un umăr. 

- Îl pot întreba eu... 

- Nu o face! zise Grady şi se întoarse cu faţa spre mine. 

- De ce nu? am ripostat, încrucișşându-mi brațele. Te 
pricepi la asta... 

- Mă pricep la ce fac acum. 

- Aşa e, dar chiar îţi place să lucrezi cu fier și oțel. Rar 
se întâmplă să se priceapă cineva la un lucru pe care îl 
face cu plăcere. L-am privit jucându-se cu centura de 
piele care îi străbătea pieptul, de care era agăţat unul 
dintre pumnalele pe care ştiam că îl făurise singur. 
Trebuie să-l întrebi pe Claude. Nu te va refuza, am 
adăugat. 

- Stiu. O voi face. Tăcu preţ de o clipă. N-o să-ți placă 
deloc ce-o să-ți spun, dar probabil ar trebui să nu mai 


mergi în grădini o vreme. 


- Da, probabil. 

Am traversat încăperea, rochia agăţându-mi-se de 
tocuri. M-am holbat pe fereastră, și gândurile mi se 
întoarseră la senzaţia aceea stranie care mă încercase 
noaptea trecută. Cum că ar fi trebuit să-i rămân alături. 

Încă o simţeam, ca pe o umbră în adâncul minţii. Că ar 
fi trebuit să fiu afară. 

Cu el. 


Unde-mi era locul. 


CAPITOLUL 12 


În zilele care urmară, lucrurile se calmară la conac și în 
Archwood. Nu mai fuseseră atacuri de-ale ni mmerelor sau 
veşti despre Cavalerii de Fier şi prințesa din Ținutul de 
Vest, nici nu am descoperit alți gardieni implicaţi în 
comerțul de pe piaţa-fantomă. 

Lucrurile decurgeau normal. 

Petreceam timp în grădină şi cu Naomi, iar seara 
stăteam cu Grady. Mă alăturam lui Claude în timpul 
cinelor şi o călăream pe Iris pe pajiștile dintre conac și 
oraş, şi m-am desfătat cu toate aceste lucruri, ca o plebee 
cuminte ce eram. 

Dar în fiecare noapte mergeam în grădină şi încercam 
să mă conving că nu o făceam din cauza lui. Că nu eram 
acolo pentru că speram să-l găsesc pe lordul Preainalt 
printre florile de glicină. Că nu avea nimic de-a face cu 
senzaţia stranie care mă bântuise pe măsură ce zilele se 
preschimbaseră în săptămâni. 

Lord Thorne nu se întorsese, însă sentimentul acela 


care mă încercase când ne întâlniserăm prima dată 


persista. Ştiam că aveam să-l revăd. 

În noaptea aceasta însă, rămăsesem în odăile mele, 
nesimțindu-mă în stare de socializare. Eram într-o 
dispoziţie stranie, pe care nu o puteam descifra. Singură, 
îmi petrecusem o mare parte din seară privind spiritus 
plutind peste gazon şi pătrunzând în grădini, în timp ce 
zumzetul muzicii de pe gazon urmase briza caldă. Ba 
chiar mă dusesem la culcare la o oră nejustificat de 
timpurie, dar mă trezisem brusc, cândva înainte de 
miezul nopţii, cu inima bătându-mi năvalnic în piept. 
Aveam impresia că mă trezisem dintr-un coşmar, dar nici 
măcar nu eram convinsă că dormisem îndeajuns încât să 
Visez. 

Asta se întâmplase cu o jumătate de oră în urmă, şi, 
neputând să adorm la loc, m-am aşezat pe scaun, cu o 
carte închisă în poală, privind spirits. Am cercetat din 
nou senzația aceea stranie care persista, aşa cum făcusem 
de atâtea ori de când îl văzusem ultima dată pe Lord 
Thorne. Pur și simplu, nu reușeam să-l descifrez și îmi 
stăruia în minte. Oare de ce crezusem că ar fi trebuit să-i 
rămân alături când sosiseră ni merele? Nu era ca și cum i- 
aş fi fost de ajutor, doar dacă nu cumva le-ar fi înfricoșat 
tipetele mele. 

De ce mă simțeam de parcă... locul meu nu mai era 
acolo unde mă aflam acum? Mai mult decât de obicei? 
Începeam să cred că de aceea eram în starea asta... 

Am tresărit când se auziră câteva bătăi tari în ușă. M- 
am răsucit spre uşă chiar pe când l-am auzit pe Grady 
strigând: 

- Lis? Eşti acolo? 

- Vin acum. M-am ridicat, strângându-mi mai tare 


cordonul halatului. M-a cuprins îngrijorarea când am 


străbătut spaţiul îngust şi am deschis ușa. Îmi veneau în 
minte doar două motive pentru care Grady ar fi venit în 
odăile mele la ora asta din noapte. Uneori, doar ca să 
dormim împreună când nu putea dormi - o metodă de 
alinare născută din toți acei ani în care făcuserăm asta și 
care ne ajuta, pentru că nici unul din noi nu dormea prea 
bine. Celălalt motiv putea fi, ei bine, potenţial stresant. 

Grady era singur pe coridorul slab luminat. 

- Te-a chemat baronul. 

Umerii mi se încordară. 

- La naiba! am bombănit, fără să mai pierd vremea 
schimbându-mă în veșminte mai potrivite. Am ieşit pe 
coridor și am închis uşa în urma mea, ridicându-mi 
privirea spre Grady. Ştii de ce? l-am întrebat eu. 

- Nu, răspunse el. Știu doar că era în solariu când a 
venit Hymel și l-a luat deoparte. A lipsit circa o jumătate 
de oră, apoi s-a întors şi mi-a spus să te chem. 

Mi-am mușcat buza de jos. Când venea vorba despre 
Claude, opţiunile erau într-adevăr nelimitate, dar mă 
îndoiam serios că ar fi vrut să iau parte la festivitățile care 
aveau loc la ora aceea. 

Grady mă conduse prin încăperile dosnice ale 
conacului, cele pe unde se perindau doar angajaţii și cei 
care nu voiau să riște să se întâlnească cu alţii. Am ajuns 
în anticamera mică din spatele sălii mari. 

Erau mai mulți oameni în anticameră, însă m-am 
concentrat asupra lui Claude. Nu-l mai văzusem de la 
criza de furie pe care o avusese, şi, când privirile ni s-au 
întâlnit, m-am întrebat dacă și el se gândea la asta, pentru 
că era roşu în obraji. Și nu credeam că avea de-a face cu 
blonda tolănită în poala lui. Femeia avea o privire 


pierdută când Claude o lovi uşor peste șold, îndemnând- 


o să se ridice. Blonda alunecă cumva spre partea liberă a 
divanului, ceea ce-mi lăsă impresia că savurase prea mult 
din vinul combinat cu laudanum care li se servea adesea 
celor mai apropiați prieteni ai baronului. 

- Cum te simţi, pui? mă întrebă baronul pe când mă 
duceam spre el. 

Am simțit numaidecât duhoarea greţos de dulceagă a 
uleiului de miazănoapte și a trebuit să mă abţin de la o 
tiradă. 

- Bine. Ce se întâmplă? 

- Nu sunt sigur. Avem oaspeţi neașteptaţi, îmi spuse el, 
îndepărtându-se de divan cu paşi lenți. Pe când Grady se 
apropie de noi, continuă cu voce joasă: Un membru al 
curții regale a cerut adăpost pentru el și alte trei persoane 
în seara asta. 

Fiecare părticică din mine se încordă. Membrii curtii 
regale erau deseori cancelari. 

- E neobișnuit. 

- Sunt de aceeași părere. Ne-am îndepărtat de cei din 
încăpere, şi adăugă: Nu vrea să spună de ce a venit, 
pretinzând că va vorbi cu mine dimineaţă, când... 

- Când ce? am întrebat eu, întrucât Claude se 
întrerupsese în mijlocul frazei. 

- Când, în cuvintele lui, „voi avea mintea clară“ sau 
ceva asemănător. 

Claude se îmbujoră şi mai tare, eu înțelegând brusc de 
ce era roșu în obraji. Şi eu aș fi fost stingherită dacă ar fi 
sosit un cancelar cu afaceri potenţial importante de 
discutat, iar eu aș fi fost prea beată sau drogată pentru 
asta. Îşi drese glasul și își ridică bărbia. 

- Aș vrea să te duci la el și să vezi dacă poți afla 


motivul pentru care a venit. 


Conştientă de cei din jurul nostru, i-am spus încet: 

- Nu poţi aştepta până mâine-dimineaţă, când vei afla 
singur? 

- Nu așteptarea mă va stresa toată noaptea, ci faptul că 
nu voi şti ce vrea până să ne întâlnim. Trebuie să fiu 
pregătit pentru această întâlnire, zise el, şi mi se păru de- 
a dreptul înspăimântat de gândul acesta. Ştii deja cât de 
greu îmi e să dorm, adăugă. 

Tuturor ne era greu să dormim, dar mă îndoiam că 
baronul ştia asta. 

- Mă... Își plecă ușor capul și îmi dădu o şuviţă de păr 
de pe umăr. Mă tem că aduce veşti de la tronul regal... De 
la rege. S-ar putea să fi... întârziat puţin cu dările 
trimestriale. 

- Fir-ar să fie! am bombănit. 

Claude izbucni într-un chicot destul de ascuţit, iar eu 
am ridicat din sprâncene, holbându-mă la el. 

- Scuze, murmură el, şi buzele-i zvâcniră. Am nevoie 
de ajutorul tău special, pui. 

Ba avea nevoie să se răsfeţe mai puţin cu petrecerile lui 
și să nu mai cheltuiască bani pe flecușteţe neimportante. 

Însă cei care depindeam de el și de abilitatea lui de a 
rămâne în toate minţile nu aveam nevoie să se surescite și 
mai tare. Probabil că atunci ar fi fumat și mai mult ulei de 
miazănoapte și ar fi ajuns un găgăuță până să vorbească 
cu cancelarul curții regale. lar dacă avea legătură cu 
faptul că nu își plătise dările trimestriale, Claude trebuia 
să fie în cea mai bună formă, pentru a putea stărui pentru 
îngăduinţă și iertare. 

- În regulă, am oftat. O voi face. 

Îmi zâmbi larg. 


- Mulţumesc... 


- Dacă îmi promiţi că te duci la culcare, l-am întrerupt 
eu. Trebuie să te odihneşti. 

- Desigur, încuviinţă el prea repede. Așa am de gând. 

L-am privit cu atenţie. 

- Jur, adăugă el, un mănunchi de păr închis la culoare 
căzându-i peste frunte. Vreau să fiu la fel de revigorat 
precum lenjeria aerisită... Chicoti din nou, de data asta 
amuzat de el însuși. Voi dormi foarte curând. 

- Ai face bine, l-am avertizat. 

- Eşti o nestemată rară! exclamă, sărutându-mă scurt 
pe frunte. Distracţie plăcută, Lis! 

Baronul mă bătu din nou uşor pe umăr, iar eu m-am 
întors cu spatele la el, înainte să fac ceva nesăbuit, cum ar 
fi fost să dau cu el de pământ. 

Cu Grady în urma mea, am străbătut anticamera și am 
zărit-o pe Naomi. M-a privit scurt în ochi când am trecut 
pe lângă ea. Am aruncat o privire spre Claude, iar ea își 
dădu ochii peste cap, dar încuviință din cap. Nu era 
prima dată când trebuia să se asigure că baronul ajungea 
în pat singur. Se întoarse spre Claude, și un râset i se 
desprinse de pe buze: un sunet frumos, dar am auzit 
bruma de enervare din el. Din cine ştie ce motiv, mi-am 
amintit de prima oară când mi se ceruse să fac orice era 
nevoie ca să mă asigur că aveam să obţin orice îşi dorea 
Claude, lucru care presupusese să mă comport ca o 
curtezană. Naomi fusese cea care mă luase deoparte, care 
îmi sporise cunoștințele limitate pe care le aveam despre 
diversele niveluri de intimitate și mă pregătise pentru ce 
urmase. La urma urmei, fusesem virgină până să-l 
cunosc pe Claude şi avusesem parte doar de câteva 
pipăieli pe fugă, care se sfârşiseră cu mine auzind lucruri 


pe care îmi dorisem să nu le fi auzit. 


Însă Naomi mă mai pregătise într-o privinţă, lucru de 
care nici măcar Claude nu știa: felul în care putea fi 
folosit noaptea-lungă. Grady avea mereu un săculeț mic 
cu noaptea-lungă în buzunarul de la piept al tunicii. Cu 
ajutorul prafului, puteam alege întocmai până unde 
voiam să se ajungă. 

Din păcate, de cele mai multe ori, foloseam noaptea- 
lungă, iar în noaptea aceasta avea să se întâmple la fel. 

- Trebuie să trec pe la Maven, i-am spus lui Grady 
când am ieşit din anticameră. 

Umerii i se încordară, dar încuviință din cap. Am 
intrat pe un alt coridor îngust şi mai puţin circulat şi ne- 
am oprit în faţa unei uşi de lemn rotunjite dintr-un alcov. 
Ca întotdeauna, silueta înveșmântată a lui Maven cea 
căruntă a răspuns când am bătut la ușă. Am intrat în 
odaia ei luminată de lumânări, iar Grady rămase pe 
coridor, cu maxilarul atât de încordat, încât nu m-ar fi 
surprins dacă aveau să-i crape molarii. 

Am aruncat doar o privire în jur și mi-am dat seama că 
Maven mă așteptase, ceea ce însemna că Claude sau 
Hymel o anunțaseră deja. M-am enervat. Ce-ar fi făcut 
Claude dacă aș fi refuzat? 

Dar de ce ar fi crezut că aș fi făcut așa ceva? Nu-l 
refuzam niciodată. Rareori îmi trecea prin minte să o fac, 
pentru că aşa mă asiguram că eram neprețuită pentru 
baron. Aşa mă asiguram că eu și Grady nu aveam să mai 
sfârşim vreodată înapoi pe străzi. Prin urmare, nu ştiam 
prea bine pe cine ar fi trebuit să fiu mai supărată: pe mine 
sau pe el. 

Odaia lui Maven era mai degrabă o încăpere de 
pregătire, prevăzută cu toate cele necesare: o cadă cu 


picioare în formă de gheare plină cu apă aburindă, 


înmiresmată, perii și rafturi pline cu veșminte. Exista și o 
masă îngustă unde aveau loc pregătiri mai intense: 
epilarea și îndepărtarea părului de pe corp, mai puţin cel 
care îmi creștea pe scalp. Claude îl prefera lung, așa că 
acum îmi venea până în talie. Nu mă deranja părul lung 
de pe cap, dar, dacă aveam să mă hotărăsc vreodată să 
plec de acolo, nu aveam să mă mai ating de vreun fir de 
păr de altundeva de pe corp. Din fericire, părul de pe 
corp fusese deja îndepărtat, ca de obicei. 

M-am îndreptat spre cadă, dezbrăcându-mă în tăcere. 
Maven nu era cunoscută ca fiind guralivă. Nu vorbi 
deloc. Nici măcar o dată în timp ce cămașa de noapte îmi 
alunecă de pe umeri, peste şolduri sau când am intrat în 
cadă și m-am îmbăiat. Doar aşteptă, ţinând un prosop cu 
degetele-i încovoiate, cu privirea umedă, dar alertă. 

Naomi îmi spusese cândva că Maven era bunica 
baronului, din partea tatălui, dar Valentino, o altă 
concubină, îmi zisese că era văduva unui fost îngrijitor. 
Lindie, una dintre bucătăresele conacului, pretindea că 
Maven fusese amanta unuia dintre baronii anteriori, dar 
eu eram de părere că era un spectru care reuşise cumva 
să își păstreze carnea pe oase. M-am uitat scurt la pielea 
subțire ca hârtia de pe antebraţele ei. Abia de reușise să îşi 
păstreze carnea pe oase. 

După ce am terminat cu îmbăiatul, m-a șters cât mai 
apăsat posibil. Maven nu era cunoscută nici pentru 
blândeţea ei. Am rămas locului, goală, cu degetele de la 
picioare încovoiate, în timp ce ea se duse târșâit spre raft. 
Umerașele se ciocniră unele de altele, zăngănind, în timp 
ce Maven căută prin veșminte, scoțând până la urmă un 
halat de o nuanţă între azuriu şi albastru. Nuanţa cerului 


senin din Ţinutul de Mijloc. 


Mi-am vârât braţele în halat și nu m-am mişcat în timp 
ce îmi legă cordonul atât de tare, încât materialul îmi 
pătrunse pielea moale din talie. Am aruncat o privire 
scurtă în oglinda cu suport, care îmi confirmă ceea ce 
ştiam deja: decolteul în V era absurd de adânc, iar halatul 
era mai degrabă transparent decât opac. Dacă aș fi fost 
într-o lumină mai puternică, s-ar fi distins şi nuanţa pielii 
din jurul sfârcurilor. 

Mi-am înăbuşit un oftat și m-am dus spre taburet; m- 
am aşezat pe el, pentru ca Maven să îmi poată scoate 
toate agrafele cu care îmi prinsesem părul. Apoi, mă 
pieptănă, trăgându-mi capul pe spate cu fiecare mișcare. 
Mi-am înfipt unghiile în palme pe durata întregului 
proces; eram convinsă că aveam să rămân pe jumătate 
cheală curând. La sfârșit, nu trecuse mai mult de o oră. 
Îmi deschise ușa, şi m-am alăturat din nou lui Grady pe 
coridor. Ea nu mă urmă. Își încheiase sarcina din noaptea 
aceea. 

Eu şi Grady nu am spus nimic până am ajuns pe 
coridorul tăcut care ducea spre diversele aripi ale 
conacului. Slavă zeilor, calea ne era luminată doar de 
lumina slabă a lunii ce pătrundea prin ferestre. 

Răsucind cordonul pe după degete, m-am holbat în 
faţă, inspirând aerul plin de aroma capritfoiului ce 
înflorea de-a lungul zidurilor conacului şi gândindu-mă 
la celelalte dăţi în care mi se ceruse să îmi folosesc 
abilitățile. De obicei, era vorba despre un alt baron sau un 
alt membru al aristocrației aflat în vizită. Intuiţia mă 
putea avertiza de regulă dacă se putea avea încredere în 
vizitator sau dacă punea ceva la cale. Puteam chiar să 


simt mai mult de atât, dacă voia Claude. Îi plăcea să ştie 


ce anume îi motiva pe ceilalți, pentru a se folosi de 
informaţia cu pricina în potenţialele învoieli dintre ei. 

- Poftim, spuse Grady în cele din urmă, vârându-şi 
mâna în buzunarul de la piept al tunicii și înmânându-mi 
un săculeţ mic cât o monedă. 

Amuzamentul care i se citea de obicei în ochii căprui 
adânci era de nevăzut, la fel și gropițele cu un farmec 
copilăresc care îl scoseseră din multe belele pe când 
fuseserăm mai tineri. 

- Află ce trebuie și ieşi de-acolo. 

Mi-am plecat privirea spre săculețul negru ce conţinea 
noaptea-lungă. Ţintele lui Claude nu își dădeau niciodată 
seama că fuseseră drogate. Noaptea-lungă nu avea nici 
miros, nici gust. 

- Ai văzut cine a venit? 

- Nu. Ştiu doar care e odaia, dar presupun că e un 
cancelar. Nările i se umflară. Nu-mi place ce se întâmplă, 
Lis. 

- Ştiu. Am apucat săculețul și l-am vârât în buzunarul 
halatului. Dar n-ar trebui să-ţi faci griji. Voi ţine lucrurile 
sub control. 

Clătină din cap, strângând din buze în timp ce am mai 
înaintat puţin, cu mâna pe mânerul sabiei. Ne-am 
apropiat de aripa de est, care dădea spre curți şi secțiunile 
din grădini în care înfloreau trandafirii. Odăile de aici 
erau foarte impunătoare, rezervate doar pentru cei pe 
care baronul voia să-i impresioneze. 

Mi-am ridicat privirea spre Grady. Mușşchiul 
maxilarului îi zvâcnea. 

- Înţelegi că nu sunt nevoită să fac asta. Că aleg să o 
fac. 


Grady ridică din sprâncene. 


- Serios? 

- Da. Aş fi putut refuza. Claude nu m-ar fi obligat să o 
fac, şi, dacă nu vreau ca lucrurile să evolueze, voi folosi 
noaptea-lungă după ce aflu de ce a venit. Să sperăm că nu 
e din cauză că a întârziat cu plata dărilor, pentru că chiar 
nu avem nevoie să ne facem griji și în privinţa asta, am 
spus eu. Noaptea asta nu diferă cu nimic de oricare alta. 

Muşchiul maxilarului îi zvâcnea în continuare. 

- O spui de parcă n-ar fi mare lucru. 

Mi-am încrucișat braţele peste piept şi mi-am întors 
privirea dinspre el. Adevărul e că întâlnirile de genul 
acesta erau complicate, pentru că uneori nu erau mare 
lucru, iar alteori îmi plăceau atingerile. Nu era ca și cum 
cei pe care-i întâlneam în astfel de circumstanţe erau 
mereu oameni răi și odioşi. Deseori, erau fermecători şi 
interesanti şi... îi puteam atinge fără vina pricinuită de 
faptul că vedeam sau simţeam lucruri pe care probabil că 
voiau să le ţină ascunse. Puteam să dau vina pe Claude și, 
da, ştiam cât de greşit era. În adâncul meu, știam că 
purtam la rândul meu o parte din vină. În orice caz, 
jeșeam din astfel de întâlniri nevătămată şi doar de câteva 
ori simţisem lucruri a căror amintire am simţit că nu 
aveam să o mai şterg vreodată. 

Ne-am pus din nou în mişcare. Se auziră doar sunetul 
cizmelor lui și fâșâitul halatului meu pe podeaua de 
piatră până am ajuns la o ușă dublă. 

- Am ajuns, spuse Grady încet. Dacă se întâmplă 
ceva... 

- Tip, i-am spus, lucru pe care nu-l făcusem până 
atunci. 

Grady se apropie de mine şi își puse o mână pe braţul 


Meu. 


- Ai grijă! şopti el. Te rog! 

Mi se strânse inima. 

- Voi avea. l-am zâmbit şi am adăugat: Va fi în regulă. 

Grady se crispă. 

- Tot spui asta. 

— Şi poate că vei începe să mă crezi. 

— Sau poate că vei începe tu să te crezi. 

M-am încordat. Mă lovi un amestec straniu de 
senzații - confuzie şi o emoție care îmi opări 
măruntaiele —, care mă făcu să mă întreb dacă nu cumva 
ar fi trebuit să nu fiu împăcată cu ceea ce se întâmpla. 
Dacă nu cumva ştiam deja răspunsul, iar vorbele mele 
erau doar o bravadă falsă şi o evitare. M-am întors 
dinspre el, destul de tulburată, dar nu era momentul 
pentru o introspecţie profundă. 

Pentru că eram deja puţin agitată. Aşa se întâmpla de 
fiecare dată când făceam asta. Îmi plăcea să cred că 
oricine s-ar fi simtit la fel, deoarece nu ştiam niciodată ce 
se afla de cealaltă parte a zidurilor. N-am mai pierdut 
vremea, ci am apucat mânerele de aur ornate. Descuiate, 
aşa cum era de aşteptat. Am pătruns într-o anticameră 
luminată de o singură lampă aşezată lângă un divan cu 
șezut lat. Am închis ușile după mine fără ca acestea să 
scoată vreun unet. Am ezitat doar preţ de câteva secunde, 
cât am privit în jur. Era gol, cu excepţia mobilierului 
luxos acoperit de materiale scumpe și sculptate din lemn 
neted şi lucios, însă se simţea... o prezenţă. 

O energie tangibilă care îmi acoperi pielea şi mă făcu 
să mă zbârlesc toată. Mi se uscă gura când m-am întors 
spre arcada rotunjită ce ducea în odăile de dormit. 


Jucându-mă în continuare agitată cu cordonul, am 


înaintat, chiar dacă mă încercă din nou senzația aceea de 
neliniște. 

Am presupus că cel care se afla aici se aștepta să aibă 
companie. Eram convinsă că Claude se asigurase de asta. 
La urma urmei, ușa fusese descuiată. Dar nu am auzit 
nimic când am intrat în odaia de dormit întunecată. Am 
încetinit, lăsând ca vederea să mi se adapteze la întuneric. 
Am înaintat încet, reușind să disting ușa care ducea spre 
odaia pentru îmbăiat lăsată uşor întredeschisă. Podeaua 
și pereţii erau la rândul lor îmbibaţi de putere. Fiori mici 
îmi străbătură pielea. Inima începu să-mi bată și mai iute. 
Cunoşteam sentimentul care mă încerca, și se simțea și 
un miros în odaie. O aromă fadă, lemnoasă, care îmi 
amintea de... 

Dintr-odată, n-am mai putut vedea uşa de la odaia 
pentru îmbăiat. În încăpere se făcu întuneric beznă, 
orbindu-mă, lucru... deloc normal. Am dat să fac un pas 
în spate. 

O suflare de aer cald îmi mișcă marginile halatului. 
Am lăsat din mână cordonul și am încremenit, ținându- 
mi răsuflarea. Am simţit furnicături pe ceafă. Aerul din 
încăpere se schimbă, devenind mai dens şi electrizat, 
ducându-mă cu gândul la atmosfera de dinainte să 
fulgere. 

Nu eram singură în întunericul desăvârșit și nefiresc. 
Am dat afară aerul din plămâni într-o suflare sacadată, 
simțind o senzaţie acută de conștientizare apăsându-mă 
în partea dreapta, pe toată lungimea corpului. Era ca şi 
cum aș fi stat brusc prea aproape de niște flăcări deschise. 
Instinctul mi se declanșă, nu alimentat de abilitățile mele, 
ci de nevoia pură de supraviețuire. Îmi urla să fug de- 


acolo. 


Am dat să spun ceva sau poate să tip, dar, înainte să 
reuşesc să rostesc un sunet măcar, un braț mă cuprinse 
pe după mijloc şi mă trase, lipindu-mi spatele de un zid 
de mușchi tari. Cineva mă ridică până n-am mai atins 
podeaua, până picioarele îmi atârnau la câţiva centimetri 
deasupra ei. 

Nu cunoşteam nici un muritor care să mă poată sălta 
cu atâta ușurință, ceea ce putea însemna un singur 
lucru... 

- Am două întrebări, şi ai face bine să răspunzi sincer 
la ambele, îmi zise tărăgănat o voce groasă, cu o cadență 
aproape relaxată, însă pe un ton jos, de avertizare, în 
timp ce o mână caldă și bătătorită mă apăsă pe piele chiar 
deasupra sânilor, împingându-mi spatele spre... pieptul 
cuiva. Ce cauţi în odăile mele? mă întrebă, iar răsuflarea 
lui îmi suflă șuviţele de păr de pe tâmplă. Și îţi dorești, 


cumva, să mori? 


CAPITOLUL 13 


Un Preaînalt. 

Baronul mă trimisese în odăile unui afurisit de 
Preaînalt. 

Și nu orice Preaînalt, ci chiar el. 

Lord Thorne. 

L-am apucat de antebraţ și am simţit un material fin şi 
curat. Nu mă strângea nici pe departe cum o făcuse 
Muriel când mă apucase, dar tot mă străbătură valuri de 
panică. 

- Nu e un răspuns, mă mustră Lord Thorne încet. 


Apoi, se mişcă. 


Mă țintui din doi pași cu obrazul lipit de perete şi 
braţele prinse. Avea o forță înspăimântătoare, iar inima 
începu să-mi bată cu frenezie. M-am împins în el, 
încercând să ajung cu picioarele pe podea. Se împinse la 
rândul lui în mine, întemnițându-mă cu corpul lui. 

- Aș zice să încerci din nou, zise el, frecându-și obrazul 
de al meu. Ai parte de o ofertă foarte rară și foarte 
generoasă. Îţi sugerez să nu o irosești. 

- Eu sunt, am spus eu. Ne-am... 

- Ştiu că tu ești, mă întrerupse el, iar eu am făcut ochii 
mari, dar asta nu-mi răspunde la întrebări, na laa. 

Îmi luă o clipită să îmi amintesc. 

- Am fost trimisă la tine. 

- De către cine? l-am simţit brațul cu care îmi 
cuprinsese talia mișcându-se şi mâna răsfirându-i-se 
peste mijlocul meu, în lateral, degetele-i apăsând halatul 
subțire. 

- Baronul Huntington. A zis că așteptai companie. 

Lord Thorne înlemni în spatele meu. Nici măcar nu-i 
simțeam pieptul umflându-se. 

- Ba nu aşteptam pe nimeni. 

Am închis ochii, furibundă. Claude, afurisitul naibii! 
Fra chiar atât de drogat sau de beat încât nu-i trecuse 
prin minte să mă avertizeze că mă trimitea la un lord 
Preaînalt și nu la un cancelar? Sau să-l pregătească măcar 
pentru sosirea mea? Dacă nu aveam să mor în noaptea 
asta, se prea poate să-l ucid eu pe Claude pentru asta. 

Am simţit mâna de deasupra pieptului mișcându-se - 
aceeași mână pe care o văzusem incinerând un 
Preaînalt - înspre baza gâtului meu. 


- Şi? 


Am clipit, confuză, în timp ce degetele de la picioare 
mi se încovoiară în aer. Şi... ce? 

Începu să își miște degetul mare şi arătătorul pe 
lateralele gâtului meu cu rotiri uşoare, aproape... blânde. 

— Și mai este o întrebare, na laa. 

- Nu-mi spune așa! m-am răstit eu. 

- Dar încă ţi se potriveşte atât de bine, și îmi place să 
văd ce tare te enervează când îţi zic aşa, murmură el, iar 
eu am rămas cu gura căscată. Care e răspunsul la a doua 
întrebare? 

Încă o întrebare? Ce... „Îţi doreşti cumva să mori?“ 
Buzele mi se traseră în spate, în timp ce furia se aprinse 
în mine. 

- Nu, nu îmi doresc să mor. Apoi, îmi ieșiră pe gură 
nişte cuvinte deloc înțelepte. Dar poate că tu vrei. 

- Eu? Își mişcă în continuare degetele, creând o 
fricţiune caldă care era... straniu și tulburător de 
mângâietoare. Sunt curios cum anume îmi doresc eu să 
mor. 

- Sunt una dintre favoritele baronului, am spus. Nu i- 
ar pläcea defel dacă m-ai frânge. 

Lord Thorne rămase tăcut pentru o vreme care mi se 
păru o veşnicie, după care râse. Râse de-a dreptul, un 
sunet adânc şi răgușit care repercută prin mine 
asemănător sunetului aceluia animalic pe care îl scosese. 

— Ei bine, zise el tărăgănat, și degetele de pe gâtul meu 
își încetară mișcările, nu aș vrea să-l nemulțumesc pe 
onorabilul baron. 

În orice altă situaţie, una în care să nu fi fost ţinută la o 
distanță de mai bine de treizeci de centimetri de la sol, aş 
fi apreciat tonul îmbibat în batjocură. 


- Mă interesează, însă, subiectul. Ce ar face baronul? 


Își mută degetele de pe gâtul meu chiar sub adâncitura 
dintre clavicule. Senzaţia pe care mi-o stârni atingerea lui 
acolo şi palma pe care încă şi-o ţinea chiar deasupra 
inimii care încă îmi bătea nebunește îmi ațâță simțurile 
Şi-așa răvăşite. 

- Dacă chiar aș frânge-o... pe una dintre favoritele lui? 
adăugă el. 

Am dat să spun ceva, dar nu am reuşit să scot un 
sunet. Ce ar fi putut face baronul dacă el se hotăra să mă 
rănească? Chiar dacă era caelestia, nu ar fi putut face 
absolut nimic, motiv pentru care era de necrezut că 
Claude mă trimisese la lordul Preaiînalt. 

- S-ar... Am oftat şi am adăugat: S-ar bosumfla. 

Se auzi din nou râsul acela jos, huruind pe spatele și 
posteriorul meu, făcându-mi degetele să mi se încovoaie 
și mai tare. Mă ţinea mult prea aproape. 

- N-aş vrea să se întâmple una ca asta. 

Apoi, Lord Thorne îmi dădu drumul, însă o făcu foarte 
lent. Dureros de lent. Am alunecat pe trupul lui lung, 
foarte lung. Mi-am dat stingherită seama de faptul că 
acum halatul era prins între noi... şi de senzaţia pe care 
mi-o stârnea. Pur și simplu, era copleșitor. Până să ating 
podeaua, picioarele mi se dezgoliră până în dreptul 
coapselor. Din fericire, încăperea era în continuare 
întunecată, dar nu era un întuneric la fel de insondabil ca 
înainte. 

- Ne tot întâlnim în circumstanțe cât se poate de 
stranii, punctă el. Încep să cred că așa vrea soarta. 

- Soarta? Am râs. Crezi în soartă? 

- Tu nu? 

Cum să cred, când știam că viitorul nu era mereu bătut 


în cuie, că orice decizie, oricât de mică sau de 


neimportantă, putea stârni un efect de domino? 

- Nu. 

- Interesant. Își luă mâna dintre sânii mei, dar încă mă 
ținea de mijloc, lipită de trupul lui. 

Trecură câteva secunde, şi mi-am dat seama că își 
mişca mâna de pe curbura taliei, lent, în cercuri, trăgând 
de cordon. 

- Îmi... vei da drumul? 

- Nu știu, zise el o clipă mai târziu. 

M-am holbat la peretele întunecat. 

- Nu știi? 

- Îmi place să te simt lipită de mine. 

În regulă... Nu mă așteptasem la asta. 


- Nu înțeleg cum te-aș putea servi dacă vei continua să 


abis 


mă ţii. 

Își trecu bărbia peste creștetul meu. 

- Aşa mă servești. 

- Nu știu cum e posibil aşa ceva. 

- Dacă ești una dintre favoritele baronului și te-a 
trimis să mă servești, zise el, atunci știi întocmai cum mă 
serveşti în clipa de față. 

Mi-am mușcat buza, dându-mi numaidecât seama că 
intrasem în bucluc, rău de tot, și nu credeam că noaptea- 
lungă avea să mă ajute să ies din situaţia asta. Funcţiona 
pe caelestia, dar nu aveam idee dacă funcţiona pe 
Preaînalţi. Naomi nu o folosise niciodată pe unul. Nu își 
dorise niciodată să o facă. În orice caz, era mult prea 
riscant să încerc să-l droghez pe Lord Thorne. Dacă nu 
avea efect asupra lui şi avea să își dea cumva seama de ce 


încercasem să fac, nu trebuia să-mi fac griji că aş fi putut 


sfârşi pe stradă. Aș fi fost moartă. 


La naiba, nici măcar nu știam dacă abilităţile mele 
funcționau pe un Preainalt. Nici măcar nu încercasem să- 
i pătrund gândurile noaptea trecută și nu mi se arătase 
nimic în prima noapte, dar, ce-i drept, fusesem distrasă. 
Am reuşit să îmi potolesc gândurile și să îmi golesc 
mintea. L-am luat de mână în întuneric. Mintea îmi era 
ca un câmp deschis și gol. 

Am văzut... nimic. Doar alb. 

Și am auzit doar un zgomot de electricitate statică. 

Dar am simţit ușurare: o răbufnire de ușurare proprie, 
pentru că începeam să cred cu adevărat că încă îl puteam 
atinge fără să fiu bombardată de ceva. Mi-am răsfirat 
degetele peste partea de sus a mâinii lui, peste oasele și 
tendoanele-i elegante. Aveam impresia că era un lucru... 
rău şi totuşi bun, însă bun pe termen foarte scurt. 

Noduri de neliniște mi se formară în stomac. Poate că 
trebuia să încerc mai din răsputeri. Sau poate că era din 
pricină că nu mă uitam la el. Mi-am trecut buricele 
degetelor peste încheieturile degetelor. Mâna îi 
încremenise sub a mea. Pielea... îi era atât de dură. 
Știusem că nu avea să se simtă ca pielea unui muritor. 
Carnea unui Preaînalt era diferită. De aceea cele mai 
multe arme nu le puteau penetra pielea, dar nu mă 
aşteptasem să se simtă atât de dură și de netedă. Oare așa 
era peste tot? Adică, chiar peste tot... 

- Te-am rănit? mă întrebă Lord Thorne. 

- Poftim? 

Mi-am tras mâna din a lui. 

- Te-am rănit mai înainte? M-am purtat dur cu tine. 

Mă întrebase același lucru și după ce mă strânsese în 


hambar, dar tot mă luă prin surprindere. 


- Doar m-ai speriat, i-am spus eu cu sinceritate. Dacă 
ştiai că sunt eu, de ce m-ai apucat aşa? Sau așa le apuci 
mereu pe femeile care intră în odăile tale? 

Pufni. 

- Cândva, mă bucuram când femei moi și frumoase 
intrau în odăile mele, așteptate sau nu, dar asta înainte ca 
mai multe dintre ele să fi ajuns în posesia unui pumnal 
de lunea și să intre în odăile mele cu intenţia de a mă face 
să sângerez, ca să se îmbogăţească. 

Presupuneam că, ținând cont de lucrurile pe care le 
trăise recent, şi eu aş fi reacționat mai întâi și aș fi pus 
întrebări mai târziu. 

- Cred că ştii deja că nu mă interesează sângele tău, 
părţile trupești sau... 

- Sămânţa mea? mă întrerupse Lord Thorne. Cred că 
partea asta s-a schimbat de când am vorbit prima oară 
despre asta. 

Am închis scurt ochii. 

- Eşti pregătit să îmi dai drumul, ca să te pot servi mai 
bine? am întrebat. Şi poate să aprinzi o lumină? 

Îşi trecu din nou bărbia peste creștetul meu. 

- Cred că sunt pregătit să fiu servit. 

Nu știam ce ar fi trebuit să mă îngrijoreze mai tare în 
clipa aceea. Că încă mă ţinea cu brațul pe după mijloc 
sau că rostise cuvântul „servit“ de parcă ar fi fost cel mai 
decadent și imoral cuvânt rostit vreodată. 

Îşi trecu brusc buzele peste tâmpla mea, făcându-mă să 
icnesc neaşteptat. 

- Dar, ca să fie limpede, nalaa, am mai puţină 
încredere în baronul tău decât în cei care au creat nixele. 


In ciuda ajutorului tău din trecut, dacă încerci ceva, îţi 


voi plăti cu aceeaşi monedă fără să ezit. Mă strânse mai 


tare cu brațul. Ai înțeles? 


CAPITOLUL 14 


Pielea mi se răci când gândurile îmi zburară la 
săculețul din buzunar. Așa mă aşteptam să fie un lord 
Preainalt: rece ca gheața. Mortal. Nu șicanator și vesel și 
să pretindă că era protector. Acum, îmi amintea prea bine 
cu ce aveam de-a face. 

- Înţeleg. 

- Sunt ușurat să aud asta. Mă atinse din nou pe tâmplă 
cu buzele. Nu mi-ar plăcea deloc să te ucid, ţinând cont 
de faptul că am fost destul de... fermecat de tine. 

O spuse pe un ton de parcă ar fi fost surprins, la fel ca 
mine. Nu eram convinsă că îmi plăcea ideea de a fermeca 
pe cineva, darămite pe un Preaînalt care mă ameninţase 
cu moartea. 

- Cred că tu ai încurcat fermecatul cu faptul că te 
amuzi enervându-mă. 

- Se poate, spuse el. Chiar îmi place să o fac. Se opri, 
apoi adăugă: Na laa. 

Am oftat. 

Lord Thorne îmi dădu apoi drumul, iar libertatea 
bruscă mă făcu să mă împleticesc. Mă prinse scurt de 
partea de sus a braţelor, ajutându-mă să-mi găsesc 
echilibrul. Când îmi dădu drumul din nou, eram 
pregătită, dar i-am simţit în continuare... căldura în 
spatele meu, în timp ce sfeșnicele de pe pereți prinseră 
viaţă: cele două care încadrau intrarea și unul lângă odaia 


pentru îmbăiat. 


O făcuse fără să se miște, folosind în schimb chiar 
aerul pe care îl respiram pentru a comuta un întrerupător 
aflat pe un perete, la câțiva paşi distanţă. 

Am tras aer în piept, superficial. Chiar dacă știam că 
era un lord Preainalt și văzusem de ce era în stare, 
puterea lui era în continuare la fel de șocantă ca faptul că 
Claude se aştepta să obţin informaţii... manipulând o 
ființă atât de puternică. 

Panica amenința să se înrădăcineze și să se 
răspândească în adâncul meu, dar nu puteam îngădui așa 
ceva. Trebuia să îmi revin. Nu era în joc doar viața mea. 

După o clipă în care mi-am calmat inima și mintea, am 
zâmbit forțat. 

- E bine că nu pot aprinde lumini fără să le ating, am 
spus, întorcându-mă spre el. Nu m-aș mai ridica din... 

Mi-am pierdut cuvintele când mi-am trecut privirea 
peste  picioarele-i lungi şi  șoldurile puternice 
înveșmântate în pantaloni strâmţi de piele maronie, peste 
tunica închisă la culoare şi largă și cingătoarea de piele 
care îi străbătea pieptul lat, cum știam deja că era. În 
teacă avea un pumnal pe care nu-l simțisem. Am ametit 
puțin când l-am putut privi în lumina din încăpere, unde 
îl vedeam mai bine. 

- Te holbezi. Buzele acelea pline i se ridicară într-o 
parte când se îndreptă spre o masă îngustă de lângă 
intrarea în odaia de dormit. 

Simţindu-mă îmbujorată, mi-am poruncit să-mi vin în 
fire. 

- Eşti... plăcut vederii, lucru pe care sunt convinsă că îl 
știi foarte bine. 


- Așa e, zise el fără un dram de aroganță. 


Era o simplă enunţare a unui adevăr. Trase un pumnal 
de la cingătoare, apoi un altul dintr-o teacă de deasupra 
șoldului. Două lame de un alb lăptos licăriră la unison 
înainte să le aşeze pe masă. Pumnale de lunea. 

- Nu era singurul motiv pentru care mă holbam, am 
recunoscut eu o clipă mai târziu. Mi-am... făcut griji în 
privinţa ta. 

Ridică dintr-o sprânceană, și mâinile i se opriră de 
cealaltă parte a mijlocului. 

- De ce? 

- Am auzit că a avut loc o bătălie violentă în grădină în 
noaptea în care te-am văzut ultima dată. Ni merele. L-am 
privit trăgând un alt pumnal de pe celălalt şold. Câţiva 
gardieni au fost ucişi. 

- Pierderea lor a fost regretabilă. Ce păcat! N-ar fi 
trebuit să se întâmple, zise el, şi mi se păru sincer. Dar eu 
n-am fost rănit. Urmă o pauză, apoi adăugă: Și nu aş 
numi-o bătălie, na laa. 

- Atunci, cum ai numi-0€ 

- O inconvenienţă. 

Am clipit, surprinsă, gândindu-mă că un lucru care se 
solda cu părţi trupesti răspândite peste tot nu putea fi 
considerat o simplă inconvenienţă. Însă nu conta ce 
credeam eu. M-am concentrat asupra lui, deschizându- 
mi simțurile. Mi-am închipuit coarda aceea făcând 
legătura între noi și l-am întrebat: 

- De ce... au venit? Din cauza celorlalți doi Preaînalţi? 

Nimic. 

Doar zumzetul peretelui alb. 

Mă privi preţ de o clipă. 


- Ce știi despre ni mere, na laa? 


Legătura se rupse când rosti porecla. Reuşisem să îmi 
dau seama doar că nu părea conștient de ceea ce 
încercam să fac. 

- Nu prea multe. Sinceră să fiu, nu știam că există în 
Primvera. Ştiam doar că tind să-i lase în pace pe oameni, 
câtă vreme nu ne apropiem de cuibul lor. 

- Aşa este, dar sunt și gardieni ai Preainalţilor, ba chiar 
le devin loiale unora dintre ei, și aşa se pare că au stat 
lucrurile în cazul lui Nathaniel și al lui Muriel. 

- Ni merele au călătorit împreună cu ei sau... 

- Amândoi erau din Primvera, răspunse el, 
încruntându-se. 

Am simţit un gol în stomac. Lord Thorne ucisese doi 
Preaînalţi și probabil că și numeroase ni mere de la curtea 
care putea fi zărită din anumite părți ale proprietăţii. 

- Îmi închipui că prinţul Rainer va fi nemulțumit. 

- De fapt, îmi închipui că va fi foarte mulțumit. 
Continuă înainte să apuc să-l întreb de ce ar fi fost 
prințul mulţumit: Deci baronul nu ţi-a spus în odaia cui 
vei intra? 

Nu doar că am observat că schimbă subiectul, ci acest 
lucru mă și frustră, întrucât, în momentul de faţă, 
simțurile mele se dovedeau inutile de-a dreptul. 

- Nu. Atenţia îmi fu distrasă pe moment de faptul că 
mai scoase un pumnal pe care-l avusese prins la mijloc. 
Buzele mi se depărtară când îşi duse mâinile la spate și 
scoase... o sabie de oţel cu mâner de argint, cu lama ușor 
curbată și purtată deseori de oamenii legii care patrulau 
drumul oaselor ce străbătea toate cele cinci teritorii. 

- Ai noroc, să știi. Lord Thorne se aplecă, degetele-i 
lungi întinzându-se după centuri pe care nu le văzusem 


pe cizmele lui. 


Mai apucă un pumnal şi îl aruncă pe masă. Acesta 
ateriză cu o bufnitură, făcând şi celelalte arme să zornăie. 

- Chiar am? 

- Da. Trecu la cealaltă cizmă și mai scoase un pumnal. 
Ai noroc că oamenii mei nu erau aici când ai intrat. N-ai 
fi ajuns până aici. 

M-am holbat spre anticameră. 

- Nu sunt aici. Au ajuns cam pe când te ţintuisem de 
perete, zise el, și privirea mi se întoarse brusc spre el. 
Chiar ajunseseră? Au plecat acum, adăugă el. Suntem 
singuri. 

- Aa, fu tot ce am reușit să rostesc pe când l-am privit 
suflecându-şi mâneca stângă, dând la iveală încă o teacă 
în partea de sus a antebraţului. Câte arme ai la tine? 

- Suficiente, zise el, așezând pumnalul mai mic și pe 
cel din teacă pe masă. 

- Dar de ce? Eşti lord. Poţi... N-am mai punctat lucruri 
pe care era limpede că le ştia. De ce ai avea nevoie de 
atâtea arme? 

Râse uşor. 

- Ce e? am întrebat eu. Ce e atât de amuzant? 

- Mai bine m-ai întreba cum de am fost atât de 
neghiob încât să nu-mi dau seama că am fost drogat şi 
țintuit pe o masă într-un hambar murdar. 

Mi-am închis gura. 

Zâmbi ironic în timp ce se îndreptă spre pat și se așeză 
pe marginea lui. 

- Nici o ființă nu este atât de atotputernică încât să nu 
poată fi slăbită. Nici măcar un lord, un prinţ sau un rege. 

- În regulă. M-am gândit la ce spusese și l-am întrebat: 
N-ai putea pur şi simplu să faci din nou treaba aia în care 


pornești un foc cu mâna? Mi-am dat numaidecât seama 


că nu crezusem vreodată că aveam să pun o astfel de 
întrebare. 

- Treaba aia în care pornesc un foc cu mâna? Chicoti 
şi mă privi în timp ce se întinse spre cizmă. Mă privise în 
tot acest timp. Nu-şi luase nici măcar o dată privirea de la 
mine în timp ce se debarasase de micul arsenal pe care îl 
căra la el. Aş putea invoca elementul focului, dar e nevoie 
de divus. 

- Divus? Am strâmbat din nas. Este un cuvânt... 
enohian? Ce înseamnă? 

- În mare, poate fi tradus ca energie, iar energia 
folosită trebuie reîntregită, îmi explică el, și mi se păru 
logic că se referea la hrănire. În plus, asta ar ucide doar 
pe cineva mai slab decât cel care invocă elementul cu 
pricina, continuă el. 

Ceea ce însemna că nu ar fi fost la fel de letal împotriva 
altui lord. 

- Armele de muritori nu sunt necesare, continuă, dar 
uneori e mai interesant să lupti într-un mod mai drept 
când vine vorba despre muritori. 

- În loc să le smulgi gâtlejul? 

— Şi aia e interesant. Se ridică, acum descult. 

Mi-am umezit buzele agitată... 

Lord Thorne îşi pironi privirea asupra gurii mele. Stele 
albe îi licăreau în irisuri, iar eu am încremenit, așa cum 
făceau iepurii din grădină ori de câte ori mă apropiam 
prea tare de ei. Privirea îi era... intensă şi... fierbinte. Am 
simţit un val de căldură în gât. Nimeni nu mă mai privise 
aşa, nici măcar cei care crezuseră că urma să ne 
îimpreunăm peste câteva momente. 

Înaintă, cu pași lenți și măsuraţi, precişi într-un fel cu 


desăvârşire tulburător. Am simţit un fior pe şira spinării. 


Își plecă privirea. Cordonul din talie mi se slăbise fie în 
timpul luptei, fie când își mișcase degetele peste el, 
adâncind și lărgind decolteul. Umflăturile sânilor îmi 
erau clar vizibile, până la nuanţa mai închisă a sfârcurilor. 
Își întoarse din nou privirea, lent, spre a mea. Nuanţa 
albăstruie a irisurilor lui se contopi cu cea verde. 

- Când ai spus că locuiești la conac, m-am gândit că 
faci parte din aristocrație, zise el. 

Am pufnit. 

- De ce ai crede una ca asta? 

- Veşmintele tale. În ambele dăţi în care te-am văzut 
erai îmbrăcată cu veșminte scumpe pe care un membru 
al unei clase mai puţin norocoase nu ar da bani. 

- Aici, ai dreptate, am spus eu, dar nu sunt aristocrată. 

- Înţeleg. Își înclină capul și îmi privi chipul. Și înţeleg 
și de ce te-ai număra printre favoritele baronului. Eşti 
foarte... interesantă. 

Colţurile buzelor mi se lăsară în jos. 

- Se voia a fi un compliment? 

- Așa ar trebui, zise el. Nici un muritor nu mi s-a părut 
prea interesant sau fermecător. Îşi înclină capul şi adăugă: 
Sau amuzant. 

Am ridicat din sprâncene. 

- Atunci, nu cred că ai cunoscut prea mulţi plebei. 

- Am cunoscut mult prea mulţi, răspunse el și se 
îndreptă spre un bufet scund de lângă o fereastră. 

M-am întrebat ce vârstă avea. Nu părea să fie cu mai 
mult de zece ani mai în vârstă ca mine, poate nici atât, 
însă Preainalţii nu îmbătrâneau precum plebeii, şi 
simţisem o apăsare în cuvintele lui, un soi de greutate 
antică. 


- Deci... plebeii ţi se par plictisitori? l-am întrebat eu. 


- Nu asta am spus. Apucă o carafă de cristal și își turnă 
un pahar din lichidul chihlimbariu. Vrei ceva de băut? 

Am clătinat din cap. 

Își ridică paharul. 

- Instinctul de supraviețuire firesc al speţei voastre în 
fața sorților fără izbândă mi se pare admirabil. Sincer să 
fiu, mă fascinează felul în care fiecare secundă a fiecărui 
minut contează într-un fel în care nu cred că ar putea 
conta vreodată pentru cei ca mine. Viaţa e ușor 
plictisitoare pentru un Preaînalt. Mă îndoiesc că se poate 
spune același lucru despre un muritor. Lord Thorne se 
întoarse spre mine și sorbi din băutură, apoi adăugă: Însă 
nu m-a interesat nici unul dincolo de această fascinaţie 
trecătoare. 

N-am știut cum să-i răspund în timp ce mi-am deschis 
din nou simţurile către el. Nimic, doar zidul acela alb şi 
vâjâitul lui. Dacă abilităţile mele nu funcționau pe 
Preaînalți? 

Mă privi pe deasupra buzei paharului. 

- Îmi dau seama că nu-ti ştiu numele. 

- Lis. 

- E prescurtarea de la ceva? 

Am încuviințat din cap fără să ştiu de ce. 

- Calista. 

- Calista, murmurä el. 

Mi se tăie răsuflarea când mi-am auzit numele. Poate 
pentru că se întâmpla atât de rar să-l aud rostit, întrucât 
doar Grady îl ştia, dar maniera în care rostise Calista... Îi 
alunecase de pe limbă într-un fel în care nu-l mai 
auzisem rostit până atunci. 

Sorbi din băutură. 


- Şi el ţi se potriveşte. 


- Într-adevăr? am murmurat, întru totul nedumerită 
de faptul că-i împărtăşisem această informaţie, un lucru 
pe care îl ținusem pentru mine, deoarece era singurul 
care îmi aparținea doar mie, oricât de prostesc ar fi sunat 
asta. 

- Da. Stii ce înseamnă? 

- Înseamnă ceva? 

- Toate numele înseamnă ceva. Zâmbi uşor, apoi 
spuse: Calista înseamnă „cea mai frumoasă“. 

O senzaţie de căldură îmi cuprinse gâtlejul. 

- Ah. 

Își înclină capul, apoi termină de băut whiskyul și lăsă 
paharul din mână. 

- Mi-ar plăcea o baie, ţinând cont că am... amintiri atât 
de frumoase despre cum ne-am cunoscut. 

Dar nu așa ne cunoscuserăm. Nu tocmai. 

- În regulă? 

Zâmbi slab. 

- Ai fost trimisă să mă servești, corect? Mă privi drept 
în față. Oare să îmi pregăteşti baia nu face parte din asta? 

Ba da. Ba da, făcea, şi m-am simţit ca o neghioabă că 
nu îmi dădusem numaidecât seama de asta. Am dat să 
spun ceva când îşi apucă gulerul cămăşii de in. Orice 
avusesem de gând să spun îmi pieri pe limbă când își 
trase cămașa peste cap și o aruncă într-o parte. 

Am tras încet aer în piept în timp ce m-am holbat la 
pieptul lui, la mușchii duri și încordaţi ai abdomenului și 
la felul în care i se îngusta talia deasupra beteliei 
pantalonilor. Nu se vedea nici măcar o cicatrice în 
locurile în care ţepușele de lunea îi străpunseseră pielea. 
În schimb, fiecare centimetru de mușchi emana putere. 


Liniile acelea bine definite îi erau acoperite de energie. 


- Sau putem sări peste baie şi trece direct la feluri mult 
mai plăcute de a servi pe cineva, dacă vrei, se oferi Lord 
Thorne, făcându-mă să-mi întorc brusc privirea spre 
chipul lui. Nu m-ar deranja deloc, adăugă. 

M-am întors și m-am dus degrabă în odaia pentru 
îmbăiat, fără să rostesc un cuvânt. 

L-am auzit chicotind în urma mea, jos şi răgușit. 

Pe toţi zeii, ce curtezană favorită o lua la sănătoasa din 
odaie la simpla sugestie de a face sex? Şi era limpede că 
asta credea că eram. La urma urmei, așa mă prezentam 
tuturor celor vizaţi de Claude, dar uite că mă purtam ca o 
fecioară sfioasă. 

Ce era în neregulă cu mine? Nu era ca şi cum nu l-aș 
mai fi văzut gol înainte. Doar că... totul mi se părea diferit 
acum. 

Blestemându-mi reacţia şi, ei bine, totul de fapt, am dat 
să aprind lumina, doar ca să-mi dau seama că nu existau 
lumini electrice aici. Am aprins repede numeroasele 
lumânări de pe polițele de piatră ce înconjurau odaia de 
formă ovală. Poruncindu-le mâinilor să nu-mi mai 
tremure, m-am dus spre cada adâncă și lată din centrul 
încăperii. Am învârtit robinetul până a început să curgă 
apă în cada de porțelan, folosindu-mă de momentele 
acelea ca să îmi vin în fire. 

Nu conta cine era Lord Thorne pentru mine - nu că ar 
fi fost ceva pentru mine. Nici faptul că nu mă 
recunoscuse imediat. Nici cât de... plăcut era la privire, 
deşi era totuși o binecuvântare neînsemnată, nu? Sau 
poate una mare. Conta doar că trebuia să mă adun, să mă 
calmez întrucâtva. Să mă concentrez. Claude fie era prea 
drogat ca să ia în calcul faptul că abilităţile mele nu aveau 


să funcţioneze pe un Preaînalt, fie credea că abilităţile 


mele ar putea funcționa, și poate că știa asta pentru că 
era un descendent al lor, dar... 

Dar asta n-ar fi însemnat și că mai știa pe cineva cu 
aceleași abilități ca mine? Și eram convinsă că nu ştia pe 
nimeni. 

În orice caz, trebuia să îmi pun intuiţia în funcțiune, 
pentru a demonstra în continuare cât de indispensabilă îi 
eram baronului. Că era prioritar pentru el să mă facă să 
mă simt confortabil, pentru că altfel... 

Teama mereu prezentă de a mă întoarce la viața aceea 
disperată amenința să prindă rădăcini în pieptul meu, 
dar am înăbușit-o. Nu avea să ajute cu nimic dacă mă 
lăsam cuprinsă de ea. M-am concentrat la altceva. 
Simţeam într-un fel... că aş fi putut pătrunde în mintea 
Preaînaltului. O cunoaştere pe care nu o puteam 
argumenta, dar care exista oricum. Intuiţia îmi spunea că 
puteam. Pur şi simplu, trebuia să-mi dau seama de cum 
să o fac. 

Stiam însă lucrurile pe care mi le împărtășise deja. Că 
se afla aici deoarece căuta ceva ce credea că Muriel putea 
găsi. Totuşi, nu eram convinsă că de aceea venise acum. 
Asta trebuia să descopăr. 

Am testat apa și am oprit robinetul, sperând că lui 
Lord Thorne îi plăcea caldă. M-am ridicat să iau un 
prosop, ca să-l pun pe taburetul din apropiere, şi am 
spus: 

- Baia e gata, milord. 

- Thorne, mă corectă el. 

Am tresărit uşor când mi-am dat seama de cât de 
aproape era. Tot nu pricepeam cum de putea cineva de 
statura lui să se miște atât de silențios. Am ridicat un 


prosop pufos, m-am întors şi mai că l-am scăpat. 


Mă străbătu o senzaţie imorală de déjà-vu. Lord 
Thorne stătea din nou în pragul ușii și era cu desăvârșire 
gol, iar eu am rămas fascinată de pielea-i netedă de 
culoarea nisipului şi de mușchii încordaţi, după care mi- 
am coborât privirea spre mădularul lui. Mi se tăie 
răsuflarea. Era gros şi lung, deși încă nu era întru totul 
ațâțat. Cum ar fi putut cineva să-l primească cu totul... 

În regulă. Trebuia să nu mă mai gândesc. Și să nu mă 
mai holbez. Poate chiar să nu mai respir. Poate că 
moartea ar fi fost o opţiune bună în clipa aceea. 

- Dacă te mai uiţi așa la mine, nu cred că de o baie voi 
avea nevoie. 

Am simţit o explozie de căldură în obraji când m-am 
forțat să-l privesc în ochi, sperând ca în lumina lumânării 
să nu poată vedea cât de roşie eram la față. Bănuiam că, 
în mod normal, curtezanele nu se îmbujorau când 
vedeau un bărbat gol. 

Pe de altă parte... 

Am aruncat o privire rapidă la mădularul gros și lung 
dintre picioarele lui și am hotărât că probabil până și 
Naomi s-ar fi îimbujorat acum. 

- Eşti convinsă că asta îţi doreşti? 

Am tras scurt aer în piept și mi-am ridicat privirea 
spre el. 

- Poftim? 

- Să mă serveşti? clarifică Lord Thorne. Când nu sunt 
rănite 

- Da. Am zâmbit forţat. Desigur. 

- Și înţelegi ce presupune asta? Că voi încerca să am 
parte de plăcere și că mă voi hrăni cu ea? 

Felul în care o spuse o făcu să pară o învoială de 


afaceri, şi poate că așa trebuia să privesc lucrurile. La 


urma urmei, nu despre asta era vorba? Însă, când am 
încuviințat din cap, nu mi se păru deloc a fi așa. 

Se uită la mine preţ de câteva clipe, cu o privire 
pătrunzătoare, de parcă ar fi putut vedea prin mine, prin 
ceea ce, în parte, era o faţadă. Inima îmi bătea atât de 
puternic, încât eram convinsă că o auzea. Nu am 
îndrăznit să îmi întorc privirea de la el sau să mă opresc 
din zâmbit. Nu voiam să se vadă cât de agitată eram. 

Apoi, înaintă, perfect nestingherit de faptul că era gol 
puşcă. Mă privi din nou în ochi, scurt, apoi intră în cadă 
şi se cufundă în apă, oferindu-mi o priveliște plăcută spre 
un posterior chiar foarte ferm. 

Avea, într-adevăr, un dos extraordinar. 

Lord Thorne gemu de plăcere, ceea ce mă făcu să-mi 
cobor privirea. Își sprijinise capul de marginea căzii. Cu 
ochii închişi, mi-am îngăduit să-i admir trăsăturile 
elegante și priveliștea oferită de trupul lui. Era într- 
adevăr nedrept ca vreo ființă să arate atât de... decadentă 
ca al meu... Nu. Fir-ar, nu era al meu în nici un fel. 
Trebuia neapărat să termin cu prostia aia! 

Mi-am venit în fire, am privit prin încăpere și am văzut 
săpunul. 

— Ai vrea să te îmbăiez? 

- Mi-ar plăcea nespus de mult dacă ai face-o. 

Am pus prosopul înapoi pe taburet. 

— Şi ştiu că şi ţie ţi-ar plăcea foarte mult, adăugă el. 

Chiar mi-ar fi plăcut, și mă enerva că îşi amintise. Si, 
în acelaşi timp, mă aţâţă, în timp ce m-am îndreptat spre 
unul dintre numeroasele rafturi. Am apucat un săpun ce 
mirosea uşor a citronelă. Când m-am întors, am văzut că 
avea ochii aproape închişi şi braţele sprijinite pe 


marginea căzii. Mă privi cu atenţie în timp ce m-am 


apropiat de el. Puteam simți... o tensiune pârâind între 
noi, electrică şi intensă. Am simţit o trepidaţie de 
neliniște și... încă ceva în piept, apoi mai jos. 

- Apa e pe gustul tău? am întrebat, îngenunchind pe 
podeaua de marmură, lângă cadă. 

- Foarte, răspunse el, iar acel singur cuvânt rostit îmi 
stârni din nou acea senzaţie de trepidaţie. 

Am așezat săpunul pe suportul de metal mic de lângă 
mine. Cu mâinile săpunite, m-am întins după brațul lui. 

Tresări uşor când l-am atins, aşa cum făcuse şi la dus. 
Sau poate că de data asta tresărisem eu. Poate amândoi. 
Nu eram sigură. Își ridică braţul, iar eu mi-am întins 
mâinile în sus, sperând să nu le observe tremurul uşor. 

Îmi fu mai greu ca înainte să îmi reduc la tăcere 
gândurile, însă am reușit, dar, la fel ca înainte, nu i-am 
auzit deloc gândurile. Se prea poate să fi fost din nou pur 
și simplu prea distrasă de cât de dură și de netedă îi era 
pielea. Aducea a granit. Oare tot corpul lui... 

Nu. 

Nu aveam să mă gândesc la asta. 

- Spune-mi ceva despre tine, zise Lord Thorne, iar 
asprimea vocii lui îmi atrase privirea de la braţul lui. 

Încă își ținea capul pe marginea căzii, cu ochii închiși. 

- Cum ar fi? am întrebat. 

- Orice, răspunse. Din pricina tăcerii, mintea mi-a 
rătăcit spre cum s-ar simţi mâinile tale pe mădularul 
meu. 

O senzaţie ascuţită, de torsiune, pulsă brusc prin mine, 
iar mâinile mi se opriră preţ de o clipă pe cotul lui. Cu 
respiraţia uşor întretăiată, am început din nou să-i frec 
brațul puternic. 


- Şi vrei ca mintea ta să nu se mai ducă într-acolo? 


Colţurile gurii i se ridicară. 

- În mod normal, nu, dar am descoperit că îmi place 
când mă îmbăiezi şi nu vreau să grăbesc lucrurile. 

În timp ce pielea mi se înroși de la o căldură care de 
data asta venea din interiorul meu, mi-am trecut mâinile 
peste umărul lui, apoi peste o parte a pieptului lui. 

- Nu ştiu ce să îţi spun, milord. 

- Drumurile ni s-au întâlnit de trei ori, zise el, în timp 
ce eu l-am corectat în gând: „De patru ori“. Drumurile ni 
se întâlniseră de patru ori. Şi totuşi, știu foarte puţine 
lucruri despre tine, continuă el. Poţi începe cu ceva 
simplu. Cum ar fi, dacă eşti din Archwood. 

- Nu. Mi-am trecut degetele alunecoase peste pielea ca 
de piatră din partea de sus a abdomenului lui. 

- Eşti măcar din Ținutul de Mijloc? 

Mi-am săpunit din nou mâinile şi m-am gândit să 
mint, dar am hotărât să nu o fac. 

- Mă trag din ţinuturile sudice. 

- Din Tinutul de Jos? 

- Pe aproape. Era oarecum o minciună. Union City se 
afla la granița dintre Ţinutul de Jos şi Ţinutul de Mijloc. 
Mi-am trecut dinţii peste buza de jos. Tu de unde eşti? 

- Vytrus. 

Îmi stătu inima-n loc. Vytrus era curtea Preaînalţilor 
ascunsă adânc în Ţinutul de Sus, cel mai nordic teritoriu 
al regatului Caelum și incredibil de departe de Ţinutul de 
Mijloc, şi totuși, ştiam cu toţii despre prinţul de Vytrus. 
Se spunea că era unul dintre cei mai periculoși Preaînalți, 
imprevizibil şi volatil precum ţinuturile pe care le proteja, 
dar și cel care înfăptuia mânia regelui. A regelui... 


„In caz că ai uitat, sunt unul dintre favoriţii regelui.“ 


Am inspirat, însă aerul mi se blocă în piept, şi m-am 
holbat la ceafa lui, cuprinsă brusc de un sentiment de 
cunoaștere. 

- Prinţul de Vytrus? am șoptit. Care e numele lui? 

Îşi întoarse uşor capul, iar o clipă mai târziu spuse: 


- Ştii deja. 


CAPITOLUL 15 


Braţele îmi tremurară ușor. 

- Nu ești un lord. 

- Nu sunt. 

Inima-mi săltă în piept, și mi-am tras brusc mâinile în 
spate de parcă aș fi fost opărită, năvălită de gânduri 
haotice. Atinsesem un prinț Preaiînalt. Prințul de Vytrus 
era Preainaltul meu. Fiinţa periculoasă și letală pe care o 
salvasem şi pe care o îmbăiam în momentul de faţă era 
un prinț. Zeilor mari, Finn și neghiobii ăia răniseră și 
torturaseră un prinț, aproape... 

- În sfârşit, zise el, prințul Thorne. 

Am tresărit. 

- În sfârşit ce? 

Privi în față. O clipă mai târziu, răspunse: 

- În sfârșit, te temi. 

Am clipit rapid. Oare chiar mă temeam? Cine nu s-ar fi 
temut, dar... 

- M-ai lăsat să cred că erai un lord. 

- Da. Umerii i se încordară. De aceea te temi acum? 
Pentru că ştii cine sunt cu adevărat? 

- Sunt... ușor neliniștită. Eşti prinţ și ai o... 


- Reputatie pe cinste? încheie el în locul meu. 


- Da. 

Bătu darabana pe marginea căzii. 

- Nu ar trebui să crezi tot ce auzi, na laa. 

- Da, sigur, am răspuns eu. Vreau să zic, îi poţi lăsa pe 
plebei fără suflet. 


- Doar pentru că o pot face nu înseamnă că am făcut- 


Am ridicat din sprâncene. 

- Nu ai creat nici un Rae? 

- Nu de multă vreme. 

I-am privit încruntată ceafa. Felul în care o spusese... 

- Câţi ani ai, mai exact? 

Chicoti. 

- Mai mulți decât pare. Probabil mai puţini decât crezi 
tu. 

Fi bine, o altă informaţie incredibil de vagă, dar, pe 
măsură ce șocul pricinuit de aflarea identităţii lui se mai 
potoli şi inima mi se mai linişti, mi-am dat seama că... nu 
mă temeam de el. Mă temeam mai degrabă de ceea ce era 
și de motivul pentru care se afla aici. Nici vorbă ca regele 
să-l fi trimis pe prinţul de Vytrus ca să adune dări. Se afla 
aici dintr-un motiv care nu eram convinsă că avea de-a 
face cu informaţia pe care încercase să o obțină de la 
Muriel. Inima începu să-mi bată din nou cu putere. Când 
prințul de Vytrus acționa în numele regelui Euros, 
aproape întotdeauna se lăsa cu violenţă și distrugere. 

Mi se uscă gâtlejul, și m-am forțat să-mi vin în fire. 
Am început să-l îmbăiez din nou, mâinile tremurându- 
mi ușor când îl atingeam. 

- De ce nu ai mai creat de multă vreme un Rae? 

- Pentru că... mi se pare nedrept să-i faci asta unui 


suflet. 


Nu știam cum să răspund la asta. Nu era drept, într- 
adevăr. Sinceră să fiu, era tulburător, dar nu mă 
așteptasem ca vreun Preaiînalt să gândească aşa, darămite 
un prinț. 

- Sunt ușurată să aud asta. 

Nu spuse nimic. 

M-am uitat la umerii-i și braţele-i încordate și am 
hotărât să schimb subiectul. 

- Eşti foarte departe de casă. 

- Așa e. 

Mi-am deschis mintea spre a lui, dar am văzut şi am 
simţit doar acel zid alb. De parcă aş fi stat cu faţa spre 
soare într-o zi caldă de vară. 

- Informaţia pe care încercai să o afli de la Muriel? De 
aceea te afli aici? 

Zidul acela, ca un soi de scut, mă împiedică să-i 
pătrund gândurile. 

- În parte. 

- Sună... misterios. 

Zâmbi pieziş. 

- Într-adevăr? 

- Da, am murmurat. M-am aplecat spre el. Oare 
simţea cât de tare îmi bătea inima lipită de umerii lui? Și 
venirea ta aici e misterioasă, am adăugat. 

- Cum de...? 

- Ai fi crezut că, la cât de aproape suntem de Primvera, 
ai cere pur şi simplu să fii găzduit acolo, am subliniat. 

- Aşa ai crede, zise el. Totuși, nevoile mele sunt 
îndeplinite mai bine în afara curții. 

M-am încruntat. Despre ce nevoi ar fi putut fi vorba? 
Răspunsurile vagi pe care le primeam de la el nu făceau 


decât să ducă la și mai multe întrebări. M-am aplecat spre 


el, mușcându-mi buza şi trecându-mi mâinile peste 
trupul lui. 

- Sunt curioasă, mi... M-am oprit. Sunt curioasă, 
Alteță. 

- Thorne, mă corectă el. Şi sunt convins că ești. 

Am ridicat dintr-o sprânceană. 

- Ce nevoi ai putea avea de nu pot fi îndeplinite în 
Primvera? 

- În clipa de faţă? Dacă aș fi fost acolo, nu ţi-aș fi simţit 
mâinile pe mine, nu-i aşa? 

- Cum am mai spus, nu e nevoie să mă flatezi. 

- Dar e de apreciat? 

Am zâmbit larg. 

- Întotdeauna. 

Chicoti aspru. 

- Cum ai ajuns aici? mă întrebă el. 

Mi-am plecat privirea spre el și i-am văzut sprâncenele 
dese ridicate. Mânecile halatului împrumutat plutiră de-a 
lungul apei când mi-am trecut mâinile clăbucite peste 
partea inferioară a abdomenului lui. Muşchii îi erau mai 
tari acolo, de parcă s-ar fi încordat. 

- Archwood mi s-a părut un loc la fel de bun ca 
oricare altul. 

- Nu mă refeream la oraș, îmi explică el, ci aici, în 
conacul acesta, în odaia aceasta, o... favorită a unui 
caelestia. 

Am expirat pe gură, strângând din dinţi. Voia să știe 
cum de ajunsesem curtezană, lucru care nu eram, de fapt. 
Nici una dintre concubinele lui Claude nu era cu 
adevărat curtezană, însă eram convinsă că o persoană 
alegea o astfel de profesie din diverse motive, așa că am 


hotărât să răspund cât mai simplu. 


- Aveam nevoie de un loc de muncă. 

- Şi nu ai avut alte opţiuni? Făcu o pauză, apoi adăugă: 
Asta ai ales? 

O senzaţie de căldură îmi pârjoli gâtlejul, şi am mijit 
ochii spre el. Oare dispreţuia astfel de profesii? M-am 
enervat brusc, și, indiferent că eram sau nu curtezană, 
ideea că avea o impresie proastă despre această meserie 
mă scoase din fire. Am dat să-mi ridic mâinile. 

- E vreo problemă dacă cineva alege să facă asta? 

Nici nu l-am văzut mişcându-se, atât de rapid fu. Își 
puse mâna peste a mea, ținându-mi-o pe pieptul lui. Mi 
se poticni inima simţindu-i mâna peste a mea, fără să fiu 
asaltată de gânduri sau imagini. Își lăsă capul pe spate, 
privindu-mă în ochi. 

- Dacă aş fi crezut că era ceva în neregulă cu asta, nu 
m-aș fi aflat aici - şi nici tu. 

Am încuviințat din cap, privind cum pupilele i se 
dilatară, după care îşi reveniră la dimensiunea normală. 

Prințul mă privi în ochi. 

- Întreb doar din cauza felului în care vorbeşti. 
Dialectul și cuvintele folosite. În mod obișnuit, nu auzi 
pe cineva care nu face parte din aristocrație vorbind așa, 
punctă el. Sau pe cineva cu... o meserie ca a ta. Ai fost 
educată. 

Chiar fusesem educată. Într-un fel. Nu în mod formal, 
ca Grady înainte ca părinţii lui să moară de febră şi să-l 
lase orfan. Nici cu aprobarea Preainalţilor, însă stareţa 
mă învățase să citesc și să scriu şi o aritmetică de bază, iar 
baronul insistase să vorbesc corect. 

Însă și Naomi vorbea corect. Mai puţin atunci când era 


furioasă. Același lucru se putea spune și despre mine și 


Grady: și noi vorbeam mai puţin formal în astfel de 
situaţii. 

- Educaţia primită și felul în care vorbesc nu mă fac 
mai bună ca alții, nici nu înseamnă că sunt mai prejos de 
un aristocrat, am spus. 

Pufni. 

- Ce lucru inedit din partea unui muritor! 

M-am încruntat. 

- Ce vrea să insemne asta? 

- Din experiența mea, muritorii par preocupaţi de cine 
e mai bun și cine e mai neînsemnat. 

- Şi Preaînalţii sunt diferiţi, Alteță? 

Buzele îi zvâcniră când mă auzi punând accent pe titlul 
lui. 

- Eram cândva. 

De data asta, am pufnit eu. 

- Nu mă crezi? 

Am ridicat din umeri, gândindu-mă că mi se părea 
ridicol, ţinând cont de faptul că ei creaseră structura de 
clase. 

- Ştii că Preaiînalţii nu pot minţi, zise el, zâmbind ușor. 

- Așa am auzit. 

Chicoti, dându-mi drumul la mână și privind din nou 
în față. Am rămas așa preţ de câteva momente, cu palma 
încă lipită de pieptul lui, în locul în care ar fi trebuit să-i 
fie inima, dar... n-am simţit nimic. 

M-am încruntat. 

- Ai... o inimă? 

- Poftim? Râse, apoi spuse: Da. 

- Dar nu o simt, i-am zis, puțin tulburată. E din cauză 


că ai pielea... atât de dură? 


- Nu e din pricina asta, zise el. Inima mea nu a bătut 
de multă vreme, nu aşa cum ar face-o în cazul unui 
muritor. 

Am dat să spun ceva, însă nu am știut cum să răspund 
la o astfel de informaţie, la acea aducere aminte a cât de 
diferiți eram. Am tras încet aer în piept, am clătinat din 
cap şi mi-am mutat mâna de pe pieptul lui. Nu ştiam de 
ce am spus ce am zis după aceea. Cuvintele mi-au ieșit 
pur şi simplu pe gură. 

- Nu vreau să fiu asta pentru totdeauna, i-am 
împărtăşit, şi, cerule, nici că exista adevăr mai mare. Nu e 
viitorul pe care l-am plănuit pe când eram copilă. 

Începu să bată din nou cu degetul de la mâna dreaptă 
pe marginea căzii. 

- Ce viitor ai plănuit? 

- Eu... Trebuia să mă gândesc la asta. Nu știu, am 
recunoscut, dându-mi seama că o zisesem cu voce 
slăbită. 

— Ai spus că aveai un plan, na laa. 

Am clătinat din cap, încruntată. Nici măcar nu aveam 
idee de ce spusesem toate alea. Nu aveam nici un viitor 
plănuit dincolo de ziua aceasta, de noaptea aceasta. Nici 
nu aveam cum să am, când a trăi însemna pur şi simplu a 
supravieţui până în ziua următoare sau temându-te de ce 
urma să se întâmple, ceea ce nu însemna, de fapt, câtuşi 
de puţin a trăi. Dar nu cunoșteam altceva. Acelaşi lucru 
era valabil pentru cei mai mulţi plebei, chiar dacă nu se 
aflau în aceeaşi situaţie ca mine. 

Însă Preaînalţii, îndeosebi cei ca prințul Thorne, nu 
trăiau așa. O ştiam pentru că, deşi nu fusesem niciodată 
la curţile lor, le vedeam acoperișurile aurite ascunse după 


zidurile întărite. Le văzusem de departe veșmintele 


luxoase, caii de rasă și trăsurile lucrate cu măiestrie. Nu 
auzisem niciodată ca un Preaînalt să fi flămânzit sau să fi 
avut cearcăne sub ochi de atâta îngrijorare. Ce naiba, abia 
de vedeai așa ceva pe chipul unui caelestia. Mă îndoiam 
că ştia vreunul dintre ei ce însemna să doarmă cu șoareci 
mişunând pe ei sau să fie cu un picior în groapă din 
pricina vreunei boli căpătate de la condiţiile de trai 
proaste. 

Dar nimic din toate acestea nu conta în clipa de față - 
sau deloc, din câte se părea -, așa că am alungat 
gândurile cu pricina şi l-am săpunit din nou. 

- Îmi plac plantele. 

Își înclină capul. 

- Poftim? 

M-am înfiorat, gândindu-mă că aș fi putut s-o spun 
într-o manieră mai elocventă. 

- Mă refer că am fost mereu interesată de plante, de 
grădinărit. Mă pricep puţin la plante și cunosc în mare 
utilitatea multora. Știu că a fi botanist nu se numără 
printre cele mai profitabile cariere, am continuat să turui, 
dar ar fi un plan. 

- Dacă e un lucru care îţi place, atunci e profitabil într- 
un fel care înseamnă mai mult decât banii. 

Zise persoana care era limpede că avea mai mulţi bani 
decât i-ar fi trebuit vreodată. 

Dând dovadă de înțelepciune, însă, nu am rostit asta 
cu voce tare, și nici unul din noi nu mai vorbi preţ de 
câteva momente. În liniștea care se așternu, mi-am 
amintit ce ar fi trebuit să fac, adică să nu îl ating doar de 
dragul de a o face. M-am concentrat asupra lui, până i- 
am văzut doar pielea nisipie și i-am simţit doar carnea 


lipită de a mea. Zidul acela de lumină albă prinse contur 


în mintea mea. Era nesfârşit, înalt până la cer și vast 
precum tărâmul. În mintea mea, mi-am văzut degetele 
frecându-se de el. Nu se întâmplă nimic pe când mi-am 
trecut din nou mâinile peste pieptul lui şi m-am întins 
spre săpun, observând strălucirea slabă din jurul 
umerilor lui. 

Se hrănea. 

Cu plăcerea mea? Savuram ceea ce făceam chiar dacă 
nu reuşeam să percep un singur lucru din partea lui. Sau, 
oare, se hrănea cu propria plăcere? Plăcere stârnită de 
atingerea mea? Am încercat să nu mă simt, ei bine, 
specială. Preaînalţii erau ființe ale plăcerii. Nu credeam 
că avea importanţă cu cine erau. 

- De aceea te plimbai atât de târziu prin grădini? mă 
întrebă prințul Thorne. Pentru că îţi plac plantele? 

- Da. Grădinile mi se par... 

M-am oprit, încercând să găsesc cuvântul potrivit. 

- Liniştite? 

- Da, dar mai mult de-atât. Senzatia de a fi într-o 
grădină sau în aer liber era mai profundă de atât. Mai 
degrabă, e ca și cum, nu ştiu, ca şi cum aș fi... acasă, am 
completat eu. 

Își întoarse ușor capul, uitându-se la mine cu o mină 
indescifrabilă. 

- Ce e? 

Clătină din cap. 

- Nimic. Îşi drese glasul și adăugă: Te plimbi deseori 
prin ele noaptea târziu? 

- Când nu pot dormi, da. 

- Şi eşti în siguranță? 

- De obicei, am zis eu. În mod normal, nu sunt 


Preaînalți care să se lupte prin ele sau ni mere. 


Pielea mi se umezi de la aburul emanat de apă, făcând 
halatul transparent să mi se agaţe de trup pe când m-am 
întins pe după el, ca să-i spăl și cealaltă parte a pieptului. 
Mi-am concentrat atenţia la ceea ce se afla afară din apă, 
lucru dificil în sine, pentru că avea o piele fascinantă. 
Oare nu le creștea păr decât în cap? Ce convenabil ar fi 
fost! 

Mi-am muşcat buza şi mi-am mutat mâna pe spatele 
lui. Muşchii i se încordară sub palma mea. Mi-am tras 
mâinile. 

- Am... 

— E în regulă, răspunse el, cu voce răguşită. Continuă! 

Clăbuci îmi coborâră pe brațe, însă am făcut așa cum 
îmi ceru. M-am concentrat asupra felului în care i se 
simţea pielea, asupra texturii, împingând cu mintea în 
ceea ce începeam într-adevăr să cred că era un scut. Un 
scut mintal. Singurul lucru asemănător care îmi venea în 
minte era ceea ce vedeam când încercam să-i citesc pe 
Claude sau pe Hymel. Însă al lor era gri la culoare. Nu 
cunoşteam nici un plebeu care să poată face asta, deci 
trebuia să fie un soi de abilitate a Preaiînalţilor, iar 
caelestia moşteniseră un fel de versiune slabă a ei. 

Însă scuturile puteau fi fisurate. Sparte. Dar trebuia să 
fii puternic ca să spargi un scut. Oare eram îndeajuns de 
puternică? 

M-am concentrat din nou asupra felului în care i se 
simtea pielea la atingere. În timp ce-l spălam pe umeri, 
senzația aceea îmi amintea de... marmură sau de granit. 
Partea aceasta a trupului lui era cât se putea de curată, 
dar îmi plăcea ce făceam: să-l ating şi să-i simt pielea sub 


palme fără să fiu cotropită de imagini sau de gânduri care 


să se amestece cu ale mele, ceea ce era greşit, foarte gresit, 
pentru că scopul era să-i descopăr intenţiile. 

Însă în afară de noaptea în care îl ajutasem la duș, nu 
îmi puteam aminti... când atinsesem ultima dată pe 
cineva doar pentru că îmi plăcea să o fac, nu pentru a 
dobândi informaţii sau pentru că darurile mele mă forțau 
să o fac. Uneori, intuiţia mă constrângea să ating pe 
cineva pentru a vedea sau a auzi ceva, și nu reuşisem 
niciodată să îmi înăbuş acel imbold. 

Cum se întâmplase cu câţiva ani în urmă, pe când eu și 
Grady ajunseserăm în Archwood doar de câteva 
săptămâni, abia reuşind să trăim de pe o zi pe alta, când 
un tânăr arătos trecuse pe lângă mine. Așteptam ca 
brutarul să se întoarcă cu spatele, ca să apuc pâinea pe 
care știam că avea să o arunce, dar intuiţia pusese 
stăpânire pe mine. Îl urmasem pe tânăr când ieşise şi, 
neputând să mă stăpânesc, îl apucasem de mână. Se 
întorsese brusc spre mine, și trăsăturile arătoase i se 
contorsionaseră de mânie în vreme ce îmi cerea să-i 
explic de ce o făcusem, dar eu nu mai văzusem nimic în 
jur, doar pe el înaintând pe stradă, unde aştepta un 
bărbat cu căciulă maro murdară, un bărbat care avea să-i 
apuce lanţul ceasornicului de aur pe care îl ţinea în 
buzunarul vestei. Îl văzusem pe tânărul cu păr bălai 
împotrivindu-se. Îl auzisem ţipând de durere când 
ucigașul își împlânta pumnalul în stomacul lui. Îi zisesem 
dintr-o suflare tot ce mi se arătase şi văzusem cum furia i 
se preschimbase în surprindere, avertizându-l să nu 
înainteze pe strada cu pricina. 

Tânărul acela, cu doar câţiva ani mai în vârstă ca mine, 


fusese Claude Huntington, proaspăt numit noul baron de 
Archwood. 


Revenind în prezent, m-am lăsat pe spate, sprijinindu- 
mi mâinile pe marginea căzii. 

- Mai ai nevoie de mine? Te mai pot ajuta cu ceva? 

- Nevoie? Nu. Își întoarse capul într-o parte. O şuviță 
de păr de culoarea bronzului îi căzu pe obraz. Dorinţă, în 
schimb? Continuă el. Da. Dar ar fi egoist din partea mea. 
Prefer să fiu lacom. 

- Nu înseamnă același lucru? 

- Nu în opinia mea. Să fii lacom nu este neapărat o 
faptă solitară, răspunse el. Alătură-te mie cât apa e caldă! 

- M-am îmbăiat deja, Alteță. 

- Thorne, mă corectă el, iar zâmbetul uşor i se 
accentuă, făcându-mă să simt un gol în stomac, nu întru 
totul neplăcut. Nu la îmbăiat mă gândeam, na laa, adăugă 
el. 

Ah. 

Ah. 

Sigur că nu s-ar fi gândit la îmbăiat când mă credea o 
curtezană favorită. lar eu ar fi trebuit să ştiu asta, doar că 
nu mă simțisem niciodată mai copleșită ca în clipa aceea, 
și mi-am dat repede seama de ce. 

În momentul respectiv, ar fi trebuit să fiu foarte 
aproape de a descoperi ceea ce voia Claude să ştie, chiar 
dacă asta însemna să aflu o anumită informaţie sau nu. 
Nu eram câtuși de puţin pe punctul de a o face și nici 
măcar nu mă puteam gândi la faptul că Grady mă aștepta 
la o distanţă discretă pe coridor. 

Prințul Thorne îşi plecă bărbia, moment în care alte 
câteva șuvițe de păr îi căzură pe obraz. 

- Nu ai venit ca să mă servești, na laa? 

Mi se tăie răsuflarea. 

- Ba da. 


- Atunci, înţelegi, cu siguranţă, ce îmi doresc de la 
tine. 

- Vrei să... te hrăneşti în continuare? am presupus eu. 

- Sunt mereu înfometat, zise el, iar eu am simţit un fior 
pe şira spinării. Îşi ridică genele dense. Privi cu ochii 
aceia înnebunitori direct în ai mei. Dar nu este singurul 
motiv pentru care aş vrea să mi te alături, Calista, 
continuă el. Alegerea îţi aparţine. 

Gândindu-mă că se putea să îmi fi închipuit cuvintele 
cu pricina, m-am holbat la prinţul Preainalt. Mă putea 
forţa să fac orice voia, mă putea priva de voinţă, cum 
făcuse Lord Samriel cu Grady cu ani în urmă. Ar fi putut 
să o facă fără să considere că greșise cu ceva, și totuşi nu 
o făcea. În schimb, mă întreba și îmi dădea de ales. 
Conta, chiar dacă nu ar fi trebuit să conteze îndeajuns de 
mult. 

Conta şi că voia să mă alătur lui nu doar pentru a-l 
hrăni pe el. Nu ar fi trebuit să conteze, pentru că așa nu 
mi se mai părea o simplă tranzacţie de afaceri, dar conta 
ŞI asta. 

M-am cutremurat uşor pe când m-am ridicat din 
spatele căzii, cu mintea plină de gânduri care se 
învălmăşiră unele în altele. Ce făceam? Ce era în capul 
meu? Nici măcar nu era lord. Era prinț. Nu ştiam nici eu 
prea bine. Am luat săpunul și l-am pus înapoi pe raft, fără 
să-mi simt cu adevărat picioarele. Am apucat cu mâini 
tremurânde cordonul larg din dreptul taliei. Nu eram 
nevoită să o fac. Puteam găsi alt motiv ca să zăbovesc pe 
acolo, ca să-i descopăr secretele, sau mă putea alunga. Nu 
reuşeam oricum să-l citesc, aşa că nu s-ar fi schimbat 
nimic dacă plecam acum. 


Sau mă puteam alătura lui. 


Și aș fi avut mai multe șanse să pătrund prin scutul 
acela dacă îl puteam atinge, dar... 

M-am oprit, nereuşind să mă mai mint singură. 

Intratul în cadă cu el nu avea câtuși de puţin de-a face 
cu a veni în sprijinul abilităţilor mele sau cu a demonstra 
cât de valoroasă eram pentru baron. 

Ci avea de-a face cu faptul că îl puteam atinge fără să 
văd sau să aud ceva. Puteam doar să simt. Avea de-a face 
cu faptul că... îmi plăcea să-l ating. 

Avea de-a face cu faptul că era el. Preaînaltul care 
fusese doar o stafie în ultimii doisprezece ani, dar care 
acum era real şi aici. 

O senzaţie de căldură dulceagă și ameţitoare îmi 
invadă sângele doar la gândul de a-l atinge mai mult. De 
a fi atinsă de el. 

Și totuși, am ezitat. Nu mă îngrijorau consecinţele. 
Stiam că nu existau boli care să se transmită între 
muritori și Preainalţi, și luasem măsuri de precauţie, un 
soi de iarbă care prevenea... Oare cum o numise prințul 
Thorne? O împreunare roditoare? În plus, se întâmpla 
incredibil de rar să se nască un caelestia. M-am oprit, 
pentru că, dacă aș fi intrat în cadă cu el, lucrurile ar fi 
putut scăpa de sub control rapid, așa cum aproape că se 
întâmplase la duş. Sau ar fi putut scăpa de sub control 
mai mult decât mi se părea că o făcuseră deja. Dar 
tocmai asta era partea care îmi făcu inima să-mi bată 
nebunește. Nu ştiam dacă aveam să vreau să opresc 
lucrurile în caz că acestea aveau într-adevăr să 
progreseze. 

Și trecuse destul de mult timp de când făcusem mai 
mult decât să ating, de când simţisem mai mult decât 


degetele mele sau ale altcuiva în mine. 


Îndeajuns de mult încât începusem să mă întreb dacă 
era posibil să devii din nou virgină. 

Însă era prinţul de Vytrus... Se zicea că nu locuia nici 
un plebeu pe o distanță de o sută de kilometri de curtea 
lui. Că cei care intrau fără voie pe proprietatea lui nu mai 
erau văzuţi niciodată. Însă nu mi se părea că-i disprețuia 
pe plebei. Sau cel puţin nu vorbea de parcă ar fi făcut-o. 
Poate că ce se spunea despre el era doar parțial adevărat. 

Oricum nu conta. 

Am desfăcut cordonul, trupul și mintea mea știind 
foarte bine ce voiau. Ce voiam. Halatul mi se desfăcu, şi 
l-am lăsat să-mi alunece de pe umeri, în jos pe braţe și 
apoi pe podea, unde se adună la picioarele mele. Aerul 
călduţ și umed îmi tachină carnea deja sensibilă. M-am 
întors, șuvițe de păr închise la culoare agățându-se de 
pielea umedă a sânilor şi a spatelui. 

Prințul mă privea cu ochii pe jumătate deschişi, iar 
buzele i se depărtară ușor când m-am apropiat de el. Mi 
se păru că... am văzut o licărire de surprindere pe 
trăsăturile lui, dar dispăru înainte să fiu sigură. Se prea 
poate să fi fost doar o închipuire a mea, însă am văzut 
într-adevăr acea strălucire aurie uşoară pe care o emana. 
l-am privit umerii care-i scânteiau. Lumina aceea slabă 
era frumoasă - şi o aducere aminte clară a faptului că era 
nepământean. 

- Îmi face plăcere să te privesc, zise el după ce văzu la 
ce mă holbam. 

Am simţit o tresărire stranie și prostească în piept. Nu 
știam dacă putea simţi fiorii care mă străbăteau, însă nu 
clipi. Nici măcar o dată în timp ce întinse mâna spre a 


mea. 


Inima îmi bătu cu putere în piept când mi-am așezat 
palma în a lui. Degete lungi și bătătorite le cuprinseră pe 
ale mele. Simplul fapt că mâinile ni se împreunară fu un 
șoc. Mă strânse calm şi ferm de ea în timp ce am pășit 
peste marginea laterală a căzii în apa caldă, plină de 
clăbuci, călcând cu picioarele de-o parte şi de alta a 
picioarelor lui. 

Am dat să mă las în jos, însă îmi dădu drumul la mână 
și mă prinse de șolduri. Senzaţia pe care mi-o lăsară 
mâinile lui pe pielea goală fu ca un șoc, ca o înfierare. Nu 
m-am mișcat. 

Prinţul Thorne își lăsă capul pe spate, și, deși reuşeam 
să văd doar puţin din ochii aceia uluitori, îi puteam simţi 
privirea fierbinte și înfometată pe piele. Nu spusese, oare, 
că era mereu înfometat? Mi se părea însă că era vorba 
despre mai mult decât nevoia pe care o aveau toţi 
Deminyenii. Își plimbă lent privirea peste trupul meu, și 
am simţit-o ca pe o mângâiere fizică pe maxilar şi gură, 
în jos pe gât şi pe pielea care se zărea printre șuviţele de 
păr și care mă furnica. Apoi, mai jos, peste curbura 
abdomenului, peste şolduri și... între coapse. 

Mi se păru că abia de reușeam să respir în timp ce 
stăteam acolo, îngăduindu-i prințului Thorne să mă 
privească în voie, iar el o făcu cu lăcomie. 

Pielea mi se înroşi. O puteam simţi şi eram convinsă că 
el o putea vedea. Nu pentru că aş fi fost stingherită. Și alți 
bărbaţi şi femei îmi priviseră corpul, dar nici unul așa 
cum o făcea prințul Thorne. Mă privea de parcă... ar fi 
vrut să mă devoreze. 

Nu credeam că m-ar fi deranjat să fiu devorată. 

Îşi apăsă degetele pe şoldurile mele și se aplecă spre 


mine. Era atât de-al naibii de înalt, încât până și așezat 


trebui să-şi plece capul ca să mă sărute sub buric. Am 
icnit când i-am simţit gura acolo. Îmi atinse pielea cu 
puntea nasului în timp ce își cobori tot mai mult capul. 
Întrucât stăteam cu picioarele depărtate, nu îl împiedica 
nimic să acorde atenţie zonei dintre coapsele mele. 
Musșchii picioarelor mi se blocară când i-am simţit 
răsuflarea caldă în centrul meu. Mi-am ţinut respirația, 
holbându-mă la creștetul lui. Nu ştiam ce avea de gând 
să... Adică, aveam o listă lungă de lucruri pe care le-ar fi 
putut face, dar... 

Prințul Thorne își trecu buzele peste carnea sensibilă, 
și apoi i-am simţit limba mișcându-se peste mine, în 
mine, preţ de o clipită. Mă străbătu o străfulgerare de 
dorinţă, și am rămas fără aer în piept. Își închise gura 
peste mugurul acela întărit de nervi și supse... Tare. Am 
scos un sunet, un țipăt cum nu mai scosesem până 
atunci, în timp ce plăcerea mă spintecă din nou, ca un 
pumnal. 

Își luă gura de pe mine. Se lăsă pe spate şi deschise 
ochii, genele-i dese ridicându-i-se, şi atunci chiar că nu 
mai reuşeam să trag suficient aer în piept. Picăţele albe îşi 
făcură apariţia, presărate prin ochii care i se învolburară 
ușor pe când mă lăsă tânjind, zvâcnind. 

- Frumoasă, zise el, cu voce catifelată. 

Pieptul mi se umflă şi dezumflă cu putere. 

- E... amabil din partea ta să spui asta. 

- Ba nu e amabil din partea mea. 

Mă trase de șolduri. Am apucat marginile căzii, 
nesigură pe picioarele mele. Apa se lovi de lateralele căzii 
în timp ce el mă ghidă în jos, călare pe coapsele lui. M- 
am cutremurat când i-am simţit mădularul gros şi lung 


pe coapsă. Își trecu mâinile peste mijlocul meu. M-am 


înfiorat când i-am simţit mâinile pe coapse şi apoi pe 
piept, chiar sub claviculă. 

- Pur şi simplu, rostesc adevărul. 

Am rămas nemișcată când îmi adună șuvițele de păr. 
Am expirat uşor când îmi ridică părul și mi-l dădu peste 
umeri. Acum, într-adevăr nu mai exista nimic între 
privirea lui şi mine. 

Stelele din ochi îi străluciră pe când zăbovi cu degetele 
în părul meu, în timp ce eu îmi treceam privirea peste 
trăsăturile lui. M-am gândit la însemnele pe care le 
văzusem pe chipul lui când fusese inconștient, la desenul 
acela întortocheat ușor ieşit în relief. Îmi spusese că 
pesemne fusese de la sânge și mizerie, şi cu siguranţă așa 
era, dar acum nu se vedea nici urmă de el. 

- La început, când ai intrat în odăile mele, zise el, n- 
am fost deloc încântat, chiar dacă mi-au plăcut anumite 
părți din timpul petrecut în grădină și înainte de asta. 

- Şi acum? am întrebat eu. 

- Foarte încântat. Își mută degetele din părul meu 
peste braţele mele, stârnind fiori uşori în urma lui. 
Trecură câteva secunde, după care adăugă: Dar ar fi 
trebuit să te alung din odăile mele. 

- De ce? 

- Pentru că mă încearcă un sentiment aparte că ceea ce 
facem nu e prea înțelept, zise el, făcându-mă să simt un 
gol în stomac. Atinge-mă, na laa, adăugă el. 

Oscilam între sentimentul de neliniște creat de 
afirmaţia lui și de felul în care cererea lui îmi făcu inima 
să-mi bată ameţitor de repede. Am dat drumul căzii și 
mi-am așezat mâinile pe pieptul lui. Își arcui ușor spatele, 


asemenea unei pisici când o mângâiai. 


- Îmi place să fiu atins, zise el când mi-am ridicat 
privirea spre a lui. Ţie? 

Mai mult decât și-ar fi putut da seama vreodată. Am 
încuviințat din cap, cu inima vibrându-mi în piept, și mi- 
am coborât buricele degetelor sub apă, trecându-le peste 
mușchii încordaţi ai abdomenului lui. 

M-am deschis în timp ce i-am explorat partea 
inferioară a abdomenului, dar, pe când mi-am coborât 
degetele sub buric, am dat din nou de acel scut alb. Mi- 
am plecat privirea spre el. Strălucirea aceea slabă îi 
emana din piept şi mijloc, dar nu puteam vedea prin 
clăbuci. Ştiam totuși de ce parte a corpului eram aproape. 
Îl simţeam pe coapsă. 

Îşi trecu degetele peste sfârcurile mele, făcându-mă să 
tresar. 

- De cât timp locuiești în Archwood? 

Îmi luă câteva clipe să răspund. 

- De câţiva ani. 

Îşi trecu din nou degetul peste sfârc, în timp ce îşi 
cobori mâna dreaptă spre a mea, peste abdomenul meu și 
apoi sub apă. Am tras adânc aer în piept, ameţită, când 
palma i se opri chiar sub buricul meu. Mâna îi era atât de 
mare, încât, atunci când începu să-şi miște degetul mare, 
l-am simţit între încreţitura coapsei şi șold. 

- Şi, în acei câţiva ani de când eşti aici, zise el, 
mişcându-și degetul mare de pe sânul meu cu aceleași 
rotiri lente ca degetul de pe interiorul coapsei. Atingerea 
lui creă o senzaţie de căldură care mi se răspândi pe piele 
și îmi pătrunse în sânge. Cât de des te-ai dovedit a fi o 
distracţie decadentă? 

Am zâmbit larg, îngăduindu-mi să explorez puţin mai 


mult, trecându-mi degetele peste mădularul gros şi 


incredibil de tare. Scoase un sunet gutural, din piept, 
când mi-am trecut mâna peste mădularul lung și rigid. 
Pielea de acolo era netedă şi totuşi uşor încreţită. Spre 
bază era mai gros şi mai rotund, ca şi cum carnea ar fi 
fost mai... rotunjită acolo. Nu privisem cu îndeajuns de 
multă atenţie ca să observ asta şi nu mai simţisem 
niciodată aşa ceva, nici Naomi nu menţionase nimic de 
genul. Nu aveam idee cum s-ar fi simţit... în mine, însă 
imaginaţia mea... 

Cerule mare! 

Degetele parcă îmi pluteau. Am înghiţit în sec, în timp 
ce mușchii din partea inferioară a abdomenului mi s-au 
încordat. 

- E o întrebare la care nu pot răspunde. 

- Interesant, remarcă el, iar şoldurile îmi zvâcniră când 
iși trecu încheieturile degetelor peste însuşi miezul meu. 
Colţurile gurii i se ridicară. Stelele din ochii lui părură să 
pulseze când își mută degetele mai adânc pe coapsa mea. 

Cu răsuflarea tăiată, m-am cutremurat când îmi 
cuprinse sfârcul cu degetele. Am încercat să mă 
concentrez la orice alt lucru în afară de ce făcea cu 
mâinile, însă atingerea lui îmi distrăgea tot mai mult 
atenţia, la fel şi senzaţia pe care mi-o lăsa carnea lui când 
îl atingeam. 

Prinţul Thorne își înclină capul într-o parte când mi- 
am răsfirat degetele. Sub ele, mi se păru că muşchii 
abdomenului i se încordară, apoi i se relaxară. 

- Cum ai ajuns una dintre favoritele baronului? 

Mi se strânse inima în piept, şi mi-am întors brusc 
privirea spre el. 


- Cum se întâmplă de obicei. 


Zâmbi din nou, ușor, pe când mi-am coborât capul 
spre gâtul lui. L-am sărutat pe gât, ușor, coborând lent, 
muşcându-l încet de pielea de pe umăr. 

- În felul ăsta? întrebă el, trecându-şi din nou dosul 
palmei peste centrul meu. 

- În numeroase feluri, am murmurat, cu buzele lipite 
de pieptul lui, simțind pe ele aroma sărată a pielii lui 
amestecată cu cea fadă a săpunului. 

Își coborî câţiva centimetri mâna de pe coapsa mea. 
M-am încordat, şi bătăile inimii mi se înteţiră când îşi 
trecu un deget peste despicătură. Fu o atingere aproape 
imperceptibilă, însă m-am cutremurat cu totul. 

Mi-am trecut mâinile în sus pe pielea lui, cu degetele 
încovoiate. L-am lins pe pieptu-i dur. Stiam că ar fi 
trebuit să îmi folosesc mâinile în altă parte, însă eram 
deja suficient de distrasă. Posibil prea distrasă, pentru că 
abia de mai vedeam zidul alb acum. 

— Ce alte... 

Am icnit când îşi apăsă un deget pe centrul acela 
sensibil de nervi. 

- Ce ziceai? 

Ce ziceam? Ah, da. De ce se afla aici. 

- Oare ce alte motive te-au adus la conac? 

Îşi roti degetul în jurul clitorisului, făcându-mă să 
tremur. 

- Pui multe întrebări, nalaa. 

— Se știe că sunt foarte curioasă. 

— Şi încăpăţânatăt 

- Poate și asta... Am icnit când își plecă brusc capul. I- 
am simţit răsuflarea caldă pe piele, şi fu singurul 
avertisment de care am avut parte înainte să îmi cuprindă 


sfârcul cu gura. Am tremurat în timp ce limba lui mă 


tachină, stârnind valuri de fiori de plăcere în trupul meu. 
Își ridică mâna și îmi cuprinse celălalt sân, trecându-și 
degetul mare peste sfârcul sensibil. Am gemut uşor. 
Atunci, îmi supse sfârcul, adânc și tare. M-am cutremurat 
și am tipat. Chicoti gutural, iar sunetul acela vibră într- 
un fel cât se poate de depravat și de delicios. 

Îi dădu lent drumul mugurului de carne care pulsa. 

- Îmi pare rău, zise el, trecându-șşi uşor buzele peste 
pielea care îmi zvâcnea. Am vrut să ştiu ce gust are pielea 
ta. 

Mi-am trecut mâna peste buricul lui, zgâriindu-l tare 
cu unghiile, și mi-am vârât-o sub apă. 

- Și ce gust are pielea mea, Alteță? 

- Thorne, oftă el, sărutându-mă fierbinte şi umed pe 
celălalt sân. Își trecu limba peste el, șicanatoare și 
păcătoasă. Pielea ta are gust de foame și miroase a... Își 
trecu apoi buzele peste lateralul gâtului meu, 
îndemnându-mă să-mi las capul pe spate. Nu era nevoie 
să o facă. Îi ofeream deja orice își dorea. Cireşi, adăugă el. 

- Cireși? Mi-am trecut degetele peste mădularul lui. 
Trecuse ceva vreme de când adusesem un bărbat la 
orgasm. Din experienţa anterioară, știam că nu era chiar 
atât de dificil. Cei mai multi bărbaţi păreau destul de ușor 
de satisfăcut, dar el era un prinț Preainalt. Am ezitat când 
l-am cuprins cu mâna, nesigură. 

- Pielea ta miroase precum cireşii care înfloresc în 
livezile din Highgrove. Își luă cealaltă mână de pe sânul 
meu și îmi găsi mâna sub apă. Pun rămășag că și buzele 
tale sunt la fel de dulci, adăugă el. 

Mi se tăie răsuflarea când îmi cuprinse mâna cu a lui. 


Mă îndemnă să-l strâng mai tare și începu să îmi miște 


mâna de-a lungul mădularului lui. Am expirat sacadat 
când l-am simţit zvâcnind în palma mea. 

- Aşa îmi place, îmi zise, stârnind un val tremurător de 
căldură în mine când îmi trase mâna înapoi în jos pe 
mădularul lui. Strâns. Tare. Nu mă vei răni, adăugă. 

Am înghiţit în sec, încuviinţând din cap. Îmi dădu 
drumul la mână și îşi trecu uşor buzele peste obrazul 
meu. Am continuat să-l ating, răsuflând la rândul meu 
sacadat, superficial, mișcându-mi mâna în ritm cu 
mângâierile lui lente, leneşe, tot mai încrezătoare în ceea 
ce făceam. 

Prințul Thorne mă mușcă uşor de buza de jos, dar nu 
mă sărută când îşi trecu degetul peste partea aceea 
fierbinte şi pulsândă. 

- De cât timp faci asta? 

- Ce anume? 

- Asta. Își trecu din nou degetul peste carnea mea. Să 
servești pe cineva. 

- Desigur, am răspuns eu. 

- Deci de cât timp îi serveşti pe alții? 

- De suficient de mult timp. 

Zâmbetul acela slab își făcu din nou apariţia, în timp 
ce şi mai multe scântei albe îi invadară pupilele. Efectul 
lor era atât de surprinzător, încât îmi fu greu să-mi întorc 
privirea de la el. 

- Ştii ce cred eu? 

Soldurile îmi zvâcniră din nou când mă cuprinse cu 
palma între coapse. 

— Ce? 

Își apăsă palma de mine, iar trupul îmi reacționă fără 
să gândească, frecându-se de el. 


- Cred că mă minți. 


CAPITOLUL 16 


Într-un ungher foarte îndepărtat al minţii răsunară 
semnale de alarmă. Probabil că răsunaseră în tot acest 
timp, însă fusesem prea distrasă. 

Prinţul Thorne continuă să își miște leneș degetul între 
coapsele mele şi pe sânul meu. 

- Na'laa? 

- Nu... am sedus niciodată un Preaiînalt, am reușit să 
îngân, cu coapsele tremurându-mi. Nici nu am fost 
sedusă de vreunul. 

- Nici unul dintre aceste lucruri nu este neapărat 
adevărat, zise el. M-ai sedus pe mine la duș și ai fost 
foarte aproape de a fi sedusă la rândul tău. 

- Nu cred că acele două dăţi se pun la socoteală. 

- Nu? Îmi acoperi sfârcul cu degetele, stârnind o 
străfulgerare de plăcere în mine. Așadar, zise el tărăgănat, 
și nu îşi mai trecu degetul cu care îmi frecase carnea, ci se 
opri şi mă pătrunse cu el. Nu adânc, însă pătrunderea 
aceea superficială fu totuși un şoc uluitor, acut, care mă 
făcu să gem ușor. Dacă ar fi mădularul meu în tine, nu 
degetul meu? mă întrebă el. Își retrase degetul aproape de 
tot, după care mă pătrunse din nou, doar cu vârful 
degetului. Mişcându-se prin locul acesta strâmt şi 
fierbinte al tău? adăugă el. 

Am avut impresia că fiecare suflare de aer pe care o 
trăgeam sfârșea pe nicăieri în timp ce el îşi mișcă lent, 
constant degetul, mutându-și mâna și trecându-și degetul 
mare peste mugurul de carne situat chiar deasupra 
degetului lui. 

- Dacă te-ar pătrunde mai adânc? Mai tare? Mai 


repede? Nuanţele albăstrui și verzui ale ochilor lui se 


învolburară cu sălbăticie, pătrunzându-i  irisurile 
maronii. Pupilele îi erau aproape albe. Oare sunetele pe 
care le-ai scoate în timp ce te-aş poseda i-ar aparține unei 
amante cu experienţă şi iscusite? Sau gemetele tale i-ar 
aparține cuiva care nu a prea experimentat astfel de 
plăceri? 

Am gemut cum nu o mai făcusem vreodată. M-am 
cutremurat. Mai fusesem posedată, însă nu simţisem 
niciodată aceste senzaţii aproape prea intense pe care le 
stârnea în mine, pe care le obținea de la mine. 

Își plecă uşor capul, ridicându-și buzele de pe obrazul 
meu. 

- Nu cred că ești o curtezană iscusită. 

Inima îmi bătu cu putere în piept, și i-am spus primul 
lucru care îmi veni în minte: 

- Poate că baronul a crezut că nu ai vrea pe cineva 
foarte experimentat? 

Ridică dintr-o sprânceană. 

- Sugerezi, cumva, că baronul credea că aş prefera să 
deflorez o fecioară lipsită de experiență care vrea să 
devină botanistă cândva? 

Am simţit un val de căldură înțepătoare pe piele, care 
îmi dezlegă limba şi îmi slăbi rațiunea, însă mă făcu să-l 
prind mai strâns de mădular, chiar deasupra acelui ghem 
de carne. Partea aceea era şi mai tare ca restul corpului. 

- Nu ai prefera asta? l-am întrebat, privindu-l şi 
mișcându-mi mâna pe mădularu-i lung așa cum îmi 
spusese că-i plăcea. Strâns. Tare. Scânteile acelea 
minuscule de lumină îşi făcură apariţia în irisurile lui. Nu 
sunt fecioară, Alteță, am continuat, dar adevărul nu e nici 


pe departe la fel de important ca percepţia. Deci, şi dacă 


ai fi crezut că sunt o fecioară lipsită de experienţă, asta nu 
te-a împiedicat să începi să mă deflorezi, nu-i aşa? 

Colţurile buzelor îi zvâcniră de parcă ar fi vrut să 
zâmbească. 

- Așa e, nu m-a împiedicat. 

Știind că situația în care mă aflam devenea tot mai 
delicată și mai periculoasă, mi-am plecat privirea spre 
mâna lui, care se afla încă între picioarele mele, spre 
degetul lui care încă era în mine. L-am privit în ochi în 
timp ce l-am mângâiat dinspre bază spre vârf, ușor 
uimită de încreţiturile pe care le simțeam. 

- Nici acum? 

Prințul nu răspunse preț de o clipă îndelungată, dar i- 
am simţit pieptul umflându-i-se brusc sub cealaltă mână. 

- Cum rămâne cu faptul că mai că n-ai luat-o la fugă 
în odaia pentru îmbăiat când am sugerat să sărim peste 
baie? Sau doar mi s-a părut că te-ai înroşit când am intrat 
în odaie? Faptul că ai ezitat să mi te alături? Sau că ești 
agitată? Toate au fost doar prefăcătorie? 

M-am aplecat spre el, apropiindu-mi buzele de ale lui, 
adunându-mi şi ultimul strop de curaj pe care-l aveam. 

- Nu sunt aici ca să te fac să crezi ceva anume. 

Soldurile îi zvâcniră, și mă strânse mai tare de sân. 

- Atunci, de ce eşti aici? mă întrebă el ușor, cu voce 
răgușită. 

Mi-am rotit degetul mare peste vârful mădularului lui, 
zâmbind când expiră şuierat, strângând din dinti. 

- Dacă trebuie să explic asta, e limpede că fac ceva 
greşit. L-am strâns, simțind un val de satisfacție când își 
roti șoldurile, iar apa se lovi de lateralele căzii. Dar nu 


cred că e așa. 


Buzele i se depărtară, însă nu spuse nimic în timp ce îl 
mângâiam, la fel de lent precum își mișca el degetul în 
mine. L-am privit cu atenţie, cu ochii pe jumătate închişi. 
Începu să respire mai repede, gâfâind sacadat şi 
superficial. Aşa că am alternat mișcările alunecoase line 
cu smuciturile mai strânse şi mai lente, însă felul 
controlat în care mă pătrundea cu degetul îmi îngreuna 
abilitatea de a mă concentra la altceva în afară de ce făcea 
el. 

- Cred că îmi datorezi scuze, am spus gâfâind, în timp 
ce muşchii din partea de jos a abdomenului mi-au 
tremurat. 

- Pentru ce? 

- Pentru că te-ai înşelat în privinţa mea. 

- Poate. Gemu, iar mădularul îi zvâcni în mâna mea. 
Îşi răsfiră degetele peste sânul meu, apoi le mută pe ceafa 
mea. 

De fiecare dată când mă pătrunse, o făcu puţin mai 
adânc, puţin mai rapid. Apoi, mă pătrunse cu mai multe 
degete, întinzându-mi carnea, în vreme ce își roti degetul 
mare peste clitorisul încordat. Am încercat să mă 
stăpânesc. În toate privinţele. Felul în care mă mişcam. 
Felul în care reacționam la el. Murmurele ușoare pe care 
le scoteam. Trupul meu. Plăcerea pe care o simţeam şi cât 
de tare o râvneam. Nevoia. Nu pentru asta venisem. Am 
încetinit, cu gâtlejul uscat, chinuindu-mă să-mi aduc 
aminte de ce eram acolo, dar m-a surprins... să îmi dau 
seama că îmi doream asta. Din răsputeri. Îmi doream mai 
mult. 

N-ar fi trebuit să fie aşa. Cel puţin, credeam că n-ar fi 
trebuit să fie aşa, însă... o voiam. Chiar îmi plăcea că din 


pricina mea respira mai repede. Că din pricina atingerii 


mele un prinţ Preainalt scotea sunete joase, huruitoare, în 
timp ce-l atingeam... În timp ce el îmi făcea același lucru 
mie. Am simţit ca un fâlfâit jos în abdomen și chiar mai 
jos de atât. Voiam să fac ceea ce făceam. 

Așa cum voisem să intru în cadă. 

Să fiu atinsă. 

Să ating. 

Cu siguranță era din pricină că atingeam pur și simplu 
pe altcineva, că-i stârneam plăcere şi simţeam la rândul 
meu plăcere fără să-i absorb gândurile sau să-i iscodesc 
viitorul. Și era într-adevăr din pricina acestui lucru, dar 
parcă nu numai. Nu știam, nici nu înțelegeam despre ce 
anume era vorba, iar asta mă speria. L-am simţit 
crescând în mine: un val tot mai mare de dorinţă ce 
amenința să îmi copleșească simţurile, fiecare părticică 
din mine. Am încercat să mă abţin, să mă înfrânez, dar 
era ca și cum aș fi încercat să opresc oceanul. 

- Nu te împotrivi. Cedează în faţa dorinţei trupului 
tău! mă îndemnă el. Cedează în faţa mea! 

M-am cutremurat, cedând în fața cererilor lui... A 
cererilor propriului trup. M-am dedat clipei, legănându- 
mă, mişcându-mi mâna mai repede și el degetele mai 
tare. Muşchii mi se încordară, tot mai mult, până când 
încordarea mi se păru aproape dureroasă. Până am 
început să tremur. 

- Aşa, mârâi el, încordându-se la rândul lui - emanând 
ca un bâzâit. Vreau să simt cum termini pe degetele mele, 
na laa. 

Pupilele i s-au albit cu totul când am început să tremur. 
Apoi, toate acele senzaţii de încordare și de presiune 
învolburată erupseră. Am terminat, ţipând când toată 


acea încordare se desfăşură într-o revărsare fierbinte de 


dorință pe când mădularul i se umflă sub palma mea. 
Orgasmul fu scurt şi uluitor. Mă izbiră valuri de senzaţie 
în timp ce trupul lui păru să se încălzească, într-atât încât 
să deschid ochii chiar dacă mă străbătură pulsaţii de 
plăcere învolburată. 

Pupilele îi străluceau intens, ca două diamante șlefuite. 
Erau atât de mari, încât nu-i puteam vedea irisurile, iar 
trupul lui chiar fremăta, în timp ce un efect aproape 
neclar îi contură umerii. Mă trase spre pieptul lui şi mă 
cuprinse cu brațul de mijloc, ţinându-mă cu putere, eu 
icnind în curbura gâtului lui. Simțindu-i trupul pe sâni, 
mă săgetară miriade de senzaţii neașteptate. Mi-am 
pierdut ritmul cu care îi atingeam mădularul, însă nu 
păru să observe, ci își împinse şoldurile, împroşcând cu 
apă peste marginea căzii. Mădularul îi zvâcni, i se 
contractă, iar sunetul pe care-l scoase când juisă îmi 
înfierbântă sângele până deveni la fel de cald precum era 
trupul lui. 

Am rămas pe pieptul lui, vlăguită, şocată de plăcerea 
trăită, respirând sacadat. Cu obrazul lipit de umărul lui, 
m-am luat după trupul lui, încetinindu-mi mișcările pe 
măsură ce convulsiile se atenuară, apoi, în cele din urmă, 
mi-am desprins mâna de pe mădularul lui. Nu m-am 
îndepărtat însă de el. Încă îi simţeam degetele dănţuind și 
șicanându-mă, stârnind o ondulaţie mai slabă de plăcere, 
după care şi le retrase lent din mine. Cu ochii închişi, nu 
m-am mişcat nici când mă cuprinse cu celălalt braţ. Nu 
ştiam de ce o făcuse, însă... m-am relaxat în strânsoarea 
lui. Îmbrăţișarea lui caldă era neaşteptat de alinătoare, de 
mângâietoare. Mă făcea să-mi doresc... să mă cuibăresc 
mai tare în el, în căldura emanată de trupul lui. 


Trecură mai multe clipe de liniște până întreb: 


- Trupul tău... Am avut impresia că s-a încălzit şi a 
vibrat? A fost din cauză că te hrăneai sau mi s-a părut 
mie? 

- Nu ţi s-a părut, zise prinţul Thorne, apoi îşi drese 
glasul. 

- Doare când se întâmplă? 

- Nu. Își plimbă mâna peste spatele meu, pieptănându- 
mi ușor părul. Dimpotrivă, adăugă el. 

Am încercat să-mi închipui cum ar fi să mi se 
încălzească şi să îmi vibreze trupul și n-am reușit să-mi 
imaginez cum de ar fi putut fi o senzaţie plăcută. 

- Va trebui să te cred pe cuvânt. 

Chicoti jos şi răguşit. Apoi, se aşternu din nou liniştea 
şi, preț de o vreme scurtă, mi-am îngăduit să simt pur și 
simplu totul. Cât de strâns mă ţinea în braţe. Greutatea 
braţelor lui în jurul meu, trupul lui cald şi tare lipit de al 
meu și senzația pe care mi-o stârnea... Toate mi se păreau 
potrivite. 

Zeilor mari, ce gând prostesc, însă asta simţeam. Nu 
înțelegeam cum anume mi se puteau părea potrivite. N- 
ar fi trebuit să fie aşa, dar uite că era, şi am absorbit totul, 
întipărindu-mi fiecare clipă în memorie. 

Pentru că nu mai simţisem niciodată aşa ceva. 

Și nici nu știam când aveam să mai simt aşa ceva. 

Nu am încercat să trec de scuturile lui, iar asta nu era 
bine. Aș fi putut încerca din nou, mai ales când am tăcut 
amândoi, dar aveam impresia că, dacă aş fi făcut-o, aş fi 
întinat acel moment. 

Orice ar fi însemnat momentul cu pricina, adică nimic, 
absolut nimic. 

Însă nu puteam zăbovi. Probabil că Grady era deja 


îngrijorat de moarte, iar eu... trebuia să-mi dau seama de 


ceea ce aveam să-i spun lui Claude, pentru că puţinele 
răspunsuri pe care reușisem să le obţin erau vagi în cel 
mai bun caz. Îi puteam spune doar cine era acest prinţ 
Preaînalt şi lucrurile pe care le ştiam deja. 

- Na'laa? 

- Hmm, am murmurat eu. 

- Nu mă înșel niciodată. 

Mi-a luat o clipă ca să pricep la ce se referea, iar, când 
am făcut-o, am simţit un fior pe şira spinării. Am deschis 
ochii, mi-am ridicat capul și am dat să mă trag în spate, 
însă el mă strânse cu fermitate în braţe. Am reuşit să mă 
desprind doar cel mult vreo cinci centimetri. L-am privit 
în ochi. Nu mai aveau stele în ei. Culorile îşi încetiniseră 
mişcarea, până deveniseră pete verzi, albastre şi maronii. 
Nu puteam citi nimic pe unghiurile izbitoare ale chipului 
lui. 

Mi-am adunat toată bravada de care avusesem nevoie 
ca să intru în odăi, simțind că nu era momentul potrivit 
să mă încerce în sfârşit groaza pe care ar fi trebuit să o 
simt din clipa în care ne intersectaserăm în grădină în 
noaptea aceea. 

- În afară de faptul că mi se pare implauzibil ca o 
persoană, fie ea Preaînalt, fie nu, să nu se înșele niciodată, 
nu prea înţeleg la ce te referi. 

Buzele i se curbară, însă zâmbi încordat şi rece. 

— Ai spus că ai fost trimisă să mă serveşti, corect? 

Am încuviințat din cap. 

Își urcă mâna pe spatele meu şi o vâri în părul meu. 

- Nu cred că e singurul motiv pentru care ai fost 
trimisă la mine. 

Mi-am împins vârfurile degetelor în carnea dură a 


umerilor lui. 


- Eu... 

- Deşi minciunile micuţe și jumătăţile de adevăr pe 
care mi le spui mi se par, în mod straniu, amuzante, 
momentul acesta nu se numără printre ele. Își cobori 
degetele pe ceafa mea. Crede-mă când îţi spun că ar fi 


foarte neînțelept din partea ta. 


CAPITOLUL 17 


M-am  încordat, fiecare părticică a ființei mele 
concentrându-se asupra senzaţiei pe care mi-o stârnea 
mâna lui pe ceafă. Nu mă apăsa deloc, însă greutatea 
mâinii lui era un avertisment suficient. 

Mă strânse mai tare cu brațul cu care mă ţinea în 
continuare pe după mijloc. Mă trase spre el, până 
piepturile ni se lipiră din nou. Am icnit când l-am simţit 
pe miezul meu. Încă era tare. O vibraţie ascuţită încărcată 
de dorinţă înnoi o durere ce pulsă în mine, lucru care mă 
șocă, pentru că nu era momentul potrivit pentru a simţi 
așa ceva. 

Prințul Thorne îmi zâmbi cu puţin mai multă căldură. 

- Te rog să nu minţi, Calista! 

„le rog.“ 

lar expresia aceea. Numele meu. Mă tulbură să le aud 
rostite împreună. Bănuiam că nu spunea deseori „te rog, 
ceea ce mă făcu să îmi doresc să fiu sinceră, dar, şi dacă 
nu ar fi spus-o, eram îndeajuns de inteligentă cât să știu 
că, dacă aş fi minţit acum, lucrurile probabil s-ar fi sfârșit 
prost pentru mine. 

Probabil aveau să se sfârșească prost şi dacă îi spuneam 


adevărul. Stiam că Claude nu m-ar fi izgonit, însă era 


posibil să se înfurie îndeajuns de tare încât să-l alunge pe 
Grady de la conac, ba chiar din Archwood. Dar dacă 
mințeam acum și prințul reacționa la mânie? Dacă 
tipam, și Grady ar fi dat buzna în odaie? N-ar fi 
supraviețuit unei lupte cu prințul. 

Așadar, era o situaţie în care nu aveam cum să câștig, 
doar că minciuna s-ar fi sfârșit cu violenţă, iar adevărul, 
sau măcar o parte din el, ar fi dus la pierderea securităţii 
și, cel puţin, a senzaţiei de siguranță. 

Am înghiţit în sec, știind că nu îl puteam pune în 
pericol pe Grady. 

- Baronul era... e îngrijorat în legătură cu venirea ta 
neașteptată. 

- Are motive să fie îngrijorat? întrebă prințul Thorne. 

- Se pare că a întârziat cu plata dărilor trimestriale, i- 
am împărtăşit eu, cu stomacul întors pe dos. Se temea că 
ai fost trimis de rege să le încasezi. 

Își înclină ușor capul. 

- Baronul tău m-a văzut. Aduc eu a cineva pe care 
regele l-ar trimite să încaseze dări? 

- Nu. Aproape că am râs, însă situaţia nu era deloc 
amuzantă. Dar cred că nici baronul nu avea... dispoziţia 
necesară la momentul respectiv ca să te recunoască. 

- Puțin spus. Începu să-și miște degetele pe gâtul meu, 
apăsând pe mușchii încordaţi de acolo. Era al naibii de 
drogat, adăugă el. 

- Adevărat, am șoptit. 

- Deci te-a trimis să afli de ce am venit, deduse el. În 
loc să aştepte până mâine-dimineaţă, aşa cum l-am 
sfătuit? 


- Da. 


Gura i se încordă, însă continuă să-și miște degetele cu 
blândețe, într-un fel straniu de alinător. 

- Măcar eşti curtezană? 

- De ce ar avea importanţă? 

- Pentru că are. 

- Nu a avut importanţă că tu m-ai făcut să cred că ești 
un lord, am subliniat, deși o parte din mine își dădu întru 
totul seama că probabil n-ar fi trebuit să o fac, doar că era 
absurd şi nedrept din partea lui să mă ia la întrebări când 
nici el nu fusese întocmai sincer. 

- Nu vorbim despre mine, na laa. 

- Am impresia că, atunci când îmi zici așa, mă faci, de 
fapt, încăpăţânată, nu curajoasă, am bombănit. 

- În momentul de faţă, e o combinaţie între cele două. 
Își trecu privirea peste trăsăturile mele. Ai avut de ales 
dacă să vii la mine în noaptea asta? 

- Poftim? 

- Ai fost forţată să vii la mine în noaptea asta? 

Întrebările lui mă debusolară. Nu-mi închipuiam de ce 
i-ar fi păsat dacă într-adevăr așa ar fi stat lucrurile. 

- Da. 

Se holbă la mine preț de câteva clipe, după care închise 
ochii, genele ascunzându-i ochii. 

- Baronul tău e un prost. 

Am dat să spun ceva, însă nu-i prea puteam contrazice 
afirmaţia. Claude era într-adevăr un neghiob, și eu la fel 
pentru că fusesem de acord cu asta. Inima îmi bătu 
agitată în tăcerea care se așternu. Nu știam la ce să mă 
aștept, dar apoi îmi dădu drumul. Confuză, am rămas 
locului, lipită de el, cu mâinile pe umerii lui și... 
simţindu-i în continuare mădularul lung și rigid lipit de 


miezul meu. 


- Ar trebui să te ştergi, spuse el încet. 

- Nu... mă vei pedepsi? l-am întrebat. 

- De ce te-aş pedepsi pentru idioţenia altcuiva? 

Apoi, deschise ochii, și am văzut în ei o explozie stinsă 
de alb. 

Mai mult decât surprinsă, m-am ridicat pe picioarele- 
mi tremurânde și am ieşit din cadă, împroșcând cu apă 
peste lateralele ei. M-am şters repede şi apoi mi-am luat 
halatul. L-am îmbrăcat, am strâns în grabă cordonul şi 
m-am asigurat că săculeţul rămăsese în buzunar. Dacă ar 
cădea... zeilor mari! 

M-am întors din nou spre prinţ şi m-am dat un pas în 
spate, speriată. leşise deja din cadă. Nu îi auzisem nici pe 
el, nici apa scoțând vreun sunet. Pe de altă parte, eu mă 
ridicasem cu atâta zgomot, de zici că eram un copil mic 
care se juca într-o băltoacă. Am luat un prosop curat și i 
l-am întins. 

Nu îl luă. 

În schimb, mă prinse de gât. M-am încordat, aproape 
scăpând prosopul. 

Buzele îi zvâcniră când își vâri mâinile sub părul meu. 
Își trecu degetele peste ceafa mea, înfiorându-mă. Am 
rămas locului în timp ce... îmi scoase părul greu de sub 
halat. 

- Aşa, zise el. 

Mi se tăie răsuflarea. Surprinsă de gestul lui, am 
înmărmurit cu totul. 

- Te porți de parcă te-ai aştepta să răbufnesc cu 
violenţă la fiecare mişcare, zise el, luând prosopul pe care 
i-l întinsesem. Ştiu că cei ca mine... pot fi imprevizibili, 
dar m-am comportat, oare, astfel încât să te pun pe 


gânduri? 


Am înghiţit în sec. 

Mă privi în timp ce se șterse cu prosopul pe piept. 

- Te întreb pe bune. 

- Ei bine, m-ai trântit la pământ în noaptea aceea din 
hambar și ai ameninţat că mă vei îneca în sângele tău. 

- Nu eram chiar în toate minţile la momentul 
respectiv. 

- Şi, când am intrat în odaia ta, m-ai țintuit la perete, 
am continuat. 

Ridică dintr-o sprânceană. 

- Odaia pentru dormit în care ai intrat neinvitată și 
neașteptată. 

M-am foit puţin. 

- M-ai întrebat de ce m-aș aștepta la violență. Am dat 
doar două exemple. 

- Doar două? răspunse el. Sunt şi altele? 

Am aruncat o privire spre cadă. 

- Am venit într-adevăr sub pretexte false la tine. 

- Da, zise el. Mai e și asta. Vei vorbi cu baronul după 
ce vei pleca din odăile mele? 

- Trebuie să mă întâlnesc cu el mâine-dimineaţă, 
înainte să discute cu tine. 

- Ce se va întâmpla dacă nu îi poţi oferi informații 
reale? 

- Nimic. 

Își cobori prosopul, ţintuindu-mă cu privirea. 

- Nalaa. 

- Nu-mi place porecla asta. 

- Ți-ar plăcea dacă ai cunoaște toate înțelesurile. 

Scrâşneam din dinţi, în timp ce el aștepta în continuare 
un răspuns... sincer. 


- Va fi... dezamăgit. 


- Te va pedepsi? 

- Nu. Mi-am întors privirea, simțindu-mă stingherită 
de ideea că ar fi gândit una ca asta. Stingherită de faptul 
că mă așteptasem să o facă. Sinceră să fiu, am continuat, 
s-ar putea nici măcar să nu-şi amintească că m-a trimis la 
tine. Puțin probabil, dar m-am gândit că exista o șansă 
minusculă să se întâmple. Era destul de ametit, am 
adăugat cu voce tare. 

Prințul scoase un huruit jos. Mi-am întors brusc 
privirea spre el, cu ochii tot mai mari. Sunetul acela nu 
păru câtuşi de puţin uman. Semăna mai degrabă cu un 
sunet scos de... un lup sau de un animal mult mai mare 
de atât. 

- Spune-i că n-am venit ca să adun dări, zise el, 
întorcându-se cu spatele spre mine şi legându-și prosopul 
în jurul taliei. Am venit ca să discut despre situația cu 
Cavalerii de Fier. Ar trebui să-i ajungă până voi putea 
vorbi cu el mai în detaliu. Nu-i spune că mi-ai făcut 
mărturisiri. Nu voi vorbi despre asta. 

Am rămas cu gura căscată, şocată. Iertarea lui, căci 
asta însemna, de fapt, tăcerea lui despre faptul că-i 
spusesem adevărul, era neașteptată. Fără să ştie, ne salva 
din nou pe mine și pe Grady. 

Încuviinţă din cap și ieşi din odaia pentru îmbăiat. 

- Pari surprinsă. 

- Presupun că sunt, am zis, urmându-l. Nu mă 
aşteptam să-mi spui sau... Sau să mă acopere. Mi-am dres 
glasul și am adăugat: Nu m-am așteptat nici să aibă de-a 
face cu Cavalerii de Fier. 

L-am privit cum își turna un pahar de whisky. M-a 
privit peste umăr, oferindu-mi de băut, dar eu am clătinat 


din cap. 


- Astfel de informaţii căutai data trecută când ai fost 
aici? l-am întrebat, iar inima-mi tresăltă în piept 
gândindu-mă la Astoria. Regele crede că Archwood ar fi 
cumva de partea Cavalerilor de Fier? 

- Motivul pentru care am venit înainte nu are legătură 
cu cel pentru care mă aflu acum aici. 

Se întoarse spre mine, cu prosopul legat în talie și 
vârfurile părului ude. Încă avea picături minuscule de 
apă pe piept, care îmi atraseră privirea în timp ce 
alunecară peste mușchii abdomenului. 

- Iar situaţia cu Cavalerii de Fier s-a schimbat. 

Am dat să întreb de ce, însă l-am privit în ochi și am 
tăcut. Am simţit furnicături pe piele. M-a copleșit brusc 
sentimentul că trebuia să renunţ la conversaţia cu 
pricina, iar de data asta i-am dat ascultare. Am aruncat o 
privire prin odăile lui, ducându-mi mâinile la cordonul 
halatului. Am vrut să-i mulțumesc pentru că se asigurase 
că nu aveam să suport consecințele faptelor săvârșite în 
seara asta, dar trebuia să îmi aleg cu înțelepciune 
cuvintele. 

- Apreciez... că mi-ai spus de ce ai venit la Archwood. 

Prințul Thorne își înclină capul, mișcare pe care am 
luat-o drept aprobare. 

În timp ce se holbă la mine, mă cuprinse o senzaţie 
acută de agitaţie. 

- Dacă nu mai pot face altceva pentru tine, ar trebui să 
plec. 

Rămase locului, tăcut, privindu-mă. 

Considerându-i lipsa de reacție drept un răspuns 
îndeajuns de bun, am făcut o plecăciune rapidă și 
nereușită. 


- Noapte bună, Alteță! 


Nu mă corectă când i-am folosit titlul. Rămase în 
continuare tăcut, privindu-mă cu o expresie pe care nu 
prea reușeam să o descifrez. Am trecut pe lângă el, 
ajungând până la ușa anticamerei. 

- Rămâi! 

M-am întors brusc spre el. 

- Poftim? 

- Rămâi, repetă el, apucând mai strâns paharul. Rămâi 
peste noapte cu mine! 

Am dat să spun ceva, dar n-am găsit cuvintele 
potrivite. Voia să rămân? Cu el peste noapte? Am aruncat 
o privire spre pat, iar stomacul mi se strânse, după care 
am simtit un gol în el. 

- Ca să dormim, adăugă el, captându-mi din nou 
atenţia. 

Căscasem uşor ochii. Pe paharul pe care-l ţinea în 
mână apăruseră crăpături. Nu îndeajuns de adânci ca 
lichidul din el să se verse, însă puteam vedea dungile 
subțiri, ca o pânză de păianjen, de pe sticlă. 

— Atâta tot, nalaa. 

M-am holbat la el, și mintea mi se duse într-o cu totul 
altă direcţie. În primul rând, nu-mi venea să cred că îmi 
cerea asta, pentru că nu îmi dădeam seama de ce ar fi 
vrut să doarmă cu mine. Cealaltă parte a mea era 
îndeajuns de neghioabă încât să se întrebe cum ar fi fost 
să doarmă lângă cineva care nu era Grady, gând care îmi 
tăie scurt respiraţia, lucru resimţit în piept şi în stomac. 

lar asta... era inacceptabil din diverse motive. 

- Nu pot face asta, am zis. 

Își înclină capul. 


- Nu poţi sau nu vrei? 


Exista o diferenţă între cele două. Nu poți nu era o 
alegere. Nu vrei, da. Problema era că nu știam care 
variantă era adevărată. 

- Ambele, am recunoscut, tulburată. Noapte bună! 

Nu am așteptat. M-am întors şi am plecat din odaia 
pentru dormit, ajungând la uşa principală. Am răsucit 
mânerul. Nu se clinti. M-am încruntat şi mi-am ridicat 
privirea: ușa era descuiată. Ce...? Prințul Thorne. Nu mă 
lăsa să deschid uşa. M-am crispat, simţindu-i privirea 
intensă pe spatele meu și, preţ de o clipă nebunească, m- 
am înfiorat, pierzându-mi răsuflarea. M-am cutremurat, 
încordată și înfierbântată de gândul că mă oprise. 

Nu voiam să mă lase să plec. 

Mă inundă sentimentul acela dat naibii cum că locul 
meu ar fi fost alături de el, și, pe toţi zeii, chiar că era ceva 
în neregulă cu mine. 

Mi-am pus mâinile pe lemnul ușii. Inima îmi bătea 
nebunește în piept. Apoi, ușa se întredeschise sub 
palmele mele. Îmi dădea drumul. Mă străbătu o senzaţie 
ca de... dezamăgire, ceea ce mă lăsă şi mai nedumerită în 


privinţa lui... în privința mea. 


- În regulă, sunt oficial... stupefiat. 

Strălucirea ușoară a lămpii de lângă pat îi lumina 
chipul lui Grady. Stătea pe marginea patului meu, cu 
sabia-i sprijinită de cufărul de la piciorul patului, mai 
relaxat după ce-i trecuse o mare parte din furia pe care o 
resimţise când aflase că oaspetele special nu se așteptase 
să apar. 

- Stupefiat? 

- Uluit şi orice alt adjectiv inutil la care te poţi gândi. 


Prințul de Vytrus a venit să discute despre Cavalerii de 


Fier? Cine n-ar fi surprins?! Grady își trecu mâna peste 
față. Şi eşti sigură că nu-i va spune baronului că i-ai zis 
adevărul? 

- Sunt destul de sigură. 

Mi-am lăsat capul pe spate. Era târziu, cam o oră de 
când plecasem din odăile prințului Thorne. Tocmai ce-i 
povestisem lui Grady cele întâmplate... Ei bine, nu chiar 
totul. Nu voiam să-l traumatizez cu detalii inutile. 

- Dar nu pot ști sigur, pentru că nu-l pot citi, am 
adăugat. Am încercat de mai multe ori să pătrund în 
mintea lui, dar n-am putut. 

Se scărpină pe obrazul acoperit de fire scurte de barbă. 

- Dar va trebui să-i spui lui Claude că așa ai obținut 
informaţiile. Nu va crede că prințul ţi-a spus pur şi 
simplu pentru că a întrebat el. 

— Ştiu. 

De aceea speram din toată inima că prinţul Thorne 
avea să se ţină de cuvânt și că nu avea să discute despre 
asta. 

Mi-am tras marginile halatului negru - halatul meu, 
din bumbac confortabil care nu era transparent - în jur și 
mi-am înăbușit un căscat în timp ce tăcerea s-a așternut 
în odaia largă şi destul de goală. 

Spaţiul acela imaculat nu conţinea prea multe lucruri. 
Un dulap. Un pat. Un divan lângă ușile ce dădeau spre 
terasă. O noptieră şi un cufăr. Anticamera, în schimb, era 
mobilată cu mai mult decât necesităţile de bază: un divan 
lat şi scaune așezate pe un covor gros și pufos din fire de 
găitan de culoarea fildeşului, o masă mai micuță și un 
bufet scund din stejar alb, precum și diverse alte 
mărunţişuri pe care mi le dăruise baronul de-a lungul 


anilor. Spaţiul era frumos, bine întreţinut și mult peste 


orice alt loc în care mai dormisem, însă nu era acasă 
pentru mine. 

Îmi doream să mă simt acasă aici. 

Fra un sentiment pe care nu îl cunoscusem încă, însă 
aveam impresia că ar fi semănat mult cu felul în care mă 
simțeam când mă aflam în grădină, cu degetele înfipte 
adânc în pământ şi mintea liniștită. Acolo, mă încerca un 
sentiment de apartenenţă. De pace. 

- Ai petrecut destul de mult timp cu prințul, încercă 
Grady şovăielnic să deschidă subiectul. 

Mi se încovoiară degetele de la picioare. 

- Nu chiar atât de mult. 

- Ba ai stat îndeajuns de mult. 

„Rămâi peste noapte cu mine. Stomacul îmi tresări 
din nou în felul acela prostesc. Am clătinat din cap. Oare 
de ce voise să îmi petrec noaptea cu el? Nu eram 
convinsă că-i adusesem satisfacţie, în afară de faptul că 
juisase. Doar că îmi spusese că îi păream interesantă, că îl 
fermecasem. 

- Ce s-a întâmplat? mă iscodi Grady. 

Mi-am adus imediat aminte de mine şi de prinț în 
afurisita aia de cadă. Mâinile lui pe mine. Degetul lui în 
mine. El ţinându-mă în brațe. Ultimul lucru îmi rămase 
în minte. Partea în care mă ținuse în brațe. Mi-am trecut 
dinții peste buză şi am înghiţit în sec. 

- Nu prea multe. 

== [ISI 

- Grady? 

Un mușchi de la tâmplă îi zvâcni. 

- Poţi vorbi cu mine despre orice. Ştii asta. Așa că, 


dacă s-a întâmplat ceva care te-a făcut să te simți... 


- Nu s-a întâmplat nimic fără permisiunea mea, l-am 
întrerupt eu. 

- Dar tocmai aici e buba, zise Grady, apropiindu-se de 
mine. Nu ai ales, de fapt, să te duci la el în noaptea asta, 
nu-i așa? Ai simțit că trebuia să o faci, aşa că te-ai aflat 
oare cu adevărat în postura de a nu permite ceea ce s-a 
întâmplat? 

Am şovăit puţin, stingherită de faptul că era a doua 
oară când eram întrebată asta. 

- Mi-a dat de ales şi am ales să merg la el, lucru pe care 
l-am stabilit deja. 

Grady se holbă la mine de parcă mi-ar fi crescut un al 
treilea ochi în frunte. 

- Serios. Mi-a dat de ales în ce privește ceea ce am 
făcut... Și nu am făcut sex, i-am spus eu. Şi ce dacă am fi 
făcut? Nu sunt virgină, Grady. 

Făcu o grimasă, și, chiar dacă nu îi vedeam 
îmbujorarea pe pielea-i maronie, știam că se înroșise. 

- Chiar nu aveam nevoie să știu asta, dar mulțumesc 
că mi-ai împărtășit. 

- Cu plăcere! Mi-am plecat bărbia și am chicotit când 
se uită urât la mine. Chiar mi-a dat de ales, Grady, și 
înțeleg că faptul că am vrut să fac ceea ce am făcut e 
complicat și îmbârligat. Crede-mă că știu, dar... 

M-am gândit la ce îmi spusese Naomi cândva când îi 
mărturisisem că uneori îmi plăcea când Claude mă 
trimitea să aflu informaţii pentru el. „Puţine lucruri sunt 
albe şi negre, Calista. Cea mai mare parte a vieţii există în 
zona aceea gri confuză dintre ele, dar, dacă ţi-ai dorit ce 
se întâmpla, dacă ţi-a plăcut şi la fel şi celeilalte persoane 
implicate, atunci nu e nimic în neregulă“, îmi zisese ea. 


„Oricine îți spune altceva fie nu a fost în locul tău, fie 


duce pur și simplu o viaţă diferită. Nu înseamnă că 
vreunul din voi are dreptate sau se înşală.” Am expirat 
lent. 

- Însă Preaînaltul ăsta... e diferit. 

- Diferit în ce fel? 

Am ridicat din umeri. 

- Sunt toţi la fel, Lis. Plăcuţi privirii şi fermecători la 
exterior, dar nişte netrebnici scrântiţi la interior. Doar 
pentru că unul dintre ei s-a asigurat că nu vei fi rănită şi 
nu te-a constrâns să faci ceva împotriva voinţei tale nu 
înseamnă că putem avea încredere în ei, mai ales în el. 
Stii ce se spune despre prinţul de Vytrus. 

— Știu. 

- Oare? mă întrebă el, ridicând din sprâncene. El a 
condus armata care a atacat Astoria. 

Am încuviinţat din nou din cap, însă îmi era greu să 
împac imaginea prinţului Thorne pe care-l ştiam eu cu 
cel despre care se vorbea de ani buni. Pe de altă parte, nu- 
| cunoșteam cu adevărat pe prinţ, nu? 

Si totuşi, mi se părea greșit să zic asta. 

Aveam impresia că într-adevăr îl cunoşteam, și chiar 
mi se păruse diferit de cum știam că sunt Preaînalţii, 
chiar şi înainte să-i aflu numele. Când l-am văzut în 
grădină şi mai înainte chiar? Mintea îmi zbură la noaptea 
aceea din Union City. 

- Nu ţi-am spus ceva, am zis eu. L-am mai întâlnit pe 
acest Preaînalt. 

Grady se holbă la mine preţ de o clipă, apoi se îndreptă 
de spate. Ochii căprui i se măriră când îşi dădu seama la 
ce mă refeream. 

- Union City? 


Am încuviinţat din cap. 


Se lăsă pe spate, apoi se aplecă în față. 

- Şi abia acum îmi spui? 

Am tresărit. 

- Eu doar... Nu știu de ce n-am spus nimic mai 
devreme. 

- E o scuză de rahat, Lis. 

- Nu se vrea a fi o scuză, am replicat. Îmi pare rău! Ar 
fi trebuit să spun ceva mai repede. 

Își întoarse privirea dinspre mine. 

- Nu e cel care m-a înșfăcat, nu-i aşa? 

- Zeilor mari, nu. Celălalt, l-am asigurat eu, 
încruntându-mă când mi-am dat seama că în noaptea 
aceea prinţul Thorne îl lăsase și pe Stăpân să creadă că 
era un lord. Apropo, nu m-a recunoscut, am adăugat. 

Grady păru să absoarbă vestea. 

- Eşti convinsă că el era? Bine... 

I-am aruncat o privire urâtă. 

- E foarte enervant când oamenii mă întreabă asta. 

Își ridică mâna. 

- Bineînţeles că eşti sigură. Întrebam doar, pentru că... 
e o coincidenţă al naibii de mare. 

Chiar era, doar că eu nu credeam în coincidente. Nici 
Grady. 

Grady tăcu, și privirea îi alunecă spre ușile care dădeau 
spre terasă. Trecu o vreme înainte să vorbească. 

- Mă gândesc mult la noaptea aceea, ştii? Încerc să-mi 
dau seama ce căutau Preaînalţii acolo în primul rând. 
Căutau pe cineva... Pe cineva ca ei? Un caelestia sau ceva 
asemănător? 

- Se poate. 

Presupuneam că nu era imposibil. Claude și Hymel 


erau a nu știu câta generaţie de la Preaînaltul din care se 


trăgeau, dar îmi închipuiam că se născuseră și alții mai 
recent. Deși nu aveam idee dacă Preaiînalţii se îngrijeau 
sau nu de astfel de copii. Nu știam dacă locuiau caelestia 
la curtile lor. 

- Vreau să vorbesc cu tine despre un lucru care nu-ţi 
va plăcea, îmi spuse Grady o clipă mai târziu. 

- Ce anume? 

Grady trase adânc aer în piept, iar eu m-am crispat, 
deoarece aveam impresia că urma să fie o conversaţie pe 
care o mai purtaserăm. Una care avea să adauge o grijă în 
plus la toate celelalte pe care le aveam deja. 

- Nu trebuie musai să rămânem aici, zise el. 

Da, avusesem dreptate. 

- Ba da, trebuie. Mi-am dat laoparte pătura de pe 
picioare, simțind deja cum mă încălzeam. 

- Ba nu trebuie. Există și alte orașe, alte teritorii... 

- Şi ce am putea face în celelalte locuri mai bine decât 
ce avem aici? l-am provocat, dându-mă jos din pat. 
Trebuia să stau în picioare pentru conversaţia asta. Crezi 
că ai reuși să obţii o slujbă ca asta de acum, unde nu doar 
că ești plătit, dar primeşti și adăpost? Ba încă un adăpost 
frumușel? Am început să mă plimb încolo şi încoace. O 
slujbă care nu ar presupune să-ţi riști viaţa zilnic, așa 
cum fac minerii sau vânătorii de lungă distanță? am 
adăugat eu. 

Grady strânse din dinți. 

- Iar eu ce voi face? Voi face din nou pe ghicitoarea în 
piețe, riscând să fiu numită vrăjitoare? Sau voi găsi de 
lucru în vreo tavernă, unde probabil voi face parte din 
meniu, lângă berea cu gust de poșircă? 

- Şi acum, nu faci parte din meniu? ripostă el. Nu te 


poate gusta oricine, oricând? 


- Fac parte din meniu pentru că aşa vreau, i-am zis, 
strângându-mi mâinile pumn. Și nici măcar nu fac parte 
din meniu cu adevărat. Sunt ca un... aperitiv aproape 
niciodată ales. 

Grady se holbă la mine și ridică din sprâncene. 

- Ce naiba? 

- Bine, a fost o analogie proastă, dar ştii ce vreau să 
spun. Aici, suntem asiguraţi, Grady. Zeilor mari! Eram 
tot mai frustrată. Nici măcar nu ai de gând să-l întrebi pe 
Claude dacă poţi fi ucenicul fierarului, nu-i așa? am 
adăugat. 

- Sincer să fiu? Nu dau doi bani pe a fi ucenicul 
fierarului baronului. 

Am închis ochii. 

- Grady, te pricepi la asta. Ba chiar îţi place... 

- Da, mă pricep la asta și îmi place într-adevăr, dar aș 
prefera să-mi folosesc talentul ca să făuresc arme pentru 
Cavalerii de Fier, nu pentru un caelestia afemeiat. 

- Grady, am icnit eu şi am deschis brusc ochii. Am 
străbătut distanţa scurtă care ne despărțea. Pe toţi zeii, 
poți să nu mai zici astfel de lucruri? Mai ales acum? Când 
prințul de Vytrus a venit ca să discute despre ei? 

- Nu-mi fac griji pentru asta în ce-l privește. 

- Serios? l-am întrebat eu pe un ton provocator. 

- Serios. Își ridică privirea spre mine. Uite ce e, ştiu că 
o iei razna când vorbesc despre Cavalerii de Fier, dar, fir- 
ar să fie, nu îmi poți spune că ești fericită aici. Că ești 
fericită cu toate astea, zise el, trasând un semicerc cu 
brațul. Şi nu mă refer doar la conac şi la Claude, ci la felul 
în care am trăit. La felul în care am fost obligaţi să trăim. 

- Pe toţi zeii! am exclamat și mi-am acoperit faţa cu 


mâinile. 


- Şi ştiu că nu ești. Știu că ai aceeași părere ca mine 
despre Preainalţi: că nu fac nimic pentru noi, plebeii, zise 
el, iar eu l-am privit printre degete și am văzut că nările i 
se umflaseră de furie. Ştii, mi-ar plăcea să mă însor într-o 
zi, adăugă el. 

Mi-am coborât mâinile pe lângă corp. 

- Și poate să am un copil sau doi, continuă el. Dar de 
ce naiba aș face-o? De ce aș vrea să aduc un copil în 
lumea asta? Copilul acela nu ar avea oportunitatea să fie 
un om de valoare cât timp Preainalţii controlează totul: 
cine poate fi educat, cine poate deţine pământ... Se 
întrerupse, apoi adăugă: Vor continua să pună caelestia 
precum Claude în poziţii de control, și, da, știu că nu e 
un lucru chiar atât de rău, dar aș putea înşirui toată 
noaptea persoane care s-ar potrivi mai bine în astfel de 
poziţii, dar care nu vor avea niciodată oportunitatea asta. 
Practic, pentru ei suntem doar vite, lucrăm în mine, îi 
hrănim, ținem tărâmul în funcţiune... Și pentru ce? Așa 
că, da, o ducem mai bine ca înainte, dar nu ne e bine, Lis. 
Nu e bine pentru nimeni. 

- Nu... Am ridicat din umeri, însă greutatea cuvintelor 
lui, a adevărului, mi-i cobori la loc. M-am dus spre pat și 
m-am așezat lângă el. Nu știu ce să spun. 

- Ai putea să te gândești la asta. 

Mi se tăie răsuflarea. 

- La ce anume, mai precis? 

- La plecatul de aici. 

- Grady... 

- Ştiu un loc, mă întrerupse el. E un oraș din Ținutul 
de Fst. 

M-am întors lent spre el. Am auzit o voce șoptindu-mi 


numele oraşului în minte înainte să-l rostească el. 


„Cold Springs.“ Apoi, am auzit şi alte lucruri care mă 
înspăimântară. 

- Vorbeşti despre un oraș, am zis eu în şoaptă, care 
devine practic o fortăreață pentru rebeli. Un oraş care va 
sfârşi inevitabil precum Astoria? Acolo crezi că am avea 
un viitor? 

- Nu ai de unde să ştii asta. Miji ochii, și umerii i se 
încordară. Dacă nu cumva chiar știi asta. 

- Nu o ştiu în sensul că am văzut oraşul distrus, dar nu 
am nevoie de daruri speciale ca să îmi dau seama că așa 
se va întâmpla în cele din urmă. 

Grady se relaxă. 

- Poate că nu. Poate că Beylen se va asigura că nu va fi 
așa. 

Am clătinat din cap și am râs scurt şi aspru. 

- Ai multă încredere într-un om pe care nu l-ai 
cunoscut și care a reușit doar să lase fără casă sau viaţă o 
mulțime de oameni. 

- Nu e cu nimic diferit de cei care își pun credinţa într- 
un rege pe care nu l-au întâlnit niciodată, punctă el. Care 
nu a făcut naibii nimic pentru plebei. 

Avea dreptate în privința asta. Mi-am încrucișat braţele 
peste mijloc și mi-am apăsat degetele de la picioare în 
podea. Avea dreptate în multe privinţe când venea vorba 
despre Preainalţi şi despre felul în care era condus 
tărâmul. Nu era ca şi cum nu aș fi fost de aceeaşi părere, 
însă Grady nu sugera doar să plecăm din Archwood, ci să 
plecăm pentru a ne alătura rebeliunii, ceea ce cu 
siguranţă ne-ar fi pus într-o situaţie și mai proastă decât 
trăiserăm până atunci. Chiar dacă nu o vedeam cu ochii 


minţii, aveam șanse mari să sfârşim morți. 


- Am fi purtat această conversaţie dacă Claude nu m- 
ar fi chemat în noaptea asta? 

- În cele din urmă, zise Grady. Dar al naibii să fiu dacă 
acum nu mi se pare un moment mai potrivit ca oricare 
altul. Ce se întâmplă în Ţinutul de Vest? Afurisitul de 
prinț de Vytrus e aici? 

L-am privit. 

- Prinţul... e diferit, am repetat. 

— Și ce te face să crezi asta, Lis? Sincer? 

- Ei bine, începând cu ce i-a făcut Stăpânului. 

- Aia te face să crezi că e diferit? întrebă Grady şi râse 
scurt, lătrător. Lis, l-a lăsat pe Stăpân arătând ca un 
afurisit de covrig uman. 

M-am crispat. 

- Nu mă refeream la asta. Prinţul Thorne m-a întrebat 
despre vânătăile de pe braţele mele. 

- Poftim? 

- Stăpânul mă ciupea. Mereu mă învineţeam... 

- Da, îmi amintesc că ticălosul ăla te ciupea mereu, mă 
întrerupse Grady. Dar cum adică prinţul te-a întrebat 
despre ele? 

L-am privit, încruntată. Mina-i o oglindea întocmai pe 
a mea. 

- În noaptea aia? După ce m-a privit în ochi, s-a uitat 
la braţele mele și m-a întrebat cum m-am ales cu 
vânătăile alea. 

Grady se holbă la mine, ridicând mai tare din 
sprâncene. 

- Nu îți amintești? 

- Îmi amintesc fiecare lucruşor din noaptea aia... Chiar 


și din perioada în care nu mi-am putut mișca un mușchi 


sau clipi, zise el, cu maxilarul încleștat. Nu îmi amintesc 
însă ca prinţul să te fi întrebat așa ceva. 

- Dar a făcut-o. Le-a văzut şi m-a întrebat ce anume le 
provocase. Nu i-am răspuns, însă m-am uitat spre 
Stăpân. De-aia a făcut ce a făcut... M-am oprit. Vorbeşti 
serios? Chiar nu l-ai auzit întrebându-mă? 

- Da, Lis, vorbesc serios. Nu l-am auzit spunând nimic 
de genul ăsta, și eram chiar acolo. 

Am dat să spun ceva, dar nu știam ce anume. M-am 
așezat la loc pe pat. Ştiam că îl auzisem. Că îmi vorbise pe 
când mă ţinea de braț, după care își dusese degetele la 
buze și zâmbise, dar cum de nu-l auzise Grady? 


Și cum de eu îl auzisem? 


CAPITOLUL 18 


Nu credeam că după cele întâmplate cu prinţul Thorne 
și cele discutate cu Grady ulterior aveam să fiu în stare să 
mă odihnesc. Mai ales că mă tot întrebam dacă chiar îl 
auzisem pe prințul Thorne cu atâţia ani în urmă sau dacă 
fusese doar închipuirea unei copile speriate. Cea din 
urmă părea a fi cea mai probabilă explicaţie, dar era o 
explicaţie care nu îmi plăcea. 

Însă, după plecarea lui Grady, am adormit în cele din 
urmă și nu m-am zvârcolit pe toate părțile, nici nu m-am 
trezit din oră în oră, cum făceam de obicei. Am dormit 
buștean și, cumva, tot am fost obosită dimineaţa şi îmi 
doream doar să mă întorc în pat, dar știam că nu trebuia 
să las să se vadă asta când Hymel mă însoţi pe 


coridoarele conacului Archwood. 


Coridoarele erau decorate acum cu buchete mari de 
iasomie ce umpleau aerul cu o aromă dulceagă și ușor 
moscată, probabil menită să-l impresioneze pe prinţul 
Thorne. Mirosul sufocant al florilor nu era singurul lucru 
nou de pe coridoare. Se simţea... o energie diferită în aer. 
O observasem în dimineața aceea, pe când mă forțasem 
să mă îmbrac. Mă tot încărcam de electricitate statică de 
fiecare dată când atingeam ceva, și o simțeam și aici, 
inundând coridorul. 

Era prezența Preaînalţilor. O simţisem în noaptea 
aceea în Union City, în grădină şi noaptea trecută. Ştiam 
că se zicea că aerul se schimba dacă un Preaînalt simţea 
numeroase emoţii puternice, cum ar fi furie sau bucurie, 
sau dacă se aflau mai mulţi într-un loc. 

Am aruncat o privire printr-una dintre arcadele 
deschise și am văzut în depărtare grajdurile, unde avea 
loc mai multă activitate decât de obicei. Grăjdarii și 
băieţii de la grajd ţesălau şi hrăneau cai de un negru 
strălucitor sau în întregime albi, cai ale căror grebene, 
regiunea în care corpul se întâlnește cu gâtul, se aflau 
probabil la o înălțime de cel puţin un metru optzeci de la 
sol. Asta-i făcea... cu cel puţin cincisprezece centimetri 
mai înalți decât caii din rasa Shire. 

- Sunt ai Preainalţilor care au sosit, zise Hymel când 
văzu încotro priveam. Uriași, nu-i așa? 

M-am holbat la cai și am numărat patru animale. Oare 
prinţul Thorne se plimba prin conac? Îmi tresăltă inima 
în piept. Încă era foarte devreme, dar... 

— Ştii, zise Hymel, aflat la câţiva pași în fața mea, 
atrăgându-mi atenţia spre sabia pe care o purta prinsă 


peste spate. N-ai muri dacă ai da și tu bună dimineața. 


Dacă ai face conversaţie. Dacă ai răspunde la un 
comentariu sau două. 

Mi-am înăbușit un oftat. Nu era prima oară când mă 
șicana pentru că nu pălăvrăgeam cu el. De fapt, o făcea de 
obicei, aşa cum eu tăceam de obicei. Nu-mi plăcea de 
Hymel. Și el o ştia. 

- Ar putea face lucrurile mai plăcute pentru tine, 
adăugă el pe când cotirăm. 

Plimbările astea ar fi fost mai plăcute doar dacă ar fi 
implicat o stâncă și el ar fi căzut de pe ea. 

- Și, în caz că trebuie să-ți aduc aminte, îmi zise Hymel 
pe când ne apropiam de arcada străjuită de piloni ce 
dădea spre biroul lui Claude, nu ești cu nimic mai bună 
ca mine. La urma urmei, ai devenit doar puţin mai mult 
decât o târfă care uneori poate vedea viitorul. 

Mi-am dat ochii peste cap atât de tare, încât m-am 
minunat că nu îmi căzură prin ceafă. Pe când s-a oprit să 
deschidă ușa, nu mi-am dat seama dacă chiar credea că 
mă jignise. Cel mai probabil avea impresia că mă secerase 
cu cuvintele lui. Cei mai mulți bărbaţi neînsemnați 
credeau că erau în stare de astfel de lucruri. Mă privi 
peste umăr, provocându-mă cu ochii-i deschişi la 
culoare. 

L-am privit drept în ochi și am zâmbit, tot mai larg 
când i-am văzut maxilarul încleştându-i-se. Mi-am luat 
ochii de la el şi am intrat în birou. 

Claude stătea pe marginea biroului, cu picioarele-i 
lungi şi zvelte înveșmântate în pantaloni negri. Când am 
intrat, își ridică privirea dinspre o bucată de pergament 
pe care o ţinea în mână. Îmi zâmbi larg, și mă surprinse 
faptul că pe chipu-i arătos nu se vedea nici un semn al 


indulgențelor pe care şi le îngăduise în noaptea dinainte. 


Probabil din pricina a ceea ce era. Dacă m-aș fi purtat ca 
el, aș fi avut cearcăne permanente sub ochi. 

- Bună dimineaţa, pui! Aşeză pergamentul pe 
suprafaţa de stejar albă a biroului. Ia loc, te rog! 

- Bună dimineaţa! M-am așezat pe divan, în timp ce 
Hymel a închis uşa de la birou, şi mi-am împreunat 
mâinile în poala rochiei simple de culoare crem cu care 
eram îmbrăcată. 

- Ai vrea nişte cafea? mă întrebă el şi ridică o ceașcă 
mică. 

- Nu, multumesc. 

Cofeina era ultimul lucru de care avea nevoie stomacul 
meu agitat. 

- Eşti sigură? mă întrebă Claude și sorbi uşor, delicat, 
din cafea. Pari obosită. 

- Am avut o... noapte lungă, am zis eu. 

Claude ridică dintr-o sprânceană întunecată. 

- Şi obositoare? 

L-am privit pe Hymel ducându-se spre bufetul scund, 
zâmbind cu superioritate. 

- Întrucâtva. Nu... m-am așteptat să dau de un 
Preaînalt când am intrat în odăile lui. 

- Ah, zise Claude, încruntându-se. Nu ţi-am spus că 
era un Preainalt? 

- Nu, am răspuns eu sec. 

- Pe toţi zeii, am crezut că ţi-am spus. Eram... Expiră 
lent, apoi continuă: Eram cam băut azi-noapte. 

Și încă cum! 

- Îmi pare sincer rău, Lis. Chiar am crezut că ţi-am 
spus că era un lord. 

Părea sincer, însă nu-mi păsa de asta în clipa de faţă. 


- Dar te-ai simtit bine? 


- Da, am răspuns eu, simțind o senzaţie de căldură în 
gâtlej. 

- Bineînţeles că da, zise el şi sorbi din ceașcă. Spune- 
mi, e adevărat ce se spune? Sunt lorzii Preaînalţi la fel de 
dotați precum... Îi aruncă o privire lui Hymel, încruntat. 
Ce se zice despre ei? 

- Se zice că sunt la fel de dotați precum armăsarii lor, îi 
spuse Hymael, care își turnase un pahar de whisky. 

- Ah, da, zise Claude, fruntea netezindu-i-se. Așa. Mor 
de curiozitate. 

Nu știam de ce Claude trebuia să ceară clarificări în 
privinţa asta. În afară de faptul că era un zvon obişnuit, 
necioplit, şi el era în parte Preainalt. Caelestia erau destul 
de bine dotați în privința asta. 

- Cred că ar fi o comparaţie destul de potrivită. 

Râse, pielea-i palidă încreţindu-i-se la colțurile ochilor. 

- Uită-te la tine, zise el mieros, te-ai imbujorat. 

M-am forţat să trag lent aer în piept și apoi să-l dau 
afară, închipuindu-mi cum unul dintre armăsarii despre 
care vorbeam dădea năvală în birou și îl călca în picioare 
pe baron. Și pe Hymel. Doar puţin. Am zâmbit din nou. 

- Deşi mi-ar plăcea foarte mult să aud ce anume te-a 
făcut să te îmbujorezi, va trebui să aștepte, continuă 
Claude. Despre ce ați vorbit? 

- Am vorbit despre locul din care se trage, dar nu 
foarte amănunțit. 

- Și? 

M-am uitat fix la el. 

— Ştii cine e? Dincolo de cum îl cheamă? 

Claude ridică dintr-o sprânceană. 

- Îi știu doar numele. De aceea te-am și trimis, puișor. 


Presupun că e un lord pe care regele îl ține aproape în 


capitală. 

- Nu e un lord oarecare, i-am spus eu. Nici măcar nu 
este lord, Claude. E prinţul de Vytrus. 

- Fir-ar să fie! spuse Hymel răgușit, făcând ochii mari. 

Baronul își aşeză cana pe coapsă. 

- Eşti sigură? 

De ce mă întreba toată lumea asta? 

- Da, sunt foarte sigură. E prințul de Vytrus. 

- Pe toţi zeii, de ce naiba ar veni aici? exclamă Claude. 

- Nu a venit ca să adune dări, i-am împărtăşit eu. 

- Nu serios? murmură Claude, așezând cana pe birou, 
probabil pătând lemnul. 

Nici măcar nu știam de ce mă gândeam la asta, doar că 
era păcat să strici un lemn atât de frumos. 

- Mă gândeam că ai să fii mai ușurat, am îndrăznit eu 
să Zic. 

- Aș fi, dar mă îngrijorează mai tare faptul că am o 
asemenea brută la conac. Înghiţi în sec. Când regele e 
nemulțumit, de obicei îl trimite pe prinţul de Vytrus să 
îndrepte situația, iar prin a îndrepta mă refer la a vărsa 
cantităţi copioase de sânge. 

Mi se strânse pieptul. 

- Poate că prinţul Thorne e în multe feluri, dar cu 
siguranţă nu e o brută. 

Hymel ridică din sprâncene şi se sprijini de bufet. 

- Așa zici? întrebă Claude. 

- Da, am răspuns, şi degetele mi se încleștară. Nu sunt 
convinsă că tot ce se spune despre el e adevărat. A fost 
un... „Gentleman?“ m-am gândit eu. Nu părea o descriere 
potrivită. Am clătinat din cap. Nu e o brută, am adăugat. 


Baronul amuti. 


- Se pare că cineva a fost tăvălită până şi-a pierdut 
simţul realităţii, zise Hymel. 

l-am aruncat o privire urâtă. 

Hymel zâmbi cu superioritate. 

Mi-am mutat privirea de la vărul lui Claude, 
înăbușindu-mi imboldul de a apuca unul dintre 
prespapierurile de pe biroul baronului și de a-l azvârli în 
capul lui. 

- A venit să discute despre situația de la frontieră. 

Claude își îndreptă umerii. 

- Ținutul de Vest? Cavalerii de Fier? 

Am încuviinţat din cap. 

- Crede că situația se va extinde şi în restul Ţinutului 
de Mijloc? În Archwood? 

Noduri de neliniște îmi coborâră din piept în stomac. 

- Asta nu știu să-ți zic, i-am spus eu. lată unde 
lucrurile aveau să se complice. Mi-a fost foarte greu să-l 
citesc, chiar şi când... îl atingeam, am adăugat. 

Claude tăcu, afișând o mină tot mai curioasă. 

- Ce vrei să spui? 

- Când încerc, știi tu, să mă conectez cu el? am 
răspuns, înfigându-mi unghiile în palme. Povestea pe 
care o ţeseam era fragilă în cel mai bun caz. Vedeam alb, 
ca un zid alb, motiv pentru care nu am reusit să scot prea 
multe informaţii de la el, am adăugat. 

- Hmm, îngână Claude, şi mi se păru gânditor. 

Din cine ştie ce motiv, nodurile acelea de neliniște mi 
se strânseră şi mai tare în stomac. 

- Scutul acesta pe care l-ai văzut încerca să te 
blocheze? 

- Da. M-am gândit că, dacă asta era într-adevăr, putea 


fi spart. 


Am simţit o senzaţie de agitaţie în stomac când am 
recunoscut asta cu voce tare în fața lui Claude. Și un gust 
urât în gură. 

Preţ de-o clipă îndelungată, Claude nu mai spuse 
nimic. 

- Un prinţ ar fi mult mai greu de citit ca un lord. Se 
uită apoi spre Hymel şi-i spuse încruntat: Vorbim mai 
târziu. 

Fra limpede că-i ceruse să plece. La fel de limpede era 
și faptul că Hymel era enervat. Așeză apăsat paharul pe 
bufet, după care ieşi din birou cu mișcări ţepene. 

Claude ridică dintr-o sprânceană când Hymel închise 
ușa după el. 

- E un ins ţâfnos, nu-i așa? 

- Nu-i place când profiți de rangul tău superior şi îi 
aduci aminte că eşti baronul. 

- Si el nu? 

- Da. L-am privit pe Claude ridicându-se și am 
adăugat: Dar știi deja asta. 

- Aşa-mi place să-l înțep ori de câte ori pot. Îmi zâmbi 
larg, făcându-mi semn să mă apropii de el. Vino! mă 
chemă el. 

Pericolul ca el să îşi dea cumva seama că 
recunoscusem că fusesem trimisă la prinț ca să obțin 
informaţii părea să fi trecut. Mă cuprinse în schimb 
curiozitatea după ce m-am ridicat și m-am îndreptat spre 
el. 

Se dădu laoparte, întinzând mâna spre partea biroului 
pe care nu se aflau scrisori. 

- Ia loc! 

Am sărit pe birou, apucând marginea de lemn netedă. 


Picioarele mi se bălăngăneau la câțiva centimetri de 


podea. 

Claude mă privi lent, începând cu chipul meu și 
coborând tot mai mult, de parcă ar fi căutat ceva semne. 

Neștiind ce punea la cale, am rămas locului, în timp ce 
el îmi dădu şuviţele de păr peste umăr. 

- Te-ai simţit bine aseară? mă întrebă el brusc. Cu 
adevărat? 

- Da. 

Zâmbi scurt. 

- Vreau să ştiu toate detaliile despre ce s-a întâmplat 
între voi. 

- Ei bine, am spus tărăgănat, gândindu-mă rapid la ce 
puteam sau ce ar fi trebuit să-i împărtăşesc, se pare că ai 
crezut că i-ai spus că mă voi alătura lui, dar nu ai făcut-o. 

- Fir-ar! Degetele i se opriră pe șuvițele mele de păr. 
Serios? 

Am încuviinţat din cap. 

- Îmi pare rău! Serios. Mă privi scurt în ochi. Nu te-aș 
fi trimis la el dacă aș fi știut că era prințul de Vytrus. 

Nu eram convinsă că-l credeam. Claude era în stare să 
ia decizii foarte neînțelepte când era beat. 

- Cum a reacționat când ai apărut acolo? 

- A fost... Am ridicat din sprâncene când m-a atins pe 
bărbie, întorcându-mi capul spre stânga și apoi spre 
dreapta. A fost luat prin surprindere, am spus. 

- Te-a rănit? mă întrebă el, și o șuviță de păr îi căzu 
peste frunte. În vreun fel? 

- Nu. Mi-am dat seama că se uita după vreun semn, o 
urmă sau o vânătaie. Claude, nu m-a rănit. 

Nu a mai spus nimic preţ de o clipă îndelungată. 

- L-ai servit? 


- Mi-a cerut să-l ajut cu îmbăiatul. 


Am tresărit uşor când îşi trecu dosul degetului mare 
peste buza mea de jos. Mi-am întors brusc privirea spre 
el. Claude... nu mă mai atinsese aşa de mai bine de un an. 
Poate chiar de doi ani... Şi cândva îmi dorisem să o facă. 
Cândva, așteptasem cu nerăbdare să mă viziteze în odăile 
mele sau să mă cheme în ale lui. Poate chiar cu disperare, 
pentru că îl puteam atinge fără să mă simt vinovată, 
pentru că el știa ce puteam face, înțelegea riscurile la 
adresa intimităţii lui, iar eu trebuia să mă concentrez 
foarte tare ca să-l citesc. Însă intuiţia mea nu rămânea 
tăcută pentru multă vreme. Își dădea mereu seama când 
se întâmpla, pentru că mă crispam, mă îndepărtam de el. 
Atunci, Claude nu mă mai lăsa să-l mângâi la rândul 
meu, să-l ating, și o parte minusculă din mine fusese 
ațâțată de acest lucru. Ei bine, o parte din mine încă era 
ațâţată de asta. 


- Și? mă îmboldi Claude. 


- Apoi, mi-a cerut să mă alătur lui în cadă, și am făcut- 


Zâmbi strâmb. 

- Sunt convins că toate îmbăierile vor păli acum prin 
comparație. 

- Se poate, am murmurat. 

- Şi mai ce? mă întrebă el, privindu-mă în ochi. 

- M-a... atins. 

- Așa? 

Am încuviinţat din cap când îmi cuprinse ambii sâni, 
trecându-și degetele mari peste sfârcurile mele. Un 
mănunchi de plăcere mă străbătu lent, o simplă reacţie la 
atingerea lui; la orice atingere, de altfel, nu neapărat a lui 
Claude. Mi-am trecut mâinile peste birou, aplecându-mă 


puțin în față. El îşi plecă din nou privirea. Buzele i se 


depărtară în timp ce mă apăsă pe sâni. Claude fusese 
mereu atras de sâni. L-am privit trecându-și degetul de-a 
lungul decolteului corsajului: pielea îi era mai palidă ca a 
mea; mai palidă şi mult mai rece ca a lui Thorne. Mi se 
tăie din nou răsuflarea, însă nu din pricina atingerii 
baronului. 

- Ţi-a tras-0? 

Mă străbătu un fior şi mai ascuţit de dorință care nu 
avea legătură cu ce făceau mâinile lui Claude, ci cu 
cuvintele lui. Imaginea... prințului Thorne pe care mi-o 
creionară cuvintele lui în minte mă făcu să mă zvârcolesc 
puţin. 

- Nu. 

- Într-adevăr? mă întrebă el cu îndoială în voce și își 
ridică privirea spre mine. 

- Si-a folosit degetele, și eu - mâna. Amintirea mult 
prea limpede a celor întâmplate îmi îngroșşă vocea și 
sângele. Atâta tot. 

- Atunci, e oarecum dezamăgitor. 

Am pufnit în râs, ceea ce-l făcu să mă privească cu 
ochii aceia verzi ca marea. 

- Îmi pare rău! Doar că pari sincer dezamăgit. 

- Chiar sunt. Zâmbi uşor în timp ce îmi frământă 
pielea. Nu îmi place că petreci atât de multe nopți 
singură. 

Nici mie nu îmi plăcea, dar... 

- M-am simţit bine. 

- Foarte bine. 

Se concentră din nou asupra pieptului meu. Ar fi fost 
fericit să-și petreacă restul vieţii regulând sâni. 

Mi-am plecat privirea spre vintrea lui şi am văzut că 


era semiexcitat. Mi-aş fi putut întinde mâna spre el. L-aș 


fi putut atinge măcar pentru puţină vreme înainte să mă 
oprească. Fra limpede că era într-o dispoziţie jucăușă în 
dimineaţa asta. Îl puteam îndruma să mă pătrundă, îl 
puteam îmboldi să mă ia chiar acolo, pe birou. Nu ar fi 
fost prima dată, dar... 

Nici unul din noi nu și-o dorea de fapt. În afară de 
sâni, nu eram genul lui. Prefera părul mai deschis la 
culoare și constituţiile mai slabe, chiar și în cazul 
bărbaţilor. Iar eu? Nu știam sigur care era genul meu. Nu 
îmi plăceau anumite trăsături bărbătești sau femeiești 
mai mult ca altele. 

Totuși, dacă l-aș fi îmboldit, nu m-ar fi respins. Nu 
doar pentru că eram un trup cald. Stiam ce intenţii avea 
Claude. Mi-ar fi dăruit ce îmi doream pentru că voia să 
îmi poată dărui mai mult. 

Însă mi se părea prea mare efortul, și pentru ce? Pentru 
câteva secunde de plăcere uitată apoi cu ușurință. 

Pe toţi zeii, oare asta nu era grăitor în sine? Mai ales 
când căutatul plăcerii era la fel de răspândit ca încercarea 
de a-ți astâmpăra setea? 

- Ai aflat și altceva? mă întrebă Claude, captându-mi 
atenția. 

Gândurile îmi dădură năvală în minte. Probabil că se 
aștepta să fi aflat mai multe despre prinț decât motivul 
pentru care se afla aici. Ştia întocmai ce puteam obţine de 
la o persoană. 

- Nu a mai creat un Rae de multă vreme, am zis, fiind 
primul lucru care îmi veni în minte. 

- Ce neașteptat, comentă el, trecându-şi din nou 
degetul mare peste sfârcul meu. 

Am încuviințat din cap. 


- Şi caută ceva... Sau căuta. 


Claude se opri din a mă atinge. 

- Ce anume? 

- Căuta ceva despre care... credea că un alt Preaînalt 
deținea informaţii, am spus eu lent, bazându-mă întru 
totul pe ceea ce-mi împărtășise prințul. 

Mă privi cu ochii-i verzi-albăstrui deschişi la culoare. 

— Ştii pe cine căuta? 

Am clătinat din cap. 

- N-am reuşit să îmi dau seama. 

Îşi plecă pleoapele și rămase tăcut o vreme. 

- Prințul de Vytrus a plecat călare în zori, zise Claude, 
trecându-şi din nou mâinile peste sânii mei, după care şi 
le așeză pe birou, lângă ale mele. I-a spus unui gardian că 
se va întoarce înainte de cină. Bănuiesc că atunci are de 
gând să discute cu mine. 

M-am cercetat, să văd dacă mă simţeam măcar vag 
dezamăgită de faptul că încetase să mă atingă, însă am 
descoperit doar apatie. Nu îmi doream asta. Îmi doream 
să găsesc mai mult de-atât. 

- Vrei să verifici şi în altă parte, cum ar fi între 
coapsele mele, să vezi dacă găseşti semne ale brutalităţii 
prințului? 

Claude pufni. 

- Poate mai târziu. Mă aşteaptă fraţii Bower. 

Fraţii Bower erau fiii unor aristocrați, deseori la fel de 
nesăbuiți precum baronul. Speram din tot sufletul că 
plănuia să rămână cu mintea limpede. 

- Vreau să fii de față când va vorbi cu mine. 

Am simţit un gol în stomac. 

- De ce? 

- Pentru că vreau să mă asigur că îmi spune totul, zise 


el, aranjând dantela corsajului. Şi că nu are intenţii rele în 


ce mă privește. 

La naiba! 

]-aş fi fost la fel de utilă precum un glob de cristal. Se 
dădu în spate, iar eu am coborât de pe birou. Rochia mi 
se revărsă pe podea, în timp ce panica amenința să pună 
stăpânire pe mine. 

- ÎL voi pune pe Hymel să te cheme când se întoarce, 
așa că stai pe aproape. Se aplecă și mă sărută pe obraz. Ne 
vedem mai târziu. 

Nu m-am mișcat în timp ce Claude ieși cu pași mari 
din birou, ci am rămas acolo preț de câteva clipe. 

-La dracu, am gemut, lăsând capul să-mi cadă pe 
spate. 

- Nu, mulţumesc. 

Mi-am ridicat brusc capul şi m-am uitat în direcția din 
care se auzise vocea lui Hymel. 

Stătea în uşa deschisă, zâmbind cu superioritate, ca de 
obicei. 

- Sunt convinsă că vărul meu s-a ocupat deja de asta 
pentru astăzi. Făcu o pauză, apoi adăugă: Pe de altă parte, 
dacă a făcut-o, înseamnă că a fost neimpresionant de 
rapid. 

Mi-am dat ochii peste cap și l-am ignorat în timp ce 
m-am îndreptat spre ușă. 

Hymel nu se mișcă. 

- Despre ce a vrut să-ţi vorbească în privat? mă întrebă 
el. Despre prințul Rainer? 

M-am oprit atunci, însă nu i-am răspuns. 

- Tocmai ce mi-a cerut să-i trimit un mesaj prințului 
de Primvera, în care-i cere să se întâlnească, dar nu a vrut 


să-mi spună de ce, îmi zise Hymel. 


Am rămas surprinsă. Oare să fi avut de-a face cu piața- 
fantomă? Dacă da, abia acum se ocupa de asta? Aproape 
o lună mai târziu? 

- Pun rămăşag că știi de ce solicită o întâlnire, 
presupuse Hymel. 

Chiar nu știam, însă era interesant că nici Hymel nu 
știa. Mă îndoiam că era vorba despre o chestiune de care 
Claude uitase pur și simplu. Am trecut pe lângă el fără să 
spun ceva. 

Se întoarse rapid şi mă apucă de încheietură. Mă 
strânse tare și mă trase înapoi. M-am împleticit, reușind 
apoi să-mi găsesc echilibrul și privindu-l furioasă. Mi-am 
smucit mâna... 

Hymel îmi răsuci brusc încheietura. Am simţit o 
durere ascuţită în braț şi am scâncit. Ochii-i deschişi la 
culoare i se luminară, și mi se făcu greață văzându-i 
zâmbetul. 

- Te-am întrebat ceva. 

- Stiu, am scrâşnit şi l-am văzut făcând ochii mari 
când a auzit asta. Iar eu te ignor, așa că dă-mi drumul! 

Buzele i se traseră în spate, dezvelindu-i dinții. 

- Te crezi atât de specială, nu-i așa? Şi nu ești decât... 

- O târfă. Ştiu. Te-am auzit de primele 500 de ori când 
ai spus-o. Măcar eu termin. L-am privit drept în ochi, 
știind că eram pe punctul de a-i da o lovitură josnică și 
răutăcioasă, la fel de plină de cruzime ca el: Nu pot spune 
același lucru despre tine. 

Hymel spintecă aerul dintre noi cu dosul celeilalte 
mâini, ţintindu-mi faţa, dar, cumva, m-am mișcat mai 
rapid ca el. L-am prins de braţ, încovoindu-mi degetele în 
tunica-i aspră. 


- Nici prin gând să nu-ţi treacă să mă loveşti vreodată! 


Hymel rămase cu gura căscată şi păli când îmi dădu 
drumul încheieturii care mă durea. Ne-am privit în ochi, 
și, preţ de o clipă, aș fi jurat că am văzut teamă în ochii 
lui. O teamă reală, primitivă. Apoi, își relaxă expresia. 

- Sau ce, Lis? 

Am simţit o serie de furnicături pe ceafă, în timp ce 
mai multe imagini îmi năvăliră în minte: imagini 
îngrozitoare în care Hymel își trăgea sabia şi se împlânta 
singur în ea. L-am strâns mai tare de braț. Mă cuprinse o 
senzaţie tot mai intensă de răceală. O energie. O putere. 
Ce vedeam nu era un viitor bătut în cuie. Era ceea ce îmi 
doream să-l forțez pe Hymel să facă... 

I-am dat drumul şi am făcut un pas în spate. Inima îmi 
bătea cu putere, neregulat. 

Hymel mă privi cu atenţie preţ de câteva secunde. 

- E amuzant, știi? Tu. Abilităţile tale. O singură 
atingere, și poți afla numele cuiva, dorinţele lui. Viitorul. 
Chiar și cum va muri. Zâmbi cu superioritate din spatele 
bărbii tunse și îngrijite. Și totuşi, nu știi nimic. 

- Poate că aşa e, am spus eu încet. Dar ştiu cum vei 
muri. 

Încremeni. 

- Vrei să știi? l-am întrebat, zâmbindu-i. Nu e deloc 
plăcut. 

Hymel icni și făcu un pas spre mine, dar se opri. Fără 
să mai spună ceva, se întoarse şi ieși din odaie. 

- Bine, atunci, am murmurat, privind spre încheietură. 
Pielea începuse deja să se înroșească. Ce ticălos! 

Dar şi eu eram o ticăloasă. 

Minţisem. Nu îl atinsesem niciodată pe Hymel în mod 
voit și nici nu mă forțasem într-atât încât să-i văd 


viitorul. Nu aveam idee cum urma să moară. Și întrucât 


karma era cam la fel de reală ca ideea de soartă, probabil 
avea să trăiască mai mult ca noi toți. 

Am plecat din biroul baronului și abia pe la jumătatea 
drumului spre odăile mele, în timp ce mi-am închipuit în 
repetate rânduri cum îl loveam pe Hymel între picioare, 
mi-am dat seama de un lucru în ce-l privește pe Claude. 
M-am oprit de tot în dreptul ferestrelor ce dădeau spre 
grajduri. 

Claude nu mă întrebase despre ce încerca prințul 


Thorne să afle informaţii, ci despre cine. 


M-am plimbat încolo și încoace prin odăile mele, 
gândindu-mă la ce spusese Claude. Probabil fusese doar 
o scăpare, că zisese cine, deși voise să spună ce, dar... 

Intuiţia îmi spuse că nu aşa stăteau lucrurile. 

Dar ce însemna asta? Dacă Claude ştia că prințul căuta 
informaţii despre cineva? Ce importanţă avea? 

Intuiţia nu mă ajută în privinţa asta. 

Ar fi trebuit să mă stresez în schimb despre cum aveam 
să-i fiu de ajutor baronului când urma să vorbească cu 
prințul Thorne. Mi se strânse stomacul când am intrat cu 
paşi apăsaţi în odaia mea pentru dormit. Freamătul leneş 
al ventilatorului din tavan răcorea odaia, dar tot era prea 
cald. Mi-am descheiat corsajul și mi-am dat jos rochia. 
Am lăsat-o pe podea, fiind prea obosită și, ei bine, prea 
leneșă ca să o mai pun pe umeraș. 

Îmbrăcată doar într-o cămașă ce-mi ajungea până la 
coapse, m-am trântit în pat, pe spate, proptindu-mi 
încheietura care mă durea pe burtă. Am răsucit-o 
șovăielnic. Cu siguranță avea să se învinețească până la 
sfârşitul zilei, dar nu era luxată sau ruptă. 


Eram norocoasă din punctul ăsta de vedere. 


Existaseră momente în trecut când nu fusesem la fel de 
norocoasă, când fusesem prinsă furând mâncare sau 
aflându-mă într-un loc în care n-ar fi trebuit să mă aflu. 

M-am holbat la tavan, şi gândurile mi se întoarseră la 
cină. Nu-l puteam citi pe prinț. Doar dacă reușeam să 
sparg scutul. Lucru pe care Claude părea să creadă că-l 
puteam face, iar eu nu știam sigur dacă era din cauză că 
așa-i dădusem eu de înţeles sau pentru că știa deja că o 
puteam face. 

Pe toţi zeii, poate că ar fi trebuit să-i spun pur și simplu 
adevărul. Dar era prea târziu. Acum, trebuia doar... să mă 
gândesc la o soluţie. 

Am pufnit, și îmi veni să-mi trag câteva, ca să fac 
alegeri mai bune în viață, pentru că era puţin probabil că 
avea să îmi vină vreo idee mai puțin prostească decât 
minţitul. 

Zeilor mari, aveam să-l văd din nou. 

Mă cuprinse o senzaţie de agitaţie țâfnoasă. Nu era un 
sentiment rău, nu se compara cu anxietatea sau groaza, ci 
aducea mult a... nerăbdare, ceea ce mă îngrijora. Nu 
aveam de ce să fiu entuziasmată în privința vreunui 
Preaînalt, îndeosebi a unuia precum prințul de Vytrus. Şi 
dacă nu l-aş fi văzut incinerând un Preaiînalt cu mâna 
goală sau sfâșiindu-i gâtlejul unui plebeu, nerăbdarea tot 
ar fi fost ultimul lucru pe care ar fi trebuit să-l simt în 
privinţa lui. 

Orice interacţiune cu un Preaînalt putea fi periculoasă, 
întrucât ar fi putut afla despre abilităţile mele şi ar fi putut 
presupune că practicam magia neagră. Mai ales în 
conacul Archwood, unde prea mulţi știau despre darurile 
mele. Mai degrabă ar fi trebuit să aştept cu nerăbdare ca 


prințul să plece din Archwood. 


Dar nu era aşa. 

Poate că Hymel avusese întrucâtva dreptate şi prinţul 
mă dezmierdase cu degetul până îmi pierdusem simţul 
realităţii. 

Am oftat, iar mintea mi se întoarse la Claude. M-am 
gândit la momentul în care îl cunoscusem şi cum 
trăsăturile i se preschimbaseră din mânie în surprindere 
când îl avertizasem despre bărbatul care voia să-l 
jefuiască. 

Însă surprinderea aceea nu durase mult. Nu se îndoise, 
nici nu contestase ce-i spusesem, așa cum făceau mulţi 
când îi avertizam prima oară în legătură cu ceva. Pur și 
simplu, acceptase că ceea ce ştiam era adevărat. Nu fusese 
primul care făcuse asta, însă fusese categoric primul 
aristocrat care mă crezuse fără urmă de îndoială. Poate că 
asta ar fi trebuit să-mi ridice niște semne de întrebare, 
însă fusesem prea al naibii de recunoscătoare când 
Claude îşi arătase aprecierea oferindu-mi o slujbă și 
găzduire, nu doar pentru mine, ci și pentru Grady. Îmi 
dorisem un pat cald şi sigur și voisem să nu mai fiu 
nevoită să fur pâine stătută ca să nu flămânzesc de 
moarte. Voisem să nu-l mai văd niciodată pe Grady 
îimbolnăvindu-se fără să pot face ceva ca să-l ajut. 

Dar poate că ar fi trebuit să pun câteva întrebări? 

În schimb, îi făcusem mărturisiri lui Claude, 
spunându-i multe lucruri. Cum Grady se îmbolnăvise 
foarte tare când fuseserăm mai tineri. Despre orfelinatele 
care aduceau mai degrabă a case de corectii. Chiar și 
despre Union City. lar el îmi spusese despre familia lui, 
despre sângele de Preaînalt pe care-l moștenise pe partea 


tatălui și cum Hymel crezuse că el avea să fie numit baron 


după trecerea în neființă a baronului bătrân. Însă nu 
pusesem întrebări. 

lată un alt lucru pentru care era prea târziu acum, dar, 
dacă Claude știa ceva, cum ar fi dacă mai întâlnise pe 
cineva ca mine în trecut, oare de ce mi-ar fi ascuns acest 
lucru? Uneori, Claude apela la măsuri extreme ca să se 
asigure că eram fericită. Oare chiar ar fi riscat să aflu că 
ştia un lucru pe care mi-l ascunsese? Am închis ochii și 
m-am întors pe o parte. 

În timp ce stăteam întinsă în pat, gândurile îmi 
alunecară în cele din urmă spre noaptea trecută: spre 
prinţul Thorne și timpul petrecut cu el. Nu la plăcerea pe 
care mi-o stârnise sau la orgasmul pe care-l ajutasem să-l 
atingă, ci la acele momente scurte în care... mă ţinuse pur 
şi simplu în braţe. 

Mi-am tras picioarele spre piept într-o încercare tristă 
de a recrea senzaţia aceea de a fi ținută în brațe, de... a 
aparține. 

De potrivire. 

Era un sentiment prostesc, însă am adormit cu gândul 
la el, şi, când am deschis din nou ochii, lumina 
marmorată a soarelui se mutase de pe o parte a peretelui 
pe cealaltă, dându-mi de veste că era deja după-amiaza. 
Am rămas locului preţ de câteva clipe, cu pleoapele grele, 
şi mai că am adormit la loc, când mi-am dat brusc seama 
că lumina soarelui nu era singurul lucru care se 
schimbase în odaie. 

Și aerul era diferit. 

Mai dens. 

Încărcat cu electricitate. 

Am simţit un fior tremurător pe şira spinării. Mintea 


somnoroasă mi se limpezi şi inima mi se poticni. 


Nu eram singură. 

Mi-am îndreptat lent picioarele şi m-am proptit într- 
un cot, privind peste umăr ca să văd ceea ce simţisem 
deja, ceea ce ştiam deja într-un fel aproape primitiv, şi l- 


am văzut pe prinţul Thorne. 


CAPITOLUL 19 


Preţ de câteva momente, am reușit doar să mă holbez 
la prințul Thorne, gândindu-mă că sigur halucinam că 
stătea pe divanul de lângă ușile care dădeau spre terasă, 
cu picioarele-i lungi încrucișate în dreptul gleznelor. O 
rază de soare îi brăzda tunica închisă la culoare peste 
piept, însă de la umeri în sus era învăluit de umbre. 

- Bună ziua, zise prințul Thorne, ridicând un pahar 
plin cu un lichid chihlimbariu. Ai avut parte de un somn 
odihnitor? 

Am clipit rapid, şi un val de neîncredere mă trezi din 
amorțeală. 

- Am impresia că nu îți dai seama de asta, dar se pare 
că nu mai știi cum să ajungi în odăile tale. 

- Mă aflu întocmai unde intentionez să mă aflu. 

l-am auzit efectiv râsetul în voce, ceea ce mă făcu 
țâfnoasă. 

- Atunci, ce cauţi aici? Şi oare de cât timp stătea acolo? 
Mi-am întors iute privirea spre sticla din care băuse, apoi 
mi-am coborât-o spre brațul divanului și am mijit ochii. 
Te-ai servit, cumva, din whiskyul meu? l-am întrebat. 

- Vizitez împrejurimile, răspunse el, și aveam nevoie 
de o băutură răcoritoare. 


Bătăile năvalnice ale inimii încetiniră. 


- Nu e nimic interesant de văzut în odăile mele private, 
Alteță. 

- Thorne, mă corectă el, şi, chiar dacă nu-i puteam 
vedea ochii, l-am simţit trecându-şi privirea înfierbântată 
peste curbura șoldului... De-a lungul piciorului... Şi 
picioarele chiar îmi erau foarte expuse vederii. Și nu sunt 
de acord, adăugă el. Sunt... foarte multe lucruri 
interesante de văzut. 

Sfiala care îmi lipsise înainte hotărî să-și facă apariția. 
M-am ridicat în şezut şi mi-am apropiat picioarele. Mă 
durea încheietura trăgând de cămașă, care oricum nu mă 
acoperea prea mult. Chiar și în lumina slabă din odaia 
mea pentru dormit, materialul era practic transparent. 
M-am uitat urât la el şi am avut senzaţia că era perfect 
conştient de asta. 

Un chicot gutural se auzi dinspre umbrele brăzdate de 
lumina soarelui și stârni valuri de un amestec ciudat de 
senzaţii în mine. Precauţie. O arsură acidă încărcată de 
neliniște. Ba mai rău, o trepidaţie dulceagă de nerăbdare, 
pe care aş fi pus-o pe seama faptului că eram pe jumătate 
adormită. Și o doză serioasă de curiozitate. Nu îmi 
închipuiam de ce prințul Thorne ar încerca să mă caute 
în privat... Doar dacă nu cumva avea nevoie să-l servesc? 

Nu avea sens. Nu mă credea curtezană. Totusi, trupul 
meu nu avea de gând să asculte de rațiune. O pulsaţie de 
dorință îmi încinse venele, făcând ca mai multe părţi ale 
corpului să palpite pline de viaţă... 

Pe toţi zeii, ce era în neregulă cu mine? De fapt, știam 
răspunsul. Ceea ce reprezenta el era în neregulă cu mine. 
Prezenţa unui Preaînalt şi efectul senzual pe care îl avea 
asupra plebeilor. Era logic că prezența unui prinț avea să 


fie şi mai... greu de ignorat și mai puternică. 


De fapt, dacă mă căutase ca să-l servesc, cel mai 
probabil o făcuse pentru că, aşa cum o zisese chiar el, era 
mereu înfometat. Așa că nu aveam motiv să mă las 
controlată de hormonii mei aparent uşor de influențat. 
Mi-am ridicat bărbia. 

- Nu... lucrez în momentul de față. 

Își înclină capul într-o parte. 

- Îmi face plăcere să aud asta. 

Colţurile gurii mi se încreţiră. 

- Şi de ce ti-ar face plăcere? 

- Pentru că prefer ca de acum înainte interacţiunile 
noastre să fie între noi doi, zise el. Nu dictate de o terță 
parte. 

- De acum înainte nu vor mai exista interacțiuni între 
noi, am subliniat. O minciună, de altfel, căci aveau să mai 
existe, însă prezența lui neinvitată mă irita... și mă 
încânta în același timp, lucru care iarăși mă irita la culme. 

- Nu m-aș baza pe asta. 

Pieptul mi se umflă când am tras adânc şi scurt aer în 
piept. Mi se părea diferit. Nu știam dacă era din pricina 
vizitei neașteptate, a faptului că nu-i puteam vedea fața 
sau a cuvintelor pe care le rostea. Se prea poate să fi fost 
toate acele lucruri, dar un alt tip de instinct prinse viaţă 
în clipa aceea, unul care nu avea de-a face cu abilităţile 
mele, ci era specific muritorilor. Primitiv. Mă îmboldi să 
mă ridic lent și să părăsesc locul acela; să nu fug, pentru 
că, dacă aş fi făcut-o, m-ar fi urmărit, aşa cum ar fi făcut 
orice prădător. 

În umbră, scânteile din ochi i se aprinseră mai tare. 
Prințul Thorne păru să se încordeze din tot trupul, de 


parcă ar fi simţit că eram pe punctul de-a o lua la fugă. Își 


plecă bărbia în dâra de lumină. Pe buzele-i curbate i se 
putea citi intenţia de prădător. 

Pieptul îmi tresăltă, întorcându-mi repede privirea 
dinspre el, cu respiraţia uşor întretăiată. 

- Nu mi-ai răspuns, zise prinţul Thorne, captându-mi 
din nou atenţia. Mai luă o gură din whiskyul meu. Ai 
avut parte de un somn odihnitor? 

-A fost destul de odihnitor până m-am trezit şi mi-am 
dat seama că a intrat cineva neinvitat în odăile mele, am 
subliniat eu. Ce cauţi aici? Sincer? 

Bătu cu degetele-i lungi și... afurisite în braţul 
divanului. 

- M-ai crede dacă aș spune că mi-era dor de tine și 
voiam să te văd? 

Am pufnit. 

- Nu. 

- Lipsa ta de încredere în intenţiile mele mă răneşte, 
na laa. 

- Nu te cunosc îndeajuns de bine ca să-ţi știu intenţiile 
sau ca să am încredere în ele. 

- Într-adevăr? zise prinţul Thorne tărăgănat, după care 
se aplecă mai tare în lumina soarelui. 

Mi se strânse pieptul când îşi înclină capul într-o parte. 
Avea părul dat laoparte de pe faţă şi o singură şuviță 
ondulată îi brăzda obrazul. Mă privi drept în ochi cu 
ochii lui multicolori. 

- Ai impresia că nu mă cunoşti îndeajuns de bine, 
după ce te-am pătruns cu degetele, iar tu mi-ai ţinut în 
mână mădularul? 

Mă străbătu o nouă răbufnire scurtă de dorinţă. Era 
categoric ultimul lucru de care trebuia să mi se aducă 


aminte. 


- De parcă asta ar avea ceva de-a face cu a te cunoaște. 

- Într-adevăr, murmură el, zâmbind pieziș, amuzat. 

Mi-am îndoit braţul peste mijloc. 

- Cum de-ai ştiut care erau odăile mele? Ba, mai mult, 
cum ai intrat? Uşile erau încuiate. 

Zâmbi din colțul gurii. 

- Crezi că o simplă încuietoare mă poate împiedica să 
ajung unde vreau să fiu? 

Am simţit un gol în stomac. 

- Sinceră să fiu, asta e oarecum... sinistru. 

- Poate că aşa e. Era limpede că nu-l deranja câtuşi de 
puțin. Cât despre cum am știut care sunt odăile tale, am 
metodele mele, adăugă el. 

M-am holbat la el. 

- Cu riscul de-a mă repeta... 

- Ce-am spus mai înainte a fost de asemenea 
oarecum... sinistru? zise el, zâmbind de data aceasta 
cutezător. 

- Da. Mi-am atins funda roşie micuță de la decolteul 
cămăşii. Dar îmi dau seama că, deși eşti conștient că eşti 
cam sinistru, asta nu te-a oprit. 

- Așa e. 

- Ei bine, presupun că a fi conștient de 
comportamentul tău problematic reprezintă jumătate din 
luptă. 

- Ar fi o luptă doar dacă aş considera că am un 
comportament problematic. 

- Măcar ești sincer, am bombănit, răsucind panglica. 

- Unul din noi trebuie să fie. 

Am mijit ochii. 

- Nu sunt sigură de ceea ce vrei să insinuezi. 

- Nu? 


Așeză paharul de whisky cu care se servise pe măsuţă. 

- Nu, am zis şi l-am privit cu atenţie, prefăcându-mă a 
căsca. 

Stătea tolănit într-un fel aproape arogant. M-am uitat 
la mâna lui şi mi-am imaginat-o numaidecât intrând sub 
apă. Am simţit imediat cum mi se încorda abdomenul. 

- La ce te gândești, na laa? 

- Nu-mi mai spune aşa! Și nu mă gândeam la nimic. 

- Te-ai înfuria dacă aș spune că minţi? 

- Da, dar am impresia că asta nu te va opri. 

- Aşa e, răspunse el, zâmbind în continuare. Pulsul ţi 
s-a întețit, și nu de teamă sau de mânie. Ci pentru că eşti 
ațâțată. 

Am tras scurt aer în piept şi m-am împotrivit 
imboldului de a apuca o pernă și de-a o arunca în el. 

- Şi ce dacă? Ar trebui să fii obișnuit deja cu asta, fiind 
ceea ce ești. E doar... o reacţie firească la prezenţa ta, pe 
care nu o pot controla. 

- Of, na laa, chicoti el, ce-mi plac minciunile tale. 

- Poftim? Dar nu mint. 

- Ba da. Lucrul despre care vorbeşti tu aduce mai mult 
a constrângere, şi nu despre asta e vorba. Prezenţa 
noastră nu stimulează ceva ce nu există deja, îmi spuse el. 
Nu te forțează să simţi plăcere dacă nu erai deja dispusă 
să o simţi. Doar intensifică ceea ce se află deja acolo. 

Am tăcut din gură. 

Fl ridică dintr-o sprânceană. 

- Nu trebuie să te ruşinezi de felul în care reacţionezi 
în fata mea. 

- Nu mă ruşinez. 

M-am foit din nou, lăsându-mă pe mâna dreaptă. Am 


tresărit de durere și mi-am smucit mâna de pe pat. 


- Cum să nu?! zise el şi se ridică de tot. 

M-am încordat, încremenind cu degetele pe panglică. 
Inima îmi bătea năvalnic, fiecare părticică din mine fiind 
întru totul conștientă că nu-și luase privirea de la mine 
de când mă trezisem. 

- N-ar trebui să fii aici. 

- De ce? mă întrebă el în timp ce se apropie de pat. Nu 
mergea, ci mai degrabă înainta ca un animal de pradă. 
Baronul tău s-ar supăra? 

- Nu, nu s-ar supăra, dar nu asta e ideea. Nu te-am 
invitat aici. 

- Am bătut la ușă, zise el, oprindu-se lângă pat. Nu ai 
răspuns, şi mă bucur să aud că nu ar fi nemulțumit. 

I-am ignorat ultimul comentariu. 

- Și apoi, ai hotărât... să ce? Să intri pur și simplu? 

- Evident, murmură el, plecându-şi privirea spre 
piciorul meu. Apoi, m-am hotărât să-ţi îngădui să dormi. 
Păreai... atât de liniștită. Își ridică privirea spre a mea. 
Presupun că vrei să îmi cer scuze pentru că am intrat fără 
permisiune. Să recunosc că am încălcat nişte limite. 

- Ar fi grozav pentru început, am ripostat. Însă am 
impresia că nu o vei face. 

Drept răspuns, îmi zâmbi larg, cu buzele lipite. 

- Îţi voi spune un lucru pe care nu prea vrei să-l 
recunoşti. Comportamentul meu nu ţi se pare chiar atât 
de problematic. 

Am înghiţit în sec. 

- Te înșeli. 

- Nu mă înşel niciodată, îti amintesti? 

- Îmi aduc aminte că așa ai spus. Cu inima palpitându- 


mi în piept, l-am privit așezându-se pe marginea patului, 


lângă mine. Dar îmi amintesc și că mi se pare cam 
improbabil ca o persoană să nu se înșele niciodată. 

- S-ar putea să te enerveze că am intrat fără 
permisiune, zise el, punându-și mâna de cealaltă parte a 
picioarelor mele. 

- S-ar putea? 

Zâmbi strâmb. 

- În regulă, chiar te enervează, dar prezenţa mea nu ti 
se pare câtuși de puţin problematică. 

Am tras în piept aer îmbibat de mirosul acela lemnos 
pe care încă nu-l puteam identifica. 

- Trebuie să recunosc, Alteță, că sunt dezamăgită de 
tine. 

- Thorne, mă corectă el din nou. Și cum anume te-am 
dezamăgit? 

- M-aş fi așteptat ca un Preaînalt atât de puternic să 
citească mai bine oamenii, am spus. Se pare că am avut 
prea multă încredere în tine. 

Râse ușor şi își plecă bărbia. I se desprinse încă o 
șuviță de păr castaniu, care de data asta îi căzu peste 
maxilar. 

- Cred că ai uitat un lucru foarte important pe care ţi l- 
am împărtăşit în grădini. Sunt conectat cu tine. Știu 
întocmai ce ţi-a tăiat răsuflarea de fiecare dată și ce 
anume ţi-a întețit bătăile inimii. Nu te deranjează că am 
venit, zise el, coborându-şi genele dese și trecându-și 
privirea peste mine, ci te entuziasmează, na laa. 

Am simţit cum mi se încing obrajii. Avea dreptate, însă 
mă deranja adevărul din cuvintele lui. 

Prinţul Thorne ridică din sprâncene. 

- Nu ai nimic de spus în privința asta? 


Am răsucit strâns panglica în jurul degetului. 


- Nu. 

Chicoti adânc. 

- Văd că te-ai servit cu ceva care nu-ţi aparţine. 

- Poftim? M-am încruntat, după care se uită la 
pumnalul de pe noptieră, de lângă teaca şi hamul pe care 
le găsise Grady pentru mine. ÎI vei lua? l-am întrebat. 

- Ar trebui să o fac? 

- Nu știu. Nu-ţi faci griji că-l voi folosi împotriva ta? 

- Nu în mod deosebit, răspunse el, ceea ce mă irită. Iar 
asta te deranjează, adăugă el. 

- Da, am recunoscut. E oarecum jignitor. 

- E jignitor că nu mă tem că vei încerca să mă rănești? 

M-am gândit mai bine la cuvintele lui. 

- Oarecum. 

Atunci, prințul Thorne râse de-a dreptul, un sunet 
gutural și catifelat, iar eu am hotărât că şi râsetele acelea 
mi se păreau jignitoare pentru că erau prea frumoase. 

- Poate că, dacă ai crede asta, n-ai mai da buzna în 
spațiul meu neanunţat sau neinvitat, am argumentat eu. 

- Nu, probabil că nu m-ar împiedica oricum. 

- Ce drăguţ! 

- Chiar am un motiv pentru care sunt aici. 

- În afară de a mă enerva pe mine? am contracarat eu. 

- Pe lângă asta. 

Îşi plecă privirea spre degetul meu. M-am oprit din 
jucat cu panglica când m-a privit din nou în ochi. 

- Am vrut să văd cum au decurs lucrurile cu baronul 
tău. 

Am dat să spun ceva, oarecum ușurată... și exasperată 
că avea într-adevăr un motiv ca să fie acolo, însă privirile 
ni se întâlniră, şi mi-am dorit brusc să-l întreb dacă se 


gândea vreodată la fetița pe care o găsise în orfelinat. 


Voiam să ştiu dacă chiar îmi vorbise, aşa cum credeam că 
o făcuse, însă Grady zicea că era imposibil. Voiam... 

Mi-am dres glasul și mi-am întors privirea dinspre el. 

- Am vorbit într-adevăr cu el azi-dimineață. A fost 
ușurat să afle că nu ai venit pentru că regele ar fi 
nemulțumit de el. 

- Nu am spus că regele n-ar fi nemulțumit de el. 

Mi-am întors brusc capul înapoi spre el. Am expirat 
neregulat. Cumva, se apropiase de mine; acum, ne 
despărțeau mai puţin de treizeci de centimetri. 

- Poftim...? 

Prințul Thorne mă prinse de cot și, înainte să-mi dau 
seama de ceea ce voia să facă, îmi ridică brațul drept. 
Maxilarul i se încleştă. 

- Eşti rănită. Culorile din ochii lui nu se mai mişcau, 
însă pupilele i se măriseră. Îmi întoarse cu grijă mâna pe 
cealaltă parte, expunând partea interioară a încheieturii 
la dâra subţire de lumină solară. Ştiu că nu te-am rănit eu 
azi-noapte. Cine a făcut-o? 

Am clătinat din cap. 

- Nici măcar n-am ştiut că m-am lovit, am mințit, 
pentru că nici vorbă să-i spun cuiva adevărul, nici măcar 
lui Grady. Era pur şi simplu prea jenant, și știam că era 
greşit să mă simt așa, dar asta nu schimba felul în care 
mă simţeam. Nu am idee cum s-a întâmplat. 

- Vânătăile par lăsate de niște degete, zise el cu voce 
joasă, iar aerul din jur se răci. 

Mi se făcu pielea de găină în timp ce priveam agitată 
prin odaie. 

- Pesemne e o iluzie, am zis eu şi mi-am tras mâna. 

Prințul Thorne nu-mi dădu drumul, ci își trecu 


degetele lungi peste încheietura mea. Le mișcă lent în 


cercuri netede. 

— Pielea ta e mult prea încântătoare ca să fie rănită, zise 
el, pe un ton puţin mai cald. Spune-mi, nalaa, baronul 
tău nu își tratează bine... favoritele? Orice ai fi tu. 

SEU 

M-am oprit când îmi duse încheietura la gură. Mă 
sărută cu buzele-i dure şi ferme şi totuși moi ca satinul. 
lar buzele mi se depărtară simțind o căldură stranie și 
pișcătoare în încheietură, care atenuă... apoi șterse cu 
totul durerea pe care o simţeam acolo. Mi-am ridicat 
privirea spre el când îmi cobori mâna în poală. Vânătăile 
dispăruseră. O făcuse din nou. 

Poate că sărutările lui chiar aduceau vindecare? 

Își trecu degetele în sus peste braţul meu. 

— Cine te-a rănit? 

- Ti-am spus deja. Nimeni. 

Își înclină capul, şi o șuviţă ondulată de păr îi acoperi 
maxilarul. 

- Ţi-a spus cineva că nu te pricepi la minţit? 

- Ţi-a spus cineva că habar n-ai despre ce vorbeşti? M- 
am răstit eu. 

- Niciodată. Îşi ridică bărbia, cu o mină curioasă. Și 
nimeni nu mi-a vorbit așa cum o faci tu. 

Ar fi trebuit să o iau ca pe un avertisment de a avea 
grijă la tonul folosit. În schimb, am pufnit. 

- Nu te cred câtuşi de puţin. 

- lar eu nu te cred pe tine. 

- Cred că am stabilit deja asta, am ripostat eu. 

Dâre albe îi brăzdară albastrul ochilor, apoi verdele. 

- Baronul se poartă bine cu tine? 

- Da. 


Încă o explozie de scântei în albastrul ochilor lui. 


- Din puţinele lucruri pe care le ştiu, mi-am făcut o 
altă impresie. 

- În ce sens? 

- Nu cred că trebuie să explic cât de nesăbuit a fost cu 
viaţa ta noaptea trecută, zise el, în timp ce un muşchi al 
tâmplei îi zvâcni. Dar, în caz că nu ţi-ai dat seama, 
baronul te-a trimis în odăile unui prinţ Preaînalt care nu 
știa că urma să vii. Oamenii mei te-ar fi putut ucide. Eu 
te-aș fi putut ucide. Un altul ca mine ar fi făcut-o şi nu 
numai. 

Pielea mi se răci, nu din pricina cuvintelor lui, ci 
pentru că ştiam că era adevărat. 

- Şi a făcut-o, deși e limpede că nu eşti atât de 
experimentată precum ţi-ai dorit cu disperare să cred, 
continuă el, iar eu am tresărit când își trecu degetele 
peste curbura braţului meu. 

Atingerea lui uşoară ca pana stârni un tumult de reacții 
confuze. Ar fi trebuit să fiu furioasă că se afla în odăile 
mele, că mă atingea și îmi cerea răspunsuri. 

Doar că nu mă simțeam furioasă. 

Simţeam doar unduirea încordată şi tremurătoare pe 
care mi-o stârneau vârfurile degetelor lui pe curbura 
cotului. Felul în care pielea mi se păru brusc înfierbântată 
când apucă mâneca lărgită a cămăşii și... nerăbdare. 

- Deci ştiu deja răspunsul la întrebarea mea, zise el. Nu 
își luă ochii de la mine când se opri să-mi dea pe spate 
șuvițele de păr. Nici nu își plecă privirea atunci când își 
cobori degetele pe cămașa mea, îndreptând dantela 
delicată. 

M-am străduit să-mi adun gândurile împrăștiate. 
Neîndrumată de intuiţia mea, nu știam de ce prințului îi 


păsa atât de mult de cum eram tratată. Nu ştiam nici ce i- 


ar fi făcut baronului, şi, deşi Claude se purta uneori ca un 
bărbat copilăros care luase mai multe decizii proaste 
chiar şi decât mine, pentru mulţi dintre noi era cea mai 
bună variantă. 

- Baronul se poartă bine cu mine. L-am privit drept în 
ochi, fără să-mi îngădui măcar să iau în calcul opţiunea 
de a-i spune că Hymel era vinovatul. Nu pentru că aș fi 
încercat să-l protejez pe ticălos, ci pentru că știam că 
Claude ar fi reacționat foarte nesăbuit dacă vărul lui ar fi 
fost rănit. Se poartă bine cu noi toate, am adăugat. 

- Cu toate? 

- Concubinele lui. Întreabă pe oricine, și îţi va spune 
același lucru. 

- Deci asta eşti? O concubină? 

Am încuviinţat din cap. 

- Își trimite concubina favorită în odăile altor bărbaţi? 

- Nu suntem exclusiviști. De fapt, nu eram nimic, dar 
acest aspect părea irelevant în momentul de față. Nici 
una dintre concubinele lui nu e, am clarificat eu. 

- Interesant. 

Am ridicat din sprâncene. 

- Nu tocmai. 

- În privinţa asta va trebui să nu fim de acord. Prinţul 
Thorne își plecă ușor capul, iar mie mi se tăie răsuflarea 
când i-am simţit gura sub ureche, în locul acela în care 
pulsul îmi bătea năvalnic. Mă sărută acolo. Cine te-a 
rănit, na laa? mă întrebă din nou. 

M-am tras în spate, depărtându-mă oarecum de el. 

- Nimeni, am spus. Probabil m-am rănit în timp ce... 
grădinăream. 

Mă privi, şi ochii i se învolburară lent. Trecură câteva 


secunde în care nici unul din noi nu scoase un cuvânt, de 


parcă am fi căzut amândoi brusc într-o transă. EI fu cel 
care rupse tăcerea. 

- Grădinărit? 

Am încuviinţat din cap. 

- Nu mi-am dat seama că e o activitate atât de violentă. 

Am strâns din buze. 

- De obicei, nu e. 

- Și cum ai reușit să îți învinețești încheietura în timp 
ce grădinăreai? 

- Nu știu. Ţi-am spus deja că nici măcar nu mi-am dat 
seama că s-a întâmplat. 

Fram tot mai frustrată, așa că m-am tras în spate, 
departe de el. Mi-am coborât picioarele peste marginea 
patului și m-am ridicat. 

- Și de ce îți pasă? l-am întrebat. 

Prinţul Thorne s-a întors spre mine, iar, în clipa în care 
am ajuns față în faţă cu el, mi-am dat seama că nu fusese 
o mișcare prea isteață să mă ridic. Stăteam în razele 
soarelui care pătrundeau în odaie şi era de parcă aș fi fost 
goală. 

Atunci, își cobori privirea de la fața mea peste 
mânecile și dantela pe care le aranjase. Am simţit 
furnicături în sfârcuri, care mi se întăriră sub privirea lui. 
Își trecu privirea peste mijlocul și șoldul meu, stârnind 
un fior înfierbântat în mine. 

Aș fi putut să mă acopăr, dar n-am făcut-o, și nu avea 
nimic de-a face cu faptul că mă văzuse deja goală pușcă 
de două ori până atunci. 

Ci era din pricina aceluiași motiv ca noaptea trecută. 
Voiam... să mă privească. 

lar el mă privi în timp ce se înclină în faţă și se ridică. 


Mă privi vreme atât de îndelungată, încât mușchii 


începură să mi se încordeze de o... nerăbdare ameţitoare. 

Am simţit din nou imboldul acela de a mă întoarce și 
de a o lua la fugă, ştiind că avea să mă urmărească. Doar 
că era mai mult de atât. Îmi doream asta. Îmi doream ca 
el să mă urmărească. 

Culorile din ochii lui se mişcau din nou, iar stelele se 
aprinseră mai tare. Îi apărură umbre în adânciturile 
bruşte ale obrajilor, şi poate că era doar o închipuire a 
mea, însă mi se păru că voia să mă urmărească. 

Toate aceste lucruri mi se păreau... nebuneşti. Nu 
voiam să fiu fugărită sau... prinsă de nimeni, cu atât mai 
puțin de un prinţ. 

Am încremenit, tremurând. Când am vorbit în sfârşit, 
abia de mi-am recunoscut propria voce. 

- Am întrebat de ce îţi pasă. 

Prinţul Thorne nu răspunse preţ de o clipă 
îndelungată, după care trase adânc aer în piept, iar trupul 
i se relaxă și... apoi se relaxă şi al meu. 

- De ce mi-ar păsa de o fată plebee care pretinde a fi 
curtezană... 

- Nu sunt o fată, l-am întrerupt eu, enervată pe el... Pe 
mine. Şi ar trebui să ştii foarte bine asta. 

- Ai dreptate. Mă privi din cap până-n picioare, 
languros, iar colţul drept al gurii i se ridică. Îmi cer 
iertare, adăugă el. 

M-am crispat când i-am auzit vocea joasă, erotică. 

- A sunat mai degrabă a aluzie decât a scuză. 

- Probabil e din cauză că îmbujorarea care îţi apare în 
obraji când eşti tulburată îmi aduce aminte de cum te 
îmbujorezi când termini, zise el, iar eu am rămas cu gura 
căscată. Mi-aş cere iertare şi pentru asta, însă am 


impresia că va suna tot a aluzie. 


— Pe toți zeii, am rostit eu şuierător. Eşti... 

- Cum anume? Culorile ochilor i se învolburară din 
nou. Captivant pentru tine? Ştiu. Nu trebuie să-mi spui. 

- Nici nu aveam de gând s-o fac. 

- Cum zici tu, nalaa, murmură el. 

Mi-am strâns mâinile pumni. 

Zâmbetul slab îi păli de tot când privi spre uşile 
dinspre terasă. Trecu o clipă. 

- Ai întrebat de ce îmi pasă? zise el încruntat. Am... 
impresia că te cunosc. E o senzaţie stranie cum că ne-am 
mai întâlnit cândva. 

Cuvintele „aşa e“ mi se formară în gâtlej, dar n-am 
reușit să le rostesc. Dorinţa ca el să știe se lupta cu 
avertismentul că ar fi fost o greşeală să fac asta. Am 
încremenit, confuză, neînțelegând nici una din reacţii. 

- În afară de asta? adăugă el, şi maxilarul i se încleştă. 
Chiar nu știu. N-ar trebui să contezi. 

Am clipit doar. 

- Uau! 

— Ai înțeles greşit. 

Prințul nu era singurul pe care-l încercau senzaţii 
stranii. În momentul de faţă, o senzaţie înţepătoare... de 
respingere îmi ardea măruntaiele. 

- Ba nu, cred că ai fost destul de clar. 

Se întoarse spre mine. 

- Nu am spus-o la modul personal, Calista. 

M-am cutremurat când mi-am auzit numele. 

Își înclină capul, părând să îmi observe reacţia. 

- Sunt Deminyen. Înţelegi ce înseamnă asta? 

- Că ești un Preaînalt foarte puternic? 


Râse gutural, întunecat. 


- Înseamnă că nu semăn câtuși de puţin cu muritorii... 
Cu umanitatea. Îmi pasă de omenire per ansamblu, dar 
doar din pricina a ceea ce sunt. A felului în care am fost 
creat. 

- Creat? am întrebat eu în şoaptă. 

Mă privi drept în ochi. 

- Deminyenii nu se nasc precum caelestia. 

- Ştiu. În timp ce mă holbam la el, mi-am dat seama de 
un lucru. Frai... M-am oprit înainte să-i spun că păruse 
puțin mai tânăr când ne întâlniserăm prima oară. Mi se 
păruse mai tânăr ca Lord Samriel, însă trăsăturile nu i se 
schimbaseră cu adevărat în cei doisprezece ani care 
trecuseră de atunci. Ce vrei să spui? am continuat. Că nu 
poți simți compasiune sau afecțiune? 

- Unii Deminyeni pot. Lorzi şi doamne, dacă aleg să o 
facă. 

- Dar tu nu? L-am măsurat din priviri. Sau prinții şi 
prințesele nu? Regele? 

- Noi nu. 

- Pentru că sunteți mai puternici? 

- E mai... complicat de atât, dar da. 

Fruntea mi se încreţi. 

- Din câte ştiu despre tine, nu cred că ești incapabil de 
astfel de sentimente. 

- Parcă nu ne cunoșteam atât de bine. 

Am mijit ochii. 

- Știu suficient de multe despre tine încât să cred asta. 

Prinţul se holbă la mine în tăcere, apoi murmură: 

- Nepreţuită. 

- Ce anume? 

- Tu. 


Mi-am încrucișat brațele şi mi-am dat ochii peste cap. 


- În regulă. Orice ai... 

- Am dat dovadă de compasiune faţă de tine, nalaa. 
Asta nu înseamnă că sunt o ființă milostivă. 

Afirmația lui nu prea avea sens pentru mine. 

- Cred că te înșeli. 

- Serios? Zâmbi din nou încordat. Și de ce crezi asta? 

- Pentru că ai spus că ai fi fost dezamăgit dacă ai fi 
distrus Archwoodul, am subliniat eu. Şi nu e ca și cum 
oraşul nostru ar reprezenta toată omenirea. 

- Am spus și că asta nu m-ar fi oprit să o fac oricum. 

Am simţit un gol în stomac. 

- Aşa e, dar ai mai spus şi că eşti de părere că a 
preschimba un suflet într-un Rae e nedrept. Dacă nu ai 
putea simţi compasiune, nu ai fi incapabil să simţi și 
remușcare sau vină ori chiar corectitudine? 

Prinţul Thorne dădu să spună ceva, însă nu mai zise 
nimic, ci doar se holbă doar la mine. Trecură câteva 
secunde, iar mie mi se păru... că pălise puţin. 

- Ai dreptate, zise el cu voce răgușită. 

Apoi, se întoarse și plecă din odăile mele fără să mai 
spună ceva, lăsându-mă să mă întreb de ce l-ar fi tulburat 


atât de tare ideea că era posibil să manifeste compasiune. 


Reacţia stranie a prinţului Thorne la ideea că ar fi 
putut da dovadă de compasiune îmi stărui în minte toată 
ziua, dar, pe măsură ce se apropie seara, confuzia pe care 
o simțeam fu înlocuită de neliniște. 

Pe când am intrat în odaia pentru îmbăiat, m-am 
gândit că ar fi trebuit să-i spun prințului despre cină când 
se aflase în odaia mea. Am dat drumul la apă în chiuvetă, 


mi-am înclinat capul şi m-am stropit cu apă rece pe faţă. 


Am apucat un prosop, m-am şters pe față, apoi mi-am 
ridicat bărbia şi am dat să mă întorc. M-am oprit însă 
când o reflexie din oglindă îmi captă atenţia. Mi-am 
sprijinit mâna de marginea măsuţei de toaletă și m-am 
apropiat de oglindă. Ochii mei... arătau straniu. 

Erau în mare parte căprui. 

- Ce naiba? M-am aplecat și mai tare spre oglindă. 
Partea cea mai apropiată de pupilă era de un... albastru- 
deschis, lucru care nu era deloc normal. 

Am închis ochii şi am simţit cum încep să respir mai 
repede. Cu siguranţă era de la lumina din odaia pentru 
îmbăiat sau... mintea mi-o lua razna. Nu exista alt motiv 
logic pentru care ochii mei şi-ar fi schimbat brusc 
culoarea. Mai mult ca sigur era o închipuire. 

Trebuia doar să-i deschid, ca să-mi dovedesc asta. 

Inima îmi bătea rapid în piept, ca o pasăre prinsă în 
cușcă. 

- Nu te mai prosti! m-am mustrat singură. Nu ţi s-a 
schimbat culoarea ochilor. 

Am tresărit când am auzit o bătaie în ușă. Sigur era 
Hymel, și, la cum îl ştiam, avea să fie nerăbdător ca de 
obicei, însă inima încă îmi bătea cu putere. M-am forţat 
să trag adânc aer în piept, am deschis ochii și m-am 
apropiat de oglindă. 

Ochii... îmi erau într-adevăr căprui. Doar un maroniu 
simplu. 

Se auzi din nou o bătaie în ușă, de data aceasta mai 
tare. Am aruncat prosopul în chiuvetă şi m-am dus 


grăbită spre uşile odăii. 


- Baronul Huntington te-a chemat, mă anunţă Hymel. 


Stomacul îmi tresăltă atât de rapid, încât fu o minune 
că n-am vomitat pe cizmele lustruite ale lui Hymel. 

Mă aşteptam la asta, dar tot mă cuprinse un val de 
neliniște când m-am alăturat lui Hymel pe coridor. 

În timp ce ne deplasam, Hymel mă privi provocator. 

- Ai să-i spui vărului meu ce s-a întâmplat mai 
devreme? 

- Îţi faci griji? am contracarat eu, în loc să-l ignor, aşa 
cum aș fi făcut în mod normal. 

Râse, însă mi se păru forţat. 

- Nu. 

Mi-am dat ochii peste cap. 

Hymel tăcu până ne-am apropiat de odăile lui Maven. 

- În locul tău, n-aş spune nimic, zise el, holbându-se 
drept în faţă. Dacă-mi faci probleme... 

- Ai să-mi faci și tu probleme? am încheiat eu în locul 
lui. 

Pe toți zeii, Hymel era un clișeu ambulant. 

- Nu. Se opri în faţa ușii lui Maven și se întoarse spre 
mine. Îi voi face, în schimb, probleme mari preaiubitului 
tău Grady. 

Mi-am întors brusc capul spre el, şi inima îmi săltă în 
piept. 

Hymel zâmbi cu superioritate și deschise ușa de lemn 
rotunjită. 

- Nu sta prea mult. 

Mă încercă un amestec de furie și teamă în timp ce m- 
am forțat să mă îndepărtez de Hymel. Am intrat în odaia 
întunecată, şi pieptul mi se umplu cu atât de multă ură, 
încât abia de mi-am dat seama că Maven mă conducea 
spre cada de baie. În timp ce îmi descheie cu degetele-i 


noduroase nasturii rochiei, m-am forțat să îmi liniştesc 


inima. Hymel avea o oarecare autoritate la conac, dar nici 
vorbă ca baronul să-i îngăduie lui Hymel să-l alunge pe 
Grady de la conac sau ceva de genul ăsta. Nu câtă vreme 
era mulțumit de ceea ce puteam face pentru el. 

Mi-am reamintit aceste lucruri în timp ce m-am 
îmbăiat şi m-am uscat. Maven se plimbă cocoșată pe 
lângă raftul cu veşminte și scoase în cele din urmă o 
rochie neagră diafană. 

După ce m-am îmbrăcat cu o bucăţică de material care 
abia de ar fi putut fi considerată lenjerie de corp, Maven 
mă învălui în materialul transparent. Mai multe bretele 
dantelate delicate mi se intersectau lejer peste piept, și 
eram convinsă că sânii mi-ar fi ieşit pe neașteptate prin 
ele dacă m-aş fi aplecat în direcţia greşită. Mi-am plecat 
privirea spre fusta rochiei. Era crăpată în ambele părţi, 
până în dreptul coapsei. Abia de putea fi numită rochie, 
dar probabil costase mult prea mult. 

Cu peria în mână, Maven mă îmboldi să mă aşez pe 
taburet. Începu să-mi descâlcească părul, trăgându-mi 
capul pe spate. După ce fu mulțumită de rezultate, urmă 
vopseaua. Roșu pentru buze. Fard închis la culoare 
pentru ochi. Ruj roz pentru obraji. Mâinile îi miroseau a 
săpun, soiul pe care-l foloseai la spălat veșminte. Se duse 
apoi şontâc spre rafturile adânci montate de-a lungul 
peretelui și scoase o podoabă pentru cap dintr-un cufăr. 

Siraguri de rubine mici și ovale, aproape la fel de lungi 
ca părul meu, atârnau de o coroniţă. Bijuteriile licăriră în 
lumina pâlpâitoare a lumânării. Maven îmi așeză 
coronița pe creștet. Era mult mai ușoară decât cea cu 
diamante. 

Îndreptă șiragurile de rubine, apoi se dădu într-o parte 


și îmi întoarse spatele. Ştiam ce însemna asta. Işi 


încheiase treaba, așa că mă puteam întoarce la Hymel. 

M-am ridicat însă lent, mutându-mi privirea de la 
spinarea curbată a lui Maven la oglinda cu suport. M-am 
dus spre ea, aproape temându-mă să mă apropii și să-mi 
văd ochii, dar am făcut-o. 

Încă erau căprui. 

Ce văzusem în odaia mea pentru îmbăiat fusese doar o 
închipuire. 


Nimic mai mult. 


CAPITOLUL 20 


Printre numeroasele sfeşnice aprinse, pe masa lungă 
erau așezate platouri pline cu friptură de rață și piepturi 
de pui dolofane, intercalate cu platouri cu somon la 
grătar şi boluri cu morcovi aburinzi şi tocană de cartofi. 
Tăvi încărcate cu deserturi fuseseră deja așezate pe masă: 
pătrăţele mici de ciocolată și foitaje umplute cu fructe. 
Erau suficiente coșuri cu pâine cât să hrănești o familie 
întreagă timp de o lună întreagă. 

Cât trăiam, nu aveam să mă obișnuiesc vreodată să văd 
atât de multă mâncare pe o singură masă, într-o singură 
casă. 

Și era mult prea multă, însă Claude voia să-l 
impresioneze pe prinț cu un festin. Nici nu voiam să mă 
gândesc cât costau toate. Mi-am adus aminte în gând să-i 
spun bucătăresei să trimită resturile la stăreţie; femeile de 
acolo aveau să știe care familii aveau cel mai mult nevoie 
de ele. Măcar așa mâncarea neatinsă nu avea să se 
irosească. 


- Unde naiba e prințul? 


În faţa mea, Mollie cea roșcată mai că scăpă o sticlă de 
șampanie înainte să o așeze pe masă. Îşi mută brusc 
privirea dinspre mine spre bărbatul care stătea lângă 
mine, în timp ce ceilalți servitori aşteptau de-a lungul 
peretelui, de parcă ar fi încercat să se contopească cu el. 

Mi-am întors lent privirea spre Claude şi am tras adânc 
aer în piept, lucru care nu mă ajută mai deloc să mă 
calmez. 

Stătea tolănit pe scaunul lui, cu un picior încălțat 
sprijinit de marginea mesei, la doar câţiva centimetri de 
farfuria lui. Un pahar de şampanie incrustat cu diamante 
îi atârna precar în mână, licărind în lumina lumânărilor. 
Din clipă în clipă, conţinutul paharului sau paharul cu 
totul avea să sfârșească pe podea. Sau în poala lui. 

Mi-am împreunat degetele, strângându-le până abia de 
le-am mai simţit. De cum îl văzusem pe Claude, uitasem 
de toate celelalte numeroase lucruri care mă îngrijorau. 

Nu făcuse alegeri înțelepte în după-amiaza pe care o 
petrecuse cu frații Bower. 

Mă durea maxilarul de la cât de încleştat îmi era. Nici 
măcar nu voiam să mă gândesc la ce avea să creadă 
prinţul dacă avea să intre în salon și să-l vadă pe baron 
tolănit aşa cum stătea acum. Măcar nu era la fel de rău ca 
noaptea trecută. Din fericire, pe cămaşa-i albă şi pe 
pantalonii-i cafenii nu se simţea miros de ulei de 
miazănoapte, dar probabil că, după alte câteva pahare cu 
șampanie, avea să fie beat criță. 

- Ar trebui să ajungă imediat, zise Hymel, care stătea 
de cealaltă parte a baronului, şi îşi drese glasul. 

Era mai palid ca de obicei, şi am avut impresia că părea 


îngrijorat. 


- Cel puţin, așa mi-a spus unul dintre Preaînalţii care 
îl însoțesc, adăugă el. 

Claude pufni, ducându-și paharul la gură. 

- Imediat? Bău din pahar, apoi adăugă: De parcă am 
avea tot timpul din lume ca să aşteptăm după ei. 

Nu îmi dădeam seama ce treburi urgente avea Claude 
de făcut după cină. Ei bine, în afară de a li se alătura 
aristocraților care începuseră deja să se adune în solariu 
și în sala cea mare. Dar putea să supraviețuiască o seară 
în care întârzia la festivități sau nu lua parte la ele. 

M-am întins după o carafă cu apă, am umplut un 
pahar și apoi i l-am împins baronului. 

- Poate vrei puţină apă? 

Lăsă paharul de şampanie din mână și îmi zâmbi mult 
prea larg. 

- Mulţumesc, dragă! 

I-am zâmbit la rândul meu, rugându-mă la toţi zeii să 
priceapă aluzia. 

Bineînţeles că nu o pricepu. 

- Apropo, arăţi încântător în seara asta. Se aplecă spre 
mine și trase uşor de un şirag de rubine. Își plecă genele 
închise la culoare. Măcar pot privi ceva încântător în 
timp ce aştept, adăugă el. 

Am făcut ochii mari și m-am întins după paharul meu 
cu apă. Poate că totuşi avea să fie complet inutil, nu cum 
bănuisem iniţial. Mi-am plecat privirea spre podea. Mi- 
am înăbușit un tremur când am văzut marmura de 
culoarea fildeșului cu striaţii aurii. Podeaua era la fel în 
salon, în sala de recepție şi în sala cea mare. M-am întors 
spre Grady, care stătea de pază între pilonii de marmură 
ŞI aur. 


- Sosesc, anunţă Grady. 


Am simţit un gol în stomac și nu știam sigur dacă din 
pricina a ceea ce văzusem mai devreme în oglindă, a 
stării curente a lui Claude sau a faptului că sosea el. 

- Era naibii și timpul, bombăni Claude, din fericire 
trăgându-și piciorul de pe masă. 

Lăsă șampania din mână. 

M-am pus în mișcare când am auzit scârțâitul 
scaunelor pe piatră. M-am ridicat, deşi uitasem pentru o 
clipă că trebuia să te ridici când sosea un Preaînalt. 

Mi se zbârli pielea pe mine de la energia care pătrunse 
în salon când Grady făcu o plecăciune scurtă, după care 
se dădu laoparte. Aerul din jurul nostru se îngroșă. 

Primul Preainalt care intră avea pielea maronie şi părul 
închis la culoare ras pe laterale, cu șuviţele răsucite de pe 
creștet aranjate într-un soi de creastă. Trăsăturile-i late și 
izbitoare îi erau accentuate de barba îngrijită care-i 
încadra maxilarul şi gura. Flăcările lumânărilor pâlpâiră 
când trecu pe lângă ele, după care încremeniră de tot. Își 
îndreptă privirea spre noi, trecând de mine şi apoi 
revenind brusc. Avea ochii ca prințul Thorne, însă 
nuanțele de albastru şi verde erau mai intense. 

Zâmbi cu jumătate de gură. 

Înainte să apuc măcar să mă gândesc la zâmbetul lui, 
intră un altul. La fel de înalt ca primul, dar nu la fel de lat 
în umeri. 'Irăsăturile-i ascuţite, remarcabile, aveau o 
nuanță cafenie rece, un contrast izbitor cu părul de 
culoarea onixului care-i acoperea fruntea și ochii înguști 
și depărtaţi, ochi cu nuanțe de albastru și verde atât de 
deschise, încât aproape că străluceau în lumina 
lumânărilor. Nu se vedea nici urmă de maroniu în 
irisurile lui, nici nu părea să emane aceeași aură aproape 


înnebunitoare de energie ca acela care intrase înaintea 


lui, dar ne privi pe toţi emanând într-adevăr o senzaţie de 
netăgăduit de putere. 

Apoi... am avut impresia că tot aerul fu supt din sală. 

Când intră prințul Thorne, flăcările lumânărilor o 
luară razna, dănțuind iute. Ca o lașă, mi-am întors 
privirea spre masă. Nu i-am văzut expresia, însă am ştiut 
exact momentul în care m-a văzut. Am simţit fiori pe 
piele. L-am simțit  sfredelindu-mă cu privirea, 
întinzându-mi nervii până în punctul de-a scoate un 
sunet absurd, cum ar fi un chițăit. Sau un țipăt. l-am 
simţit în continuare privirea, și gâtlejul mi se încălzi. Pe 
toţi zeii, de ce nu zicea nimeni nimic? Și cât timp mai 
aveam până să... 

- Luaţi loc, spuse prințul Thorne în cele din urmă, 
alungând tăcerea cu vocea-i joasă. 

Mai că nu m-am prăbușit în scaun, în timp ce Claude, 
în mod surprinzător, se aşeză cu mișcări mai statornice. 

- E o onoare să te am oaspete la masa mea, prințe 
Thorne, zise el, iar eu mai că am pufnit în râs. Onoare? 
Nu păruse să se simtă onorat cu câteva clipe în urmă, dar 
măcar părea sincer. Deşi sper că nu va fi nevoie de 
armură în timp ce servim rață și peşte, adăugă el. 

Armură? Poftim? 

- Niciodată nu poti fi prea pregătit, răspunse Thorne. 

Mi-am ridicat privirea şi i-am văzut pe cei trei 
Preainalţi așezați la masă şi pe servitori așezând farfurii și 
pahare incrustate cu diamante în fața lor. Preainalţii 
purtau într-adevăr armuri, lucru pe care l-ai fi scăpat 
dacă nu te uitai cu atenţie. Protecţiile pentru piept erau 
îmbrăcate în piele neagră, așa că armura se contopea cu 
tunicile fără mâneci pe care le purtau pe dedesubt. Se 


putea vedea ceva gravat în piele: o sabie cu mâner în 


formă de cruce încadrată de... aripi, de aripi conturate cu 
fir de aur. 

- Nu ştiam că vom avea companie, zise prinţul Thorne. 

Inima începu să-mi bată mai repede, şi, fără să vreau, 
mi-am ridicat privirea spre el. Desigur, se aşezase chiar în 
faţa mea şi... 

Prințul Thorne arăta nimicitor în strălucirea 
lumânărilor, cu părul desfăcut care-i acoperea uşor 
obrajii. În clipa aceea, nu părea câtuși de puţin muritor. 
Ne-am privit în ochi, și se părea că nu reuşeam nici 
măcar să înghit în sec. Culorile irisurilor nu i se 
învolburau, însă privirea îi era la fel de intensă și de 
pătrunzătoare. 

- Ah, da. M-am gândit că, din moment ce v-aţi 
cunoscut deja, nu te-ar deranja prezenţa ei, zise Claude, 
apucând din nou paharul cu şampanie. Sper că nu am 
presupus greşit, adăugă el. 

- Nu, zise prinţul Thorne şi zâmbi, fără să-şi mute 
privirea de la mine şi relaxându-se în scaun. Nu mă 
deranjează deloc prezenţa ei, adăugă el. 

M-am lăsat câţiva centimetri în jos pe scaun. 

- De fapt, continuă prinţul Thorne, e chiar binevenită. 

Claude își plecă într-o parte capul, iar mie îmi tresăltă 
inima-n piept, lucru pentru care musai trebuia să-mi trag 
nişte palme mai târziu. Se aşternu din nou acea tăcere 
coplesitoare. După ceea ce mi se păru a fi o veşnicie, 
prinţul îşi mută privirea de la mine, şi am reușit în sfârşit 
să îmi înghit saliva, înainte să mă înec cu ea. 

— Şi el cine e? întrebă prinţul Thorne. 

- Vărul meu, Hymel, răspunse Claude, așezând 
paharul lângă farfurie. 


Am sperat că paharul avea să rămână acolo. 


- Fiind căpitanul gărzilor, este indispensabil moșiei 
Archwood și oraşului. 

- Alteță, zise Hymel și își plecă uşor capul. Este o mare 
onoare să vă avem oaspeţi la masa noastră. 

Masa noastră? Cu greu am reușit să nu pufnesc. 

Prințul Thorne îl privi cu atenţie, iar buzele-i cărnoase 
creionară un zâmbet cum nu mai văzusem la el până 
atunci. Un zâmbet rece. Imperturbabil. Am simţit 
furnicături pe piele. 

- Nu cred că am făcut cunoștință cu însoțitorii tăi, zise 
Claude, în timp ce servitorii umpleau paharele cu 
șampanie și farfuriile cu porţii generoase din toate 
felurile de mâncare oferite. 

- Comandantul Lord Rhaziel, zise prințul Thorne 
arătând cu mâna spre Preaiînaltul care intrase al doilea și 
apoi făcu semn din cap spre celălalt. Şi Lord Bastian. 

„Bas.“ 

M-am uitat brusc spre celălalt lord Preaînalt și am 
înțeles atunci de ce zâmbise când mă văzuse. Fusese în 
grădină în noaptea aceea; el vorbise cu prinţul Thorne pe 
când îmi venisem oarecum în simţiri. 

Lord Bastian mă privi la rândul lui și îmi făcu cu 
ochiul. 

- Aveţi un oraș liniştit, zise el, mutându-și atenţia 
asupra baronului. La fel şi moșia. Aveţi parte de... un 
peisaj încântător, îndeosebi în grădini. 

Pe toţi zeii... 

Oare ar fi fost dramatic din partea mea dacă mi-aş fi 
dorit să se caşte podeaua sub mine și să mă înghită cu 
totul? 

- E foarte amabil din partea dumitale. Archwood este 


nestemata Tinutului de Mijloc, zise Claude şi se întinse 


după blestematul ăla de pahar cu şampanie. Vă rog, 
mâncaţi! Au fost pregătite în onoarea voastră. 

- Apreciem, zise prinţul Thorne. 

- Archwoodul e mai mult decât nestemata Tinutului 
de Mijloc, zise comandantul Rhaziel în timp ce prinţul 
apucă un cutit şi tăie carnea de pui. E un port comercial 
vital, un punct central al regatului şi de departe cel mai 
uşor de accesat oraş de-a lungul Canalului de Est, spuse 
el. 

Era adevărat, dar doar pentru că celelalte oraşe aflate 
de-a lungul Canalului de Est erau despărțite de Pădurea 
de Velniș. 

- Archwoodul este foarte important... pentru regat, 
adăugă el. 

- Este o uşurare să auzim că regele Euros recunoaște 
importanța Archwoodului în ce priveşte integritatea 
regatului Caelum, răspunse Hymel, după care începu să 
povestească despre succesele pe care le avusese 
Archwoodul în organizarea navelor care transportau 
bunuri şi canalizarea acestora spre celelalte patru 
teritorii. 

Abia de l-am ascultat, pentru că l-am văzut cu coada 
ochiului pe Claude făcând semn să i se umple din nou 
paharul. M-am încordat, îndoindu-mă că prinţul Thorne 
sau ceilalți nu observaseră la rândul lor. Claude apucă o 
chiflă cu unt şi o rupse, după care o mâncă bucăţică cu 
bucăţică, în timp ce continuară să facă schimb de 
politeţuri. Am sperat ca pâinea aia să mai absoarbă din 
alcoolul ingerat. Am aruncat o privire spre prinţ, spre 
mâinile care tăiau puiul cu fineţea unui soldat. 

Se simţea o irascibilitate clară în felul tuturor de-a 


vorbi. Preaînaltii foloseau tot mai puţine cuvinte pe 


măsură ce baronul continuă să bea. lar eu îi priveam 
fascinată cum mâncau, puţin cam ciudat, trebuia să 
recunosc. Era pur şi simplu straniu să-i văd mâncând cu 
maniere impecabile, deși purtau armură, să observ scurt 
pumnalele din teci de fiecare dată când se mișcau în 
scaunele lor. Între timp, baronul continuă să se joace cu 
mâncarea ca un ţânc. 

— Ai vrea altceva? întrebă prinţul Thorne. 

Nu a răspuns nimeni, aşa că mi-am ridicat privirea 
dinspre mâinile prinţului, dându-mi cu lentoare seama că 
vorbea cu mine. M-am îmbujorat. 

- Poftim? 

Arătă cu furculita spre farfuria mea. 

- Abia de-ai mâncat ceva. 

Pofta mea de mâncare de obicei zdravănă fusese 
alungată aproape de tot de emoţii și de ceea ce se 
întâmpla în jurul meu. 

- Am mâncat ceva cu puţin timp înainte de cină, i-am 
spus eu. 

Ridică dintr-o sprânceană și mă privi de parcă ar fi 
ştiut că minţeam, şi chiar așa era. 

- Eşti obosită? mă întrebă Claude și aruncă o privire 
spre farfuria mea, apoi spre lord. A fost destul de obosită 
în ultima vreme. 

Mi-am muşcat buza. Nu era deloc nevoie să-i 
împărtășească asta. 

- Nu mai spune! zise prințul Thorne, bătând alene 
darabana cu degetele. 

- Petrece mult timp afară, continuă Claude, iar eu am 
tras adânc aer în piept. În grădina ei, adăugă el. 

Lord Bastian păru vădit interesat. 


- În grădină? 


- Nu grădina la care probabil te gândești, am explicat 
eu rapid. O porțiune mică din grădinile baronului îmi 
aparține. 

- Dacă nu o găsesc în conac, știu mereu unde e, zise 
Claude, cu o brumă de afecţiune în glas. Se pricepe la 
plante. 

L-am simţit pe prințul Thorne privindu-mă, așa că mi- 
am înfipt furculita într-un morcov gătit la abur. 

- Așa am auzit, murmură prinţul Thorne. 

- I-ai spus despre grădina ta? întrebă Claude și chicoti 
gutural. Ţi-a povestit despre diversele rase de şerpariță? 
O conversaţie antrenantă, te asigur. 

- Diversele specii, am bombânit eu pe sub mustață. 

- Încă nu. Prinţul Thorne luă o înghiţitură de pui și 
apoi spuse: Câte specii diferite de şerpariţă există? 

Doar nu voia să știe cu adevărat! Dar el îşi așeză 
furculița lângă farfurie și aşteptă. 

- Există... sute de specii diferite, Alteță. 

- Thorne, mă corectă el. 

Lângă el, comandantul Rhaziel își întoarse capul spre 
el și ridică din sprâncene. 

- Sute? întrebă prinţul, fie fără să-și dea seama că 
Rhaziel se holba la el, fie ignorându-l. Cum se poate ști 
cu siguranţă? Îmi închipui că toate arată la fel. 

- Dar nu arată la fel, am zis, aplecându-mă în față pe 
scaun. Unele au o înălțime de peste treizeci de centimetri, 
în timp ce altele cresc la nivelul solului. Au tulpinile 
destul de delicate și se rup ușor, dar pot înăbuși chiar şi 
cele mai perseverente dintre buruieni, îndeosebi un soi 
care se numeşte sânge-de-dragon, care se răspândește 


foarte rapid. Sunt un gen de plante suculente care... 


M-am oprit, dându-mi seama că toată lumea, inclusiv 
servitorii, se holba la mine. 

Lord Bastian zâmbea din nou în felul acela straniu al 
lui. 

Comandantul Rhaziel arăta de parcă cineva i-ar fi 
străpuns urechile cu un spărgător de gheaţă. 

Însă prinţul Thorne... părea absorbit. 

- Care ce? insistă el. 

Mi-am dres glasul. 

- Care cresc în aproape toate culorile, dar eu... le prefer 
pe cele roșii și roz. Par să fie cel mai uşor de cultivat și 
rezistă cel mai mult. 

Prințul Thorne își flexă mâna cu care bătea în masă. 

- Care e cel mai întâlnit soi? 

M-am îmbujorat, conștientă că ceilalți Preainalţi 
priveau când la prinț, când la mine. 

- Cel mai probabil, un soi cunoscut ca bucuria- 
toamnei. Mi se pare că seamănă puţin cu conopida toată 
vara, apoi face flori de un roz intens din septembrie 
încolo. 

- Cred că cresc şi în Ţinutul de Sus, zise Lord Bastian, 
trecându-și furculița peste bucăţile de rață rămase în 
farfuria lui. Îmi zâmbi larg şi zise: Ştiu asta doar pentru 
că şi mie mi se pare că aduc a conopidă. 

I-am zâmbit la rândul meu, nesigură. 

- Că tot veni vorba despre Ţinutul de Sus, interveni 
Claude şi mai luă o gură din pahar, aţi venit cu toţii din 
Vytrus? 

I-am aruncat o privire, aproape convinsă că era a doua 
oară când întreba asta. Îi sticleau cumva ochii? Mi-am 


înăbuşit un oftat. 


Lord Bastian se opri din mânuit furculita, iar zâmbetul 
ușor i se atenuă când Mollie aduse o carafă plină cu apă 
pe partea mea de masă. 

- Da. 

M-am aplecat spre ea și i-am spus încet: 

- Te ocupi tu să-i spui bucătăresei să nu arunce 
mâncarea care va rămâne? 

Înţelegând ce-i ceream, Mollie mă privi scurt cu ochii-i 
căprui și încuviință din cap. 

- Mulţumesc, i-am șoptit, întorcându-mă din nou cu 
fața spre ceilalți. 

Prinţul Thorne mă privea, iar nuanțele albastre ale 
ochilor i se închiseră la culoare. M-am foit puţin pe 
scaun. 

- Aţi venit călare sau cu corabia? întrebă Hymel, 
alungând tăcerea care se așternuse. 

- Călare. Comandantul Rhaziel ținea paharul în mână, 
însă nu-l văzusem bând din el. 

M-am gândit la ce spusese Claude în dimineața aceea. 
Că prințul era mai greu de citit, dar ceilalți nu aveau să 
fie. Poate că vorbise prostii, dar puteam afla, nu? Rhaziel 
era un lord, însă m-am gândit la ce simţisem când intrase 
în salon. Nu emana aceeași... aură de putere. 

- Călare? Claude râse, făcând ochii mari. Pesemne că a 
fost o călătorie incredibil de lungă. Sincer să fiu, nu sunt 
convins că aș fi supraviețuit unei astfel de călătorii, 
continuă el să turuie. Sunt mult prea nerăbdător. Aş fi 
optat pentru o corabie. 

- Nu se poate lua o corabie din Ţinutul de Sus, punctă 
comandantul în timp ce eu îmi făceam curaj să încerc să- 


] citesc. 


L-am privit pe Preainaltul brunet peste buza paharului. 
Mi-am liniștit mintea și mi-am deschis simțurile. Mi-am 
închipuit coarda aceea care ne conecta. Am văzut zidul 
acela alb. Scutul. Mi-am imaginat că întind mâna, că îl 
ating şi apoi mi-am închipuit că săpam cu degetele în 
lumină, erodând zidul. 

Scutul se rupse, și am auzit brusc ce gândea 
comandantul. „Cum de-a reușit omul ăsta să menţină 
orașul pe linia de plutire?“ 

Socul pe care l-am simţit mă făcu să mă retrag din 
mintea lui înainte să mai percep şi altceva. Claude 
avusese dreptate. l-am aruncat brusc o privire. 

- Desigur. Sunteţi înconjurați de munţi și de Pădurea 
de Velniș, zise el și făcu o mişcare din încheietură spre 
Preaînalt, stropind cu şampanie și făcându-mă să tresar 
ușor. Totuşi, Canalul de Est ar fi fost accesibil din 
interiorul pădurii, nu-i aşa? 

Pe de altă parte, poate că nu aveam nevoie de intuiție 
ca să ştiu ce gândeau Preainalții despre baron. 

De data aceasta, m-am concentrat asupra lui Lord 
Bastian, creând coarda aceea și găsind zidul alb. Dură 
câteva clipe, însă scutul se crăpă îndeajuns cât să aud 
„Cât a băut, mai exact, în seara asta?“ 

Am întrerupt conexiunea și m-am foit, neliniștită. 
Claude avusese dreptate, îi puteam citi pe Preainalţi, dar 
oare ştiuse asta cu certitudine? Pentru că nu avea cum să 
o ştie doar pentru că era caelestia. Putea şti un astfel de 
lucru doar dacă mai avusese de-a face cu cineva ca mine 
în trecut. 

Comandantul ridică dintr-o sprânceană, aparent fără 


să-şi dea seama că-i pătrunsesem gândurile. 


- Ar presupune să călărim câteva zile ca să ajungem la 
Canalul de Est. 

- Întocmai? Pe de altă parte, geografia nu a fost 
niciodată punctul meu forte, zise Claude și mișcă din 
nou frenetic paharul, iar de data asta l-am prins de braţ 
înainte să-şi verse jumătate din şampanie în poală sau în 
poala mea. 

Mă privi, zâmbind. 

- Îmi cer iertare, pui, îmi zise el. Mă însuflețesc puţin 
când vorbesc. Am moştenit asta de la mama. 

- Pui? întrebă prinţul Thorne încet. 

Am simtit furnicături pe ceafă, care nu aveau deloc de- 
a face cu intuiţia mea. 

- E vreun animal în sală de care nu știu? continuă 
prințul. Un ogar sau o pisică? 

Se auzi un fornăit dinspre Hymel, iar eu m-am uitat 
brusc la cuțitul meu. Cât de mult mi-ar fi plăcut să-l 
înjunghii pe Hymel cu el! 

- Nici vorbă, zise Claude amuzat, dându-și capul pe 
spate. E o poreclă afectuoasă pentru Lis. 

- Nu mai spune! murmură prințul Thorne. Ce 
poreclă... potrivită! 

Muschii spinării mi se încordară când l-am privit pe 
prinț în ochi. Era limpede că o spusese pe un ton 
batjocoritor. Se auzise clar. 

- Mult mai potrivită ca alte porecle afectuoase, am spus 
eu. 

Colţurile gurii îi zvâcniră. 

- Îmi vine în minte cel puţin una mai potrivită. 

- Într-adevăr? întrebă Claude, aplecându-se în faţă 


mult prea nerăbdător. Mor de curiozitate să aflu ce ţi s-ar 


părea mai potrivit, după ce ai petrecut atât de puţin timp 
cu ea. 

Prințul Thorne dădu să spună ceva. 

- Cum vi se pare vremea târzie de primăvară din 
Ţinutul de Mijloc? am intervenit, privindu-i pe Preainalți 
pe rând. Am auzit că vremea în Ținutul de Sus e destul de 
capricioasă. 

- S-ar putea spune și așa, zise Lord Bastian şi se lăsă în 
spate pe scaun. Se părea că la un moment dat începuse 
din nou să zâmbească. E mult mai răcoare ca aici, 
continuă el. Îi aruncă o privire prințului Thorne. La ce 
alte porecle te gândeşti? 

Pe toţi zeii!... 

Prințul Thorne zâmbi lent, mieros. 

- Nalaa. 

Comandantul tuşi de parcă s-ar fi înecat cu ceva. 

- Ce înseamnă? întrebă Claude. 

- Are mai multe înțelesuri, îi răspunse Lord Bastian. 
Sunt curios la care se referă acum. 

- Mă crede încăpăţânată, am zis, privindu-l pe prinţ în 
ochi. 

- Ei bine, spuse Claude tărăgănat, cu asta sunt de 
acord. 

- Şi nerecunoscătoare, am adăugat înainte să apuce 
prințul Thorne s-o facă. 

Claude se încruntă. 

- Aveam de gând să spun îndrăzneață, zise prințul 
Thorne în schimb. 

Mi-am țuguiat buzele și am simţit din nou cum mă 
îimbujoram. 

Prinţul Thorne mă privea cu atenţie, ținând lejer 


piciorul paharului în mână, iar cu celelalte degete bătând 


darabana pe masă. Nu mâncase mult, dar părea să fi 
terminat cu mâncatul. Mi-am deschis nesigură simţurile, 
lăsându-le să se întindă spre el. Am dat aproape 
instantaneu de zidul alb. Mâna pe care mi-am închipuit-o 
nu reuși să facă nimic. 

- Umiditatea de aici e cam insuportabilă, adăugă 
atunci comandantul, aproape reticent, de parcă ar fi 
considerat că trebuia să contribuie cu ceva la conversaţia 
care derapase atât de tare. 

- Aşa e, nu reuşim să scăpăm de umiditatea care se 
scurge din Ţinutul de Jos, zise Claude, în timp ce paharul 
îi fu umplut din nou. Veţi fi uşuraţi să aflați că umiditatea 
devine cu adevărat îngrozitoare abia în timpul Ospeţelor. 
Îmi închipui că veţi pleca până atunci. 

- N-aş putea să-ţi dau un răspuns acum, zise prinţul 


Thorne. Vom sta pe aici o vreme. 


CAPITOLUL 21 


M-am crispat, prinsă între un val de groază şi... 
uşurare şi circa o duzină de alte emotii pe care nici măcar 
nu puteam începe să le înțeleg. 

- Poftim? întrebă Claude, tusind. 

M-am întors spre el şi am apucat paharul cu apă de 
care încă nu se atinsese. 

- Poftim! 

- Mulţumesc, pui. Zâmbi nervos şi se întoarse spre 
Preaiînalt. Când veţi pleca? 

- E greu de răspuns, spuse prinţul Thorne calm, şi aş fi 
putut jura că temperatura din sală scăzuse cu câteva 


grade. 


- Cred că ar fi mai bine ca unele lucruri să fie discutate 
în privat, spuse Lord Bastian. 

Claude le făcu semn din cap servitorilor. Aceștia se 
desprinseră de lângă zidurile umbrite, silențioși ca niște 
spectre. Hymel rămase pe locul lui, însă eu m-am ridicat, 
pregătită să o iau la sănătoasa din încăpere, chiar dacă 
îmi doream să aflu şi eu lucrurile cu pricina, care 
bănuiam că aveau de-a face cu Cavalerii de Fier. 

- Puiul tău poate rămâne, zise prinţul Thorne. 

Am încremenit preț de o clipită. Cu mâinile strânse 
pumn pe lângă corp, m-am întors lent spre prinţ. 
Privirile ni se întâlniră din nou. 

Îmi făcu cu ochiul. 

Mă cuprinse un val de iritaţie, și nările mi se umflară. 

Zâmbetul prințului deveni mai cald. 

- Bine, zise Claude și, înainte să mă așez pe scaunul 
meu, mă trase în poala lui. Bănuiesc că voi avea nevoie de 
alinare din partea ei în timpul acestei conversații. 

Prințul Thorne se opri din bătut darabana. Am simţit 
un fior rece pe piele, iar flăcările lumânărilor pâlpâiră de 
parcă ar fi suflat o pală de vânt în sală, dar nici vorbă de 
așa ceva. 

De cum ieșiră servitorii şi ușa se închise în urma lor, 
prințul Thorne spuse: 

- Pari... tulburat de posibilitatea de a ne găzdui. 

- Doar surprins. Atâta tot, zise Claude și îşi drese 
glasul, încordându-se puţin. Nu îmi displac veştile 
primite. 

M-am uitat când la un Preaînalt, când la altul. Părerea 
mea era că nimeni din încăpere nu-l credea. 

- Mă simt ușurat să aud asta, zise prințul Thorne. Sunt 


convins că ştii ce se întâmplă la graniţa cu Tinutul de 


Vest. Am venit pentru a hotărî cum ar trebui să acţionăm 
în continuare. 

- Am auzit câte ceva despre asta, zise Claude, ținându- 
mă cu un braţ pe după mijloc şi cu celălalt întinzându-se 
după blestemata aia de şampanie. 

Mi-era greu să nu mă misc când prințul Thorne mă 
privea întruna. 

- Ținutul de Vest a strâns o armată numeroasă, și se 
crede că în curând vor mărșălui prin Ţinutul de Mijloc. 
Bănuim că prinţesa de Visalia a pus ochii pe Archwood și 
pe curtea din Primvera. 

Mi se tăie răsuflarea. Un atac asupra Archwoodului? 
De asta se temuse şi Ramsey Ellis, dar era cu totul altceva 
să-l aud pe prinț spunând-o. Mi se uscă gura, și mi-am 
dorit brusc să fi putut ajunge la paharul meu cu 
şampanie. 

- Dar nu e singurul lucru pe care îl avem de discutat, 
zise Lord Bastian. Mai sunt şi Cavalerii de Fier. 

- Da, am auzit că e posibil să-și fi unit forțele cu 
Ţinutul de Vest, zise Claude. Totuşi, veștile alea mi s-au 
părut înșelătoare. Vayne Beylen, care vrea să așeze un 
plebeu pe tron, să-și unească forțele cu armata de 
Preaînalți a Ținutului de Vest? Nu prea are sens. 

- Din ce-am aflat noi, Beylen a hotărât că revolta lui 
are mai mulţi sorți de izbândă dacă ar ajuta Ţinutul de 
Vest, ne împărtăși comandantul Rhaziel. 

Claude râse oarecum strangulat. 

- Înţeleg că politica curţii nu e, de obicei, treaba 
noastră, începu el să spună. 

- Nu e, încuviinţă prințul Thorne. 

- Dar conflictul dintre Preaînalţi ne implică și pe noi, 


spuse Claude și dădu pe gât restul șampaniei. Care-i 


treaba cu prințesa de Visalia? Care e cauza tuturor 
acestor lucruri? Sunt convins că e complicat, dar ar trebui 
să știu ce anume îi face pe cei din Tinutul de Vest să pună 
în primejdie siguranţa casei mele. 

- De fapt, nu e deloc complicat, îi răspunse prințul 
Thorne. Prinţesa e de părere că a sosit timpul să 
domnească o regină, nu un rege. 

Am ridicat din sprâncene, și buzele mi se depărtară. O 
regină în loc de un rege? Nu existase niciodată o regină, 
nu de când vremurile începuseră să fie însemnate... Nu 
de la Marele Război încoace. Oare să fi existat regine 
înainte de asta? Poate? 

- Cred că Lis cea încântătoare nu s-ar împotrivi acestei 
idei, zise Lord Bastian. 

Prințul Thorne îşi înclină capul. 

- Crezi că o regină ar domni mai bine doar din cauza 
genului ei? 

- Nu, am spus eu fără șovăială. Nu cred că are 
importanță. 

- Şi ce părere ai despre un plebeu ca domnitor? mă 
întrebă comandantul Rhaziel. 

Întrebarea lui m-a luat prin surprindere, aşa că am 
înghiţit în sec. 

- Răspunsul tău va rămâne în această sală și va fi 
ascultat fără judecată, zise prințul Thorne. Te rog, spune- 
ne părerea ta! 

- Eu... Mi-am dres glasul, întrebându-mă cum de 
ajunsesem să fiu întrebată așa ceva. Ah, da, din pricina 
expresiilor mele, care probabil exprimaseră întocmai ce 
gândisem. S-ar putea ca lucrurile să difere dacă ar domni 


un plebeu, am zis eu. Suntem mai numeroși ca 


Preaînalţii, şi logic ar fi ca un plebeu să înţeleagă mai 
bine nevoile celor din speța lui, dar... 

- Dar? mă îmboldi comandantul Rhaziel, privindu-mă 
la fel de încruntat. 

- Dar probabil n-ar fi nici mai bine, nici mai rău, am 
spus eu. Când obţii o astfel de autoritate şi de avuţie, nu 
mai reprezinţi poporul, indiferent că ești plebeu sau 
Preaînalt, rege sau regină. 

- Interesant punct de vedere, zise Lord Bastian, 
trecându-și degetele peste gură. 

- Dar irelevant, am adăugat eu. Dacă Cavalerii de Fier 
îi susțin pe cei din Ţinutul de Vest, înseamnă că susţin un 
alt Preaînalt. 

- Într-adevăr, murmură prinţul Thorne. S-ar părea că 
Beylen crede că prinţesa va domni într-un mod diferit. 

Mai că am pufnit în râs, dar m-am gândit la Grady şi la 
toți plebeii care se alăturaseră sau sprijiniseră cauza lui 
Beylen. Oare știau că Beylen sprijinea acum un alt 
Preaînalt? Mă îndoiam că cei care își riscau viaţa şi 
mureau pentru cauza lui Beylen s-ar fi bucurat să audă 
asta. 

- Deci ai venit ca să îmi spui nu numai că ne paşte un 
război, zise Claude, aşezându-și paharul pe piciorul meu. 
Era limpede că îl ţinea strâns, căci i se albiseră 
încheieturile degetelor. Ci, mai mult, că mi-a ajuns deja 
în prag? adăugă el. 

- Da, îi confirmă prinţul Thorne, iar pieptul mi se răci. 
Dar şi ca să te informez că Archwoodul va fi apărat. 

Mă străbătu o senzaţie de uşurare, şi am expirat apăsat, 
pentru că preţ de o clipă începuse să mi se strecoare în 
minte un gând pe care nici măcar nu voiam să-l 


recunosc. Dar Preaînalţii aveau să... 


- Apărat? Doar de voi trei? bolborosi Claude. 

Senzaţia aceea de uşurare care mă încercase preţ de o 
clipă dispăru, iar acum mi se părea că nu existase 
niciodată de fapt. 

- Baronul nu doreşte să vă jignească, am zis eu repede, 
forţându-mă să zâmbesc uşor. Nu-i aşa? 

- Desigur, spuse Claude tărăgănat. 

- Stim că Preaînalţii sunt destul de puternici, spuse 
Hymel. 

Deşi nu crezusem vreodată că aveam să fiu de această 
părere, slavă zeilor că zisese ceva. La naiba, m-aş fi 
bucurat şi dacă ar fi deschis gura doar ca să mă insulte. 

- Însă doar voi trei împotriva unei armate? adăugă el. 

- Aţi fi şocaţi să aflaţi ce putem face noi trei, spuse 
prinţul Thorne. Totuşi, presupun că aţi prefera ca oraşul 
să rămână în picioare? 

Mi se tăie răsuflarea. M-am gândit numaidecât la 
Astoria şi... m-am uitat la prinţ. l-am văzut zâmbetul. 
Glacial. Poate că mă înșelasem şi nu era, de fapt, milos. 
Dacă el distrusese Astoria, cu siguranță îşi pierduseră 
viața şi persoane inocente. Sau cel puţin mii de oameni 
fuseseră strămutați, deveniseră refugiaţi din pricina 
faptelor câtorva. 

Însă ceva nu se potrivea. Era Preaînaltul meu... Fir-ar 
să fie! Dacă aş fi știut că nu le-aş fi atras atenţia, m-aş fi 
plesnit singură chiar atunci. Nu era al meu. 

- Întrucât am hotărât, vom dispune la rândul nostru 
de o armată, a spus comandantul Rhaziel, iar eu m-am 
concentrat asupra unui singur cuvânt. Hotărât. 

De parcă ar fi existat vreo altă opţiune. 

- Dacă nu cumva armatele de Preaînalti au talentul de- 


a fi invizibile, zise Claude privind cu o atenţie exagerată 


prin sală, presupun că armata cu pricina nu a sosit încă? 

Pe toţi zeii... 

Se așternu tăcerea în salon. Era atât de liniște, încât 
eram convinsă că aş fi putut auzi o muscă tuşind. 

- Armata îmi aşteaptă ordinele, zise prințul Thorne pe 
un ton rece. Avem câteva sute de războinici Preainalţi, pe 
lângă 500 din Regimentul Coroanei, zise el, referindu-se 
la plebeii şi caelestia care serveau drept cavaleri. Și mai 
sunt forțele armate din Primvera. 

Îi aruncă o privire comandantului. 

- Cred că au circa 300 de războinici Preainalţi, 
răspunse comandantul. 

- Asta înseamnă câţi oameni la un loc? întrebă Claude 
și se aplecă în față, lipindu-şi pieptul de spatele meu. 
Poate o mie și un pic care vor apăra Archwoodul de 
câteva mii de Cavaleri de Fier şi soldaţi din Ţinutul de 
Vest? Iar 500 dintre ei sunt plebei şi caelestia? 

- 500 instruiți de noi, contracară comandantul, 
strângând din buze. 

- Cu siguranţă sute de Preaînalți echivalează cu mii de 
plebei, l-am asigurat eu pe Claude, strângându-l uşor de 
antebraţ. Sunt suficienți. 

Mă privi în ochi, apoi se relaxă în scaun, gândindu-se 
probabil că intuiţia îmi spunea asta, dar nu era așa. 
Intuiţia mea tăcea. Doar încercam să-l opresc din a mai 
spune vreo idioțenie din cauza căreia să fie ucis. 

- Puiul tău are dreptate, zise prințul Thorne. 

Mi-am întors capul spre el, şi trebui să-mi amintesc și 
mie însămi să nu spun nici o idioţenie pe măsură ce 
scântei de iritare se aprinseră din nou în mine. Porecla pe 


care o folosea Claude mă enerva adesea, dar el nu o 


rostea niciodată pe un ton bațjocoritor, ca prinţul 
Thorne. 

De data asta însă, Thorne se uita dincolo de umărul 
meu, la Claude. 

- Toți cei care au atins vârsta majoratului și vor sau pot 
să-şi apere oraşul ar trebui să se pregătească pentru asta. 

- Avem gărzi, murmură Claude absent. Oameni 
instruiți. 

Mi se strânse pieptul, şi am privit spre ușile închise, 
unde Grady aștepta pe coridor. 

- Oricine a atins vârsta majoratului şi e capabil să lupte 
poate avea parte de un instructaj de bază, afirmă din nou 
prințul Thorne. Asta te include şi pe tine, baroane 
Huntington. 

Claude încremeni în spatele meu, după care râsul care 
îmi urca pe gâtlej se revărsă de pe buzele lui. 

- N-am mai pus mâna pe o sabie de când am fost 
înnobilat. 

Pe fețele Preainalţilor nu se citi nici urmă de 
surprindere. 

- Atunci, aș sugera să o faci cât mai repede posibil, îl 
sfătui prinţul Thorne. La urma urmei, nu le poţi cere 
altora să lupte pentru casa şi viața lor dacă nu ești dispus 
să lupti la rândul tău. 

Prințul Thorne rostea adevărul, dar la ce bun un soldat 
care avea mai multe şanse să se înjunghie singur decât pe 
dușman? 

- După cum a afirmat și comandantul Rhaziel, 
Archwoodul este un port vital, adăugă prințul Thorne o 
clipă mai târziu. Dacă Archwoodul și apoi Primvera ar fi 
capturate, s-ar produce un efect în lanţ catastrofic în tot 


regatul. Ținutul de Vest ar avea un avantaj, o pârghie, iar 


regele nu ar tolera aşa ceva. Atunci, Archwoodul ar fi 
considerat o pierdere. 

Se aşternu tăcerea în salon. Preţ de câteva clipe, mi-am 
auzit doar bătăile puternice ale inimii. 

Hymel fu cel care rupse tăcerea. 

- Vrei să spui că Archwoodul ar cădea în mâinile 
Ținutului de Vest şi ar deveni parte a acestei rebeliuni 
fățișe a plebeilor şi Preaînalţilor? 

Intuiția îmi spuse că nu, nu aşa stăteau lucrurile, după 
care tăcu, însă știam ce însemna asta: răspunsul îl 
dețineau Preaînalţii, răspuns pe care nu-l puteam vedea, 
dar pe care-l puteam ghici. 

Am simţit o apăsare rece şi încărcată de neliniște pe 
ceafă. 

- Vrei să spui ceva, zise prinţul, privindu-mă cu 
atenţie. Te rog să o faci. 

M-am crispat, ştiind că nu eram în măsură să pun 
întrebări, cel puţin nu într-un context atât de public, şi 
deja forțasem nota cu părerea mea despre treaba cu 
regele şi regina. Baronul era cel în măsură să facă asta sau 
măcar Hymel, dar nu o făcu nici unul dintre ei. Nu o făcu 
nimeni. 

Prințul aşteptă. 

Mi-am dres glasul. 

- Dacă Tinutul de Vest sau doar Cavalerii de Fier 
reuşesc să captureze Archwoodul, ce s-ar întâmpla? 

- Porturile şi porturile comerciale ar fi distruse toate, 
zise prințul Thorne privindu-mă, culorile din ochii lui 


fiind înfricoşător de calme. Apoi, adăugă: La fel și orașul. 


CAPITOLUL 22 


Farfuriile incrustate cu diamante și platourile pline cu 
resturile de mâncare fuseseră îndepărtate de pe masă, 
rămânând pe ea doar câteva tăvi cu deserturi. Hymel 
plecase împreună cu comandantul Rhaziel şi cu Lord 
Bastian să discute despre pregătirile pentru regimentul 
care urma să sosească, discuţii la care ar fi trebuit să ia 
parte și baronul. În schimb, şampania fu înlocuită cu o 
sticlă de coniac, și doar noi trei mai eram în salon. 

La ora aceasta a serii, baronul s-ar fi aflat deja în 
solariu sau în sala cea mare, înconjurat de concubinele și 
acoliţii lui, însă prințul nu dăduse semne că ar fi fost pe 
punctul de-a părăsi încăperea. Aşa că baronul rămăsese și 
el. 

Si eu. 

- Spune-mi un lucru, Alteță, începu Claude, iar eu am 
închis scurt ochii, neștiind ce absurditate avea să-i mai 
jasă pe gură. 

Și spusese deja multe lucruri ridicole, de la faptul că-l 
întrebase pe prinţ dacă credea că cerealele reci 
consumate la trezire puteau fi considerate un fel de supă, 
la care prințul doar se holbase la el, în parte nedumerit, 
în parte nevenindu-i să creadă ce auzea, la faptul că-l 
fermecase pe prinț cu povești despre perioada petrecută 
la Universitatea din Urbane, chiar lângă Augustine. 

Sau încercase să o facă. 

Prințul Thorne nu părea fermecat de nimic din ce 
spunea baronul. 

Totuși, păru destul de interesat de locul unde își ţinea 
Claude mâna liberă. Îl urmărise pe baron jucându-se mai 
întâi cu şiragul dintre sânii mei, apoi coborându-și mâna 
pe abdomenul meu și după aceea pe şoldul meu. Fu 


conștient de momentul în care palma rătăcitoare a lui 


Claude ajunse pe coapsa mea, expusă de tăietura înaltă a 
rochiei. Scântei albe îi apărură în ochi. 

Claude nu păru să-şi dea seama la ce era atât de atent 
prințul, dar eu da... Prea bine chiar. Atingerea baronului 
era rece, însă privirea arzătoare a prinţului îmi pârjoli 
carnea, stârnind în mine senzații contrarii imposibil de 
ignorat. 

Sinceră să fiu, aș fi putut pleca în orice moment. Nici 
măcar nu încercam să-l citesc pe prințul Thorne. Poate că 
Claude ar fi fost dezamăgit, dar n-ar fi încercat să mă 
oprească. Mă temeam că, dacă l-aș fi lăsat pe Claude 
singur cu prințul, ar fi dat de belele sau chiar mai rău. 

Poate ar fi fost ucis. 

Dar, oare, era singurul motiv pentru care nu plecam? 

L-am privit scurt în ochi pe prinţ, şi mi se tăie 
răsuflarea. 

- Am auzit un lucru de-a dreptul fascinant despre 
Preaînalți și mereu am vrut să întreb despre asta, dar n- 
am avut ocazia, continuă Claude, mișcându-și degetele în 
sus și-n jos peste coapsa mea. Am auzit cândva că un 
Preaînalt îşi poate... regenera membrele tăiate. 

Mai că m-am înecat cu şampania din care beam. 

- E adevărat? întrebă Claude. 

În faţa noastră, prinţul Preaînalt şedea așa cum o 
făcuse mai devreme în odaia mea de dormit: cu un pahar 
de whisky în mână, cu o postură aproape relaxată, 
aproape leneșă, însă se simţea în continuare tensiunea 
încordată, puterea aceea abia înfrânată. 

- Depinde, îi răspunse prințul Thorne, plimbându-și 
degetul peste gura paharului, băutura chihlimbarie având 
aproape aceeași culoare ca părul care-i cădea peste 


maxilar. 


- De ce anume? îl îmboldi baronul. 

Prințul Thorne își încleștă maxilarul. 

- De cât de... puternic e. Vindecarea unei astfel de răni 
ar necesita o cantitate extraordinară de energie, chiar și 
pentru un Deminyen. 

Urmări cu privirea degetele lui Claude, pe care acesta 
le strecurase sub faldul rochiei mele, iar eu mi-am 
mușcat buza pe interior. 

- Energia nu este infinită, indiferent de fiinţă. 

- Interesant, zise Claude și mai luă o gură de băutură. 

- Într-adevăr? îl întrebă prințul Thorne. Ar trebui, 
oare, să mă îngrijoreze acest interes al tău? 

Mi-am lipit paharul de piept și am simtit furnicături pe 
piele când i-am auzit tonul înșelător de calm. 

-Păi, mă ispitește oarecum să tai un braț doar ca să-l 
văd crescând la loc, spuse Claude și râse tare. Probabil ar 
fi un lucru straniu de privit. 

Am făcut ochii mari. Mi-am spus în gând că nu se 
putea să-i fi zis asta unui Preainalt, ba însuși prințului de 
Vytrus. 

Prințul se opri din a-şi plimba degetul peste buza 
paharului. Flăcările lumânării pulsară brusc. 

- Glumește, Alteță. Am zâmbit, și mi se strânse 
stomacul. Nu trebuie să te îngrijorezi. Doar că are un 
simț al umorului unic. 

- Nu îmi fac griji, răspunse prințul Thorne și începu să 
își plimbe din nou degetul peste buza paharului. La urma 
urmei, nu a mai pus mâna pe o sabie de când? De când a 
fost înnobilat? 

Mă îndoiam că Claude mânuise vreo sabie chiar și 


înainte să fie înnobilat. 


- Şi ar trebui să mânuiască o sabie de lunea dacă ar 
vrea să spintece pielea și oasele. Se opri și sorbi din 
whisky. Sunt foarte... grele. 

Am luat o gură destul de mare din șampanie, știind 
foarte bine că Claude nu putea ridica o sabie de lunea. Și 
prințul Thorne o ştia. 

La fel și Claude. 

- Touché, zise Claude și râse, întinzându-se după sticla 
de coniac. Își turnă un pahar cu mișcări surprinzător de 
calme. Deşi există şi pumnale de lunea, care îmi închipui 
că sunt mai ușor de mânuit. 

Pe toți zeii... 

- Aș vrea să știu ceva, spuse prințul Thorne. Ce vei face 
dacă Cavalerii de Fier pătrund în Archwood? 

- N-ar trebui să se întâmple asta cât timp tu și 
regimentul tău veţi păzi orașul. Claude își strecură din 
nou degetele sub rochia mea. Dar dacă ati... începu 
Claude și bău din coniac, iar eu m-am crispat. Dacă aţi 
eșua? Am gărzile mele. 

Prinţul Thorne zâmbi uşor. 

- Și dacă gărzile tale sunt ucise? 

Mi s-a pus un nod în stomac, și am privit spre uşă. Nici 
nu voiam să mă gândesc la asta. 

- Atunci, presupun că aș da de bucluc, cum se zice, 
răspunse el, trecându-și mâna peste coapsa mea. Îmi 
atinse abdomenul cu palma. 

Prinţul Thorne zâmbi cu superioritate. 

- Să sperăm că nu se va ajunge la asta. 

- Să sperăm. Claude se jucă din nou cu șnururile 
rochiei, iar prințul îl privi iarăși. Dar la modul serios 


vorbind? adăugă el. Dacă s-ar întâmpla? Aș apăra ceea 


ce-mi aparţine în orice mod posibil. Chiar dacă n-am 
mai pus mâna pe o sabie de mulţi ani. 

Oprindu-se în timp ce ducea paharul de whisky la 
gură, prinţul Thorne își înclină capul. 

- Și ce anume consideri că îţi aparţine? 

Claude îşi trecu degetele peste sânul meu. 

- Tot ce vezi. 

- Totul? insistă prinţul Thorne. 

- Orașul, de la Canalul de Est la Pădurea de Velniş, şi 
oamenii din el. Casele şi mijloacele lor de trai, spuse 
Claude, şi era prima dată când îl auzeam vorbind așa 
cum, ei bine, așa cum ar fi trebuit să o facă un baron. 

Lucru care contrasta puternic cu faptul că își trecea 
degetele peste sfârcul meu. Am tresărit, icnind uşor. 
Materialul subţire nu era o barieră în calea atingerii lui 
reci. 

- Pământurile şi grădinile, casa asta şi toţi cei din ea, 
adăugă el. 

- Servitorii tăi? întrebă prințul, cu privirea țintuită la 
mâna baronului. Concubinele tale? Luă o gură din 
băutură, apoi adăugă fără să clipească: Puiul tău? 

Am tresărit din nou, de data aceasta nu din pricina 
atingerii lui Claude. Am mijit ochii la prințul Preaiînalt, 
dar nu mă văzu. Cum ar fi putut să mă vadă, ţinând cont 
că atenţia îi era țintuită asupra baronului și asupra mâinii 
pe care o ţinea pe sânul meu? 

- Mai ales ea. Claude mă sărută pe gât cu buzele-i reci 
și umede. Ea e cea mai de preţ dintre toți. 

Am ridicat din sprâncene. 

Prințul Thorne își cobori paharul de whisky și își ridică 
privirea spre Claude. 


- Cred că suntem de acord în privinţa asta. 


Am încremenit. 

- Sunt chiar... Mi se tăie răsuflarea când Claude îmi 
frecă sfârcul sensibil între degete. Am apucat mai strâns 
paharul de șampanie, iar flăcările lumânărilor pâlpâiră 
din nou. 

- Ce spuneai? mă întrebă prințul Thorne, zâmbind 
pieziș. 

- Spuneam că sunt chiar aici. 

L-am ignorat pe Claude, care își trecu din nou mâna 
peste abdomenul meu, l-am ignorat și pe prinţ, care îi 
aruncă o privire înfierbântată, precum și senzaţia duală 
accentuată de căldură și răceală care mă încerca. 

- În caz că voi doi aţi uitat cumva, am adăugat. 

- Crede-mă, zise tărăgănat prințul Thorne și se lăsă pe 
spate. Stelele din ochii lui scânteiau și mai tare acum. 
Nici unul din noi nu a uitat, continuă el. 

- E al doilea lucru cu care suntem amândoi de acord. 
Claude îşi plimbă degetele în jos, peste buricul meu și 
apoi între coapsele mele, lărgind deschizătura dintre 
faldurile rochiei. 

- Mă bucur să aud că ați descoperit ceva care să vă 
unească, am zis, ridicându-mi bărbia. Sper să vă pot oferi 
un al treilea lucru. 

- Ce anume? mă întrebă Claude, luându-și din nou 
paharul. 

- Nu sunt un bun. Am așteptat până când prințul m-a 
privit din nou în ochi și am adăugat: Nu sunt 
proprietatea nimănui. 

- De acord, murmură Claude, apăsându-și degetele pe 
interiorul coapsei mele și trăgându-mi piciorul câţiva 


centimetri într-o parte, până când nu mai încăpea 


îndoială că prințul putea vedea bucăţica de dantelă 
neagră dintre coapsele mele. 

Prințul Thorne urmărise fiecare secundă, şi am avut 
impresia... că buzele i se depărtaseră puţin când păru să 
absoarbă ce-i dezvăluise baronul... în mod intenţionat. 
M-am făcut roșie ca para focului sub privirea lui 
insistentă, dar nu de rușine. O parte din mine se gândi că 
poate ar fi trebuit să mă simt stingherită. Că, dacă aș fi 
fost bună, ar fi trebuit să-l opresc pe Claude din orice 
punea la cale, pentru că începeam să mă întreb sincer cât 
de beat era Claude mai exact. 

Fie era mult mai beat decât bănuiam, fie rezista mai 
bine decât crezusem eu la băutură, pentru că acţiunile și 
cuvintele lui deveniseră întru totul precise și clare. 

Baronul era deseori jucăuș, mai ales când era beat, 
chiar și cu mine când nu ducea nicăieri, dar începeam să 
cred că mă înşelasem când crezusem că Claude nu băgase 
de seamă la ce anume era atent prințul. Acţiunile lui 
Claude erau întrucâtva zeflemitoare acum. De parcă nu 
ar fi fost mânat de propria dorinţă, ci de ceea ce vedea în 
privirea prințului. 

Însă nu am încercat să-l opresc. Nu puteam să o fac... 
Sau nu am vrut să o fac în timp ce prințul ne privea, în 
timp ce căldura pe care o simțeam pe piele îmi inunda 
venele. Şi poate că băusem mai multă șampanie decât 
crezusem, pentru că m-am simţit brusc încurajată. 

- Dar tu, Alteță? l-am întrebat eu provocator. Eşti de 
acord? 

Flăcările dansante aruncau urme interesante pe 
trăsăturile lui. 


- Aş fi de acord, doar că ar fi o minciună. 


- În ce... Am expirat sacadat când Claude mă cuprinse 
cu mâna. Urmă un junghi de plăcere. În ce sens? am 
întrebat. 

- Nimeni din regatul Caelum nu e cu adevărat liber. Îl 
privi pe Claude mișcându-și mâna. Toti îi aparţin regelui. 

Claude chicoti. 

- Are dreptate, pui. 

Așa era, însă n-am spus nimic. Inima îmi bătea cu 
putere. Mă simțeam uşor amețită şi poate puţin 
înnebunită. Nu îmi dădeam prea bine seama cum 
ajunsesem de la a vorbi despre un asediu iminent la asta. 
Nici nu credeam că mi-aș fi putut da vreodată seama. 

- Am o altă întrebare pentru tine, zise prinţul Thorne. 
Când ai fost la Universitatea din Urbane, ai petrecut timp 
la curtea regelui? 

- Da. 

- Şi cum ti s-a părut? 

- A fost o... experiență aparte, zise Claude. Parţial așa 
cum mă așteptasem să fie, continuă el. 

- Partial? 

Eram curioasă să-l aud pe baron dându-ne mai multe 
detalii. Nu știusem că fusese la curtea regelui. Doar 
caelestia şi câţiva aristocrați ajungeau la curțile 
Preaînalţilor. Ei bine, ei şi cei colectați de Preaînalți. Dar 
mi-era greu să-l ascult. Îl priveam acum pe prinţ cu 
acelaşi nesat cu care el privea mâna baronului. Își plimba 
degetele peste buza paharului aproape în același ritm în 
care baronul își mișca degetele între coapsele mele, și îmi 
era mult prea uşor să-mi închipui că simțeam, de fapt, 
degetele lui. 

Soldurile îmi zvâcniră întruna în timp ce mă 


concentram asupra degetelor prinţului, și respiraţia mi se 


înteți. Oare baronul simţea valul de căldură umedă prin 
lenjeria mătăsoasă? Oare credea că trupul meu 
răspundea atingerilor lui sau... M-am foit în poala lui, și 
pieptul mi se umflă brusc când îşi apăsă degetele pe 
lenjeria dantelată, dar... pe el nu îl simțeam sub mine. 

Baronul știa asta. 

Claude mă freca de parcă încerca să obţină un răspuns 
de la un glob de cristal. Nu era chiar cea mai aţâțătoare 
tehnică, și știam că era în stare de mai mult de-atât. Doar 
Că... 

Se dădea în spectacol. 

- E la fel de îmbelşugată și de frumoasă precum am 
crezut că avea să fie, răspunse Claude după o clipă. Dar 
nu m-am așteptat să fie atât de... 

- De? 

Mi-am muşcat buza când i-am auzit vocea rostind acel 
unic cuvânt. Mă învălui precum mătasea caldă, şi 
degetele de la picioare mi se încovoiară în conduri. 

- Crudă, zise Claude. 

Acel singur cuvânt îmi mai potoli din fierbințeală. 

- Am o întrebare, Alteță. 

Prințul își plecă bărbia. 

- Eşti la fel de crud precum se zvonește? întrebă el, iar 
mie îmi stătu inima-n piept. 

Prinţul Thorne nu răspunse preț de câteva clipe 
îndelungate, privind doar spre degetele lui Claude, care 
continuară să se miște. 

- Doar când e necesar. 

Claude păru să priceapă ce voise prinţul să spună. 

- Ai vrea altceva de băut în loc de whisky? Nu te-ai 
mai atins de el de ceva vreme. 


- Nu de el mi-e sete. 


- Presupun că nu. 

Claude tăcuse, iar mie îmi stătu din nou inima-n piept. 

- Pui? zise el cu buzele lipite de tâmpla mea caldă, 
trecându-și degetul mare peste îmbinarea de nervi care 
zvâcneau. Ce-ar fi să te duci la prinț? 

Eu şi prințul ne-am privit în ochi. Aerul mi se blocă în 
plămâni și trupul îmi încremeni, însă inima îmi bătea 
năvalnic în piept. 

- Pare să se simtă singur, îmi șopti Claude, nu-i așa? 

Prințul Thorne nu părea să se simtă deloc singur. 

Trupul îi părea încordat, iar trăsăturile - mai ascuţite 
în flăcările ce dănţuiau aprig. Părea... 

Prințul Thorne părea înfometat. 

- Du-te! mă îndemnă Claude, luându-și brațul de pe 
mijlocul meu şi mâna dintre picioarele mele. 

Am ezitat, în pofida pulsaţiei de dorință pe care am 
simţit-o drept răspuns la... ce anume? Porunca 
baronului? Permisiunea lui? Nu știam ce era. Ştiam că lui 
Claude îi plăcea să fie privit și îi plăcea să privească, dar 
era vorba despre prinț. Nu despre una dintre concubinele 
lui și un alt aristocrat. 

M-am ridicat însă din poala lui și mi-am așezat 
paharul pe masă. Prinţul Thorne nu spuse nimic, însă mă 
urmări cu privirea în timp ce mă deplasam spre el pe 
picioarele care mi se părură mai nesigure decât ar fi 
trebuit să fie. Am privit spre ușă, știind că puteam pleca. 
Claude nu m-ar fi oprit. Bănuiam că nici printul Thorne 
n-ar fi făcut-o. Puteam pleca, punând capăt acestui lucru 
ce începea să aducă a nebunie. 

Nu am făcut-o. 

Dacă ar fi fost vorba despre oricine altcineva, aş fi 


făcut-o, dar era vorba despre el. 


M-am dus lângă prinţ, cu inima bătându-mi cu putere 
în piept și simțind furnicături în mâini. Îşi ridică privirea 
spre mine, în continuare tăcut, şi brusc mi se păru că 
poate ar fi fost o idee bună să fi plecat. Era limpede că, 
dacă prințul şi-ar fi dorit companie, ar fi spus-o. Pielea 
începu să mă ardă din alt motiv. Am dat să fac un pas în 
spate... 

Prințul Thorne își întinse brațul şi se lăsă în spate pe 
scaun. Am încremenit. 

Mă privi cu ochi învolburaţi. 

- Ia loc! 

Simţind că nu puteam trage aer în piept îndeajuns de 
adânc, m-am strecurat între el și masă. Atât am reușit să 
fac. Mă cuprinse cu braţul pe după şolduri şi mă trase la 
el în poală. 

Pe el l-am simtit imediat. 

L-am simţit gros şi tare sub posteriorul meu. Probabil 
ecoul icnetului meu se auzi în încăperea prea tăcută. 
Claude zâmbi în faţa mea. 

Pieptul prinţului era lipit de spatele meu. Își ţinea 
mâna chiar sub pieptul meu, cu degetele-i răsfirate peste 
coastele mele, cu spatele mai drept decât și-l ținuse 
baronul, și își desprinse degetele de pe paharul de whisky. 

- Ce părere ai despre intenţiile prințesei de Visalia de a 
se răzvrăti? îl întrebă el pe Claude. 

- Nu cred că ştiu suficient de mult despre intenţiile ei 
ca să am vreo părere despre ele, zise baronul şi își ridică 
paharul. 

— Ştii că vrea să domnească, zise prinţul Thorne, iar eu 
i-am privit mâna alunecând peste suprafața netedă a 
lemnului, inima bătându-mi în continuare cu putere. E 


suficient? adăugă el. 


- Presupun că da, dar, dacă e motivată doar de dorinţa 
de a-l detrona pe regele Euros, zise Claude pufnind şi mai 
luă o gură din băutură, atunci nu am o părere prea bună 
despre intenţiile ei. 

Prințul își luă mâna de pe masă și şi-o puse pe coapsa 
mea. Am tresărit uşor când i-am simţit pielea caldă pe 
coapsă. Nu se opri însă acolo. Nu mă tachină... Nici nu 
mă șicană. Își vâri mâna sub rochia mea și între 
picioarele mele, strecurându-și degetele sub bucăţica de 
dantelă, pătrunzându-mi carnea umedă. Trupul îmi 
reacţionă: spatele mi se arcui și șoldurile mi se ridicară la 
atingerea lui. I-am simţit pieptul vibrând, freamătul acela 
jos pârjolindu-mi pielea. Nu știam ce anume provocase 
sunetul cu pricina: reacţia mea sau a lui la umezeala 
simțită. 

- S-ar părea că foamea de putere îi afectează și pe 
plebei, și pe Preaînalți în egală măsură, zicea Claude. Nu 
poți învinui pe cineva că face un lucru care a devenit ca o 
a doua natură pentru noi. 

- Presupun că nu, zise prințul Thorne și îmi pătrunse 
cu un deget carnea umedă care pulsa, tot mai adânc. 

Soldurile îmi zvâcniră, iar eu m-am prins de brațul 
scaunului. Sunetul pe care îl scoase atunci fu clar: un 
chicot jos. 

- Tu poţi, pui? E firesc pentru orice specie să își 
impună dominanta, adăugă el, pătrunzându-mă adânc cu 
degetul. 

Mi-am întors brusc capul spre el. Gurile ne erau 
aproape lipite. 

- Nu îmi spune aşa! 

Culoarea albastră din ochii lui le pătrunse pe celelalte. 


- Şi cum ar trebui să-ţi spun? 


- Nu aga... 

Am icnit când îşi încovoie degetul și găsi... un punct 
anume. Își trecu privirea peste fata mea, părând să 
observe îmbujorarea. 

- Ce spui, atunci? Poţi învinui pe cineva pentru că 
încearcă să domine ce îşi doreşte? 

- Presupun... Aveam impresia că nu se referea doar la 
liderul Cavalerilor de Fier, dar nu eram sigură, pentru că 
mă atinse din nou în punctul acela. Mă străbătu o 
învălmăşeală de senzaţii. M-am lăsat pe el. Presupun... că 
depinde, am continuat eu. 

- De ce anume? 

- De ce anume încearcă să domine, am spus, 
întorcându-mi privirea de la el. Şi de motivul pentru care 
își dorește lucrul respectiv. 

Claude era cel care privea acum, dar mi-am dat seama 
că, datorită felului în care stătea prințul Thorne, poala 
mea şi mâna lui nu puteau fi văzute de masă. 

Spre deosebire de baron, nu voia ca un altul să 
privească chiar atât de îndeaproape, lucru care mă 
surprinse. Aş fi zis că... 

Gândurile mi se împrăștiară când prințul își folosi și 
degetul mare. Am tremurat pe măsură ce toate acele 
mișcări intense se întețiră rapid. Trupul prinţului, mâna 
și degetele i se încălziră. Le-am simtit calde pe mine și în 
mine. Zeilor mari, nu mai simțisem niciodată aşa ceva. 
Muchia de lemn îmi intră în palmă. 

- Dar mă îndoiesc că o persoană ar fi mânată doar de 
foamea de mai multă putere, fie ea și o prinţesă, și ar fi 
atât de îndrăzneață şi de nesăbuită încât să încerce să 
captureze un oraș, faptă care ar atrage furia şi forța 


regelui, continuă Claude. Cu siguranță nu consideră un 


simplu port îndeajuns de valoros încât să riște să fie 
nimicită pentru el. 

Ceva... din felul în care vorbise Claude îmi stârni 
furnicături pe piele. Am încercat să mă concentrez, chiar 
dacă respiram prea repede. 

- Cred că am găsit al treilea lucru... 

Prințul Thorne își adânci degetul în mine și își roti în 
același timp degetul mare și... fu prea mult de îndurat. 
Plăcerea tot mai intensă deveni aproape dureroasă. Am 
dat să mă îndepărtez de el, însă mă ţinu cu braţul din 
jurul mijlocului. 

- Cu care suntem de acord, încheie el. 

Încordarea erupse fără vreun avertisment. M-am 
descătușat, țipând... 

Prințul Thorne îmi acoperi gura cu mâna, înăbușind 
geamătul pricinuit de orgasm. 

- Nu aici, îmi şopti la ureche, ci când te aud doar eu, 
nimeni altul. 

Am închis ochii și m-am cutremurat, puţin pierdută în 
valurile de plăcere pură. În senzaţia stârnită de carnea-i 
tare și de tendoanele antebraţului lui de care se părea că 
mă agăţasem la un moment dat, şi nu am mai auzit sau 
văzut nimic. Am simţit doar unduirile de plăcere și 
degetul lui cald încetinindu-și mișcările. 

M-am liniștit în poala lui, gâfâind, cu trupul vlăguit și 
întru totul relaxat. Îl priveam cu ochii pe jumătate închiși 
cum își trecea palma peste coapsa mea și apoi își lua 
mâna de pe mine. 

Prințul Thorne mă privi drept în ochi în timp ce-și 
duse degetul lucios la gură și... îl supse cu putere. 


Zeilor mari, m-am încordat toată din nou. 


- Mulţumesc, spuse el, apoi își mută privirea spre 
baron. Îmi place mult desertul. 

Claude râse tare, golind paharul de coniac. 

- Oare nu ne place tuturor? 

- Am nevoie de ceva din partea ta, baroane, zise 
prințul Thorne o clipă mai târziu, cuprinzându-mă cu 
cealaltă mână pe după mijloc, în timp ce eu m-am căznit 
să-mi domolesc respiraţia și bătăile inimii. O vreau pe ea, 
zise el. 

Am încremenit. 

- O vreau pe ea, repetă prințul Thorne. Cât timp voi 


sta aici, îmi va aparține. 


CAPITOLUL 23 


Cel mai probabil, orgasmul neașteptat şi posibil 
necuvenit mă zăpăcise, pentru că nu se putea să-l fi auzit 
corect pe prinţul Thorne. 

Claude cobori lent sticla de coniac. 

- De ce? 

- Trebuie să existe un motiv? contracară prințul 
Thorne. 

Mă străbătu un val de neîncredere. Ba chiar îl auzisem 
corect. 

Am tresărit, revenindu-mi din uimire, și m-am aplecat 
în față, dar n-am ajuns prea departe, pentru că prinţul 
mă prinse cu braţul şi mă trase înapoi spre el. Mi-am 
întors brusc capul spre el. 

- Dă-mi drumul! 

Mă privi cu ochii-i învolburaţi. Trecu o clipă scurtă, 


după care își luă braţul din jurul meu și zâmbi ușor. 


- Porunca ta e lege pentru mine. 

M-am ridicat, lovindu-mă de masă, făcând paharele 
rămase pe ea să se clatine, și m-am depărtat de el. 

- Nu știu de ce zâmbești, Alteță. Nu poţi avea ce ai 
cerut. 

- Thorne, mă corectă el, apucând paharul cu whisky. 
Nu ar trebui să fie o surpriză pentru nimeni, dar, ca să 
fim înţeleși, mereu obțin ceea ce vreau. lar acum vreau să 
imi ţii companie cât timp voi rămâne aici. 

Am tras brusc aer în piept. 

- Ei bine, presupun că va fi o premieră pentru tine, 
atunci. 

Bău din pahar și mă privi. 

- Am avut deja o premieră. O singură dată când nu am 
primit ceea ce mi-am dorit. Nu va exista o a doua oară. 

Furia crescu în mine cu o asemenea repeziciune, încât 
am uitat ce era şi cine eram eu. 

- Ţi-ai pierdut minţile dacă ai impresia că poţi cere 
pur și simplu să fiu a ta. 

- Lis! mă avertiză Claude. 

- Nu! m-am răstit eu, răsuflând apăsat. Nici moartă. 

Prințul doar ridică dintr-o sprânceană. 

- E un pic dramatic, na laa. 

- Nu-mi spune aşa, am zis, strângând din buze. Nu 
sunt un obiect pe care să-l obţii sau să-l colecţionezi pur 
și simplu. 

- Nu am sugerat că ai fi un obiect. 

Unghiile mi se înfipseră în palme. 

- Dar ce sugerezi, mai exact? Pentru că nu te-am auzit 
întrebându-mă ce îmi doresc eu. 

- Ştiu deja ce îţi dorești, răspunse el, și în ochii-i 


învolburați îi dănțui ceva ce aducea prea mult a 


amuzameni. 

- Ba nu ai deloc idee ce vreau. 

- Va trebui să nu fum de acord în privinţa asta. 

- Ba nu ne contrazicem... 

- Îţi voi cere o singură dată, îi spuse el baronului, 
întrerupându-mă. Nu mă voi repeta. 

- Cu alte cuvinte, nu ceri permisiunea nimănui, am 
ripostat eu. 

Prințul ridică dintr-un umăr. 

- Poţi alege să priveşti lucrurile astfel. 

- Să aleg? am ripostat eu. Nu există alt mod de a privi 
lucrurile. 

- Va trebui, din nou, să nu cădem de acord în privinţa 
asta. 

- De ce ea? întrebă Claude din nou, surprinzându-mă. 

Prinţul Thorne nu răspunse preţ de o clipă 
îndelungată. 

- Va trebui să mă hrănesc, și prefer să o fac cu ea. 

Mă voia ca să se hrănească? Mai că m-am înecat de 
furie, însă am simţit şi o urmă de... dezamăgire? Ceea ce 
nu avea nici un sens. M-am întors furioasă dinspre prinţ, 
cu intenţia de a pleca din salon. Mă săturasem de prostia 
asta. 

- M-ai întrebat dacă am fost crud, zise prinţul Thorne 
din nou, concentrându-se asupra baronului. Te întreb şi 
eu acelaşi lucru pe tine. Eşti crud? 

M-am oprit, întorcându-mă din nou spre prinţ. Nu ar 
face-o... 

- Poftim? întrebă Claude, ridicându-se şi proptindu-se 
cu mâinile de masă. Nu înţeleg de ce m-ai întreba aşa 


ceva. 


- Nu? replică prinţul Thorne, atât de încet, încât m-am 
înfiorat. Pretinzi că ar fi cea mai de preț pentru tine, şi 
totuşi ai tratat-o cu o nepăsare nesăbuită. Ai trimis-o în 
odăile mele, aparent prea uituc sau prea beat ca să mă 
anunti că urma să vină. Ar fi putut fi ucisă. 

- Dar n-am fost, am zis eu scrâșnind din dinţi. 
Evident. 

Prinţul Thorne mă ignoră. 

- Ba mai mult, a fost tratată cu cruzime. Când am 
văzut-o mai devreme, avea vânătăi. 

Mi-am întors brusc capul. 

- Ba nu aveam vânătăi. 

Prințul mă privi cu atenţie. 

- Chiar îmi plac minciunile tale. 

Claude se întoarse spre mine cu mișcări țţepene. 

- Despre ce vorbeşte? 

- Nimic... 

- Avea vânătăi pe încheietura mâinii, mă întrerupse 
prințul Thorne. A zis că s-a rănit grădinărind. 

- Aşa e. 

I-am aruncat o privire care ar fi trebuit să-l facă să 
izbucnească în flăcări. 

În schimb, era complet netulburat. 

- Ce mod straniu de a te învineţi în timp ce 
grădinărești, ținând cont că erau vădit urme de degete. 

- Ce s-a întâmplat, Lis? mă întrebă Claude, apăsându- 
și palmele de masă. 

Mi-am ridicat bărbia. 

- Cum ziceam, nimic. 

Claude se aplecă în față, cu maxilarul încleştat. 

- Preainalţii nu pot minţi, dar caelestia şi muritorii, da. 


Vreau să ştiu adevărul. 


- Nu spun că minte. Mi-am încrucişat brațele peste 
piept, simțind cum îmi ardeau vârfurile urechilor. Nici 
măcar nu mi-am dat seama că aveam vânătăi, aşa că am 
presupus că s-a întâmplat în timpul grădinăritului. 

- Ha, pufni prinţul Thorne. Apoi, își înclină capul și 
zise: Nu știam că plantele au degete şi pot apuca pe 
cineva atât de tare, încât să-i lase urme pe piele. 

- Nu te-a întrebat nimeni ce crezi, am ripostat eu. 

Prinţul își întoarse lent privirea spre mine. 

- Lis, scrâşni Claude de data asta, ai mai multă minte 
de-atât. 

Așa era. 

Chiar aveam mai multă minte de atât. M-am holbat la 
prinţul de Vytrus, cu inima zbătându-mi-se în piept. 
Întrecusem măsura de mai multe ori, dar de data asta 
sărisem calul de-a dreptul. Am încremenit. Aerul din 
încăpere se îngroșă şi flăcările lumânărilor încremeniră, 
iar mie mi se zbârli părul pe ceafă. Gura mea chiar mă 
făcuse să dau de bucluc de data asta. 

Însă prinţul Thorne... zâmbea. 

Am simţit un gol în stomac. 

Nu era un zâmbet încordat sau rece. Era larg şi sincer, 
şi se vedeau puţin dinţii, ceea ce-i mai atenua din 
frumuseţea rece şi ireală a trăsăturilor. 

- Nu a vrut să te jignească. Te pot asigura de asta, 
făgădui Claude, și mai că am râs de cât de ironic era că el 
mă apăra pe mine. Uneori, vorbeşte cu înflăcărare şi... 
fără să gândească, adăugă el. 

- Nu m-a jignit. Culoarea albastră din ochii prinţului 
se luminase din nou. Dimpotrivă, sincer să fiu, adăugă el. 

Am clătinat din cap, nevenindu-mi să cred, dar părea 


într-adevăr... mulțumit, ceea ce era cumva şi mai 


tulburător. 

- Apreciem că dai dovadă de înțelegere, zise Claude şi 
se aşeză. Îţi jur că nu de la mine s-a ales cu vânătăi, 
continuă el, şi un muşchi al maxilarului îi zvâcni, dar voi 
afla ce s-a întâmplat. 

- Mă bucur să aud asta. Prințul Thorne începu din nou 
să bată darabana în masă. Şi cererea mea? 

Cererea lui? Mai degrabă, porunca lui. 

- Voi pleca poimâine să mă întâlnesc cu armatele și să 
le aduc aici, continuă prințul Thorne. Va fi o călătorie de 
câteva zile, dar, cât timp voi fi aici, o vreau cu mine. 

Claude își umplu din nou paharul cu coniac. Îl apucă 
cu încheieturile degetelor albe ca varul și bău din el. 

Am început să transpir, tot mai neliniștită. 

- Nu am nici o problemă cu cererea ta, zise baronul. 

- Poftim? am icnit eu, întorcându-mă spre el. 

- Perfect. Prințul încuviinţă din cap spre Claude, apoi 
se ridică și se întoarse spre mine. Zâmbi şi îmi spuse: 
Înseamnă că avem o învoială. 

Nu mă învoisem la nimic, aşa că m-am dat un pas în 
spate, lovindu-mă de masă. 

Prințul zâmbi şi mai larg. 

- Ai timp o oră să te pregătești. Trecu pe lângă mine cu 
mișcări de prădător, oprindu-se când mă atinse cu brațul. 
Își cobori privirea spre mine, cu pleoapele plecate, și 
adăugă: Abia aştept să te văd mai târziu. 

Mută de uluire, l-am privit pe prinţul de Vytrus ieșind 
cu pași apăsaţi din salon. Nu m-am putut clinti, ci am 
rămas locului, simțindu-mi pielea când fierbinte, când 
rece. 

- Cum de-ai putut să-i spui că e în regulă? l-am 


întrebat eu, întorcându-mă spre el. Apoi, când am reușit 


în sfârşit să-mi înăbuș furia, am priceput cum stăteau 
lucrurile. Preaînalții puteau lua orice voiau, chiar și de la 
un caelestia. Nu ai avut de ales, am recunoscut eu. 

Dar... ar fi putut măcar să spună că nu era de acord cu 
asta. 

- Ba ne-a dat de ales, Lis. Chiar dacă nu ţi s-a părut 
așa, ştii că ne-a dat de ales, zise Claude, holbându-se din 
spatele flăcării ce ardea acum liniștită. Ne-ar fi putut 
constrânge pur și simplu pe amândoi să fim de acord. 

Așa e, prinţul ar fi putut face asta. 

- Mai contează? 

- Ar trebui să conteze mereu, spuse Claude încet, bând 
din pahar. 

Contase noaptea trecută, dar situaţia fusese diferită. 

- E absurd! am tipat eu, azvârlindu-mi mâinile în sus. 
Nu pot... 

- Cine? mă întrebă Claude. Cine te-a rănit? 

Nu-mi venea să cred că se concentra la asta când mă 
dăduse practic pe mâna unui prinț Preaînalt. 

- Nu prea e important în clipa asta. 

- Permite-mi să te contrazic. Vreau să știu cine. 

- Nu e... 

- Răspunde-mi! strigă Claude, lovind masa cu palma 
și făcându-mă să tresar. 

Trase adânc aer în piept, întorcându-și privirea dinspre 
mine. 

- Îmi pare rău! spuse el. Știu că nu sunt perfect și că 
m-aş putea descurca mai bine în ce te privește... În ce 
priveşte toate astea. Arătă cu mâna spre sală, apoi mă 
privi din nou. Trecură câteva clipe, după care adăugă: 


Dar îndeosebi în ce te privește. Zeii ştiu că îmi doresc 


mai mult pentru noi, pentru tine, dar știu de ce rămâi 
aici, Lis. Chiar ştiu. 

Am tăcut, şi mi se puse un nod în gât. 

- Teama pe care o simţi la gândul de a te întoarce pe 
străzi, de a trăi pe străzi împreună cu Grady? E un lucru 
îngrozitor cu care să trăieşti, pe care am avut norocul să 
nu-l experimentez vreodată. Râse, însă nu părea deloc 
amuzat. lar eu am profitat de teama ta. Am avut de 
câștigat de pe urma ei, deşi ar fi trebuit să fac exact 
contrariul. 

Nu... îmi venea să cred ce auzeam. Nu ştiusem că... își 
dăduse seama. Că știa. Nodul care mi se pusese în gât 
crescu. 

- Aș vrea să pot spune că sunt o persoană mai bună, 
dar ştiu că nu sunt, continuă el, cu maxilarul zvâcnindu- 
i. Totuşi, nu am ridicat niciodată mâna asupra ta sau 
asupra oricărei concubine de-ale mele. Mi-a adus alinare 
să știu că îți pot oferi asta: siguranţă. Securitate. Pentru că 
de aceea rămâi. 

Am apucat spătarul unui scaun, în timp ce gâtul mi se 
strânse și ochii mă usturară. 

- Chiar mi-ai... dăruit asta. 

- Ba e limpede că nu am făcut-o. Mă privi insistent în 
ochi. Hymel a făcut-o? 

Am ezitat, pentru că zeii știau că nu voiam să-l apăr pe 
ticălos, dar m-am temut de ce ar fi făcut Hymel dacă 
Claude l-ar fi confruntat. De ce i-ar fi făcut lui Grady. 
Chiar și baronului. 

- Nu, am spus eu. Chiar nu știu cum m-am ales cu ele. 
Îți jur! 

Claude nu mai spuse nimic preţ de câteva clipe lungi, 


după care își întoarse privirea, apucă paharul și dădu pe 


gât licoarea dulce. 

- De fapt, sunt ușurat de cererea prințului. 

Am clipit nedumerită. 

- Poftim? 

- Cu cine ai fi mai în siguranță decât cu prințul de 
Vytrus? zise el. 

Am apucat mai strâns scaunul de lemn. 

- Nu am nevoie să fiu în siguranță. 

Claude ridică din sprâncene. 

- În regulă, nu am zis-o cum trebuie, am spus eu. Am 
vrut să zic că nu am nevoie să fiu protejată. 

- Ba e limpede că ai. 

Am înțepenit. 

- Sunt în siguranţă aici. Îţi promit... 

- Nici măcar nu mă refer la asta, mă întrerupse el. 
Vayne Beylen cu Cavalerii de Fier se îndreaptă încoace. 
Ai spus-o chiar tu. Vine! 

Ei bine, nu eram atât de sigură că premoniţia mea 
avusese de-a face cu Beylen, dar era irelevant acum. 

- S-ar putea să avem noroc şi regimentul regelui să-i 
convingă pe cei din Ţinutul de Vest şi pe Cavalerii de Fier 
să nu mai încerce să asedieze Archwoodul. 

Claude pufni. 

- Beylen poate fi în multe feluri, însă sigur nu e uşor 
de convins. Dacă i s-a poruncit să preia controlul asupra 
Archwoodului, atunci va îndeplini ordinul primit. 

- De unde știi asta? 

Baronul nu spuse nimic. 

Am simțit o apăsare în piept, și simţurile mi se 
deschiseră numaidecât. Intuiţia mi se întinse spre el, şi 
coarda aceea prinse contur în mintea mea. Am ajuns la 


zidul acela gri și l-am împins. 


- Îl cunosti. 

Claude mă privi dezaprobator. 

- Nu mă citi, Lis! 

- Mi-aş cere iertare că am făcut-o, dar, pe toţi zeii, 
dacă îl știi pe comandantul Cavalerilor de Fier, nu crezi 
că ar fi trebuit să-i spui prințului Thorne înainte ca el sau 
regele să afle despre asta de la altcineva? M-am trântit pe 
scaun. Dacă află... 

- Voi atârna în ştreang? zise Claude şi râse răgușit. 
Crede-mă că știu. Îşi lăsă capul pe spătarul scaunului. De 
fapt, suntem înrudiţi, Lis, îmi spuse el. Din fericire, e un 
văr îndeajuns de îndepărtat încât ar fi greu de zis 
întocmai unde ni se intersectează arborii genealogici. 

Aș fi căzut, dacă n-aș fi stat deja jos. 

- Dacă sunteţi înrudiţi... am început eu. Mi-am pus 
mâinile pe masă şi l-am întrebat: Din partea cui? 

- A tatălui. 

- Atunci... înseamnă că e un caelestia, am şoptit. 
Liderul răzvrătirii plebeilor nici măcar nu e plebeu? 

Drept răspuns, Claude ridică şi închină paharul, 
chicotind. 

- Scuze, dar chiar îmi place să te văd surprinsă. Se 
întâmplă atât de rar. 

M-am lăsat pe spate în scaun. 

— Ei bine, poate că așa se explică de ce şi-ar uni forțele 
cu un Preaînalt, lucru despre care te-ai prefăcut că nu ştii 
NIMIC. 

- Nu m-am prefăcut. Şi eu sunt... surprins de asta, dar 
Beylen nu e... Închise ochii şi adăugă: Am petrecut câţiva 
ani împreună în copilărie. 

- E din Ţinutul de Mijloc? am întrebat. Cum de-a 


ajuns în Ţinutul de Vest, un muritor conducând o armată 


a curții? 

- E născut din stele, zise el, făcându-mă să mă încrunt. 
Nu doar pentru că asta nu însemna nimic pentru mine, 
ci și pentru că fraza mi se părea oarecum cunoscută. 
Nimic din toate astea nu mai are importanţă acum. 
Contează în schimb că Beylen nu va putea fi convins și 
nu există loc mai sigur în care să te afli decât alături de 
un prinț Preaînalt. 

Încă mă gândeam la faptul că era înrudit cu 
comandantul Cavalerilor de Fier. Era mai important ca 
porunca prinţului Thorne. 

- Beylen știe că ești baronul de Archwood. Sunteţi 
rude. 

- Familia nu este mereu importantă, murmură el, 
holbându-se la lumânări. Nu când vine vorba despre ce... 
Claude clătină din cap. Există lucruri mult mai puternice 
ca sângele. 

M-am înfiorat uşor, și gândurile îmi zburară spre 
Maven, spre ceea ce știa baronul despre abilităţile mele și 
scutul gri care le proteja gândurile. 

- Cum de-ai știut că avea să fie mai uşor să sparg 
scutul unui Preainalt care nu era la fel de puternic ca un 
prinț? 

Se încruntă. 

- Poftim? 

- Aşa ai spus azi-dimineaţă. 

Luă o gură din băutură. 

- Chiar nu am idee despre ce vorbești. 

Mă cuprinse îndoiala. 

- Cum ai fi putut... 

- Ar trebui să te pregăteşti, Lis, mă întrerupse el. 


Prinţul se va întoarce după tine, şi nu ai mult timp la 


dispoziţie. 

- Nu-mi pasă de asta în momentul de față. 

Zâmbi scurt. 

- Ştim amândoi că nu e adevărat. 

- În regulă, îmi pasă de asta, dar putem reveni la 
încurcătura asta într-un minut. 

- Încurcătură? chicoti el. Nici măcar nu îmi dau seama 
de ce protestezi atât de tare. Mi s-a părut că ţi-a plăcut 
întru totul atenţia pe care ţi-a acordat-o, zise el. Nu cred 
că am mai văzut pe cineva terminând atât de tare. 

M-am îmbujorat și am bombănit: 

- Mă îndoiesc de asta. 

- Haide, pui, nimic din ce-am făcut eu cu mădularul 
sau cu limba nu s-a apropiat de ce a făcut el cu degetele, 
zise el. Până și eu pot recunoaște că nu ţi-am adus un 
astfel de extaz pe chip. 

- Nu pot să cred că port conversaţia asta. Am apucat o 
sticlă de vin rămasă pe masă şi am băut direct din ea. 
Nimic din toate astea nu contează, Claude. Nu sunt un 
obiect care să fie dat sau luat. 

- Şi nu aparții nimănui. Ai spus-o destul de clar la 
cină. Ridică un deget de pe pahar și îl îndreptă spre mine. 
Dar te înșeli. Toţi îi aparținem regelui. Suntem slujitorii 
lui, în trup şi spirit. 

- Bine, în afară de asta, atunci. Am strâns tare gâtul 
sticlei. Vrea să mă folosească ca să se hrănească, Claude. 

- Chiar mă îndoiesc că ăsta e singurul motiv, Lis. Sunt 
nenumărate moduri în care s-ar putea hrăni care nu 
presupun să o facă dintr-o singură persoană. 

- Atunci, de ce eu? 

Ridică dintr-o sprânceană. 


- E o întrebare bună, nu-i aşa? 


Nu era. Chiar deloc. 

- Nu vreau să mă duc cu el și să fiu... la mila lui, la 
porunca lui. 

- Am impresia că să fii sub porunca lui, la mila lui, va 
însemna doar să fii sub el, răspunse Claude. 

Un junghi ascuţit de dorinţă mă străbătu în pofida 
furiei care mă încerca și îmi veni de-a dreptul să-mi trag 
una. 

- Îmi vine să arunc cu sticla asta după tine. 

Claude râse. 

- Ar trebui să-ți odihneşti brațul cu care arunci pentru 
când vei fi cu prințul. Am impresia că un astfel de gest îl 
va ațâta. 

- Zeilor mari! M-am lăsat pe spate în scaun, clătinând 
din cap. Dacă mă va crede vrăjitoare? 

- Dar nu ești vrăjitoare. 

- Asta nu te-a oprit în trecut să-ţi faci griji că s-ar 
putea ca Preainalţii să mă acuze de asta, i-am amintit eu. 

- Așa e, însă el nu va crede asta, contracară Claude. 

- Şi cum de ştii? 

- Pentru că știu, pur şi simplu, zise el. E prinţ. Dacă e 
să știe cineva, el e acela. 

Nu știam prea bine dacă asta schimba sau nu ceva. 
Mușcându-mi uşor buza de jos, m-am străduit să alung 
senzația de frustrare. 

- Nici măcar nu ştiu de ce vrea asta. 

- Mie îmi vin în minte câteva motive, zise Claude sec. 

Eram convinsă de asta. M-am holbat la tavanul cu 
boltă şi striaţiile lui aurii şi am clătinat din nou din cap. 
Trecură câteva clipe aşa. M-am uitat spre Claude. 

Se holba la paharul aproape gol. 


- Chiar nu vrei să te duci la el? 


Am dat să spun ceva. 

- Sincer? insistă el. Vreau un răspuns sincer, Lis. 

Am închis gura și am clătinat din nou din cap. Nu 
știam cum să-i răspund. Dacă mă gândeam cât de puţin 
la prinț, la prințul meu Preaiînalt, mă încercau doar 
gânduri și sentimente neclare. 

- Dacă m-ar fi întrebat pur şi simplu dacă mi-ar plăcea 
să-i ţin companie cât va sta aici, ți-aș fi putut răspunde la 
întrebare, dar nu m-a întrebat, aşa că nu-ţi pot răspunde. 

- Și, dacă ar fi făcut-o, ai fi... acceptat? 

N-am zis nimic. 

Claude ridică din sprâncene. 

- E prinţ, Lis. În mare, ce s-a întâmplat mai devreme e 
o consecinţă a felului lor de a întreba. 

- Și? 

- Cei mai mulţi lorzi nici măcar n-ar fi întrebat, 
darămite un prinţ. La naiba, cei mai mulți Preaînalţi nici 
măcar n-ar fi stat pe gânduri. Te-ar fi constrâns pur şi 
simplu, apoi te-ar fi luat. 

Mi-am plecat capul şi l-am țintuit cu privirea. 

- Și? 

- Pierzi vremea, pui. Apucă sticla ovală de coniac și se 
ridică. Pregătește-te, adăugă el. 

Nu m-am mișcat. 

Claude oftă apăsat în timp ce străbătu încăperea, 
oprindu-se chiar lângă ușă. 

- Grady va fi în regulă cât vei fi cu prințul. Îţi promit! 

Am închis ochii, ca să alung lacrimile prostești care mă 
podidiră pe când în sală se așternu o linişte atât de 
profundă, încât aş fi zis că Claude plecase. 


Insă nu o făcuse. 


- E un lucru bun, Lis. Sper că vei reuși să înţelegi asta, 
îmi zise el. Pentru că prințul de Vytrus îți va putea oferi 
ceea ce eu nu pot. 

- Ce anume? 

- Totul. 

M-am șters cu palmele sub ochi și m-am răsucit spre 
ușă. 

- Ce... 

Spaţiul era gol. 


Baronul plecase. 


CAPITOLUL 24 


- Nici nu-mi pot închipui, șopti Naomi de lângă 
fereastra din anticamera mea, prin care se holba afară, cu 
braţele încrucișate în dreptul taliei. Ideea că va urma un 
asediu... Un război, continuă ea. 

O parte din mine se gândi că poate nu ar fi trebuit să-i 
spun lui Naomi ce aflasem despre armata din Ţinutul de 
Vest când mă întâlnisem cu ea după ce plecasem din 
salon. Nu pentru că m-aș fi temut că le-ar fi spus la 
rândul ei altora, lucru care putea stârni panică, căci știam 
că n-ar fi făcut-o. Doar că uram să o văd îngrijorată... 
Înspăimântată. 

- Mai știi când am spus că speram că vor ajunge lorzi 
la timp pentru Ospeţe? zise Naomi privindu-mă peste 
umăr, nuanța mov a rochiei ieșind în relief pe cerul 
nopţii vizibil prin fereastră. Nu mă refeream la o armată 
întreagă, adăugă ea. 

- Ştiu, am zis eu de pe divan, cu picioarele adunate sub 


mine. 


Îngândurată, m-am jucat cu unul dintre șnururile 
rochiei. 

- I-ai spus deja lui Grady? mă întrebă ea. 

Am clătinat din cap. Voiam să-i spun, dar dacă îl 
vedeam pe Grady acum însemna să-i zic și despre noua 
învoială, la care ştiam că nu avea să reacționeze bine. 
Trebuia să-l conving cumva că fusesem de acord să-i ţin 
companie prințului, dar se părea că nu eram prea 
convingătoare când venea vorba despre emoţiile mele. 
Tot nu-mi venea să cred că Claude știa de ce rămăsesem 
în Archwood, că știuse dintotdeauna. Nu știam ce să cred 
despre asta. Nu știam de ce mă... întrista. Nu puteam nici 
măcar să încep să-mi dau seama când trebuia să mă ocup 
de asta. 

Mi-am luat privirea de la coronița cu rubine pe care o 
aşezasem pe o măsuţă și m-am uitat spre ușă. Aproape că 
sosise timpul. Am simtit un gol în stomac. 

- Noaptea trecută când m-a chemat Claude, m-a 
trimis la unul dintre Preaînalţii care au venit înaintea 
regimentului. Pe atunci, Claude nu ştia încă de ce 
veniseră Preainalţii și a vrut să aflu motivul. 

Naomi se întoarse de la fereastră, cu sprâncenele-i 
delicate ridicate. 

- Pe toţi zeii, abia acum îmi spui? mă întrebă ea. M-aș 
fi așteptat să-mi baţi la ușă la prima oră azi-dimineaţă. 
Sunt nespus de dezamăgită de tine. 

Mi-am scos picioarele de sub mine şi m-am așezat pe 
marginea divanului. 

- Nu fi dezamăgită! Nu aveam prea multe de spus. 

- Nu-mi îndruga baliverne, Lis! Cu siguranţă ai multe 
de spus. Făcu ochii mari și înaintă. Dacă nu cumva ai 


folosit noaptea-lungă? Pe un lord Preainalt? întrebă ea. 


- N-am încercat. Nu eram convinsă că ar funcţiona și 
nu am riscat, i-am spus eu. Și nu era un lord Preainalt. 
Fra prinţul. 

- Prințul? repetă ea, rămânând cu gura căscată. Prințul 
de Vytrus? 

Am încuviinţat din cap. 

- Fir-ar să fie! Am nevoie de o clipă ca să absorb toate 
informaţiile... Stai așa, spuse ea și mă privi cu îndrăzneală 
în ochi. S-a... întâmplat ceva când ai fost cu prinţul? 
Naomi se schimbă cu totul într-o clipită. Seducătoarea 
șicanatoare dispăru, fiind înlocuită de o tigroaică în 
alertă. Ce s-a întâmplat azi-noapte, Lis? mă întrebă ea. 

- Nimic ce să nu fi permis eu să se întâmple... Nimic ce 
să nu-mi fi dorit să se întâmple, am asigurat-o. A fost... 
Nu știu, am zis, clătinând din cap. Altfel decât mă 
așteptam. 

- Se zice că e un... 

- Monstru. Ştiu, dar, de fapt, e... 

Prințul Thorne era în multe feluri, cum ar fi exasperant 
și cu impresia că i se cuvine totul, era poruncitor și 
enervant, dar nu era un monstru. 

- Cred că multe din lucrurile care s-au spus despre el 
nu sunt adevărate. 

- Serios? 

- Da. Îţi promit! 

- Bine. Se relaxă, desfăcându-şi brațele. Nu mi-ar fi 
plăcut să fiu ucisă în timp ce aș fi încercat să-i retez scula 
unui prinț Preaînalt. 

Am râs tare și apăsat. 

Naomi își încrucișă braţele peste piept. 

- Crezi că mint? 


- Nu. Tocmai de-aia mi se pare așa amuzant. 


- Este distracţia perfectă. Mă înghionti în picior cu al 
ei. Vreau să ştiu și cel mai mic detaliu suculent despre 
cum temutul prinț de Vytrus nu a fost așa cum... fe 
așteptai. Îmi făcu cu ochiul, apoi adăugă: Şi s-ar putea să 
am nevoie de o demonstraţie, adăugă ea. 

- Ei bine, s-ar putea să nu fie timp pentru asta, i-am zis 
eu ușor agitată. Mai e ceva: prinţul a cerut, și folosesc 
verbul „a cerut“ într-un sens foarte amplu, să-i ţin 
companie cât timp va sta la Archwood. 

Clipi o dată, apoi încă o dată. 

- Serios? 

- Din păcate, am zis eu, apucând marginea divanului. 

Se holbă la mine preț de un minut întreg - sau cel 
puțin aşa mi se păru. 

- În regulă, nu cred că nu s-a întâmplat mai nimic 
noaptea trecută. Ce lucruri ai făcut de bunăvoie care sigur 
l-au impresionat îndeajuns încât să ceară una ca asta? 

- Crede-mă că n-a fost impresionat. 

Fra limpede că nu fusese deloc impresionat, din 
moment ce nu crezuse că eram chiar atât de 
experimentată pe cât încercasem, în zadar, să par. 

- Cred că... Ştii ce? Chiar nu știu de ce. Nu prea are 
sens pentru mine. 

Se apropie de divan și se așeză lângă mine. 

- E limpede că nu ești încântată de situație. Nu... ţi-a 
plăcut timpul petrecut cu el? 

- Nu e vorba despre asta. Mi-am dat o șuviță de păr de 
pe faţă. Mi-a plăcut, am adăugat. 

- Dar? 

- Nu a cerut, Naomi. Mai degrabă, s-a prefăcut că cere. 


A spus clar că nu avea să-i convină un refuz. 


— Sinceră să fiu, mă miră şi că s-a prefăcut, și știu că nu 
asta e ideea, adăugă ea când am dat să spun ceva, doar că 
n-am auzit ca Preaiînalţii să ceară efectiv permisiunea 
pentru ceva. 

Nici eu nu auzisem. 

- Nu-mi place că are impresia că poate pur şi simplu să 
ceară așa ceva și nu-mi pasă că e prinţ sau nu. Nu ar 
trebui să conteze. 

- Nu, n-ar trebui, încuviință ea, şi m-ar scoate şi pe 
mine din sărite. Îmi aruncă o privire și mă întrebă: Ai 
fost de acord? 

- Nu chiar, am răspuns eu, oftând. 

— Şi ce a spus Claude despre asta? întrebă Naomi, după 
care pufni. Pe de altă parte, ce-ar fi putut să spună, de 
fapt? Unui Preaînalt nu i se refuză nimic. 

- Întocmai, am bombănit eu. Dar tocmai asta e ciudat: 
Claude s-a purtat mereu de parcă s-ar fi temut că, dacă 
m-aş fi aflat în preajma Preainalţilor, aceștia m-ar fi putut 
acuza că practic magia neagră. Şi n-am crezut niciodată 
că ăsta era singurul motiv. Cred că era îngrijorat şi că un 
altul, nu știu, m-ar fi convins să plec de aici... Dar, de 
fapt, s-a simţit uşurat când a auzit cererea prinţului. 

- Eu..., începu Naomi să zică. Apoi, strâmbă din nas și 
spuse: Ce ciudat! 

- Da. 

Tăcu preţ de câteva clipe. 

- Ce vei face? 

- Nu știu. 

M-am lăsat în spate pe pernă, încrucişându-mi braţele 
peste piept. Mintea îmi gonea. Stiam că n-ar fi fost 
înțelept să-l sfidez pe un prinţ, așa că trebuia să acționez 


cu grijă. 


- Dar, dacă crede că mă voi supune pur și simplu și voi 
ușura lucrurile pentru el, atunci îl așteaptă cu totul 


altceva. 


La scurt timp după plecarea lui Naomi, se auzi o bătaie 
în ușă. Nu voiam să fie prinsă la mijloc când prinţul 
Thorne avea să vină după mine. Nu aveam idee ce urma 
să fac, darămite cum avea să reacționeze prinţul. 

Doar că nu el era la ușă. 

Lord Bastian se afla pe coridor, zâmbind cu jumătate 
de gură. 

- Seară bună, zise el şi făcu o plecăciune scurtă. 
Privirea îmi zbură spre pumnalul pe care îl avea prins în 
dreptul pieptului. Am venit să te însoțesc la prințul 
Thorne. 

Spatele mi se încordă, și am apucat laterala ușii. Nu 
știam sigur de ce, însă faptul că prinţul Thorne trimisese 
pe altcineva să mă însoțească mă scoase din minţi rău de 
tot. 

- Nu a putut veni chiar el? 

- Din păcate, nu. Își împreună mâinile la spate și 
adăugă: E puţin în întârziere, și m-a rugat să vin eu în 
locul lui. 

- Îmi cer iertare că ţi-ai pierdut vremea, am spus, 
alegându-mi cu grijă cuvintele, fără să știu cum avea să 
reacționeze acest lord Preaînalt, dar n-am de gând să mă 
alătur prinţului Thorne în seara asta. 

Sprâncenele închise la culoare i se ridicară. 

- Nu? 

- Nu. Nu mă simt prea bine, am zis. Va trebui să-și 


ocupe altfel timpul. 


Lumina de nuanța untului dintr-un sfeșnic de perete 
din apropiere îi căzu peste pielea închisă la culoare și 
netedă de deasupra bărbii îngrijite. 

- Să îți aduc ceva? 

- Poftim? 

- Nu te simţi bine. Culoarea verde din ochii lui se 
aprinse până când n-am mai putut vedea celelalte culori. 
Să îţi aduc ceva? repetă el. 

Am clipit iute. 

- Eu... M-am înfrânat, iar Lord Bastian zâmbi acum cu 
toată gura. Apreciez oferta, dar am tot ce-mi trebuie, am 
adăugat. 

- Eşti sigură? insistă el. Nu m-ar deranja deloc. 

Am încuviinţat din nou din cap. 

- Îmi cer încă o dată iertare că te-am făcut să pierzi 
vremea, milord. Îţi doresc o seară plăcută! 

Am dat să închid uga. 

Lord Bastian se mișcă atât de repede, încât nu puteam 
nici măcar să sper că aș fi reușit să-l urmăresc cu privirea. 
Întinse mâna și o puse în centrul ușii, nelăsându-mă să o 
închid. 

- Îmi permiti să întreb ce anume nu e în regulă? 
întrebă Lord Bastian, plecându-și bărbia. La urma urmei, 
Thor va întreba. 

- Thor? am murmurat eu. 

- Prescurtarea de la Thorne. Îl enervează când îi 
spunem așa, deci bineînțeles că doar așa îi spunem, zise 
Lord Bastian și îmi făcu cu ochiul. 

- Aha, fu cea mai inteligentă replică pe care am găsit-o. 
Mă surprindea puţin firea lui şicanatoare. Mă... doare 


capul, am zis eu. 


- Ah, înțeleg. Lordul zâmbi mai larg, dezvăluindu-și 
dinţii albi şi drepţi. Presupun că e o durere de cap destul 
de mare, nu? Poate că, dacă ar trebui să o descrii, ai zice 
că are vreo doi metri înălțime? 

Am închis gura. 

Lord Bastian chicoti. 

- Îl voi anunţa că nu te simți... în apele tale, zise el și își 
luă mâna de pe ușă. Sper din inimă că nu te vei alege cu o 
durere și mai mare. Se dădu în spate și își împreună din 
nou mâinile la spate. Seară bună! 

- Seară bună! 

Am închis ușa, încremenind când l-am auzit râzând 
înăbuşit pe coridor. 

Era limpede că Lord Bastian nu mă credea. Sau, mai 
bine zis, ghicise ce anume îmi pricinuise durerea de cap 
inventată. 

Însă prinţul Thorne ar fi trebuit să fie de-a dreptul un 
ticălos dacă avea să trimită pe altcineva sau să vină chiar 
el după ce afla că nu mă simţeam bine. Nu credeam că 
asta l-ar fi ţinut departe pentru totdeauna, dar ar fi 
trebuit măcar să am o noapte la dispoziţie ca să-mi dau 
seama de ce urma să fac, de ce puteam face, sau poate 
chiar mai mult de o noapte, din moment ce spusese că 
trebuia să plece pentru a se întâlni cu armatele lui. 

„Dar chiar vrei să nu mai vină?“ îmi șopti vocea aceea 
enervantă. 

- Da, am răspuns eu șuierat, descălțându-mă. 

Am străbătut anticamera, picioarele goale 
cufundându-mi-se în covorul moale pe când m-am 
îndreptat spre bufetul scund şi mi-am turnat o jumătate 
de duşcă de whisky. Era cea mai bună licoare de la 


Archwood: suavă şi fină, cu o aromă uşoară de alcool. 


Sau cel puţin așa spunea toată lumea. Eu încă-i simţeam 
aroma înțepătoare, dar l-am dat pe gât, făcând o grimasă 
când mă arse pe gâtlej. 

N-a reușit să-mi domolească prea mult emoţiile, aşa că 
mi-am mai turnat o jumătate de dușcă şi am luat-o cu 
mine la fereastră. Am privit dincolo de spirităs ce 
dănțuiau pe cerul nopții. 

Pe când Ospeţele aveau să fie în toi, armatele prințului 
aveau să fie deja la Archwood. Oare la câtă vreme după 
aceea aveau să ajungă și Cavalerii de Fier? Era destul de 
logic să presupui că avea legătură mai degrabă cu 
importanța portului și a curții Preainalţilor, care se afla 
nu departe de el, şi nu cu oamenii care locuiau în 
Archwood. 

Mi-am sprijinit obrazul de fereastră, gândindu-mă la 
ce aveau să creadă oamenii din Archwood când aveau să 
vadă forțele armate ale Preaiînalţilor. Când aveau să afle 
despre ameninţarea pe care o reprezenta Ţinutul de Vest? 
Frica şi groaza lor aveau să fie palpabile. Am dat pe gât 
whiskyul, de data aceasta  acceptându-i aroma 
înțepătoare. Aristocrații probabil aveau să părăsească 
oraşul până urma să treacă amenințarea. Mulți dintre ei 
aveau familii în alte orașe și mijloacele necesare pentru a 
călători într-acolo. Dar cei mai săraci din Archwood, 
minerii și lucrătorii de la docuri, muncitorii? Cei din 
pricina cărora orașul și porturile continuau să fie 
deschise şi să funcţioneze? Pentru ei nu avea să fie ușor 
să scape. Fi trebuiau să înfrunte pericolul... 

Am simţit schimbarea bruscă din încăpere. Aerul se 
încărcă de electricitate și fire mici de păr mi se zbârliră la 
ceafă. M-am înfiorat când am auzit un ţăcănit: sunetul 


distinctiv al unei încuietori. 


Cu inima bătându-mi puternic în piept, m-am întors 
lent spre uşă. Nu se putea una ca asta. Mi-am coborât pe 
lângă corp mâna cu care tineam paharul gol. 

Uşa se deschise larg, şi l-am văzut, cu picioarele 
depărtate şi umerii drepţi, cu părul dat pe spate de pe 
trăsăturile-i izbitoare şi prins în coc. Cu armura 
apărându-i în continuare pieptul. Arăta ca un războinic, 
și un lucru deveni limpede. 


Prințul Thorne venise să cucerească. 


CAPITOLUL 25 


Prinţul Thorne trecu pragul uşii, lumina din încăperea 
mea scăpărând din mânerul de aur al pumnalului pe 
care-l avea prins în dreptul pieptului. 

Nu m-am gândit. Ar fi trebuit s-o fac, dar, în schimb, 
am reacționat pur și simplu. 

Am aruncat paharul spre prinţul de Vytrus. 

În clipele scurte care urmară, mi-am dat seama că nu 
știusem întocmai cât de nesăbuită şi de idioată eram, de 
fapt, până în clipa aceea. 

Paharul se opri în aer, la câteva zeci de centimetri de 
print. 

Am tras aer în piept, icnind şi făcând ochii mari. 

- Na laa, zise prinţul Thorne încet, cu vocea-i joasă, în 
timp ce culoarea albastră din ochi îi scânteie. 

Paharul se sfărâmă până nu mai rămase nimic... 
absolut nimic din el. Nici măcar cioburi minuscule. Fu 
pur şi simplu distrus fără urmă. 


Am făcut un pas nesigur în spate. 


Îmi zâmbi, iar eu m-am cutremurat, aşa cum ar face 
orice pradă când își dă seama că nu numai că se 
confrunta cu un prădător iscusit, dar îl mai și tachinase. 

- Ai un braţ pe cinste, zise el, deși aș fi preferat să 
descopăr asta într-un mod care să nu implice aruncarea 
unui obiect spre capul meu. 

Inima îmi bătea atât de repede, încât m-am temut că 
avea să mi se facă rău. 

- N-am... vrut să fac asta. 

- Serios? mă întrebă el cu voce tărăgănată. 

Am înghiţit în sec şi am încuviințat din cap. 

- Paharul mi-a alunecat din mână. 

Ridică dintr-o sprânceană. 

- "Ţi-a alunecat până în cealaltă parte a odăii? 

- M-ai speriat, am ripostat, dându-mi întru totul 
seama de cât de ridicolă era scuza aceea. Nu mă aşteptam 
să descuie cineva ușa şi să dea buzna în odaie. Deşi ar fi 
trebuit să mă aştept. Ai obiceiul să faci asta. 

- Ştii foarte puţine lucruri despre obiceiurile mele, zise 
el și zâmbi cu jumătate de gură. Dar eu ştiu că tu ai 
obiceiul de-a minţi, ceea ce îmi place nespus de mult. 

M-am crispat. 

- Permite-mi să te contrazic. Îţi cunosc cel puţin două 
obiceiuri: să dai buzna în locuri în care nu ai fost invitat 
şi să insiști să-mi insulti onoarea de fiecare dată când mă 
vezi. 

- Cum anume e o insultă la adresa onoarei tale dacă e 
adevărat? contracară el. Poate că tu nu îți faci cinste 
mințind. 

M-am umplut de furie, și pieptul mi se umflă. 

- Ce cauti aici, Alteță? 


- Avem o învoială. 


- Ba nu avem, dar e irelevant acum. Mă doare capul. 

- Da, o durere de vreo doi metri înălțime? 

Am rămas cu gura căscată. 

- Nu eu am spus asta. 

- Ştiu. Lord Bastian a spus-o. 

Aruncă o privire prin încăpere, la pantofii mei şi la 
sticla de whisky desfăcută. 

- Mereu îi place să îmi ia vreo trei centimetri din 
înălţime, ca să nu fiu mai înalt ca el. 

M-am încruntat, după care am clătinat ușor din cap. 

- Oricum ar fi, tot mă doare capul şi nu mă simt în 
stare de companie în seara asta. 

Mă ţintui cu ochii-i învolburați. 

- Stim amândoi că nu e adevărat. 

- De unde ştii? am întrebat, încrucişându-mi braţele 
peste piept. Vrei să zici că ești atât de conectat la o 
persoană încât poţi simţi dacă o doare capul? 

- Nu, răspunse el, râzând gutural și încet, iar eu m-am 
înfiorat. Pur şi simplu, nu te cred. 

— Ei bine, e nepoliticos din partea ta. 

- Adevărul nu e niciodată nepoliticos, doar nedorit. 
Zâmbi întrucâtva mai larg, ceea ce mă irită la culme. 
Arăţi de parcă ai vrea să arunci şi cu sticla în mine, 
adăugă el. 

- Ar însemna să irosesc o băutură pe cinste, am 
ripostat. 

— Şi ar fi mult mai greu să pretinzi că doar ţi-a alunecat 
din mână. Se apropiase în felul acela silențios al lui. Avem 
o învoială. Ai de gând să o onorezi? 

- Nu. Mi-am ridicat bărbia şi am adăugat: Pentru că 
nu există nici o învoială pe care să o onorez. 


- Mă gândeam eu. 


M-am dat câţiva centimetri în spate. Doar atât am 
reușit să mă îndepărtez. Prințul Thorne se năpusti asupra 
mea înainte să apuc să mai trag o dată aer în piept. Se 
aplecă şi mă cuprinse cu un braţ pe după mijloc, iar, o 
clipă mai târziu, mă săltă pe umăr. Preţ de-o clipă, am 
fost atât de şocată, încât n-am reușit să fac nimic, doar să 
atârn acolo, părul căzându-mi peste față, copleșită de 
mirosul lui lemnos. 

Apoi, se întoarse. 

- Pe toţi zeii, am tipat, apucându-l de tunică. Lasă-mă 
jos! 

- Aș face-o, dar am impresia că vei vrea să te cerți cu 
mine, zise prințul Thorne și intră cu pași apăsaţi în odaia 
de dormit, trecând pe lângă pat. Şi prefer să o fac aproape 
de patul în care am de gând să dorm, adăugă el. 

- Nu poţi face asta! 

Furia erupse în mine, alungând orice judecată 
rațională. L-am lovit cu pumnii în spate și am dat din 
picioare, uitând complet ce anume loveam. 

- Lasă-mă... Am șuierat când am simţit durere în 
pumni şi în braţe. Fir-ar! am înjurat. 

- Ar trebui să te opreşti, zise el, pe un ton vădit 
amuzat. Chiar nu vreau să-ți rupi mâinile. S-ar putea să 
avem trebuinţă de ele mai târziu. 

- Pe toţi zeii! Am făcut ochii mari când uşa de la 
încăpere se deschise cu putere. Chiar avea de gând să mă 
care spre odăile lui? Își pierduse minţile. Poţi să mă lași 
Jos, am Zis. 

- Nu am încredere în tine. 

- Nu ai încredere în mine? am bolborosit pe când ușile 
de la odăile mele se închiseră în urma mea. Te vei da în 


spectacol. 


- Nu eu mă dau în spectacol. Prințul Thorne își 
întoarse capul, atingându-mă cu bărbia pe șold. Țipetele 
tale îi vor trezi pe toţi cei care s-au culcat deja și îi vor 
alarma pe cei care nu au făcut-o încă. 

- Ba nu tip! am tipat. Nu-mi place deloc ce se petrece. 
Am încercat să mă ridic de pe umărul lui, dar mă apăsă 
cu brațul pe spate. E ridicol, am adăugat. 

- Ştiu. 

Nu-mi venea să cred! 

- Atunci, lasă-mă jos sau... 

- Sau ce? 

- Sau s-ar putea să vomit pe spinarea ta. 

Printul Thorne chicoti. 

- Te rog să încerci să n-o faci, dar, dacă chiar se 
întâmplă, ar fi o scuză îndeajuns de bună ca să mă ajuţi să 
fac o baie. 

Am mârâit, exasperată, când am zărit mânerul unei 
săbii scurte chiar deasupra șoldului lui drept. Stăteam 
întinsă peste sabia vârâtă în teacă. Eram din nou prea 
furioasă ca să mă gândesc la ce făceam. Mi-am ridicat 
mâna și m-am întins după mâner. 

- Eu n-aş face-o, mă avertiză el. 

Am încremenit, cu degetele la doar câţiva centimetri 
de mânerul de aur. Oare avea ochi la ceafă? 

- Doar dacă știi cum s-o mânuieşti şi chiar ai de gând 
s-o faci, continuă. 

— Şi dacă aș ști? 

- Aş fi foarte impresionat, zise, iar eu am ridicat din 
sprâncene, însă mă îndoiesc că ştii astfel de lucruri. 

Ba ştiam să mânuiesc un pumnal. Grady mă învățase 


măcar atât, dar știam că un pumnal și o sabie erau foarte 


diferite, așa că am tipat în sinea mea frustrată, cu gura 
închisă, în timp ce străbăteam coridoarele întunecate. 

- Totuși, bănuiesc că, dacă ai şti cum să mânuieşti o 
sabie, n-ai ezita să o folosești, presupuse el. 

- Ai avea dreptate... Am ţipat când mă săltă pe umăr. 
Chiar nu era cazul, Alteță, am zis. 

- Thorne, mă corectă el râzând. Îmi cer iertare! Mi-a 
alunecat umărul. 

Am văzut roșu în faţa ochilor. 

- Oh, sunt convinsă că ţi-a alunecat, Thor. 

Prințul se opri de tot. 

- Îmi dau seama că va trebui să-l ucid pe Bas, zise el, 
apoi se porni din nou. 

Buzele mi se depărtară, şi am simţit un gol în stomacul 
și-aşa întors pe dos. 

- Poftim? 

- Glumește doar într-o oarecare măsură, zise un alt 
ins, pe care l-am recunoscut ca fiind chiar Lord Bastian. 

Mi-am ridicat capul, zărindu-i o parte din piept şi uşile 
de la odaia de dormit care se deschideau. 

- l-ar fi îngrozitor de dor de mine dacă m-ar ucide, 
adăugă el. 

- Nu m-aș bizui pe asta, îl avertiză prinţul Thorne. 

Lord Bastian pufni și se dădu laoparte. 

- Pot să întreb de ce-ţi cari oaspetele ca pe un sac de 
cartofi? 

M-am îmbujorat, dar, înainte să apuc să zic ceva, 
prinţul Thorne spuse: 

- Se dovedea a fi cam dificilă. 

- Probabil de la durerea aia de cap de un metru 


nouăzeci și opt pe care o are, zise lordul Preaînalt. 


- Acum am scăzut în înălțime cu cinci centimetri? 
bombăni prințul Thorne. 

- Sunt doar fapte reale. 

Mă cuprinse frustrarea. 

- Mă răpește, iar voi doi vă certaţi despre cu cât e mai 
înalt? 

- Vezi? zise prințul Thorne și mă strânse. Până și ea 
ştie că sunt mai înalt. 

- Trădătoareo! zise Lord Bastian oftând. 

- E... 

Am icnit, iar prințul Thorne mă apucă de șolduri și mă 
cobori brusc pe podea. O lampă se aprinse pe perete 
când mă trăgeam de lângă el, distanțându-mă câţiva pași. 

- Înainte să plec, zise Lord Bastian tărăgănat, Crystian 
a plecat spre Augustine. 

Augustine? Era capitala. 

- Bine. 

- Ştii că regelui nu-i va plăcea. 

Prințul îl privi și spuse: 

- O ştim amândoi. 

- Aşa e, murmură Lord Bastian, apoi îmi aruncă o 
privire şi zâmbi din nou. Apropo, și Crystian vrea să o 
cunoască. 

- Sunt convins de asta, bombăni prințul Thorne. 

- Cine e Crystian? am întrebat. 

- O pacoste. 

Lord Bastian râse. 

- Ei bine, să nu vă distrati prea mult în noaptea asta! 
Se va face curând dimineaţă, şi va trebui să ne trezim 
devreme. 

Prinţul încuviinţă din cap, iar lordul se întoarse spre 


mine și făcu o plecăciune. Am ridicat dintr-o sprânceană. 


Rânjind, lordul se îndreptă de spate şi apoi se făcu 
nevăzut. 

- E... diferit, am murmurat eu. 

- Puțin spus. 

Prinţul închise ușa. Fără să o atingă. 

Am înghiţit în sec. 

- Și tu ești diferit. 

- Şi asta e puţin spus, na laa. 

Rămasă singură cu prinţul, m-am foit de pe un picior 
pe altul. 

- Deci de ce trebuie să vă treziti devreme mâine- 
dimineaţă? Te-ai răzgândit şi vei pleca în întâmpinarea 
armatelor în zori? 

Prințul Thorne chicoti. 

- Nu te neliniști. Nu te voi părăsi chiar atât de curând. 
Mâine mă voi întâlni cu locuitorii Archwoodului, ca să 
încep să-i instruiesc pe cei care sunt în stare și dornici să 
își apere orașul. 

- Ah, am şoptit, împreunându-mi mâinile. 

Îmi aruncă o privire. 

- Pari tulburată de asta. 

- Chiar sunt. Nu e ca şi cum aș fi uitat ce urmează să se 
întâmple. Doar că, atunci când aud vorbindu-se despre 
asta, devine mai real. Și nu mă neliniștea absenţa ta. M- 
am uitat în spatele lui, la uși. M-am mușcat de buză și m- 
am dat ușor într-o parte. Abia aştept să pleci. 

- Nu o face. 

Mi-am întors brusc privirea spre el. 

- Te-aş avertiza să nu fugi, mă sfătui el, trecând pe 
lângă mine. 


- Pentru că mă vei opri? 


- Pentru că te voi urmări. Desfăcu centurile de care îi 
era prinsă sabia scurtă de pe spate şi intră în odăile de 
dormit. Şi te voi prinde, adăugă. 

M-am încordat. 

Prințul se opri în odaia de dormit şi se întoarse spre 
mine, coborând sabia pe care o îndepărtase. 

- Dar poate că asta ţi-ai dori. Aruncă sabia cu teacă pe 
un cufăr. Să fugi, adăugă el. Să te urmăresc. 

M-am înfiorat brusc, fără să vreau. Încă o dovadă că 
ceva era nespus de în neregulă cu mine. Am înghițit în 
sec, fără să mă misc. 

- Nu vreau asta. 

Zâmbi din colțul gurii în timp ce îşi desfăcu 
cingătoarea. 

- Dar ce vrei, na laa? 

- Nu asta. 

Râsetul îi era ca un fum întunecat. 

- Ce crezi că e asta? 

- Cred că voi fi vaca ta personală. 

Râse scurt. 

- Ce anume? 

- Mă vrei ca să te hrănești cu ușurință. Chiar tu ai 
spus-o... 

- Nu e singurul motiv, mă întrerupse el. Baronul tău 
voia un motiv. l-am dat unul. 

- Atunci, de ce? M-am oprit, pentru că motivele lui nu 
contau. Nu am fost de acord cu asta, am adăugat. 

Lăsă armele deoparte, apoi își dădu jos cizmele. Se 
părea că în noaptea asta nu avea de descărcat un mic 
arsenal. 


- Eu nu așa îmi aduc aminte că s-a întâmplat. 


- Pardon? Tu nu așa îți amintești că s-a întâmplat? M- 
am holbat la el, nevenindu-mi a crede. Sunt convinsă că 
am fost destul de clară. 

- Da. Ai fost foarte clară. Își înclină capul şi adăugă: La 
fel de clară ai fost și când ai terminat pe degetele mele... 
Nu o dată, ci de două ori. 

Am rămas cu gura căscată şi am simţit căldură în 
obraji şi mai jos, în adâncul meu, în locul acela în care 
era limpede că trupul meu nu cunoștea ruşinea. 

Nările i se umflară şi ochii îi străluciră chiar și de la 
distanță, şi am știut că simţea dorința care mă încerca. 

Am scrâșnit din dinti. 

- Nu prea înțeleg ce are asta de-a face cu învoiala 
asupra căreia tot insiști. 

- Are totul de-a face cu ea. 

Se făcu nevăzut preț de-o clipă, apoi se întoarse, cu o 
sticlă de băutură şi două pahare. 

Am tras aer în piept în zadar şi l-am privit oprindu-se 
în dreptul mesei și turnând băutură în două pahare. 

- Dacă aşa stau lucrurile, sunt multe femei în conac şi 
în oraş care ar fi dispuse să îmi ia locul. 

Mă privi peste umăr. 

- Dar ar arunca vreuna dintre ele cu paharul după 
mine? 

Am tras scurt aer în piept, pe nas. 

- Probabil că nu, ceea ce ar trebui să te facă să te simti 
ușurat. 

- Dar nu mă face. 

Am clipit, neștiind cum să răspund, pentru că asta 
însemna că voia ca lumea să arunce cu obiecte spre capul 
lui? Ceea ce însemna că Claude avusese dreptate în 


privinţa asta. 


- Şi mai știu că nici una dintre ele nu mi-ar aduce 
aminte de cireşi, nici nu mi-ar lăsa un gust atât de bun pe 
degete, continuă el, oferindu-mi paharul pe jumătate 
plin. Nici nu sunt un mister pentru mine, adăugă. 

- Nu e nimic misterios în privinţa mea, am zis. 

M-am holbat la pahar, după care i l-am înșfăcat din 
mână. 

Prinţul Thorne mă privi cu atenţie, cu atâta intensitate, 
încât îmi fu greu să stau locului. 

- De ce te împotriveşti atât de tare acestei învoieli? Se 
încruntă în timp ce eu luam o gură din ceea ce se dovedi 
a fi un soi de vin închis la culoare. Te rog nu-mi spune că 
ţii la baron! adăugă el. 

Nu mă așteptasem la asta. 

- Şi dacă aș ţine la el? 

Maxilarul i se încleştă. 

- Atunci, ţi-ai irosi sentimentele pe un bărbat care clar 
nu e demn de ele. 

Surprinsă de afirmaţia lui, îmi luă o clipă până să 
răspund. 

- Nu-l cunoşti pe baron îndeajuns de bine încât să 
decizi asta. 

- Știu, în schimb, că mai e în viaţă doar pentru că 
stăteai la el în poală și nu am vrut să te văd acoperită de 
sângele lui. 

Pieptul mi se răci. 

- Pentru că a zis că ti-ar tăia un braț? Doar glumea, 
chit că a fost o glumă proastă, dar nu vorbea serios. 

- Nu mă refer la asta. Luă o gură din băutură, apoi 
adăugă: Deşi sunt de acord că a fost prostesc din partea 
lui. 


- Atunci, de ce? 


- Te atingea, răspunse el. Nu mi-a plăcut. 

- Poftim? Vrei să spui că erai gelos? 

- Da. 

Am râs, rupând tăcerea care se aşternu după aceea. 

- Doar nu vorbeşti serios. 

Mă privi cu ochi învolburaţi. 

- Ți se pare că te tachinez? 

Nu, nu mi se părea. L-am privit uimită. 

- De ce naiba ai fi gelos? 

- Nu știu. Își dădu o șuviță de păr după ureche. 
Neștiutul ăsta a devenit un lucru destul de obişnuit în ce 
te priveşte. Nu ştiu dacă mă enervează sau 
entuziasmează. 

- Ei bine, pe mine mă nedumirește. 

- Pe mine mă nedumirește reticenta ta. 

- Serios? S-a holbat la mine, şi mi-am dat seama că era 
sincer. Chiar nu pricepi? am continuat. Vrei să spui că 
nici măcar nu ţi-a trecut prin cap că cineva s-ar înfuria 
dacă i-ai cere aşa ceva? 

- Dacă nu ne-am fi cunoscut? Dacă nu aș fi ştiut cât de 
mult ţi-a plăcut să te ating? Atunci, da, aş putea înțelege 
furia simțită, dar nu e cazul în ce ne privește. 

- Doar pentru că ne știm și mi-a plăcut să mă atingi 
nu înseamnă că nu vreau să fiu întrebată, nici că mi-ar 
plăcea în continuare astfel de lucruri. 

- Dar știu că îți dorești să te ating, ripostă el. Cu doar 
câteva minute în urmă, pulsul ţi s-a întețit pentru că erai 
ațâțată... 

- Pe toţi zeii! Am pus paharul pe masă, ca să nu-l 
azvârl spre el. Nu pot să cred că trebuie să explic un lucru 


care ar trebui învățat la naștere... 


- Dar eu nu am fost născut, mă întrerupse el, 
încruntându-se. 

- Asta n-ar trebui să însemne... 

M-am oprit, holbându-mă la el. Buzele mi se depărtară 
uşor când mi-am amintit un lucru pe care mi-l spusese 
mai devreme în ziua aceea în odăile mele: lipsa de 
umanitate. Multe lucruri se încadrau acolo, nu doar a 
ține la cineva. Şi a fi înțelegător. Atent. Grijuliu. Fără 
umanitate, exista doar... 

- Logică. 

- Logică? repetă el. 

Am clătinat din cap. 

- Deminyenii acţionează după logică, nu după emoţii? 

Păru să se gândească la asta. 

— Ar fi oarecum corect să spui asta. 

Însă logica era rece, iar el nu era aşa. 

- Noaptea trecută mi-ai cerut să mă alătur ţie în cada 
de baie. Nu ai presupus pur și simplu că asta voiam să fac. 

- Ştiam că voiai, zise el, iar eu am mijit ochii. Dar am 
simţit că erai agitată; respiraţia ta sacadată se datora în 
parte nesiguranţei și în parte aţâţării. 

- Am putea să nu mai spunem „ațâţare“ pentru tot 
restul vieţii? 

- De ce? Culoarea albastră a ochilor lui căpătă o 
nuanţă mai deschisă. Pentru că te deranjează adevărul 
despre cum te simţi în preajma mea? 

- Poate... Of, nu ştiu... Poate că nu simt nevoia să o 
aduci în discuţie tot la cinci secunde? 

Își plecă bărbia. 

- Deci recunosti că te atât. 


Am dat să spun ceva. 


- Am impresia că vei minţi, zise el, zâmbind ușor, și că 
vei pretinde că nu îţi va plăcea timpul petrecut cu mine. 

- Nu are importanţă dacă îmi va plăcea sau nu. Ar 
trebui să întrebi mereu. 

- De ce? 

- De ce anume? 

- De ce să întreb, dacă știm deja amândoi ce vrem? 

Am expirat exasperată și m-am agăţat cu disperare de 
răbdarea care mi se împuţina tot mai mult. 

- Pentru că n-ar trebui să presupui că acest lucru nu se 
va schimba niciodată. Se poate schimba. Se poate 
schimba în orice clipă, din diverse motive. 

- Hmm, mormăi el, privindu-mă din cap până-n 
picioare. Atunci, presupun că va trebui să mă străduiesc 
să mă asigur că nu se va schimba. 

Mi-am țuguiat buzele. 

- Nu asta încercam să subliniez. 

- Nu? 

Am oftat, răsucind șnururile rochiei. 

- Am impresia că vorbim două limbi diferite. 

Dădu pe gât restul de vin și zâmbi cu jumătate de gură. 

- Deci nalaa, ai vrea să mi te alături în seara asta și 
când mă voi întoarce? 

M-am uitat urât la el. 

- Ce e? Cumva, se apropiase, aflându-se acum la mai 
puțin de treizeci de centimetri de mine. Fac cum mi-ai 
cerut, zise el. Te întreb. 

- Şi de ce mă întrebi acum? 

- Pentru că e important pentru tine să o fac. 

Am făcut ochii mari, surprinsă. 

- Da, ei bine, e cam târziu, ţinând cont că m-ai răpit. 


Prințul Thorne chicoti. 


- Nici nu te-am răpit, nici nu ești ţinută captivă. Dacă 
vrei să pleci..., zise el și își ridică mâna. 

Mă luă de mână. Mi-am plecat privirea, mistuită pe 
moment de faptul că mâinile ni se atingeau, iar eu am 
simţit, am auzit și am simţit doar ce ţinea de mine. Îmi 
potoli degetele și îmi captă din nou privirea. 

- Nu te voi opri, Calista. Nu sunt..., zise el, 
încruntându-se ușor. 

- Nu ești cum? Ca alți Preainalţi? 

Bruma aceea de confuzie care i se întipărise pe 
trăsături mai devreme în ziua aceea, când fusese în odăile 
mele, își făcu din nou apariţia. Își înclină capul. 

- Cum sunt alți Preaînalți? 

- Mă întrebi... pe bune? 

- Da, zise el. Ce părere ai despre cei din speța mea? 

Am dat să spun ceva, dar m-am răzgândit, dând 
dovadă de înțelepciune. 

Mă cercetă cu privirea. 

- E limpede că ai o părere pe tema asta. Împărtășeşte- 
mi-o! 

Pentru a mia oară în viață, mi-am dorit ca gândurile să 
nu mi se citească pe față. 

- Nu... cunosc bine nici un Preaînalt. De fapt, ești 
singurul Preaînalt cu care am petrecut timp, dar din câte 
știu? Din ce am văzut? Preaînaltților nu pare să le pese cu 
adevărat de noi, în pofida faptului că se pretind a fi 
protectorii noştri. La urma urmei, Ospețele sunt un 
exemplu perfect în sensul acesta. 

Își trecu degetul mare peste dosul palmei mele. 

- Ce e cu ele? 

- Ospeţele mi s-au părut mereu mai degrabă o 


celebrare a Preaînalţilor decât a plebeilor. 


- Şi de ce crezi asta? 

Am tăcut, iar el zâmbi larg. 

- Nu fi timidă acum, na laa! 

- Nu-mi mai spune așa. 

- Dar sunt curios să aflu ce gândești, iar tu chiar ești 
încăpăţânată în momentul ăsta, lucru care... 

- Da, ştiu, mi se potrivește. Am oftat apăsat și am 
adăugat: Dacă regele Furos şi toți Deminyenii ar vrea să 
demonstreze că sunt protectorii noștri dedicați, de ce ar 
face-o doar în câteva zile pe an? De ce nu în fiecare zi? 
Nu e ca și cum... M-am oprit, gândindu-mă că probabil 
ar fi trebuit să ascult chiar eu de sfatul pe care i-l 
dădusem lui Grady şi să-mi ţin gura. Nu are importanţă, 
am Zis. 

- Ba da, are. Nu-și mai mișca degetul mare pe mâna 
mea. Nu e ca și cum ce anume? mă întrebă el. 

Am clătinat din cap. 

- Nu e ca şi cum... murim de foame doar câteva zile pe 
an. E limpede că la curţile Preainalţilor e suficientă 
mâncare ca să împartă şi cu alţii. Asigurându-se că un 
număr cât mai mare de oameni nu flămânzesc de-a 
lungul anului ar fi o modalitate mai bună prin care 
Preaînalţii ne-ar putea arăta că sunt într-adevăr protec- 
torii noștri. 

- Şi ce știi tu despre ce înseamnă să flămânzești? mă 
întrebă el încet. 

Tonul lui mă luă pe nepregătite. Nu o rostise ca pe o 
provocare, ci ca pe o întrebare sinceră, aşa că am răspuns 
la rândul meu cu sinceritate: 

- Am... crescut fără un cămin... 


- Ai fost orfană? mă întrebă el, cu voce mai tăioasă. 


M-am întristat nespus în timp ce l-am privit în ochi, 
așteptând să-şi dea seama că ne mai întâlniserăm, 
așteptând să înţeleg de ce intuiţia mea ezita când venea 
vorba despre a-i spune că drumurile ni se mai 
intersectaseră. 

- Ca mulţi alţii. Prea mulţi dintre ei nici măcar nu 
ajung adulţi, am spus. Știu cum e să te culci şi să te 
trezeşti înfometat, zi de zi, noapte de noapte, în timp ce 
alții au mai multă mâncare decât ar putea spera să 
consume vreodată. Mâncare pe care pur și simplu o 
aruncă. 

Prinţul Thorne tăcu preţ de câteva clipe. 

- Îmi pare rău să aud asta, Calista! 

Stingherită de sinceritatea din vocea lui şi de faptul că- 
mi spusese pe nume, mi-am întors privirea dinspre el şi 
am încuviinţat din cap. 

- Oricum, îmi vin în minte moduri mai bune prin care 
regele și-ar putea arăta iubirea faţă de oamenii lui, fie ei 
Preaînalti, fie plebei. 

- Semeni cu Beylen când zici asta. 

Mi-am întors brusc privirea spre el, gândindu-mă 
numaidecât la ce îmi împărtășise Claude. 

- Îl cunoşti? 

- Ştiu că a spus aceleași lucruri sau unele foarte 
asemănătoare, zise el, fără să-mi răspundă, de fapt, la 
întrebare. Nu ai fost niciodată la vreo curte, nu? 

- Nu. Nu am avut această onoare. 

Începu să-și miște din nou degetul mare, trecându-l 
lent peste dosul palmei mele. 

- Cei mai mulţi nu ar considera-o o onoare. 

Am ridicat din sprâncene. Îmi lăsase impresia că la 


curtea lui dădeai de violenţă, dar mi se părea că acum se 


referea la altceva. 

— Ce vrei să spui? 

- Stiu cum par a fi curțile de la distanță. O opulenţă 
decadentă de la acoperișurile caselor până la străzi, 
numai sclipici şi aur, zise el, dar, aşa cum se întâmplă cu 
cele mai multe lucruri care sunt frumoase la exterior, la 
interior se află doar ruină şi mânie. 

Am simţit un fior pe şira spinării. 

- Dar e adevărat ce zici. Regele ar putea face mai mult. 
Toţi am putea şi ar fi trebuit să facem mai mult. Îmi 
închipui că n-am fi avut acum probleme cu Cavalerii de 
Fier dacă am fi procedat altfel. 

- E straniu, am zis eu o clipă mai târziu. Şi chiar... 
drăguţ. 

- Ce anume? 

- Să fim de acord. 

Prințul Thorne râse. 

- Îmi vin în minte alte lucruri în privinţa cărora am 
putea fi de acord care sunt mai mult decât drăguţe. 

— Şi uite că ai stricat totul. 

A râs din nou tare, iar eu mi-am simţit buzele 
zvâcnindu-mi. Avea un râs aproape la fel de molipsitor ca 
al lui Naomi, ceea ce-mi făcu inima să-mi tresalte. 

Dar sunetul pieri, la fel şi zâmbetul lui. 

- Nu știu cât de mult le semăn celorlalţi, dar ştiu ce 
anume mă face diferit. Nu te voi obliga să faci ceva ce nu 
vrei cu adevărat să faci. 

Mi-a dat drumul la mână, însă, când m-am dat în 
spate, i-am simţit în continuare atingerea, încălzindu-mi 
pielea. Eram plină de îndoială, chiar şi când nu se mișca, 


chiar şi când nu mă mişcam nici eu. M-am uitat spre uşă, 


strângând din buze. Am ezitat, căutând un motiv ca să 
mai zăbovesc acolo, și am găsit unul. 

- Lord Bastian a zis că regelui nu-i va plăcea. M-am 
întors spre el și l-am întrebat: Ce anume? 

Îmi zâmbi scurt. 

- Decizia mea în ce priveşte Archwoodul. 

- Nu înţeleg, am răspuns, încruntându-mă. Ai de gând 
să aperi Archwoodul... M-am oprit când mi-am amintit 
ce spusese în timpul cinei. „Am venit pentru a hotări 
cum ar trebui să acționăm în continuare...“ Doar dacă nu 
cumva asta era doar una dintre opţiuni. Trebuia să 
decideţi dacă merita să fim salvaţi sau... 

Nici măcar n-o puteam rosti. 

- Sau nu, completă prinţul fără probleme. Distrugerea 
Archwoodului era una dintre opţiuni. Primvera ar fi 
abandonată și s-ar construi porturi noi de-a lungul 


Canalului de Est. Și asta ar prefera regele să facem. 


CAPITOLUL 26 


- Pe toți zeii, am scrâșnit eu, ducându-mi o mână la 
piept. De ce ai... Stai aşa! Un nou soi de groază mă 
cuprinse. De ce ar fi regele nemulțumit de faptul că ai ales 
să nu distrugi Archwoodul? am întrebat. 

Prințul mă privi preţ de câteva clipe. 

- Pentru că ar fi mai uşor să distrugem orașul. 

- Mai uşor? am șoptit, lovindu-mă de picioarele unei 
canapele. Să ucizi și să strămuţi mii de oameni nevinovaţi 
ar fi mai uşor? 

- E un risc mai mic pentru forțele armate ale 


Preaînalţilor. Foarte puţini dintre ei sau chiar nici unul 


nu şi-ar pierde viața în timpul... eliminării Archwoodului 
ca posibil avantaj pentru adversari, zise el, cu braţele 
încrucişate peste piept. Cavalerii noştri vor muri apărând 
oraşul. 

Nu-mi venea să cred ce auzeam, deşi n-ar fi trebuit să 
mă surprindă. Nu era ca şi cum aş fi crezut că regelui 
Euros îi păsa prea mult de plebei, dar ce zicea el era... Era 
o lipsă de compasiune brutală. 

- Deci regele nostru nu prețuieşte mai deloc viaţa 
plebeilor? 

Prinţul nu spuse nimic. 

Un râs înțepător îmi ardea gâtlejul şi furia mă inundă. 

- Asta s-a întâmplat și cu Astoria? Ai fost trimis să fii 
judecător și călău? 

- În cazul Astoriei, lucrurile au stat cu totul altfel, 
spuse el, trăsăturile devenindu-i mai ascuţite. Oraşul era 
deja pierdut. 

- Are importanţă care e motivul distrugerii? l-am 
întrebat. 

Tăcu din nou. 

Am tras adânc aer în piept. 

- Câţi oameni ai ucis? 

- Prea mulţi. Nuanţa maronie din ochii lui se închise 
până deveni neagră şi acoperi celelalte culori, iar eu aș fi 
putut jura că temperatura din încăpere scăzuse. Dar, ca să 
ştii, eu şi oamenii mei nu prădăm oraşele căzute. Nu ne 
ridicăm armele împotriva oamenilor de acolo. Nu 
ucidem orbește. Decesele care au avut loc s-au petrecut 
în pofida a tot ce-am făcut pentru a le preveni. 

— Vrei să spui că decesele cu pricina au avut loc pentru 


că cei care locuiau în oraşele respective au ripostat? Ca 


să-şi protejeze casele şi mijloacele de trai? Te aştepţi să nu 
o facă? 

- Ba e întocmai la ce m-aș aștepta din partea lor, spuse 
el. 

Mi se făcu dintr-odată rece, așa că m-am cuprins cu 
brațele. 

- Câte oraşe a hotărât regele nostru că nu merită 
pierderea de vieţi preţioase ale Preainalţilor? am întrebat, 
gândindu-mă la sătucurile și orașele care dispăruseră de- 
a lungul anilor. 

- Prea multe, repetă el pe un ton franc. Și chiar mult 
mai multe ar fi fost pierdute dacă aș fi fost mereu de 
acord cu regele. Își înclină capul şi adăugă: Ce e? Crezi că 
pot încălca poruncile regelui? Sunt prinţ, iar el e regele. 
Libertatea de a alege e limitată, chiar și pentru mine. 

M-am holbat la el, o parte din mine înțelegând că era 
doar o altă rotită din sistem, chiar dacă o rotiță foarte 
puternică. Am tras tremurător aer în piept. 

- Cum hotărăşti care oraș merită să fie protejat și care 
va fi condamnat la moarte? Ba, mai bine de-atât, de ce ai 
salva Archwoodul după ce ţi s-a făcut aici? 

Un muşchi al maxilarului îi zvâcni, şi își întoarse 
privirea. 

- Tu. 

- Poftim? 

- Nu pot să-ţi spun motivul în ce privește alte locuri, 
dar în cazul de față? Din pricina ta. A îndrăznelii tale. M- 
am gândit că, dacă tu ești atât de îndrăzneață, atunci cu 
siguranţă sunt şi alţii ca tine. 

- Alţii care ar riposta? 

- E o altă întrebare la care ştii deja răspunsul. Nuanţa 


neagră i se scurse din ochi, iar cea albastră şi cea verde își 


făcură din nou apariţia. Într-un fel, mă bucur că am fost 
otrăvit, adăugă el. Altminteri, nu te-aș fi găsit. 

„Dar nu e prima dată când m-ai găsit.“ Cuvintele 
acelea mi se perindară ca niște şoapte pe limbă, însă nu 
mi se desprinseră de pe buze. Înghiţind vorbele pe care 
intuiţia nu îmi îngăduia să le rostesc, m-am uitat spre 
fereastră. Am văzut în depărtare spiritus strălucind. 

- Mă crezi, în sfârşit, un monstru? 

Am închis ochii. 

- Ar trebui, spuse el încet. Sângele de pe mâinile mele 
nu se va șterge niciodată. Nici n-aș încerca să-l şterg. 

M-am înfiorat ușor, greutatea cuvintelor lui exprimând 
vina şi poate chiar durerea care îl împovărau. Oare doar 
el ar fi trebuit să aibă mâinile mânjite? Sau regele? Pentru 
că avea dreptate. Libertatea de a alege era, într-adevăr, 
limitată. Toată lumea răspundea în faţa cuiva, chiar și 
regele. Se zicea că el răspundea în faţa zeilor, însă prinţul 
avea totuşi de ales. 

- Ce s-ar întâmpla dacă regele nu doar că ar fi 
nemulțumit de hotărârea ta, ci ţi-ar cere să distrugi 
oricum orașul? Și tu ai refuza? 

- S-ar isca un război, răspunse el. Soiul de război faţă 
de care ce se pregăteşte în Ţinutul de Vest ar părea doar o 
încăierare ușor de uitat. 

Mi se tăie răsuflarea. 

- Te referi la Marele Război, am șoptit. 

Încuviinţă din cap, și trecu o clipă de tăcere. 

— Ştii cum era tărâmul înainte de Marele Război? 

- Nu prea. 

- Cei mai mulţi nu știu. Prințul Thorne se întoarse la 
bufet și îşi turnă din nou de băut. Îţi mai torn unul? mă 


întrebă el. 


Am clătinat din cap. 

Puse la loc capacul. 

- Pe când tărâmul a devenit îndeajuns de stabil după 
Marele Război pentru ca oamenii să înceapă să 
înregistreze istorisirile, toţi cei care şi-ar fi amintit cum 
fusese trecuseră de mult în neființă, luând cu ei 
amintirile a mii și mii de ani de civilizaţie. S-a hotărât că 
cel mai bine era să fie date uitării. 

- Ai... trăit pe atunci? 

- Nu. Am fost creat la scurt timp după aceea, știind ce 
se întâmplase. Se duse spre fereastră și privi afară 
încordat. În limba noastră, Marele Război s-a numit 
Apocalipsa, zise el. 

Am simţit un fior pe șira spinării. 

- Preaiînalţii au existat mereu, în culise, privind și 
învățând pe alții. Protejându-i nu doar pe oameni, ci şi 
pământurile în sine, zise el. De-a lungul istoriei, am avut 
diverse nume, la un moment dat am fost venerati ca zei 
și, pentru o vreme, am fost numiţi zâne din pădure, 
nimfe și ființe magice din alt tărâm. Râse încet, apoi 
continuă: Alţii ne-au considerat stihii, spirite ale naturii. 
Alţii ne-au crezut îngeri, servitori ai unui singur 
dumnezeu, în timp ce alții ne-au văzut drept demoni, 
ambele scrise în scripturi de muritori care abia de 
înțelegeau viziunile și premoniţiile pe care le aveau. 

Am expirat lent pe gură. Se referea, oare, la viziuni 
asemănătoare celor pe care le aveam eu? 

- Presupun că primii Deminyeni au fost toate acele 
lucruri în moduri diferite. Fiecare nume se potrivea într- 
un fel. Luă o gură din băutură, apoi continuă: Oricum, 
Deminyenii erau antici, Calista. La fel de bătrâni ca 


tărâmul însuși. Au existat când primul muritor a fost 


adus la viață şi îmi închipui că vom fi aici mult timp după 
ce ultimul muritor va trece în neființă. 

Am simţit un alt fior străbătându-mi şira spinării pe 
când m-am dus spre canapea și m-am aşezat pe marginea 
el. 

- Însă timpul e de neînduplecat şi nici măcar 
Deminyenii nu sunt imuni la efectele lui. Prințul Thorne 
mă privi cu atenție și bău din pahar, apoi adăugă: Și, deşi 
la început Deminyenii au interacţionat cu muritorii, a 
venit o vreme în care nu s-a mai putut continua așa. 
Deminyenii şi-au asumat rolul de păzitori, însă au început 
să piardă legătura cu cei pe care-i protejau. Cel mai 
înțelept dintre Deminyeni, îl chema Mycheil, a văzut 
pericolele pe care le prezicea acest lucru. Le vedea deja la 
alții. Felul în care timpul îi schimba îi făcea mai reci, mai 
puțin empatici şi omenoşi. Au început să aibă loc 
accidente. 

- La ce te referi când spui accidente? 

- Decese, zise el, făcând o grimasă. Din diverse cauze. 
Uneori, doar de spaimă când vedeau un Deminyen 
ucigând un muritor. Alteori, Deminyenii încercau să 
oprească un muritor de la a face un lucru care le-ar fi 
făcut rău multora sau pământurilor, iar la vremea aceea... 
era un lucru nemaiauzit să ridici mâna împotriva unui 
muritor. 

- Ei bine, asta s-a schimbat cu siguranţă, am bombănit 
eu. 

- Aşa e. Îşi termină băutura și aşeză paharul pe bufet. 
Mycheil a ştiut că sosise momentul ca fraţii lui să se 
retragă din rândul omenirii, să se odihnească, cu 
speranţa că, atunci când aveau să se trezească din nou, 


aveau să fie reînnoiţi. Aşa că le-a poruncit să se retragă, 


să doarmă, şi aşa au făcut. Secole întregi, devenind doar 
mituri și legende uitate pentru cei mai mulţi și strămoși 
neştiuţi ai altora. 

Am apucat o pernă moale, catifelată, şi am strâns-o la 
piept. 

- Ce... s-a întâmplat? 

Prinţul Thorne nu a răspuns vreme îndelungată. 

- Timpul a mers înainte. Lumea dinaintea celei de 
acum? Lumea care a căzut? Era mult mai avansată. 
Clădiri cât munţii de înalte. Rareori se vâna pentru 
mâncare, ci alimentele erau crescute sau fabricate. 
Orașele erau conectate prin drumuri şi poduri care se 
întindeau pe kilometri întregi. Străzile erau pline de 
vehicule alimentate cu electricitate, nu de trăsuri, și 
existau cuşti de oțel care se înălțau în văzduh, 
transportându-i pe oameni peste mări. Lumea nu era 
cum e acum. 

Lucrurile pe care le spunea păreau neverosimile și 
imposibil de înţeles, dar Preainalţii... nu puteau minți. 

- Clădirile acelea măreţe au înlocuit copacii, şi au 
distrus păduri întregi, maşinăriile au sufocat aerul, iar 
traiul ușor a dus creaturi din toată lumea în pragul 
dispariţiei sau chiar mai rău. Toate acele lucruri au avut 
un cost. Lumea murea, iar muritorii fie au fost incapabili 
să-şi schimbe felul de a fi, fie nu au vrut să o facă. 
Motivele nu mai contează, de fapt, pentru că toată 
distrugerea perpetuată i-a trezit pe Preaînalţi. Cei 
străvechi au încercat să-i avertizeze pe oameni, dar prea 
puțini au ascultat şi prea puţini dintre Deminyenii treziţi 
din nou s-au întors cu o legătură reînnoită cu oamenii. 
Prea mulţi au început să-i considere o năpastă pentru 


pământ. O ciumă care trebuia îndepărtată, ceea ce au şi 


făcut. Peste jumătate dintre Deminyeni s-au întors 
împotriva oamenilor, crezând că aceştia ar fi trebuit să fie 
privaţi de libertate, convinși că era singurul mod de a-i 
salva pe ei şi lumea deopotrivă, pe când ceilalți au 
încercat să apere drepturile oamenilor... Așa a izbucnit 
războiul. Între Preaînalţi. Lupta lor a cutremurat 
pământul până când clădirile s-au prăbuşit, a stârnit 
vânturi, a incendiat oraşe și a ridicat nivelul oceanelor, 
înghițind... continente întregi. Muritorii doar au fost 
prinşi la mijloc. 

- Continente? am întrebat eu în șoaptă. 

- Au existat șapte înainte, întinderi mari de pământ 
înconjurate de corpuri de apă vaste, zise el. Acum, nu 
mai sunt şapte. 

Zeilor mari! Am strâns mai tare perna în brațe. 

- Muritorii nu au fost întru totul nevinovaţi în cele 
petrecute. La urma urmei, acţiunile lor, egoismul și 
ignoranţa lor voită i-au trezit din somn, însă nu meritau 
să aibă parte de o asemenea mânie, de o astfel de 
distrugere. Mă privi şi adăugă: Marele Război nu doar că 
a curmat multe vieţi, ci a remodelat lumea cu totul. 

Am încercat să procesez toate acele lucruri, dar nu 
credeam că aveam să reușesc vreodată să o fac. 

- Există Deminyeni care au făcut parte din lumea 
aceea, nu-i aşa? 

- Câţiva. S-au pierdut multe vieți de ambele părți. 

- Regele? 

Prinţul Thorne se întoarse spre mine. 

- A trăit pe atunci. 

- Şi de care parte era? am întrebat eu, întrucâtva 


temătoare. 


- Ambele? Mulţi Deminyeni care au supravieţuit sunt 
cei care s-au aflat undeva la mijloc. Credeau că muritorii 
trebuiau protejați, dar şi că nu se putea avea încredere în 
ei să domnească peste pământuri; că, dacă ar fi fost Lăsaţi 
în pace sau dacă li s-ar fi acordat o putere reală, aveau să 
repete istoria. 

Uneori, aveam impresia că nu se putea avea încredere 
în noi, plebeii, nici să cărăm o carafă cu apă fără să o 
vărsăm, dar era nedrept să spui că am fi repetat istoria 
când nu cunoșteam istoria cu pricina. 

- Tu ce crezi? 

- Nu știu sigur, zise el și zâmbi ironic. Se schimbă de la 
o zi la alta. Mă privi în ochi şi adăugă: Știu însă că nu mai 
poate avea loc un astfel de război. Muritorii nu-i vor 
supravieţui, şi trebuie făcut orice pentru a-l preveni. 

- Ce înseamnă asta? am întrebat, ridicându-mă şi 
aruncând perna în locul în care stătusem. Să-i sacrificăm 
pe câţiva, ca să-i salvăm pe cei mai mulţi? Asta înseamnă, 
de fapt, să respecţi ordinele date de rege? 

- În termeni cât se poate de simplificaţi? Da. Mă privi 
și adăugă: Există un motiv pentru care cei mai mulți 
muritori nu cunosc istoria tărâmului lor. 

- Pentru că, dacă ar cunoaşte-o, s-ar teme de 
Preaînalţi? 

Încuviinţă din cap. 

- Mai mult decât o fac deja multi dintre ei. 

Mi se făcu frig, şi mi-am frecat brațele. Nu eram 
convinsă că era singurul motiv pentru care istoria era 
ținută secretă. Poate că regele şi cei care domneau nu 
voiau să avem ocazia de a proceda mai bine și de a fi mai 
buni ca înainte. 


- E mult de procesat. 


- Ştiu. 

- Fericiţi cei săraci cu duhul, am murmurat. 

- Cunoașterea rareori uşurează lucrurile. Trase adânc 
aer în piept şi adăugă: Lucrurile pe care ți le-am 
împărtăşit? E interzis să o facem. 

M-am uitat la el. 

- Atunci, de ce ai făcut-o? 

- Din nou, nu știu. Râse, apoi adăugă: Cred că am 
simţit nevoia să-ți explic de ce am făcut lucrurile pe care 
le-am făcut, pentru că mi se pare... Se încruntă, apoi 
continuă: Mi se pare important să înţelegi că nu sunt... 

Că nu era un monstru. 

Am tras aer în piept, sacadat. Nu știam ce să cred. Era, 
oare, un monstru? Poate. Pretindea că nu simţea deloc 
milă și nimicea orașe la porunca regelui, însă căra pe 
umeri greutatea poruncilor primite de la rege. Chiar şi 
acum îmi dădeam seama de asta. 

Stiam, în schimb, că nu era nici rău, nici bun. La fel ca 
mine, și nu aveam nevoie de intuiție ca să confirm asta 
sau ca să ştiu că-i salva pe cei pe care-i putea salva şi îi 
jelea pe cei pe care nu-i putea salva. 

- Dacă vrei să pleci, Calista, nu te voi opri. Nici măcar 
nu te-aș învinui, zise prințul Thorne, atrăgându-mi 
privirea spre el. Îţi promit, încheie el. 

Am încuviințat din cap, m-am dat în spate și m-am 
întors cu spatele spre el, pentru că... credeam că asta 
trebuia să fac. Am străbătut încăperea, simțind cum mă 
sfredelea cu privirea. Am ajuns la uși și am apucat 
mânerul. Acesta se întoarse sub strânsoarea mea. Ușa se 
întredeschise. Inima începu să-mi bată cu putere în timp 
ce mă holbam la deschizătura îngustă. Am încremenit, 


războindu-mă cu mine însămi, pentru că... 


Nu voiam să plec. 

Deşi ar fi trebuit să o fac şi în pofida lucrurilor pe care 
le aflasem, voiam să rămân și știam ce însemna dacă aș fi 
făcut-o, știam cu ce anume aș fi fost de acord. Felul de 
companie pe care şi-l dorea nu însemna să-l învăţ despre 
caracterul complex al  consimțământului sau să 
continuăm să ne certăm pe cine ştie ce temă. Mă voia pe 
mine. Trupul meu. Eu îl voiam pe el. Trupul lui. 

De ce nu l-aș fi putut avea? 

Nu exista nici un motiv, în afară de... o senzaţie acută 
de agitaţie, pentru că, în mod inexplicabil, mi se părea că 
faptul că rămâneam avea să însemne mai mult de-atât. 

Pentru că nu aș fi rămas cu el doar pentru plăcere. Ci 
pentru tovărășie. Pentru încrederea aparent inexplicabilă 
pe care o avea în mine. Pentru complexitatea a cine și ce 
era. Şi pentru liniștea pe care o simțeam cu el. 

Am închis ușa şi, când m-am întors, l-am văzut stând 
în același loc. Privirile ni se întâlniră, şi mi se păru că am 
zărit o urmă de surprindere pe chipul lui. 

Îmi întinse lent mâna. Pieptul mi se păru prea strâns și 
prea lejer în același timp. Nu am simţit podeaua rece sub 
picioare când am înaintat. Nu își luă ochii de la mine 
când mi-am ridicat mâna tremurătoare și mi-am pus-o în 
a lui. Contactul dintre palmele noastre fu ca un şoc 
pentru simțurile mele, iar, când îşi întrepătrunse degetele 
cu ale mele, intuiţia mea rămase tăcută, dar am știut 
cumva că nimic nu avea să mai fie la fel după clipa aceea, 


după noaptea aceea. 


CAPITOLUL 27 


Prințul Thorne se întoarse, și poate că gândurile îmi 
erau îndrumate de imaginația mea prea activă, care 
umplea golurile lăsate de intuiţia mea care tăcea, însă n- 
am reuşit să alung sentimentul că această alegere avea să 
schimbe totul. 

Fără să spună un cuvânt, mă conduse în odaia de 
dormit. Inima încă îmi bătea cu putere când m-am uitat 
din prag la odaia pentru îmbăiat și apoi la pat. Mă 
cuprinse o energie agitată, un amestec de nerăbdare şi... 
necunoscut. Trecuse atât de mult timp de când nu mai 
fusesem cu cineva. 

Și nu fusesem niciodată cu cineva ca el. 

Prințul Thorne se opri lângă pat şi se întoarse spre 
mine. Tăcu şi, în timp ce îmi cuprinse obrazul cu palma, 
culorile ochilor i se învolburară. Oare îşi dădea seama de 
ce inima îmi bătea cu putere? Mi-am muşcat buza de jos. 

Mă privi în ochi și îşi trecu vârfurile degetelor peste 
gâtul meu, înspre umărul meu. Mă întoarse cu spatele 
spre el. 

- Cum a fost pentru tine? În copilărie? 

- Nu... Nu știu. 

Atingerea lui aproape insesizabilă stârnise fiori în 
urma ei. 

- Ba știi. Îmi trecu părul lung și greu peste umăr. 
Spune-mi! zise el. 

M-am holbat în faţă. 

- De ce vrei să știi? 

- Pur şi simplu, vreau. 

- Nu e chiar atât de interesant. 

- Mă îndoiesc, spuse el. Spune-mi cum a fost, na laa! 

- A fost... 


Mi se tăie răsuflarea când găsi rândul de bride micuţe 
de pe spatele rochiei. O veioză se aprinse, speriindu-mă. 
Nu credeam că m-aş fi putut obişnui vreodată cu 
abilitatea lui de a face astfel de lucruri. 

- A fost greu. 

Nu spuse nimic preț de-o clipă. 

- Când ai rămas orfană? 

- La naștere? am zis, râzând. Sau poate la scurtă vreme 
după aceea. Nu știu ce s-a întâmplat cu părinţii mei, dacă 
s-au îmbolnăvit sau pur și simplu nu au putut să-mi 
poarte de grijă şi... obişnuiam să mă gândesc mult la asta. 
De ce au renunţat la mine? Oare au avut de ales? 

- Şi acum, nu te mai gândești la asta? mă întrebă el, 
rochia lărgindu-se pe măsură ce desfăcu lent prinzătorile. 

Am clătinat din cap. 

- Nu are nici un sens să o fac. Aş înnebuni dacă aș 
face-o, aşa că am hotărât că pur şi simplu nu au avut de 
ales. 

- Probabil e adevărat, indiferent de cum au decurs 
lucrurile în realitate, zise el, iar eu am încuviinţat din cap. 
Cum ai supravieţuit? 

- Făcând orice a fost nevoie, am spus. Apoi, am 
adăugat rapid: Nu am fost singură. Am avut un prieten. 
Am supraviețuit împreună. 

- Şi prietenul tău? A fost mai ușor să supravieţuiești cu 
el? 

M-am gândit la asta în timp ce își trecu dosul degetelor 
peste partea de jos a spatelui meu. 

- Chiar a fost mai uşor cu el, dar... 

- Dar? 

- Dar a fost şi mai greu, am spus în şoaptă. Pentru că 


nu mai trebuia să ai grijă doar de tine, știi? Ci și de 


altcineva, pentru care îţi făceai griji ori de câte ori vă 
despărțeați ca să căutaţi mâncare, bani sau adăpost. Se 
pot întâmpla atât de multe lucruri pe străzi. Toată lumea 
Es, 

M-am oprit, foindu-mă stingherită de pe un picior pe 
altul. 

- Toată lumea e cum? 

L-am privit peste umăr. Lumina slabă îi umbrea 
adânciturile obrajilor. 

- Chiar vrei să știi? Pentru că nu trebuie să te prefaci 
interesat ca să facem orice am face noi aici. 

Se holbă în jos la mine, cu ochii ascunși de gene. 

- Nu mă prefac, spuse el, și nu m-am prefăcut nici în 
timpul cinei. 

Am ridicat dintr-o sprânceană. 

- Chiar te interesau diferitele soiuri de şerpariță? Am 
râs, apoi am spus: Nimeni nu e interesat de șerpariță. 

- Tu ești. 

- Da, ei bine, eu sunt ușor de distras. 

Prinţul Thorne chicoti. 

- Un alt lucru de care mă îndoiesc, zise el. Toată lumea 
era cum anume, na laa? mă întrebă el. 

Mușcându-mă ușor de buza de jos, am clătinat încet 
din cap. 

- Toată lumea era un potenţial dușman. Alţi copii, 
chiar și cei cu care locuiai şi în care aveai încredere. 
Persoana care ţi-a dat pâine într-o zi în următoarea îi 
putea chema pe magistrați și te putea acuza de furt. 
Domnul prea prietenos de pe stradă? Ei bine, atitudinea 
lui prietenoasă are un pret. 

M-am înfiorat când degetele i se opriră pe ultima 


prinzătoare. 


- Aşa că nu te păzești doar pe tine, dar nici nu ești 
singur. Ai la rândul tău pe cineva care veghează asupra 
ta. 

Nu spuse nimic preț de o clipă, apoi: 

- O zici de parcă n-ar fi fost mare lucru. 

Serios? 

- Pur și simplu, a fost ce a fost. 

Urmă un alt interval scurt de tăcere. 

- Eşti mai îndrăzneață decât am intuit. 

M-am îmbujorat şi m-am forțat să râd. 

- Nu e adevărat. Mi-am petrecut toată viața speriată. 
Încă... Am tras adânc aer în piept, apoi am adăugat: Nu 
cred că am fost sau că sunt curajoasă. Probabil eram doar 
disperată să supraviețuiesc. 

- Teama nu te face mai puţin curajos, zise el, desfăcând 
şi ultimul nasture. Nici disperarea. Dimpotrivă, întăresc 
îndrăzneala. 

- Poate, am murmurat, apoi mi-am dres glasul. Te-aş 
întreba cum a fost pentru tine, dar, din moment ce nu ai 
fost niciodată copil... M-am oprit încruntându-mă, apoi 
am zis: Ce lucru straniu de rostit cu voce tare! 

Prinţul pufni în râs, apăsându-mă uşor cu degetele pe 
spate, depărtându-mi jumătăţile rochiei. Mânecile rochiei 
îmi mai coborâră puţin pe braţe, oprindu-se chiar 
deasupra coatelor. 

- Cum a fost? am întrebat, înfrântă de curiozitate. Să 
fii creat? 

- E greu de explicat şi probabil imposibil de înţeles. Își 
trecu mâinile peste partea de sus a spatelui meu, făcându- 
mă să mă înfior din nou. Dar e ca și cum... te-ai trezi, ai 
deschide ochii şi ai şti totul. 


Am clipit, uluită. 


- Totul? Într-o clipă? M-am uitat spre el, însă își 
întorsese capul astfel încât nu-i puteam vedea expresia. 
Stii totul? am întrebat eu din nou. 

- Da, însă durează o vreme ca să înţelegi ce ştii și cum 
se aplică lumii din jurul tău, lumea în care încă n-ai 
intrat. Îşi trecu degetele peste omoplaţii mei. Poate dura 
ani întregi până să înţelegi întru totul. 

Am încercat să-mi închipui cum ar fi fost să mă trezesc 
și în câteva minute să absorb toate cunoștințele pe care 
le-am acumulat de-a lungul vieții. Avea dreptate. Nu 
puteam înţelege. 

- Pare... intens. 

- Foarte. 

Nu m-am mişcat când a continuat să îmi exploreze 
spatele, bucurându-mă de atingerea lui caldă. 

- Când ai fost creat arătai ca acum? 

- Nu tocmai. Își trecu degetele peste şira spinării. Când 
am luat ființă, mă aflam sub pământ. 

Am icnit. 

- Ai fost îngropat de viu? 

- Nu, na'laa. Îşi trecu din nou mâinile în sus pe şira 
spinării. Am fost creat din pământ, ca toţi Deminyenii, 
de altfel, iar, când luăm fiinţă, nu suntem încă pe deplin... 
formați. 

- Nu sunteţi pe deplin formaţi? am întrebat, și privirea 
îmi căzu pe sabia-i din teacă. Voi avea nevoie de puțin 
mai multe detalii pe tema asta. 

- Durează ceva vreme ca trupurile să ni se dezvolte 
până ajung la forma pe care o vezi acum și pot apărea 
probleme în timpul procesului de creare, îmi explică el. 
La început, suntem doar conștiințe, apoi, în timp, oasele 


ne sunt făurite din rocile din adâncuri, iar carnea ne e 


sculptată din piatră. Își trecu degetele peste coastele mele, 
apoi continuă: În tot acest timp, rădăcinile Pădurii de 
Velniș ne hrănesc, ne creează organele și ne umplu 
venele. Tot procesul poate dura ani întregi, în timp ce 
ascultăm sunetele vieţii care se desfășoară în jurul nostru 
și deasupra noastră. 

Cel mai probabil rămăsesem cu gura căscată. Am 
încercat să pricep toate aceste lucruri, dar am renunţat, 
pentru că nu aveam cum s-o fac. 

- Ani întregi sub pământ? Aş înnebuni. 

- Bineînţeles că ai face-o. Eşti muritoare, zise el 
simplu. Noi nu suntem. 

- Dar nu înţeleg... Vreau să spun, curge sânge din tine. 
Nu sevă. 

- La fel și din Pădurea de Velniş. 

Am făcut o grimasă când mi-am amintit de zvonurile 
cu pricina. 

- Am auzit că Pădurea de Velniş sângerează, dar... 

- Nu ai crezut? 

- M-am gândit că era doar sevă roșie, dar presupun că 
acum înţeleg de ce Pădurea de Velniş e atât de sacră. Am 
râs nesigură. Ştii, în noaptea aceea din grădină, când ai 
spus că faci parte din tot ce ne înconjoară, nu m-am 
gândit că vorbeai la modul literal. 

- Majoritatea nu ar face-o. 

Își trecu degetele peste curbura taliei mele. 

M-am gândit la ce-mi împărtășise despre lumea 
trecută. 

- Cei care au trăit înainte de Marele Război ştiau 
despre Pădurea de Velniș? 

- Dacă au ştiut cândva, au uitat, dar la intrarea în 


pădure ar fi văzut semne că se aflau pe pământ sacru. 


Avertismente care pesemne că au fost ignorate. 
Distrugerea pădurii i-a trezit pe cei dintâi. 

Într-un fel, era greu să nu te înfurii pe strămoșii noştri, 
când se părea că îşi săpaseră singuri groapa aproape voit. 

- Există şi Preaînalţi care se nasc, așa-i? am întrebat. 
Nu mă refer la caelestia. 

- Copiii Deminyenilor se nasc şi îmbătrânesc ca un 
caelestia sau un muritor, dar poate mai lent ca ei. 

- Aşa mă gândeam şi eu. M-am oprit, apoi am 
adăugat: Tu ai copii? 

- Nu. 

Nu știu de ce m-am simtit uşurată să aud asta. 

- Am auzit că Deminyenii pot alege când să aibă un 
copil. În sensul că ambii trebuie să îşi dorească asta 
pentru ca un copil să fie creat. E adevărat? 

- Da. 

- Mi se pare drăguţ, am murmurat. 

- Dar tu? mă întrebă el și își trecu din nou mâinile 
peste spatele meu. Ai avut copii? 

- Zeilor, nici vorbă! 

Prințul Thorne râse. 

- Să înțeleg că nu-ţi plac copiii? 

- Nu e vorba despre asta. Doar că ce fel... 

M-am oprit. Mi-am amintit de ce spusese Grady. De ce 
aș fi vrut să aduc un copil pe lumea asta? Era o întrebare 
al naibii de bună pentru cei mai mulţi dintre noi, dar 
pentru mine? Cu atât mai mult. Cum mi-aş fi putut 
măcar atinge copilul? 

- Înţeleg, spuse el încet. 

Am dat să spun ceva, dar m-am răzgândit, gândindu- 
mă că poate chiar înţelegea că nu i-aș fi putut oferi unui 


copil viața pe care o merita. Că mă temeam că aș fi 


repetat istoria. Nu voiam să-i fac asta unui copil. Nu-i 
puteam face asta. Însă nu avea cum să înţeleagă cu 
adevărat cât de greu mi-ar fi. 

Mi-am dres glasul și am spus: 

- Oricum, ziceai că pot apărea probleme în timpul 
creării? 

- Dacă procesul este perturbat, creaţia este întreruptă. 

Își trecu mâinile în jos peste brațele mele, apucând 
mânecile rochiei. Mi se tăie răsuflarea când materialul 
mătăsos îmi alunecă de pe braţe şi apoi peste şolduri, 
adunându-se grămadă la picioarele mele. 

- Fiinţa dezgropată e şi mai puţin muritoare ca un 
Deminyen. 

Pielea goală mi se răci. 

- Te referi la cei care nu arată ca noi? La nixe? 

- Într-un fel, zise el, trecându-și din nou palmele peste 
coapsele mele, alungând senzaţia de răceală. Nixele sunt 
trezite mai devreme intenţionat, adăugă el. 

Mi-am amintit de ultima dată când mă aflasem în 
odaia aceasta. 

- La asta te-ai referit când ai spus că nu ai încredere în 
cei care au creat nixele? 

I-am simţit respiraţia pe ceafă, apoi buzele. 

- Da. 

Am vrut să-l întreb de ce ar fi vrut cineva să perturbe 
procesul, însă își mutase mâinile pe șoldurile mele. 
Apucă bucata de dantelă subţire cu degetele și începu să o 
împingă în jos. 

Bătăile inimii mi se înteţiră când am privit peste umăr 
și i-am văzut doar creștetul capului plecat în timp ce îmi 
trase lenjeria în jos pe picioare, dându-i drumul peste 


rochia de pe podea. Își trecu gura peste curbura 


) 


posteriorului meu, împrăștiindu-mi toate gândurile. 
Apoi, mă sărută pe adâncitura spatelui, în talie, în centrul 
șirei spinării şi apoi pe ceafă, pe măsură ce se ridică din 
nou. 

- Spune-mi ceva, nalaa, zise el, întorcându-mă în 
braţele lui. Aşa supravieţuiești acum? 

Mi-am ridicat ochii, și privirile ni se întâlniră imediat. 
Nuanţa albastră a ochilor i se închise la culoare, precum 
cerul la amurg, pătrunzându-le pe celelalte. 

- Ce vrei să spui? 

Îmi adună părul și mi-l dădu peste umăr. 

- Încă supraviețuieşti făcând orice e necesar? 

- Da, am răspuns eu în șoaptă. 

Își plecă pleoapele, genele dese acoperindu-i ochii. 

- De aceea ai hotărât să rămâi în noaptea asta? 

Mi se strânse stomacul. 

- Nu. 

- Sincer? 

Mi-am ridicat braţele tremurânde şi l-am apucat de 
lateralele tunicii. Inima îmi bătu cu putere în piept când 
i-am dat jos tunica. Preluă controlul, în tăcere, şi își dădu 
jos cămaşa, aşa că m-am întins spre prohabul 
pantalonilor. l-am descheiat nasturii, iar senzația care mă 
încercă fu cu totul diferită de prima dată când o făcusem. 
La fel și când i-am tras în jos pantalonii moi. 

- Da, am răspuns eu când scăpă de pantaloni. Mi-am 
pus palmele pe abdomenul lui şi am închis ochii, 
absorbind senzaţia stârnită de pielea lui netedă. M-am 
cutremurat din nou. Sincer. 

Prinţul nu spuse nimic în timp ce mi-am trecut 
mâinile peste pieptul lui, gândindu-mă că într-adevăr 


avea trupul făurit din piatră. Preţ de câteva momente, mi- 


am permis să mă pierd puţin în simplul gest de a-l atinge. 
Să-i simt pielea dură frecându-se de mâinile mele mult 
mai moi. Adânciturile şi crestele abdomenului lui. 
Muschii încordaţi. Nu aveam idee cum mă vedea el pe 
mine, însă noutatea de a atinge pe cineva era mult prea 
puternică să-i pot rezista. Nu mă opri. Doar rămase 
locului,  îngăduindu-mi să explorez, aşa cum îi 
permisesem și eu lui să facă, și nu cred că ar fi înțeles 
vreodată ce îmi dăruise. M-am lăsat în genunchi în faţa 
lui, pe podeaua de piatră la fel de tare ca pielea lui, dar 
rece. 

Am deschis ochii și mi-am ridicat privirea spre 
mădularul lung, gros şi tare ce-i ieșea dintre șolduri. 

- Eşti frumos, am şoptit. 

Își înclină uşor capul, iar în lumina lămpii am văzut 
că... un obraz îi era mai închis la culoare decât celălalt. 

Buzele mi se depărtară. 

- Roșeşti cumva? 

- Da? 

Chiar părea nesigur. 

Îmbujorarea aceea slabă avea ceva întru totul 
fermecător: faptul că o ființă atât de puternică și de 
nepământeană ca un Deminyen se putea îmbujora. 

- Da, Alteță. 

- Thorne, mă corectă el. Nu cred că m-am mai 
îmbujorat vreodată. 

- Poate că ai făcut-o și nu ţi-a spus nimeni. 

- Mulţi nu ar avea curajul să o facă, zise el și își 
îndreptă capul. Dar cred că e... o premieră. 

Probabil nu era, însă îmi plăcea ideea de a fi prima care 
îl făcea pe temutul prinț de Vytrus să roşească. Am 


zâmbit şi mi-am trecut mâinile peste coapsele lui, 


concentrându-mă asupra înălțimii lui. Stând în genunchi, 
trebuia să mă întind ca să ajung la el, atât de absurd de 
înalt era. Mi-am trecut mâinile peste pielea lui, simţindu- 
i fundul bombat şi apoi din nou şoldurile zvelte, în tot 
acest timp sângele fremătându-mi în vene. Era 
impresionant de mare... și intimidant, şi, chiar dacă n-ar 
fi trecut atât de multă vreme de când făcusem asta, tot aș 
fi fost neliniștită... Entuziasmată, dar neliniștită. 

- Mă gândeam, am zis eu, simţindu-mă îndrăzneață și 
dorită, că, din moment ce tu ai servit deja desertul, drept 
ar fi să servesc şi eu o portie. 

Își trecu degetele peste obrazul meu, apoi mi le înfipse 
în păr. 

- Atunci, serveşte! 

Nici urmă de ezitare, de nesiguranță sau de 
prefăcătorie. Stăteam în genunchi în fața lui, atingându-l, 
pentru că așa voiam, iar mintea îmi era plină doar de 
propriile gânduri. Mâinile nu îmi tremurară când l-am 
cuprins cu degetele, însă el da. Tremură ușor când l-am 
strâns mai tare și din nou când am respirat pe capul 
mădularului lui, tachinându-l. I-am frecat mădularul 
lung, simțind crestăturile acelea ușoare, şi mi-am ridicat 
privirea spre el. 

Mi se tăie răsuflarea. Umerii și braţele îi erau învăluite 
într-o ceaţă aurie uşoară. Capul îi era plecat, iar părul îi 
cădea în faţă, peste lateralele feței. Nu-i puteam vedea 
ochii, însă privirea îi era intensă și încinsă şi aţâță focul 
care ardea deja mocnit în venele mele. Își încovoie 
degetele în părul meu. 

L-am cuprins cu gura şi m-am cutremurat când l-am 
auzit gemând adânc, gutural. L-am cuprins cât am putut 


de adânc, adică nu foarte adânc, însă prinţul... răspunse 


cu un geamăt și încordându-și uşor şoldurile, ceea ce îmi 
dădu de înțeles că nu-l deranja câtușşi de puţin. Mi-am 
trecut limba peste mădularul lui lung și peste crestăturile 
acelea de pe partea de dedesubt, ajungând la adâncitura 
de sub vârful mădularului. L-am cuprins din nou cu gura 
și... păru să se încălzească sub mâna mea și în gura mea, 
iar căldura pe care o emana îmi invadă simţurile. I-am 
supt capul mădularului, surprinsă de gustul lui. Nu era 
sărat, cum fusese cazul la alţii, ci... uşor dulceag? De 
parcă ar fi fost acoperit de un praf de ceva asemănător cu 
zahărul? Nu mai gustasem niciodată aşa ceva. Mâna i se 
încordă în părul meu, trăgându-mă de şuviţe în timp ce 
l-am supt mai tare, gura umplându-mi-se mai mult de 
gustul lui. Am simţit furnicături în gură, iar vârtejul acela 
brusc de senzaţii mă străbătu, întărindu-mi sfârcurile și 
coborând spre muşchii care mi se încordară în partea de 
jos a abdomenului. Am simţit cum mă umezesc şi am 
gemut în timp ce-l sugeam. Usturimea ușoară, învăpăiată, 
pe care o simţeam pe scalp când tot trupul îi zvâcnea 
doar mă excită mai tare. 

M-am apropiat de el, lipindu-mi sânii de coapsele lui, 
sugându-i și frecându-i mădularul. Limba îmi pulsa, la 
fel şi locul dintre coapsele mele, și am vrut să întind 
mâna şi să mă ating singură, dar nu mai făcusem asta... 
Nu mă atinsesem niciodată în faţa altcuiva. Zeilor mari, 
în timp ce îmi înfigeam degetele în gamba lui, îmi 
doream atât de tare să o fac, încât dorinţa aceea deveni 
aproape dureroasă. 

- Fir-ar! mârâi el, şi trupul îi zvâcni din nou. 

Înainte nu-mi plăcuse prea tare actul acesta, dar acum 
eram lacomă. Eram nesătulă, şi l-am supt mai adânc, 


minunându-mă de gustul lui, de gemetele adânci și 


guturale pe care le scotea. lar când începu să-și miște 
șoldurile, am vrut să o facă mai repede, mai apăsat. Mi- 
am dorit tot felul... de lucruri imorale când am deschis 
ochii şi mi-am ridicat privirea spre el, iar inima îmi bătea 
năvalnic în piept și trupul îmi tânjea. Mi-am apropiat 
coapsele,  cutremurându-mă din pricina dorintei 
învăpăiate care mă cuprinse. Mă apucă mai ferm de ceafă, 
ținându-mă locului în timp ce se mișca. Voiam... 

- Atinge-te! 

Am deschis brusc ochii. 

Își trase mădularul din gura mea și mă săltă în 
picioare. Picioarele îmi tremurară în timp ce mă întoarse, 
așezându-mă pe marginea patului. Se apropie şi îmi 
desfăcu larg picioarele. Aerul rece sărută carnea 
înfierbântată dintre coapsele mele. Mă luă de mână și mi- 
o trecu peste mădularul lui, peste capul mădularului, ud 
de la gura mea şi... de la el. Vârfurile degetelor mi se 
încălziră numaidecât şi începură să mă furnice. 

- Ce... e asta? am întrebat, cu voce aproape de 
nerecunoscut. Guturală. Senzuală. Simt furnicături pe 
piele și ai gust de... Am înghiţit în sec, gemând ușor. În 
negura de dorință carnală care mă cuprinse, mi-am 
amintit un lucru pe care mi-l spusese. Sămânțţa ta..., am 
ZIS eu. 

- E un afrodiziac, încheie el. 

- Zeilor mari! am icnit, făcând ochii mari. 

Nici măcar nu juisase încă și avea deja un asemenea 
efect? 

- Acum... Am gemut când mă săgetă un junghi intens 
de dorinţă. Acum, înțeleg de ce oamenii şi-o doresc atât 
de tare, am spus. 


Râse, întunecat şi imoral. 


— Atinge-te! îmi porunci el, prinzându-mă din nou de 
după ceafă. Pătrunde-te cu degetele, în timp ce eu îţi 
pătrund gura. 

Parcă am luat foc când i-am auzit cererea; cuvinte care 
în mod normal mi-ar fi tăiat pofta, dar care acum mă 
făcură să scâncesc de plăcere. Privindu-l drept în ochi, 
am făcut ce îmi ceruse. Mi-am dus mâna între coapse, în 
timp ce el mă privi, fără să se clintească, mădularul lui 
licărind între noi. Mi-am atins clitorisul şi mai că mi-am 
ridicat șoldurile de pe pat. Furnicăturile pe care le 
simţeam în degete se mutară în mugurul încordat de 
nervi... 

- Pe toţi zeii, am strigat când m-am înfiorat de plăcere, 
tremurând din tot corpul. Nu cred că pot, am zis eu. 

- Ba poţi. Îmi trase capul mai aproape de el. Vreau să 
te pătrunzi cu degetele, zise el, şi maxilarul îi zvâcni. Le 
vreau în tine, adăugă. 

M-am cutremurat şi mi-am pătruns carnea umedă cu 
degetele. Nu clipi, nici măcar o dată, când am început să- 
mi mişc degetele. Trona deasupra mea, strângându-mă 
tare de păr. Am simtit iar senzaţia aceea de furnicături şi 
căldură în miezul meu. 

— Aşa te vreau, murmură el. 

Inima îmi bătu cu putere când l-am cuprins din nou cu 
gura şi l-am apucat cu cealaltă mână. L-am supt, făcând 
în acelaşi timp așa cum îmi ceruse. Am îngânat 
aprobator, însă sunetul fu acaparat de mârâitul lui în 
timp ce se împinse mai tare în mine, cu mişcări tot mai 
dure, însă fiecare mișcare a șoldurilor părea controlată. 
Nu mă răni şi, pe toți zeii, știam că ar fi putut să o facă cu 
uşurinţă la cât de tare era, la cât de puternic era, însă lua 


fără să ia, iar eu l-am gustat mai adânc, frecându-mă de 


pat în timp ce mă atingeam. Muşchii mi se încordară și 
mi se strânseră. Nu-mi putea auzi gemetele, dar am știut 
că le simțea în timp ce mă privea sugându-i mădularul și 
atingându-mă singură. Orgasmul fu izbitor, îmi tăie 
respiraţia... 

Prințul îşi scoase  mădularul din gura mea, 
împingându-mă pe pat și așezându-se între picioarele 
mele, prinzându-mi mâna și mădularul lui între noi, fără 
să se lase cu toată greutatea pe mine. Îmi trase capul pe 
spate. Privirile ni se întâlniră în timp ce se cutremură, și 
i-am simţit sămânţa fierbinte și pișcătoare pe mână, pe 
miezul meu. Trupul îi era cald și parcă fredona. Am 
căscat ochii, cotropită de un tumult de senzații, în timp 
ce marginile trupului îi străluciră ca spiritus. Cu 
siguranță aveam să mă simt stingherită de sunetul pe care 
l-am scos când m-am agăţat de braţul lui, însă râsetul lui, 
râsul lui dens și erotic când se împinse în mine mai că mi 
se desprinse şi mie de pe buze în timp ce mă străbătură 
valuri de plăcere. 

lar senzațiile continuară mult timp după ce el se 
liniştise pe mine, secundele preschimbându-se în minute. 
Fiorii de plăcere continuară și când îmi scoase degetele 
din mine. M-am cutremurat în timp ce... el stătu 
deasupra mea, dându-mi șuvițele de păr umede laoparte 
de pe față, atingându-mă pe obraz, pe buzele depărtate, 
cu ochii deschiși și fără să piardă o singură clipă. Mă 
privi și mă mângâie ușor, în timp ce eu mă cutremuram, 
până se stinse şi ultimul val de plăcere şi eram în sfârșit 
eliberată din acea robie. M-am holbat la el, cu ochii pe 
jumătate deschişi. 

Zeilor mari, Naomi nu minţise în legătură cu 


orgasmele... 


- Rămâi aici, îmi spuse prințul. 

Se ridică de pe mine. N-aveam de gând să plec nicăieri. 
Nu mă puteam mișca; aveam impresia că nu-mi mai 
funcţiona nici un mușchi. Mi se păru că l-am auzit dând 
drumul la apă. Am închis ochii şi am rămas acolo, 
întinsă, iar căldura dispăru dintre coapsele mele, apoi 
gustul lui mi se şterse de pe limbă. Se poate şi să fi aţipit, 
pentru că, atunci când am deschis ochii şi l-am văzut 
stând deasupra mea, am avut impresia că stătea așa de 
ceva vreme. 

- Poftim! Se aplecă, lăsându-se într-un genunchi pe 
pat, îşi vâri mâna sub ceafa mea și îmi înălță capul. Bea, 
îmi zise el. 

Îmi ținea o cană în dreptul gurii. Era plină cu apă, și 
am băut cu înverșunare, abia atunci dându-mi seama de 
cât de însetată eram. Când am terminat, puse cana 
deoparte, apoi luă o cârpă pe care pesemne el o adusese. 
Îmi apucă braţul, mă şterse cu cârpa umedă pe degetele 
flasce și apoi îmi puse mâna pe pat. 

- Data viitoare, și va exista, cu siguranţă, o dată 
viitoare, făgădui el, ștergându-mă cu cârpa între picioare, 
în timp ce nuanţa albastră din ochi i se aprinse când 
gemeam și îmi ridicam ușor şoldurile când mă atingea. 
Zâmbi cu jumătate de gură, apoi adăugă: Vei termina pe 
mădularul meu și vei rămâne acolo până se va scurge și 
ultimul strop de plăcere, zise el. Se opri, îşi înclină capul 
și mă întrebă: Eşti de acord? 

Am ridicat din sprâncene la încercarea lui de a mă 
întreba dacă încuviințam și aș fi râs dacă n-aş fi fost atât 
de obosită. 

- Da, Alteță. 


- Thorne, zise şi râse din nou. Și mă bucur că suntem 
de acord. 

Am pufnit. 

Pe când azvârlea cârpa laoparte, ştiam că trebuia să mă 
ridic şi să mă îmbrac. Prințul îşi dorea să-i ţin companie, 
dar știam că asta nu includea să rămân leşinată în patul 
lui, în pofida cererii lui din noaptea anterioară. Mi-am 
impus să mă mișc şi am dat să mă ridic. 

N-am reușit însă să fac mare lucru. 

Prinţul Thorne se întoarse lângă mine și, înainte să-mi 
dau seama de ce punea la cale, mă ridică pe braţe. Mă 
așeză în mijlocul patului, după care se întinse lângă mine. 
Am auzit păcănitul lămpii când se stinse. Am deschis 
ochii şi am văzut că era întuneric în odaie şi pieptul din 
fața mea, pe care îl atingeam. Avea de gând să rămân 
peste noapte cu el? Să dorm lângă el? 

Mai dormisem doar lângă Grady, şi nu se compara 
câtuși de puţin cu situaţia de față. Nu știam ce să cred sau 
ce să simt. Îmi săltă inima-n piept, însă pieptul lui rămase 
nemișcat, în afară de mișcările uşoare pe care le făcea 
când respira. Oare la ce se referise când spusese că inima 
nu-i mai bătuse de multă vreme ca a unui muritor? Oare 
avea de-a face cu felul în care fusese... creat? 

- Dormi? am întrebat eu în șoaptă. 

Tăcere, apoi: 

- Da. 

M-am încruntat. 

- Deci îmi răspunzi în somn? 

- Da. 

Mă strânse mai tare pe după talie. 

Am înghiţit în sec, apăsându-mi degetele pe pieptul 


lui, în locul în care ar fi trebuit să-i fie inima, dar n-am 


simţit nimic. 
- Pot să te întreb ceva? 
- Tocmai ai făcut-o. 
Am strâmbat din nas. 
- Pot să te mai întreb ceva? 


- Da, nalaa. 


Nu-mi spune așa, am bombănit. 


Dar ești îndeosebi de încăpăţânată în momentul de 
față. 

Mi-am dat ochii peste cap. 

- În fine. 

Oftă, dar nu păru enervat, ci mai degrabă amuzat. 

- Ce vrei să mă întrebi? 

M-am muşcat de buză şi m-am holbat la conturul 
întunecat al pieptului lui sub palma mea. 

- Inima ta a bătut cândva ca a unui muritor? 

- Da, zise el şi căscă. 

Mi-am încovoiat degetul pe pielea lui. 

- Acum, de ce nu mai bate așa? 

- Pentru că, zise el, mişcându-și leneş mâna peste 
partea de jos a spatelui meu, am pierdut nychora. 

- Ce e aia? 

Nu-mi răspunse vreme atât de îndelungată, încât am 
crezut că adormise. 

- Totul. 

Totul? Am așteptat să îmi dea detalii, dar tăcu. 

- Mai eşti treaz? 

- Nu, răspunse el, râzând ușor. 

Colţurile gurii mi se ridicară, însă zâmbetul îmi pieri 
rapid. Am înghiţit în sec. 


- Ai prefera să... mă întorc în odăile mele? 


Mă strânse şi mai tare cu braţul, apropiindu-mi 
abdomenul de al lui. 

- Dacă aș fi preferat asta, n-ai fi în pat cu mine. 

- Ah. 

Se foi, reușind cumva să-mi tragă un picior între ale 
lui. 

- Na'laa? 

- Da? 

- Culcă-te! 

- Noapte bună, Alteță... Am închis ochii, cu inima... 
ușoară. Nu mă mai simţisem niciodată așa. Noapte bună, 
Thorne! 

Nu mi-a răspuns, dar, pe când m-am cufundat în 
somn, i-am simţit buzele pe frunte și mi s-a părut că l-am 
auzit şoptind: 


- Noapte bună, Calista! 


CAPITOLUL 28 


Când m-am trezit, locul de lângă mine era gol, însă 
aroma lui uşor lemnoasă se simţea pe cearșafuri și pe 
pielea mea. Mi-am pus mâna pe pat, simțind căldura 
emanată de corpul lui. 

Thorne. 

Îmi aminteam vag că mă trezisem în lumina gri a 
zorilor când mă atinsese pe obraz, când mă sărutase pe 
frunte și îmi vorbise. 

- Dormi bine, îmi şoptise el. Mă voi întoarce la tine 
curând. 

Am deschis ochii, și pieptul... mi se umflă. Nu era un 


sentiment întru totul neplăcut, dar era pe deplin 


necunoscut și mă speria, pentru că părea a fi o făgăduință 
a ceva mai mult. 

Mi-am tras picioarele la piept. Nu putea exista o 
făgăduință a ceva mai mult, chiar dacă nu eram prea 
sigură ce însemna, mai exact, acest mai mult. Ştiam însă 
suficient. Mai mult însemna mai mult decât plăcerea 
trăită în cele mai întunecate ceasuri ale nopţii. Mai mult 
însemna mai mult decât partea fizică. Mai mult însemna 
un viitor. 

Și nici unul dintre aceste lucruri nu erau posibile cu un 
Preaînalt, darămite cu un prinţ. Mai ales cu prinţul de 
Vytrus. 

Însă pretinsese că salvase Archwoodul pentru că mă 
găsise pe mine. 

M-am întors pe spate şi am clătinat din cap. Cu 
siguranţă nu vorbise serios, indiferent de ce părere avea 
despre așa-zisa îndrăzneală a mea. 

Însă Preaînalţii nu puteau minți. 

M-am plesnit peste față şi mi-am tras mâinile în jos, 
frecându-mi pielea. De ce stăteam întinsă în patul lui, 
gândindu-mă la asta? Aveam lucruri mult mai 
importante asupra cărora să mă concentrez. Faptul că 
Claude știa cum funcționau abilitățile pe care le aveam, 
pentru că mă îndoiam că nu își amintea ce-mi spusese. 
Faptul că era înrudit cu comandantul Cavalerilor de Fier. 
Asediul iminent. 

Thorne era cea mai mică grijă a mea. 

Dar era și cea mai drăguță grijă a mea. 

- Zeilor mari! am gemut şi am dat laoparte cearşaful. 
M-am ridicat în șezut şi m-am dus spre marginea 
patului, căutându-mi rochia. Nu am văzut-o pe podea, 


așa că m-am ridicat şi m-am întors, găsind-o împachetată 


pe cufărul pe care își așezase săbiile noaptea trecută. Un 
halat negru era întins pe tăblia patului. Probabil îl lăsase 
pentru mine. 

Mi-am luat halatul pe mine, și pieptul mi se umflă din 
nou, în felul acela straniu și de-a dreptul prostesc. Era... 
un gest grijuliu din partea lui. 

„Mă voi întoarce la tine curând.“ 

Am aruncat o privire prin odăile lui. Thorne spusese că 
mă voia cu el până avea să le iasă în întâmpinare 
armatelor lui. Oare credea că aveam să-l aștept toată ziua 
în odăile lui? 

Nici vorbă de aşa ceva. 

Mi-am scos părul din halat și am luat rochia. Am 
strâns-o la piept și m-am dus degrabă spre ușă, găsind-o 
încuiată. Am tras zăvorul și am deschis-o și mai că m-am 
izbit de Grady. 

- Pe toţi zeii! am icnit, împleticindu-mă în spate. 

Grady mă prinse de braț, ajutându-mă să-mi găsesc 
echilibrul. 

- Scuze! mormăi el. Încercam să forțez încuietoarea... 
Mă chinuiesc de o jumătate de oră. Probabil i-a făcut 
ceva ca să nu poată fi deschisă din afară. Mă privi cu 
ochii-i închişi la culoare, după care păru să vadă cu ce 
eram îmbrăcată şi ce ţineam în brațe. Eşti bine? mă 
întrebă el. 

- Da. Bineînţeles. L-am ocolit și am închis ușa după 
mine. De ce încercai să fortezi încuietoarea? l-am 
întrebat. 

- Serios? ripostă el, ridicând din sprâncene. 

- Serios. 

Am pornit-o în jos pe coridor. 


Grady se holbă la mine preţ de o clipă. 


— Ştii măcar cât e ora? E aproape prânzul. 

Am rămas surprinsă. 

- Serios? Dar eu niciodată... 

- Niciodată nu dormi până la ore atât de târzii, încheie 
el în locul meu. Te-am căutat peste tot în dimineaţa asta, 
Lis. În odăile tale, în grădină... M-am întâlnit cu Naomi, 
care te căuta la rândul ei, spuse el când văzu privirea pe 
care i-am aruncat-o. Mi-a zis despre învoiala voastră. 

Ah. 

Am strâns mai tare rochia în brațe. 

- N-ar fi trebuit să o facă. 

- Pentru că nu aveai de gând să-mi zici? 

- Nu, pentru că probabil a trebuit să te vadă 
reacționând exagerat şi pierzându-te cu firea, am spus, 
tăcând din gură când am trecut pe lângă un servitor care 
căra un morman de prosoape. Și aveam de gând să-ți 
spun. 

- Când? 

- În dimineaţa asta, am zis și mi-am dat o şuviţă de păr 
de pe faţă. 

Maxilarul îi zvâcnea la greu. 

- E limpede... 

- Că nu îţi place învoiala asta. 

- Şi nici ție, din câte mi-a spus Naomi, ripostă el. 

Mi-am ţuguiat buzele, însă am înăbuşit iritaţia pe care 
o simţeam. Probabil că Naomi era îngrijorată, și pe bună 
dreptate. 

- N-am fost chiar încântată de această învoială, am zis, 
dar am vorbit cu Thorne, și acum e în regulă. 

Grady se oprise din mers. 

- Thorne? 


- Da? L-am privit nedumerită. Aşa îl cheamă. 


- Şi de când te tutuiești cu el? mă întrebă el apăsat. 

De când hotărâsem să rămân, în pofida tuturor 
lucrurilor pe care mi le spusese noaptea trecută. 

Nu i-am zis asta, pentru că era prea greu de explicat 
sau de înțeles. La naiba, nici măcar eu nu înțelegeam 
întru totul. Am cotit pe coridor. 

- E în regulă, Grady. Serios... 

- Aș vrea să nu mă mai minţi. 

- Nu te mint. M-am oprit și m-am întors spre el. Nu 
am fost încântată de învoială pentru că nu m-a întrebat 
ce părere aveam, ce îmi doream, dar am vorbit despre 
asta. Am ajuns la o... înțelegere. „Cred.“ Și, am zis, 
strângând din buze, apoi clătinând din cap și urnindu- 
mă din nou, îl pot atinge, Grady. Îl pot atinge fără să aud, 
să simt sau să gândesc altceva în afară de propriile 
gânduri și sentimente. Știu că zici că înţelegi toate astea, 
dar n-ai cum să pricepi cu adevărat ce înseamnă asta. 

- Ai dreptate, recunoscu Grady după câteva clipe. N- 
am cum Să ştiu ce înseamnă asta. 

Mă urmă tăcut, dar nu pentru multă vreme. 

- E singurul motiv? mă întrebă el, încet. Pentru că îl 
poţi atinge? 

- De ce întrebi? L-am privit peste umăr. Ce alt motiv 
aș putea avea? am continuat. 

- Nu ştiu. Își ridică privirea spre tavan și veni în 
dreptul meu. Îţi place de el? 

- Dacă îmi place de el? Am râs, simțind un fior straniu 
în stomac. Ce crezi că suntem? am zis, înghiontindu-l cu 
cotul. Puști de 16 ani? 

Pufni. 

- Îţi place de el? 


- Nu știu. Adică, îmi place de el îndeajuns încât să 
vreau să-l ating, dacă asta mă întrebi, am spus, simțind 
furnicături pe piele. Nu-l cunosc îndeajuns de bine ca să- 
mi placă mai mult de-atât. 

Grady se holbă drept în faţă. 

- Da, dar, și dacă l-ai cunoaște, nu se poate să-ți placă 
de el, Lis. 

- Da, știu. Nu trebuie să-mi spui asta. 

- Doar mă asiguram, murmurá el. 

Am ignorat felul în care mi se strânse brusc pieptul și 
am Zis: 

- N-ar trebui să muncesti? 

- Ba da, dar baronul s-a baricadat în birou cu Hymel. 

Probabil încercau să-şi dea seama unde aveau să-şi 
aşeze tabăra o mie de soldaţi. Am deschis ușile de la 
odăile mele. 

- "Ţi-a spus Naomi de ce au venit Preainalţii? 

- Da. Se aşeză pe marginea scaunului. Trebuie să 
recunosc că m-a surprins vestea, adăugă. 

- Am mai aflat ceva azi-noapte. 

- Dacă are de-a face cu cele petrecute în odăi, cu 
prințul, nu mă interesează câtuși de puţin. 

- N-are de-a face cu Thor... M-am oprit când Grady 
mă privi brusc. N-are de-a face cu prinţul, ci cu regele 
Euros, am zis și i-am spus că regele ar fi preferat ca 
Archwoodul să sfârșească la fel ca Astoria. 

Nu i-am zis despre trecut, despre lumea care se 
prăbușise. Era un lucru important că Thorne avusese 
încredere în mine și-mi împărtășise toate acele lucruri, 
iar cunoașterea trecutului mi se părea... periculoasă. 

- N-aş putea zice că mă surprinde să aflu că regele ar 


prefera să radă orașul din temelii, zise Grady după ce am 


tăcut. 

- Serios? l-am întrebat, ridicând din sprâncene. 

- Da. Pe tine te-a surprins? 

- Puțin, am spus. Adică, e o diferență uriașă între 
faptul că regele nu se prea interesează de bunăstarea 
noastră, a plebeilor, şi faptul că e de părere că mijloacele 
noastre de trai și casele noastre nu merită riscul ca un 
Preainalt să fie rănit sau ucis. 

- Da, eu nu văd nici o diferenţă, zise el, ridicând din 
umeri. La urma urmei, Preainalţilor le pasă doar de ei 
înșiși. Uneori, mă surprinde că n-au scăpat pur și simplu 
de noi și că nu şi-au adjudecat tărâmul. 

- Zeilor mari! M-am holbat la el. Ce perspectivă 
sumbră! Chiar și pentru tine. 

Pufni. 

Am clătinat din cap. 

- Mai e ceva. Are de-a face cu Vayne Beylen. 

Pe chip i se citi curiozitatea. 

- Sunt numai urechi. 

- Și e doar pentru urechile tale. 

- Desigur. 

Am aruncat o privire spre ușa închisă. 

- Claude și Vayne sunt înrudiţi. 

Ridică din sprâncene, surprins. 

- Poftim? 

- Sunt veri, din partea tatălui lui Claude, i-am spus. 
Beylen e un caelestia. 

- Fir-ar, zise el tărăgănat. Se lăsă în spate pe scaun şi își 
puse braţul pe spătarul acestuia. Cum ai aflat asta? 

- Claude mi-a spus. Preainalţii nu ştiu. 

Mi-am încrucișat braţele peste piept și am tras adânc 


aer în piept, dar am regretat numaidecât, pentru că 


nenorocitul ăla de halat mirosea a... Thorne. 

- Dar faptul că e un caelestia explică de ce Cavalerii de 
Fier ar sprijini Ţinutul de Mijloc. 

- Da, zise el, trecându-şi un deget peste frunte. 
Presupun că da. 

L-am privit cu atenție. 

- Îmi pare rău! 

Își ridică privirea spre mine. 

- Pentru ce? 

- Știu că îl admirai oarecum pe Beylen și probabil că 
asta se va schimba acum, că ştii că e un caelestia. 

- De ce? mă întrebă el, încruntându-se. 

- Pentru că ei nu sunt plebei... 

- Ba cam sunt, prin comparaţie cu Preaînalţii. Adică, 
uită-te la Claude! E cam la fel de periculos precum un 
pisoi pe jumătate adormit. 

Am strâmbat din nas. 

- Chiar nu ţi se pare că asta schimbă lucrurile? Ce 
este? Faptul că-i sprijină pe Preaînalţii din Ţinutul de 
Vest, pe o prințesă care vrea să devină regină? 

- Uite ce e, știu că am spus că toţi Preaînalţii sunt o apă 
şi un pământ, dar... nu ştiu... habar n-aveam despre ce 
vorbeam. Beylen și cei care îl urmează îşi riscă viaţa. 
Trebuie să existe un motiv pentru care Beylen o sprijină, 
pentru care cei care îl urmează deja o sprijină la rândul 
lor. S-ar putea să fie diferită. 

Am pufnit, clătinând din cap. 

- Tu crezi că prinţul tău e diferit. 

- Nu e prinţul meu! m-am răstit eu. Şi pur și simplu... 
M-am aşezat pe marginea scaunului şi am adăugat: Am 
impresia că îmi scapă ceva în privinţa lui Claude și a 


întregii situații și că e ceva important. A spus că Beylen e 


născut din stele sau ceva de genul. Mi s-a părut o expresie 
familiară, dar nu înțeleg ce înseamnă. 

Nu înţelegeam multe lucruri, cum ar fi faptul că 
Claude îmi spusese că prinţul de Vytrus îmi putea oferi 
ceea ce el nu putea. Totul. 

- Născut din stele? murmură Grady, iar eu m-am uitat 
la el. Se legănă în faţă. Stai așa! Am mai auzit expresia. 
Te-am auzit pe tine rostind-o. 

- Ce vrei să spui? am întrebat, jucându-mă agitată cu 
gulerul halatului. 

- Stareţa Milosteniei... Cea căreia i-ai fost încredinţată, 
zise el. Când eram mai mici, mi-ai zis că obişnuia să 
spună că tu te-ai născut din stele. 

- Fir-ar să fie! am exclamat, şi mâna îmi pică în poală. 
Ai dreptate. 

Îmi zâmbi ștrengărește. 

- Stiu. Probabil e doar o coincidenţă stranie. 

- Da, am murmurat eu, doar că nu credeam în 


coincidente. 


Näscut din stele. 

Stiam că însemna ceva. 

Intuiţia mea, care de obicei tăcea în ceea ce mă 
privește, îmi zicea acum că aşa era: expresia aceea 
însemna ceva. 

Era importantă. 

Claude era tot cu Hymel, aşa că nu puteam vorbi cu el, 
şi, întrucât părea a fi vorba despre un lucru ştiut doar de 
caelestia, singura persoană care credeam că ar fi putut ști 
ce însemna „născut din stele“ era Maven. 

Asta dacă Naomi avea dreptate în privinţa ei și era 


într-adevăr bunica lui Claude, din partea tatălui. 


Problema era că trebuia să o conving să vorbească 
sau... să obțin informaţiile în alt mod, fără permisiunea 
el. 

Nu-mi plăcea ideea, dar nici nu mă împiedica. Eram o 
ipocrită şi o ştiam foarte bine. 

Deşi m-am îmbăiat și m-am îmbrăcat cu tunica uşoară 
şi colanţii deseori preferați de servitori, cu părul împletit 
la spate, încă simţeam pe mine mirosul lemnos al lui 
Thorne. Pe când am intrat sub alcovul în care se afla 
odaia lui Maven, am început să cred că era doar o 
plăsmuire a mea, pentru că nu avea cum să fie așa. 

Am bătut la ușă. Nu-mi răspunse nimeni, dar, câteva 
clipe mai târziu, uşa de lemn rotunjită se întredeschise. 

Am tras adânc aer în piept, am împins uşa şi am intrat 
în încăperea luminată de zeci de lumânări așezate pe 
rafturi de-a lungul zidurilor de piatră şi pe aproape orice 
altă suprafaţă plată din încăpere. Cu siguranță odaia era 
dotată cu electricitate, care alimenta apa caldă, dar 
Maven părea să prefere ambianța creată de lumina 
lumânărilor. 

Sau cât de sinistră era. 

Am închis ușa în urma mea şi aproape că n-am văzut- 
o. Înveşmântată în negru, şedea pe unul dintre 
numeroasele taburete din odaie, lângă dulapul de haine, 
cu capul plecat, peticind un veșmânt. Odaia mirosea a 
săpun de rufe și ușor a naftalină. 

Mi-am simţit gâtlejul ciudat de uscat, dar am înaintat. 

- Maven? Am tresărit când mi-am auzit vocea 
răguşită. Am adus coronița. Am uitat să o înapoiez 
aseară. 

Făcu semn cu capul spre unul dintre rafturile pe care 


se aflau alte podoabe lucrate cu grijă. 


Muşcându-mă uşor de buză, m-am dus cu coroniţa 
spre raft şi am găsit un cârlig gol în care să o agăţ. Pieptul 
mi se umplu de neliniște când m-am uitat la Maven. 
Șuviţe de păr cărunte şi lipsite de viaţă îi ieşeau de sub 
glugă, ascunzându-i faţa. 

- Voiam... să te întreb ceva, am zis, agăţând lanţul în 
cârlig şi aşezând cu grijă şiragurile de rubine pe raftul de 
dedesubt. 

Nu îmi răspunse, ci continuă să coasă cu degetele-i 
noduroase veşmântul roşu subţire. 

- Esti, cumva, bunica lui Claude? am întrebat-o. 

Nu spuse nimic nici de data asta. 

M-am holbat la umerii ei gârboviţi. La fel ca în noaptea 
anterioară, am simţit o apăsare tremurătoare între 
omoplaţi.  Senzaţia de  furnicături se extinse, 
cuprinzându-mi braţele şi pătrunzându-mi mușchii, 
îndrumându-mă spre ea. Degetele mi-au zvâcnit, şi m- 
am apropiat de ea fără să scot un sunet, mi-am ridicat 
mâna... 

Mai rapid decât aş fi crezut-o în stare, Maven se 
întoarse pe taburet. 

Am icnit şi-am făcut un pas în spate. 

- Crezi că poţi obţine un răspuns cu forța, fătuco? mă 
întrebă ea, cu o voce la fel de subţire ca pergamentul și la 
fel de sfărâmicioasă precum oasele ei. După atâta amar 
de vreme? 

e Pisi 

Mi-am tras mâna în spate, neștiind ce să spun. 

Râse, mai degrabă un şuierat sec ce o făcu să tremure 
din toți rărunchii. 

- N-ai mai vorbit cu mine până acum. Nu m-ai mai 


întrebat despre rudele mele până acum. De ce mă întrebi 


acum? 

- Ba nu e adevărat. Am mai vorbit cu tine, când au 
început să mă aducă aici, i-am spus, dar era irelevant. 
Claude e nepotul tău? am repetat întrebarea. 

Ridurile de pe chipul ei erau aproape la fel de adânci ca 
scobiturile din membrele acelea palide și lipsite de 
viaţă pe care le văzusem în viziunea mea. Mă privi cu 
ochi umezi, cu pleoapele plecate, însă alerți și plini de 
curiozitate. 

- Ce importanţă are pentru tine? 

- Poţi să răspunzi, pur și simplu, la întrebare? 

Părul cărunt şi aţos îi căzu în spate când își ridică 
bărbia. 

- Altminteri? 

- Altminteri, am zis, simțind furnicături în degete, voi 
obține răspunsul pe calea grea. 

Mi se strânse stomacul; tot nu-mi plăcea ipocrizia de 
care dădeam dovadă, mai ales după ce-i făcusem morală 
lui Thorne în privinţa consimțământului. Ce-i drept, să 
obțin răspunsuri de la Maven nu se compara cu a-mi cere 
să-i ofer timpul și trupul meu, dar mi se părea că nu 
făceam decât să despic firul în patru. Mi se părea că 
semăna mult cu ceea ce făceam de fiecare dată când îmi 
foloseam abilităţile pentru Claude. Poate că de aceea îmi 
displăceau atât de mult cererile lui Thorne. Și poate că de 
aceea le puteam accepta. Am făcut un pas spre ea, inima 
bătându-mi cu putere în piept. 

- Nu mă vei putea opri. 

Drept răspuns, Maven râse, sau mai degrabă croncăni. 

- Presupun că nu, zise ea. Se ridică lent și înaintă 
târșâindu-și picioarele, târând pe podea poalele negre 


inegale ale rochiei de pe ea. Da, e nepotul meu, zise ea. 


- Din partea tatălui? 

- Da. 

Am expirat apăsat în timp ce așeză veșmântul pe o 
masă din apropiere. Mi se păru că arăta ca o pată de 
sânge în intuneric. 

- Înţelegi ce pot face. 

- Evident, zise ea, întorcându-se agale spre taburet. Se 
trânti pe el, gâfâind de la efort. 

I-am ignorat tonul surprinzător de sarcastic. 

- Ştii ce înseamnă „născut din stele“? 

- De ce mă întrebi pe mine? Apucă un ghemotoc și 
înfipse acul în el. L-ai fi putut întreba pe baron. 

- E ocupat, şi m-am gândit că, dacă eşti caelestia, s-ar 
putea să ştii ce inseamnă. 

Maven clătină din cap, aruncând perna de ace într-un 
coș de la picioarele ei. 

— Şi de ce ai crede asta? 

Să fiu a naibii de știam. 

- Pentru că am mai auzit expresia, rostită de Stareţa 
Milosteniei, iar Claude a menţionat-o... în treacăt. 

- Ce fătucă amuzantă eşti, zise ea, râzând pe înfundate. 
Ştii atât de multe și totuși atât de puţin. 

Am mijit ochii. 

- Şi Hymel a spus ceva asemănător. 

- Da, păi, el ştie prea multe. 

- Ce vrei... 

- Ce-ar fi să-mi torni de băut din sticla aia roşie? zise 
ea, ridicând un braţ fragil. Chiar acolo. Pe masa de lângă 
uşă. 

M-am uitat peste umăr și am văzut-o. Am străbătut 
încăperea, am apucat sticla și am desfăcut-o. Se simţi un 


miros tare de whisky, care aproape că mă izbi peste faţă. 


- Sigur asta vrei să bei? 

- Nu ți-aş cere dacă n-aş fi sigură. 

- Bine, am murmurat și am turnat licoarea de un 
maroniu-închis într-o cană veche de lut. l-am dus 
băutura, sperând ca whiskyul să-i dezlege limba și să n-o 
ucidă. Poftim, am zis. 

- Mersi! 

Prinse cana cu degetele-i slabe şi osoase, având grijă să 
nu mă atingă. Luă o gură... mare din băutură. Am căscat 
ochii surprinsă când înghiţi, după care plescăi din buze. 

- Îmi încălzește oasele. 

- Aha. 

Chicoti, mai mult ca o suflare de aer. 

- Şi eu am fost cândva ca tine. Nu o orfană culeasă de 
pe străzi, dar nici cu mult mai bine de atât. Fiica unui 
fermier sărac, una din trei, cu burta goală, dar inima și 
capul pline de prostii. 

Am ridicat din sprâncene, întrucât îmi aducea tare a 
insultă, dar n-am spus nimic. 

- Şi, la fel ca tine, eram mai mult decât dispusă să dau 
orice la schimb ca să nu mă culc flămândă în fiecare 
noapte, zise ea, holbându-se la lumânările de lângă 
perete, în timp ce eu m-am așezat pe marginea altui 
taburet. Ca să nu mă trezesc în fiecare dimineaţă știind că 
aveam să sfârşesc ca mama mea, care murise înainte să-și 
înceapă al treilea deceniu din viață, sau ca tata, deprimat 
de munca grea de pe ogor. Când l-am întâlnit pe baronul 
Huntington, Remus Huntington, zise ea, și chipul zbârcit 
i se mai îndulci când vorbi despre bunicul lui Claude, m- 
am bucurat să-i ofer ce voia în schimbul hranei și al 
adăpostului. Al confortului. A fost un om destul de bun, 


mai ales când i-am dăruit un fiu pe care soţia lui l-a 


prezentat drept al ei. Dar eu l-am crescut pe Renald. A 
fost tot băiatul meu. Tatăl lui Claude. I-am dăruit o fiică. 
Am botezat-o după mama mea. Eloise. Am crescut-o și 
pe ea. Cumva, am trăit mai mult ca ei toţi. Râse din nou, 
apoi umerii i se plecară înainte să mai ia o gură din 
băutură. Sânge străvechi. Familia mea. Sângele nostru e 
străvechi. Aşa obișnuia să spună tata. Își întoarse lent 
capul spre mine. Ştii ce e sângele străvechi? 

Am clătinat din cap. 

- E un alt nume pentru caelestia. Sânge străvechi. 
Adică, mulți dintre strămoşii noștri au trăit pe vremea 
Marelui Război. Ba chiar mai în urmă de atât. Încă de pe 
vremea celor dintâi, cei care au fost cândva stelele care 
vegheau asupra noastră. Mai bătrâni ca regele care 
domnește acum. La fel de bătrâni ca regele de dinaintea 
lui. 

- Cei dintâi? Intuiţia mea tăcu, așa că fu clar despre 
cine era vorba. Preainalţii? 

Maven încuviință din cap. 

- Deminyenii. Păzitorii. Cei care ajutau. 

Thorne... Și el îi numise aşa pe Deminyenii de demult. 
Păzitori. 

- Ce are asta a face cu a fi născut din stele? 

- Dacă nu mai comentezi aiurea, o să ajung și la asta. 

Am închis gura. 

Maven râse răgusșit. 

- Te-ai gândit vreodată la cât de stranii sunt caelestia? 
Cât de straniu e să ia ființă? Ne tragem dintr-un 
Deminyen, nu suntem odrasla lor. Pentru ca un caelestia 
să se nască, e nevoie de un Deminyen și de un plebeu. 
Nu-i aşa că-i un lucru straniu? 


Aşa mi se părea şi mie, dar nu voiam să zic nimic. 


- Gândeşte-te puţin, zise ea, privind spre mine. 
Deminyenii pot regula jumătate din tărâm fără să aibă 
vreodată un copil. 

Îmi veni să chicotesc când am auzit-o, dar m-am 
abținut. 

- Trebuie să aleagă să aibă un copil. De ce ar vrea să 
creeze un copil cu un plebeu? 

N-am spus nimic, aşa că mă privi insistent. 

- Nu știu, am zis atunci. Poate pentru că... se 
îndrăgostesc? 

Râse pe înfundate, atât de jos şi de tare, încât vărsă din 
băutură. Nu o puteam învinui. Până și mie mi se părea 
ridicol. 

- Poate. Poate, dar orice creaţie trebuie să aibă o 
temelie, și asta făceau Deminyenii pe atunci. Puneau 
temelia pentru cei născuţi din stele. 

Chiar n-aveam idee despre ce vorbea, dar am tăcut în 
continuare și am ascultat-o. 

- Şi cred că unora dintre ei nu le place temelia cu 
pricina. Cel puţin, așa zicea tata mereu. Probabil te 
gândești că e din cauză că vor ca sângele lor să rămână 
pur, nu-i aşa? zise ea, și, da, chiar la asta mă gândeam. 
Strânse din buzele-i subțiri şi vlăguite, dezvăluindu-și 
dinții gălbejiţi și îmbătrâniţi. Eu cred că nu vor asta din 
pricina a ceea ce face sângele ăla străvechi, continuă ea. 
Le îngăduie stelelor să cadă. 

Am simţit furnicături pe ceafă. 

- Născut din stele? Te referi la caelestia? am întrebat 
eu, confuză. 

- Nu. Nu la ei. Ei nu sunt născuţi din stele. Îşi ridică 
mâna și arătă cu degetul spre mine. Stelele nu cad pentru 


oricine, dar... Mâna pătată îi dispăru înapoi în mânecă în 


clipa când luă cana cu cealaltă. Se zice că, atunci când 
cade o stea, un muritor devine divin. 

Am ridicat din sprâncene. 

- Divin? 

- Divin cum e celălalt nepot al meu, fătuco. Săltă cana 
spre mine, de parcă ar fi închinat-o în cinstea mea. Divin 
ca tine, adăugă ea. 

- Ca mine? am chițăit. Eu nu sunt caelestia... 

- Nu ești nici o plebee obișnuită, nu-i așa? Vezi 
viitorul. Citești gândurile altora. Nu, nu eşti. Sânge 
străvechi, repetă ea. După ce se naşte unul, toți de după el 
au aceeași șansă. Și sunt mai mulți decât crezi. Ridică iar 
cana şi mă privi cu șiretenie. Chiar nu se întreabă nimeni 
cum au aflat vrăjitorii despre părţile trupeşti ale 
Preaînalţilor? continuă ea. Sânge străvechi. Râse răgusșit, 
apoi spuse: Nimeni nu se mai întreabă nimic. 

Mă străbătu un val de surprindere. Vrăjitorii se trăgeau 
din Preainalţi? 

- Nu ştiam... 

M-am oprit, râzând înăbuşit. Desigur, n-aş fi avut de 
unde să ştiu. Nu dacă ceea ce îmi spusese era adevărat. 

- Intuiţia mea nu m-a ajutat prea mult în ce-i privește 
pe Preaînalți. 

- Un lucru straniu, nu-i așa? 

Am încuviinţat din cap lent. Îmi veniră în minte atâtea 
întrebări. 

- Ce straniu că am uitat cu toţii adevărul. 

- Adevărul? 

Maven se holbă în jos la cana ei, cu chipul din nou 
ascuns. 

- Binele și răul sunt reale. Au fost mereu. Cu toate 


astea, greutatea tărâmului a căzut mereu pe cei aflați la 


mijloc, pe cei care nu erau nici buni, nici răi. Așa spunea 
mereu tata. Ridică din nou băutura şi adăugă: Dar tata 
era și un bețivan, aşa că... 

Am clipit lent. 

- Sunt Deminyeni în oraș, în conac, nu-i aşa? 

- Da. Un prinţ şi doi lorzi. 

- Un prinţ. Pufni, apoi zise: Era menit să se întâmple. 

- Ce anume? 

- Să vină aici. Își întoarse capul spre mine și adăugă: 


Ca să ia ce-i aparține. 


CAPITOLUL 29 


Un vârtej brusc de furnicături îmi erupse pe ceafă. A 
venit să ia ce-i aparține. Inima îmi bătea cu putere. Un 
sentiment brusc de... îndreptăţire îmi cuprinse pieptul. 

M-am aplecat înainte, apucându-mi genunchii. 

- Tu... Mă străbătu o explozie de energie plină de 
neliniște. Corpul mi se mișcă fără voia mea, întorcându- 
se pe taburet, spre ușă, cu o secundă înainte ca aceasta să 
se deschidă larg, izbindu-se de masă cu suficientă forță 
pentru a zdruncina lumânările. 

Hymel mă privi cu ochii mijiţi. 

- Ce cauţi aici? 

- Nimic, am zis şi m-am ridicat, ştergându-mi palmele 
de coapse. Doar returnam coroniţa pe care am purtat-o 
aseară. 

Hymel privi spre Maven. 

- Și ca să faci asta a trebuit să te aşezi? 

- Maven era puţin nesigură pe picioare, am zis eu 


repede, îndrumată nu neapărat de instinctul meu, cât de 


neîncrederea generală pe care o aveam faţă de el. l-am 
adus ceva de băut și doar mă asiguram că se simte bine, 
am adăugat. 

Maven nu spuse nimic, ci își ridică paharul şi termină 
de băut licoarea pe care speram din suflet că Hymel nu o 
putea mirosi. 

- Mie îmi pare a fi bine, mârâi Hymael. 

- Da. Din fericire. 

M-am întors, înclinând din cap către Maven. Bătrâna 
nu ne băgă în seamă nici pe mine, nici pe el. Am ezitat, 
vrând o confirmare a ceea ce bănuiam, însă ea continuă 
să se holbeze la lumânări, iar Hymel aştepta. Înăbuşindu- 
mi frustrarea, am părăsit încăperea. 

Hymel ieşi cu paşi apăsaţi în urma mea, închizând ușa 
în urma lui. 

- Despre ce vorbeaţi acolo? 

- Să vorbim? Cu Maven? M-am forţat să râd. Nu 
vorbeam. 

Buza de sus i se strâmbă. 

- Am auzit pe cineva vorbind. 

- M-ai auzit vorbind singură, am răspuns, 
concentrându-mă asupra lui. Și ce importanţă ar avea 
dacă am fi vorbit? 

Maxilarul i se încleștă. 

- Nu ar avea, spuse el, uitându-se la uşă, apoi din nou 
la mine. Nu cred că e nevoie de tine aici. 

Mi-am strâns şi desfăcut mâinile pe lângă corp, apoi 
m-am întors cu mişcări ţepene și am ieşit din alcov, 
străbătând coridorul îngust al servitorilor. Când am ajuns 
la uşile foaierului, m-am uitat înapoi şi am văzut că 


Hymel nu mai era acolo. 


Cum probabil se dusese în odaia lui Maven, n-am avut 


nici o îndoială că știa tot ce îmi împărtăşise Maven. 


Trei spiritis dansau împreună deasupra trandafirilor în 
timp ce mă plimbam prin grădini în seara aceea. Nu mă 
aventurasem prea departe; încă auzeam muzica plutind 
dinspre peluzele conacului Archwood. 

După ce vorbisem cu Maven, îl căutasem pe Claude, 
dar nu-l văzusem până în seara aceea. Nu am avut ocazia 
să vorbesc cu el. Dădea o petrecere care probabil rivaliza 
cu ce se întâmpla în timpul Ospeţelor. Aleea era plină de 
trăsuri incrustate cu nestemate, iar sala cea mare era 
plină de aristocrați sclipitori. Petrecusem doar câteva 
minute acolo şi ştiam că majoritatea veniseră ca să-i vadă 
pe lorzii din Vytrus şi, desigur, pe prinţ. 

Am întins mâna, trecându-mi degetele peste petala 
mătăsoasă a unui trandafir. Mă înşelasem când 
presupusesem că cei mai mulți aristocrați aveau să 
abandoneze oraşul când aveau să audă despre asediul 
iminent. Nici unul dintre ei nu părea deloc preocupat de 
motivul pentru care se aflau aici, ci se gândeau doar la 
faptul că aveau să-i zărească pe Preaînalţi şi nu numai. 

Ceea ce însemna că nici unul dintre cei prezenţi nu 
fusese cu Preainalţii în dimineața aceea, ca să se 
pregătească pentru asediu. Nu era un lucru surprinzător. 
Încă eram de părere că mulţi aveau să plece de cum aveau 
să priceapă cu adevărat ce urma să se întâmple. 

Preaînalţii nu erau prezenţi la petrecere, și nu știam 
dacă vreunul dintre ei avea să-şi facă apariţia în cele din 
urmă. 

Nici măcar nu știam dacă Thorne se întorsese la conac 


sau dacă venise deja să mă caute. 


Unul dintre spirităs plonjă, aproape atingându-mi 
brațul, după care pluti mai adânc printre trandafiri, în 
timp ce cuvintele lui Maven îmi răsunară în minte: „A 
venit să ia ce-i aparține“ Vârtejul acela cald de 
furnicături îmi străbătu ceafa, și mă încercă același 
sentiment ca mai înainte. Îndreptăţire. Acceptare. Nu l- 
am înţeles. 

M-am urnit, neștiind sigur dacă ceea ce simțeam era 
sau nu consecinţa intuitiei mele. Întrucât avusesem doar 
vagi premoniţii despre ei înainte, era greu de ştiut ce 
anume alimenta sentimentul cu pricina. Era, de 
asemenea, greu de crezut ce-mi spusese Maven, ce-mi 
sugerase. 

Dacă spunea adevărul, atunci însemna că... eram o 
caelestia şi că așa îmi dobândisem abilităţile. Oare ar fi 
fost imposibil aşa ceva? Nu. Nu-mi cunoşteam părinții, 
cu atât mai puţin strămoșii, însă Claude nu avea daruri. 
Totuși, nu auzisem niciodată despre cineva care să aibă 
abilități anormale, dar atât ea, cât și Claude vorbeau 
despre Beylen de parcă ar fi fost diferit. Divin. Că eu 
eram diferită. Divină. Pentru că eram... născuţi din stele? 

Am privit cerul brăzdat de stele. O parte din mine vru 
să râdă de cât de ridicolă era situația. Oare Thorne n-ar fi 
simtit, ştiu eu, că eram o caelestia? Oare Claude nu mi-ar 
fi spus-o pur și simplu? De ce mi-ar fi ascuns asta? Un 
gând oribil îmi trecu prin minte. Oare o făcuse întrucât 
caelestia erau acceptați automat în clasa aristocrată? Mai 
multe oportunităţi deveniră posibile. Puteam să am parte 
de educație, dacă îmi doream asta. Puteam să dețin un 
teren. Să-mi cumpăr o casă. Să încep o afacere. 

- Nu, am șoptit. Claude nu mi-ar fi ascuns asta doar ca 


să mă ţină lângă el. 


Dacă era adevărat, şi chiar eram o caelestia, trebuie să 
fi existat un motiv al naibii de bun pentru care Claude nu 
imi spusese. 

Doar dacă nu eram cumva incredibil de naivă, şi nu 
eram. Cel puţin, nu credeam că eram. 

Am continuat să merg preț de câteva minute, oprindu- 
mă când am simţit cum aerul se îngroșă brusc. Mi se 
zbârli pielea pe braţe. Liniştea scurtă şi nefirească, apoi 
crescendoul brusc al bâzâitului insectelor şi al ciripitului 
păsărilor de noapte. Eram întru totul conştientă de ce se 
întâmpla. 

M-am întors lent. Am tras aer în piept, nesigură, apoi 
pieptul mi se umflă din nou. 

Thorne se afla pe pasarelă, la câţiva paşi de mine, 
îmbrăcat în tunica lui neagră fără mâneci şi în pantalonii 
negri. O briză caldă se juca cu şuviţele-i de păr răzlețe, 
lovindu-le de linia maxilarului. Nu am văzut sclipiri aurii 
de arme, însă absenţa lor nu-l făcea mai puţin periculos. 

Și am simţit din nou impulsul acela blestemat de a fugi, 
de a-l provoca să mă urmărească. Mușchii mi se 
încordară de nerăbdare. Era un sentiment sălbatic. 

- Te-am căutat, zise el, atrăgând câţiva spirits de 
deasupra. 

Mi-am împreunat mâinile şi am rămas locului. 

- M-ai căutate 

- Am crezut că vei fi în odaia mea sau în a ta. 

— Vrei să spui că ai crezut că voi aștepta să te întorci? 

- Da, răspunse el fără ezitare. 

- N-ar fi trebuit. 

M-am întors cu spatele la el, cu inima bătându-mi cu 


putere, şi m-am forțat să mă mişc lent. Să nu fug. Nu m- 


am uitat înapoi, pentru că... știam că mă urma. Am simţit 
un fior cald încolăcindu-mi-se pe șira spinării. 

- Credeam că ne-am înțeles în privinţa acestei învoieli, 
spuse Thorne, părând a se afla la doar un pas, poate nici 
atât, în spatele meu. 

- Ne-am înţeles? 

- Ne-am înţeles, spuse el. Îmi aduc aminte că ţi-am 
spus că mă voi întoarce cât de curând posibil. 

- Dar nu-mi amintesc să fi convenit să stau degeaba și 
să aștept să te întorci. 

- Nu mă aşteptam să stai degeaba și să aștepți. 

M-am oprit şi m-am întors cu faţa spre el. Se apropiase 
de mine în felul acela silențios şi tulburător al lui. 

- Atunci, la ce te așteptai? 

Mă privi. Albastrul ochilor îi era strălucitor. 

- Să nu te ascunzi de mine. 

- Nu mă ascundeam, Alteță. Mi-am ridicat bărbia şi 
am adăugat: Mă bucuram, pur şi simplu, de o plimbare 
de seară. 

Un colț al buzelor i se ridică. 

- Sau voiai să vezi dacă te voi găsi? 

N-am spus nimic. Oare de aceea venisem aici? 

Zâmbetul i se adânci. 

„A venit să ia ce-i aparține.“ 

M-am întors, muşcându-mi buza de jos, și m-am pus 
din nou în mișcare. Rochia în care mă schimbasem 
înainte de cină foșni de-a lungul cărării de piatră. 

- Te-ai întâlnit astăzi cu locuitorii din Archwood? 

- Da. 

Veni în dreptul meu. Am privit tot în față. 


- Au venit multi? 


- Mulţi, dar nu toţi care ar fi putut să vină, îmi zise el, 
brațul lui atingându-l pe al meu în timp ce mergeam. 
Baronul tău a venit. 

- Poftim? L-am privit surprinsă. A venit? 

Thorne chicoti. 

- Am fost la fel de surprins ca tine. 

Am clipit doar, uitându-mă în față. 

- S-a antrenat? 

- Nu, dar astăzi nu prea s-au antrenat, fiindcă Rhaz a 
trebuit să își dea seama care dintre ei se pricep la 
mânuitul sabiei, care la tras cu arcul și care nu au nici o 
îndemânare, spuse el, iar mie mi se păru amuzant cum își 
prescurtau numele. Rhaz. Bas. Thor. Probabil nu vei fi 
surprinsă să afli că cei mai mulţi dintre ei nu au nici o 
astfel de îndemânare, adăugă el. 

- Nu sunt. În afară de gărzi, mă îndoiesc că sunt mulți 
care să fi ţinut vreodată o sabie, am spus eu. Probabil 
singurii care se pricep la tras cu arcul sunt vânătorii, care 
probabil sunt plecați la vânătoare. Restul lucrează în 
mine. 

- În mare parte, au fost singurii care s-au prezentat și 
au fost dornici să înveţe, spuse el. Totuşi, nu sunt singurii 
capabili să apere orașul. 

Stiam că se referea la aristocrați. 

- Îmi închipui că cei mai mulţi dintre ei nu se treziseră 
după activitățile de seara trecută ca să vi se alăture, am 
spus, încă blocată pe faptul că Claude se dusese. Ce a 
făcut baronul? l-am întrebat. 

- În mare parte, a ascultat și a privit, ceea ce e mai 
mult decât mă aşteptam din partea lui. 

M-am uitat spre el, și mi se puse un nod în stomac 


când privirile ni se întâlniră. 


- Nu e complet iresponsabil, știi? 

- Vom vedea, răspunse el. Dar cred că i s-ar potrivi 
mai bine viaţa la curte decât guvernarea unui oraș. 

M-am gândit la ce-mi împărtășise Maven. Mi-am frânt 
degetele, având senzaţia că orice aș fi vrut să întreb 
trebuia să o fac cu grijă. 

- Asta fac cei mai mulţi dintre caelestia? 

- Unii dintre ei. Depinde de curte și de cum îi tratează 
pe caelestia. Unii Preaînalţi îi tratează de parcă ar fi... 

- Plebei? am încheiat eu fraza în locul lui. 

Thorne încuviinţă din cap. 

- Cum aşa? 

Nu răspunse imediat. 

- Sunt tratați mai degrabă ca servitori decât ca egali. 

Am expirat lent. 

- Şi e diferit de curtea ta? Am auzit mereu că plebeii 
nu sunt bineveniţi. 

- Nu sunt. 

Mi-am întors brusc capul spre el. 

— Și eu care începusem să cred că ce se zice despre tine, 
cum că nu i-ar plăcea plebeii, era o altă minciună. 

Thorne privi drept în față. 

- Tinutul de Sus e un loc fioros, nalaa. E periculos 
chiar și pentru un Preaînalt să călătorească prin el fără 
să-l cunoască. 

M-am gândit la asta. Ştiam că cea mai mare parte a 
Pădurii de Velniş se afla în Tinutul de Sus. 

- Locuiește vreun caelestia acolo? 

- Da. Unii sunt chiar cavaleri ai curţii. 

- Ah. Avea sens, întrucât ştiam că mulți caelestia 


făceau parte din Regimentul Coroanei. Mi-am mușcat 


buza de jos, căutând o modalitate de a întreba ce voiam 
să știu, şi am găsit-o. 

- Întotdeauna m-am întrebat un lucru. Tu sau alţi 
Preaînalți puteţi simţi un caelestia? am întrebat, 
deschizându-mi simţurile și creând acea coardă în 
mintea mea. Am dat din nou de scutul alb şi am apăsat 
pe el, dar nu se întâmplă nimic. 

Încuviinţă din cap, iar eu am întrerupt legătura. 

- Esenţa lor e diferită de cea a unui muritor. 

Ei bine, asta răsturna cele susținute de Maven. Prinţul 
mă numise în mod repetat o muritoare. 

- Ce lucru ciudat despre care să te întrebi, comentă 
Thorne. 

- Mă întreb despre o mulțime de lucruri ciudate, am 
spus eu, ceea ce era adevărat. 

- Cum ar fi? 

Am râs. 

- Aş prefera să nu mă fac de râs împărtăşind lucrurile 
care îmi trec prin minte. 

- Ei bine, acum, sunt cu atât mai interesat. 

Am pufnit şi i-am aruncat o privire urâtă. 

Urmă o pauză când ne-am apropiat de copacii de 
glicină. Abia atunci mi-am dat seama de cât de departe 
ajunseserăm. 

- Te întrebi vreodată în legătură cu mine? 

O făcusem, de multe ori de-a lungul anilor, şi chiar 
mai des între momentul în care îşi făcuse apariţia pentru 
prima oară în Archwood şi cel în care se întorsese. M-am 
oprit şi mi-am trecut un deget peste florile mov. Mă 
întrebasem tot felul de lucruri aleatorii și irelevante. 
Aveam întrebări mult mai puţin importante decât 


lucrurile la care ar fi trebuit să mă gândesc în clipa aceea. 


- Ai familie? am întrebat, unul dintre lucrurile despre 
care mă întrebasem. Adică, clar, nu de sânge, dar ceva 
asemănător? 

- Deminyenii chiar au un soi de familie, un soi de frate 
sau soră, răspunse el, ridicând o mână. Își trecu degetele 
în jurul cosiței groase de păr care mi se odihnea pe umăr. 
Nu suntem niciodată creaţi singuri, adăugă el. Își trecu 
degetul mare peste partea de sus a cosiţei, coborându-și 
mâna. De obicei, suntem creaţi câte doi sau trei în acelaşi 
timp, din același pământ, din aceeași Pădure de Velniș. 

- Deci într-un fel, chiar ai... rude de sânge? 

Ajunse la mijlocul cosiţei, unde îmi venea peste sân. 

- Într-un fel. 

- Şi tu câţi ai? Unul? Sau doi? 

În strălucirea blândă dată de spirităs, i-am văzut 
maxilarul încleștându-i-se. 

- Doar unul acum. Adăugă încruntat: Un frate. 

- Ai mai avut unul? 

- O soră, spuse el. Te întrebi vreodată dacă ai avut fraţi 
sau surori? 

- Obişnuiam să o fac. 

- Şi acum nu mai? presupuse el. 

- Nu. Acum, că nu se mai concentra asupra cosiţei, i- 
am cercetat fățiș liniile și unghiurile izbitoare ale 
trăsăturilor. Ce faci când... 

Mi se tăie respiraţia când își trecu dosul mâinii peste 
sfârcul meu. Rochia de muselină galbenă ca untul nu 
putea stăvili căldura emanată de atingerea lui. 

Își ridică pleoapele. Mă privi cu ochii mai mult albaştri 
decât verzi sau căprui. 

- Ce spuneai? 


- Ce faci când ești acasă? 


- Citesc. 

- Poftim? am întrebat, râzând scurt. 

Zâmbi din nou cu jumătate de gură. 

- Pari surprinsă. E chiar atât de greu de crezut că îmi 
place să citesc? 

Am dat să-i îndepărtez mâna, însă mi-am încolăcit 
degetele în jurul antebraţului lui şi acolo au rămas. Nu 
am auzit nici un gând, dar am... simţit ceva. Şoapta aceea 
caldă pe ceafă. Senzaţia pe care o simţisem mai devreme. 
Îndreptăţire. Dar oare provenea de la mine? 

Sau de la el? 

Și ce însemna? 

- Na laa? 

Mi-am dres glasul și m-am concentrat din nou asupra 
lui. 

- Ce îți place să citeşti? 

- Texte vechi. Jurnale ale celor care au trăit înainte să 
fiu creat, zise el. Lucruri pe care majoritatea le-ar 
considera plictisitoare. 

- Mie mi se pare interesant. l-am simţit tendoanele 
braţelor mişcându-se sub carnea-i dură în timp ce-și 
plimbă degetele în jos, până la capătul cosiţei mele. Nu 
am văzut decât câteva tomuri de istorie în biroul lui 
Claude. 

- Le-ai citit? 

Am clătinat din cap, dându-mi seama că vorbea serios. 
La urma urmei, Preaînalţii nu puteau minţi. Nu 
înțelegeam de ce tot uitam asta. 

- Paginile par vechi de tot, şi mi-e prea teamă să nu le 
stric din greșeală. 


- Ce altceva? 


Își luă mâna de pe cosita mea şi și-o trecu peste 
abdomenul meu, oprindu-se pe curbura taliei, iar mâna 
mea îl urmă, de parcă ar fi fost atașată de braţul lui. Nu 
puteam renunţa la contactul acela silențios şi simplu. 

- Ce altceva te-ai mai întrebat? 

Dacă se gândea vreodată la fetița pe care o întâlnise în 
Union City. M-am întrebat asta de multe ori, însă 
cuvintele acelea nu-mi veneau nicicum pe limbă. În 
schimb, l-am întrebat un lucru de care începusem să mă 
întreb astăzi. 

- Dacă credeţi în legende şi zvonuri vechi. 

- Cum ar fi? întrebă el, şi mâna-i alunecă spre şoldul 
meu. 

- Cum ar fi... poveştile vechi despre cei născuţi din 
stele, am spus, iar el îşi întoarse brusc privirea spre mine. 
Muritori care au devenit divini sau ceva de genul? 

Petele maronii din irisurile lui aruncară brusc umbre 
peste cele albastre vibrante. 

- Ce te-a făcut să te gândești la asta? 

Am ridicat dintr-un umăr, dorindu-mi ca inima să-mi 
bată în continuare lent. 

- E doar un lucru despre care am auzit odată o 
persoană mai în vârstă vorbind. Totul părea de-a dreptul 
fantastic, am adăugat. Nici măcar nu sunt sigură că e ceva 
real, aşa că s-ar putea să n-ai idee despre ce vorbesc. 

- Ba nu, a fost real. 

„A fost.“ 

Nu am spus nimic. 

— Şi am crezut în asta, adăugă el. 

- Şi totuşi, ce înseamnă asta? l-am întrebat eu. 

- Înseamnă... nyseraph, zise el. Şi asta înseamnă totul. 


Totul. Mai spusese asta, când vorbise despre nychora. 


- Ce altceva? 

Distrasă, am clătinat din cap. 

- l-ai mai spus cuiva na laa? 

- Nu. Zâmbi ușor. Nu am făcut-o. 

Privirile ni se întâlniră din nou, şi, din cine ştie ce 
motiv, dezvăluirea aceea mi se păru la fel de importantă 
ca faptul că aflasem că o parte din ce-mi spusese Maven 
era adevărat. 

- M-am întrebat despre tine, spuse el în tăcerea care se 
aşternuse. Mă întreb şi acum. 

- Oh? 

- Nu i-am spus nici unui muritor că am un frate şi nici 
nu i-am împărtășit cuiva că îmi place să citesc. 

- Ei bine, nici eu nu am spus nimănui că vreau să fiu 
botanistă, aşa că... 

- Nici măcar baronului tău? 

Am clătinat din cap. 

— Asta îmi place. 

Dece! 

- Eu un alt lucru despre care mă întreb. De ce? De ce 
ti-aş împărtăşi ceva, dar o ştii deja, zise el, iar felul în care 
o spuse era o idee jignitor, la fel ca înainte. Chiar și astăzi, 
când ar fi trebuit să fiu pe deplin concentrat asupra celor 
din faţa mea, m-am trezit că mă întrebam ce ai special. E 
încă incredibil de confuz şi de enervant. 

În regulă... Mi-am tras mâna de pe braţul lui. 

- Ei bine, atunci, poate ar trebui să plec, ca să nu te fac 
să te simţi şi mai enervat, şi mai confuz. 

Prințul chicoti. 

- Mai degrabă mă enervez şi mă zăpăcesc singur, spuse 


el. lar dacă ai pleca, ar trebui să te urmez, şi presimt că 


asta ar duce la o ceartă, când am putea face lucruri mult 
mai distractive în schimb. 

- Aha, am îngânat eu. 

Ne puseserăm din nou în mişcare. 

Zâmbetul afișat avea un farmec băieţesc care îl făcea să 
pară... tânăr şi nu atât de nepământean, iar inima mi se 
strânse în piept. M-am uitat iute în altă parte. 

- Dansează cu mine! 

Am ridicat din sprâncene şi mi-am întors brusc capul 
spre el. Nu mă așteptasem la asta. 

- N-am mai dansat niciodată. 

Se opri. 

- Nici măcar o dată? 

Am clătinat din cap. 

- Deci nu ştiu să dansez. 

- Nimeni nu ştie cum să danseze din prima. Dansează 
pur și simplu. Mă privi în ochi şi adăugă: Îţi pot arăta 
cum, Calista. 

Am tras aer în piept, ameţită, aer plin de parfumul lui 
uşor şi lemnos. Modul cum îmi rostea numele era ca o 
armă. O slăbiciune. Am încuviinţat din cap. 

Mi-am coborât privirea spre mâna pe care mi-o 
întinsese. Mi se părea... ireal. Inima îmi bătea ca o zăludă. 
Și oare mi se părea mie sau vioara de pe peluză se auzea 
mai tare, mai aproape? La fel şi chitara. Și oare se auzea 
dintr-odată o melodie în aer, în cântecul păsărilor de 
noapte și în zumzetul insectelor de vară? 

- Şi dacă prefer să nu o fac? l-am întrebat, deschizând 
şi închizându-mi palma pe lângă corp. 

O dâră de lumină a lunii îi mângâie curbura obrazului 
când își înclină capul. 


- Atunci, nu o facem, na laa. 


O alegere. Încă una care nu ar trebui să conteze atât de 
mult, dar care conta, iar eu... voiam să dansez, chiar dacă 
aveam să mă fac de râs. Mi-am ridicat mâna, sperând să 
nu observe tremurul slab. 

Palmele ni se întâlniră. Contactul, senzaţia pe care mi- 
o stârnea pielea lui pe a mea, fu în continuare 
surprinzător. Mă prinse de mână cu degetele-i lungi și își 
plecă uşor capul. 

- Sunt onorat, murmură el. 

Am chicotit emoţionată. 

- Credeam că Preainalţii nu pot minți. 

- Nu putem. Nu am rostit nici o minciună. Thorne mă 
trase uşor de braț, trăgându-mă mai aproape de el în 
timp ce se apropie la rândul lui de mine. Dintr-odată, 
șoldurile lui se frecară de abdomenul meu și pieptul meu 
de al lui. Contactul trecător fu brusc, neaşteptat, şi abia 
atunci mi-am dat seama că nu era genul de dans din 
acelea pe care le dansau aristocrații la balurile mai puţin 
sălbatice pe care le organiza uneori baronul, când existau 
cel puţin câţiva centimetri între corpurile lor și fiecare 
pas era bine exersat, măsurat. Era mai degrabă genul de 
dans la care luau parte aristocrații după ce își puneau 
măștile. 

Își legănă șoldurile, iar cu mâna cu care o ţinea pe a 
mea mă îndemnă să-l urmez. După câteva momente, mi- 
am dat seama că tipul acesta de dans semăna foarte mult 
cu a face dragoste. Nu că aș fi știut cum era să faci 
dragoste. Să taci sex? Asta era cu totul altă poveste, iar ce 
se întâmpla acum mi se păru diferit. 

- Redu-ţi la tăcere gândurile! 

- Poftim? am întrebat, bâlbâindu-mă. M-am uitat în 


sus și am reuşit să-i văd doar jumătatea de jos a feței. 


- Eşti țeapănă, ceea ce înseamnă, de obicei, că ești cu 
mintea în altă parte, spuse el. Gândești prea mult. Nu e 
nevoie să te gândeşti la corpul tău ca să dansezi. 

- Atunci, ce e de făcut? l-am întrebat, pentru că îmi era 
greu să nu mă gândesc la cât de aproape eram unul de 
celălalt, la cât de înalt și de lat era și la faptul că asta mă 
făcea să mă simt firavă, deși nici o parte a corpului nu 
îmi putea fi descrisă astfel. Nici măcar mâinile. Când făcu 
o întoarcere, m-am împiedicat de propriile picioare și 
posibil şi de ale lui. 

- Închide ochii! îmi spuse el, așa cum ai făcut aseară, 
când îţi ţineai degetele între coapse și gura pe mădularul 
meu. Doar închide ochii şi simte! 

Nu eram sigură că aducerea în discuţie a nopţii trecute 
avea să ajute, pentru că pulsaţia bruscă de dorinţă pe care 
mi-o stârniseră cuvintele lui îmi distrăgea complet 
atenţia, dar am închis ochii. 

- Ascultă muzica! Urmeaz-o, mă încurajă el, cu vocea 
mai gravă. Mai groasă. Ia-te după mine, na laa! 

Gâfâind, am făcut ceea ce făceam pentru a-mi folosi 
abilităţile. Mi-am redus la tăcere mintea, mi-am îngăduit 
să ascult muzica, acel du-te-vino al sunetelor de vioară şi 
al sunetelor nopții din jurul nostru, care încărcau aerul 
cu electricitate. Exista un ritm, care îmi mâna picioarele 
și șoldurile. Am urmat ritmul și l-am urmat pe el, corpul 
relaxându-mi-se tot mai mult cu fiecare minut care trecea 
și pașii devenindu-mi tot mai uşori. Când se întoarse din 
nou, nu m-am mai împiedicat. L-am urmat. Părea că 
pluteam, și mi-am imaginat că eram unul dintre acei 
spirits care dansau deasupra noastră, că eram amândoi. 

Și, în timp ce dansam cu prinţul, am avut cel mai 


ciudat sentiment, aproape eliberator. M-am mișcat pe 


ritm, urmărind corzile pe măsură ce crescură viteza. 
Pielea îmi era umedă de la transpiraţie. La fel și a lui. 
Șuviţe de păr care scăpaseră din cosiță mi se agățau de 
piele. Lujerii de glicină cu miros dulceag se încâlciră de 
noi în timp ce ne mişcam, în timp ce respiram tot mai 
repede, şi, de fiecare dată când trăgeam aer în piept, îi 
atingeam pieptul cu sfârcurile. Rochia era atât de subţire, 
încât aveam mereu senzaţia că nu ne despărțea nimic. 
Mi-aş fi dorit să fie la fel şi pentru mâinile mele, pentru 
că îi simțeam pieptul umflându-i-se de la respiraţii 
superficiale și mai lungi. 

Își mută mâna de pe şold spre spatele meu, în dreptul 
taliei, făcându-mă să mă înfior în timp ce ne învârteam 
sub glicină. Pulsul mi se acceleră, și nu credeam că avea 
prea mult de-a face cu dansul. Mi-am relaxat gâtul, mi- 
am lăsat capul pe spate şi am deschis ochii. Deasupra 
noastră, spiritūs dansau, în mare parte o pată de lumină 
uşoară în timp ce ne-am învârtit și ne-am tot învârtit, iar 
coapsa lui ajunsese cumva între ale mele. Fiecare mișcare 
pe care o făceam eu și fiecare mișcare pe care o făcea el 
creau 0... fricţiune delicată şi decadentă. 

M-am luat după muzică... M-am luat după el, în timp 
ce tempoul încetini treptat. Tărâmul nu se mai învârti, și 
ne-am îmbrățișat, ritmul fiind acum mai dens, mai gros 
și mai palpitant, la fel ca sângele care-mi curgea prin 
vene. Am avut impresia că fiecare răsuflare pe care o 
trăgeam îmi rămânea blocată în gât, în timp ce șoldurile 
continuară să mi se miște pe muzica învolburată, lipite de 
el. Și m-am simțit mai densă, mai vâscoasă şi mai 
pulsândă, umflată şi tânjind. Mă strânse mai tare pe după 
talie, la fel și cu mâna pe care o ţinea pe a mea. Jos, în 


abdomen, mușchii mi se răsuciră şi mi se încordară de 


dorinţă, şi l-am simţit pe abdomen în timp ce m-am 
mişcat: o parte groasă a lui mai tare decât celelalte. 

Pieptul îi fremăta lipit de al meu, şi mă săgetă un 
junghi de plăcere pulsatilă. Suflarea lui mă tachină pe 
curbura obrazului, apoi pe colţul buzelor. Se opri acolo, 
dar eu, nu. Corpurile încă ni se mișcau, dar nu eram 
sigură că mai putea fi considerat dans în momentul acela. 
Mă frecam de el, iar el mă încuraja cu mâna de pe şoldul 
meu, în timp ce mă cuprinse un sentiment sălbatic de 
abandon. Imboldul acela primar de a o lua la fugă. 
Dorinţa aceea feroce ca el să mă urmărească. Nevoia 
aceea sălbatică şi nestăpânită ca el să mă prindă. 

Se linişti complet lipit de mine, doar pieptul i se umfla 
și i se dezumfla cu rapiditate. Mi-am ridicat lent privirea 
spre a lui. Explozii de stele îi apăruseră în nuanțele 
albastre strălucitoare ale ochilor, şi nu am ştiut dacă era 
din cauza dansului sau a melodiei din văzduh. A faptului 
că ştiam că nu mai strigase pe nimeni na laa sau a acelui 
sentiment straniu de îndreptăţire. Se putea ca toate acele 
lucruri să-mi fi dat curaj. 

M-am desprins de el, făcând un pas tremurător în 
spate. Își înclină capul. Se revărsă încordare în spaţiul 
dintre noi şi în aerul din jurul nostru. 

Şi am făcut-o. 

Am cedat în faţa acelui imbold. 


M-am întors şi am luat-o la fugă. 


CAPITOLUL 30 


Strângând în mână poalele rochiei, am alergat printre 


lujerii de glicină, în timp ce inima îmi bătea cu 


repeziciune, iar sângele... mi se încingea. Am alergat cât 
de repede am putut, țâșnind spre stânga, apoi spre 
dreapta. Părul mi se desfăcu în goana mea nebună, 
lovindu-mă peste față, dar nu am încetinit. 

Până când nu l-am simțit apropiindu-se de mine. 

M-am oprit adânc în crângul de glicine. Gâfâind, mi- 
am trecut privirea peste coronamentul de lujeri luminaţi 
de spiritus, dând uşor drumul rochiei. Nu l-am văzut, dar 
l-am simţit în aerul care se îngroșă, în încărcătura 
electrică ce-mi dănțuia pe piele. Am știut că era pe- 
aproape când mi-am dus degetele spre șnururile delicate 
ale corsajului. Privea și aștepta, el, prădătorul, şi eu, 
prada. M-am umplut de nerăbdare. Dorinţa îmi pulsă 
între coapse atât de intens, încât m-am legănat pe 
picioare. Nu înţelegeam cum de eram atât de excitată sau 
de ce, dar m-am simţit de parcă un alt fel de instinct 
preluase controlul în clipa în care cedasem în fața acelui 
imbold sălbatic, care mă îndruma acum să pătrund tot 
mai adânc în umbrele glicinei. Fiecare sunet mărunt, 
fiecare trosnet de crenguţă sau foşnet al lujerilor îmi 
amplifica simţurile, dorinţa. Aproape că am avut 
impresia că-mi pierdeam minţile, pentru că tânjeam de 
parcă aș fi fost șicanată şi tachinată. Ardeam de parcă i-aș 
fi atins sămânţa. Mușchii abdomenului mi se strânseră. 
Ochii începură să mi se închidă... 

Prinţul nu scosese nici un sunet. Veni spre mine din 
spate, cuprinzându-mă cu un braț pe după mijloc, 


trăgându-mă spre pieptul lui. Îl simţeam respirând la fel 


de greu ca mine. Îi simțeam mădularul tare apăsându-mă 
în spate. 

- 'Ţi-am zis că te voi prinde, spuse el, și i-am simţit 
respiraţia caldă pe obraz. Mă cuprinse şi cu celălalt braț şi 
mă prinse de degete în locul în care încă tineam strâns de 
corsaj. Nu-i așa? zise el. 

Mi-am lăsat capul să cadă pe pieptul lui. 

- Doar pentru că te-am lăsat să mă prinzi. 

Râsul lui părea făcut din fum şi din păcat şi îmi 
tachină pielea. 

- Sper că te-ai gândit la asta înainte să fugi. La ce urma 
să se întâmple când te prindeam. 

M-am cutremurat. 

- Ce ţi-aș face! Îşi trecu buzele peste gâtul meu și apoi 
mă sărută în locul în care gâtul mi se îmbina cu umărul. 
Mă supse tare, făcându-mă să tip. Eşti gata? mă întrebă 
el. 

Da. Nu? Mi-era greu să respir, tremurând toată, 
aşteptându-mă să mă ia chiar atunci. Să mă trântească la 
pământ, însă el aşteptă. 

Cu inima bătându-mi nebunește, m-am uitat la 
globurile strălucitoare de deasupra noastră. Aștepta. 
Pieptul mi se umflă din nou, prosteşte, dar l-am ignorat. 
Emoţia aceea nu își avea locul aici. 

- Da, am şoptit. Sunt gata. 

Scoase un sunet cum nu mai auzisem până atunci. 
Veni din adâncul lui, un mârâit triumfător de... 


avertizare. 


Își încovoie degetele peste ale mele, apucând gulerul 
corsajului. Trase o singură dată, cu putere, şi corpul mi se 
lovi de al lui. Cusăturile se slăbiră în dreptul umerilor 
când îmi expuse sânii la aerul cald al nopţii. M-am uitat 
în jos la sfârcul umflat în timp ce-l acoperi cu mâna, iar 
eu l-am prins de încheietura mâinii. Mă sărută sub 
ureche, în timp ce îmi ridică rochia. Aerul umed se 
învolbură în jurul picioarelor mele goale, al coapselor, al 
lenjeriei de dantelă. Mi-am ţinut fustele delicate, iar el îşi 
vâri mâna dedesubt, în țesătura subțire de acolo. Mă 
săgetă o dorință înfocată când rupse materialul cu o 
smucitură rapidă, brutală. 

Apoi, mă aşeză pe pământ, în genunchi, încolţindu-mă 
cu trupul lui mare ca într-o cușcă. Iarba umedă îmi 
împunse palma în timp ce mă tineam de încheietura 
mâinii cu care se sprijinea de pământ. Mă înnebuni felul 
în care mă ținu acolo pentru câteva momente. Apoi, se 
mișcă în spatele meu. Îmi depărtă coapsele cu a lui, 
desfăcându-mi mai tare picioarele. M-am cutremurat. 

- Nu vei putea să mă primeşti cu totul. Nu încă, zise el, 
iar vocea îi fu ca o şoaptă înfierbântată pe gâtul meu. Dar 
na laa? 

- Ce et 

Am icnit când i-am simţit mădularul tare, incredibil de 
fierbinte şi de lung, alunecând peste fundul meu. 

- O să-ți doreşti să o faci. Un sunet gutural i se 
desprinse de pe buze când își apăsă capul mădularului în 


carnea caldă... 


Am tipat, şi şoldurile mi-au zvâcnit când l-am simtit, 
când i-am simțit doar vârful mădularului tare 
desfăcându-mi carnea, când sunetul pe care îl scoase 
stârni o explozie bruscă şi ascuţită de senzaţii. 

- Oh, da! O să-ţi doreşti s-o faci. 

Mă prinse cu mâna de şold, stabilizându-mă. 
Picioarele îmi tremurară, eu așezându-mi mâna peste a 
lui, iar mintea mi se umplu doar de o ceaţă de dorinţă 
carnală incandescentă. Mă sărută pe locul în care pulsul 
îmi bătea sălbatic. 

- Rău de tot. 

Mă inundă un val de căldură umedă. Mă mai pătrunse 
câțiva centimetri, întinzându-mă cu mădularu-i lat, cu 
crestăturile glandului. 

- Dar nu te voi lăsa, se jură el. 

- Poftim? m-am bâlbâit și am dat să-mi întorc capul. 

Thorne își îndoi brațul peste șoldurile mele, ţintuindu- 
mi spatele, și apoi se împinse în mine. 

Țipătul meu fu acoperit de strigătul lui. Îngropat adânc 
în mine, nu se mișcă, iar eu nu puteam nici gândi, doar îl 
simțeam în mine. Era tare, cald și vibra. Și mă 
pătrunsese. M-am cutremurat din tot corpul. 

Apoi, se mișcă. 

Prințul se retrase, iar crestăturile acelea, oh, zeilor 
mari, se frecară de pereții mei sensibili, atingând punctul 
acela ascuns chiar pe când se împinse din nou în mine. 
lar sunetul pe care l-am scos în timp ce mă tinu lipită de 
el fu un amestec de scâncet și țipăt. Mă pătrunse și se 


retrase lent, constant. Deţinea controlul complet: felul în 


care mă ţinea mă împiedica să-mi mișc partea de jos a 
corpului, să mă împing la rândul meu în el sau să mă 
retrag. Puteam doar să stau îngenuncheată, cu degetele 
încovoiate între ale lui, şi să-l primesc. 

Si mă posedă. 

Ritmul îi deveni din ce în ce mai rapid, mai intens. Se 
împinse în mine, cu obrazul lipit de al meu, şi puteam 
jura că-i simțeam privirea pe pieptul meu gol, împins în 
sus de corsaj. Senzaţia de încordare se înteţi și se 
învolbură. Mă poseda, dar nu mai fusesem posedată așa 
niciodată. Tot corpul îmi pulsa, fiecare terminaţie 
nervoasă mă durea. Am simţit orgasmul crescând, 
învârtindu-se de fiecare dată când atingea punctul acela. 
Aveam ochii mari, privirea fixată pe încheieturile 
degetelor de la mâna cu care-l tineam, care mi se albiseră. 

- Oh, zeilor mari, am gâfâit în timp ce mă pătrundea 
cu putere. Mi se strânse pieptul. Miezul îmi zvâcni, și 
totul se destrămă în timp ce gemeam: Thorne. 

- Fir-ar, mârâi el, izbindu-se de mine. 

Îmi ridică uşor genunchii de pe pământ şi mă pătrunse 
când am terminat. L-am simțit umflându-se, am simţit 
nodul acela la deschizătura mea, în timp ce se împinse în 
mine, iar trupul mi se mișcă, tremurând şi încercând să-l 
cuprindă mai adânc, în timp ce mă străbătură valuri 
nesfârşite de plăcere. 

- Fată rea, zise el, râzând, gâfâind, și braţul i se 
încordă, liniștindu-mă. 

Nu mă lăsa să-i primesc partea cea mai groasă, şi cred 


că l-am sâsâit... sau poate am mârâit. Nu eram sigură, 


pentru că plăcerea se intensifică din nou, lăsându-mă 
tremurând şi încă fierbinte, încă... pulsând. 

Thorne se retrase brusc din mine, apăsându-și 
mădularul pe posteriorul meu când juisă, în timp ce 
tensiunea erupse din nou în mine. 

Orgasme care puteau dura o oră... 

- Oh, la naiba! am gemut, senzaţia aceea învolburată 
crescând din nou. Nu... Nu pot! 

- Ba poti. Își trecu buzele peste obrazul meu roșu în 
timp ce ne împingea pe amândoi în jos. Și o vei face! 

Am simţit pământul rece pe piept şi pe el fierbinte la 
spate, chiar dacă îşi sprijinea greutatea pe mâna de sub a 
mea. Am atins din nou orgasmul, şi nici măcar nu mai 
era în mine. 

- De ce... De ce te-ai retras? am întrebat eu gâfâind. 

- Nu am vrut, spuse el, ținându-mă strâns. Cred că aş 
ucide să fiu în tine chiar acum, dar dacă crezi că ce simti 
acum e intens? 

Era. Nu mai simțisem așa ceva în viaţa mea. 

- Ar fi de o sută de ori mai intens dacă aş rămâne în 
tine. Ne întoarse încet pe o parte, apoi adăugă: Te-ar face 
să înnebunești. 

Se prea poate să fi fost deja un pic nebună în timp ce el 
rămase cu mine, mângâindu-mă pe şold, pe coapsă şi pe 
fund. Rămase cu mine în timp ce fiecare mușchi mic și 
delicat îmi pulsă, iar eu m-am agăţat de el, fără să-i dau 
drumul la mână. Nu-şi slăbi deloc strânsoarea. Nici 
măcar când în sfârşit am rămas fără vlagă, epuizată și 


sătulă. Mâinile ne rămaseră pecetluite. 


Si mintea îmi rămase tăcută. 


- Nu, am protestat eu cu jumătate de gură. 

Thorne zâmbi larg dintre coapsele mele. 

- Ba da, murmură el, desfăcându-mi carnea umflată 
dintr-o mişcare a limbii lui păcătoase. 

Geamătul jos care îmi izbucni din piept fu doar unul 
dintre multele pe care le scosesem de când plecasem din 
grădină. 

Prințul de Vytrus era nesătul când venea vorba despre 
a oferi plăcere. 

Nu îmi aminteam prea multe despre întoarcerea 
noastră la conac, dar, din momentul în care ajunseserăm 
în odăile lui, timpul se preschimbase într-o negură 
senzuală. Ne îmbăiaserăm, sau, mai bine zis, el mă 
îimbăiase pe mine, spălând murdăria și firele de iarbă de 
pe corpul meu, așa cum eu spălasem cândva sângele de 
pe pielea lui. Mă adusese la extaz cu degetele, și, când 
ajunseserăm în pat, cu trupurile încă umede, începuse o 
explorare lentă a corpului meu, sărutându-mă pe 
maxilar, pe gât şi pe sâni. Și atunci avusese o limbă 
păcătoasă pe care și-o mișcase peste sfârcurile mele în 
cercuri, aşa cum şi-o mișca acum în mine. 

Thorne se ospăta. 

Am strâns cearșafurile în pumn în timp ce mă 
pătrunse cu limba. Nu crezusem că urma să mai am 
energia necesară ca să mă mișc, însă mă înșelasem. Mi- 
am ridicat șoldurile drept răspuns la penetrările lui, iar el 


mârâi aprobator, făcându-mă să mă aprind. O strălucire 


aurie slabă îi contura umerii goi când se mişcă, 
penetrându-mă cu un deget. Am gemut. 

Își ridică pleoapele cu gene dense. Mă privi cu ochii-i 
de o nuanţă strălucitoare de albastru presăraţi cu stele 
argintii. 

- Nu-ţi întoarce privirea! îmi porunci el. Vreau să-ţi 
văd ochii când termini. 

M-am cutremurat, tremurând din tot corpul. 

- Vreau să-ţi văd ochii când termini, când îmi strigi 
numele. Își încovoie degetul adânc în mine. Înţelegi? 

- Da, am răspuns eu, gâfâind. Alteță. 

Mă mușcă, făcându-mă să gem sacadat. Pe buzele-i 
umede se creionă un zâmbet larg, după care îşi lipi gura 
de clitorisul meu. Spatele mi se arcui şi șoldurile mi se 
ridicară de pe pat. Nu mi-am întors privirea. Ne-am 
privit în ochi și am tipat într-adevăr când am terminat, 
numele lui revărsându-mi-se de pe buze în timp ce 
tremuram. 

M-am simţit ca o cârpă de moale când veni lângă 
mine, sărutându-mă rapid pe buric, pe cutia toracică, pe 
umflătura sânului. Când se așeză lângă mine, mă sărută 
pe tâmplă. 

- Eşti bine? mă întrebă el. 

- Îhâm, am murmurat. Mă mai întrebase asta și în 
grădină, când replicile orgasmului începuseră, în sfârșit, 
să se domolească. Întrebarea mă luase pe nepregătite 
atunci. Și acum, la fel. Dar tu? l-am întrebat. 

Thorne chicoti. 


- Da, sunt bine. 


Mi-am întors capul spre al lui. Gurile ne erau la doar 
câţiva centimetri distanță când am întins mâna spre 
pieptul lui. Mi-am răsfirat degetele peste pieptul lui. 

- Dar nu ai... 

- Nu trebuie să juisez ca să simt plăcere. Își urcă mâna 
pe care o ţinea pe abdomenul meu, oprindu-se peste 
sânul meu. Cea mai splendidă plăcere o obţii când o 
dăruiești altcuiva. 

- Chiar... că nu ești muritor, am spus eu. 

Râse, un sunet lejer, care îmi făcu inima să tresalte. 

- Dacă abia acum îţi dai seama de asta, nu știu ce să-ți 
spun. 

Am pufnit şi am închis ochii. Tăcerea care se așternu 
între noi era caldă, prietenească și nu semăna cu ce mai 
trăisem până atunci cu alţii. Întotdeauna exista nevoia de 
a vorbi, de a umple tăcerea, fie pentru a alunga jena 
inevitabilă pe care o simțeam deseori, fie pentru a-mi 
împiedica mintea să le pătrundă gândurile. 

Dar ce simțeam cu prințul nu semăna cu nimic din ce 
mai trăisem până atunci. 

- Apropo, mâine-dimineaţă voi pleca, spuse Thorne în 
cele din urmă. 

- Îmi amintesc. Am simţit un junghi de neliniște în 
piept. Oare nu voiam să plece? Sau era altceva? Când te 
vei întoarce? l-am întrebat eu. 

- Cred că va dura doar câteva zile. 

Am încercat să descifrez sentimentele care mă 
încercau. Nu ar fi trebuit, oare, să mă simt ușurată că 


pleca pentru câteva zile? Nu eram. Simțeam doar 


neliniște şi poate un pic de... tristeţe. Pe toți zeii, mi-am 
dat seama că probabil mă simţeam aşa pentru că avea să- 
mi fie dor de el. 

Aveam nevoie de ajutor. 

- Înseamnă că ar trebui să te întorci la timp pentru 
Ospeţe, am zis. 

- Ar trebui. 

O parte din negura plăcută se estompă pe măsură ce 
m-am întors la realitatea a ceea ce avea să urmeze. 

- Cât timp crezi că le va lua celor din Ţinutul de Vest 
sau Cavalerilor de Fier să ajungă la Archwood? 

- Nu pot ști sigur, dar bănuiesc că se va întâmpla 
înainte de sfârșitul lunii. 

Am simţit un gol în stomac în timp ce mi-am trecut 
buricele degetelor peste liniile cizelate ale pieptului lui. 

- Vino cu mine! 

- Poftim? am întrebat, deschizând ochii. 

Nuanţa albastră şi cea verde din ochii lui o pătrunseră 
pe cea maro. 

- Vino cu mine când voi pleca în întâmpinarea 
armatelor mele! 

Am fost pe punctul de-a spune da, însă n-am lăsat 
cuvântul să mi se desprindă de pe buze. Mă cuprinse 
entuziasmul la gândul de a călători cu el, de a fi cu el, 
alături de el, dar... mi se păru că aducea a mai mult. Într- 
un mod periculos. Am înghiţit în sec, închizând ochii. 

- Nu cred că ar fi înțelept. 

- Probabil că nu, spuse el, apoi tăcu preţ de câteva 


momente. Vrei să iei cina cu mine când mă întorc? 


- Chiar mă întrebi dacă vreau? Un zâmbet obosit mi se 
creionă pe buze, în timp ce mă străduiam să ignor cât de 
dezamăgită eram de mine însămi şi de el pentru că nu 
insista să merg cu el, ceea ce era complet anapoda. 

- Nu asta vrei de la mine? 

N-ar trebui să vreau nimic de la el. 

- Ba da. 

Îşi trecu degetul mare peste sfârcul meu. 

- Deci vrei? 

- Da. 

Thorne a tăcut preţ de o clipă, apoi i-am simţit buzele 
pe obraz. 

- Mulţumesc! 

Mi se poticni inima în piept. Nu se mai auzise ca vreun 
Preaînalt, darămite un prinţ, să își exprime recunoştinţa, 
și nu știam cum să reacționez, așa că doar am rămas 
acolo, întinsă în pat, iar prinţul adormi în cele din urmă. 

Dar eu am rămas trează, cu degetele lipite de pieptul 
lui. Nu știam de ce, în momentele acelea liniștite și 
întunecate, m-am gândit la premoniţia pe care o 
avusesem în sala cea mare, când Ramsey Ellis venise la 
baron cu vești despre Ţinutul de Vest. 

„Vine!“ 

Stiam că premoniţia fusese despre Thorne. 

„A venit să ia ce-i aparține.“ 

Asta spusese Maven, şi ştiam că, atunci când Thorne 
mai fusese aici, căutase ceva. 


Sau pe cineva. 


Mă trezi o atingere uşoară pe obraz. Am deschis ochii 
și am văzut razele slabe ale soarelui la revărsatul zorilor 
scăpărând pe maxilarul lui Thorne și pe mânerul de aur 
al pumnalului pe care-l avea legat la piept. Era dimineaţă, 
ceea ce însemna... 

- Pleci? am şoptit, cu voce somnoroasă. 

Thorne încuviinţă din cap. 

- Nu am vrut să te trezesc, spuse el şi își plecă genele 
dese în timp ce îşi trecu degetele peste bărbia mea. 

- E în regulă, am spus și am dat să mă ridic. 

- Nu. Rămâi! Îmi place ideea că ești aici, în patul în 
care am dormit, îmi spuse el, încruntându-se. Trecu o 
clipă, şi apoi îşi ridică privirea. Se uită la fata mea, 
zăbovind asupra... buzelor mele. 

Deşi eram doar pe jumătate trează, inima începu să-mi 
bată cu putere. Am avut impresia că mă privea de parcă... 
ar fi vrut să mă sărute. 

Voiam să mă sărute. 

Voiam să-l sărut. 

Însă nici unul din noi nu se mișcă. Cel puţin, nu preț 
de câteva momente. Apoi, își plecă ușor capul. Am închis 
ochii. Buzele lui nu atinseră buzele mele, ci fruntea, și, 
din cine ştie ce motive, sărutul acela dulce și cast... îmi fu 
pieirea. 

- Mă voi întoarce la tine cât de repede pot, spuse 
prinţul Thorne. Îți promit! 

Am încuviințat din cap, cu ochii închiși, pentru că mi- 
era teamă că, dacă i-aş fi deschis, ar fi început să-mi 


lăcrimeze. 


- Culcă-te la loc, nalaa! Îmi trase cearşaful peste braţ. 
Zăbovi cu mâna pe umărul meu. Pe curând! adăugă el. 

- Pe curând, am şoptit eu răgusit. 

Prințul Thorne se îndreptă de spate, și, deși se mișca 
atât de silențios, am știut întocmai momentul în care 
părăsi odaia. Am deschis ochii, care mi-erau umezi. 

„Îţi place de el?“ 

Asta mă întrebase Grady. 

Zeilor mari! 


Credeam că da. 


În după-amiaza următoare, l-am găsit pe Claude în 
biroul lui, singur, la birou. Îşi ridică privirea când am 
intrat, zâmbind puţin ciudat. 

- Ai un moment la dispoziţie? l-am întrebat. 

- Pentru tine, întotdeauna. Împături o bucată de 
pergament, pe care o puse deoparte. M-am uitat la 
teancul tot mai mare de scrisori. Mă bucur că ai venit, 
zise. Mă întrebam dacă învoiala cu prințul a avut 
rezultate bune sau dacă te bucuri de această perioadă de 
păsuire. 

Obrajii mi se încălziră când m-am gândit la noaptea 
trecută. 

- Surprinzător de bune. 

- Văd, chicoti el, lăsându-se pe spate şi încrucişându-și 
picioarele. Deci nu te mai împotrivești atât de tare 
învoielii? 

Am ridicat dintr-un umăr, întrucât nu venisem ca să 


discut despre prinț. M-am așezat pe unul dintre scaunele 


din fața biroului. 

- Mi-a spus că ai fost ieri cu oamenii din Archwood. 

- Am fost. Își dădu o şuviță de păr închis la culoare de 
pe faţă, obrajii-i palizi îmbujorându-se. M-am gândit că 
ar fi înțelept să văd ce se întâmplă, zise el. Şi să fiu văzut. 
Își drese glasul, apoi adăugă: Am fost până acolo şi azi- 
dimineaţă. 

- Cred că e o idee bună, i-am spus eu, zâmbind. Să 
sperăm că-i va inspira şi pe alţii să participe. 

- Să sperăm, murmură el, punându-și o mână pe 
brațul scaunului. Presupun că vom vedea. 

Am încuviinţat din cap și am tras adânc aer în piept. 

- De fapt, voiam să discut despre ceva cu tine. 

Mi-am frânt degetele, neștiind prea bine de ce eram 
atât de agitată. De fapt, nu era chiar așa. Eram îngrijorată 
că urma să par o prostuță naivă. 

- Are de-a face cu vărul tău, am zis. 

- Da? întrebă el, privind spre ușa închisă. 

Mi-am deschis simţurile, lăsând ca acea legătură dintre 
noi să prindă contur. Am văzut peretele acela gri. 

- Are abilităţi ca ale mele? 

Se încruntă și îşi înclină capul. 

- Încerci să mă citeşti, Lis? 

Am încremenit. 

- Îţi poţi da seama? 

Râse apăsat. 

- Doar pentru că te cunosc de suficient de mult timp 
ca să-mi dau seama când citeşti pe cineva. Privirea îţi 


devine destul de intensă și nu clipești. 


- Ah, am îngânat eu, foindu-mă pe scaun. 

- Da, are, răspunse el. 

Am încetat să mă mai zvârcolesc. Totul se opri. 

- Aşa am știut că ce mi-ai spus când ne-am întâlnit 
prima dată putea fi adevărat. Şi el avea acelaşi talent de a 
ști lucruri. Mai avea şi alte... talente. Trase adânc aer în 
piept, și umerii i se înălțară. Apoi, zise: Şi dacă te întrebi 
cumva de ce nu ţi-am spus, a fost pentru că, atunci când 
te-am întâlnit, Vayne comitea deja acte de trădare. M-am 
gândit că, dacă ţi-aș fi spus că mai exista unul ca tine, ai fi 
vrut să-l întâlneşti, ceea ce te-ar fi pus în pericol. 

Încă eram conectată cu el, şi gândurile îi oglindeau 
vorbele, dar știa că-i citeam gândurile. Doar pentru că 
auzeam gândurile cuiva nu însemna că nu puteam fi 
păcălită. 

- Deci ştii ce... Ce sunt? am întrebat eu în șoaptă. 

Se uită la mine, cu fruntea încrețită. 

- Ţi-a spus prinţul ceva? 

- Nu. 

- Atunci, nu înţeleg. 

- Sunt o caelestia? l-am întrerupt eu. 

Clipi rapid. Trecu o clipă. 

- Nu știu. 

- Claude, am spus, aplecându-mă spre el, apăsându- 
mă cu degetele pe genunchi, ai știut în tot acest timp că 
nu eram cu adevărat muritoare? 

- Şi caelestia sunt muritori, Lis. Doar că avem un sânge 
mai puternic. Atâta tot, spuse el. 


Doar că ei nu erau tratați ca plebeii. 


- Ai ştiut? 

Mă privi în ochi, după care își întoarse privirea. 

- La început, am... bănuit că ai fi. 

Am simţit un junghi de durere în piept și am tras aer 
în piept în zadar. 

- Şi nu mi-ai spus niciodată? De ce nu... 

- Pentru că nu sunt sigur ce anume eşti, mă întrerupse 
el. E adevărul. Nu ai semnul. 

M-am încruntat. 

- Ce semn? 

- Ochii tăi. Sunt căprui. O nuanţă frumoasă de maro, 
adăugă el rapid. Dar toţi caelestia au ochii ca ai mei. Unii 
puțin diferiţi, zise el, întorcându-și privirea, dar tu nu ai 
trăsătura definitorie a unui caelestia. 

- Ochii mei. M-am gândit că arătaseră diferit zilele 
trecute, cu cercul acela interior de nuanţă... albastră care 
îmi apăruse în jurul pupilelor. Mi se strânse gâtlejul. 
Noaptea aceea în Union City? Thorne şi Lord Samriel... 
se uitaseră la ochii copiilor de acolo. Palmele mi se 
umeziră. 

- Prințul a simtit că ești o caelestia? mă întrebă Claude. 

- Nu, am spus eu, ștergându-mi palmele de genunchi. 
Prințul m-a numit mereu o muritoare, dar... 

- Dar ce? 

- Dar spune că e la mine ceva de care nu îşi poate da 
seama, am zis, respirând în pofida înţepăturii pe care o 
simţeam în gât. Simte că m-a mai întâlnit. 


- Pentru că te-a mai întâlnit, nu-i așa? 


Am înțepenit, pierzând legătura cu el. Chiar și inima 
mi se poticni în piept. 

- EI e Preainaltul pe care l-ai întâlnit în Union City, 
nu-i așa? zise Claude, trecându-și degetele peste frunte. 
Cel pe care l-ai crezut lord? 

- Da, am şoptit. De unde ai ştiut că el era? 

- Abia noaptea trecută, la cină, mi-am dat seama. Din 
felul în care s-a comportat cu tine. Din felul în care te-a 
revendicat. 

„A venit să ia ce-i aparţine.“ 

- Nu înțeleg, am șoptit. 

- Nici eu, şi vorbesc serios. Pe bune. Își lăsă mâna pe 
brațul scaunului, apoi adăugă: Ai abilități similare cu ale 
vărului meu, dar, dacă un prinț nu poate simţi că ești o 
caelestia şi nu ai semnul, atunci nu aveam cum să știu 
sigur. 

Mi-am întors privirea dinspre el, înghițind în sec. 

- Ai fi putut să-mi spui oricum. 

- Şi apoi, ce? Stii cum se dovedește că cineva e caelestia 
dacă nu există părinţi care să revendice acest lucru? Sunt 
duși la curţile Preaînalţilor, unde un prinţ sau un alt 
Deminyen le confirmă descendența, îmi explică el. Iar 
dacă un Deminyen nu a reușit să simtă asta acum, ce 
şanse ar fi fost ca vreunul să te simtă atunci? Știu că am 
zis că nu-mi fac griji că prinţul Thorne va crede că eşti o 
vrăjitoare, dar alții? Ar fi prea riscant. 

Am încercat să accept ce îmi spunea. Avea dreptate, 
dar... 


- Tu nu ai abilități. 


Claude râse răgușit. 

- Nu, nu am. Nici Hymel. Nici cei mai mulţi dintre 
caelestia. 

— Atunci, de ce le are vărul tău? 

- Sau tu. Dacă asta ești, de fapt? spuse el ceea ce eu nu 
rostisem. Pentru că vărul meu e născut din stele. Un 
muritor devenit divin. 

- Şi ce înseamnă asta, mai exact? am întrebat. 

- E o întrebare la care nu pot răspunde, zise el, 
trecându-și o mână peste cap. 

M-am ridicat, trecând rapid de la confuzie la furie şi 
apoi la dezamăgire. 

- Nu poti sau nu vrei? 

- Nu pot, insistă el, după care trecură câteva momente. 
Poate că ar fi trebuit să-ți fi spus oricum, adăugă. Aș 
minți dacă aș spune că teama pentru siguranța ta a fost 
singurul motiv pentru care am tăcut, dar ştii deja asta. 

- Da. 

Claude tresări, şi, la naiba, dar mă duru când am văzut 
asta. Nu voiam să mă simt aşa, dar mă duru. 

- Ştiu că nu sunt un om bun, dar știai deja și asta, 
spuse el, şi de data asta am tresărit eu. Aşa că sfatul meu 
probabil nu înseamnă nimic pentru tine, dar de data asta 
trebuie să-ți ignori intuiţia. Când se întoarce prințul, 


trebuie să-i spui că v-aţi mai întâlnit. Trebuie să-i spui. 


CAPITOLUL 31 


Nu m-am prea odihnit în noaptea aceea și nu ştiam 
dacă din cauză că mă înșelasem în privinţa lui Claude sau 
din cauza absenței lui Thorne. În plus, nu eram sigură 
care din variante era mai rea, care din ele îmi stârnea un 
sentiment general de neliniște. 

Și neliniștea aceea mă urmări toată dimineaţa și toată 
după-amiaza, pe când străbăteam coridoarele aglomerate 
ale conacului. Servitorii se perindau încolo și încoace, 
unii ţinând în braţe vaze pline de margarete galbene ca 
banana şi de petunii albe curgătoare, în timp ce alţii 
cărau tăvi cu diverse soiuri de carne furnizate de 
Primvera şi care încă nu fuseseră gătite. Erau cu toţii prea 
ocupați ca să-mi acorde prea multă atenţie. 

Ospeţele începeau în ziua următoare. 

Thorne urma să se întoarcă probabil la o zi sau două 
după aceea. 

M-am oprit pe palierul intermediar, şi gândul îmi fugi 
la Claude. Mă încerca un amestec de dezamăgire şi furie, 
confuzie şi un pic de durere. Am încercat să-i înţeleg 
punctul de vedere, și chiar îl înţelegeam. În mare parte. 
Pentru că tot ar fi trebuit să-mi spună ce bănuia. Aveam 
dreptul să știu, chiar dacă nu aş fi putut face nimic cu 
informația aceea. 

Dar, oare, nu făceam şi eu acelaşi lucru cu Thorne? Nu 
înțelegeam de ce mă oprea intuiţia, dar asta nu schimba 
faptul că întâlnirea noastră din Union City era, probabil, 
motivul pentru care avea impresia că ne mai 


întâlniserăm. Nu explica însă ce legătură avea cu ce îmi 


împărtășiseră Maven şi Claude. Sau de ce conta. Intuiția 
mea tăcea, în afară de neliniștea care mă încerca. 

M-am întors și l-am văzut pe Grady intrând pe 
coridor. Am pornit spre el. Am dat să-i vorbesc. 

- Orice ai să-mi spui va trebui să mai aștepte, zise el, 
punându-și mâna pe spatele meu, în talie. Trebuie să vezi 
ceva. 

Curiozitatea se aprinse în mine, dar și energia aceea 
încărcată de neliniște. Mă făcu să tresar, simţindu-mi 
pieptul prea strâns. 

- Hymel tocmai a ieșit din sala cea mare, zise Grady, 
conducându-mă prin coridorul îngust spre una dintre 
numeroasele uşi interioare. Îmi vorbi încet când am 
intrat în sala principală, acum plină de vaze cu florile pe 
care le văzusem mai devreme așezate pe numeroase 
piedestale de marmură. Nu era singur. 

Am privit spre coridorul larg al foaierului care ducea 
în ambele părți afară, privirea oprindu-mi-se la ușile de 
piatră străjuite de piloni. 

- Cu cine era? 

- Ai să vezi. Grady făcu semn din cap spre una dintre 
ferestrele care dădeau spre o porţiune a aleii circulare ce 
ducea la conac. 

L-am văzut pe Hymel stând cu spatele spre noi, dar cei 
care se aflau cu el îmi captaseră, de fapt, atenţia. Frau trei 
inşi călare pe trei cai negri mult mai înalți decât cei din 
rasa Shire. Unul dintre ei avea părul lung și blond, care 
îmi amintea de lordul pe care-l văzusem în Union City, 


prins în coc la ceafă, însă nuanţa blondă nu era cea albă 


ca de gheaţă a lui Lord Samriel. Cel de-al doilea avea 
pielea ca argila încălzită la soare, iar al treilea avea părul 
negru ca pana corbului. Acesta vorbea cu Hymel. 

Era limpede că erau Preaiînalţi, dar nicicare dintre cei 
care ştiam că veniseră cu Thorne. În plus, comandantul 
Rhaziel și Lord Bastian plecaseră cu Thorne. 

- Sunt din Primvera? Au adus mai multă mâncare? am 
întrebat. 

- Aşa am crezut și eu, până l-am văzut pe cel care 
vorbește acum cu Hymel, zise Grady, punându-și mâna 
pe fereastră. E prințul Rainer. 

Am căscat ochii și m-am apropiat de fereastră, 
incapabilă să le descifrez trăsăturile. 

- Ce naiba face aici? mă întrebă Grady. 

- Poate că are legătură cu ameninţarea din partea 
Ţinutului de Vest, am spus, deşi nu auzisem ca prinţul să 
mai fi vizitat vreodată Archwoodul. Sau cu piata- 
fantomă. 

- Da, zise Grady și își întoarse corpul spre mine. Dar 
de ce naiba vorbește cu Hymel despre toate aceste lucruri 
şi nu cu baronul? 


Asta chiar că era o întrebare al naibii de bună. 


Hymel se ocupa destul de mult de treburile de zi cu zi 
din Archwood, dar nici vorbă ca un baron să nu fie 
disponibil ca să discute cu un Preainalt. 

Mai ales cu un prinţ. 

Anxietatea resimţită se transformase deja într-o groază 


pe care nu o puteam defini, dar care îmi pompa prin vene 


în timp ce străbăteam grăbită labirintul de coridoare, 
tivul tunicii de un gri pal pe care o purtam foșnindu-mi 
peste genunchi. M-am gândit că poate Claude și familia 
lui se trăgeau din Deminyeni, la fel şi eu, și la ce însemna 
asta cu adevărat. Sau dacă măcar însemna ceva. Însă am 
lăsat deoparte lucrurile pe care le aflasem de la Maven 
când am ajuns la uşile împodobite cu aur ale 
apartamentelor personale ale baronului. 

Ceva nu era în regulă. 

Am bătut, dar nu răspunse nimeni. Am încercat 
mânerul şi am văzut că uşa era încuiată. Am înjurat şi am 
tras un ac de păr care îmi ţinea firele mai scurte prinse la 
spate, apoi am îngenuncheat. 

Am zâmbit ironic când am apucat mânerul şi am 
introdus marginea subţire a acului de păr în gaura cheii. 
Dacă exista ceva anume ce apreciam la viața mea 
dinainte de Archwood, era faptul că dobândisem 
anumite... aptitudini. 

Am tras adânc aer în piept și mi-am dorit să am mâna 
calmă și uşoară în timp ce am mișcat acul spre stânga și 
apoi spre dreapta. Spartul încuietorilor era cu adevărat 
un exercițiu de răbdare, o aptitudine pe care nici trăitul 
pe străzi, nici el într-o casă frumoasă nu mă ajutase să o 
perfecționez. Pesemne că era plăcut să fii un Preaînalt şi 
să deschizi uși prin simpla putere a voinţei. 

Sau să poţi, pur şi simplu, să o deschizi lovind-o cu 
piciorul. 


Dacă aș fi încercat asta, probabil mi-aş fi rupt piciorul. 


Am auzit, în sfârșit, un păcănit moale, semn că 
găsisem tamburul. Mușcându-mi buza, am continuat să 
manevrez acul de păr până am simţit că mecanismul 
începea să cedeze. Cu mișcări statornice, l-am întors în 
sensul invers acelor de ceasornic. Mânerul se răsuci în 
palma mea. 

Am zâmbit scurt, mulțumită, în timp ce m-am întors și 
mi-am înfipt acul de păr înapoi în cosiță, după care m- 
am ridicat, împingând ușa. 

Odăile private ale baronului erau o dovadă de avuţie și 
de lux. Mi-am amintit prima dată când fusesem în ele. 
Nu mă putusem opri din a atinge totul. 

Trecuseră cel puţin doi ani de când intrasem în odăile 
lui Claude. Poate chiar mai mult, și era ciudat să mă aflu 
acolo. Mi-am trecut mâna peste spătarul negru catifelat 
al canapelei. Fructele şi carnea fuseseră lăsate afară, pe 
jumătate mâncate, pe o masă lustruită. Ventilatoarele de 
tavan umflau perdelele de mătase mai fine ca orice 
îmbrăcăminte pe care ar fi deținut-o vreodată cei mai 
mulți dintre plebei. 

- Claude? l-am strigat eu. 

Nu am primit nici un răspuns. 

Am înșfăcat o felie de portocală ce părea neatinsă și 
am băgat-o în gură. Gustul dulce și înțepător mi se scurse 
pe gâtlej în timp ce am trecut pe lângă un scaun cu perne 
groase, de catifea. M-am oprit, lăsându-mă învăluită de 
amintirile de când stătusem pe el, în brațe la Claude, care 
își citise corespondenţa primită de la un baron vecin. O 


vreme, fusese un obicei al nostru. Ne trezeam și luam 


micul-dejun în pat, lucru pe care înainte doar îl auzisem 
despre oameni. Îmi fusese atât de frică să nu las firimituri 
pe cearșafuri, însă Claude făcuse mai multă mizerie decât 
aș fi putut spera vreodată să fac eu și râsese în tot acel 
timp. Apoi, obișnuia să mă ducă la scaun și petreceam 
ore întregi fără să facem mare lucru. Îmi aduc aminte că 
mă simțisem... în siguranţă. La căldură. Dorită. 

Însă nu mă simţisem niciodată de parcă aș fi aparţinut. 
De parcă locul meu ar fi fost acolo. 

Nu se schimbaseră prea multe lucruri de atunci, dar 
totul mi se părea diferit. 

Mi se puse un nod în piept, și mi-am luat mâna de pe 
scaun. Claude o ştiuse mereu: știuse cum mă simţeam, 
chiar dacă eu nu-mi dădusem seama. Știuse în timp ce 
râsese și zâmbise, în timp ce mă sărutase pe buze și pe 
piele. Ştiuse. 

Şi încercase să schimbe asta. 

Doar că nu o simţise în inima lui, şi nici eu în a mea. 
Dar dacă ar fi fost? Dacă Claude m-ar fi iubit, și eu aș fi 
simţit acelaşi lucru pentru el? Oare aș fi ajuns ca Maven, 
o amantă care își creştea copiii pe care o altă femeie, una 
pe care aristocrația o considera potrivită, îi revendica 
drept ai ei? Sau, oare, Claude ar fi continuat să renunţe la 
tradiție și s-ar fi căsătorit cu mine? 

Nici măcar nu ştiam de ce mă gândeam la toate astea 
în timp ce treceam pe lângă o tunică viu colorată lăsată 
pe podea. Într-un fel, aveam impresia că jeleam... ceva ce 


nu putea fi. 


Am trecut prin arcada rotunjită și am aruncat o privire 
în dormitor. Am simţit o briză ce aduse cu ea mirosul 
floral şi lemnos al gardeniilor din vazele înalte situate de- 
a lungul pereţilor odăii rotunjite. 

Gardeniile erau favoritele lui Claude. 

Allyson mirosise mult a gardenii în ultima vreme. 

M-am uitat spre patul așezat pe o platformă puţin 
înălțată sub ferestrele deschise, și mâinile au început să- 
mi tremure ușor. M-am mușcat de buza de jos. Am urcat 
pe platformă cu paşi ușori. Prin materialul șifonat, am 
văzut doar umflături. 

Inima începu să-mi bată cu putere când am întins 
mâinile, dând laoparte perdelele. 

Patul era gol. 

Am lăsat perdelele să cadă la locul lor, am coborât de 
pe platformă și m-am dus spre odaia pentru îmbăiat. Și 
aceasta era goală şi nu părea să fi fost folosită în 
dimineața aceea. Altminteri, ar fi fost prosoape aruncate 
peste tot şi bălți de apă pe jos. Claude era mai dezordonat 
ca mine. 

M-am întors spre pat, sentimentul de groază crescând 
în mine. Am simţit ca un deget rece apăsându-mă pe 
ceafă. O senzaţie de presiune și furnicături mi se adună 
între omoplați. 

„Ceva nu e în regulă.“ 

Am făcut un pas, şi atunci se întâmplă. Fără vreun 
avertisment, am simţit furnicături pe piele peste tot. 


Simţeam presiune între omoplaţi, în timp ce pielea mă 


furnica în spatele urechii stângi. Odaia lui Claude 
dispăru, şi am văzut sânge. 

Bălți de sânge. Râuri întregi curgând printre membre 
nemișcate, infiltrându-se în striații de aur. Brațe goale cu 
găuri adânci. Atât de mulți, cu gurile deschise, încremeniţi 
într-o stare de groază silențioasă. Măști de brocart și 
incrustate cu nestemate smulse și împrăștiate pe podea. 
Argint şi safire scăldate în sânge. 

Am icnit, cu respiraţia tăiată, și m-am împleticit în 


spate, lovindu-mă de perete. Văzusem... moartea. 


CAPITOLUL 32 


Viziunea mă avertiza cu privire la moarte, iar măştile? 
Bijuteriile strălucitoare şi rochiile? Ospeţele. Ceva teribil, 
ceva îngrozitor urma să se întâmple în timpul Ospeţelor. 
Am tresărit şi am dat să mă pun în mișcare, apoi m-am 
oprit. 

Argint și safire. 

Văzusem un colier de safire de pe care picura sânge. 

Naomi. 

M-am întors şi am ieșit în fugă din odăile lui Claude. 
Însă adrenalina îmi curse prin vene în timp ce 
străbăteam grăbită aripa opusă a conacului. Coridorul 
era tăcut, iar aerul — stătut. Un luciu fin de sudoare îmi 
acoperise fruntea când am ajuns la odăile lui Naomi. Am 
bătut în ușă, sperând că era acolo. Am așteptat, mutându- 
mi greutatea de pe un picior pe altul. Trebuia să fie 


înăuntru. Era încă devreme. 


- Naomi? am strigat, bătând mai tare. Eu sunt. 

După câteva momente, am auzit zgomot de pași. Mă 
cuprinse uşurarea când ușa se întredeschise şi Naomi își 
făcu apariţia. 

- Bună dimineaţa, spuse ea căscând și se dădu 
laoparte. Cumva, cămașa de noapte mătăsoasă de un 
albastru-închis nu-i era deloc şifonată. Numai Naomi 
putea arăta atât de uimitor la trezire. Sau ar trebui să zic 
bună ziua? mă întrebă ea. 

- Bună ziua. Scuze că te-am trezit. Am intrat în odaia 
ei, închizând ușa în urma mea. Dar trebuia să vorbesc cu 
tine. 

- E în regulă, eram deja pe jumătate trează oricum. 
Naomi își dădu părul de pe faţă şi călcă peste o pereche 
de conduri cu toc şi perne catifelate în culori vibrante, 
îndreptându-se spre un șezlong şi așezându-se. Dar n-ai 
adus cafea, ceea ce e nepoliticos. 

- Nici măcar nu m-am gândit la asta. Mi se strânse 
stomacul în timp ce mă uitam la perdelele fucsia ce 
atârnau la ușa dinspre odaia ei de dormit. 

- Eşti singură? 

- Așa sper. 

Își îndoi picioarele, făcându-mi loc. 

- Bine! M-am aşezat lângă ea, având nevoie de un 
moment ca să-mi adun gândurile. Venisem la ea fără să 
mă gândesc prea bine la ce făceam. Am înghiţit în sec. 
Trebuie să vorbesc cu tine despre un lucru, am zis. 

- Fără cafea? Sau măcar ceai? Se aplecă pe brațul 


şezlongului și căscă din nou. Nu știu cât de mult te 


aștepți să rețin... Se opri, mijind ochii la mine. Stai așa, 
zise ea. Prințul a venit după tine noaptea trecută? Nu te- 
am mai văzut de atunci, aşa că bănuiesc că da. 

- Da. Dar... 

Naomi se îndreptă de spate, toată somnolenta 
dispărându-i din privire într-o clipită. 

- Şi ce s-a întâmplat? Vreau să știu toate detaliile. 

- Nu prea s-a întâmplat nimic... Bine, s-au întâmplat 
unele lucruri, am adăugat când miji ochii la mine. Am 
aruncat cu un pahar în el. Ne-am cam certat. Apoi, m-a 
dus în odăile lui... 

- Îmi pare rău! Stai puţin... Ai aruncat cu un pahar în 
el? 

- Da. 

Se frecă la ochi. 

- Eşti o fantomă, cumva? 

- Poftim? Am clătinat din cap. Nu. Nu s-a enervat, 
dacă asta vrei să spui. De fapt, a râs, apoi, m-a dus în 
odăile lui, unde am continuat să ne certăm... după care 
am vorbit până am găsit o rezolvare. 

Naomi se holbă la mine de parcă aș fi recunoscut că 
eram zeiță. 

- Si apoi? 

- Apoi, am... Am închis ochii şi m-am apăsat cu 
degetele la tâmplă. M-am gândit la noaptea de dinainte să 
plece. Ţii minte ce ai spus despre genul de plăcere pe care 
o pot oferi Preaînalţii? E adevărat. 

- Stiu că e adevărat, zise ea, zâmbind tot mai larg. Lis, 


spune-mi totul despre... 


- Am avut o viziune, am întrerupt-o, iar zâmbetul îi 
pieri de pe buze. M-am aşezat pe marginea unui scaun. 
Tocmai am avut o viziune cu sânge, mult sânge și multe 
cadavre. 

Naomi încremenise. Se holbă la mine cu ochii-i plini 
de umbre. 

- Ni merele din nou? Ştii cadavrele cui... le-ai văzut? 
Buzele îi tremurară uşor când se ridică, așezându-şi 
picioarele pe podea. Ştii? repetă ea. 

Mă străbătu un val de panică, și frica îmi străpunse 
pieptul. 

- Nu am văzut cine erau sau dacă sunt implicate 
ni merele. Nu-i ştiu pe toţi cei care... Pe toţi cei care vor fi 
prinşi în ceea ce mi se arată, dar... cred că se va întâmpla 
în timpul Ospeţelor. Am văzut măști şi... l-am urmărit cu 
privirea degetele, pe care le ţinea pe gulerul halatului, 
unde ar fi fost în mod normal lanţul de argint pe care îl 
purta de obicei. Oricine ar fi putut purta colierul acela de 
safire, dar... Ar trebui să pleci din Archwood. Nu te vreau 
aici, am adăugat. 

- Lis... 

- Ştii că ţin la tine, da? am zis, răsucindu-mă spre ea. 
Și tu ţii la mine. 

- Da, bineînţeles. 

- Și, dacă ai crede că s-ar putea întâmpla ceva rău şi aș 
putea fi prinsă în asta, nu m-ai avertiza doar, ci ai face 
ceva în legătură cu asta, așa cum ai făcut acolo şi cum ai 
făcut toată seara, am spus. Diferenţa e că eu știu că 


urmează ceva rău și că-i va afecta pe mulți oameni. Poate 


că tu vei fi bine. Nu știu, dar nu te vreau aici. Cel puţin pe 
perioada Ospeţelor. 

- Vrei să plec, dar cum rămâne cu tine? Adăugă încet: 
Cu Grady? Cu Claude? 

- Îi voi cere lui Grady să facă la fel - și lui Claude. 
Dacă l-aş putea găsi. 

— Şi tu? 

- Eu... nu pot! 

- De ce? mă întrebă ea ferm. 

Pentru că Thorne pretinsese că eu fusesem motivul 
pentru care salvase Archwoodul, şi, chiar dacă nu-mi 
venea să cred asta, Preainalţii nu minţeau. Și nici măcar 
nu eram sigură dacă acesta era într-adevăr motivul 
pentru care nu puteam pleca. Trebuia să fiu aici când 
avea să se întoarcă Thorne. Ştiam asta. 

Naomi strânse din buze și îşi întoarse privirea, 
clătinând din cap. 

- Dacă tu nu pleci, nici Grady nu o va face. 

Mă străbătu din nou o senzație acută de frică. O știam 
și eu. M-am apăsat cu degetele în genunchi. 

- Dacă nu vrei să pleci din Archwood, măcar du-te și 
petrece ceva timp cu sora ta. Am tras adânc aer în piept, 
apoi am adăugat: Și chiar ar trebui să faci asta înainte de a 
fi prea târziu. 

Își întoarse brusc privirea spre a mea, pălind la faţă. 

- Mi-ai spus că are să-și revină după febră. Ba chiar își 
revine. 

- Ştiu, dar... 


Naomi trase apăsat aer, și pieptul i se umflă. 


- Dar ce, Lis? 

Am închis scurt ochii, urându-mă puţin pentru că mă 
foloseam așa de sora ei. 

- Dar ai întrebat doar dacă avea să se vindece de febră, 
lucru pe care îl va face, însă ar trebui să petreci oricum 
timp cu ea. 

- Pentru că? 

Își ridică bărbia, și buzele îi tremurară. 

Mă ustură gâtlejul. 

— Ştii de ce. 

Ochii îi deveniră sticloși. 

- Vreau să te aud spunând-o. 

- Nu va apuca sfârșitul Ospeţelor, am șoptit. Îmi pare 
rău! 

Închise ochii, și trecură așa câteva clipe. 

- Așa că îmi spui asta acum, ca să mă faci să plec din 
conac? Îşi deschise ochii, care îi sclipiră. Ar fi trebuit să- 
mi fi spus înainte. 

- Ştiu, am încuviinţat. Chiar îmi pare rău. 

Naomi pufni și își întoarse privirea. Strânse din buze şi 
clătină din cap. 

- Știu. 

Inima mi se frânse un pic. 

- Vei face ce-ţi cer? 

- Da. Se întoarse spre mine, și ochii îi sclipiră. lar tu 
trebuie să pleci din odăile mele. 

Se ridică și se întoarse cu spatele la mine. M-am ridicat 
şi eu. 


- Naomi... 


- Nu. Se întoarse brusc spre mine, halatul fluturându-i 
în jurul picioarelor. Ştiai ce te-am întrebat despre 
Laurelin când am venit la tine. Nu mă refeream doar la 
febră, iar tu m-ai minţit. Aș fi putut petrece mai mult 
timp cu ea... Trase scurt aer în piept şi își strânse poalele 
halatului în pumn. Te rog. Pleacă! Trebuie să împachetez, 
adăugă ea. 

M-am dus spre ea, dar se întoarse din nou și trecu 
printre perdele. M-am oprit și am tras aer în piept, 
printre înțepături. Am clipit ca să-mi alung lacrimile și 
am ieșit din odăile ei, sperând că avea să mă asculte. Că 
avea să plece din conac și că daunele pe care le 


pricinuisem prieteniei noastre nu aveau să fie în zadar. 


- Nici gând. 

Grady se sprijini de marginea palierului pe care 
stăteam. Îl îndepărtasem de zid şi încercam, în zadar, să-l 
conving să plece din Archwood. 

- Nu pot să cred că îmi ceri asta. Ba, mai mult, nu pot 
să cred că ţi-ai irosi timpul cerându-mi așa ceva, când știi 
deja care va fi răspunsul. 

- A trebuit să încerc, am argumentat eu. 

- Mai degrabă, a trebuit să mă enervezi, răspunse el. 
Dacă vrei să pleci, putem porni la drum chiar acum, dar 
nu o vei face, pentru că ţi-ai vârât în cap că trebuie să fii 
aici când se întoarce prințul, adăugă el. 

Ar fi trebuit să păstrez pentru mine motivul pentru 


care rămâneam. Nu ajutase cu nimic. 


- Nu încerc să te supăr, am spus, în timp ce o briză 
caldă îmi suflă o șuviță de păr mai scurtă care scăpase 
din agrafe. Am supărat-o deja pe Naomi. 

Grady îşi încrucișă braţele peste piept. 

- Pleacă? 

Am încuviinţat din cap. 

- Aşa sper, dar e furioasă. Are tot dreptul să fie. Nu i- 
am spus totul despre sora ei, am zis eu, lăsându-mi capul 
pe spate, sprijinindu-l de pilonul de pe palier. Și nu-l 
găsesc pe Claude nicăieri. L-ai văzut? 

- Nu. 

De-a lungul zilei, încercasem să percep unde ar fi putut 
fi Claude, să aflu intuitiv ceva, oricât de neînsemnat, însă 
auzeam doar acele cinci cuvinte la nesfârşit. 

„Ceva nu e în regulă.“ 

Roasă de îngrijorare, m-am holbat la zidurile 
conacului, gândindu-mă la vizita prințului Rainer. 

- Nu ţi se pare ciudat că prințul de Primvera a venit 
numai după ce au plecat ceilalți? 

- Cred că totul e al naibii de ciudat în momentul de 
față. Miji ochii, privindu-l pe unul dintre băieţii de la 
grajduri țesălând o iapă. Mai ales că s-ar putea să fii o 
caelestia, adăugă el. 

Un alt lucru pe care ar fi trebuit să îl ţin pentru mine, 
pentru că Grady se uitase la mine de parcă mi-ar fi 
crescut un al treilea ochi. Îi era greu să priceapă, și nu-l 
puteam învinovăţi pentru asta, însă m-am gândit la ce 


văzusem în oglindă. Nu eram atât de convinsă că 


momentul acela scurt în care ochii mei își schimbaseră 
culoarea fusese doar o închipuire a mea. 

Dacă nu fusese o plăsmuire, atunci, ce era? 

Însă nu asta conta în momentul de faţă, ci viziunea. 

M-am dat jos de pe margine și m-am ridicat. 

- Mă duc să-l mai caut o dată pe Claude în biroul lui, 
i-am spus, scuturându-mi partea de jos a tunicii. Şi, dacă 
îl găsesc, voi încerca să-l conving să anuleze Ospeţele. 

- Mult noroc! replică Grady. 

- Te anunț dacă-l găsesc, i-am spus eu, ezitând. Aș fi 
vrut să... 

- Nu spune asta, Lis, spuse el, dându-se în spate. Nu 
plec nicăieri fără tine. 

Am oftat, încuviințând din cap. Ne-am despărțit, el 
îndreptându-se înapoi spre zid și eu intrând în conac. M- 
am îndreptat spre biroul lui Claude, plină de speranță 
când am văzut că uşa era întredeschisă. Am înaintat cu 
pași repezi şi am impins-o. M-am oprit. 

Claude nu era în biroul lui. 

Însă vărul lui, da. 

Hymel își ridică brusc capul. Stătea la biroul baronului, 
cu niște foi de hârtie în mână. 

„Ceva nu e în regulă.“ 

- Ce faci aici? am bolborosit eu. 

Surpriza de pe chip îi dispăru rapid. 

- Nu că ar fi treaba ta, însă citesc teancul de scrisori, 
zise el, ridicând pergamentele pe care le ţinea. Care se 
întâmplă să fie înștiinţări de la debitori, mai precis, de la 


Banca Regală. 


Mi se puse un nod în stomac când m-am uitat la stiva 
tot mai mare. 

- Ce vor? 

Mă privi de parcă i-aş fi adresat o întrebare stupidă, și 
cam aşa era. 

- Cât de mult a întârziat? am întrebat. Şi are suficienți 
bani ca să-și plătească datoriile? 

- Nu a întârziat foarte mult, răspunse Hymel, 
aruncând pergamentul pe birou. Şi sunt bani destui. Sau 
vor fi. Îşi ridică privirea spre mine și mă întrebă: Ce cauţi 
aici? 

- Îl căutam pe Claude, am spus, hotărând că aveam să 
mă stresez mai târziu din pricina problemelor financiare. 
Nu-l găsesc niciunde. 

Hymel ridică din sprâncenele-i închise la culoare. 

- Nu e aici. 

Mi-am țuguiat buzele. 

- Da, văd. Ştii unde e? 

- Din câte ştiu, ultima dată era în odăile lui, dar nu 
sunt păzitorul lui. 

- Asta e clar, am mormăit. Nu e acolo. Am verificat 
deja de două ori. 

- Atunci, probabil că e cu frații Bower, zise Hymel şi se 
lăsă pe spate în scaun, părând să se simtă foarte 
confortabil acolo unde nu-i era locul. Și probabil e 
cherchelit, ținând cont că Ospeţele încep în seara asta... 
Fi bine, la miezul nopţii, de fapt. 

- Și tocmai de-aia ar trebui să fie aici, nu în altă parte, 


corect? 


- Așa ai zice, spuse Hymel sec. Dar vorbim despre 
Claude. La ultimele Ospeţe, și-a petrecut jumătate din ele 
halucinând creaturi înaripate în nu ştiu ce mină 
abandonată, cu fraţii Bower. 

Suna atât de bizar, încât trebuia să fie adevărat. 

- Deci s-ar putea să nu vină de la început? 

Hymel ridică din umeri. 

- Se poate. Până acum, n-a făcut-o. 

Nu aveam de unde să știu asta, pentru că nu-l văzusem 
niciodată în timpul Ospeţelor. 

- Având în vedere starea de spirit în care era când l-am 
văzut ultima dată, mă gândesc că probabil va vedea din 
nou fiare înaripate. 

Mi se strânse pieptul. 

- Ce vrei să spui despre starea lui de spirit? 

- A fost morocănos încă de la întâlnirea cu prințul de 
Vytrus. Hymel apucă un prespapier din obsidian, apoi 
adăugă: După ce se pare că a fost de acord să te dea pe 
mâna prințului. 

Am rămas cu gura căscată. 

- Nu m-a dat pe mâna prințului, am spus, şi mă 
îndoiam că asta îl deprimase pe Claude. De fapt, se 
simţise uşurat să o facă. Şi l-am văzut după aceea, am 
continuat. Nu părea deranjat. 

Cel puţin, nu până când începuserăm să vorbim. 

- Eu am auzit altceva, ripostă Hymel. Prinţul te-a vrut, 
pe tine, o plebee, iar Claude a fost de acord. Cred că 


sentimentele lui fragile au fost rănite. 


M-am încruntat, concentrându-mă asupra lui. Coarda 
aceea ne legă, însă am văzut scutul cenușiu care-i 
ascundea intenţiile... Viitorul. 

Hymel săltă uşor globul de obsidian în aer, apoi îl 
prinse în mână. 

- Ai nevoie de ceva de la Claude? 

Mi-am retras simțurile, mi-am încrucişat braţele peste 
piept şi n-am încercat să mă apropii de el. Ar fi ştiut ce 
puneam la cale de cum aș fi încercat să-l ating. 

- Am avut o viziune, am spus. 

Un colţ al gurii i se ridică. 

— Ja spune! 

- Cu sânge şi moarte. Cred că, ba nu, ştiu sigur că se va 
întâmpla ceva rău la Ospeţe, i-am spus. Cred că Claude 
ar trebui să le anuleze... 

- Să anuleze Ospeţele? Hymel râse. Armatele din 
Ținutul de Vest ar putea să ne atace chiar mâine, și 
Ospeţele tot nu ar fi anulate. 

M-am încruntat. 

- Hymel, ştiu că-ţi place să te comporţi de parcă 
viziunile mele nu ar fi reale, dar ştii că nu e aşa. S-ar 
putea anula măcar celebrările de aici. 

- Nu se va întâmpla, zise el și săltă din nou globul de 
obsidian în palmă. 

M-am holbat la el, frustrată, și am avut brusc acel 
tremur pe ceafă şi între omoplați. Nu am văzut nimic, dar 
am auzit trei cuvinte şoptite. Am înțepenit. 

- Prinţul din Primvera, am spus, iar Hymel mă privi 


brusc, în timp ce prinse globul. Ce făcea azi aici? am 


întrebat. 
- Ne împărtășea vești bune, zise el și așeză obsidianul 
pe teancul de pergamente. Prinţul Rainer ni se va alătura 


pentru Ospeţe. 


CAPITOLUL 33 


În seara următoare, stăteam undeva la marginea sălii 
celei mari, holbându-mă la podium. Scaunul minuţios 
lucrat şi incrustat cu rubine era gol. 

Claude încă lipsea. 

Thorne încă nu se întorsese. 

Mi-am apăsat degetele pe poalele rochiei albe simple și 
am simţit mânerul pumnalului de lunea pe care îl purtam 
la coapsă. Nu știam de ce-l luasem când plecasem din 
odăile mele. O făcusem inconştient, dar mă simţeam 
puțin mai bine așa. 

M-am uitat la puhoiul de aristocrați cu măști și 
veșminte în culori vibrante. Din fericire, nu o văzusem pe 
Naomi nici aici, nici în solariu, unde era Grady. Nu-l 
vedeam nici pe Hymel. 

„Ceva nu e în regulă.“ 

Privirea mi se fixă asupra unui bărbat cu părul blond, 
doar pentru că se număra printre cei complet demascaţi 
prezenţi în sală, dar, și de-ar fi fost mascat, aș fi ştiut 
numaidecât ce era. Era mai înalt decât majoritatea din 
sală, îmbrăcat cu o cămașă de mătase și pantaloni închiși 


la culoare mai fin croite decât ale celor mai avuti 


aristocrați din încăpere. Trăsăturile îi erau perfect 
simetrice, conferindu-i o frumuseţe ireală. Era un lord. 

Și era unul dintre cei doi pe care îi văzusem ieri cu 
prințul Rainer. Cel care îmi aducea aminte de Lord 
Samriel. Acest Preainalt din mulțime îi semăna foarte 
mult. Mai erau și alti Preaînalti, mai mulţi în solariu 
decât aici, dar nu-l văzusem pe prințul Rainer. 

Lordul îşi înclină capul, și privirile ni se întâlniră. Am 
tras aer în piept, surprinsă. 

Fl surâse. 

Am înghiţit în sec dându-mă un pas în spate când fu 
înconjurat de aristocrați lingușşitori. Nepurtând mască, 
ieșeam în evidenţă. Inima îmi bătea repede, ca o pasăre 
prinsă în capcană, când m-am întors în grabă şi am ieşit 
din sala cea mare, intrând pe coridorul lat și ieşind apoi 
pe una dintre ușile care duceau spre exterior. 

Fram agitată, în parte din cauza lipsei de somn și a 
groazei care mă bântuise pe tot parcursul zilei. Am 
încercat de mai multe ori peste zi să-mi accesez intuiţia, 
să aflu unde ar putea fi Claude. Ba chiar făcusem și o baie 
și stătusem cu capul sub apă, ca să nu fiu distrasă de nici 
un sunet sau de alt lucru, dar avusesem parte doar de 
liniște. Nimic. 

lar asta putea însemna doar unul din două lucruri: fie 
Preaînalţii erau cumva implicaţi în ce făcea Claude, fie 
aparenta lui dispariţie avea, într-un fel, legătură cu mine. 

Se prea poate ca Claude să fi plecat cu frații Bower, 
dar... 


„Ceva nu e în regulă.“ 


Aristocraţii ieșiseră pe peluză, iar râsetele lor se 
îimbinară cu muzica. Am trecut pe lângă petrecăreţii 
mascaţi, cu stomacul strâns. Fram obosită, forțându-mă 
să pășesc, însă energia plină de neliniște care îmi invada 
venele nu mă lăsa să mă odihnesc. 

Am trecut podul îngust de piatră, traversând pârâul 
mic, apoi m-am oprit și am privit în urmă spre conac. 
Strălucirea torțelor îi lumina pe cei care dansau și 
leneveau pe peluză. 

Nu ştiau nimic despre violența iminentă, chiar și a 
armatei Ţinutului de Vest, dar, zeilor mari, mi-am dorit 
să fi fost una dintre ei, fericită și ignorantă, să mă pierd în 
băutura puternică și în mâncarea gustoasă, în prezența 
senzuală a Preaiînalţilor. 

Mi-am înăbuşit imboldul de-a mă duce în fugă înapoi 
ca să-i avertizez. Cum aș fi putut să le explic? Cei mai 
mulți dintre ei nu m-ar crede. Alţii ar putea crede că 
eram vrăjitoare, şi, ţinând cont că erau prezenţi lorzi 
Preainalţi, ar fi fost un gest prostesc. 

Așa că mi-am văzut de drum, în timp ce spiritus 
plutiră în văzduh deasupra mea, urmând același drum pe 
care mersesem de o mie de ori. Aveau să plece la sfârșitul 
Ospeţelor și să se întoarcă doar în zilele premergătoare 
următoarelor Ospeţe. 

Mi-am menţinut privirea asupra lor, pentru că 
zumzetul jos al conversaţiei nu era singurul sunet care 
răsuna de pe numeroasele cărări şi din ungherele ascunse 
ale grădinilor întinse. Se auzeau și suspine mai încete, 


mai erotice, precum şi gemete mai groase, mai adânci. 


Un alt soi de cântec pe care nu îl auzeai de obicei când 
străbăteai aleile împrejmuite de garduri vii. 

Ospețele decadente erau în plină desfășurare. 

Muşcându-mi buza de jos, am privit cum spiritis 
coborâră și se înălțară, de parcă ar fi fost unite într-un 
dans, până când un râs uşor îmi captă atenţia. Un trio ieși 
de pe una dintre aleile umbrite. Două femei şi un bărbat, 
și nu îți puteai da seama dacă erau sau nu aristocrați, însă 
se vedea multă piele goală. Aveau braţele și picioarele 
goale și făceau cucu-bau de după fuste pastelate. Cămașa 
bărbatului era scoasă din pantaloni şi descheiată. Panglici 
purpurii atârnau de măștile femeilor, iar cea a bărbatului 
era simplă, neagră şi lucioasă. 

M-am dat laoparte, lăsându-le pe cele două femei să 
treacă braţ la braţ, în timp ce aceea mai înaltă din ele, cu 
părul negru, îl ținea de mână pe bărbat. Una din ele 
înclină din cap spre mine. Cealaltă zâmbi. 

- Bună seara, spuse bărbatul, înclinându-și capul și 
privindu-mă. 

Am văzut doar că zâmbi, aprobator, când văzu 
bretelele din dantelă încrucișate care îmi acopereau sânii 
și materialul străveziu de pe șolduri. 

- Ai vrea să ni te alături? mă întrebă el. 

M-am mușcat de buză, înăbuşindu-mi un rânjet. 

- Mulţumesc pentru invitaţie, dar mi se pare că ai deja 
mâinile ocupate. 

Una din femei chicoti. 

- Ale lui sunt, da, dar ale noastre? spuse ea, aruncând 


o privire spre cea cu părul închis la culoare. Nu sunt 


chiar la fel de pline. 

Interesul le fu stârnit, iar bărbatul chicoti și se aplecă 
să o sărute pe obraz pe femeia mai scundă, cea care 
vorbise. Mi-am deschis puţin simțurile. Se părea că... 
formau un cuplu. Toţi trei. 

Ce bărbat norocos! 

- Trebuie să mă întâlnesc cu cineva, am minţit. Dar vă 
doresc Ospeţe fericite! 

- Ce păcat, murmură bărbatul, făcând o plecăciune 
elaborată. Ospeţe fericite! 

Am murmurat același lucru, retrăgându-mă în timp ce 
trioul înaintă pe cărare. Apoi, mi-am văzut de drum, de 
data aceasta urmărind doi spiritis care se învârteau unul 
în jurul celuilalt, gândindu-mă când la viziune, când la 
ceea ce îmi mărturisise Maven și la dispariţia lui Claude. 
Însă gândurile-mi rătăciră apoi la el. Îmi era cam greu să 
nu mă gândesc, ţinând cont că mă aflam în grădină şi 
briza aducea miros de iarba-mâţei. 

Oare Thorne avea să se întoarcă mâine? Și, dacă da, ce 
ar fi urmat? Aveam să fiu a lui? Dar, oare, nu eram deja... 

- Opreşte-te! am șoptit, refuzând să duc gândul până 
la capăt. 

Am scuturat din cap, și stomacul mi se strânse oricum. 

Singurul lucru la care trebuia să mă gândesc în ce-l 
privește pe Thorne era dacă să-i spun că ne mai 
întâlniserăm. 

Pe când m-am apropiat de copacii de glicină, m-am 


oprit şi m-am uitat în sus. Cerul era acoperit de o 


puzderie de stele. Era o coincidenţă atât de... stranie că 
toate acestea se întâmplau în același timp. 

Apariţia bruscă a lui Thorne, care îndeplinea o 
premoniţie veche de 12 ani. Felul aproape visceral în care 
reacționam la el. Faptul că era interesat de mine, lucru pe 
care nu-l putea explica, iar eu eram de părere că avea de- 
a face cu mai mult decât faptul că ne mai întâlniserăm. 
Intuiţia care mă împiedica să-i spun. Prinţesa de Visalia 
și Cavalerii de Fier din Ţinutul de Vest care înaintau spre 
Archwood. Să aflu că plebeii se puteau trage din 
Preaînalți. Absența lui Claude. Viziunea. Hymel. Lordul 
acela zâmbitor care semăna cu Lord Samriel. Toate se 
întâmplau în același timp, iar eu... 

Nu credeam în coincidente. 

Nici în soartă. 

Mi-am coborât privirea spre florile liniștite de liliac. 
Am simtit furnicături slabe dănțuindu-mi pe ceafă și 
apoi între omoplaţi. Ca un gigant adormit, intuiţia mea 
prinse viaţă. 

„Totul are legătură.“ 

Totul. 

O avertizare. 

O socoteală. 

O făgăduință a ceea ce avea să vină... 

Bălți de sânge. Râuri întregi curgând printre membre 
nemișcate, infiltrându-se în striaţii de aur. Brate goale cu 
găuri adânci. Atât de mulţi, cu gurile deschise, 
încremeniţi într-o stare de groază silențioasă. Măști de 


brocart şi incrustate cu nestemate smulse și împrăștiate 


pe podea. Argint și safire scăldate în sânge. Ţipete de 
durere. Ţipete ale morţii... 

M-am smucit din viziune, chiar pe când lujerii de 
glicină începură să tremure, legănându-se, deși nu sufla 
defel briza. 

Mi s-a tăiat răsuflarea, și m-am dat un pas în spate. Un 
fior îmi străbătu şira spinării și pielea mi se zbârli. Părul 
de pe ceafă mi se sculă în timp ce o energie rece ca 
gheața, nefirească, se acumulă în aer. M-am uitat în sus şi 
am văzut nori negri adunându-se pe cer, acoperind 
stelele. 

Muschii mi se încleștară pentru o clipă, apoi instinctul 
mi se activă, alimentat de simțul intensificat al intuitiei. 
M-am întors și am luat-o la sănătoasa, alergând mai 
repede decât o făcusem vreodată prin labirintul de cărări, 
în timp ce lumina lunii se estompă și dispăru. 

„Se apropie ceva.“ 

Am simţit cum se acumula în aer, în tăcerea bruscă și 
în întunericul tot mai dens, și nu credeam că ceea ce 
umplea cerul erau, de fapt, nori. Fiecare părticică a fiinţei 
mele se concentră pe găsirea lui Grady, şi n-am îndrăznit 
să pierd vremea îndreptându-mă spre pod. Știind că 
nivelul apei era scăzut în această perioadă a anului, am 
străbătut malul noroios pe jumătate alunecând, pe 
jumătate fugind. Am străbătut cu pași apăsaţi pârâul de 
mică adâncime, împroșcând cu apă în toate părțile și 
pierzându-mi un pantof pe drum. Am continuat să 
înaintez, ajungând în partea cealaltă, cu tivul rochiei ud 


și lipindu-mi-se de picioare. Am urcat dealul mic, 


înăbușindu-mi un strigăt când o piatră ascuţită pătrunse 
prin talpa subțire a pantofului pe care-l mai aveam în 
picioare, tăindu-mi pielea. 

Nu am lăsat ca asta să mă încetinească. Am străbătut 
în fugă peluza, speriindu-i pe mulţi dintre cei care erau 
întinși la pământ, cu trupurile lipite. 

- Treceţi înăuntru, am tipat, ocolindu-i pe alții care se 
ridicară ca să privească cerul. Înăuntru, acum! 

Nu aveam idee dacă mă asculta cineva în timp ce mă 
împleticeam, aproape căzând. Oare Naomi mă ascultase? 
Nu o văzusem toată ziua și, pe toţi zeii, am sperat că 
plecase, însă inima îmi tresăltă în piept, pentru că încă 
vedeam colierul acela de safire plin de sânge. 

Gâfâind, am urcat în fugă treptele late ale conacului, și 
mă aflam la doar câţiva centimetri de uși, când norii 
căzură din cer într-un cor de aripi. 


Apoi, începură tipetele de durere... Țipetele morții. 


CAPITOLUL 34 


Se adeverea. Viziunea. Ştiam. 

Am apucat mânerul ușii și m-am uitat peste umăr, și 
mai că mi s-au înmuiat picioarele. 

Ceea ce stinsese lumina lunii și a stelelor părea 
desprins dintr-un coșmar: creaturi cu o anvergură a 
aripilor de peste doi metri şi gheare mai lungi şi mai 
ascuţite decât ale unui urs. Arătau de parcă un plebeu 
fusese corcit cu un vultur uriaş. 


Ni mere. 


Plonjară din cer mai iute ca un cal de luptă. Cei care 
încă se aflau pe peluză nu avură nici o şansă să scape. 
Ni merele sfâşiară carne și oase cu ghearele lor, despicară 
spinări şi umeri şi le străpunseră până și craniile celor 
care fugeau. 

Groaza mă cuprinse când una dintre arătări ridică un 
bărbat în văzduh. Acesta ţipă, lovind în ghearele care îi 
sfâşiau umerii goi. Vietatea scoase un sunet terifiant, un 
soi de țipăt și râs, după care-i dădu drumul. Acesta se 
prăbuşi spre pământ... 

O alta îl prinse, înfigându-și ghearele adânc în 
stomacul lui, sfâșiindu-l. 

Icnind, m-am răsucit şi am intrat în fugă în sala de 
recepţie. Nu înţelegeam de ce ni merele făceau asta... Oare 
fusese atacat un Preaînalt? Nu era timp să mă lămuresc. 

Celălalt pantof al meu, alunecos din cauza sângelui, 
îmi căzu din picior pe când evitam piedestalurile pe care 
se aflau vaze înalte cu flori de vară. Am străbătut în fugă 
coridorul lat, îndreptându-mă spre solariu, unde îl 
văzusem ultima oară pe Grady. Pe la jumătatea 
coridorului, uşile de-a lungul ambelor părți se deschiseră 
cu putere. Plebeii inundară încăperea într-un val de 
panică, trântind piedestaluri şi răsturnând petunii şi 
margarete pe podelele din marmură. Multimea mă 
înghiți într-o clipită. 

Cineva se izbi de mine, învârtindu-mă. Picioarele îmi 
alunecară. M-am lovit de o femeie, împingând-o într-o 
parte, în timp ce aripi se loveau de zidurile conacului. 

- Îmi pare rău, am spus eu gâfâind, întinzându-mă 
spre ea. Sunt atât de... 

M-am înecat când își întoarse capul spre mine. 


Scobituri adânci îi brăzdau obrajii. 


Nu avea ochi. 

- Ajută-mă! şopti ea în timp ce m-am dat laoparte, să 
nu mă atingă. Te rog! Ajută-mă! 

- Eu... nu ştiu cum să te ajut. 

M-am dat în spate, ciocnindu-mă de altcineva. M-am 
răsucit şi am văzut un bărbat, dezbrăcat, dar acoperit de 
atât de mult sânge, încât părea că purta o teacă de un 
roșu lucios. Mi-am lipit mâinile de piept. 

- Îmi pare rău! 

Cu pieptul încordat, m-am întors şi am luat-o la fugă 
înainte, încercând cu disperare să nu mă uit prea atent la 
cei din jurul meu, încercând să nu aud tipetele în timp 
ce-l strigam pe Grady, dar era imposibil. Am văzut carne 
sfâşiată şi atârnând bucăţi, de parcă ar fi fost doar fâşii de 
haine mătăsoase. Obraji despicaţi. Membre atârnând şi 
ținute în loc de fire de tendoane. Era atât de mult sânge, 
încât stomacul mi se strânse. 

- Grady! am strigat eu, străduindu-mă să văd pe 
deasupra celor care se înghesuiau pe coridor. Grady! 

Ușile care duceau spre sala cea mare şi spre restul 
conacului îmi păreau a fi la kilometri depărtare în timp 
ce trupuri se înghesuiau înăuntru, trupuri pline de 
sudoare şi de sânge care se împingeau în mine, și fu prea 
mult de îndurat. Ceva se petrecu în mintea mea în timp 
ce mă împleticeam înainte. Zeci de coarde mi se formară 
în minte, întinzându-se şi conectându-se peste tot în 
jurul meu, toate deodată. Gândurile lor se înghesuiră în 
mintea mea cu aceeaşi forţă cu care mă apăsau trupurile 
lor însângerate. 

„De ce se întâmplă asta?“ ţipă o voce în capul meu, 
smucindu-mă înainte să fie înlocuită rapid de un alt țipăt: 


„Unde e Julius? A reuşit să intre?“ 


Mi-am mutat privirea de la o față palidă la una 
brăzdată de dungi roșii, confuză. „Ar fi trebuit s-o ajut. 
Dar am lăsat-o acolo... Am lăsat-o acolo.“ 

„Ridică-te! La naiba, ridică-te! Dacă rămânem aici, o 
să murim.“ 

- Lasă-mă! imploră cu voce tare bărbatul rănit. Lasă- 
mă! 

- Ba pe naiba! mormăi un alt bărbat. 

Gândurile lor, zeilor mari, nu le puteam bloca. Nu 
puteam întrerupe legătura pe când îmi croiam loc printre 
corpurile disperate, cu inima bătându-mi cu putere în 
piept în timp ce gemetele muribunzilor deveneau 
ultimele lor cuvinte în mintea mea. 

„E prea devreme." 

„Nu e aievea ce se întâmplă.“ 

„De ce eu?“ 

„Nu-mi simt picioarele. De ce nu-mi pot simti...“ 

Fuzionară toate, şi mi-era imposibil să îmi dau seama 
exact pe câţi îi auzeam, dacă era unul sau erau mai mulți. 

„Mor!“ 

„O, zei binecuvântaţi, salvaţi-mă!“ 

„Sunt mort. Sunt mort. Sunt mort.“ 

Gâfâind, m-am împiedicat de ceva... de cineva. M-am 
prins de un piedestal rămas în picioare, cu privirea 
ațintită pe faţa bărbatului. Masca îi atârna de o ureche și 
avea buzele întredeschise, de parcă ar fi îngheţat în toiul 
unei inspiraţii. Avea gâtul... sfâşiat. Prin amestecul de 
oase rupte și carne gelatinoasă, am văzut podeaua... Am 
văzut sângele curgând prin striaţiile aurii ale marmurei. 

Corpul mi se încleștă în timp ce strângeam în braţe 
marmura rece. Gândurile lor. Imaginile şi sunetele. 


Groaza tot mai mare care punea stăpânire pe mine. 


Picioarele îmi tremurară, genunchii mi se înmuiară. Nu 
mă puteam mișca, și gâtul mi se încleștă. Nu le puteam 
opri. M-am prelins pe podea, lăsându-mă cu spatele pe 
soclul piedestalului. Era prea mult. Erau în mine, teama 
lor, panica lor, ultimele lor gânduri, şi nu puteam scăpa 
de ele. Nu le puteam împiedica să devină parte din mine. 
Mi-am strâns genunchii la piept, închizând strâns ochii şi 
apăsându-mi pumnii strânşi de urechi. 

„Ajutaţi-mă!“ 

„Sunt pe moarte!“ 

„Doare, oh, zeilor, ce tare doare!“ 

„S-a dus. E mort.“ 

„Sângerez...“ 

„Lis. Lis. Lis.“ 

„Nu vreau să se termine așa. 

„Nu pot.“ 

„Nu e drept...“ 

- Lis! Mâini mă apucară tare de brațe, scuturându-mă. 
Calista! se răsti vocea. Uită-te la mine! 

Am tras aer în piept, îngrozită să-l privesc, îngrozită de 
ceea ce aveam să văd, însă o pereche de ochi căprui se 
holbau la mine, ochi cu o nuanță mai închişi decât ai mei. 
Grady. Mă găsise... Așa cum făcea întotdeauna, mă găsise. 

- Îi aud, am spus repede, tremurând. Gândurile lor. 
Ţipetele lor. Nu le pot opri... 

- Concentrează-te doar asupra mea! Doar asupra mea 
și respiră... Trage aer în piept, adânc și prelung. Bine? 
Concentrează-te asupra mea și respiră! îmi porunci el, cu 
pielea caldă maronie din jurul gurii încordată, în timp ce 
vocea altuia începu să-mi pătrundă gândurile. 

- Esti concentrată? 

= Eus 


Am dat să-mi întorc privirea de la el. Podeaua era 


acoperită de sânge. Râuri purpurii, alunecoase şi 


— o 


lucioase. Stropi de sânge pe stâlpii de aur. Braţe ș 
picioare nemișcate. Piele sfâşiată de crestături adânci... 

- Am văzut asta, am şoptit eu. Asta am văzut, Grady. 
Asta este... 

- Ştiu. Nu mai contează acum. Mă prinse de obraji, 
forțându-mă să-l privesc. Spune-mi ce trebuie să fac 
pentru ca iarba-mâţei să continue să înflorească. 

Întrebarea lui mă luă pe nepregătite. 

- Poftim? m-am bâlbâit eu. 

- Spune-mi ce trebuie să fac pentru ca floarea ta 
preferată să înflorească în continuare. 

- Îmi place iarba-mâţei, dar nu... nu e preferata mea. 
Ochiul-fetei e preferata mea. Mintea mi se umplu brusc 
de imagini cu flori mici și galbene, ca nişte margarete. De 
fapt, frumușica. 

- Bine. Tot aia e. Ce trebuie să faci pentru ca frumușica 
să continue să înflorească? 

M-am încruntat. 

- Trebuie să îndepărtezi florile uscate, adică să le tai 
mugurii negri și florile ofilite. 

- E bine de știut. Îmi dădu laoparte părul de pe obraji. 
Îţi imaginezi florile? 

Am încuviințat din cap când mintea a început în sfârşit 
să mi se calmeze. Grady... mai făcuse asta înainte, când 
fuseserăm mai tineri şi eu încă nu învăţasem cum să rup 
legătura cu ceilalți. M-am împins în podea şi l-am strâns 
în braţe. 

- Nu știu ce aș face... Ce m-aș face fără tine. 

- E în regulă. Am eu grijă de tine. E în regulă. Mă 


strânse mai tare în brațe. Te-ai rănit? 


Am clătinat din cap. 

- Nu, am răspuns bâlbâit. Erau doar gândurile lor. N- 
am putut... 

- Ştiu. Ştiu. Se ridică, trăgându-mă după el. Trebuie să 
ieşim de aici. Să ajungem mai departe în casă și să ne 
ascundem înainte să intre. 

- Ni merele? 

- Nu doar ele. Se trase în spate, trecându-șşi iute 
privirea peste faţa şi corpul meu, pentru a găsi orice rană 
despre care aş fi putut minţi. l-am văzut pe Rae venind 
peste deal, zise el. 

- Poftim? De ce? 

- Nu ştiu. 

Mă prinse de braț, strângându-l în timp ce se uită în 
jur. Dar se întâmplă ceva rău, Lis. Primvera e în flăcări. 

Pieptul îmi îngheţă. 

- Cum? 

Începu să mă conducă prin mulțime. 

- I-am văzut pe Rae din solariu. l-am văzut înainte să 
vină ni merele. Atunci, am început să te caut. Atenţie! mă 
avertiză el, ghidându-mă pe lângă o pereche de picioare 
nemișcate. 

Nu m-am uitat să văd de ce erau atât de nemisșcate. 

- Am ştiut imediat că se întâmpla ceva rău, zise Grady, 
trecându-și cealaltă mână prin claia de păr cret. 

- Crezi că sunt cei din Ţinutul de Vest? 

- Cine altcineva ar putea fi? spuse el. Probabil au 
pătruns în Ţinutul de Mijloc mai adânc decât se ştia. E 
singurul răspuns posibil. Mormăi când cineva se izbi de 
noi. Trebuie să ne ascundem, repetă el. Şi apoi, cu prima 


ocazie pe care o avem, trebuie să ieșim... 


Se auzi sunet de sticlă spartă în spatele nostru. Ne-am 
uitat peste umăr în acelaşi timp. 

Ni merele intrară prin fereastra spartă, cu trupurile 
înaripate acoperite de sânge. Își mișcară aripile și 
plonjară, ţintindu-i pe cei care încă stăteau în picioare cu 
ghearele lor de pe care picura sânge. 

Haosul izbucni. Cei care putură se împrăştiară în toate 
direcţiile, în timp ce noi alergam spre coridorul principal. 
Nu am fost singurii care am ajuns în coridorul îngust 
care ducea la sala cea mare și la celelalte săli și spaţii din 
conac. 

- Nu în sala cea mare, am spus eu gâfâind. Nu putem 
merge acolo. 

- La naiba! Grady mă privi scurt în ochi. Ţine-te bine! 
Nu-mi da drumul, Lis! Orice ai face, nu-mi da drumul! 

L-am prins de spatele tunicii, în timp ce oamenii se 
înghesuiră în jurul nostru, umplând rapid coridorul. 

Însă ei nu cunoșteau casa ca noi. 

Mese înguste căzură, blocând și mai mult drumul pe 
măsură ce eram împinși tot mai în jos pe hol. L-am tras 
pe Grady de braţ. 

- Ușa albastră! am tipat eu. Coridoarele dosnice. 

Grady încuviință din cap, menţinând ritmul, și mai că 
am fost împinși pe lângă ușă. Ne-am ţinut tare pe 
picioare, el mârâind și eu gâfâind, în timp ce mai mulți 
oameni se izbiră de noi. Ușa era blocată, forțându-l pe 
Grady să o împingă cu putere. 

Ușa scârțâi, se deschise și mai că am căzut prin ea. M- 
am întors, zărind buclele palide ale lui Allyson în toată 
nebunia aia. 


- Allyson! am tipat eu. 


Își întoarse capul spre noi şi începu să se căznească să 
ajungă la uşă. 

- Haide! strigă Grady, trăgându-ne deoparte, în timp 
ce un tânăr cu părul blond şi apoi Allyson se repeziră în 
odaie. 

M-am dus spre ea. 

- Eşti bine? Rochia ei de un albastru pal era 
improşcată cu sânge. Esti rănită? 

- Nu, spuse ea cu voce răgușită, buclele căzându-i la 
întâmplare peste faţă. Tu eşti? mă întrebă. 

- Sunt bine. Inima îmi bubuia în piept. Sunt atât de 
bucuroasă că te-am văzut. Ai... Am încremenit. La gât 
avea un lanţ de argint, de care atârna o nestemată de safir. 
E colierul lui Naomi? am întrebat-o. 

Se holbă la mine, confuză, de parcă nu-i venea să 
creadă că o întrebam aşa ceva. 

- Da, am vrut să-l port cu rochia mea. Mi l-a dat acum 
câteva zile. 

Oh, zeilor mari! 

Mă înșelasem. Nu o văzusem pe Naomi... 

Allyson îşi ridică privirea spre tavan. 

- M-am... despărţit de ceilalţi, spuse ea, iar eu mi-am 
întors privirea, cu inima strânsă când mi-am dat seama 
de realitate. Ni merele..., continuă ea, au intrat pe ferestre. 
Nu ştiu dacă... 

- Pe aici! strigă Grady, iar eu m-am întors rapid spre el. 
Haide! La naiba, înjură el, în timp ce oameni treceau în 
fugă pe lângă uşă. Pe aici, nenorociţilor! 

Nimeni nu îl ascultă. 

Am clătinat din cap, şi mi se făcu inima cât un purice 


când un țipăt de ni mere se auzi pe coridor. 


- Vin, şopti Allyson, îndepărtându-se de mine. Se izbi 
de un divan. Nu putem rămâne aici cu uşa deschisă. 

Avea dreptate. 

- La naiba, mârâi Grady, trântind ușa. La naiba! 

- Pe aici, m-am bâlbâit. M-am uitat la celălalt bărbat. 
Era palid. Mai e o sală. Duce spre odăile servitorilor şi... 

- Spre cramă, sfârşi Grady. E o ușă grea. Nimeni, nici 
măcar ni merele, nu poate trece de ea. 

- Perfect. Dacă e să mor în seara asta, prefer să fiu beat 
criță, spuse bărbatul, trecându-și o mână peste partea din 
faţă a cămăşii sfâşiate. Numele meu e Milton, apropo. 


- Grady. Făcu semn din cap spre mine. Fa e Lis şi ea 


- Allyson, spuse ea, frecându-și agitată mâinile peste 
braţele goale. 

Un țipăt străpunse aerul, făcându-ne pe mine şi pe 
Allyson să tresărim. 

Milton înghiţi în sec. 

- Hai să mergem în crama aia, ca să ne îmbătăm 
suficient de tare încât să nu ne mai gândim la ce se 
întâmplă de cealaltă parte a zidului. 

- E un plan bun. Eşti bine? o întrebă Grady pe Allyson, 
care încuviință din cap. Apoi, se întoarse spre mine. Tu? 

Piciorul mă ustura, aşa că şchiopătam ușor 
îndreptându-mă spre uşa aflată la celălalt capăt al 
încăperii. Nu mă puteam uita prea mult sau prea atentă la 
Milton și... mai ales la Allyson. Nu pentru că m-aș fi 
îngrijorat că aveam să fiu din nou copleșită de ceea ce se 
întâmplase în sala de primire, ci pentru că mi-era teamă 
că aveam să descopăr cum urma să se sfârşească noaptea 
pentru ei şi... ştiam deja cum avea să se sfârșească pentru 


Allyson. 


Pe măsură ce am înaintat, un sentiment mult prea 
familiar de calm fragil se așternu peste mine, unul izvorât 
din nopţi întunecate și înfricoșătoare care avuseseră loc 
înainte să fugim din Union City şi după aceea, când 
dormiserăm pe străzi și în şanţuri, când fuseserăm 
alungaţi de oamenii legii sau fugiserăm de adulţi ale 
căror gânduri erau pline de lucruri groaznice. Fuseserăm 
în multe situații urâte, în unele din care nu crezusem că 
aveam să scăpăm. 

Nu era vorba că nu eram speriată. Eram îngrozită. 
Inima nu încetase să îmi bată cu putere. Îmi venea să 
vomit de frică, dar era... doar o altă situație urâtă pe care 
să o depăşesc. Să supraviețuiesc... Și aveam să o fac. 
Aveam să o facem. 

Am deschis ușa care dădea într-un alt coridor, care era 
lung cât tot conacul și se întindea pe toată partea din 
spate. Era gol. Grady le făcu semn să înainteze. Am 
străbătut grăbiţi coridorul slab luminat, tipetele stinse 
care se auzeau de cealaltă parte a zidului urmărindu-ne, 
bântuindu-ne. 

Mi-am amintit de pumnal, așa că m-am oprit şi mi-am 
ridicat poalele rochiei. Am scos din teacă pumnalul. M- 
am uitat în sus. 

Lângă mine, Milton ridică din sprâncene când zări 
pumnalul de lunea. 

- Nici n-am de gând să întreb. 

- Probabil aşa e cel mai bine. 

Mi-am lăsat poalele rochiei să cadă la loc. 

- De ce fac asta? întrebă Allyson, rozându-și unghiile. 

- Nu știu, spuse Grady, apoi repetă ce îmi spusese mie 


despre curtea Preaînalţilor. Dar câteva ni mere au zburat 


pe deasupra conacului, îndreptându-se direct spre 
Primvera, adăugă el. 

- Doar nu vorbeşti serios, gâfâi Allyson. Îi atacă pe cei 
din speța lor? 

- Ba vorbeşte serios. Am văzut şi eu asta, confirmă 
Milton, iar eu am avut senzaţia că urma să o vedem toți 
destul de curând, când ajungeam pe coridorul dosnic. 
Părea că ardea tot oraşul, dar cred că era doar zidul din 
afara Primverei. 

- Dar de ce să ne atace pe noi? întrebă Allyson, 
rămânând aproape de Grady. Nu făceam nimic, adăugă 
ea. 

Nimeni nu răspunse, nici măcar intuiţia mea, dar nu 
credeam că era mâna Ţinutului de Vest sau a Cavalerilor 
de Fier. Era cu totul altceva. 

- M-ai minţit, mormăi Grady pe sub mustață. 

- Ce? am zis eu, uitându-mă scurt spre el. 

- Ai spus că nu ești rănită, zise, ridicând din 
sprâncene. Îţi sângerează piciorul. 

- Sângerezi? întrebă Allyson îngrijorată. 

- Nu e mare lucru. Doar o tăietură ușoară la picior. 

— 'Tăieturile uşoare se infectează tot timpul, Lis. Apoi, 
sfârșşeşti prin a ti se tăia piciorul. 

Am ridicat din sprâncene. 

- S-a ajuns cam departe cam repede, comentă Milton 
din spatele nostru. 

Grady îl ignoră. 

- De cum avem ocazia, spălăm rana. 

Am oftat din greu. 

- Aveam şi eu de gând să o fac, dar, momentan, mă 
îngrijorează mai tare ni merele. 


- De acord, comentă Milton. 


Ne-am apropiat de colţul care ducea spre coridorul din 
spate. M-am uitat în jur. Coridorul era întunecat. 

- Ferestrele sunt intacte. 

Grady înaintă cu pași mari, cu mâna pe mânerul 
sabiei. Pașii îi încetiniră. 

- Sfinte Sisoe! 

M-am strecurat înainte, iar Allyson ţipă, acoperindu-și 
gura cu mâna. Se împletici înapoi, izbindu-se de perete. 
Mi-am spus să nu o fac, însă m-am dus oricum lângă 
Grady la fereastra înaltă ce-mi venea până la piept și am 
regretat imediat. 

Luna nu mai era acoperită. Lumina argintie inunda 
moșia. Peluza era plină de cadavre, din care... ciuguleau 
câteva ni mere singuratice. 

Mi se întoarse stomacul pe dos, însă nu îmi puteam lua 
privirea de la priveliștea înfiorătoare și grotescă. Mai 
văzusem ni mere O singură dată și atunci de la distanţă. Pe 
atunci, eram doar o copilă, dar erau la fel de 
înspăimântătoare şi acum, cu trupurile lor înaripate care 
aduceau vag a corpuri de muritor şi cu feţele lor de o 
nuanță cenușie pală. Aveau ochii galbeni, aproape irizaţi, 
o nuanţă de auriu care se potrivea cu dungile care le 
brăzdau aripile negre ca onixul și părul lung și încâlcit. 
Dinţii lor... 

Erau ascuţiţi, la fel de tăioşi ca un cioc sau ca nişte 
gheare, și totuși... trăsăturile le erau delicate. Ba chiar 
drăguțe, dacă nu ar fi fost nuanţa dezgustătoare a pielii și 
sângele care le mânjea buzele şi bărbiile. 

Mi-am smuls privirea de la ele. Dincolo de ni mere se 
întindea o privelişte cu totul diferită. Conacul Archwood 
se afla pe vârful unui deal, iar, în zilele însorite, soarele 


scânteia din vârfurile zidurilor care înconjurau Primvera. 


În seara asta, întregul orizont era luminat de o strălucire 
aurie. Primvera chiar ardea. 

- La naiba! înjură Grady, dându-se înapoi. Rae. La 
pământ! 

M-am ghemuit lângă Grady, cu stomacul strâns. 

- Dacă sunt Rae... 

- Înseamnă că sunt și prinți pe aproape, termină el, 
privindu-mă scurt în ochi. 

- Prințul Rainer ni se va alătura în timpul Ospeţelor, 
am șoptit eu. Așa a spus Hymel. 

Maxilarul lui Grady se încleştă. 

- Prinţul tău a decis să plece într-un moment al naibii 
de nepotrivit, nu crezi? 

- Nu e prințul meu, am ripostat. 

- Ar trebui să încercăm să mergem mai departe, spuse 
Milton din locul în care se ghemuise, mai jos pe coridor. 
Cât de departe trebuie să mergem? 

Grady se ridică puţin, rămânând sub nivelul ferestrei. 

- La capătul coridorului. Doar rămâneţi cât mai 
aproape de podea. 

„Capătul sălii“ părea a se afla într-un cu totul alt tărâm. 

- E penultima ușă... 

M-am oprit când am simţit  furnicături de 
conştientizare între omoplaţi, apoi pe ceafă. Mi se făcu 
pielea de găină pe braţele goale, simțind o căldură ciudată 
în... piept, deși temperatura scăzuse, la fel ca în grădină. 
Părul de pe ceafă mi se zbârli. Mi-am ridicat privirea spre 
fereastra de deasupra mea, frecându-mi pieptul. 

- Lis? întrebă Grady încet. Ce e? 

= Bu... 

Mânată de intuiţie, m-am ridicat şi am apucat partea 


de jos a pervazului ferestrei. 


- Nu ar trebui să ne grăbim? întrebă Milton șuierat. 

Ba ar fi trebuit. 

Dar trebuia să văd ceva. M-am ridicat doar cât să 
privesc peste pervazul ferestrei. 

Rae trecură pe lângă, călare pe cai acoperiţi cu pânză 
neagră, în timp ce mănunchiuri de ceaţă se scurgeau din 
deschizăturile mantiilor lor, coborând pe lateralele cailor 
lor, revărsându-se pe pământ ca o negură. Pesemne că 
erau peste două duzini. Semnale de alarmă îmi răsunară 
în minte. Preainalţii înaintau pe armăsari mari, roșcaţi- 
maronii, acoperiţi în stindarde violet pe care se vedea o 
emblemă stacojie ce aducea a mai multe noduri 
interconectate. Mai văzusem acel însemn. Era stema 
regală și reprezenta toate teritoriile unite pentru a forma 
unul singur. 

Dacă ar fi fost armatele din Tinutul de Vest sau 
Cavalerii de Fier, ar fi mers, oare, la luptă purtând 
însemnele regelui pe care voiau să-l detroneze? Mă 
îndoiam. Dar dacă era într-adevăr regele, de ce ar fi 
distrus Primvera? Doar dacă nu cumva credea că şi 
Primvera ar fi fost pierdută? 

O străfulgerare albă-argintie în lumina lunii îmi atrase 
privirea. Păr. Păr lung şi blond, atât de pal, încât era 
aproape alb. Mai pal decât al lordului pe care îl văzusem 
în sala cea mare. 

L-am recunoscut. 

Chiar dacă fusesem prea speriată în copilărie ca să-l 
privesc în față, știam că el era. 

- Grady, am şoptit eu. Uite! 

Se întoarse dinspre mine şi se ridică ușor. 

- Îl vezi? 


- Da, scrâşni el. Lord Samriel. 


CAPITOLUL 35 


Ce naiba căuta el aici? Nu știam, dar nu credeam în 
coincidente. Nici în soartă. Mi-am încleștat degetele pe 
pervaz. 

- Chiar trebuie să plecăm de aici, spuse Grady. 

Am dat să mă mișc, și chiar atunci Preaînaltul care 
călărea lângă Samriel își întoarse capul acoperit spre 
fereastră. Calul i se opri brusc. 

- La naiba, am icnit, ascunzându-mă. M-am uitat cu 
ochii mari la Grady și am apucat mai strâns pumnalul. 
Nu avea cum să ne vadă, am zis. Nu avea cum... 

Una dintre ni mere ţipă, și mă străfulgeră un junghi de 
frică pură. 

- Fugiţi! le strigă Grady celorlalţi, în timp ce ne-am 
pornit pe lângă zid, pe jumătate târându-ne de-a busșilea, 
pe jumătate alergând. 

I-am prins rapid din urmă pe Milton și pe Allyson și 
am alergat spre uşa care ducea spre odăile subterane, dar, 
deşi intuiţia mea tăcuse cu câteva secunde mai devreme, 
acum nu mai era așa. Aripi se izbiră de fereastră. Am 
știut... 

- Nu vom reusi, am icnit. 

- Ba da, mă contrazise Grady. Noi... 

- Ba nu, am zis, apucându-l de spatele tunicii, nu vom 
reuși. 

Am văzut pe chipul lui că înţelesese. Înjură, strigând la 
ceilalți, în timp ce eu îmi storceam creierii încercând să- 
mi dau seama unde am fi putut merge. M-am uitat in 
jur... 


- Biblioteca! am strigat. 


Allyson încuviință din cap şi străbătu coridorul în 
fugă, îndreptându-se spre uşa care ştiam că ducea către o 
altă parte a conacului, una nu la fel de sigură ca acelea 
din subteran, însă existau odăi acolo. Locuri în care să ne 
ascundem, iar asta era cea mai bună soluţie în clipa de 
faţă. 

Împinse ușa și o ţinu deschisă, în timp ce senzaţia de 
apăsare pe care o simţeam între omoplaţi continuă să se 
intensifice. Lord Samriel nu avusese cum să ne vadă, dar 
ceva îl alertase cu privire la prezenţa noastră. 

S-a auzit o explozie de sticlă când am ajuns în celălalt 
coridor. M-am întors rapid când am auzit-o pe Allyson 
țipând. Una dintre ni mere ne atacă, frecându-şi aripile de 
pereţii de pe ambele părți. Am încremenit, dar doar 
pentru o clipă, holbându-mă la trăsăturile fragile ale 
creaturii, ca de păpușă, mânjite cu sânge: carnea netedă, 
apoi straturi de pene mici şi sâni. Sâni adevăraţi. Fra 
femelă. 

lar imaginea aceea avea să mi se întipărească în minte 
pe vecie. 

- Jos! strigă Grady. 

Allyson mă prinse de braț şi mă trase în jos, pe 
genunchi. Arătarea se răsuci în aer şi dădu să se întoarcă, 
dar Milton o apucă de picioare şi, ţipând, o izbi de perete. 

Tencuiala crăpă din cauza impactului. Milton sări în 
spate, respirând greu când creatura căzu în faţă. Se ridică 
pe picioarele din spate la doar câţiva centimetri de mine 
ȘI ţipă. 

M-am mişcat fără să gândesc, ridicându-mă iute în 
picioare. Nu m-am gândit la ce făceam. Nu am ezitat. De 
parcă aș fi fost altcineva, când arătarea se aruncă asupra 


mea cu ghearele ascuţite şi însângerate. Am trecut pe sub 


brațul ei și m-am învârtit. M-am ridicat şi i-am înfipt 
pumnalul adânc în piept. Creatura mă privi în ochi, 
uluită, când mi-am smucit pumnalul din ea. Se împletici 
în spate, și piciorul i se îndoi. Arătarea căzu, moartă 
înainte să atingă podeaua. Mi-am ridicat privirea. 

Grady se holbă la mine, cu ochii mari. 

- Ce naiba? 

M-am uitat la pumnalul meu. 

- La dracu! 

Un țipăt spintecă aerul când o altă creatură intră pe 
coridor. 

- La naiba! înjură Grady. 

Am trecut în viteză pe lângă Allyson, apucând ușa şi 
trântind-o. Am tras zăvorul, știind că avea doar să-i 
încetinească pe ceilalți, iar Grady ţâșni în faţă. Nu își 
înfipse sabia în arătare. Oţelul nu ar fi făcut mare lucru. 
Se răsuci din talie, lovind în sus cu sabia. Lama îi 
spintecă gâtul creaturii. Sângele țâşni când Grady îi reteză 
capul. Se dădu în spate, cu o parte a feței împroșcată de 
sânge. Speram din suflet că ni merele se numărau printre 
Preaînalţii care nu se puteau regenera. 

- Eşti bine? l-am întrebat în șoaptă, apropiindu-mă de 
Grady. 

- Da. 

Își aruncă privirea în jos, înghițind în sec. 

- Da. Se întoarse spre mine, privind pumnalul. Tu? 

Am încuviinţat din cap. 

- Cum naiba ai făcut asta? mă întrebă el şi mă prinse 
de brat. 

- Nu ştiu. 

Am înghiţit în sec, cu inima bătându-mi tare. 


Allyson tresări când ceva se izbi de ușă. 


- Mai sunt. Începu să se dea în spate. Biblioteca. 
Acum! 

Cu pieptul zvâcnindu-mi, mi-am spus în minte că 
aveam să mă gândesc mai târziu la cum de mă pricepeam 
brusc, lucru imposibil de altfel, să mânuiesc pumnalul. 
M-am întors chiar pe când Allyson a deschis ușile. Am 
intrat în fugă în odaie, chiar când ne ajunse zgomotul de 
lemn despicat. Allyson ţipă, acoperindu-și gura cu 
mâinile, în timp ce Milton și Grady închiseră ușile în 
urma lor. 

- Aduceţi scaunele și divanul! porunci Milton. O să 
blocăm ușa. 

Mi-am vârât rapid pumnalul în teacă și m-am repezit 
înainte, apucând divanul din lateral. Abia de se clinti. M- 
am întors spre Allyson. 

- Ajută-mă! 

Mă privi cu ochi mari şi înspăimântați și veni iute 
lângă mine, iar privirile ni se întâlniră. Se întâmplă atât 
de repede. M-am conectat cu ea, şi al doilea meu simţ 
prinse viață atât de repede, fără să-l pot opri când ea veni 
să mă ajute. Am tresărit din tot corpul. 

Apoi, am văzut-o căzând - sânge roșu proaspăt 
scurgându-i-se pe partea din față a rochiei albastre. Apoi, 
am Simţit-o - o agonie ascuțită de-a lungul gâtului, 
arzătoare și definitivă, pe când lanţul de argint se rupse și 
medalionul căzu, safirul stropit cu sânge... 

Am întrerupt contactul vizual cu ea şi am împins mai 
tare divanul, picioarele-i sfâșiind covorul. 

- Ascunde-te! i-am spus eu repede. Du-te și ascunde- 
te! 

- Ai nevoie de ajutor. Nu poţi împinge... 


- Ba nu. Am împins-o departe, spre stive. 


Se împletici în spate. 

= IS 

- Trebuie să te ascunzi. Chiar acum! Nu scoate un 
sunet. Nu ieși din ascunzătoare! Ascunde-te! Mă înţelegi? 
Rămâi ascunsă, indiferent ce se întâmplă. 

- Da, se bâlbâi ea, cuprinzându-se cu braţele. 

- Du-te! Acum! 

Allyson se dădu încet în spate, apoi se întoarse, 
dispărând printre rândurile de cărți. 

Grady mi se alătură, apucând de divan. L-am dus până 
la ușă. Milton propti un scaun greu în el... 

Ceva se izbi de ușă, făcându-ne pe toți trei să tresărim 
din nou. Se auzi încă o bufnitură. Una dintre ni mere ţipă, 
făcând să-mi îngheţe sângele în vene. 

- Chiar că îmi doresc să fi băut vinul ăla, mormăi 
Milton. 

- O să-ţi aducem o duzină de sticle după asta, îl 
asigură Grady. 

Creatura se izbi din nou de ușă, țipând. 

- Trebuie să ne ascundem. 

Mintea mea se chinuia să găsească rapid o 
ascunzătoare bună. M-am gândit la nișele cu perdele în 
care multora dintre servitori le plăcea să se strecoare, fie 
pentru o întâlnire scurtă, fie ca să tragă un pui de somn. 
Unele dintre ele aveau chiar și uși care dădeau spre alte 
odăi sau spre scări care duceau la mezaninul de deasupra. 
Nu-mi aminteam însă care dintre ele. 

- Alcovurile. În stânga noastră. Unele dintre ele au uși. 

Milton încuviinţă din cap, înghițind în sec în timp ce 
privi în jur. 


- Mult noroc! 


Apoi, o țâșni spre pereţi. Eu și Grady am făcut la fel. 
Am străbătut în grabă labirintul de rafturi. Am zărit zidul 
cu alcovuri chiar când uşile bibliotecii se spintecară. 

Undeva în bibliotecă, Allyson ţipă înfricoşată, și mi se 
frânse inima. „Ie rog, taci! Te rog! Te rog!“ Grady dădu 
laoparte una dintre draperiile grele, şi apoi am fost 
învăluiți rapid în aerul întunecat şi stătut al spaţiului 
îngust, în timp ce draperia se așeză la loc. 

Grady mă strânse lângă el în timp ce mă uitam prin 
golul dintre draperii, tremurând din tot trupul. Erau doar 
vreo doi centimetri, dar mi se păru că eram complet 
expuși în timp ce nimere zburară prin bibliotecă. Cărţile 
căzură, una câte una, lovind podeaua, iar eu am tresărit. 
De fiecare dată. 

Câteva secunde mai târziu, se auzi o bufnitură mai 
puternică, de parcă s-ar fi răsturnat un şir întreg de 
rafturi grele. Apoi, se aşternu tăcerea, după care... 

Pași înceţi, constanti. 

Apoi, liniște. 

Secundele trecură în timp ce mă străduiam să identific 
orice sunet. Minute. Nu se auzea nimic. Oare ni merele 
plecaseră? Oare nu am... 

- Nu aveţi motiv să vă ascundeţi, spuse un Preaiînalt, 
iar corpul mi se înfierbântă, apoi mi se răci. Nu uitasem 
vocea aceea. Era Lord Samriel. Nu vă voi face rău, adăugă 
el. 

Grady nu făcu nici o mișcare să se arate. Nici eu. 

- leşiţi, strigă Lord Samriel, pe un ton blând și mieros. 
Veţi fi în siguranţă dacă o faceţi. 

Mi-am întins mâna, apucându-l pe Grady de mânecă, 
dorindu-mi să nu fi vârât în teacă pumnalul de lunea. Nu 


știam ce aş fi făcut cu el. Pe de altă parte, nu mă 


așteptasem să-l folosesc nici înainte, dar n-am îndrăznit 
nici măcar să respir prea adânc sau să mai fac vreo 
mişcare. Nici măcar când aerul îngheţă în jurul nostru. 

- Vă rog, nu vă ascundeţi de mine! zise Lord Samriel, 
iar vocea păru să i se audă mai de aproape. Vrem să vă 
ajutăm. 

Vrem? 

Prin despicătura din perdea am văzut una dintre 
ni mere aterizând pe unul dintre rafturi, cu spatele la noi, 
întinzându-și aripile masive. Își răsuci capul dintr-o parte 
în alta în tăcere. 

- Apoi, am auzit o voce blândă și tremurătoare 
strigând: 

- Promiti? 

Arătarea îşi roti capul spre dreapta, iar eu m-am mișcat 
în fată. Grady mă strânse mai tare în brate. 

- Nu! îmi şopti el la ureche. 

M-am cutremurat, cu inima cât un purice. l-am spus 
să se ascundă, să nu iasă din ascunzătoare. De ce nu mă 
ascultase? Îmi venea să tip la ea, dar nu puteam. Ştiam 
asta, dar m-am încordat din tot corpul în braţele lui 
Grady. 

- Desigur. Promit, o asigură Lord Samriel, cu o voce 
atât de siropoasă, încât practic picura zahăr otrăvitor. 
Haide... Ah, iată-te! 

„Nu. Nu. Nu.“ 

Creatura își desfăcu aripile, un zâmbet crud şi sângeros 
schimonosindu-i buzele. 

- Nu e ea, răspunse o altă voce, pe care am recunoscut- 
o atât eu, cât şi Grady. 

Hymel. Ce căuta aici, cu ei? Hymel era un ticălos, dar 


nu putea fi parte din asta. 


Se auzi un oftat apăsat, apoi Lord Samriel spuse: 

- Ucide chestia asta! 

Ucide chestia asta. 

Era Allyson. Nu era o chestie. 

— Opreşte-te! interveni o altă voce, mai rece, mai plată. 

Creatura ascultă, strângându-şi aripile, întinzându-și 
gâtul de pe raftul cu cărţi pe care se cocoţase. 

- Ai spus că era aici, rosti din nou bărbatul 
necunoscut. Eşti sigur? 

- Sunt foarte sigur, răspunse Hymel, iar stomacul mi se 
strânse. Nu-l auzisem niciodată atât de speriat. Am 
văzut-o alergând cu Allyson. Trebuie să fie aici, Alteță. 

Am înţeles brusc de ce Hymel părea atât de speriat - 
bărbatul cu care vorbea era un prinţ. Era, oare, prințul 
Rainer? Dar de ce ar fi fost aici, când curtea lui ardea? 

Grady se crispă în spatele meu, iar corpul meu se 
înfierbântă, apoi se răci. Vorbeau... despre mine. Mă 
năpădiră o mulţime de gânduri, un amestec de confuzie 
şi frică. 

- Atunci, vom vedea, spuse prinţul. 

Țipătul lui Allyson spintecă aerul, ascuţit și îngrozitor. 
M-am smucit în faţă, genunchii aproape cedându-mi. 
Grady nu-mi dădu drumul, ţinându-mă în picioare. 

- Taci! ordonă prinţul, cu voce aproape blândă, dacă 
n-ar fi fost rece ca gheața, iar tipetele lui Allyson se 
preschimbară într-un suspin ușor. 

Apoi, se auzi... doar sunetul inimii mele bătând cu 
putere. 

- Îi voi da o șansă acestei creaturi încântătoare, spuse 
prinţul, iar printre perdele am văzut cum arătarea îşi 
răsuci capul înainte și înapoi. Iar fie îţi voi da de ales. 


Urmă o pauză, apoi: Lis. 


Am înţepenit lipită de Grady, cu inima bătându-mi cu 
putere. Cu greu am reusit să trag aer în piept. 

- Vino la mine, şi nu va fi rănită, spuse prinţul. Dar 
dacă nu o faci? 

Se auzi o pocnitură. O pocnitură asurzitoare, 
dezgustătoare. 

Ţipătul ascuţit şi plin de durere al lui Allyson spintecă 
aerul. Am tresărit din tot corpul. 

- A fost doar un os micuţ, continuă prinţul. Sunt multe 
altele de rupt. Nu vreau s-o fac. Şi nici nu vreau să petrec 
minute preţioase cercetând fiecare centimetru din conac 
ca să te găsesc. Vino la mine! 

Grady mă cuprinse şi cu celălalt braț, lipindu-și 
obrazul de al meu, tremurând la fel de violent ca mine. 

Un alt trosnet spulberă tăcerea, sfâșiindu-mi inima, 
dar şi ceva mai adânc, mai important. Sufletul. Nu ştiam 
de ce se întâmplau toate astea. De ce prinţul acesta, 
oricine ar fi fost el, mă căuta. Sau ce avea Hymel de-a face 
cu toate astea. Dar să stăm degeaba, fără să facem ceva, 
lăsând să se întâmple una ca asta? Ştiam că Grady nu voia 
să o facă. Nici eu nu voiam, dar, în clipa în care am ajuns 
în alcov, a fost de parcă anii petrecuţi în Archwood nu ar 
fi avut loc niciodată. Fram doar eu şi Grady împotriva 
lumii, veghindu-ne unul pe celălalt şi numai unul pe 
celălalt. Așa supraviețuiserăm atât timp, dar tipetele lui 
Allyson... Îmi venea să-mi sparg timpanele. Îmi venea să- 
mi scot ochi. Nu merita asta. Pe toţi zeii, nici unul dintre 
cei care suferiseră în seara asta nu merita ceva din toate 
astea! lar noi? Eu? Noi ce meritam pentru că îngăduiam 
să se întâmple asta? Ce eram pentru că îngăduiam una ca 


asta? Monştri, așa cum mă întrebase Thorne dacă-l 


credeam pe el. Asta eram. Am închis ochii, ca să opresc 
lacrimile, înfigându-mi degetele în mâneca lui Grady. 

- Nu, şopti el foarte ușor. 

Am clătinat frenetic din cap când tipetele lui Allyson 
se transformară în gemete. Nu puteam să fac asta. La fel 
cum nu-mi puteam ignora intuiţia când mă îndruma să 
intervin. Nu puteam îngădui să devin asta. Nu aveam să-l 
las pe Grady să devină un monstru doar ca să mă 
protejeze de cine știe ce își doreau ei. 

- Te rog, i-am șoptit lui Grady. Te rog să rămâi ascuns. 

= Diss 

Nu mi-am dat timp să mă gândesc prea mult la ce 
făceam sau lui Grady ca să se pregătească. Frica şi 
disperarea formau un amestec ametitor, ce ne dădea o 
forță pe care în mod normal nu am fi avut-o. Sau poate 
era adrenalina. Poate că era cu totul altceva, ceva care 
provenea din partea aceea ascunsă și adâncă a mea care 
erupsese când îl apucasem de braț pe Hymel. Nu știam ce 
era, dar, când am ţâşnit în faţă, am scăpat de strânsoarea 
lui Grady. 

- Oprește-te! Nu o răni! am tipat eu, repezindu-mă 
printre draperii, mișcându-mă rapid, mai rapid ca 
niciodată. 

Am dat năvală în bibliotecă. 

Și într-un alt coșmar. 

Pentru că Grady era chiar în spatele meu. Ar fi trebuit 
să știu că nu avea să mă asculte. Mă prinse cu braţul de 
talie, trăgându-mă în spate când creatura se năpusti 
asupra mea, desfăcându-şi aripile și țipând a avertisment. 
M-am oprit brusc când l-am văzut pe cel care pesemne 
că era prinţul. Nu era prințul Rainer. Era blond ca Lord 


Samriel. Maxilarul și obrazul măiestru făurite îi erau 


împroşcate cu sânge. O ţinea pe Allyson de gât, la pieptul 
lui, forțând-o să stea pe vârful picioarelor. Brațul ei stâng 
atârna într-un unghi ciudat, deformat. Mă privi cu ochii- 
i mari şi îngroziţi, în timp ce Grady încercă să mă tragă 
înapoi, dar am văzut dincolo de ei, în locul în care se afla 
Lord Samriel, în dreapta prințului, o frumuseţe de gheață 
uriașă. Zâmbi şi făcu un pas în față. 

Grady mă împinse în spatele lui, fluturându-șşi sabia. 
Am tipat, apucându-l de braţ, dar el mă dădu laoparte. 

- Nu vă apropiaţi! avertiză el, iar lordul se opri. 

Prințul își înclină capul într-o parte, slăbind 
strânsoarea în care o ținea pe Allyson. 

- Da, aşa e. Veţi rămâne pe loc și o veţi lăsa pe prietena 
mea să plece, continuă Grady. Nu o veţi opri. Îmi aruncă 
o privire rapidă peste umăr. Pleacă! Te voi ajunge din 
urmă. 

Am rămas şocată, holbându-mă neîncrezătoare la 
prostul acela curajos și loial. Chiar credea că aveam să-l 
părăsesc? Că aveam să fug şi să-l las în urmă chiar și dacă 
Preaînalții mi-ar fi îngăduit? 

- Nu. 

Nările i se umflară. 

- La naiba, pleacă! Pleacă naibii... 

- Nu, am repetat, tremurând când l-am apucat de 
laterale, agățându-mă din răsputeri de el. 

Își întoarse capul spre al meu. Ochii i se umplură de 
panică, și nu mai văzusem asta... din noaptea aceea din 
Union City. 

- Te rog! 

Lacrimile îmi usturau ochii. 


- Ti-am spus să rămâi ascuns, i-am șoptit. 


- Ce fermecător, spuse Lord Samriel, făcându-mă să 
tresar. 

Nu am simţit nerăbdare sau supărare în cuvintele lui. 
Părea... să vorbească serios. Ridică o mână palidă. 

Grady înjură când sabia îi fu smulsă din mână. Lord 
Samriel o prinse din aer. 

- Fier şi oțel? Ce drăguţ! Lord Samriel plescăi încet din 
limbă. Înfipse sabia în podea, străpungând lemnul. Sabia 
reverberă de la impact. Prindeţi-l! 

Totul se întâmplă repede. Prea repede. 

Dintre mormane ieşiră siluete, filamente cenuşii 
scurgându-se din  deschizăturile mantiilor lor şi 
revărsându-se de-a lungul podelei. Se mișcară atât de 
silențios şi de repede, încât ar fi putut fi niște spectre, dar 
Rae nu erau spirite. Erau oase şi... un pic de carne. 

Se năpustiră asupra noastră într-o clipită. 

Grady se eliberă din strânsoarea mea și se izbi de Rae, 
lovind cu pumnii. Îi lovi cu putere, dându-le capetele 
acoperite pe spate, împrăştiind ceața aceea cenușie, însă 
era depăşit numeric. Un Rae îl prinse de braţe și i le duse 
la spate, împingându-l în genunchi, iar un altul ţinea o... 
sabie la gâtul lui Grady. O lamă scânteietoare de un alb 
lăptos. Am țâșnit spre Rae, întinzând mâna spre brațul 
care-i ţinea sabia la gât. 

Lord Samriel păşi în fața mea. 

M-am smucit în spate atât de repede, încât mi-am 
pierdut echilibrul şi am alunecat, aterizând în fund. 

Lord Samriel alunecă, chicotind. De fapt, alunecă spre 
mine. 

- A fost incredibil de grațios. 

„La naiba! La naiba! La naiba!“ M-am târât în spate, 


picioarele încurcându-mi-se în poalele rochiei. 


- Ticălosule! Pleacă de lângă ea! strigă Grady, 
smucindu-se. Dă-mi drumul sau jur că voi... 

- Faceţi-l să tacă! porunci prinţul. 

Mantia cavalerului Rae foșni pe podea când acesta se 
învârti şi-l lovi pe Grady în cap cu mânerul sabiei. Grady 
se prăbuși, stârnind o explozie de panică în mine, în timp 
ce mă căzneam să mă ridic în picioare. M-am repezit 
spre el, lăsându-mă în genunchi. 

- Grady? am șoptit, în timp ce acel Rae s-a tras 
silențios înapoi, formând un cerc lejer în jurul meu și al 
lui Grady. Grady? 

- Calmează-te! 

Hymel apăru dintre două mormane, iar eu m-am oprit 
brusc, privind imediat spre mâinile lui goale și spre 
şoldurile lui, unde... sabia îi era încă vârâtă în teacă. Nu 
fusese dezarmat. 

lar eu eram o nătângă naivă pentru că crezusem că 
Hymel fusese adus acolo cu forța. Că nu era în stare să ia 
parte la ce se întâmpla. 

- Ticălosule! am izbucnit, încovoindu-mi degetele și 
uitându-mă urât la el. 

- Ea este, prinţe Rohan, zise el, vădit ușurat. Numele 
acela... Îl mai auzisem. Prinţul Rohan... domnea în 
Augustine, curtea Ținutului de Jos. Era din capitală. Ea e 
cea care îi aparține prințului de Vytrus. 

Am încremenit cu totul. 

- Perfect, zise prinţul Rohan și îi dădu drumul lui 
Allyson. 

Aceasta se împletici, ţinându-și brațul la piept și 
suspinând. Prințul Rohan se uită la creatura cocoţată pe 


raft, şi fu de ajuns. Făptura își luă zborul, direct spre ea. 


- Allyson! am tipat eu. 

Aceasta își ridică brusc capul. Se învârti și fugi printre 
mormane. Creatura ţipă și plonjă printre culoare. 

- Nu! am strigat eu. 

Stiam ce urmează. Văzusem ce avea să se întâmple şi, 
totuşi, m-am cutremurat când i-am auzit ţipetele, ascuţite 
și înspăimântătoare, înainte să se încheie într-un gâlgâit 
umed. 

Apoi, tăcere. 

- De ce fug mereu? întrebă Lord Samriel. Unde cred că 
fug? 

- Spre moarte, răspunse prinţul Rohan, privindu-mă. 

Lord Samriel chicoti, iar mie mi se făcu greață. 

- Atât de morbid. 

- Ai... spus că nu-i vei face rău. Abia de puteam 
respira, atât de tare mă strângea pieptul și atât de 
puternic tremuram. Ai spus... 

- Am spus că-i voi da de ales, mă întrerupse prințul 
Rohan. Nu am spus că nu-i voi face rău. 

Buzele mi se depărtară. 

- Ce alegere i-ai dat? 

- Să moară repede sau lent, țipând întruna de durere, 
zise el. Şi a avut parte de o moarte rapidă. 

- Pe toţi zeii, am șoptit eu, o parte a minţii mele fiind 
incapabilă să proceseze brutalitatea rece a cuvintelor lui. 

- Sper că nu te rogi la ei, zise prințul Rohan, 
aruncându-mi o privire glacială, pentru că au încetat să 
asculte cu mult timp în urmă. 

- Nu mă rugam, am răspuns eu răspicat, neputând nici 
măcar să mă gândesc dacă ce spusese despre zei era 
adevărat sau nu. M-am uitat la Grady, i-am văzut pieptul 


mişcându-i-se. Mi-am așezat palmele pe pieptul lui, 


lăsând ca fiecare inspiraţie a lui să mă calmeze. De ce... 
De ce faceţi asta? 

- Ai putea spune că schimbăm regulile, răspunse 
prințul Rohan. 

- Poftim? 

M-am uitat când la el, când la Lord Samriel. 

- Ce reguli? 

Prințul Rohan făcu o grimasă disprețuitoare, apoi se 
întoarse cu spatele, fără să răspundă. Lordul se apropie şi 
se uită cu atenţie la mine. Miji ochii. 

- Nu poartă semnul. 

„Semnul.“ 

Semnul despre care vorbise Claude. 

- Nu știu sigur ce cauţi, spuse Hymel din locul în care 
se afla, mai în spate, dar are abilităţi. Darul previziunii și 
intuiție. Poate citi intenţiile şi viitorul. 

- Ochii ei, explică Lord Samriel, cu capul înclinat. 
Semnul ar fi în ochii ei. 

Am tras scurt aer în piept și mi-am amintit când îi 
văzusem schimbându-se în oglindă. Nu fusese o 
plăsmuire a mea, dar oare nu știam deja asta? În adâncul 
ființei? 

- Se poate să fi fost fermecată, rosti prințul Rohan, iar 
eu nu aveam idee ce însemna asta. Vom ști când se 
întoarce Lord Arion. Între timp, scăpaţi de el... 

- Nu! Nu! Vă rog, am implorat eu, întinzându-mă 
peste Grady. Vă rog, nu-l răniţi! Vă rog! Voi face orice 
îmi cereți. Am tremurat, dispusă să cerșesc... Să mă 
târguiesc. Vă rog! 

Prinţul Rohan se întoarse încet spre mine. Avea ochii... 
ca ai lui Thorne, un caleidoscop de culori schimbătoare, 


doar că maroul avea mai degrabă o nuanţă stacojie. 


- Orice? 

Mi se strânse inima, dar am încuviinţat din cap. 

- Orice. 

Lord Samriel îi aruncă o privire lui Hymel. 

- Spune adevărul, zise Hymel și îşi încrucişă braţele. 
Sunt prieteni la cataramă. Ar fi un avantaj. 

Furia mi-a inundat venele, însă am înăbuşit-o, 
concentrându-mă asupra prințului. 

- Promite-mi că nu-l vei răni, şi voi face orice vrei. Jur! 

Zâmbi slab, și, pe când m-am uitat la el, am văzut că 
avea trăsăturile şi mai măiestru lucrate ca ale lui Thorne, 
dar lipsite de... viață. Era o carapace perfect făurită. 

- Bine. 

Nu mi-am îngăduit să simt nici măcar un dram de 
ușurare. 

- Promite-mi că nu-l vei răni! 

Prinţul zâmbi mai larg, și, totuşi, maxilarul îi rămase la 
fel de dur şi privirea la fel de rece. 

- Înveţi repede. 

Am aruncat o privire spre Hymel, apoi spre mormane, 
unde Allyson... își trăsese ultima suflare. 

- Nu, nici gând. Am înghiţit în sec și am repetat: 
Promite! 

- Promit că nu i se va întâmpla nimic rău, zise el, iar 
eu am răsuflat tremurător. Preainalţii nu puteau minți. Și 
nu își puteau încălca un jurământ. Îmi aminteam măcar 
atât. 

- Cât timp nu îmi dai nici un motiv ca să se întâmple 
asta, adăugă el. 

Îngrijorarea începu să mă cuprindă, dar m-am agăţat 
de jurământul prinţului Rohan. 


- Du-o în odăile ei! porunci prințul Rohan. 


- Nu plec de lângă Grady, l-am avertizat eu, 
prinzându-l de tunică. Rămâne cu mine. 

Lord Samriel ridică din sprâncene, în timp ce prințul 
Rohan se uită din nou la mine, privirea lui fiind mai 
tulburătoare decât cea a lui Thorne, pentru că era atât de 
rece, atât de lipsită de viață, în pofida culorilor din ochi 
care se învolburară. Prințul se mișcă atât de repede, încât 
nici n-am avut timp să tip. 

Mă prinse de gât şi mă ridică, forțându-mă să stau pe 
vârfuri. 

- Am promis că nu i se va întâmpla nimic rău, spuse el 
în timp ce îl apucam de braț. 

Mintea mi se deschise larg spre el, însă nu vedeam 
decât... întuneric. 

- Depinde de tine dacă îmi voi onora sau nu 
jurământul. O modalitate de a garanta că va fi încălcat 
este să ridici pretenții. 

Degetele lui mi se înfipseră în gâtlej, şi am simţit un 
junghi de durere în gât. 

- Ai înțeles? 

- Da, m-am forţat eu să rostesc. 

- Bine. 

Nu-mi dădu drumul, ci mai degrabă mă îmbrânci. M- 
am împleticit în spate, iar Lord Samriel mă prinse de 
braţe. Mă tinu ferm, dar nu era o strângere nici pe 
departe atât de dureroasă precum știam că putea fi. 

- Du-o în odăile ei şi asigură-te că rămâne acolo cât 
timp sunt pregătiți caii. Vom pleca de îndată ce Lord 
Arion va confirma ce se zice. 

Lord Samriel se puse în mişcare, şi n-am prea avut de 
ales. Privirea mi se agăţă cu disperare de forma nemișcată 


a lui Grady. Ce aveau de gând să-i facă? Nu am îndrăznit 


să întreb, de teamă să nu-i dau prințului Rohan motive 
să-şi încalce jurământul. 

- Alteță, spuse Hymel, desfăcându-și brațele. Cum 
rămâne cu prințul de Vytrus? A plecat să-și escorteze 
cavalerii spre Archwood. Se vor întoarce până mâine- 
seară, cel târziu. 

Îmi tresăltă inima-n piept. În panica și groaza 
resimtite, uitasem de întoarcerea lui Thorne şi a 
cavalerilor lui. 

- Vor avea parte de ceva probleme neașteptate pe 
drum, care ar trebui să ne ofere ceva timp, spuse prințul 
Rohan zâmbind, iar explozia rapidă de speranţă care mă 
încercase dispăru. Se uită spre mine și zise: Nu-ţi face 
griji, draga mea. Te vom proteja de prințul de Vytrus. 

Am rămas cu gura căscată. Mă așteptasem ca prinţul să 
spună multe lucruri, dar nu asta. 

- Să mă protejaţi de el? 

- S-ar putea să nu ţi se pară așa acum, dar îţi salvăm 
viaţa, zise prințul Rohan. La urma urmei, de prințul 


Thorne ar trebui să te temi. El te va ucide. 


CAPITOLUL 36 


Uimită de ce spusese prințul Rohan, abia de mi-am dat 
seama că Hymel îl conducea pe Lord Samriel către odăile 
mele. Nici vorbă ca spusele prințului să fi fost adevărate. 
Thorne nu voia să mă ucidă. Nu era o ameninţare pentru 
mine. Nu îmi era frică de el. Mă simțeam în siguranță cu 
el. 

Dar Preainalţii nu puteau minți. 


Puteau ucide, în schimb. 


Mi se căscă un gol în piept în timp ce mergeam, 
simțind tăietura de pe talpă ca o usturime surdă. Oriunde 
mă uitam, oricât de repede şi, în ciuda faptului că Hymel 
ne dusese prin coridoarele servitorilor, vedeam cadavre. 
Am văzut sânge scurgându-se pe podea și acumulându- 
se în crăpături. Când am ajuns pe coridorul care ducea 
spre odăile mele, nu se vedea sânge nicăieri. Dacă nu ar fi 
fost mirosul slab de lemn ars, aproape că te puteai preface 
că nu avuseserăm parte de o asemenea violență, dar încă 
auzeam gemetele şi scâncetele... și tipetele îndepărtate. 

Viziunea mea se adeverise, dar nu cuprinsese cu 
adevărat grozăvia celor petrecute. 

Lord Samriel mă conduse în odăi după ce Hymel 
deschise ușile. Hymel dădu să-l urmeze, însă lordul ridică 
mâna. 

- Pleacă! 

Îmi stătu inima-n loc, uitându-mă la Hymel. Acesta 
ezită, uitându-se când la mine, când la lord, iar eu, pe toţi 
zeii, nu aş fi crezut vreodată că aș fi preferat compania 
lui, dar iată-mă dorindu-mi să nu fi fost el cel care 
închise uşile și rămase pe coridor. 

Rămasă singură cu lordul, într-o odaie care nu îmi mai 
părea familiară şi era ciudat de rece, eram profund 
conștientă că lordul se holba la mine. Privirea lui semăna 
mult cu a lui Thorne. Intensă. Neclintită. Mi-am 
încrucişat braţele peste piept şi m-am dat în spate până 
am ajuns la şezlong. Trecură câteva momente de tăcere, 
timp în care lordul mă privi. M-am uitat și eu la el. Avea 
părul blond-argintiu mai lung ca ultima oară când îl 
văzusem. Acum, era aproape cât al meu de lung și îi 
ajungea până la mijlocul spatelui. Arăta șocant pe armura 


neagră, împodobită cu piele, care îi proteja pieptul și 


umerii. Părea... curios şi nedumerit. Oare mă 
recunoscuse? La fel ca în cazul lui Thorne, mă îndoiam, 
dar instinctul acela care mă avertizase să nu spun nimic 
reapăru. 

- Aşază-te! ordonă Lord Samriel. 

Nevrând să stârnesc furia lordului și să-l pun în pericol 
pe Grady, m-am aşezat pe marginea şezlongului, 
încolăcindu-mi picioarele sub tivul rochiei. 

Se aşeză lent pe canapea, cu corpul lung și zvelt întors 
spre mine. 

- Numele tău? E Lis? 

Am încuviinţat din cap. 

- E o prescurtare? 

Mi-am apăsat braţele pe talie și pe piept, nevrând să-i 
răspund, dar riscul de a minţi era prea mare. 

- Calista. 

- Calista, repetă el, şi un fior mă străbătu pe șira 
spinării când îmi rosti numele, dar nu ca fiorii pe care 
mi-i stârnea Thorne. Un nume frumos pentru o doamnă 
frumoasă, spuse el. 

Mi-am înfipt degetele în lateralele corpului ṣi m-am 
forțat să răspund. 

- F binevoitor din partea ta să spui asta. 

Zâmbi încordat şi cunoscător. 

- Îţi faci griji pentru prietenul tău? 

Stomacul mi se strânse şi mi se întoarse pe dos. 

- Da. 


- Prințul nu își va încălca jurământul fără motiv, spuse 

el. Pur și simplu, nu vei vrea să-i dai un motiv. 
- Nu o voi face, am jurat. 
- Mă bucur să aud asta, răspunse el. Spune-mi despre 


abilităţile tale, Calista! 


- Eu.... Pot să fac ce a spus Hymael, i-am răspuns. Dar 
nu sunt vrăjitoare. 

— Stiu. 

Lord Samriel se lăsă pe spate, sprijinindu-şi o gleznă 
pe genunchi. Partea de sus a cizmelor îi era lustruită, dar 
ceva închis la culoare păta laba piciorului. M-am uitat 
spre plăcile ceramice de lângă ușă. O amprentă roșie păta 
podeaua. Sânge. Mi-am întors repede privirea, cu 
stomacul strâns. 

— Vreau să aud cum le-ai descrie tu. 

M-am foit, neavând experienţă în a vorbi despre 
abilitățile mele. 

- Am... o intuiţie puternică și uneori pot vedea 
viitorul: sub formă de viziuni sau când mi se pune o 
întrebare. 

- Interesant, murmură el şi zâmbi, fără ca asta să-i 
îndulcească unghiurile aspre ale feţei. Această intuiţie 
sporită despre care vorbeşti... continuă el. Cum 
funcționează? 

- Mă... îndrumă uneori spre anumite alegeri. Alteori, 
nici nu-mi dau seama de asta până nu fac un anumit 
lucru. 

- Cum ar fi? 

Gândurile îmi erau atât de împrăștiate, încât dură o 
clipă să găsesc un exemplu. 

- Uneori, văd pe cineva şi ştiu ce urmează să se 
întâmple. Poate fi o premoniţie, un lucru pe care-l văd 
întâmplându-se în minte înainte să se întâmple efectiv, 
iar alteori e ca o voce pe care o aud. 

- O voce? mă întrebă el. 

- Propria voce. Îmi... şopteşte ce este pe cale să se 


întâmple sau îmi spune să mă opresc şi să ascult, să o 


apuc pe altă cale sau să intru pe o altă... 

Am tresărit când s-a auzit un țipăt de afară. Inima îmi 
bătu tot mai repede, și deși îmi întorceam capul spre 
fereastră, nu vedeam nimic dincolo de perdele. Oare cine 
fusese? Cineva cunoscut? Un străin? 

- Nu le da atenţie, spuse Lord Samriel, pe un ton blând 
și aproape amabil. Avusese același ton în tot acest timp. 
Degajat, chiar. Nu poţi face nimic pentru ei. 
Concentrează-te la ceea ce poţi face pentru tine şi pentru 
prietenul tău. Cum îl cheamă? 

Mi se puse un nod în piept și mi-am luat cu greu 
privirea de la fereastră. 

- Grady, am şoptit şi mi-am dres glasul. Pur și simplu, 
am o intuiție foarte intensă. 

- Şi vezi viitorul? mă întrebă Lord Samriel. 

Am încuviinţat din cap. 

- De obicei, e nevoie să-mi pună cineva o întrebare. 
Trebuie... fie să mă concentrez asupra acelei persoane, fie 
să o ating. 

- Dar ai premoniţii şi fără să fii întrebată. Nu ai văzut 
că se va întâmpla asta? 

- Ba da, dar... 

Am înghiţit în sec, tulburată, concentrându-mă asupra 
mâinii pe care şi-o sprijinea pe braţul canapelei. Degetul 
inelar de la mâna stângă îi lipsea. Oare nu putea să-l 
regenereze? Nu exista nici o îndoială în mintea mea că 
Lord Samriel era suficient de puternic, ceea ce însemna 
că nu era înţelept să îi ascund că puteam auzi gânduri, 
însă Hymel nu menţionase asta. Poate că ceilalți nu ştiau. 

- Dar a fost ceva vag. Stiam că avea să fie... vărsare de 
sânge, dar nu ştiam ce avea să o provoace. 


- Din cauză că erai implicată în evenimente? 


L-am privit brusc în ochi, și inima îmi tresăltă. 

Își plecă bărbia și zâmbi mai larg. 

- O să-l consider un răspuns afirmativ. 

- Cum... de ai știut asta? 

- Am auzit cândva despre cineva ca tine, cu daruri 
similare. Viitorul propriu îi era deseori ascuns. Îmi privi 
chipul cu ochii ca niște cioburi de obsidian, în afara 
cercului verde din jurul pupilei. Pentru o vreme, adăugă 
el. Apoi, își îndreptă capul şi mă întrebă: Ai fost orfană? 

Mă spintecă un junghi de surprindere, apoi am înţeles. 

- Hymel? 

Lord Samriel încuviință din cap. 

Furia se înteţi, lăsându-mi gust de cenușă pe limbă. 
Era limpede că Hymel cooperase cu Preainalţii, care 
probabil se trăgeau din Tinutul de Jos. Cine știe de cât 
timp. 

- Hymel... a spus că prințul Rainer ni se va alătura în 
timpul Ospeţelor. 

- Chiar a făcut-o, zise Lord Samriel. Sau poate că ar fi 
mai corect să spun că avea de gând să o facă. Cu toate 
acestea, prințul de Primvera nu era de acord cu dorințele 
regelui. Făcu o pauză, apoi adăugă: Fie ca zeii să-i 
odihnească sufletul! 

Aerul pe care l-am inspirat mi se blocă în piept. 

- Prinţul Rainer... e mort? 

- Din păcate. 

Pe toţi zeii! M-am legănat în spate, înfigându-mi 
degetele de la picioare în covorul gros. 

- Regele... 

N-am reușit să spun ceea ce bănuiam. 

- Ce ţi-a spus prințul Thorne? mă întrebă Lord 


Samriel. 


M-am crispat. 

- Despre... ce anume? 

- Despre rege. 

- Nu prea multe, am spus, şi nu era minciună. Nu 
tocmai. Ştiu doar că el a fost trimis aici ca să decidă dacă 
Archwoodul merita să fie apărat împotriva Cavalerilor de 
Fier, am continuat. 

Lord Samriel îngână ceva neclar. 

- Nu era adevărat? am întrebat, fără să îndrăznesc să- 
mi deschid simţurile față de el. 

Nu în momentul acela. 

- Preaînalţii nu pot minţi. Cercul verde se învolbură 
lent în jurul pupilelor lui. Prințul Thorne nu îţi cunoaște 
abilitățile, nu-i aşa? Nu știe ce reprezinţi pentru el? 

- Nu, nu știe despre abilitățile mele, am spus, cu 
gâtlejul strâns. Și nu sunt nimic pentru el, am adăugat. 

- Asta nu e adevărat, Calista, îmi spuse el, iar pielea mi 
se răci auzindu-mi numele. S-ar putea să nu fie conștient 
de ceea ce însemni pentru el, dar la un nivel primordial? 
Sunt convins că ştie. E atras de tine, indiferent că înțelege 
sau nu de ce. 

Am tresărit, amintindu-mi că şi Thorne recunoscuse 
confuz același lucru. 

- Eu... nu înţeleg. 

- Fi bine, e destul de simplu, zise Lord Samriel. Eşti 
totul pentru el. 

Mă străbătu un val de conştientizare. 

- Ny... nychora. 

Lord Samriel ridică din sprâncenele-i pale. 

- Deci ţi-a vorbit despre ceva. 


- A fost... L-am întrebat de ce nu îi bătea inima. 


Lordul se schimbă într-o clipită. Zâmbetul prietenos, 
chiar dacă rece, îi dispăru de pe chip. Se încordă din tot 
corpul, iar, când vorbi, o făcu fără blândeţea dinainte. 

- Şi ce ţi-a răspuns? 

Maxilarul mi se încleștă, şi mă încercă brusc senzaţia 
că... trebuia să fiu atentă. Erau senzații slabe izvorâte din 
intuiţia mea. 

- A spus doar că inima nu-i bate din cauza a ceea ce se 
numeşte nychora. 

Strânse din buze şi zâmbi cu jumătate de gură. 

- "Ţi-a spus ce e nychora? 

- Numai că e totul. Asta a fost tot ce a spus, am 
adăugat repede. Era noapte şi era obosit. S-a dus la 
culcare după aceea. 

Continuă să mă privească în ochi fără să clipească. 

- S-a culcat cu tine? 

Mi-am umezit buzele uscate. 

- Te referi la propriu sau la figurat? 

Lord Samriel chicoti. 

- La propriu. 

- Da. 

- Și la figurat? 

- Nu, am minţit eu, și nici măcar nu ştiam de ce am 
făcut-o. 

Mi se desprinsese de pe buze atât de repede, încât 
sunase sincer. 

- Interesant, zise el și mă privi din cap până-n picioare. 
Dar aţi fost intimi în alte moduri, îmi închipui? 

- Da. Am înghiţit în sec și mi-am întors capul, privind 
fix spre uşă. Ce legătură are asta? l-am întrebat. 

- Nici una. Doar sunt eu nepoliticos și băgăcios. 


Am râs sec, pufnind. 


- Ce simţi când ești cu el? mă întrebă. lar asta nu e o 
întrebare  nepoliticoasă, Calista. Am nevoie să-mi 
răspunzi. 

Mi-am desfăcut braţele şi mi-am apucat genunchii, pe 
care-i țineam lipiti. 

- Nu știu ce să răspund. 

Lord Samriel ridică din sprâncene. 

- Eşti interesată de el? Atrasă de el? Sau te sperie, ca 
mine? 

Îmi tresăltă inima-n piept, iar el zâmbi din nou slab. 
Lordul era... cum spusese Thorne? Conectat cu mine? 

- Îmi place că purtăm o conversaţie sinceră, îmi 
împărtăşi el întrucât nu i-am răspuns. Sper că va 
continua să fie plăcută şi uşoară. 

- Sau? am șoptit. 

- Sau pur şi simplu voi face astfel încât să fie o 
conversaţie ușoară, deşi s-ar putea să nu fie plăcută 
pentru tine. 

M-am blocat, înțelegând la ce se referea. Avea să 
folosească constrângerea, adică să pună stăpânire peste 
voința mea şi să preia controlul, aşa cum făcuse cu Grady 
în Union City. Un nou fel de groază mă cuprinse. Nu-mi 
doream aşa ceva. Niciodată. 

- Sunt atrasă de el şi îl consider atrăgător. La urma 
urmei, e un prinț Preaînalt. 

Lord Samriel zâmbi. 

- Ți-e frică de el? 

- Nu. 

Zâmbi din nou. 

- E singurul de care nu te vei teme. 

- Şi, totuși, el mă va ucide? m-am forțat eu să rostesc 


cuvintele acelea care mi se părură atât de greşite. 


- Dacă vrea să supravieţuiască, da. 

Am tras aer în piept tremurător, și pieptul mi se 
strânse până am simţit că mă voi sufoca. 

- Nu înţeleg. 

Lordul tăcu preţ de câteva clipe. 

- Ştii ceva despre nașterea ta? Despre strămoșii tăi? 

- Nu, am spus, gândindu-mă la ce îmi împărtăşise 
Maven... Pe toţi zeii, oare Maven mai era în viață? M-am 
cutremurat. Ştiu doar că i-am fost dată Stareţei 
Milosteniei în pruncie. 

Privirea i se ascuţi în timp ce se holbă la mine, după 
care zâmbi lent, tot mai larg. 

- l-ai spus vreodată prințului Thorne că ai fost 
încredințată stareței? 

Inima îmi bătea din nou nebunește. Am clătinat din 
cap. 

- Calista? zise el și își cobori piciorul de pe genunchi 
pe podea. Am o întrebare foarte importantă pentru tine. 
Prinţul Thorne îţi era necunoscut când l-ai întâlnit aici? 
Eu îţi sunt necunoscut? 

Un tremur îmi începu în mâini şi îmi urcă pe braţe. 

- Nu, am recunoscut eu cu voce stinsă. 

- Oh, ce dulce ironie! Se dădu pe marginea canapelei. 
Frai chiar acolo, în fața noastră, şi, totuşi, nici unul dintre 
noi nu a știut, spuse el, râzând cu putere. Erai fermecată 
chiar şi atunci. 

lar cuvântul acela. 

- Fermecată? 

- Divinitatea ţi-a fost ascunsă, probabil de către 
stareță. Nu ai fi prima pe care cele de acolo au încercat să 


o ascundă. Acţiunile lor sunt... drepte în fond, chiar dacă 


enervante. Se consideră protectoarele celor născuţi din 
stele. 

M-am holbat la el. 

- Deci... crezi că sunt o caelestia? 

- Cred că eşti mai mult de atât. Vezi tu, destul de mulţi 
muritori poartă sângele Preaînalţilor în ei, spuse el, iar eu 
m-am gândit la ce zisese Maven despre vrăjitori. S-ar 
putea chiar să fie mai mulți caelestia decât muritori. E 
greu de spus, dar, când stelele cad, un muritor devine 
divin. 

lar fraza aceea. 

- Şi ce înseamnă asta, mai exact? 

- Înseamnă că zeii i-au binecuvântat pe cei născuţi în 
ceasul în care au căzut stelele cu anumite daruri, cu 
abilităţi care i-ar face folositori în vremuri de... dezbinare. 

M-am gândit la Vayne Beylen. 

- Sunt şi alţii ca mine. 

- Erau mulți nyseraphi, spuse el, iar respiraţia mi se 
opri. Câte unul pentru fiecare Deminyen. Vezi tu, un 
nyseraph este legat de un Deminyen la naștere, devenind 
nychora lui. 

„De ce nu bate așa acum?“ 

„Pentru că am pierdut nychora. “ 

- Legat? am întrebat eu în șoaptă. 

El încuviință din cap. 

- Dacă nu ai fi fost fermecată, prinţul Thorne te-ar fi 
recunoscut de cum te-a văzut prima dată, dar, chiar şi 
așa, tot a fost atras de tine și invers. Atât de puternică este 
legătura dintre voi. 

- Îmi spui că zeii leagă un muritor de un Deminyen la 


naştere? l-am întrebat eu, înghițind în sec. De ce? 


- Pentru că, odată ce legătura este desăvârșită, 
Deminyenul îşi dobândeşte nychora, legătura cu 
umanitatea. Nychora îl menţine... 

- Uman. Milos, am șoptit eu. 

Lord Samriel încuviinţă din cap. 

- Zeilor li s-a părut necesar după... Ei bine, asta e o 
conversație pentru o altă zi. 

Credeam că știam deja despre ce conversaţie vorbea. 
Marele Război. Din ce îmi spusese Thorne, Deminyenii 
se odihniseră pentru că îşi pierduseră capacitatea de a se 
conecta cu omenirea, iar mulți dintre ei se treziseră fără 
compasiune. 

Pe toţi zeii, nu... Nu ştiam ce să cred despre toate astea, 
despre nimic din toate astea. Era aproape prea mult de 
analizat. 

- Cum se desăvârşește legătura? l-am întrebat. 

- Prin câteva moduri diferite, dar nu pentru asta 
trebuie să-ţi faci griji, spuse el, iar eu am dat să-mi 
deschid simțurile faţă de el. 

Zidul alb care îi proteja gândurile pulsă când se aplecă 
brusc înainte, mişcările lui întrerupând legătura. 

- Legătura nu va fi desăvârşită. 

Mi-am întors privirea de la el. Doar pentru câteva 
secunde. 

- De ce... De ce ar trebui să mă ucidă ca să 
supraviețuiască? 

- Pentru că nyseraphul poate fi un punct forte pentru 
un Deminyen, dar și cea mai mare slăbiciune a lui, îmi 
explică Lord Samriel, pe un ton din nou blând. Prin tine, 
poate fi ucis. 


Buzele mi se depărtară, și mi se tăie respiraţia. 


- Dar nu vom îngădui asta. Se ridică, apoi spuse: 
Prințul Rohan va vrea să confirme toate aceste lucruri, ca 
să fie sigur. Ar trebui să te odihnești până atunci. 

Să mă odihnesc? Vorbea serios? Am rămas așezată în 
timp ce se duse spre ușă, călcând peste pata de sânge de 
acolo. 

- Şi apoi, ce se va întâmpla? 

- Vei fi dusă la Augustine, spuse Lord Samriel. Și îi vei 


fi dată regelui Euros. 


CAPITOLUL 37 


Nefiind sigură cât timp aveam la dispoziţie, nu voiam 
să risc să se întoarcă cineva după mine în timp ce eram 
dezbrăcată, așa că am luat halatul din odaia de dormit și 
l-am strâns tare în jurul taliei. Am păstrat pumnalul de 
lunea, dar l-am mutat la gleznă. Era riscant să-l țin 
asupra mea. Mă îndoiam că Preainalţii aveau să fie 
binevoitori când aveau să-l vadă și nu voiam nici în 
ruptul capului să-l pun în pericol pe Grady. 

Dar aveam nevoie de ceva cu care să mă apăr. 

Mi-am spălat în grabă tăietura de pe picior. Nu mai 
sângera, dar am înfășurat-o într-o bucată de tifon. M-am 
întors în anticameră șchiopătând ușor. Gândurile mele 
împrăștiate se îndreptară imediat către cuvintele pe care 
le rostise Lord Samriel la plecare. 

Trebuia să-i fiu dată regelui? În ce sens? În lipsa 
intuiției, imaginația mi-o luă razna. Mi-am trecut mâna 
tremurândă prin părul încâlcit și m-am oprit lângă 
fereastră. Am tras laoparte perdeaua. Dormitorul meu 


dădea spre o parte din grădini și spre partea din față a 


conacului. Pământul întunecat era luminat doar de o 
sclipire slabă a lunii. Nici măcar nu se vedeau spirităs în 
depărtare, dar puteam distinge... mormane împrăștiate pe 
teren. Trupuri moarte. Am înghiţit în sec. Nu puteam 
vedea grajdurile. Oare Iris era bine? Ştiam că părea greşit 
să-mi fac griji pentru un cal, având în vedere câte vieţi 
fuseseră răpuse, dar animalele erau adesea cele mai 
vulnerabile. 

Lăsând perdeaua să se aşeze la loc, am închis ochii, 
însă groaza și confuzia mă cuprinseră oricum. Nu eram 
atât de șocată că nu puteam înțelege lucrurile pe care le 
știam deja și ce îmi spusese Lord Samriel. Aveau sens și 
totuşi nu. 

Nu intelegeam însă în ce sens Thorne era un risc 
pentru mine, în pofida lucrurilor pe care mi le 
împărtăşise Lord Samriel. Cum de puteam să mă simt în 
siguranţă cu el, și totuși avea să mă ucidă pentru a 
supravieţui? Nu-mi venea să cred. 

Dar Preainalţii nu puteau minți. 

Spuneau adevărul. Am expirat tremurător când mi-am 
dus mâna strânsă pumn la piept, unde inima mea... mă 
durea din cauza pierderii, a fricii şi a faptului că ştiam... 
că Thorne avea să mă rănească, și nici măcar nu 
înțelegeam de ce mă afecta asta atât de mult. Abia de-l 
cunoșteam. Nu însemna nimic pentru mine... 

Doar că gândul acela nu mi se păruse niciodată corect. 

Poate că era din cauza acestei... legături. Poate era mai 
mult de-atât. Nu ştiam, dar începusem să simt... 

Ușa odăii se deschise brusc, făcându-mă să mă 
răsucesc în timp ce inima îmi săltă în gât. Dar nu un 
Preaînalt intră şi închise ușa. 

Ci Hymel. 


Nici măcar nu m-am putut simţi uşurată. Am simţit 
doar furie când am străbătut încăperea şi l-am lovit. Nu 
cu palma, ci i-am tras un pumn direct în falcă. 

Capul i se dădu pe spate în timp ce durerea îmi săgetă 
încheieturile degetelor, dar simțeam durerea cu o 
satisfacție sălbatică. 

- La naiba! mormăi Hymael, strângându-și maxilarul în 
timp ce se îndreptă de spate. Își întoarse capul spre mine 
și zise: Nu era cazul. 

Am dat să-l lovesc din nou, dar de data aceasta fu 
pregătit. Mă prinse de braț. Ţipând de furie, l-am atacat 
cu cealaltă mână, cu degetele încovoiate ca niște gheare. 
Își trase capul în spate, dar l-am zgâriat cu unghiile pe 
obraz. Şuieră când două dungi roșii strălucitoare îi 
apărură pe piele. 

- Căţea! mârâi el, prinzându-mă de braţ. 

- Dă-mi drumul! am tipat, smucindu-mi brațele în 
timp ce mă îmbrânci cu putere. 

M-am lovit cu spatele gambelor de canapea, 
pierzându-mi echilibrul. Am aterizat pe canapea și am 
dat imediat să mă ridic, dar Hymel încă mă ţinea de 
braţe. Mă forță să rămân întinsă pe spate, prinzându-mi 
picioarele cu ale lui. 

- Dă-te de pe mine! 

- Nu mai tipa! se răsti el la doar câţiva centimetri de 
fața mea. O să-i atragi pe Preainalți... 

- Dă-te naibii de pe mine! i-am tipat în faţă. Ticălos 
trădător ce ești! 

- La dracu'! 

Îmi ridică brusc braţele, apăsându-le în perna de sub 


capul meu. Mă prinse cu o mână de încheieturi. Cu 


cealaltă îmi acoperi gura, reducându-mi înjurăturile la 
tăcere. 

- Jur pe toţi zeii! mârâi el, apăsându-mi capul în pernă. 
Nimic nu mi-ar plăcea mai mult decât să te sufoc, dar, 
din moment ce te vor în viaţă, iar eu vreau să 
supraviețuiesc, trebuie să taci dracului din gură. La 
naiba! se răsti el. Am venit aici doar ca să mă asigur că 
încă respiri. Nu-l cunosc, nici n-am încredere în 
Preaînaltul ăla cu părul alb. La cât sunt de norocos, 
probabil o să te ucidă, și toate astea vor fi fost în zadar. 
Mă strânse și mai tare, brutal de tare, de încheieturi. Deci 
ai de gând să te comporți cum trebuie? mă întrebă el. Da? 

Respirând apăsat pe nas, m-am uitat urât la el şi am 
încuviințat pe cât de bine am putut. 

Își luă încet mâna de pe gura mea, cu tot corpul 
încordat, de parcă s-ar fi aşteptat să încep din nou să tip. 

- Ai simţit ceva la Lord Samriel? 

- Du-te dracului! am exclamat eu din inimă. 

- Încă nu am de gând. 

- Unde e Claude? am întrebat, tremurând de furie. 
Vreau adevărul. E... Vocea mi se stinse. E în viaţă? 

- Ce? Nu-ţi poţi răspunde singură la asta? 

Intuiția nu-mi spunea unde era, şi, zeilor mari, nu-mi 
trecuse prin cap până atunci că se prea poate să fie pentru 
că nu mai făcea parte din acest tărâm. 

Miji ochii. 

- Ţi-e prea frică să vezi dacă poţi afla? Râse, apoi 
adăugă: Chiar ţii atât de mult la el? La naiba! Ţi-am mai 
spus. Nu ştiu unde dracu e, dar pot să ghicesc. Se 
încruntă la rândul lui la mine, apoi spuse: A șters-o cu 
prima ocazie. 


Nu-mi venea să cred. 


- Sugerezi, cumva, că a fugit? Că și-a abandonat casa? 
Oamenii... 

- Pe tine? La naiba, exact asta sugerez. Nenorocitul ăla 
e un laş care a fost mereu mai preocupat să juiseze şi să se 
îmbete sau să se drogheze decât să conducă Archwoodul. 
Nu ar fi trebuit să devină baron. Ai minţi dacă nu ai fi de 
acord. 

Problema era că nu puteam să nu fiu de acord. Claude 
era îngrozitor de iresponsabil, dar atât de nesăbuit încât 
să fugă? La naiba, știam răspunsul la întrebarea asta. Nu 
era imposibil. 

- Dacă ar fi aici, totuşi? Dacă l-aş găsi, ar fi un om 
mort, spuse Hymel. I-aș spinteca chiar eu gâtul. 

Și atunci, am ştiut că spunea adevărul. O vedeam în 
ochii lui palizi plini de ură și amărăciune. 

- Pe toţi zeii, am şoptit, dorindu-mi să fiu supărată pe 
Claude, dar, la naiba, n-am putut să nu mă simt ușurată. 

Măcar nu era aici. Era în viaţă. 

Și, dacă aveam să-l revăd vreodată, aveam să-i trag și 
lui un pumn. 

- Şi ce? Despre asta e vorba? am întrebat, uitându-mă 
în ochii lui şi deschizându-mi simţurile. Intuiţia mă 
zgudui. Consideri că ar trebui să fii baron și ai ajutat la 
orchestrarea acestei şarade ca să preiei titlul? 

- leși naibii din mintea mea! 

Mă inundă sentimentul de dezgust. 

- Ai făcut asta din invidie? Ştii câți oameni au murit în 
seara asta? 

- Ar fi murit mai mulţi dacă nu aș fi fost eu, spuse el. 
Dacă regele ar fi aflat despre tine și ar fi venit după tine 
cât prinţul de Vytrus era aici? Tot oraşul ar fi fost nimicit. 


In schimb, am salvat oameni în seara asta. Ba, mai mult, 


am salvat titlul şi conacul de la faliment. Debitorii ăia? 
Trebuie plătiţi. Iar tu? Tu ne vei aduce suficienți bani 
încât orice datorie acumulată de Claude să fie plătită, ba 
chiar să ne mai și rămână. Deci da, eu ar fi trebuit să fiu 
baron, fir-ar să fie! 

M-am holbat la el. Nu ştia că regele voia oricum să 
radă Archwoodul de pe fata pământului. Am clătinat din 
cap. 

- Eşti un neghiob. 

- Chiar crezi asta? Nu ştii nimic. Se împinse în mine şi 
se ridică. Îşi duse o mână la obraz și îşi șterse dâra subţire 
de sânge lăsată de zgârietura pe care i-o pricinuisem. 
Nenorocita naibii! mormăi el. 

M-am ridicat în șezut, apucând marginea pernei. 

- Nu le-ai spus că pot citi gândurile, nu-i aşa? 

- Nu, răspunse el și aruncă o privire spre ușă. 

- De ce? Cum nu spuse nimic, mi-am dat seama. 
Pentru că nu ai încredere în Preainalţi, nu-i aşa? Sperai să 
le ascult gândurile și să te avertizez dacă au de gând să te 
trădeze? 

Hymel nu răspunse, așa că m-am ridicat. Nu se 
îndepărtase prea tare, şi, când se întoarse cu fața spre 
mine, probabil crezu că eram pe cale să-l lovesc din nou. 
Ridică o mână, dar nu aveam de gând să-l lovesc. L-am 
prins în schimb de mână, cu simţurile larg deschise, și 
am împins, distrugând scutul acela. 

Nu am văzut şi nu am auzit răspunsul la întrebarea 
mea. 

Am văzut cu totul altceva. 

Am simtit. 


Mi-am depărtat buzele și am râs în hohote. 


Hymel îşi smuci mâna, dându-se în spate și holbându- 
se la mine. 

- Ce ai văzut? Pielea de deasupra bărbii îi păli. Ce ai 
văzut? mă întrebă el din nou și făcu un pas spre mine... 

Uşa din spatele lui se deschise, iar el se opri. Mi-am 
ridicat privirea, iar râsul îmi pieri de pe buze. Când i-am 
văzut pe Rae înveșmântaţi în mantiile lor așteptând pe 
coridor, inima începu să-mi bată repede, dar, când am 
văzut ce intră în odaie în spatele lui Hymel, m-am dat un 
pas înapoi. 

Am tras aer în piept, prea superficial, și mi se păru mai 
greu, mai dens și cu gust de... de un lucru la care nu mă 
mai gândisem de ani buni: bomboanele de mentă pe care 
stareța obişnuia să le ţină în buzunarele robei. Puterea 
îmbibă brusc aerul, infiltrându-se în pereţi și în podea, 
acaparând fiecare colţișor şi ungher. Energia statică îmi 
dănțui pe piele. 

Umerii îi erau acoperiţi de mantie și erau aproape prea 
lați ca să încapă pe ușă. Bărbatul era atât de înalt, încât 
trebui să-și plece capul ca să intre. Se îndreptă de spate, şi 
i-am văzut trăsăturile sculptate şi ascuţite, iar părul îi era 
de un blond-deschis, argintiu. 

L-am recunoscut. 

Era Preainaltul pe care îl văzusem în sala cea mare mai 
devreme în seara aceea. Se uitase la mine și zâmbise. Cel 
care mi se părea că semăna foarte mult cu Lord Samriel - 
și chiar așa şi era. Părul îi era totuși mai scurt, 
ajungându-i până la umeri, iar faţa - şi mai subţire, în 
formă de semilună. 

- Lord Arion, zise Hymel și se înclină repede. 

Aș fi putut jura că pumnalul de lunea din teacă s-a 


încins în timp ce am mai făcut un pas în spate. 


- Deci ea e? îl întrebă lordul Arion, pe un ton și mai 
rece decât cel al lui Lord Samriel. 

- Da, milord. 

Își înclină capul într-o manieră aparte, ca un șarpe. 

- Pentru binele tău, îmi spuse el, sper că are dreptate. 
Fratele meu pare să creadă că așa este, dar vom vedea. 

Lord Arion se mișcă foarte rapid, și nu aveam unde să 
mă duc. Ajunse în fața mea într-o clipită, cu o mână pe 
gâtul meu, cu ochii identici cu cei ai lui Lord Samriel. 

- Ei bine, să nu mai amânăm lucrurile, da? 

S-a 

Am icnit. 

Îşi puse cealaltă mână pe tâmpla mea. Buzele i se 
mișcară. Vorbi încet și repede, într-o limbă care aducea a 
enohiană... 

Am simţit un junghi de durere ascuţită în partea din 
spate a craniului, apoi în faţă. Presiunea crescu în mine. 
Am tipat, închizând ochii când durerea ajunse la ei. 
Lumini albe strălucitoare explodară în spatele pleoapelor 
mele închise. O agonie! Ca un foc. Îmi tremurară 
picioarele, şi credeam că aveam să cad. Că aveam să cad 
și să ard din interior... 

Apoi, durerea se atenuă la fel de repede precum 
începuse, lăsând în urmă doar o durere surdă, în tâmple 
și frunte. 

- Deschide ochii! îmi porunci Lord Arion. 

Un sentiment intens de dejă-vu mă cuprinse când am 
deschis ochii ochii, pe jumătate temându-mă că aveam să 
descopăr că acum eram oarbă, dar nu eram. Eu și lordul 
ne-am privit în ochi. 

- Fratele meu mi-a spus că ai fost lăsată la stăreție în 


pruncie. Lord Arion se holbă la mine, cu buzele 


întredeschise. A avut dreptate, continuă el. Au încercat să 
te ascundă, dar nu mai ești ascunsă. Te văd așa cum ești 
în realitate. Nu-i mai simţeam strânsoarea pe gât. 
Stăpânul nostru va fi foarte încântat să afle că am găsit un 
nyseraph nelegat, încheie el. 

M-am împleticit în spate, lovindu-mă de canapea, dar 
fără să-mi pierd echilibrul. 

Lord Arion zâmbi și se întoarse. Vorbi către Rae în 
enohiană. Jumătate dintre ei plecară în liniște, lăsând doi 
în urmă. 

- Unde se duc? îl întrebă Hymel. 

Lordul îşi întoarse capul spre el. 

- Se duc să anunţe vestea cea bună. 

- În regulă, spuse Hymel, încuviințând din cap, 
zâmbind nesigur. Atunci, ar trebui să mă duc la ei, să 
finalizăm înţelegerea. 

Mi-am întors lent privirea către Hymel; înțelesesem, 
când îl citisem cu câteva clipe în urmă, că orice înțelegere 
pe care o încheiase cu Preainalţii nu fusese una 
înțeleaptă. Nu stabilise condiţiile clar. Chiar era un 
neghiob. 

- Te-ai descurcat bine, spuse Lord Arion și se apropie 
de Hymel, cu mantia fluturându-i pe podea. Regele 
nostru va fi veşnic recunoscător pentru serviciile tale, 
adăugă el. Îi cuprinse obrajii cu palmele, lipindu-și buzele 
de fruntea lui, apoi îi înălță capul. Nu vor fi uitate, 
încheie el. 

Zâmbetul nesigur al lui Hymel se stinse. 

Urmă un moment de liniște. 

Doar o clipită. 

Sunetul gâtului lui Hymel frângându-se spulberă 


tăcerea. 


L-am privit pe Hymel... prăbuşindu-se la pământ, așa 


cum văzusem, mort înainte să atingă podeaua. 


CAPITOLUL 38 


- Cred că suntem urmăriţi, șopti Grady în întunericul 
odăii necunoscute din Bells Inn, undeva în Ținutul de 
Mijloc. 

Stăteam întinși faţă în față pe un pat îngust și rigid ca o 
scândură de lemn, dar măcar era un pat adevărat, undeva 
în interior. În noaptea anterioară petrecuserăm câteva ore 
într-o tabără ridicată lângă Drumul Oaselor, în timp ce 
coioţii urlaseră și se văitaseră de parcă ar fi putut simți 
prezența Preainalților şi asta-i neliniștea. 

Fram împreună doar pentru că Bells Inn nu avea prea 
multe încăperi, iar Preaînalţii, ei bine, poate că se 
strâmbaseră ei când văzuseră odăile, însă nu fuseseră 
deloc nemulțumiți când descoperiseră că proprietarul le 
oferea clienților mai mult decât mâncare și băutură. 
Proprietarul, un bărbat slab pe nume Buck, care nu 
păruse deloc îngrijorat când ne văzuse - pe mine 
desculță şi pe Grady însângerat - avea și carne crudă în 
meniu. 

Chiar atunci un strigăt de plăcere se auzi la etajul de 
deasupra, acoperind momentan bufnitura constantă 
produsă de o tăblie de pat care lovea peretele. 

Era limpede că Preainalţii se simteau bine. 

Privirea mi se duse în sus, spre fâşiile subțiri de lumină 
care se târau pe tavan. Ar fi trebuit să dormim. Așa ne 


poruncise prinţul Rohan, însă pereţii subțiri nu blocau 


câtuși de puţin sunetul. Auzeam fiecare mormăit și 
fiecare geamăt. 

- Pe toţi zeii! mormăi Grady obosit. Oare se opresc 
vreodată din regulat? Deja o fac de ore întregi. 

- Sper că nu, am zis și mi-am coborât privirea din 
tavan. Atunci, s-ar putea să ne despartă. 

- Da. 

Grady oftă şi își schimbă uşor poziţia, încercând să se 
așeze confortabil, însă nu se putea mișca prea mult cu 
braţele legate deasupra capului, prinse de tăblia patului 
cu un lanţ. 

Eu nu eram legată. 

Pentru că, potrivit prințului, nu eram ţinută captivă. 
Fram salvată, și bănuiesc că ei chiar credeau asta. Dar 
știam şi că nu aveau de ce să se teamă că aș fi încercat să 
evadez. Aici, aveau parţial dreptate. Primul lucru pe care 
îl făcusem în clipa în care plecaseră fusese să încerc să-l 
eliberez pe Grady. Folosisem chiar și pumnalul de lunea, 
pe care încă nu-l descoperiseră asupra mea, dar lanţul... 
era făcut din același material, și am aflat atunci că ceva de 
lunea nu se putea străpunge, crăpa sau spulbera pe sine. 
Dar, din nou, aveau parţial dreptate. Datorită lui Hymel, 
știau că nu aveam să-l las pe Grady în urmă. M-am uitat 
scurt la el, urând faptul că se afla în situația asta din 
cauza mea. 

- Ochii tăi, spuse el, cu voce groasă. Nu mă pot 
obişnui cu ei. 

Ochii mei... 

Îi văzusem, în sfârşit, când fuseserăm aduşi aici şi 
putusem folosi odaia pentru îmbăiat. Deasupra 
lavoarului era o oglindă murdară, iar lumina era slabă, 


dar îi văzusem. Cercul albastru incandescent îmi 


înconjura pupilele, întocmai cum o mai făcuse pentru 
scurt timp înainte. Vraja pe care se presupunea că o 
folosise Stareța Milosteniei îi ascunsese în toți aceşti ani, 
și nu știam dacă faptul că reușisem atunci să-i văd 
însemnase că vraja slăbise sau ceva de genul ăsta. 

- Sunt... ciudati? l-am întrebat. 

- Un pic, recunoscu el. Dar și drăguți. 

Am clătinat din cap. 

- Spuneai că bănuieşti că suntem urmăriţi? 

- L-am auzit pe Lord Arion vorbind cu unul dintre 
cavalerii lor în seara asta, înainte să ne oprim aici. Nu am 
auzit de ce crede asta, dar de-aia au vrut să iasă de pe 
Drumul Oaselor în noaptea asta, îmi zise el. 

Am înghiţit în sec, cu gâtlejul uscat. Nu primiserăm 
prea mult de mâncat și băut. Doar un pahar fiecare și cică 
un soi de tocană de vită când ajunseserăm aici. Dar dacă 
eram într-adevăr urmăriți? O speranță mică prinse viață. 
Oare era... Thorne? Şi, dacă da, ce avea să se întâmple? 

- Crezi că ar putea fi... Thorne şi cavalerii lui? 

Grady nu răspunse imediat. 

- Nu ştiu. 

- Nici eu. Am închis ochii, deschizându-mi simțurile 
pentru a găsi un răspuns, însă în zadar. Nu văd nimic. Nu 
ştiu dacă din cauză că ne urmăreşte un Preaînalt sau doar 
pentru că sunt... obosită și... Am tras uşor aer în piept, 
lucru care nu reduse câtuşi de puţin presiunea care mi se 
aduna în piept și în stomac. Suntem unde? La circa două 
zile călare de Archwood? 

- Având în vedere ritmul nostru, probabil puţin mai 
departe de atât, răspunse el. Prințul Thorne plecase spre 


nord, nu? Ca să se întâlnească cu cavalerii lui. Chiar dacă 


ar fi reușit să se întoarcă la Archwood atunci când bănuia 
că avea s-o facă, tot ar fi cu circa o zi în urma noastră. 

Orice scânteie de speranță care se aprinsese mai 
devreme se stinse rapid, în timp ce bufniturile continuară 
deasupra noastră. Nu numai că Thorne ar fi trebuit să 
călărească nebunește ca să ne ajungă din urmă, dar mai 
era și problema cu care prințul Rohan se asigurase că 
Thorne și cavalerii lui aveau să se confrunte. 

Mai era și faptul că Thorne nu avea nici un motiv ca să 
vină după mine. Nu ştia că sunt nyseraph. Nici măcar eu 
nu știam ce însemna asta. Călătoria fusese tensionată şi 
tăcută. Aşa prefera prințul Rohan. 

Un alt geamăt gutural se auzi de deasupra. 

Sau cel puţin așa preferase prințul până acum. 

- Dar dacă chiar e el? Prințul Thorne? spuse Grady 
câteva clipe mai târziu. Nu sunt convins că va fi o salvare. 

Am închis ochii pe măsură ce presiunea creștea, 
simțindu-mă de parcă avea să mă tragă prin pat. Îi 
spusesem totul lui Grady în timp ce încercasem să-l 
eliberez. Încă nu puteam accepta ideea că Thorne avea să 
mă ucidă, mai ales că mă simţeam în siguranţă cu el. Nu 
îmi era frică de el. 

Dar nici nu știa ce sunt, mi-am adus eu aminte. Asta s- 
ar fi putut schimba în clipa în care avea să descopere că 
eram... Un lucru care practic l-ar fi privat de nemurirea 
lui? Dar de ce ar fi fost așa? Frau atât de multe pe care nu 
le înțelegeam sau știam, iar asta făcea ca totul să fie cu 
atât mai frustrant. 

- Lis? 

Am deschis ochii. 

- Da? 


- Îţi place de el, nu? 


- Pe toţi zeii! am mormăit eu când am simţit un junghi 
în piept. 

Mă mai întrebase asta, dar acum părea diferit. Mai 
real. Mai dur. 

- Lis, spuse el, iar tristeţea cu care îmi rosti numele, 
compasiunea și... Îți aminteşti când mă întâlneam cu 
Joshua? 

Am înțepenit. 

- Da, sigur că da. 

- Şi îţi aminteşti ce mi-ai spus? 

- Să nu-ți mai faci de cap cu cineva care e căsătorit? 

Râse sec. 

- În afară de asta. Mi-ai spus să mă opresc înainte să 
mă implic prea tare şi să fiu rănit. 

- Da, am zis eu, gândindu-mă la bancherul frumos. Și 
nu m-ai ascultat, dacă îmi amintesc bine. 

- Stiu. Urmă o pauză, apoi: Îţi spun și eu același lucru. 

- Ce? Nu e așa. Nu seamănă nici pe departe cu situaţia 
dintre tine și Joshua... 

- Poate că tu și prinţul nu vă cunoaşteţi de multă 
vreme. Poate că nu v-aţi prefăcut că aveţi un viitor, ca 
mine și Joshua, dar te cunosc, Lis. Nu te interesează 
nimeni. S-ar putea să fie aşa pentru că îl poţi atinge. S-ar 
putea să fie din cauza a ceea ce reprezinţi pentru el și el 
pentru tine, ce-o mai fi și asta, dar... 

- Bine. Înţeleg ce spui. Chiar înțeleg. Dar nu contează 
ce simt sau nu simt pentru el. M-am întors pe spate. 
Avem probleme mult mai mari de rezolvat. 

- Ai dreptate. Nu contează. Respiră apăsat. Contează 
că trebuie să pleci de aici. 

Toată oboseala dispăru într-o clipă. 


- Poftim? 


- Nu eşti legată. Poţi scăpa. E o fereastră chiar 
deasupra noastră, care pare că poate fi deschisă cu 
ușurință, spuse el. Ar fi trebuit deja să încerci să scapi pe 
acolo. 

Mi-am întors capul spre el. 

- Ţi-ai pierdut minţile? 

- Lis... 

- Nu te părăsesc. Pe toţi zeii, nu pot să cred că îmi 
sugerezi asta din nou! Că ai crede că aș fi de acord să fac 
asta... 

M-am oprit, înțelegând brusc furia pe care o simţise 
Naomi. Naomi. Mi se tăie respiraţia. M-am oprit înainte 
să aflu ceva despre viitorul ei, așa cum făcusem în 
ultimele două zile. Nu voiam să știu, pentru că trebuia să 
cred că era în viață. Că se dusese la sora ei şi că nu 
fuseseră afectate, deşi știam că Laurelin nu avea să 
trăiască până la sfârșitul Ospeţelor. Că se putea să-și fi 
pierdut viaţa în timpul atacului. 

Aveam nevoie de acea mică fărâmă de speranţă, pentru 
că știam că, atunci când aveam să închid ochii din nou, 
urma să văd ce văzusem când fuseserăm scoşi din conac. 
Corpurile angajaţilor şi ale gardienilor făcute bucăți. 
Cadavre împrăștiate pe gazon, luminate de lumina lunii. 
lar orașul? Casele ardeau, iar drumul spre porțile 
orașului fusese acoperit de pietre, lemne rupte şi... și 
cadavre sfârtecate. Atâtea cadavre, plebei și Preaînalți. 
Bătrâni. Tineri, unii care erau... 

- Ce s-a întâmplat în Archwood nu a fost vina ta, îmi 
întrerupse Grady vârtejul de gânduri. 

Am tăcut și mi-am trecut mâinile peste față, ștergând 


umezeala care îşi găsise drumul spre genele mele. 


- Stiu că asta crezi. Nu e aşa, spuse el, cu voce joasă şi 
dură. Regele nu a vrut ca Archwoodul să fie apărat, ci a 
vrut ca orașul să fie distrus. Prinţul Thorne ţi-a spus asta. 

Am tresărit când i-am auzit numele. 

- Archwoodul era distrus indiferent că ai fi pus sau nu 
tu vreodată piciorul în el. 

Mi-am coborât mâinile pe abdomen și am clătinat din 
cap. 

- Ei bine, a fost foarte convenabil că prinţul Rohan a 
venit după mine chiar în noaptea în care au nimicit 
oraşul. 

- Nu a fost convenabil. A fost din cauza ticălosului de 
Hymel. Ce urma să se întâmple cu Archwoodul avea să se 
întâmple oricum. Doar că au omorât două iepuri dintr-o 
singură lovitură. 

Poate că Grady avea dreptate. Poate că Archwoodul ar 
fi căzut oricum, şi, dacă Hymel nu s-ar fi dus niciodată la 
Preaînalţi, atunci poate că şi noi am fi murit în noaptea 
aceea în Archwood. Sau poate că am fi scăpat. Nu știam. 

Dar ce știam sigur? Ce ştiam fără să am nevoie de 
intuiție pentru asta? Era că Grady nu s-ar fi aflat în 
această situaţie, că viața lui nu ar fi depins de faptul că 
Preaînaltul era sau nu mulțumit de mine. Nu s-ar fi aflat 
aici, de bine sau de rău, dacă nu eram eu. 

Tot ce puteam face acum era să mă asigur că Grady 
urma să scape din asta teafăr şi nevătămat și aveam să o 


fac și de-ar fi fost ultimul lucru făcut vreodată. 


Nu-mi aminteam să fi aţipit, dar pesemne o făcusem, 
pentru că m-am trezit brusc, și inima îmi bătea cu 


putere. 


Odaia era tăcută... Întregul han era tăcut, dar ceva mă 
trezi. 

- Lis? spuse Grady și mă înghionti cu genunchiul în 
picior. S-au auzit țipete. 

Am înghiţit în sec și mi-am întors capul spre el, 
reușind să-i disting chipul. Avea capul înclinat pe spate. 
Am privit și eu spre tavan: nu se auzea nimic, doar 
tăcere. Am simţit un fior pe șira spinării în timp ce razele 
lunii se retraseră de pe tavan, coborând peste grinzi şi 
ieșind pe fereastră... 

Felinarul cu gaz din odaia pentru îmbăiat se aprinse 
brusc. Fiecare mușchi din corp mi se încordă. Lumina 
pulsă. Mi-am simţit măruntaiele îngheţând când lampa 
de pe masă pâlpâi și se aprinse, pulsând cu sălbăticie. 
Aerul mi se blocă în gâtlej, în timp ce aerul din jurul 
nostru se încărcă cu energie statică... Cu putere. 

- Preaînalţii, am şoptit eu. Se întâmplă ceva... 

Un țipăt străpunse tăcerea, brusc și scurt. 

M-am ridicat în șezut şi l-am apucat pe Grady de 
partea din față a tunicii. Aerul fu sfâșiat de un țipăt 
ascuţit, apoi de un altul... și de un altul. 

- Ce se întâmplă? icni Grady, încordându-se și trăgând 
de lanţuri. 

- Nu ştiu. 

Cu inima bubuindu-mi în piept, m-am ridicat rapid în 
genunchi şi am aruncat o privire pe fereastră, dar am 
văzut doar întuneric. M-am tras în spate de lângă 
fereastră când s-a auzit un plânset înfiorător care se 
încheie brusc. Se auzise de afară, de departe, din satul în 
care intraserăm. 

M-am răsucit, m-am dat jos din pat şi m-am ridicat, 


tresărind când mușchii îmi protestară dureros. Respirând 


sacadat, am întins mâna după pumnal... 

- Nu, mă avertiză Grady, lasă-l în teacă și fugi, Lis! Te 
rog! Fugi naibii de aici! 

Se auzi un țipăt ascuţit și mă străbătu un fior de 
groază, iar degetele mi se încovoiară. M-am dat în spate. 
Fiecare respirație mi se părea prea superficială, prea 
rapidă. M-am întors și m-am târât înapoi în pat. 

- Lis, te rog! mă imploră Grady, cu vocea îngroșată. 

Am scuturat din cap şi m-am întins lângă el, lipindu- 
mi fața de pieptul lui şi apucându-l din nou de tunică. 


Apoi, începură ţipetele cu adevărat. 


CAPITOLUL 39 


„Nu te uita!“ 

Asta mi-am tot spus în timp ce eram condusă prin 
han, cu privirea ţintuită la spatele cavalerilor Rae şi al 
Preaînalţilor. Picioarele și brațele îmi tremurau atât de 
tare, încât eram surprinsă că puteam să merg. 

Grady fusese scos din odaie la câteva minute după ce... 
tipetele se opriseră. Nu i-am văzut pe prințul Rohan sau 
pe Lord Samriel, iar Lord Arion era lângă mine. 

„Nu te uita!“ 

Însă am simţit podeaua cârciumii lipicioasă și 
alunecoasă sub picioarele-mi goale şi un miros care nu 
fusese acolo la sosire. Un miros usturător, metalic, 
amestecat cu unul prea dulce. Înţepător. Copleşitor. 

M-am uitat. 

M-am uitat spre dreapta mea și m-am împiedicat când 
l-am văzut pe proprietar. Buck. l-am văzut și pe alţii, al 


căror nume nu-l ştiam. Unii erau pe jumătate îmbrăcați. 


Alţii nu aveau petic de haine pe ei, dar toţi erau doar 
cadavre acum. 

Erau împrăștiate peste mese, le lipseau membre și 
atârnau de la etajul al doilea. Era atât de mult sânge. 
Arăta de parcă îi prinsese un animal sălbatic, sfâșiindu-le 
pieptul şi stomacul, lăsându-le măruntaiele pe dinafară. 
Atârnând din ei. În mormane și băltoace pe podea în 
spatele lor. Cineva... Cineva ardea în șemineu. Văzusem 
foarte multă violență la viaţa mea, dar asta era... 

Mi s-a făcut greață atât de repede, încât nu m-am putut 
stăpâni. M-am întors şi m-am aplecat, vărsând apă şi ce 
mai rămăsese din tocănița pe care o mâncasem cu câteva 
ore în urmă. Am vomitat până când picioarele mi-au 
cedat și am căzut în genunchi pe podeaua însângerată, 
până când mi se strânse stomacul și lacrimile îmi şiroiră 
pe faţă. 

Lord Arion a așteptat în tăcere în tot acest timp, 
vorbind doar după ce m-am liniștit. 

- Atât a fost? mă întrebă el în timp ce eu tremuram. 
Sau mai urmează? 

Am clătinat din cap. Nu mai rămăsese nimic în mine. 

- Atunci, ridică-te! Trebuie să o luăm din loc. 

M-am lăsat în spate. Nu-l cunoșteam pe nici unul 
dintre aceşti... oameni, dar cu siguranță nu făcuseră 
nimic ca să merite una ca asta. 

- De ce s-a întâmplat aşa ceva? am întrebat eu răgusșit, 
cu gâtlejul dureros. 

Trebuia să știu ce anume putea mâna o fiinţă vie să fie 
atât de crudă cu o altă ființă, pentru că nu puteam 
pricepe un rău atât de distructiv. Nu conta ce văzusem în 
Archwood. Brutalitatea de aici era cu totul altceva. 


- De ce le-aţi făcut asta? 


Se auzi un oftat apăsat, încărcat de plictiseală sau de 
nerăbdare, poate ambele. 

- De ce nu? 

M-am holbat la el, nevenindu-mi să cred. 

- Glumeam, spuse el, de parcă asta ar fi fost cumva 
mai bine. Unul dintre cavalerii noștri a scăpat puţin de 
sub control. Au început tipetele și, ei bine, prințului 
Rohan nu-i plac astfel de neplăceri. Dacă ar fi tăcut din 
gură, poate că ar fi apucat răsăritul soarelui. 

- Au fost... măcelăriți pentru că cineva a ţipat? am 
întrebat eu cu voce ascuţită. 

- Văd că răspunsul te nemultumeste, zise Lord Arion. 
Oare ţi-ai mai reveni dacă îți spun că mare parte a 
orașului a rămas neatinsă? mă întrebă el. Sper că da, 
adăugă el. 

Mare parte a orașului? M-am gândit la plânsetele pe 
care eu și Grady le auziserăm din afara hanului. Oare cei 
mai puţin norocoși fuseseră lăsaţi tot așa? Despicaţi și 
lăsați să putrezească la răsăritul soarelui, aşa cum se 
întâmplase în Archwood? 

- Nu vă pasă chiar deloc de plebei? am întrebat, deși 
știam răspunsul. Sau credeam că-l știam. Ştiam că regele 
nu se prea interesase de noi, dar asta era... Asta depășea 
orice lucru de care i-aș fi crezut în stare pe Preainalți. 
Regelui i se pare în regulă? am adăugat. 

- Regele detestă violenţa, îmi răspunse Lord Arion. 
Detestă şi locurile în care sunt încurajate viciile și 
păcatele. Ar vedea acest lucru aşa cum este. O purificare. 
Nu s-a pierdut nici o viață de valoare în seara asta. Și 
acum, trebuie să ne vedem de drum. 

Mă cuprinse furia până în măduva oaselor, alungând 


răceala groazei şi a neîncrederii. Gâtul îmi ardea de furie. 


- Du-te dracului! 

Deasupra ochilor negri cu verde, sprâncenele deschise 
la culoare i se ridicară. Asta a fost tot ce am apucat să 
văd. Se mişcă atât de repede! 

M-a lovit aruncându-mă într-o parte, și am simtit o 
durere usturătoare în obraz şi în buză. Mi-am întins 
mâinile, ferindu-mă înainte să mă lovesc de podea. O 
durere arzătoare, pulsândă, îmi străbătu maxilarul, 
urcând spre tâmplă. Palmele mi se îmbibară de sânge, și 
îmi țiuiră urechile. Am încercat să respir. 

Zeilor mari... 

Nu era prima dată când eram lovită, însă nu fusesem 
niciodată lovită până să aud ţiuituri în urechi. 

Am simţit sânge în gură. Am scuipat, tresărind de la 
durerea ascuţită provocată de o tăietură în buză. Mi-am 
trecut nesigură limba de-a lungul buzelor, întrucâtva 
surprinsă că nu-mi zburase nici un dinte din gură. 

- Uită-te la mine! 

I-am simţit şoapta ca pe o adiere de iarnă. 

M-am tras în spate, trăgând scurt aer în piept, și mi- 
am ridicat din nou capul spre lord. Felinarele de aici erau 
luminoase, mai luminoase decât fuseseră cu câteva 
secunde înainte. Fire mici de păr mi se zbârliră pe ceafă 
în timp ce aerul se încărcă cu electricitate și putere. 

Lordul îmi zâmbi mai larg. 

- Ascultă-mă! 

Înainte să apuc să mai trag o gură de aer, vocea lui mă 
pătrunse şi preluă controlul. O greutate nevăzută mi se 
așeză mai întâi pe glezne, apoi îmi urcă pe picioare, 
înconjurându-mi talia și încheieturile mâinilor și 


alunecându-mi peste umeri. O durere rapidă și ascuţită 


îmi străpunse craniul, simțind apoi o presiune care îmi 
umplu mintea, și fiecare respiraţie avea gust de... mentă. 

Centrul ochilor lui, unde petele de verde îi încercuiau 
pupilele, se lumină și se extinse până când se mai vedea 
doar o dungă subţire de negru. 

- Ridică-te! porunci Lord Arion. 

Nu voiam să mă ridic. Fiecare părticică a fiinţei mele se 
răzvrăti împotriva acestui lucru, însă corpul mi se mișcă 
fără să depun conştient vreun efort. Preluase controlul 
asupra corpului meu, asupra voinţei mele. M-am ridicat. 

Lordul îşi dădu laoparte mantia şi apucă mânerul 
negru al unei săbii. Lumina lămpii licări pe lama de lunea 
când o scoase din teacă, îndreptând capătul ascuţit spre 
pieptul meu. 

- Înaintează! 

Am ridicat un picior, apoi celălalt. 

Zâmbi cu superioritate. 

- Continuă! 

Inima îmi bătea cu putere în piept în timp ce mă 
holbam la muchia extrem de ascuţită a sabiei. Avea de 
gând... să mă pună să mă străpung singură? Nu. Nu 
aveam s-o fac. Nu se putea s-o fac. Nu, am şoptit, apoi am 
strigat acelaşi cuvânt, iar și iar, dar sunetul nu mi se 
desprinse de pe buze. Mi-am întins mâinile pe lângă 
corp, răsfirându-mi degetele. 

- Interesant, murmură lordul. Uită-te la mine chiar 
acum! 

Presiunea din capul meu se extinse, săgetându-mă cu 
junghiuri de agonie în tâmple, până când privirea mi se 
întoarse la el. Abia atunci am simţit durerea retrăgându- 
se. 


Culoarea verde din ochii lui pulsa. 


- Înaintează! 

Picioarele mi se târâră pe podeaua însângerată. Un 
picior. Apoi, celălalt... Am simţit o durere bruscă și 
ascuțită în partea dreaptă a pieptului, și mi s-a tăiat 
respiraţia chiar pe când am mai făcut un pas. 

- Opreşte-te! îmi porunci el. 

M-am oprit. 

Lordul trase sabia înapoi, ținând-o între noi. Vârful îi 
lucea de la sânge, de la sângele meu. 

- Ti-as putea porunci să-ți tai singură gâtul cu această 
sabie, şi ai face-o. Cobori sabia, sprijinindu-i lama 
ascuţită de baza gâtului meu. Aș putea să te pun în 
genunchi, cu gura pe mădularul meu. Aș putea să te pun 
să iei sabia şi să mergi din casă în casă, spintecându-i pe 
oameni în timp ce dorm. M-ai înţeles? 

Dezgustul se amestecă deodată cu aroma de mentă pe 
care o simțeam în gură când buzele mi se mișcară. 

- Da. 

- Bine. Lordul cobori sabia. Și acum, te-ai uitat 
îndeajuns de bine la cei din jurul tău? 

- Da, am răspuns eu în şoaptă. 

- Poţi fie să faci ce ţi se spune, fie să regreţi că n-ai 
făcut-o. Ai văzut deja în câte feluri ai putea ajunge să 
regreţi. Începând cu prietenul tău curajos. Ai înţeles? 
Spune: „Da, milord“. 

- Da. Mă duru gâtlejul când am rostit: Milord. 

Își trecu sabia peste rana mică, făcându-mă să icnesc 
sacadat. 

- Singurul lucru pe care îl poţi controla este ce se va 
întâmpla din clipa aceasta până când îi vei fi predată 
stăpânului nostru. Mi s-a poruncit să te aduc la el în viaţă 


și într-o stare cât de cât bună. Nu mi s-a spus nimic 


despre prietenul tău. E încă în viață doar datorită 
generozităţii prințului Rohan şi acțiunilor tale. 

Mâinile îmi tresăriră când îmi atinse cu vârful sabiei 
pieptul, apoi abdomenul, după care o îndreptă spre 
podea. 

Zâmbi din nou, cu buzele strânse, în timp ce îşi vâri 
sabia în teacă. 

- Poate fi plăcut sau te pot face să implori moartea în 
fiecare clipă de acum și până atunci. Înţelegi, draga mea? 

Buzele mi se mișcară din nou. 

- Da. 

Cercurile verzi se micşorară până când redeveniră 
doar niște pete în întunericul ochilor lui. Greutatea care 
îmi cuprinse corpul dispăru dintr-odată, mai întâi din 
glezne și încheieturi, apoi din minte. Gândurile mi se 
limpeziră, în timp ce... puterea lui nu mă mai stăpâni. 
Acum, că simţisem ce era o constrângere, am înţeles 
groaza pe care o văzusem pe chipul lui Grady când eram 
copii şi fusese supus unei constrângeri la rândul lui. M- 
am împleticit în spate, respirând greu. 

- Acum, e timpul să plecăm. 

M-am întors încet, cu mișcări ţepene și spasmodice. 
Un tremur îmi începuse în mâini şi mi-a cuprins apoi tot 
corpul în timp ce am privit pata mică de sânge care îmi 
murdărea halatul în dreptul pieptului. Nu se compara cu 
lucrurile pe care le văzusem, cu cele de care știam că era 
în stare lordul. Am ieșit sub cerul înnorat și mai rece al 
nopţii. 

Curtea era goală. 

Abia de simţeam pământul rece sub picioare în timp ce 
căutam orice urmă de Grady şi de ceilalți. Nu i-am văzut. 


Am început să intru în panică: dincolo de gardul de 


piatră se vedea doar conturul unui armăsar negru masiv, 
la fel de mare precum cei pe care-i văzusem în grajdurile 
de la Archwood. 

- Unde e? Unde sunt ceilalți? 

- ÎL vei vedea din nou. 

Lordul trecu pe lângă mine, apucându-mă de braț. 
Strânsoarea lui era dureroasă, dar n-am protestat. Mai 
bine să se poarte grosolan cu mine decât să folosească un 
alt farmec și să-și îndeplinească vreuna dintre multele 
ameninţări. 

- A plecat înainte, cu prințul şi cu fratele meu, adăugă 
el. 

Fram tot mai nedumerită, dar apoi mi-am amintit ce 
spusese Grady. 

- Suntem urmăriți, nu-i aşa? 

- Suntem precauţi, zise lordul și chicoti, făcându-mă să 
tresar, amintindu-mi de apatia lui Lord Samriel. Dacă 
chiar suntem urmăriţi, îl vor urmări pe prinț, nu pe noi, 
adăugă el. 

Inima îmi bătu cu putere când am intrat pe strada 
goală şi întunecată. A trebuit să-mi amintesc că 
Preaînalţii nu puteau minţi. Dacă spunea că Rae îl luaseră 
cu ei, atunci aşa era. Grady era puternic şi inteligent. 
Dacă avea să i se ivească ocazia să scape, atunci urma să 
profite de ea. M-am agăţat de gândul acesta în timp ce 
lordul m-a prins de talie și m-a săltat pe cal. 

Apoi, încălecă în spatele meu. 

- Dacă mă mai întrebi ceva, zise el, apucând frâiele 
calului, te vei trezi ocupându-ți gura într-un mod mai 
puţin enervant pentru mine. 

Mi-am încleștat maxilarul, gest care mă duru și îmi 


făcu jumătate din față să pulseze. Oare de ce bărbaţii, 


indiferent de ce erau, recurgeau mereu la astfel de 
amenințări? De parcă amenințările cu moartea nu ar fi 
fost de ajuns ca să se asigure că aveam să cooperăm? Mi- 
am înfipt degetele în oblâncul şeii. 

- Să nu cazi! îmi porunci el. Mă va enerva dacă o vei 
face, şi nu vrei să se întâmple asta. 

Zicând asta, își înfipse călcâiele în coastele 
armăsarului, iar calul se puse în mișcare. Nevrând să mă 
sprijin în vreun fel de monstrul din spatele meu, m-am 
ținut de oblânc. Ritmul se acceleră rapid, și goneam pe 
străzile întunecate, ceea ce mă obligă să-mi încordez 
coapsele pe șa, ca să nu pic de pe ea. Mi se strânse inima 
de cum am ajuns la capătul străzii. 

O strălucire portocalie se ridica deasupra dealului și 
mirosul de lemn ars se înteți. Fumul se revărsă în noapte, 
acoperind drumurile. Am încercat să văd ce pagube 
fuseseră făcute, dar calul goni mai departe, iar străzile 
satului fără nume se vedeau ca prin ceaţă. 

Pe când ne-am apropiat de porţile deschise și nepăzite 
ale satului, norii începură să se destrame. Lumina 
argintie a lunii se revărsă peste drum, peste bucăţile 
împrăștiate pe margine. Forme care erau... 

Mi se strânse stomacul. Gărzile moarte ale orașului 
zăceau împrăștiate peste tot. Zeci la număr, în timp ce 
jeșeam din sat, fără ca ritmul calului să încetinească 
măcar o dată. 

Pe toți zeii, câți oameni muriseră în seara asta? M-am 
cutremurat. Și toate aceste decese... Oare și sângele lor 
era tot pe mâinile mele? Așa cum mâinile prințului de 
Vytrus erau mânjite de sângele pentru care era el 


răspunzător? 


Nu. Acel unic cuvânt mă străbătu ca o arsură, 
întărindu-mi șira spinării. Nu făcusem nimic ca să 
provoc asta. Nici cei care suferiseră în noaptea asta nu 
făcuseră nimic. Preaînalţii erau responsabili de asta. 
Grady avea dreptate. Nu eram responsabilă nici de ce se 
întâmplase în Archwood. Singurul lucru pe care-l 
făcusem fusese să mă nasc. Nu eram însă complet lipsită 
de vină. 

Îmi păsa de ceilalţi, dar era limpede că nu-mi păsa 
suficient, pentru că nu acordasem niciodată atenţie 
politicii curţii când alţi baroni ne vizitaseră cu vești și 
bârfe. Orice informaţii aș fi perceput de la ei pentru 
Claude le uitam repede după aceea. Nu acordasem prea 
multă atenţie nici când apăruseră primele vești despre 
tulburările din Ţinutul de Vest. Îmi folosisem abilităţile 
atunci când mi se ceruse, când îmi fusese de folos sau pur 
și simplu din întâmplare. Altminteri, aș fi putut să mă 
străduiesc mai tare să sparg scutul acela care îi înconjura 
pe Claude şi pe Hymel, și aş fi putut să o fac, din moment 
ce reușisem cu comandantul Rhaziel chiar și fără să-l 
ating. Aş fi putut afla ce plănuia Hymel, însă îmi fusese 
prea frică, nu doar pentru Grady, ci şi pentru propriul 
sentiment de siguranță. Nu voisem să-mi pun în pericol 
viaţa și privilegiile pe care le obținusem, indiferent că 
fusesem sau nu îndreptățită să fac asta. Avusesem grijă de 
el și de mine. Și fusesem prea prinsă de propria viaţă şi de 
propriile temeri. Aș fi putut face mai mult. Aș fi putut 
face atâtea alegeri care ar fi schimbat și poate chiar ar fi 
împiedicat ceea ce se întâmplase cu Archwoodul. 

Ce se întâmplase aici. 

Deci, la urma urmei, cu ce eram eu mai presus de rege? 


Faptul că îmi păsa nu însemna că eram diferită, pentru că 


nu-mi păsase suficient. Și cert era că nu eram singura 
plebee care își vâra capul în pământ, dar mă aflasem într- 
o poziţie privilegiată, protejată, în care aș fi putut face 
mai mult, şi nu făcusem. M-am gândit la cum îl 
avertizasem pe Grady să nu se implice cu Cavalerii de 
Fier. Făcusem întocmai opusul a mai mult. Pentru că nu 
voisem să risc să ajung din nou pe străzi. Cum mă făcea 
asta mai bună? 

Nu mă făcea. 

Mă dezgusta faptul că fusese nevoie de tot ce se 
întâmplase ca să înțeleg asta, pentru că acum trebuia să 
mă împac cu alegerile făcute. 

Și cine ştia câţi alții aveau să fie nevoiţi să facă același 


lucru din cauza lor. 


Am rămas pe drum o scurtă perioadă, după care Lord 
Arion îl mână pe armăsar spre niște pajiști scăldate în 
lumina lunii, îmboldindu-l brutal cu genunchii. 

Buruieni înalte, cu ciulini, îmi biciuiau picioarele, 
usturându-mi pielea, dar nu se compara cu zvâcnirile din 
piept şi din maxilar şi nici nu se putea compara cu groaza 
tot mai mare dată de gândul la ce avea să urmeze. Pajiștea 
părea să nu se mai sfârșească, iar gândurile mi se 
învălmășiră în minte. Încercam să pun cap la cap ce 
știam, ca să-mi dau seama ce urma să se întâmple. Cum 
aș fi putut face alegeri... mai bune, dar să-l protejez în 
continuare pe Grady, să-l scot din situaţia asta. 

Apa îngheţată îmi întrerupse brusc șirul gândurilor, 
udându-mi picioarele şi marginile veșmintelor când am 
traversat un pârâu îngust. Tremurele se accentuară când 
armăsarul urcă malul abrupt şi ne duse în... Pădurea de 


Velniș. 


Zeilor mari, prin locurile astea erau lucruri poate chiar 
mai înspăimântătoare ca lordul Preaînalt din spatele 
meu. 

Am aruncat o privire în jos, spre pământul bătătorit, 
şi-mi veni în minte un gând prostesc, dar ușor 
înfricoşător. Oare mai erau Deminyeni în aceste păduri, 
creaţi în adâncuri? Pe toţi zeii, nu era deloc de ajutor să 
mă gândesc la asta. 

Nu știam cât timp trecuse. Puteam să mă concentrez 
doar la a rămâne în şa, ca să nu cad sub copitele calului în 
timp ce gonea nebunește prin labirintul de copaci. M-am 
ținut bine, chiar dacă fiecare părticică a corpului meu 
protesta, chiar dacă mâinile și coapsele mă dureau. Doar 
când copacii se îndesiră prea tare Lord Arion încetini 
calul suficient încât să nu mai simt că puteam cădea în 
orice clipă. 

Dar m-am ținut la fel de tare, chiar şi când peticele de 
cer ce se zăreau printre crengile grele se luminară, 
trecând prin toate nuantele de albastru. M-am ţinut bine. 

Calul încetini şi mai mult, în cele din urmă aproape 
oprindu-se. Mi-am întors obosită capul spre lord. Privea 
fix la pâlcul de copaci deși și mai înalți ca orice clădire pe 
care o văzusem vreodată. I-am urmărit privirea până în 
locul în care lumina slabă a zorilor se căznea să pătrundă 
printre ramurile cu frunzișul des. Armăsarul răsuflă 
sacadat, iar Lord Arion se foi în șa... 

Se auzi un şuierat prin aer. Frâiele se desprinseră din 
strânsoarea lordului, care se aplecă în faţă din senin. Se 
izbi de mine, iar degetele amorţite îmi alunecară de pe 
oblânc. Sub greutatea lui bruscă, am căzut amândoi din 


şa. 


M-am izbit de pământ cu o bufnitură zguduitoare pe 
care am resimţit-o în oase. Preţ de-o clipă, am zăcut 
acolo, năucită, uitându-mă la peticele de... iarbă de un 
violet intens. Nu mai văzusem niciodată o astfel de iarbă. 

Dar asta chiar nu era important în momentul acela. 

Lord Arion... era întins pe jumătate peste mine, 
nemișcat. Adunându-mi toate puterile, l-am rostogolit de 
pe mine. Pică într-o parte, cu un braţ încă întins peste 
abdomenul meu. M-am uitat la faţa lui... 

- Sfinte Sisoe, am şoptit când am văzut săgeata care 
încă vibra înfiptă adânc între ochii lui. 

I-am azvârlit braţul de pe abdomenul meu și m-am dat 
repede în spate, holbându-mă la balta roşie ce creștea 
rapid sub capul lui. Părea mort, dar nu ştiam cât de 
puternic era. Dacă era doar inconștient sau dacă vârful 
de săgeată care-i străpunsese creierul fusese de ajuns 
pentru a-l ucide. Vârful acela de săgeată de un alb lăptos... 

Se auzi un strigăt dinspre copaci. Armăsarul lui Lord 
Arion o luă la fugă, copitele-i lovind pământul la doar 
câțiva centimetri de mine. M-am ridicat în genunchi, 
răsucindu-mă în direcţia din care se auzise fluieratul 
ascuțit. Printre şuviţele încâlcite de păr, am văzut o formă 
întunecată căzând din copaci... Ba nu, forme intunecate 
zburaseră de sus. 

Corbi. 

Zeci de corbi. 

Aripile lor negre spintecară în tăcere văzduhul în timp 
ce se învârtiră rapid în cerc, apropiindu-se tot mai mult 
unii de alţii, până când... se uniră la câţiva metri deasupra 
solului, contopindu-se... într-unul singur. 

În silueta unui bărbat ghemuit la câţiva paşi în faţa 


mea, mantia întunecată revărsându-i-se peste iarba violet 


ca un fum. 

Un fior îmi străbătu lent şira spinării, răspândindu-se 
apoi peste pielea mea. Mă cuprinse din nou sentimentul 
acela pe care-l simţisem pentru prima dată în copilărie. 

O avertizare. 

O socoteală. 

O făgăduință a ceea ce avea să vină. 

Însă de data aceasta ceva se dezlegă în mintea mea, și, 
din întunericul creat, mă invadă o viziune pe care nu o 
mai avusesem până atunci, şi, într-o clipită, am văzut la 
ce se referise Lord Samriel. M-am văzut... pe mine în 
braţele lui, mâna lui pe mânerul sabiei înfipte adânc în 
pieptul meu... 

Un țipăt mi se desprinse din gâtlej. Moarte. Îmi 
văzusem moartea. Văzusem că aveam să mor de mâna 
lui. 

- Mișcă-te! Mișcă-te, mișcă-te! am şoptit eu, încercând 
să-mi deblochez mușchii încremeniţi. Mișcă-te! 

Se ridică, imposibil şi intimidant de înalt, iar eu am 
sărit în picioare. M-am întors şi am luat-o la fugă cât de 
repede am putut, înapoi spre pârâu. Am alergat, 
mişcându-mi cu frenezie braţele și picioarele, în timp ce 
pietrele îmi străpungeau tălpile. Crengile mă plesniră 
peste păr şi obraji, agățându-mi halatul și cămaşa de 
noapte. Fiecare pas mă durea, dar nu m-am oprit. Nu 
aveam timp să mă gândesc încotro mă duceam sau ce 
rosi avea... 

Cineva se izbi de mine, trântindu-mă la pământ. Preţ 
de o clipă, am fost lipsită de greutate, şi cădeam, după 
care cineva mă prinse brusc. Mă răsuci, şi, dintr-odată, 
nu mă mai holbam la pământul dur care se îndrepta spre 


mine, ci la copaci. 


Ne-am izbit amândoi de pământ, corpul de sub al meu 
absorbind cea mai mare parte a impactului, dar tot am 
rămas fără suflu, și, pentru o clipă, nici unul din noi nu se 
mişcă. Apoi, mă întoarse pe burtă. Am simţit o apăsare 
pe spate, pe toată lungimea corpului. Degetele mi se 
încovoiară în iarba umedă. 

- Nalaa, şopti el. N-ar fi trebuit să fugi. Știi bine că te 
voi prinde întotdeauna. 

Am tras aer în piept, superficial. Mă învălui... un miros 
lemnos slab. Mirosul de... santal. 

Mirosul lui. 

Prințul meu Preaînalt. 

Salvarea mea. 


Și pieirea mea. 
MULTUMIRI 

Fennell, Monique Patterson, Jessica Katz, Steven Bucsok, 
Heather Saunders și Rafal Gibek. Îi mulțumesc și 

